
-Jeoas 


Svarbiausių veikėjų pristatymas. Istorinės asmenybės pažymėtos“. 


Kristiansdorfo gyventojai 


Kristianas, Meiseno markizo Oto fon Vetino riteris 

Marta, jauna pribuvėja ir žolininkė, Kristiano žmona 

Tomas ir Klara, jų vaikai, taip pat Joana ir Marija, Martos podukros 
Randolfas, įnirtingas Kristiano priešas ir Kristiansdorto valdytojas 
Richenza, Randolfo žmona 

Lukas, buvęs Kristiano ginklanešys, dabar riteris iš jo palydos 
Jokūbas, jaunesnysis Luko brolis, Kristiano ginklanešys 

Geras ir Richardas, riteriai ir Kristiano draugai 

Hervartas, Kristiansdorfo sargybos vadas 

Jonas, kalvis, ir jo jaunoji žmona Ema 

Karlas, kalvis ir Martos posūnis 

Agnė, Karlo žmona 

Mechthilda, Kristiano namų virėja 

Tilis, Kristiano rašytojas, buvęs žinomas dainius vardu Liudmilas 
„Hildebrandas, buvęs kaimo seniūnas, ir jo žmona Grizelda 
Kunas ir Bettramas, Kristiano sargybiniai 

Bartolomėjus, kaimo klebonas 

Hermanas, kalnakasys 

Hansas ir Fridrichas, druskos vežikai iš Halės 

Petras ir jo sesuo Ana, našlaičiai 

Hilbertas, kapelionas 

Jozefas, gelumbių pirklys 

Anzelmas, siuvėjas 

Gydytojas 

Tilda, paleistuvių šeimininkė 


Meisenas 


Otas fon Vetinas, Meiseno markizas* 

Jadvyga, jo žmona* 

Albrechtas* ir Ditrichas*, Oto ir Jadvygos sūnūs 
Sofija ir Adelė, Oto ir Jadvygos dukros 

Ulrichas fon Biomenas*, Sofijos vyras 
Martinas*, Meiseno vyskupas 

Zuzana, Jadvygos tarnaitė 

Jozefa, išmintinga moteris ir Kristiano įmotė 


Kilmingieji ir dvasiškiai 

Imperatorius Fridrichas fon Štaufenas, pavadintas Barbarosa* 

Beatričė Burgundietė“, jo žmona 

Heinrichas Liovė, Saksonijos ir Bayerno hercogas* 

Matilda“, jo žmona 

Jordanas fon Blankenburgas, Heinricho senelis 

Ditrichas fon Landsbergas*, rytinių žemių markizas, Oto brolis 

Konradas, markizo Ditricho sūnus 

Dedas fon Goitcšas*, Heinrichas fon Brena*, Fridrichas fon Vetinas, 
kiti markizo Oto broliai 

Vichmanas, Magdeburgo arkivyskupas 

Liudvikas Geležinis*, Tiuringeno grafas 

Otas iš Brandenburgo*, Hermanas iš Veimaro-Orlamiundės, 
Ditrichas iš Verbeno ir Bernhardas iš Arschslebeno, Albrechto 
Lokio sūnūs ir Jadvygos broliai 


Kiti veikėjai 

Ekechartas, Gizelbertas ir Elmaras, riteriai ir Randolto draugai 

Raimundas, Oto riteris ir Kristiano draugas 

Elžbieta, Raimundo žmona 

Zigrūna, Luko žmona 

Sebastianas, jos nuodėmklausys 

Bertoldas* ir Konradas*, kaimyninių Kristiansdorfo kaimų 
šeimininkai ir Randolfo draugai 

Martinas ir Gertrūda, buvę Kristiansdorfo gyventojai, persikėlę į 
gretimą kaimą 

Hilda, išmintinga moteris 

Melchioras, vaikų grobikų gaujos vadas 

Aloyzas, astrologas 


Vhalogas 


Sukaupę visą drąsą ir įdėję daugybę pastangų jie iškeliavo, kad ne- 
pažįstamame krašte rastų savąją laimę ir pradėtų laisvą gyvenimą. 

Tada naujojoje jų gimtinėje atrasta sidabro. Nepaprastai daug si- 
dabro. 

Greitai pasklido žinia, kad Kristiansdorfe laimė pasiekiama ran- 
ka. 

Bet patyrę daug kančių žmonės sužinojo: laimės nepasieksi leng- 


vai. Ją reikia išsikovoti. 


PIRMA DALIS 


|, 
Da 


Veojiujė „2. 


1173 metų Kovas Kaisiansdofe 


— Pone, mums reikalingas viešnamis! 

Griežtų veido bruožų tamsiaplaukis trisdešimtmetis riteris nu- 
stebęs įsispoksojo į seną moterį, kuri nepaisydama gausaus sniego 
krito prieš jį ant kelių, kad niurzgėdama praneštų šią keistą žinią. 

Sunkiai atsidusęs jis sutvardė savo širmį. Po ilgo laiko, praleisto 
šaltyje ir sningant, jis buvo pavargęs, alkanas, peršalęs ir sušlapęs iki 
paskutinio siūlelio. Be to, ir labai pasiilgęs savo žmonos. 

Viešpatie, kuris esi danguje, puikiai žinau, kad artimą reikia my- 
lėti, bet ši rėkianti moteriškė tai taip apsunkina, niūriai mąstė jis 
nepaisydamas šitos bambeklės. 

Panašu, kad pasipiktinusi valstietė nė nepastebėjo jo nepasiten- 
kinimo. 

— Nebeįmanoma ramiai pereiti per kaimą. Tos begėdės apnuo- 
gintomis krūtinėmis bado akis, - kalbėjo ji suirzusi. - Jos nusižiūrė- 
jo net vedusius vyrus. Kaip ir visus kitus, kurie čia įsikūrę. Nė viena 
moteris nėra saugi. 

Tavojo tikrai niekas nesisavins, šmėkštelėjo riterio galvoje. Bet 
kažkas turėjo įvykti, kad senoji tykojo tokiu oru ir neleido jam pir- 
miau sugrįžti namo. 

— Aš tuo pasirūpinsiu, Grizelda, - nekantriai tarė jis. - Grįžk 
prie šiltos krosnies! 

Regis, žiema šiais metais niekaip nenorėjo pasitraukti, nors ko- 


vas jau įpusėjo. Jei greitu laiku sniegas neištirps, vėluos sėja. Bet jei 

pasitvirtins naujienos, kurias jis sužinojo iš Meiseno markizo Oto, 
kaimas turės didesnių rūpesčių nei uždelsta sėja. 

— Taip, pone. Savaime suprantama, pone, - senoji skubiai nusi- 
lenkė ir nušlubčiojo. Riteris tuo tarpu paragino savo žirgą. Širmis 
jau suprato, kad tvartas nebetoli, taigi pats skubinosi jį pasiekti. 

Kaip ir kiekvieną kartą, kai po ilgos kelionės grįždavo namo, 
Kristianas apžvelgė laukus ir stebėjosi dideliais pokyčiais, kurie šį 
kaimą lydėjo nuo to laiko, kai vos prieš šešerius metus jis su būreliu 
naujakurių įžengė į šitas žemes. Tie, palikę savo gimtąjį kraštą, kėlėsi 
kartu su juo į nežinią, kad po kupinos pavojų kelionės galėtų miško 
viduryje išplėšti gabalą žemės ir jį įdirbti. Be to, tada buvo atras- 
ta didžiulė sidabro rūdos gysla. Netrukus čia gausiais būriais ėmė 
traukti kalnakasiai ir amatininkai, todėl keturių dešimčių gyventojų 
skaičius išaugo iki kelių šimtų. Kartu atsibastė ir vagių, ir nuotykių 
ieškotojų, ir paleistuvių, dėl kurių kaime kilo daug rūpesčių ir pyk- 
čių - Grizelda jis tikėjo. 

Vyrai ir moterys, pažinę savo poną, pagarbiai nusilenkė. 

Priešingai nei kituose kaimuose, čia nepajausdavai žiemos ramy- 
bės. Iš visų pusių buvo girdėti kalnakasių smūgiai, bildesys ir tauk- 
šėjimas kalvėje. Iš metalo lydymui pritaikytos trobelės sklido tiršti 
dūmai. 

Kristianas laimingas pasuko širmį link savo namų, tačiau vietoj 
Martos jį pasitiko viena tarnaitė. 

Kam reikalinga aiškiaregė Žmona, jei ji nenutuokia, kad aš grį- 
žau, pamąstė jis nusivylęs. 

- Tebūnie palaimintas Viešpats. Sveikas sugrįžęs, pone, - pasvei- 
kino laiminga tarnaitė. 

Jis padėkojo už priėmimą. 

— Kur mano žmona? 

— Man labai gaila, pone. Ji pasakė, kad vargu ar Jūs šiandien grį- 
šite. Ant krosnies garuoja sriuba ir karštas vanduo maudytis. Bet ji 


turėjo išvykti... Kasykloje neseniai įvyko nelaimė. 

Tai bent jau nėra gimdymas, pagalvojo Kristianas. Tokiu atveju 
galėjo atsitikti taip, kad net kitą dieną jis nebūtų sutikęs savo žmo- 
nos. Bet jau kitą akimirką save subarė dėl tokių minčių - galbūt ten 
yra sužeistų ar net žuvusių? 

— Tegul kas nors jai praneša, kad aš grįžau. O išsimaudyti būtų 
nuostabu... 

"Tarnaitė skubiai pasišalino. Tuo tarpu Kristianas ėmė šluostyti 
savo eržilą. Širmis elgdavosi nenuspėjamai, todėl prie jo neprileis- 
davo nė vieno arklininko. Padavęs žirgui porciją avižų, jis pagaliau 
sugrįžo namo. Ten jau laukė dešimtmetė Marija — viena iš dviejų 
įdukrų iš pirmosios, prievarta įvykusios ir nelaimingos jo žmonos 
santuokos. Ant rankų ji laikė jo sūnų Tomą. Marija nedrąsiai pasvei- 
kino atvykėlį, o vos trejų metų sūnus susižavėjęs puolė prie tėvo. Iš 
pradžių apkabino Kristiano koją, tada ištiesė rankas, kad jį pakeltų. 
Berniukas priglaudė veidą prie tėvo skruosto, bet staiga krūptelėjo 
atgal ir garsiai pasiskundė neskusta barzda. 

— Nusiskusiu vėliau, - šypsodamasis pažadėjo Kristianas. Jis di- 
džiuodamasis švelniai žvelgė į savo sūnų, kuris turėjo juodus plau- 
kus ir tamsias akis — atrodė lyg iš akies luptas tėvas. 

— Ką veikia tavo sesuo? — pasiteiravo Kristianas. 

— Miega. Ji vis dar negali vaikščioti, - pasipiktino Tomas tuo pra- 
linksmindamas savo tėvą. - Bet visi sako, kad jau greitai pradės, - 
puikuodamasis pridūrė jis. 

Klarai suėjo aštuoni mėnesiai. Nuo pat gimimo brolis ją labai 
prižiūrėjo ir stebėjo kiekvieną mažosios pažangą. 

Berniukas pasimuistė, kad jį pastatytų ant žemės, ir nusitempė tėvą, 
kuris mielai pasuko kartu prie lopšio. Jis susijaudinęs stebėjo savo duk- 
rą. Klara, apdovanota žaliomis akimis ir kaštoniniais plaukais, turėjo 
tapti motinos atvaizdu. Dabar ji miegojo. Lūpos lengvai krūpčiojo, 
tartum ji žįstų, veidas buvo apvalus ir rausvas. Kristianas kiekvieną die- 
ną dėkojo Dievui už tai, kad jį palaimino dviem sveikais vaikais, kad jo 
žmona išgyveno abu gimdymus. Kristianas negalėjo įsivaizduoti, koks 


būtų jo gyvenimas be Martos. Ji buvo jo gyvenimo meilė. 

Prie jų priėjo virėja Mechthilda. 

— Valgysite karštos sriubos, pone? Maudyklė tuoj bus paruošta. 

Kristianas nutarė pavalgyti virtuvėje, kuri dėl gaisro pavojaus 
buvo įrengta šiek tiek nuošaliau nuo pagrindinio pastato. Ten buvo 
šilčiau, o ir maistas pakeliui į menę neatšaldavo. Virėja pripildė du- 
benį sriubos ir padėjo šalia riekę duonos. Šviežiai kepta, jau po pir- 
mo kąsnio pastebėjo Kristianas, ir prieš pradėdamas valgyti įkvėpė 
viliojančio sriubos aromato. Pupelės, paskanintos prieskoniais, ku- 
rių turėjo tik Marta. Jis pamirkė duoną dubenyje ir leido atsikąsti 
sūnui. 

Karšta sriuba ir židinio šiluma veikė maloniai. Jis tik dabar pa- 
stebėjo, koks buvo pavargęs ir peršalęs. Nors kandžiojo šaltis, tačiau 
sparčiai jodamas suprakaitavo. Išmintinga žmona iškart primygtinai 
parčikalautų, kad vyras kuo greičiau nusimestų šlapius drabužius ir 
lįstų į karštą vandenį. 

Jis pastūmė dubenį su sriubos likučiais sūnui, stebinčiam jį besi- 
merkiančiomis akimis. 

— Kai pavalgysi, eisi miegoti. 

Berniukas susiraukė. 

— Dar ne, - maldavo jis. 

- Jei paklausysi, rytoj ryte išjosim kartu. 

Tomas pažvelgė į tėvą iš džiaugsmo spindinčiomis akimis. Kris- 
tianas paglostė jo plaukus. Atidavęs sūnų Marijai, jis užlipo į miega- 
mąjį, kur kubile jau garavo karštas vanduo ir buvo paruošti švarūs 
rankšluosčiai. 

Tuo metu, kai jo kūną užliejo šiluma ir atsipalaidavimas, mintys 
sukosi apie kelionę, iš kurios ką tik grįžo. 

Tai, ką jam pavedė markizas Otas iš Meiseno, galėjo sukurstyti 
daug pykčio. Kaimo ir jo paries likimas vėl pastatytas ant kortos. 
Sidabras — ir palaima, ir prakeiksmas. Šis metalas padėjo visiems 
praturtėti, palyginus su pirmais sunkiais metais, kai jie atvyko į šią 
dykvietę, tačiau tuo pačiu pažadino priešų troškulį, pareikalavo 


kraujo ir kančių. 

Bet kita mintis Kristianą persekiojo dar įnirtingiau — per arti- 
miausias savaites paaiškės, koks liko jo pikčiausias priešas, kurio su- 


grįžimo jis seniai laukė. Vyras, kurį jis prisiekė nužudyti... 


Durų girgždesys išblaškė jo mintis. 

Čia stovėjo ji, liekna ir grakšti, snaigėmis aplipusiu apsiaustu. Jos 
veidas švytėjo iš laimės. 

Kristianas greitai atsikėlė ir išlipo iš kubilo. 

Marta pačiupo rankšluostį ir priėjo prie jo, kad nušluostytų. Bet 
jis, pačiupęs į glėbį ir tvirtai ją prisiglaudęs, tam sutrukdė. 

— Man tavęs trūko. 

Atrodė, kad pasisveikinimo bučinys niekada nesibaigs. Galiau- 
siai ji išsilaisvino ir juokdamasi tarė: 

— Matau, - žvilgsnis klaidžiojo jo kūnu. 

Marta sunėrė rankas Kristianui ant kaklo, švelniai jį pabučiavo 
ir pašnibždėjo: 

— Aš taip pat tavęs pasiilgau. 

Jis nutraukė nuo jos galvos gobtuvą, kad galėtų pažvelgti ir pa- 
glostyti kaštoninius plaukus, nuvilko apsiaustą. Tada pakėlė ją ant 
rankų ir nusinešė į lovą. 

Jo lūpos lietė mylimosios pečius, rankos ėmė slysti jos šlaunimis, 
kurias ji lengvai praskėtė. 

Marta nekantriai stvėrė už apsiausto virvelių. Kartais ji nesupras- 
davo, kaip galėjo be Kristiano išgyventi bent vieną dieną. Kiekvie- 
nąkart jam grįžus iš kelionės, jie kaip išbadėję puldavo į vienas kito 
glėbį. . 

Šį kartą ji nespės nusimesti drabužių. Ji nebegalėjo laukti ilgiau. 
Taip, kaip ir jis. 

Ji apsikabino Kristianą, išsirietė prieš jį ir suaimanavo, kai jis įėjo 
ir ėmė energingai judėti. Neilgai truko ir jie kartu šaukė apimti ais- 
tros. 

— Suglamžiau tavo suknelę, - tarė jis dėdamasis apgailestaująs, 


kai jie sunkiai kvėpuodami, prakaituoti ir laimingi sugulė šalia. — 

Tokie mes negalime eiti į menę, kitaip visiems gali kilti dviprasmių 
minčių. 

Marta tyliai nusijuokė. 

— Po tokio mūsų sukelto triukšmo, kuris girdėjosi ir gretimuose 
kaimuose, mano suknelė turbūt jau nieko nebenustebintų. 

Ji švelniai paglostė Kristiano veidą. 

- Juk jie žino, kokie mes esame. 

Jos pilkai žaliose akyse sublyksėjo ugnelės. 

— Ir nejaugi aš, būdama tavo žmona, neturiu pareigos išpildyti 
kiekvieną tavo norą? 

Jis negalėjo nuslėpti šypsnio. 

— Aš tam pritariu. 

Ji atsisėdo. 

— Padėsi man susitvarkyti su virvelėmis? Apsirengsiu žaliąją. 

Jis kantriai išvarstė virvutę, kurią ji beskubėdama sunarpliojo, 
nuvilko suknelę, tada apatinį ir žvelgė į ją įsimylėjęs. Du nėštumai 
nė kiek nepakeitė jos kūno. Devyniolikos metų ji buvo beveik tokia 
pati mergaitiška kaip ir tą dieną, kai po šitiek kančių jie rado vienas 
kitą. Tik jos krūtys papilnėjo. 

Kai Martą pamatė pirmą kartą, ji buvo neturtinga jaunutė pri- 
buvėja. Bėglė. Žiaurus pilies šeimininkas liepė nukirsti jai rankas ir 
kojas už tai, kad jo žmona pagimdė negyvą kūdikį. Kristianas kaip 
tik tuo metu buvo iškeliavęs su naujakurių būriu, kuriuos turėjo nu- 
vesti į Meiseno žemes, tad pasiūlė jai prieglobstį nuo persekiotojų. 
Mergaitės gebėjimai gydyti ir intuicija greitai sužadino jo susidomė- 
jimą. Bet ne jo vieno... Pasiėmus ją kartu į Meiseno Burgbergą, kad 
ši išgydytų markizo sūnų, Marta sužlugdė pasikėsinimą nunuodyti 
markizę Jadvygą ir taip atkreipė į save priešų dėmesį. Kai buvo rasta 
sidabro, įvykiai pasisuko kita linkme. Markizas Otas paskyrė Ran- 
dolfą, galingiausią Kristiano priešą, būsimos Kristiansdorfo pilies 
šeimininku. Randolfas žiauriai nusiaubė kaimą ir neteisingai apkal- 
tino Kristianą, dėl ko jis buvo įkalintas ir kankintas. Rizikuodami 
savo gyvybe Marta ir Kristiano ginklanešys Lukas jį išgelbėjo ir at- 

skleidė sąmokslą prieš markizą Otą. Marta išgydė mirtinai nukan- 
kintą ir sužeistą Kristianą. O prieš jam išvykstant į kovą dėl gyvybės 
ir mirties, kad išlaisvintų savo kaimą iš Randolfo valdžios, jie paga- 
liau prisipažino meilę. Meilę, kuri atrodė neįmanoma dėl skirtingos 
padėties visuomenėje — tarp riterio ir jaunos žolininkės. 

Markizas Otas išsiuntė Randolf3 atlikti bausmės Šventojoje salo- 
je ir įšventino Kristianą ir jo jaunąją žmoną Martą į kilminguosius. 

Ir ji vėl gali juoktis! - pagalvojo Kristianas, tylomis ją apžiūrinė- 
damas. Per ilgai jam teko stebėti, kaip ją slėgė rūpesčiai ir sielvartas. 
Meilė išgydė juos abu, o jį išvadavo ir iš ilgo gedulo. Bet viduje žaiz- 
dos liko... Ir jos vėl atsivers, kai tik atskleis jai tai, ką privalo pasaky- 
ti. 

Marta norėjo atsikelti ir iš skrynios išsitraukti žaliąją suknelę, bet 
jis pačiupo už rankos ir įsitempė atgal į lovą. Jos nuogo kūno vaizdas 
vėl pažadino aistrą, bet tai buvo kur kas daugiau - tarsi glėbys ap- 
saugotų ją nuo visų pavojų. Kristianas norėjo matyti ją laimingą. 

Marta mielai susmuko šalia jo ir glostė pečius siekiančius jo plau- 
kus, veidą, raumeningas rankas. Tuomet ji ėmė vedžioti aplink kiek- 
vieną randą viršutinėje jo kūno dalyje. Ji dažnai tai darydavo, kai jie 
gulėdavo vienas šalia kito. 

Jis ją nutraukė užslinkdamas ant viršaus. Šįkart viskas vyko lė- 
čiau, jis glostė ir bučiavo jos kaklą, krūtis, šlaunis. 

Greitai ji tapo nekantri. 

— Eikš, - pareikalavo ji, savo smulkia ranka sustabdė jo glamones 
ir parodė, kad daugiau laukti nebegali. 

Jis buvo išvykęs beveik dvi savaites. Nesibaigiantis laikas. 


— Dėl Dievo meilės, visi mirs iš alkio, jei mes nenusileisime. O 
jei aš tučtuojau neatsikelsiu, užmigsiu ir atsibusiu tik po dviejų die- 
nų, — kiek vėliau tarė jis. 

Marta nusišypsojo. 

— Tu esi namų šeimininkas. Mes galime likti čia, o kiti tegul val- 


go vieni, - pasiūlė ji. 

Bet Kristianas atmetė jos pasiūlymą, net jei šis ir labai patiko. Jau 
tapo įpročiu, kad jam, grįžus po kelionės, vakarieniaudavo visi kartu 
menėje ir pasakodavo, kas naujo įvyko kaime jam nesant. 

— Juk tu tikriausiai paraginai virėją pagaminti ką nors ypatinga. 
Taigi mes negalime jos nuvilti. 

Dabar, pasninko metu, kai beveik visos maisto atsargos ėjo į pa- 
baigą, buvo sunku paruošti gero maisto. Jis negalėjo tikėtis ko nors 
daugiau nei bemėsės sriubos arba sūdytos žuvies. 

Prieš leisdamiesi į apačią, jie dar užsuko pažiūrėti į vaikus, kurie 
jau ramiai miegojo. 

— Jie nuostabūs, - sušnabždėjo jis ir dar kartą prisitraukė Martą 
prie savęs. 

— Taip, - tyliai atsakė ji. - Sveikas sugrįžęs namo. 


Kristianas ir Marta kartu įėjo į menę. Tuo metu tarnaitės sustati- 
nėjo stalus ir suolus. Martos podukros joms padėjo. 

— Tau viskas gerai, Joana? — pasisveikino jis su vyresniąja, kurios 
po grįžimo namo jis dar nebuvo matęs. Tikriausiai ji kartu su Marta 
buvo pas sužeistus kalnakasius. 

— Taip, mano pone, - droviai tarė ji, pritūpė ir nubraukė šviesią 
plaukų sruogą, išsileidusią iš kasos. 

— Nors dabar yra daug darbo. Žiemos karštinė... o dar nelaimė 
kasykloje. Sužeisti du vyrai. Bet jie greitai vėl galės dirbti. 

— Esu tikras, kad padarei viską, ką galėjai, - draugiškai tarė jis. 

Dvylikametė anksti pradėjo domėtis Martos darbu, taigi laikui 
bėgant įgijo pagarbos vertų žinių apie vaistažoles. 

Po vedybų su Marta jis pasiėmė abi podukras į savo namus. Jos 
buvo mielos, stropios mergaitės - gražios, šviesiomis garbanomis. 
Jos iki šiol pasitikdavo jį nedrąsiai. Gyvenimas su riteriu, kai anks- 
čiau augo paprasto pražilusio valstiečio šeimoje, joms vis dar buvo 
svetimas. Juo labiau, kad kaimo gyventojai griežtą ir teisingą Kris- 
tianą retai matydavo besišypsantį. Tik būdamas dviese su Marta 
arba su savo artimais draugais jis pasirodydavo kitoks. 

Joana dažnai atrodydavo rimta ir užsisklendusi — priešingai nei 
linksmuolė jos jaunesnioji sesuo Marija. Būdama dar tik aštuonerių 
metų, ji jau įrodė esanti labai drąsi, nes kartu su Marta iš mirties 


išgelbėjo savo vyresnįjį brolį Karlą ir kaimo kalvį Joną. Randolfas 

anuomet įvykdė klastą prieš šiuos jaunus vyrus, kuriuos Kristianas 
laikė ištikimais sąjungininkais. Joanai padedant Marta naktimis 
nusliūkindavo pas juos, kad galėtų padėti. Jei Kristianas paskutinę 
minutę nebūtų pasirodęs su ištrauktu kalaviju, Marta su Joana taip 
pat būtų sulaukusios kruvinos bausmės. 

— Nubėk pas tėvą Bartolomėjų, pas kalnakasių meistrą, pas Joną 
ir jo žmoną, tada pakviesk juos visus vakarienės, - paprašė Joanos 
Kristianas. - Ir pasikviesk savo brolį. 

Karlas, vyresnysis jos brolis, dirbo Jono kalvėje ir gyveno trobelė- 
je, kuri priklausė jo tėvui. 

Mergaitė linktelėjo, pasiėmė apsiaustą ir išbėgo. Jos šviesias gar- 
banas draikė vėjas. 

Šiek tiek vėliau visi susėdo prie stalo ir pradėjo valgyti. Vietas ša- 
lia Kristiano užėmė garbingi svečiai: kunigas, kalnakasių meistras ir 
kaimo kalvis. Tėvas Bartolomėjus buvo linksmas žmogus, apjuostas 
baltų plaukų vainiku. Prieš šešerius metus jis paliko vienuolyną, kad 
kartu su naujakuriais galėtų keltis į tamsųjį mišką ir kad pasirūpintų 
jų sielomis. Kalnakasių meistro Hermano žinioje buvo viskas, kas 
susiję su kasyklomis ir lydymo įranga. Joną, kaimo kalvį, su savo gra- 
žia žmona, rusvaplauke Ema, Kristiansdorto gyventojai, nepaisyda- 
mi jo jauno amžiaus, prieš trejus metus išrinko kaimo vyriausiuoju. 
Jo pirmtakas Hildebrandas - Grizeldos vyras. Tos, kuri pasitiko 
Kristianą vos spėjus įžengti. 

Martos pusėje sėdėjo broliai Geras ir Richardas, riteriai, netu- 
rintys nuosavos žemės, ir Kristiano draugai, kuriuos jis prieš trejus 
metus priėmė į savo tarnybą. Tarp jų trūko dviejų žmonių: Luko, 
buvusio Kristiano ginklanešio, kurį markizas Otas už drąsą asme- 
niškai įšventino į riterius, ir jo jaunesniojo brolio Jokūbo, kuris da- 
bar buvo Kristiano ginklanešys. Kai atėjo žinia, kad jų tėvas sunkiai 
serga, Kristianas juos abu išsiuntė namo. 

Prie ilgo stalo sėdėjo ir visi kiti, kurie priklausė Kristiano na- 
mams: Marija, Joana ir Karlas, virėja, tarnaitės, arklininkai ir našlė 


Hiltrūda, kuri, Kristiano paliepimu, raugdavo alų ir kepdavo. Jos 

vyras mirė neaiškiomis aplinkybėmis, kai jis Kristianui ir staliui 
Guntramui paslapčia pakišo pavogto sidabro. Už tai Randoltfo vyrai 
Guntramą pakorė. 

Kadangi Kristianas neapkaltino jos bendrininkavimu, išgąsdin- 
tą Hiltrūdą apėmė nenusakomas dėkingumas. Ji perskaitydavo iš jo 
lūpų kiekvieną norą ir po skriaudiko savo vyro mirties tiesiog sužy- 
dėjo. 

Kristianas patenkintas apsižvalgė aplinkui. Šioje draugijoje jis 
jautėsi daug geriau nei tarp dvaro intrigantų ir pataikūnų. Šalia jo 
sėdinti Marta švytėjo iš laimės, viršuje miegojo jo vaikai. Deja, šia 
idile jis mėgavosi neilgai. 

Visiems baigus valgyti, jis nustūmė dubenį į šalį, paragino įsipilti 
alaus ir atsilošė. 

— Kas naujo kaime? - paklausė jis aplinkinių. 

— Trys vaikai jau mirė nuo karštinės, kuri dabar plinta, - padeja- 
vo tėvas Bartolomėjus. - Nors pastaruoju metu smarkiai pustė, su- 
laukėme dviejų atvykėlių. Mes paruošėme jiems pastogę kaimo pa- 
kraštyje ir nuolat nunešame maisto. Malkų laužui jie gali prisirinkti 
ir patys. Sniegui ištirpus jie nori keliauti toliau, jei tik liks gyvi. 

— Grizelda man pasiskundė ir pareikalavo viešnamio. Kas čia at- 
sitiko? — pasiteiravo Kristianas. 

Jonas negalėjo nuslėpti pašaipos. 

— Viena iš tų gražuolių pasistaipė prieš jos Hildebrandą, taigi jis 
nebegalėjo atitraukti nuo jos akių. Tada abi moterys puolė viena ant 
kitos ir visų akivaizdoje susimušė. 

— Tokios padėties mes netoleruosime, - griežtai įsiterpė kuni- 
gas. - Galbūt viešnamis tikrai būtų puiki išeitis. Taip jos savo nuo- 
dėmingu žvilgsniu nesuteps mūsų visų. Taip būtų geriau ir mote- 
rims. 

— Mums reikia paleistuvių, - suniurnėjo kalnakasių vadas. - Tarp 
mano žmonių ir sargybinių yra daugybė nevedusių vyrų. Jei jie ret- 
karčiais negautų moterų šilumos už pinigus, atsirastų dar daugiau 


nesantaikos. Juk jie jau dabar pešasi dėl tų kelių moterėlių. 

— Čia atvyko tiek daug nuocykių ieškotojų ir vagių, todėl aš ma- 
niau, kad paleistuvės persekios tik juos, - tarė Kristianas ir metė į 
Martą pagalbos ieškantį žvilgsnį. Ji viduje nusišypsojo. Tikriausiai 
Kristianas mielai perleistų jai šią keblią problemą. 

— Kitose mišiose tarsiu keletą žodžių apie nuodėmingą potraukį 
ir vaidingas moteris. Bet greitai tu, mano sūnau, vėl turėtum sušauk- 
ti teismą. Pastaruoju metu padaugėjo vagysčių. Sargybiniai sučiupo 
jaunuolį, kai šis iš našlės Elzos pavogė piniginę, - pranešė kunigas. 

Kristianas suraukė kaktą. Jis sunkiai priimdavo sprendimą, pagal 
kurį vagys netekdavo rankos, ypač jei tai buvo vaikai. Bet lygiai taip 
pat jis negalėjo toleruoti, kad kažkas atimtų iš kaimo gyventojų jų 
darbo vaisius. Būta pakankamai darbo, palyginus su kitais kaimais, 
čia žmonėms gerai sekėsi. Tie, kuriuos vargino nepritekliai, galėjo 
eiti „dirbti skaldos“ ir smulkindami rūdą užsidirbti sau duoną. Net 
luošiai ir elgetos, gyvenantys kaime, gaudavo dosnios išmaldos. Si- 
dabras padėjo daugeliui žmonių praturtėti, ko ankstesnėje tėviškėje 
jie niekada nebūtų patyrę. 

Marta padėjo ranką ant jo kojos. 

— Šį reikalą tu turėtum išnagrinėti atidžiau. Mano manymu, kaž- 
kas čia atsigabeno visą būrį vaikų, kurie jam vagia. Apklausk šį peral- 
kusį, mėlynėmis nusėtą berniuką ir rask tą vyrą. 

Kai tik vėliau draugija išsiskirstė, Kristianas mandagiai paprašė 
kalnakasių vado šiek tiek palaukti. 

Jis žvilgsniu atsiprašė Martos už tai, ką privalėjo atskleisti. 

— Markizas Otas nori, kad iškart po Velykų palydėčiau jį į su- 
sirinkimą pas imperatorių Goslare. Ten turiu sutelkti dar daugiau 
kalnakasių. Po Jūsų pranešimo apie rūdos tunelius, esančius netoli 
nuo čia, markizas nori kuo greičiau pradėti ten kasinėjimą. 

Kalnakasių meistras apstulbo ir beveik pasibaisėjęs į jį pažvelgė. 

— Jūs privalote imperatoriaus akivaizdoje sutelkti kalnakasius iš 
jo paties miesto? 

— Aš suprantu Jūsų abejones, meistre. Bet markizo įsakymas 


yra aiškus, — tvirtai atsakė Kristianas. Iškart, kai buvo rastas pir- 

masis sidabras, markizas Otas liepė į Kristiansdorfą pakviesti pir- 
muosius kalnakasius ir kaipmat pradėti kasti. O dabar atsirado 
papildoma priežastis pagreitinti gavybą. Imperatorius, kurį lom- 
bardai pašaipiai vadindavo „Barbarosa“, atskleidė savo sumanymą 
vėl surengti karo žygį į Italiją. Vokiečių kunigaikščių pasiryžimas 
dalyvauti jame buvo didžiulis. Paskutinis karo žygis į Italiją, nu- 
skambėjęs prieš šešerius metus, tapo neganda, ir menkai žadėjo, 
kad kitas žygis seksis geriau. Otas, kaip ir daugelis kitų, norėjo 
išsisukti nuo dalyvavimo karo žygyje. Bet tam jam reikėjo sidabro. 
Daug sidabro. 

Kristianas tęsė nuosaikiau: 

— Mielai pasiimčiau kartu į Harcą vieną iš Jūsų vyrų. Ne Jus patį, 
nes tai per daug kristų į akis. Galbūt vieną iš kopikų, kažką, kas ten 
turi giminaičių, kuriuos be didelio vargo galėtų įtikinti persikelti 
čia. 

— Iki rytojaus pateiksiu Jums jo vardą, - susimąstęs tarė Herma- 
nas ir padėkojęs už valgį atsisveikino. 

Kristianas pastebėjo, kad artinasi ta akimirka, kai jis su Marta 
liks vienu du ir galiausiai teks atskleisti baisiausią naujieną. Bet ne- 
toliese dar stovėjo Karlas, kuris, regis, norėjo kažką pasakyti. 

Nors jaunasis kalvis buvo kupinas jėgų ir pavojaus akimirką įro- 
dė savo drąsą, šįkart atrodė gerokai įbaugintas. 

Jonas lengvai stumtelėjo jį link Kristiano, Marta padrąsinamai 
nusišypsojo. Kristianas įsitempė ir sukryžiavęs ant krūtinės rankas 
laukė, kas įvyks. 

Karlas suglumęs žengė žingsnį arčiau. 

— Pone, norėčiau paprašyti Jūsų leidimo vesti, - pagaliau išleme- 
no jis. 

Kristianas apstulbo. 

— Kas bus ta laimingoji nuotaka? 

— Agnė, vyriausiojo kalnalipio dukra. Aš galiu ją išlaikyti, kalvėje 
nemažai darbo, - paskubėjo jis pridurti, nes būdamas dvidešimties 


metų, jis buvo dar per jaunas kurti savo šeimos židinį. 

Kristianas pasistengė prisiminti mergaitę: drovi būtybė su kašto- 
ninių plaukų kasa, dėl kurios ji atrodė labai panaši į Martą. Jis labai 
tikėjosi, kad Karlui ji patiko kaip žmogus, o ne kaip Martos, kurią 
jis mylėjo, pakaitalas. Bet Agnei jis nebūtų prastas vyras: Karlas kaip 
kalvis buvo gera partija ir stiprus, puikiai atrodantis vaikinas, kuris 
labai meiliai bendravo su savo jaunesnėmis seserimis. 

— Ką sako jos tėvas? 

— Jis sutinka. 

— Oji pati? 

Karlas išsiviepė ir dar labiau sumišo. 

— Taip pat. 

Kristianas uždėjo ranką jam ant peties. 

— Kada jūs galvojate? 

— Jūs sutinkate? —- paklausė Karlas su tokiu palengvėjimu, lyg dėl 
savo prašymo būtų tikėjęsis audros. 

- Žinoma. Mano palaiminimą jūs turite. 

— Gegužės mėnesį man bus dvidešimt vieneri, - tarė Karlas švy- 
tėdamas iš laimės. 

— Vadinasi, po šienapjūtės. Sutarta? Jei tavo pamotė su tuo sutin- 
ka, perleisime jums tavo tėvo namą ir žemę. - Jis žinojo, kad Marta 
pritars šiam pasiūlymui, nes jie jau buvo apie tai kalbėję. 

— Jūs tai padarytumėte? - išsprūdo nustebusiam Karlui. 

— Mes čia gerai uždirbame. Tavo tėvas atidavė savo gyvybę tam, 
kad išgelbėtų Martą. Paimk tai kaip savo teisėtą palikimą. 

Jis pažvelgė į Joną. 

— Ką tu manai apie mintį įrengti ten antrą kalvę? Juk tu skundie- 
si, kad vos spėjate viską apdirbti. Tuomet kiekvienas pasiimtumėte 
nakasiams, kitas kaltų vinis ir pasagas, galąstų plūgus. Arba padary- 
site, kaip norėsite patys. Ginklais rūpinsiesi tu. 

Jonas linktelėjo. 

— Geras pasiūlymas. Netrukus aptarsime smulkmenas? 


Karlas pamojo. 

— Leisk man pirma nueiti pas Agnę ir pranešti gerą naujieną, - ir 
jis išlėkė iš namo. 

Prieš atsisveikindami Jonas ir Ema apsikeitė nuoširdžiais žvilgs- 
niais. 

— Ką nors apie tai žinojai? — pasiteiravo Kristianas Martos, vis 
dar nustebintas naujienos. 

- Jau kurį laiką tarp jų kažkas mezgėsi, - šypsodamasi atsakė ji. — 
Ir prieš tau paklausiant: taip, jis sa manimi kalbėjosi, nes nebuvo 
tikras, ar dabar tinkamas laikas šiam klausimui, rūpinosi, kaip tu 
sureaguotum. 

Jis stumtelėjo ją laiptais link kambario, kuriame jie miegodavo. 

— Kodėl aš turėčiau tam prieštarauti ? Jis yra padorus vaikinas, be 
to, darbštus, - sumurmėjo jis. 

- Jie tikrai bus laimingi kartu, - užlipus viršun tarė Marta. Tuo- 
met paėmė ąsotį ir pripildė dvi taures. 

— Grįžkime prie tavęs: ką tu nutylėjai, kad dabar papasakotum? 

Kristianas nusivylęs susmuko ant taburetės. Nuo jos nieko nebu- 
vo galima nuslėpti. Vienu kartu jis pavargęs nubraukė atgal tamsius 
plaukus. 

— Man labai pikta, kad netrukus turėsiu išvykti. O šįkart tu nega- 
lėsi keliauti su manimi į susirinkimą. 

— Klara vis vien per maža tokiai kelionei. O tai, kad aš maitinu, 
pridarytų tik daugiau nepatogumų. Be to, juk girdėjai, kad aplink 
plinta pavojinga karštinė. Nuo jos jau mirė trys vaikai. Su Joana dir- 
bame nuo pat ankstyvo ryto, kad spėtume apžiūrėti ligonius. 

— Dėl Dievo meilės, būčiau tai pamiršęs! - Kristianas pašoko ir 
dideliais žingsniais nulėkė į apačią. Marta suglumusi tik pažvelgė 
jam iš paskos. Po kurio laiko jis grįžo nešinas minkštą ryšulėlį. 

- Čia tau. 

Nustebusi ji išvyniojo dovaną ir iš nuostabos užgniaužė kvapą. 
Tai buvo tamsiai mėlynos drobės apsiaustas su gobtuvu, kraštai ap- 
siūti kailiu. Sujaudinta apsisiautė gražų rūbą ir.perbraukė minkštą 


medžiagą. 

- Jis nuostabus, bet turėjo būti labai brangus. Ar mes galime sau 
tai leisti? 

— Tu tai sakai kiekvieną kartą, kai nuperku naują drabužį. Juk tu 
žinai, kad tai darau ne tik todėl, kad tave išpustyčiau. 

Marta skeptiškai pažvelgė į jį. 

— Nori, kad juo vilkėdama lankyčiau ligonius? 

Jis linktelėjo. 

— Brangūs drabužiai parodo tavo padėtį. Jei ir toliau nori užsi- 
imti šiuo darbu, niekas neturi galvoti, kad tu vis dar ta pati maža 
bejėgė žolininkė, kurią galima šokdinti kaip panorėjus. Nepamiršk, 
kad kažkada jie norėjo užmušti tave kaip raganą. 

Marta giliai atsiduso. Jie dažnai apie tai kalbėdavo, ir ši tema jai 
buvo nemaloni. Tai buvo ne tik rūpestis dėl pinigų. Vieno kaimo 
kaip feodo neužtektų, kad riteris galėtų apmokėti savo ginkluotę ir 
įvykdytų visus įsipareigojimus savo siuzerenui, nors jų kaimas, ėmus 
išgauti sidabrą, tapo turtingas ir didelis. Bet Kristianas visas savo 
pajamas paskyrė tam, kad pastatytų sargybą ir ją apginkluotų. Dėl 
svarbios priežasties: sidabras labai traukė vagis, todėl reikėjo užkirs- 
ti kelią antpuoliams. 

Bet jie turėjo ir kitų priešų — ne tik čia, bet ir gretimame kaime, 
kuriam vadovavo Kristiano priešas ir gyveno moteris, anuomet ap- 
kaltinusi jo žmoną raganavimu. Marta paspruko nuo persekiotojų 
tik dėl to, kad pirmasis jos vyras pastojo jiems kelią ir paaukojo savo 
gyvybę. Taip jis norėjo išpirkti kaltę dėl to, kad taip blogai elgėsi su 
savo žmona. 

Brangūs drabužiai ją apsaugos lyg šarvai, vis kartodavo sau Kris- 
tianas. Ir jai reikėjo tos apsaugos, kai jo nebuvo šalia. Todėl norėjo, 
kad net lankydama sergančiuosius ji atrodytų kaip kilminga dama. 

Tuo tarpu ji pati nenorėjo būti ponia. Širdies kertelėje ji vis dar 
buvo paprasta mergaitė, o ne dama, todėl jausdavosi keistai, kai buvę 
bendražygiai lenkdavosi ar netgi klaupdavosi prieš ją. 

Valdžia turėjo du galus. Ji galėjo lengvai sugadinti tai, kuo ji už- 


siiminėjo. 

Marta nuvijo šalin mintis, kaip tokius brangius drabužius išlai- 
kyti švarius prirūkusiose, mažose valstiečių trobelėse. 

— Ačiū, - tyliai tarė susijaudinusi, kad taip ja rūpinasi. Tuomet 
rimtai pažvelgė į savo vyrą. 

— Kas iš tikrųjų tave slegia? Ne tik tai, jog privalėsi artimiausiu 
laiku išvykti? 

Kristianas įsispoksojo į tuštumą. 

— Mes nugyvenome trejus taikius laimingus metus, - pradėjo jis 
ir nukreipė žvilgsnį į savo jauną žmoną. - Gali būti, kad ramūs lai- 
kai greitai nukeliaus į praeitį. 

Marta klausiamai į jį pažvelgė. 

— Markizas Otas gavo žinią, kad metų pradžioje Heinrichas 
Liovė grįžta iš šventosios žemės, - pranešė Kristianas. - Numanau, 
kad braunšvaigiečiai ir penki šimtai jo palydos riterių jau sutiko jį 
su džiugesiu. Jis parsigabeno vertingų relikvijų ir geidžia pastatyti 
puošnią bažnyčią. Ir dar kai kas - pakeliui namo jį visur sutiko kaip 
karalių ar imperatorių. 

Marta iš karto suprato, ką tai galėjo reikšti. 

Prieš septynerius metus markizas Otas kartu su daugeliu kitų ku- 
nigaikščių ir aukštų dvasininkų rengė maištą prieš Heinrichą Liovę, 
galingą Saksonijos ir Baierno hercogą. Kristianas ir ji buvo ten tuo 
metu, kai imperatorius apkaltino sukilėlius užpuolus galingiausią 
ir ištikimiausią jo vasalą. Jie išvengė bausmės tik todėl, kad Liovės 
priešininkai anuomet sudarė taiką. 

— Bet dauguma maišto iniciatorių jau mirę: Albrechtas Lokys, 
Liudvikas fon Tiuringenas, Kristianas fon Oldenburgas... Manai, 
kad nepaisant to kils karas? - tyliai paklausė ji. 

— Heinrichas savo piligriminės kelionės metu įgavo dar daugiau 
galios ir valdžios. Tik laiko klausimas, kada kils naujas kivirčas — 
tarp jo ir kunigaikščių ir galbūt taip pat tarp jo ir imperatoriaus. 

Marta akimirkai užmerkė akis. Ji pamatė sudegintus kaimus, kal- 
nus vaikų ir moterų lavonų, negyvus vyrus — tiek kainuoja žiauriai 


įvykdytos grumtynės. Ar Kristianui netrukus teks vykti į karą? O 

plėšikaujančios, viską deginančios gaujos pasieks ir šį kaimą? Juk 
Kristiansdorfas nebėra atoki vietovė tamsiame miške - jį visi žino 
dėl sidabro kasyklų. 

— Visgi tai nėra viskas, ką norėjai man pasakyti, - toliau spaudė 
ji 

— Ne, - Kristianas giliai įkvėpė ir kalbėjo toliau. - Oto šnipai 
praneša, kad Braunšvaigiečio palydoje turėtų būti kilmingo kraujo 
Meiseno riteris, grįžęs iš Šventosios žemės. 

Marta susmuko ant taburetės, nors jau seniai laukė šios žinios. 

Randolfas grįžo. Vyras, kuris kartu su savo gauja kažkada ją pa- 
grobė ir brutaliai išniekino. Tuomet jai buvo vos keturiolika. Jis 
klaidingai apkaltino Kristianą ir mirtinai jį kankino, tačiau Otas 
už padarytus nusikaltimus jį nubaudė išsiųsdamas į piligriminę ke- 
lionę, į Šventąją žemę. Tam, kad ją apsaugotų, Kristianas atsisakė 
kviesti Randolfą į dvikovą, užuot tai daręs jis paprašė markizo Oto 
pakelti Martą į kilmingąsias. 

Kristianas paėmė jos suledėjusią ranką ir priglaudė prie savo krū- 
tinės, kad sušildytų. 

— Galbūt tai nejis. O jei ir taip, jis tikriausiai tarnauja Liovei. Ne- 
jaugi jis nebūtų visų pirma jojęs namo aplankyti žmonos ir sūnaus? 

Jie abu žinojo, kad Randolfas prieš pat savo kelionę į Šventąją 
žemę vedė jauną našlę, kad žemės neliktų tik valdytojo priežiūroje. 
Kelionės metu jo žmona pagimdė sūnų, kuris buvo beveik tokio pat 
amžiaus kaip jų pačių. 

Marta pakėlė akis ir ramiai pažvelgė į Kristianą. 

- "Tu pats tuo netiki. Kiek dar riterių Otas išsiuntė į Šventąją 
žemę? Be to, Otui jo reikia - taip kaip imperatoriui reikia Liovės. 
Jie galingiausi jų palydovai, atsivedantys į mūšius didžiausias ka- 
riuomenes. Todėl bus pažadėta dar daugiau valdžios ir įtakos, kad jį 
sulaikytų Meiseno žemėse. 

Ji giliai įkvėpė: 

— Tu tai Žinai taip pat gerai kaip aš. Ilgai netruks, kai Randolfas 


vėl čia pasirodys. Tegul Dievas bus mums visiems gailestingas. 


odai 


Kitą rytą Marta buvo pakviesta pas nusiminusią Emą, šios vaikai 
jau karščiavo. Ji skubiai čiupo krepšį su tepalais ir tinktūromis ir nu- 
bėgo pas jaunąją moterį, kuri buvo kilusi iš to paties kaimo, kaip ir 
pati Marta, taigi nuo senų laikų juodvi draugavo. 

Kristianas taip pat neužsibuvo namuose ilgiau nei reikėjo - prieš 
išvykdamas turėjo sutvarkyti daugybę reikalų. Jis žengdamas per 
duris dar spėjo akimirką pasimėgauti vaizdu. Jau nebesnigo, švietė 
saulė, nuo kurios spindulių žibėjo visas sniego patalas. Sulig kiekvie- 
nu žingsniu šis girgždėjo. 

Pro jį praskuodė tamsių plaukų gniutulas, užkliuvo ir prunkšda- 
mas nusirito į sniegą. 

- Oplia! - Žaibo greičiu čiupo Kristianas berniuką už pakar- 
pos ir tvirtai sulaikė. Tai buvo mažasis Kristianas - pirmasis vaikas, 
gimęs šiame kaime ir tėvų prašymu gavęs jo vardą. Šiuo metu jam 
buvo beveik šešeri metai. 

— Kaip sekasi tavo mamai? — pasiteiravo Kristianas. 

— Gerai, pone, — atsakė mažasis. Bertos vyras buvo tas kalnaka- 
sys, kurį po neteisingo Randolfo kaltinimo pakorė. Vyriausiasis kal- 
nakasys po šio įvykio priglaudė Bertą pas save, kad ši prižiūrėtų jo 
namus. Jo paties žmona buvo jau seniai mirusi, dukros atsižadėjo, 
kai ši apšaukė Martą ragana ir pareikalavo jos mirties. 

— Nueik į mano namus ir paprašyk, kad virėja duotų tau ko nors 


pavalgyti. Ir išsidžiovink prie židinio, - apsimestinai griežtai nuro- 

dė berniukui Kristianas. Šis spinduliuodamas padėkojo ir straksė- 
damas nubėgo į namą. Mažasis Kristianas sulaukdavo visų kaimo 
gyventojų globos - ne tik dėl to, kad buvo pusiau našlaitis. Bet to- 
dėl, kad žmonės žvelgė į jį kaip į jų naujosios gimtinės klestėjimo 
simbolį. 

Kristianas nuėjo toliau prie tvartų ir pasisveikino su savo ark- 
liais. 

— Ar pasiimsi mane kartu? Tu pažadėjai, - už nugaros išgirdo 
skambų savo sūnaus balsą. 

Jis šypsodamasis apsisuko. 

— Pasakyk Marijai arba virėjai, kad tavęs niekas neieškotų. 

Tomas krykštaudamas nubėgo per sniegą namo. Kristianas pa- 
plekšnojo savo širmiui Drago per kaklą. 

— Man labai gaila, - pasakė jam. — Bet dėl savo nenuoramos sū- 
naus turiu paimti kitą arklį. 

Net jei Drago greitai bus per senas panešti apsiginklavusį rite- 
rį, jis vis dar buvo nenuspėjamas ir ant savo nugaros neprisileis- 
davo nė vieno, išskyrus Kristianą. Tam, kad sulaikytų Tomą nuo 
minties kada nors slapčia pajodinėti širmiu, jis sąmoningai neėmė 
Drago. | 

Jis pakinkė jauną temperamentingą žirgą. Kitų žmonių nuo- 
mone, ir šis arklys nebūtų tinkamas sodinti trejų metų vaiką, bet 
Kristianas norėjo, kad sūnus kuo greičiau priprastų prie žirgų. O ir 
jis pats buvo toks patyręs jojikas, kad tikėjo, jog iš jauno pašėlusio 
eržilo išugdys patikimą bendražygį. Kumeliukas buvo gero jo drau- 
go Raimundo dovana vestuvių proga. Taip pat ir padėka už tai, kad 
Marta išgelbėjo jam gyvybę po sunkaus sužeidimo. 

Tomas jau stovėjo šalia ir žvelgė degančiomis akimis. Kristianas 
užsikėlė sūnų į balną priešais save ir nujojo prie vakarinio įėjimo į 
kaimą, kur sargybiniai, kuriuos jis buvo paskyręs, turėjo kur apsisto- 
ti, tvartus ir aikštelę treniruotėms, kur mokė keletą jaunų vaikinų. 
Kitas sargybos bokštelis stovėjo prie šiaurinio įėjimo į kaimą, pro 


kur vedė kelias į Meiseną. 

Tuo metu, kai Kristianas prijojo, vyrams vyko pratybos. Jis pa- 
tenkintas pasisveikino su Hervartu, jų kilmingu vadu. Tai buvo ke- 
turiasdešimties metų vyras, atlaikęs daugybę kovų, ir nepaisant savo 
amžiaus vis dar puikiai valdė kardą. 

— Kaip sekasi naujokams? — norėjo sužinoti Kristianas. 

— Liežuviu dirba geriau nei ginklu, - šyptelėjęs atsakė Hervartas. 
Raukšlės jo vėjo nugairintame veide dar labiau išryškėjo. 

Jis pamojo dviem vaikinams, kad prieitų: raudonplaukiui straz- 
danų nusėtu veidu ir maždaug to paties amžiaus tamsiaplaukiui. 

— Ei jūs, ponas nori pamatyti, ko išmokote. Parodykite. 

Abu priėjo arčiau ir nusilenkė. Kunas ir Bertramas buvo du še- 
šiolikmečiai jaunuoliai, kurie čia atvyko kartu su pirmaisiais nau- 
jakuriais ir žavėjosi nuotykiais. Bet pavojingose situacijose jie išliko 
drąsūs. Todėl Kristianas išpildė didžiulį jų norą ir leido mokytis val- 
dyti ginklus. Raudonplaukis Kunas buvo našlaitis; jo įmotę, senąją 
Gretą, nudūrė pats Randolfas, kai ši bandė jį prakeikti. O Bertramo 
tėvai - buvęs kaimo seniūnas Hildebrandas ir labai priekabi Grizel- 
da, kuri laukė Kristiano grįžtant - neprieštaravo jo sprendimui, 

Jei abiem jaunuoliams pratybų metų kas nors nepavykdavo, jie su 
užsidegimu tai kompensuodavo. Bent jau iš dalies. 

— Jūs tapote greitesni, - pagirdamas tarė Kristianas. 

— Tačiau per daug neatsargūs. 

Jis atlaisvino diržą, ant kurio kabojo kalavijas, ištiesė ginklą Her- 
vartui, o pats pasiėmė vieną iš lazdų, su kuriomis treniruodavosi jau- 
nuoliai. Tuomet pasikvietė raudonplaukį. 

— Imk šitą ir pabandyk atremti mano puolimą. 

Kunas delsdamas žengė pirmyn. Jam buvo pakankamai sunku jau 
tai, kad turėjo kovoti su vyrais, kurie amžiumi ir mokytumu buvo už 
jį daug viršesni. O Kristianas garsėjo kaip stiprus kovotojas. Kunas 
pats turėjo ne vieną progą įsitikinti, kaip jo idealas nugalėjo dides- 
nius ir stipresnius priešininkus. Bet išsisukinėti jis negalėjo. Todėl 


tvirtai nusiteikęs priėjo prie savo pono. Bet vos trečiu ar ketvirtu 

| 


judesiu Kristianas nuginklavo Kuną, parvertė jį ant žemės taip, kad 
šis nebegalėjo pajudėti, ir dviem pirštais užspaudė gerklę. 

- Jei priešininkas yra už tave didesnis, jis atakuos tave visu pajė- 
gumu. O tu buvai visiškai atviras mano smūgiui, - prikišo Kristia- 
nas. 

Įprastai drąsus Kunas jautėsi nusivylęs ir tuo pačiu susigėdęs. 

Kristianas pakartojo savo judesį, tik šįkart lėtai. 

— Jei būtum pakankamai greitas, galėtum išnaudoti akimirką, ir 
tavo priešininkas susvyruotų. Tuomet viršutinė jo kūno dalis būtų 
nepridengta, - paaiškino jis ir lėtai judėdamas parodė Kunui gali- 
mybę jį sužeisti. 

— Išmok numatyti priešininko veiksmus, - paragino Kristianas, 
prisisegdamas kalaviją. - Nuo to priklauso tavo gyvybė. 

“- Jūs padarėte man gėdą, nevykėliai, - užriaumojo Hervartas. — 
Už tai iki pat aušros grandysite nuo šarvų rūdis, kad jūs, paliegėliai, 
pagaliau užsiaugintumėte raumenis. 

— Ne dabar, Hervartai, - tarė jam Kristianas. 

Jis pastūmė link jų savo sūnų. 

— Kurį laika prižiūrėkite berniuką. Bet likite netoliese, aš turiu 
jums užduotį. 

Paskutinis sakinys privertė Kuną atsitiesti. 

— Taip, pone. 

— Nemanykite, kad taip lengvai išsisuksite, - pagrasino Hervar- 
tas. 

Kristianas pažvelgė į tuodu, kuriuos sekė susižavėjęs jo sūnus, nes 
žinojo, kad šiedu prikrėsdavo išdaigų. Tuomet kartu su Hervartu 
nuėjo į sargybos postą. 

— Iš karto po Velykų vėl turėsiu išvykti į imperatoriaus susirinki- 
mą, - informavo jis sargybos vadą. - Noriu, kad kol manęs nebus, į 
namus įsikeltų keturi geriausi tavo vyrai. 

Šis pranešimas taip nustebino Hervartą, kad jis išpūtė akis. Ber 
nenorėjo klausinėti. Kristianas pasakys, ką manys reikalingą. 

Sargybos vadas pasikasė apžėlusį skruostą. 

- Jei jūsiškiams reikia puikios apsaugos, geriau aš pats ten persi- 
kelsiu. Treniruotis galėtume ir Jūsų kieme, tuomet aš visada būčiau 
netoliese. 

— Gerai, - tarė Kristianas. Išgirdus tokį pasiūlymą, jam palengvė- 
jo. - Kaip sekasi su tuo mažuoju vagimi, kurį sučiupote? 

— Vos septynerių metų, o jau patyręs krepšių pjaustytojas. Jis tupi 
uždarytas. 

Hervartas iš dėžės ištraukė sulankstytą lininę skepetaitę. 

— Tai radome pas jį. Senoji Elzė ją atpažino iš šio išsiuvinėto 
ženklo. 

Kristianas išlankstė nosinę, kurioje buvo saugomi vienas ant kito 
sudėti pfenigai, kad neišsidaužytų. 

— Čia viskas? 

Hervartas linktelėjo. 

— Mano žmona spėja, kad čia jau susidarė visa mažųjų vagių gau- 
ja, kurie siunčiami apvogti senyvo amžiaus žmones. 

- Aširgi taip manau, bet iki šiol nieko neradome. Bet kokiu atve- 
ju paskutiniu metu čia knibždėte knibžda mažų ir sumanių ilgapirš- 
čių. Nežinau, iš kur jie atvyko, o dar tokiu metų laiku. Našlaičiai, 
esantys kaime, visi gyvena pas savo giminaičius. 

— Pakviesk vaikiną. Ir pagąsdink, kad bijotų manęs, - pasakė 
Kristianas. 

Hervartas plačiai išsišiepė. 

- Mielai. 

Po kurio laiko jis grįžo kartu su sučiuptuoju - peralkusiu, murzi- 
nu berniuku, kuris stengėsi laikytis drąsiai ir ramiai. Sargybos posto 
prieblandoje Kristianas pamatė, kad jo veidas, apnuogintos rankos 
ir kojos buvo nusėtos mušimo pėdsakų. 

— Klaupkis prieš kaimo šeimininką, - paliepė Hervartas berniu- 
kui. Šis nedelsdamas pakluso. 

— Rytoj tu būsi teisiamas, - griežtai pranešė Kristianas. - Norė- 


damas pakarti, turėčiau išsiųsti tave į Meiseną, tam aš neturiu laiko, 

todėl tau bus nukirsta ranka. Bet noriu būti gailestingas: tu gali pa- 
sirinkti - kairę ar dešinę. 

Mirtinai išbalęs berniukas įsispoksojo į jį, vis dar stengdamasis 
valdytis. Bet nepasakė nė žodžio. 

— Kas tau padėjo? - griežtai paklausė Kristianas ir pasilenkė. 

— Negaliu Jums to pasakyti, pone, - trūkčiojančiu balsu atsakė 
berniukas. 

— O kodėl gi ne? Jei prisipažinsi, skirsiu švelnesnę bausmę. 

Jaunasis vagišius ilgai kovojo su savimi, kol tyliai pasakė: 

— Nes tada jis nuskriaustų mano mažąją seserį... 

Kristianas draugiškai paklausė: 

— Vyras, kuris siunčia jus vogti? 

Berniukas linktelėjo ir rankovės kraštu nusivalė nosį. 

- Jis rūpinasi mumis, kad nemirtume iš bado. Juk daugiau nieko 
neturime... 

— Aš matau tik tai, kad jis jus muša, siunčia vogti ir nesirūpina 
dėl to, kad galite būti pakarti, - šiurkščiai atsakė Kristianas. - Kiek 
vaikų priklauso jūsų gaujai? Kur pasislėpęs jūsų „vadas“? 

— Pone! - Berniuko veidu ėmė sroventi ašaros. - Negaliu Jums 
šito pasakyti, kitaip jis užmuš mano mažąją sesėrį. 

— Kuoji vardu? Ir koks tavo vardas? 

— Peteris. Ji vardu Ana. Jai dar nesuėjo šešeri metai, - sušnerpštė 
nosimi mažasis vagis. - Iš visos mūsų šeimos likome vieninteliai... 

— Pasakyk, kur galiu ją rasti, ir pasirūpinsiu, kad jai nieko neatsi- 


tiktų. Duodu tau žodį. 


Šiek tiek vėliau Kristianas vėl išėjo laukan ir ėmė ieškoti Kuno ir 
Bertramo. Šiedu kartu su jo sūnumi sukiojosi aplink arklius ir pasa- 
kojo jam pamėgtas istorijas apie slavų kunigaikštį Radomirą, kurio 
garbei buvo pavadintas ir Kristiano žirgas. 

— Ojis tikrai gėrė vyną iš nužudyto priešo kaukolės? - spindin- 


čiomis akimis klausė Tomas. 

— Na, žinoma, - tarė Kunas. - Iš jo akių veržėsi liepsnos, jo plau- 
kai buvo tokio pat varno juodumo, kaip Jūsų tėvo žirgo. O jei į jo 
akis pakliūdavo graži mergina... 

— Siaubo istorijų šiandienai pakaks, - pertraukė jį Kristianas. 

— Kunai, Bertramai, jums vėl reikės persirengti. Užsidėkite kal- 
nakasio apsiaustą arba apsivilkite valstiečių drabužius ir stebėkite 
amatininkus. 

Po to, ką jis sužinojo, galėjo duoti tikslius nurodymus. 

— Bet palaukite popietės, - paliepė jis. - Pirmiausia turiu kai ką 
sutvarkyti. 


Kai Kristianas kartu su savo sūnumi grįžo namo, Marta buvo 
virtuvėje ir virė kažką nuo kosulio. Kvapas buvo pažįstamas, bet po 
šitiek metų jis vis dar tiksliai nežinojo: ar tai buvo čiobreliai, ar ji 
maišė kažkokį kitą augalą? Jos pirštų galiukai buvo žali, kaip ir kitais 
kartais, kai virdavo vaistus. 

— Kaip jaučiasi Emos ir Jono vaikai? — pasiteiravo jis. Tuo tarpu 
"Tomas audringai pasisveikino su mama ir susijaudinęs pasakojo jai 
apie baisias istorijas, kurias sužinojo iš Kuno. 

— Temperatūra nebėra tokia didelė, - pranešė Marta, smulkinda- 
ma vaistažoles. - Laimei, Ema atėjo pas mane laiku. 

Ji atrodė prislėgta. Kristianas žinojo, kad ji sau priekaištavo dėl 
neišgelbėtų vaikų, kurie mirė nuo karštinės. Vaikai ir seni žmonės 
mirdavo siaučiant epidemijai. Bet jų jauname kaime beveik nebuvo 
senyvo amžiaus žmonių. 

Pavojų kupiną kelią į rytus, į nepažįstamas žemes pasirinko dau- 
giausia jauni, stiprūs žmonės, kad galėtų pradėti naują geresnį gyve- 
nimą. | 

— Tu darai, ką gali, - stengėsi ją paguosti. - Juk negali išgelbėti 
visų. 

Jis paėmė iš jos rankų vaistažolėms skirtą peilį ir tarė: 

— Bet žinau vieną, kurį tu gali išgelbėti. Ar pasiruošusi rizikuo- 


ti? 

Pasakodamas savo planą, jis pastebėjo, kaip jos veide vėl nušvito 
gyvybė, atsispindėjo pyktis ir noras būti naudingai. 
— Pasakysiu Joanai, kad čia viską paruoštų, — tarė ji, nusimazgojo 


rankas ir pačiupo prašmatnų apsiaustą, kurį padovanojo Kristianas. 


Marta ryžtingai žengė į amatininkų ir prekeivių kvartalą, kuris 
per paskutinius trejus metus itin išsiplėtė, kai prie valstiečių ir kal- 
nakasių prisijungė puodžiai, pynikai, kubiliai, račiai ir daugelis kitų, 
persikėlusių į Kristiansdorfą. Tik kailiadirbiai ir muilo virėjai dėl jų 
skleidžiamos smarvės gyveno atokiau nuo gyvenvietės. Tuo tarpu 
kiti amatininkai bei pirkliai pasistatė namus tarp valstiečių sodybų 
ir greitu laiku turės savo bažnyčią, kuri žadėjo būti labai puošni. Ji 
turėjo būti paskirta šventajam Nikolajui, kurio vardu jau buvo pava- 
dinta ši kaimo dalis. Tuo tarpu kalnakasių gyvenvietę vietiniai vadi- 
no „Saksų miestu“, nes dauguma kalnakasių atvyko iš Saksonijos: iš 
Harco, Goslaro. 

Kol kas buvo išpilti tik naujosios bažnyčios pamatai, kurių gilu- 
mu Marta labai stebėjosi. Dėl šalnų pirmosios akmenų eilės buvo 
sukrautos tvarte. Iš dirbtuvių sklido akmenskaldžių keliamas triukš- 
mas. Jie tašė akmenis, kuriais bus puošiami bažnyčios stulpai. 

Prekiautojai ir amatininkai turėjo gerai uždirbti, jei galėjo sau 
leisti bažnyčią iš akmens. Abi kaimo bažnyčios - pirmoji, pastatyta 
iškart po naujakurių atvykimo, ir švento Jokūbo vardu pavadinta 
bažnyčia kalnakasių gyvenvietėje — buvo kuklūs mediniai stati- 
niai. 

Marta ėjo pro kylančią bažnyčią ir pasuko į vieną iš gatvelių, ku- 
rioje bastėsi keli perdžiūvę šunys. Sniegas čia buvo virtęs purvynu, 
bet jis vis dėlto paslėpė didžiąją dalį šiukšlių, besimėtančių po gat- 
vę. 

Ji lėtai slinko gatvelėmis ir paslapčia žvalgėsi. Iš prekeivio nusi- 
pirko keletą žvakių, apžiūrėjo puodžiaus žmonos taures ir puodynes, 
pasitarė dėl keleto audinių raštų, kuriuos ji norėjo įsigyti. Netrukus, 


eidama toliau, ji pasijuto stebima. 

Priešais save atsargiai nešdamasi naują puodynę ir ryšulėlį žvakių, 
ji nuėjo pas prekeivį drobėmis, atkeliavusį čia rudenį, ir apžiūrinėjo 
jo prekes. 

— Meistre Jozefai, norėčiau pirkti keturis uolekčius, o ne visą ri- 
tinį, - papriekaištavo ji, kai šis pasakė per aukštą kainą. Jis iškalbin- 
gai gyrė prekės kokybę ir pradėjo derėtis. Marta žinojo, kad jis nori 
išpešti iš jos naudos, nes manė, kad moteris labai. lengva apgauti. Ji 
šiurkščiai nutraukė jo kalbą. 

- Jei pasiūlysite man gerokai mažesnę kainą, užsakysime pas jus. 
Mano vyras Velykų mišioms nori perrengti visus namų darbininkus. 
Bet jei Jūsų prekės per brangios, apsipirksime Meisene pas Volfra- 
mą. 

Toks valdingas elgesys buvo nebūdingas Martai, bet ji privalėjo 
išmokti to, kas būtina, kad save apgintų. 

Po jos žodžių Meistro Jozefo veide pakaitomis šmėkštelėjo go- 
dulys ir nuostaba. Primygtinai užtikrindamas ir lankstydamasis jis 
palydėjo pirkėją iki durų. 

Išėjusi iš namo ji jau žinojo, kad yra sekama būrio vaikų. Netru- 
kus ji suprato, į ką turėtų atkreipti dėmesį. 

Ji pamojo prieiti arčiau mažai sulysusiai mergaitei, kuri basomis, 
apdriskusiais drabužiais stovėjo sniege ir stebėjo ją žybsinčiomis 
akimis. 

— Tu! Gali nunešti mano pirkinius namo. Užmokėsiu tau už 
tai, - sušuko ji įsakmiu balsu. Mažoji prie jos atskubėjo. 

— Mielai, kilmingoji ponia, - sušnibždėjo ji ir paėmė žvakių ry- 
šulėlį. Jos žvilgsnis klaidžiojo Martos liemeniu. Ji žinojo, kad šios 
akys po apsiaustu ieško piniginės. 

Marta čiupo mergaitės ranką, kad ši negalėtų pabėgti ir ryžtingai 
nuskubėjo namo. Ji norėjo, kad pusnuogis vaikas neliktų šaltyje. Be 
to, ji jautėsi nejaukiai, kai ją sekė tiek daug pasislėpusių akių. 

Ji nusivedė mažąją į virtuvę, stumtelėjo prie židinio ir paėmė iš 
jos savo pirkinius. 


— Nori valgyti? — paklausė ji. 

Mergaitės akys sužibėjo ir ji linktelėjo, bet staiga sustingo. 

- Jūs sakėte, kad sumokėsite man, ponia, - išsigandusi tarė ji. 

— Tai taip pat padarysiu, - nuramino ją Marta ir įdėjo į dubenį 
šiltos košės. — Štai, valgyk. 

Ji nurodė virėjai atidžiai stebėti mergaitę, kuri išbadėjusi puolė 
prie lėkštės, ir išėjo pasikviesti Kristiano. 

Kai po kurio laiko jie kartu įėjo į virtuvę, mažoji susigūžė, skubiai 
pakabino paskutinį šaukštą ir priklaupė, nukreipusi išsigandusias 
akis į griežtai žvelgiančio riterio kardo makštį. 

— Tavo vardas Ana, tiesa? - paklausė Marta ir sulaukė nustebu- 
sio žvilgsnio. — Čia Kristianas, kaimo šeimininkas, - ramiai tęsė to- 
liau. - Rytoj jis teis tavo brolį, kuris buvo sučiuptas bevagiantis. 

Mergaitė išsigandusi pažvelgė į Kristianą. 

Kadangi visi tylėjo, ji lėtai atsistojo ir žengė link jo du žingsnius. 

— Pone, prašau nieko nedaryti mano broliui. Tuomet būsiu Jums 
labai gera ir maloni, - sušnabždėjo ji ir pakėlė sudriskusią suknelę, 
rankove nusišluostė ašaras. 

Marta ir Kristianas apsikeitė rūškanais žvilgsniais. Jie žinojo, kad 
didžiuosiuose miestuose nesąžiningi vadeivos ištisas gaujas vaikų 
mokydavo vogti pinigines ir neretai versdavo juos patenkinti iškry- 
pusias vyrų fantazijas. Bet čia? O šiam sulysusiam vaikui dar nebuvo 
nė šešerių! 

Kristianas atsikosėjo. 

— Nuleisk savo suknelę žemyn. Šia prasme tu niekam neprivalai. 
būti maloni. 

— Bet jei Jūs nukirsite mano broliui ranką, jis nebegalės atlikti 
savo darbo, pone. Tada meistras jį išvarys ir jis mirs iš bado, o aš 
būsiu visiškai viena; - ašarojo mergaitė. 

— Išduok mums, kur jūs slepiatės. Tada aš pasirūpinsiu, kad tu ir 
tavo brolis turėtumėte pastogę ir pakankamai maisto, kad neberei- 
kėtų vogti... ir būti maloniai vyrams, - įkalbinėjo ją Kristianas. 

- Bet jis nubaus mus ir kitus... Mes visi mirsime, - verkšleno 


mergaitė ir įsikando rankos krumplį. 

— Tu turi mano žodį. Tas „meistras“ nebegalės nė vienam iš jūsų 
pakenkti. Tie tavo bendražygiai, kurie nori čia pasilikti, galės užsi- 


dirbti duoną garbingu būdu. 


Kitą rytą Kristianas sukvietė visą kaimą į teismą. Sunkūs nusikal- 
timai, kuriuos įvykdžius būdavo skiriama mirties bausmė, - prie jų 
priskiriamos ir vagystės - būdavo nagrinėjami Meisene, kalnakasių 
kivirčus spręsdavo jų vyriausiasis, o už visus kitus konfliktus kaime 
buvo atsakingas Kristianas. Iš kiekvieno pakarto atgailautojo dalis 
priklausydavo jam, taip pat kaimo malūnui, kepyklai ir statyboms. 
Taip pat jam reikėjo pinigų, kad apsaugotų kaimą. 

Kol jo nebuvo, įvyko keli incidentai, kurie dabar turėjo būti iš- 
aiškinti. 

Pirmiausia buvo nagrinėjamas vynininko skundas prieš chirur- 
84. 

— Būtent keturioliktą dieną po šviesos šventės jis išpirko beveik 
pusę mano atsargų. 

— Tai joks nusikaltimas, - iškart paprieštaravo chirurgas. 

Tikrai nėra, bet šis reikalas aplinkiniams buvo toks akivaizdžiai 
įžūlus, kad netrukus pakilo šurmulys ir vynininkas sulaukė žiūrovų 
užuojautos, kai tuo tarpu chirurgas buvo apipiltas kaltinimais. 

Kristianas paragino susirinkusiuosius nurimti. Kiekvienais me- 
tais per šviesos šventę atsisakoma senųjų pinigų. Markizo pavedimu, 
senieji ptenigai būdavo keičiami naujais. Bet už keturias senąsias 
duodavo tik tris naujas monetas; ketvirta keliaudavo markizui. Dar 
keturiolika dienų būdavo galima naudotis senaisiais pfenigais. Kas 
dvi savaites po šviesos šventės vietoj prekių turėdavo grynųjų pinigų, 
ketvirtadalio netekdavo. Buvo leidžiama pasilikti senąsias monetas 
ir jas saugoti; jų sidabro vertė išlikdavo, bet jomis pasinaudojus bū- 
davo baudžiama. Todėl kiekvienas stengėsi likus šiek tiek laiko iki 
šviesos šventės arba po jos išsikeisti pinigus į prekes. Jei chirurgas 
vynininkui įbruko krūvą pfenigų paskutinę termino dieną, kvepia 


piktavališkumu. Kita vertus, jis neturėjo sudarinėti sandorio. 

Vėliau ištarti prekeivio žodžiai patvirtino Kristiano spėjimus. 

- Jis norėjo man atkeršyti už tai, kad už danties ištraukimą sumo- 
kėjau jam tik pusę sumos, nes sulaužė man žandikaulį, - pasiskundė 
vynininkas. 

— Juk vėl jį atstačiau, ir dar nemokamai, - iš karto atsikirto chi- 
rurgas. 

— Turi dar kokių nors kaltinimų vynininkui? - paklausė Kristia- 
nas. 

Šis dramatiškai paskėsčiojo rankomis. 

- Na ne, pone. Aš esu garbingas žmogus. Jei jis buvo nepatenkin- 
tas, mažiau sumokėjo. Tačiau mane iškviesti į teismą tik todėl, kad 
pas jį perku — na jau ne! Mano svečiai ištroškę ir nori gerti. 

— Pardavei jam tiek vyno, kiek jis prašė? — paklausė Kristianas 
vynininko. Šis linktelėjo. 

— Tada tu negali apkaltinti šio vyro. Privalai išsikeisti pinigus. To 

reikalauja įstatymas, - paskelbė Kristianas. 

Apsidžiaugęs chirurgas jau norėjo eiti, bet Kristianas abu sulai- 
kė. 

— Gali būti, kad kitais metais praėjus keturiolikai dienų po švie- 
sos šventės tavo pirtyje apsilankys ypač daug žmonių ir užsimokės 
pfenigais, - sušuko jis chirurgui. Kaimo gyventojų, ėmusių iš karto 
šnibždėtis ir kikenti, reakcijos jam išdavė, kad netiesioginis jo pa- 
siūlymas susilaukė dėmesio. Kitais metais chirurgas negalės atsiginti 
klientų, neturėdamas galimybės išsikeisti surinktų monetų. Tai įsi- 
vaizdavus, vynininko nuotaika taip pat pagerėjo. Aplinkiniams be- 
sijuokiant, jie abu pasišalino. 

Toliau buvo nagrinėjamos Grizeldos ir vienos iš paleistuvių peš- 
tynės. Čia taip pat buvo girdėti žiūrovų komentarai. Pikantiškas 
buvo ne tik pats incidentas. Tai, kad vežikai Hansas ir Fridrichas, 
pagarsėję nuotykių ieškotojai, buvo iškviesti liudyti, žadėjo ypatin- 
gą pramogą. Vos prieš metus abu broliai iš Halės į Biomeną vežio- 
davo druską. Vieno apsilankymo Kristiansdorfe metu rado jie pir- 


mąjį sidabrą, pasiėmė jį ir nuvežė į Harcą ištirti. Kristianui pasiūlius, 

kaime jie įkūrė savo verslą ir štai tapo muštynių sniege liudininkais. 
Tuo tarpu jie vežė malkas į vieną kasyklų. 

Fridrichas, vyresnysis brolis, labai norėjo šią istoriją pagražinti, 
bet klausytojų nusivylimui, Kristianas greitai baigė pasakojimą. Ne 
todėl, kad moterys nebesijaustų taip nejaukiai, o dėl to, kad privalė- 
jo išsiaiškinti daug svarbesnių reikalų. Jis paskyrė moterims baudą. 

— Kitą kartą abi būsite pririštos prie gėdos stulpo, - pranešė jis, 
ir šis grasinimas vėl sukėlė kaimo gyventojų juoką, kurie jau įsivaiz- 
davo šį spektaklį. 

Tada Kristianas liepė pasirodyti Peteriui. Visi akimirksniu nu- 
tilo, nes kiekvienas žinojo, kad tuoj bus nagrinėjamas sunkiausias 
šiandienos atvejis. | 

Marta jautė, kaip visus užliejo keista nuotaika - kuo sunkesnės 
bausmės troškimas. Dauguma, kurie ką tik juokėsi, dabar norėjo 
matyti tekantį kraują. 

Vagystė buvo laikoma tokiu pačiu sunkiu nusikaltimu kaip 
žmogžudystė. Tie, kurie norėjo iš žmonių atimti jų uždarbį, nusi- 
pelnė negailestingos bausmės. 

- Šis berniukas yra vagis, - griežtai paskelbė sargybinių vadas 
Hervartas. - Jis apvogė našlę Elzę ir yra pakankamai suaugęs, kad už 
šį nusikaltimą jam būtų galima skirti bausmę. 

Berniukas išblyškęs stovėjo prieš Kristianą ir stengėsi nepravirk- 
ti. 

Iš minios pasigirdo keletas pašaipių šūksnių, tačiau Kristianas 
vienu rankos mostu juos nutildė. 

— Berniukas vogė ne sau, o vieno vyro, kuris kartu su būriu alks- 
tančių našlaičių prieš dvi savaites atvyko į mūsų kaimą, paliepimu. 

Kristianas davė ženklą sargybiniams, kurie į vidurį stumtelėjo 
liesą nepažįstamąjį. Šis buvo apsisupęs purvinu avikailiu, nešiojo su- 
sivėlusią barzdą. Akyse liepsnojo neapykanta. 

Vakar dieną Kunas ir Bertramas, sekdami Martos nurodymus, 
aptiko vagių gaujos vadą ir slapčia stebėjo jo slėptuvę. Kai temstant 


vaikai grįžo atgal, kad atiduotų savo grobį, jis buvo sučiuptas. 

— Suskaičiuok, ar tiek, kiek buvo, - sušuko Kristianas ir apstul- 
busiai našlei Elzei numetė jos skarelėje suvyniotus pfenigus. 

—Tu, paleistuvės sūnau, maža žiurke, tu mane išdavei! Už tai aš 
tave užmušiu! Tave ir kalę tavo seserį! - Apdriskėlis ketino pulti ant 
Peterio, bet sargybiniai prilėkę tvirtai jį sučiupo. 

— Tu nieko neužmuši, - įpykęs tarė Kristianas. 

— Ar gali įvardyti žmogų, kuris galėtų paliudyti, kad pas tave rasti 
pinigai yra uždirbti garbingai? - tada paklausė jis. Bet nepažįstama- 
sis tik nusispjovė, už tai sulaukdamas Hervarto kumščio. 

— Taigi mes turime du vagis - vieną suaugusį, kitą mažą, - garsiai 
tarė Kristianas. 

Marta ramindama glostė išplautus Anos plaukus. Ši buvo pasislė- 
pusi už jos nugaros ir visa drebėjo. 

"- Berniukui skiriu bausmę - atlyginti žalą našlei Elzei, dirbant 
pas ją vienerius metus. Padėsi jai, rinksi malkas, atneši vandens ir 
darysi viską, ko ji dar paprašys. Aišku? 

Peteris skubiai linktelėjo, šluostydamas nuo veido palengvėjimo 
ašaras. 

- Jei ji pasiskųs, kad esi tinginys, kad kažką pavogei arba norėjai 
pasprukti, taip lengvai nebeišsisuksi, - griežtai pagąsdino berniuką 
Kristianas. 

Šis krito ant kelių ir suspindo. 

— Tegul Dievas Jums atlygins už Jūsų maloningumą! Jūs būsite 
patenkintas manimi, mano pone. 

— Tu, žiurke! Aš tave sučiupsiu! - iškošė apdriskėlis. 

— Tylėk! - suriko jam Kristianas. - Nuo šios dienos tau yra už- 
drausta artintis prie šios gyvenvietės arčiau nei per dvidešimt mylių. 
Kad įspėtume kitus, tu būsi paženklintas. 

Kol minia patenkinta komentavo nuosprendį, iš jos pakraščio 
keletas apdriskusių figūrų ėmė išsigandę šūkauti. Po Kristiano ženk- 
lo Jonas atsinešė dubenį su įkaitusiomis anglimis ir gelžgalį. Kalvis 
nepaprastai įtūžo, kai Kristianas ir Marta jam papasakojo apie Anos 


„meilumą“. Jo paties dukra buvo panašaus amžiaus kaip ta apleista 

mergaitė, kurią šis šunsnukis akivaizdžiai jau buvo pardavęs vyrams 
ir galbūt net pats ja pasinaudojo. 

— Kurie iš jūsų nori rasti čia namus ir garbingą darbą, turi ateiti 
pas mane, - garsiai sušuko Kristianas ta kryptimi, kur grūdosi liesi, 
apdriskę pavidalai. - O kitiems galioja tas pats draudimas. Jei dar 
kartą pamatysiu jus čia, atsitiks tas pats, kas jam. 

"Tuo tarpu du sargybiniai pakėlė nepažįstamąjį viršun, kitas arti- 
nosi, rankoje laikydamas įkaitusį gelžgalį. 

— Aš prakeikiu Jus! Jus ir Jūsų klastingą žmoną, - plūdosi nusi- 
teistasis. 

— Tylėk, kitaip liepsiu tave dar ir pakarti, - suriko Kristianas. 

Tą akimirką sušnypštė geležgalis, kuriuo sargybinis nuteistojo 
skruoste išdegino vagies ženklą. Šis sukliko, parkrito ant žemės, ta- 
čiau prisivertė atsistoti. 

— Prakeikiu Jus! Įsidėmėkite mano vardą. Jūs dar išgirsite apie 
Melchiorą, vagių karalių, - riaumojo paženklintasis ir, lydimas kai- 
mo gyventojų šūksnių, buvo išvarytas iš gyvenvietės. 

Akimirką padelsę jį nusekė keli vyresni vaikinai iš viso skurdžių 
būrio. 

Mergaitė ir keturi maždaug Anos ir Peterio amžiaus berniukai 
liko nedrąsiai stovėti. Marta prasibrovė iki jų ir patikėjo juos virėjai. 

— Ji pasiims jus kartu, duos pavalgyti, o tada apsitarsime, kur 
jus apgyvendinti. Gerai? - drąsindama tarė ji naujiesiems globoti- 
niams. 

Mechthilda ilgai nedelsė ir pastūmė vaikus priešais save. 

— Pirmiausia turėtumėte susidraugauti su vandeniu ir muilu, - 
suniurnėjo ji. Nepaisant įprastai niūrios veido išraiškos, ji džiaugėsi, 
galėdama kuo nors pasirūpinti, įskaitant Martą, kai mirė jos pačios 
vaikai. 

Minia ėmė skirstytis, kad pakeliui namo galėtų aptarti šios die- 
nos įvykius. 

Marta nuėjo pas Kristianą tą akimirką, kai šis, nutaisęs griežtą 


veido išraišką, kalbėjosi su mažuoju vagimi. 

— Tau šiandien labai pasisekė, juk tu tai supranti? 

— Neapvilsiu Jūsų, kilmingasis pone, - dar kartą skubiai užtikri- 
nojis. - Darysiu viską, ką liepsite. Ar galėsiu tarnauti Jums, kai baig- 
sis laikas pas našlę Elzę? 

— Matysime, - tarė Kristianas. Jis pažvelgė į Aną, kurią buvo pa- 
kvietę pas brolį, dabar ji stovėjo į jį įsikniaubusi. - Pirma mes pasi- 
imsime pas save tavo seserį. 

Bet Anos veide šmėkštelėjo baimė. 

— Jis Jus prakeikė. Meistras Jus prakeikė, - sušnabždėjo ji. - Jis 
grįš atgal ir padarys mums ką nors bloga. 

Marta ramindama paglostė jos veidą. 

— Taip nebus. Jūs, vaikai, dabar esate narsiausio riterio visose 


Meiseno žemėse globoje. 


Marta surikusi pabudo. Kristianas pripuolė prie lovos, rankoje 
laikydamas blizgantį kalaviją, ir akimis ieškojo įsibrovėlio. 

— "Tai tik košmaras. Nieko daugiau, - drebėdama pasakė ji. Prieš 
akis vis dar stovėjo baisus paveikslas, matytas sapne: ji pati buvo 
grandinėmis prikaustyta prie tamsaus kalėjimo sienos, tuo tarpu 
ploni pirštai, tarsi voro kojos, slankiojo jos apnuogintu kūnu. 

Nuo pabėgimo iš gimtųjų žemių ją dažnai užklupdavo regėjimai, 
sapnai, kurie vienaip ar kitaip išsipildydavo. Nors nuo jos vestuvių 
dienos paskutiniai metai praėjo ne itin ramiai, tačiau gana taikiai, 
priešingai nei kruvini prieš tai buvę įvykiai. 

Kiek nurimęs Kristianas vėl padėjo kardą šalia lovos, kur jį visada 
laikydavo. Bet nesigulė atgal, uždegė žvakę ir patraukė lovos užuo- 
laidą, kad šviesa kristų ant Martos. Taip prasiskverbė daugiau šalčio, 
bet ji suprato. Kristianas norėjo išsklaidyti jos baimę. 

— "Tai buvo prakeiksmas? - galiausiai paklausė jis. 

Marta atsigulė ant nugaros ir įsistebeilijo į lubas. Jos sapnas buvo 
per daug sukrečiantis, kad galėtų iš karto apie jį kalbėti. 

— Tai, arba baimė, kad jis gali grįžti ir atkeršyti, — tarė ji, graužia- 
ma sąžinės, nes nutylėjo, apie ką iš tiesų buvo košmaras. 

Siaubo scena iš kalėjimo, kuri vis dar stovėjo prieš akis, užpildė 
jos vidų begaliniu siaubu. Ar tai įspėjimas apie artėjančius įvykius? 
Marta norėjo, kad šalia būtų Jozefa, sena išmintinga moteris iš Mei- 


seno. Ji užaugino Kristianą, kol jis buvo paimtas tarnauti į Burgber- 

gą. Jo tėvas buvo nužudytas už šnipinėjimą markizo Oto tėvui, o 
motina mirė iš sielvarto. Jozefa turėjo žinoti, ką tai reiškė. 

Kristianas įterpė savo pamąstymus. 

— Manai, kad būtų buvę geriau jį pakarti? Bet Meisene greičiau 
būtų buvęs nuteistas berniukas, nei tas Melchioras, - tarė jis, sėdė- 
damas ant lovos krašto. Atrodė, kad jis net nejautė šalčio, o Marta 
šaldama užsitempė ant pečių antklodę. 

— Aš tik nemaniau, kad juo paseks tiek daug. 

— Taip, jie ir toliau jam vogs. O netrukus jis vėl prilups kelis ma- 
žylius ir vers juos būti „maloniais“, - karčiai tarė ji. 

— Mes negalime padėti visam pasauliui, - atsakė Kristianas. Pa- 
kankamai sunku vien šį kaimą paversti taikia gyvenviete. 

O jei Randolfas tikrai grįžtų, šią svajonę būtų galima palaidoti, 
nusiminęs galvojo jis. 

Kristianas liko sėdėti, bet pasisuko į ją. Jo balsas skambėjo įtar- 
tinai. 

— Beje... tuo metu, kai būsiu susirinkime, Hervartas ir keletas jo 
vyrų persikels į namus. Šįryt su juo apie tai kalbėjau. 

Marta nustebusi atsisėdo ir užsitraukė antklodę iki pat kaklo. 

— Kotubijai? 

Kristianas trumpai nusijuokė. 

— Nuojauta mūsų šeimoje tavo reikalas. Tai tik paprasčiausia at- 
sargumo priemonė. 

Jis atsikėlė, užgesino žvakę ir vėl pas ją atsigulė. Prieš tamsai vėl 
viską apgobiant, Marta išvydo jo akyse, kad jį taip pat persekiojo 


pracities demonai. 


Tuo metu, kai Kristianas su sūnumi buvo išvykę, Marta griebėsi 
savo reikalų. 

Ji pasikvietė Aną, kuri — švariai išprausta ir aprengta šiek tiek per 
didele suknele, priklausiusia virėjos dukroms - padėjo virtuvėje. 

— Nori aplankyti savo brolį? - paklausė ji mergaitės, kuri tik iš- 


pūtė akis ir iš karto linktelėjo. Marta nupasakojo jai kelią iki Elzės 

namų ir įspraudė jai į ranką maišelį su čiobreliais. - Mandagiai pa- 
klausk jos mano vardu, ar ji galėtų išsiversti pusdienį be tavo brolio 
ir atsiųsti jį man. Už tai paduok jai vaistus nuo kosulio. Ji turi kas- 
kart išsivirti šaukštą vaistažolių, nukošti ir išgerti tirpalą. 

Ana baikščiai pakartojo užduotį ir nuskuodė. Neilgai truko, kai 
ji kartu su broliu išdygo šalia. 

— Ko pageidausite, gražioji ponia, viskas bus padaryta, - pasigy- 
rė Peteris ir drąsiai šypsodamasis žemai nusilenkė prieš Martą. Ana 
grožėdamasi žvelgė į jį. 

Martai glostė širdį, kai matė tokius sužydėjusius vaikus. Ką reiš- 
kia stogas virš galvos, maistas, vanduo, muilas ir šiek tiek darbo, 
mąstė ji. 

— Turiu tau svarbią užduotį. Bet ji ne tokia jau paprasta. 

— Tik pasakykite ir iš karto vykdau, - skubiai užtikrino mažasis 
vagišius. 

— Surask visas gyvenvietės paleistuves ir sukviesk jas visas į mano 
namus. Pasakyk joms, kad reikia aptarti kai ką svarbaus, - paskelbė 
Marta. Berniukas nustebęs išpūtė akis, bet netarė nė žodžio ir išlė- 
kė. Marta buvo įsitikinusi, kad šį pavedimą jis įvykdys kuo puikiau- 
siai. Jis buvo gatvės vaikas ir po savo atvykimo čia tikrai pamatė, kas 
vyksta. Berniukas turėjo žinoti, kada ir kur galėtų sutikti moteris. 

Neilgai trukus susirinko visas būrys. Kai kurios paleistuvės buvo 
dar jaunos, kitos senos, klibančiais dantimis. Dvi, kaip buvo galima 
aiškiai matyti, laukėsi: vienai jau artėjo gimdymas. 

Garsiai šnekučiuodamosi jos liko stovėti prie ponų namo, kol 
Marta pasikvietė vidun. 

— Gal norite mūsų patarimų, kaip galėtumėte patraukti savo vyrą 
į lovą? — juokais paklausė viena. 

— O gal mes turėtumėme juo pasirūpinti? Tokį stotingą ir kil- 
mingą riterį mielai paimtų kiekviena iš mūsų, - įsiterpė kita. 

— Hmm... tai nebūtina. Pati su tuo susidorosiu, - išraudusi su- 


murmėjo Marta. 

— Apie tai mes girdėjome, - juokdamasi sušuko viena iš jaunes- 
niųjų paleistuvių šviesiais garbanotais plaukais. 

Durys atsivėrė dar kartą. Įėjo kalvis Jonas ir, išgelbėjęs Martą nuo 
sumišimo, pats buvo apsuptas moterų. 

— Koks jaunas stiprus vyras. Jei nori, išpildysiu kiekvieną slap- 
čiausią tavo norą, - murkė viena, glostydama raumeningą Jono ran- 
ką, kai tuo tarpu kitos smagiai juokėsi. 

— Kvaila žąsie! Nori būti išvaryta už ištvirkavimą su vedusiu 
vyru? - aprėkė ją vyresnė raudonplaukė. 

Bet supykęs Jonas jau buvo ištraukęs savo ranką ir atsisėdęs šalia 
Martos. Sutvarkyti tokius reikalus būtų buvusi jo kaip kaimo seniū- 
no pareiga. Bet kaip tik tokių scenų jis ir bijojo, todėl paprašė Mar- 
tos paramos. 

— Mes turime jums pasiūlymą, - pradėjo ji ir tą pačią akimirką 
moterys nutilo. 

— Jūs žinote, kad kaime didėja nesantaika. Ištekėjusios moterys 
skundžiasi, net pats kunigas yra labai nepatenkintas atvirais ištvir- 
kavimais. Kita vertus, prieš keletą dienų viena iš jūsų buvo taip su- 
mušta, kad savaitę negalėjo dirbti. 

— Norite mus išvaryti? — sušuko šviesiaplaukė. - Tuomet Jūs nu- 
stebsite, kiek bėdos gali pridaryti vyrų gašlumas. 

— Ne, ne, - nuramino ją Marta. - Norime jums pasiūlyti pastaty- 
ti viešnamį, kur galėtumėte gyventi ir atlikti savo darbą. Tada jums 
nebereikės klientų ieškoti gatvėje, o pykčių taip pat būtų mažiau. 

— Namą? Kodėl ne rūmus;? Jei būtume galėjusios leisti sau namą, 
seniai nebevaikščiotumėme gatvėmis ir nebešaltume užpakalių, — 
paniurusi sušuko vyresnioji. 

— Yra ir daugiau galimybių, - vėl kalbėjo Jonas. 

— Kai kurios iš Jūsų galėtų pasiklausti chirurgo dėl darbo. Kiek 
girdėjau, jis nori praplėsti savo pirtį. 

— "Tas žiurkė! - nuskambėjo kita replika. - Prastai moka ir nuo- 


lat nori pats. 

— Arba, - Jonas tęsė toliau, - kaimas skirs keletą žmonių, kurie 
pastatys jums namą. Jūs galėsite ten įsikelti ir kiekvieną mėnesį dalį 
uždirbtų pinigų susimokėti. 

— Mums nereikia sutenerio, kuris mus muštų, atiminėtų pinigus 
ir visą gyvenimą būtų aptarnaujamas nemokamai, - ryžtingai paaiš- 
kino raudonplaukė. Dauguma kitų moterų pritariamai linktelėjo. 

— "Tai, kaip jūs vadovausite šiam namui, galėsite nuspręsti jūs pa- 
čios, - nuramino Marta. - Jums nebūtina apsispręsti iš karto. Pa- 
sitarkite ir praneškite meistrui Jonui. Bet gatvėse turi nelikti jokių 
kivirčų, — griežtai tarė ji. 

Ji daugumą jų pažinojo, nes beveik visos paskutiniais metais dėl 
vienokios ar kitokios priežasties jau pas ją lankėsi. Tik vienos ji iki 
šiol nepažinojo, jaunos mergaitės, ne vyresnės nei dvylikos metų, 
kuri atrodytų tikrai graži, jei veidas nebūtų subjaurotas smūgių. 

Ji nusprendė tai išsiaiškinti ir išlydėjo moteris, ragindama gerai 
apsvarstyti pasiūlymą. Sulaikė tik vyresniąją raudonplaukę paleis- 
tuvę. 

— Kaip tavo negalavimai, Tilda? — pasiteiravo ji. Moteris jai 
vienąkart labai padėjo pavojingoje situacijoje, todėl Marta pasiža- 
dėjo visada pasirūpinti ja nemokamai. 

— Kai šalta, būna prasčiau, - suaimanavo raudonplaukė. - Bet 
nenoriu dejuoti, Hanai daug blogiau, nebeilgai temps. Karštis... 

Marta pripylė tinktūros ir rūpestingai užkimšo. 

- Štai, nunešk jai. Tegul geria po šaukštą kelis kartus per dieną. 

Moteris nustebusi pažvelgė į ją ir susmuko ant kelių. 

— Tegul dievas Jus laimina! Jūs tikrai šventoji. Kam dar teko pa- 
matyti, kaip vargšė mergaitė tampa kilminga dama ir nepaisant to 
nepamiršta tų, kuriems sunku? 

— Stokis, - suglumusi tarė Marta. Kai raudonplaukė nusisuko 
norėdama eiti, Marta ją sulaikė. - Kas ta jauna mergaitė? Ir kas su ja 
šitaip pasielgė? 


Tildos veidas akimirksniu apsiblausė. 

— Nežinau. Ir Jums taip pat geriau to nežinoti, - trumpai atsakė 


ji ir išėjo. 


Pagaliau pasikeitė oras, šiltas vėjas ir keturias dienas užsitęsęs 
lietus greitai ištirpdė sniegą. Purvinose gatvėse vėl išlindo visokiau- 
sios šiukšlės. Ėmė smirdėti. Kristianas turėtų įsakyti, kad įprastinio 
tvarkymosi prieš Velykas metu gatvės visame kaime taip pat būtų 
išvalytos, - svarstė Marta, stengdamasi eiti taip, kad kojos liktų bent 
iš dalies sausos. Ši neįprasta idėja neturėtų labai sužavėti kaimo gy- 
ventojų, bet jai tai nerūpėjo. 

Mažoji Ana, kuri buvo išsiųsta prižiūrėti žąsų, susijaudinusi įlėkė 
į namą ir nutraukė Martos mintis. 

— Atvyksta du raiteliai, ponia, - gaudydama kvapą išpyškino ji. 

Marta susigūžė. Randolfas! - buvo pirma ir vienintelė mintis. 
Nuo to laiko, kai Kristianas papasakojo naujienas iš Braunšvaigo, 
kiekvieną dieną ji tikėjosi, kad, nepaisant didelės tikimybės, neken- 
čiamasis neatvyks. 

Ji žengė pro duris ir veide iš karto nušvito palengvėjimas bei 
džiaugsmas. Tie atvykėliai buvo Lukas ir jo brolis Jokūbas. 

"Tu vis gražėji, Marta, - pasisveikino Lukas, prieš paimdamas ir 
pabučiuodamas jos ranką pamerkė akį. 

— O tu vis dar toks pat šmaikštus, - šypsodamasi atsakė Marta. 
Jaunasis riteris, vos trejais metais vyresnis už Martą, buvo vienas pa- 
tikimiausių Kristiano draugų. Jie susipažino dar tada, kai ji buvo dar 
jaunutė pribuvėja, bėganti iš gimtinės, o jis - Kristiano ginklanešys, 
spiečiantis aplink save Meiseno pilies tanaičių pulkus. Kartu išgy- 
venti pavojai juos suartino, nors skirtinga kilmė tam prieštaravo. Ji 
mylėjo jį kaip brolį. 

— Aš nejuokavau, - paprieštaravo Lukas. Bet kai jų žvilgsniai su- 
sitiko, ji suprato, kad situacija, apie kurią jie niekada nekalbės, nepa- 
sikeitė: jis taip pat ją mylėjo, tačiau ne kaip seserį, nors ji ir buvo jo 
pono ir geriausio draugo žmona, nepasiekiama moteris. 

Mažasis Tomas išgelbėjo situaciją, įbėgdamas į namus ir iš karto 


pristodamas prie Luko. 

— Pajodinėsite mane šiek tiek ant savo žirgo? - skubino jis. - Tė- 
vas neleidžia man lipti ant Drago. 

Lukas pakėlė berniuką, apsuko jį ir vėl pastatė ant kojų. 

— Vėliau, mano jaunasis riteri. Dabar arkliai nusipelnė šiek tiek 
poilsio ir glėbelio šieno. 

Marta pakvietė jį ir jaunesnįjį brolį į namus bei pasirūpino, kad 
būtų atnešta karštos sriubos, šviežios duonos ir alaus. 

Kristianas įėjo ir pasisveikino su draugu tvirtai paplekšnodamas 
jam per petį. Beveik dešimties metų amžiaus skirtumas ir aplinky- 
bės, kad Lukas buvo Kristiano ginklanešys, nesugriovė jų santykių. 
Kristianas manė, kad jaunuolis dėl drąsaus įsikišimo Randolto vieš- 
patavimo kaime metu nusipelnė daugiau nei pagarbos ir jo drau- 
gystės. Tai, kad jie abu mylėjo tą pačią moterį, buvo tema, kurią jie 
visada nutylėdavo. 

— Kaip laikosi tavo tėvas? — pasiteiravo Kristianas. 

— Tas senas vilkas kažkokiu stebuklingu būdu vėl pasveiko, kai 
davė žodį dėl mano sužadėtuvių, - niūriu balsu pranešė įprastai ge- 
rai nusiteikęs Lukas. - Vienintelis mūsų kaimyno sūnus žuvo vieno 
turnyro metu. Dabar aš privalau vesti jo vyresniąją dukterį, kad jie 
galėtų sutelkti savo turtus į vieną. 

— Skamba išmintingai, - atsakė Kristianas, nepaisydamas niūrios 
Luko išraiškos, nes žinojo, kokia našta gulėjo ant buvusio ginklane- 
šio pečių: nuo jo patogių vedybų priklausė tai, ar jo tėvas turės pini- 
gų Luko brolių treniruotėms ir seserų kraičiui. Todėl tėvas spaudė 
dėl vestuvių ir net buvo pasirengęs vestuvių dieną perduoti palikimą 
savo pirmagimiui. Bet šis iki šiol nerodė jokio susidomėjimo vedy- 
bomis. 

— Tam jie paėmė ją iš vienuolyno. Smulkmenų nepasakosiu, — 
neįprastai šiurkščiu balsu tarė Lukas. Neliko abejonių, kad ši tema 


jau išsemta ir jis nebenori daugiau apie tai kalbėti. 


Kaip ir kiekvieną kartą, kai artėdavo Kristiano išvykimo diena, 


Marta liūdėdama skaičiavo likusias dienas. Dieną tai nebūdavo taip 

sunku, visą jos laiką užimdavo darbas. Vaikai reikalavo dėmesio, kaip 
karštinės epidemija bei daugelis kitų reikalų, kurie turėjo būti pada- 
ryti, kad namai būtų tvarkingi. Be to, artėjo Velykų šventė, kurios 
kaimo gyventojai labai laukė, nes ji užbaigdavo gavėnios laikotarpį, 
atnešdavo daugiau šilumos ir tikėjimą, kad viskas vėl prisikels nau- 
jam gyvenimui. Kartu su Mechthilda Marta patikrino visas atsargas 
ir paskaičiavo, ko dar reikėtų parūpinti. Kristianas taip pat būda- 
vo kas dieną išvykęs, stebėdavo sargybinių treniruotes, tardavosi su 
vyriausiuoju kalnakasiu apie iš kasyklų gaunamą pelną, lankė prie 
lydymo krosnių dirbančius žmones ir kartu su Jonu bei Karlu kūrė 
antrosios kalvės planus. 

Bet vakarais, kai jie pagaliau turėdavo laiko vienas kitam, širdyje 
jai darėsi vis sunkiau. 

*— Maniau, kad laikui bėgant priprasiu ir bus lengviau išleisti tave 
kelionėn, bet kiekvienąkart vis sunkiau, - tarė ji ir susirūpinusi atsi- 
rėmė į Kristianą. 

- Juk ne į karą keliauju, - stengėsi ją nuraminti. Menka paguoda. 
Tai žinojo abu. Bet kuris iš jų vieną dieną galėjo mirti - nuo nepagy- 


domos ligos, nelaimingo atsitikimo metu, gaisre ar būti užpultas. 


Marta naktį vėl pašoko iš miego. Kaip dažnai pasitaikydavo 
paskutinėmis dienomis. Bet šįkart tai nebuvo pasikartojantis gąs- 
dinantis košmaras apie voro plonumo pirštus kalėjimo vienutėje. 
Nors visi namiškiai jau miegojo, jai pasirodė, kad girdėjo kažkokius. 
garsus, sklindančius iš menės. 

Pirma jos mintis: gaisras! Bet ji neužuodė dūmų. Kas nors įslin- 
ko į namus? Ji slogiai pažvelgė į tuščią lovą šalia savęs. 

Ryte Kristianas nujojo pas savo draugą Raimundą, kuris tarna- 
vo riteriu markizui Otui. Jo žemės ribojosi su Randolfo nuosavybe. 
Prieš išvykdamas į susirinkimą jis žūtbūt norėjo sužinoti, ar priešas 
jau grįžo į savo žemes. 

Jei dabar ji pašauktų Luką arba vieną iš sargybinių, pažadintų 


visus namus. Todėl šiek tiek padelsusi ji nusprendė pirmiausia ap- 

sižvalgyti viena, kas vyksta menėje. Jeigu iškiltų pavojus, ji vis dar 
galėtų pasikviesti pagalbos. 

Pasiėmė durklą, kurį visuomet laikydavo po pagalve, kai Kristia- 
no nebūdavo šalia, ir užsimetė apsiaustą. Basa ir stengdamasi nesu- 
kelti jokio garso, ji leidosi laiptais žemyn ir skaičiavo laiptus, kad 
praleistų tuos, kurie ypač garsiai girgždėdavo. Name buvo labai šalta 
ir tamsu, bet netrukus ji apačioje pamatė blankią šviesą. 

Kaip tai galėjo atsitikti ? Juk ji, kaip ir kiekvieną vakarą, prieš ei- 
dama miegoti atidžiai apžiūrėdavo, kad būtų užgesintos visos Žva- 
kės ir uždengta krosnies ugnis. Taip elgdavosi kiekviena šeimininkė. 
Pavojus, kad dėl mažiausio nerūpestingumo gali kilti gaisras, buvo 
per daug didelis. 

Ji ėjo greičiau ir nebesirūpino girgždančiais laiptais. Iš apačios 
pasigirdo aimana, tada kažkas stipriai atsitrenkė į malkas. Kažkas 
buvo sužeistas? 

Pasiekusi salę Marta tikėjosi pamatyti bet ką, bet tik ne tokį vaiz- 
dą. Apšviestas prie stalo sėdėjo Lukas. Viena ranka buvo susiėmęs 
galvą, kita laikė bokalą. Prieš jį stovėjo didžiulis ąsotis. Jis atrodė 
puolęs į neviltį. Kai po tylaus Martos šūksnio pakėlė akis, ji suprato, 
kad geriausiu atveju jis buvo pasiruošęs beviltiškai nusigerti. 

Tokio ji dar nebuvo jo mačiusi. Lukas visada buvo linksmumo 
pavyzdys, dažniausiai kalbantis įžūliai, nerūpestingai ir lengvabū- 
diškai. 

— Kas tau atsitiko? — tarė ji pribėgusi prie stalo, numetė durklą ir 
čiupo jo ranką. 

Atrodė, kad Lukui prireikė akimirkos, kol ją atpažino. Tada pa- 
purtė galvą ir išgėrė didelį gurkšnį. | 

— Tau rytoj galva plyš pusiau, jei nenustosi ir neisi į lovą, - įkal- 
binėjo jį. 

— Nieko tokio. Tada man bent nebereikės galvoti, - šiurkščiai at- 
kirto jis, patraukė nuo jos savo ranką ir norėjo įsipilti gėrimo. Marta 
ryžtingai paėmė bokalą ir patraukė į šoną, kad Lukas nebegalėtų 


jo pasiekti nepasikeldamas. Iš jo veido išraiškos buvo galima spėti, 

kad jis kovojo su savimi nežinodamas, kaip pasielgti: susiginčyti su 
ja, atsikelti nuo suolo ar likti sėdėti. Galiausiai nusivylęs jis nuleido 
ranką ir susmuko. 

— "Tai dėl vestuvių, tiesa? — tyliai paklausė Marta. Ji įtarė, kad šis 
reikalas veikė Luką daug labiau, nei jis norėjo tai pripažinti. - Ne- 
jaugi tavo nuotaka tokia šlykšti ? 

Jis karčiai nusijuokė. 

— Mačiau ją tik du kartus. Ji rengiasi kaip vienuolė, elgiasi kaip 
vienuolė... Nekenčia manęs ir amžinai nekęs. 

— Iš kur tu tai žinai? Duokite laiko vienam su kitu susipažinti. 

Vėl trumpai nusijuokęs Lukas papurtė galvą. 

— Beprasmiška. Ji norėjo pasilikti vienuolyne. Tėvas ištempė ją ir 
pareikalavo tekėti. 

“Marta nieko nebesakė, tik žvelgė į jį drąsindama kalbėti toliau. 

— Ji nori likti nepaliesta, kad patektų į dangų. O aš viską gadinu. 
Net mano akivaizdoje ji žegnojasi ir žliumbia. Nes galvoja, kad per 
mane pateks į pragarą. 

Marta prikando lūpą. Tai tikrai atrodė padėtis be išeities. Jei 
mergina bijotų santuokos dėl savo nepatyrimo ir jai reikėtų tik lai- 
ko, kad pažintų būsimą vyrą, nekiltų jokių abejonių, kad Lukas ga- 
lėtų ją įtikinti. Nepaisant jauno amžiaus, jis buvo patikimas riteris, 
patrauklus ir puikaus charakterio. 

O dabar? Bažnyčia mokė, kad į dangų patenka tik nekaltos mer- 
gaitės. Ištikimos žmonos, gimdančios vaikus, ir skaisčios našlės tu-| 
rėjo mažai vilčių. Bet jei Luko nuotaka jame matė tokį, kuris atima 
iš jos šansą, jei ji ne išgąsdinta, o kupina neapykantos... 

— Nenoriu aš jos, - tęsė Lukas. — Vien įsivaizdavus, kaip reikės 
praleisti vestuvių naktį su vaikščiojančiu ašarų kriokliu... 

Jis suėmė galvą abiem rankomis. 

— Dar niekada nelaikiau rankose merginos, kuri manęs nenorėjo. 
Bet pasirodo, turėsiu vieną netgi versti atsigulti į mano lovą. 

Jis sudejavo ir suleido pirštus į savo šviesius plaukus. 


— Negaliu patikėti, kad apie tai su tavimi kalbu. 

— Niekam nieko nepasakosiu, - skubiai užtikrino Marta. - Net 
Kristianui. Duodu tau žodį. 

Tuo pačiu metu jos galvoje sukosi daugybė minčių. Anuomet ji 
buvo žiauriai išniekinta ir pirmoje santuokoje turėjo iškentėti, kaip 
nemylimas vyras prievarta tempdavo ją į lovą. Bet ji niekada nepa- 
galvojo, ką vyrui galėtų reikšti gulėjimas šalia moters, kuri jo neken- 
tė ir bjaurėjosi. Vyrui, kuris ne gąsdindavo jam atiduotą moterį, o 
norėdavo lovoje būti laukiamas ir mylimas. Ji nežinojo, ko gailėtis 
labiau: Luko ar nepažįstamos jo nuotakos. 

— Ojei jūs nesusituoksite nedelsiant? — atsargiai paklausė ji. — 
Galbūt per kurį laiką galėtum ją įkalbėti - arba anuliuoti santuoką 
ir vėliau susirasti tokią nuotaką, kurią tikrai norėtum turėti ir kuri 
lygiai taip pat norės tavęs. 

Lukas metė į ją tokį žvilgsnį, kad tas, nepaisant silpnos šviesos, 
kurią skleidė žvakė, giliai ją sukrėtė. Tada, pasirodo, jis pats suprato, 
kad išsidavė, skubiai nuleido akis ir papurtė galvą. 

— Kad to išvengtų, mūsų tėvai privertė mus prisiekti kryžiumi. Ir 
jie nori dalyvauti santuokos vykdyme. 

Marta pasibaisėjusi išpūtė akis. Lukas turėjo nuplėšti skaistybę 
savo išgąsdintai nuotakai savo tėvo ir uošvio akyse! Koks koktus 
dviejų senų vyrų sumanymas! 

— Tada galbūt mes turėtume tavo sužadėtinę pasikviesti čia, — 
garsiai pasvarstė ji. — Ji galėtų geriau tave pažinti, o ir aš galėčiau 
pakalbėti su ja... atsargiai, žinoma. 

Lukas sunkiai pakėlė akis. 

— Padarytum tai? 

Staiga jis atsigavo. 

— Tik pasisaugok! Ji tiesiog... neapsakomai dievobaiminga. 

— Bent jau pabandykim. O tu eik miegoti, kol dar nepradėjai su- 


stiręs karščiuoti. 


Ryte netardamas nė žodžio Lukas pagriebė sūdytą žuvį, kurią 
Marta jam ištiesė, numetė bokalą alaus ir nekantriai sušuko Jokū- 


bui, kuris buvo arklidėse: 

— Nagi, mažasis brolau, gana tinginiauti! 

Liepė jam atnešti kardą ir stipriais smūgiais ėmė varinėti šešiolik- 
metį. 

— Tu silpnas, tu lėtas ir tu nekreipi dėmesio į tai, koks bus ki- 
tas mano judesys, - negailestingai puolė brolį, kai jis tuo tarpu taip 
energingai užsimojo kardu, kad šis nulėkė į šoną. Išraudusiu veidu 
Jokūbas nuėjo paimti kalavijo. 

— Jis bejėgis prieš blogą tavo nuotaiką, - tyliai paprotino Luką 
Marta, pastebėjusi, kokį pagiežingą žvilgsnį Jokūbas metė brolio 
pusėn, kai manė, kad to niekas nepastebės. Jaunėliui tikrai nebuvo 
lengva, ypač kai jį mokė vyresnysis brolis. Taip Jokūbas ne tik matė, 
kad ne jis, o Lukas paveldės tėvo žemes, bet turėjo iškęsti ir priekaiš- 
tus, kad niekada nebus toks kaip vyresnėlis. 

- Bet Lukas nė nemanė nuleisti balso. 

— Tai nesusiję su mano nuotaika, - šiurkščiai atkirto jis. - Aš ne- 
padarysiu jam paslaugos nuolat girdamas. Jei jis to neišmoks, neiš- 
gyvens tikros kovos. Prieš tapdamas ginklanešiu koviausi lygiai taip 
pat kaip jis. 

Viduje Marta jam pritarė. Ji susipažino su Luku, kai jis buvo 
maždaug tokio amžiaus kaip jo brolis dabar, ir kardą valdė tikrai 
geriau nei dabar Jokūbas. 

Šis žiedas dar spės išsiskleisti, pamąstė Marta. 

Daug labiau jai rūpėjo klausimas, kaip ji galėtų perkalbėti Luko 
nuotaką. 

Nuo ko ji turėtų pradėti? Jei jauna moteris - ji nežinojo jos var- 
do - tikrai buvo tokia dievobaiminga, ji tikrai supyks, jei Marta ims 
kalbinti ją šia tema. Veikiausiai. Bet turiu kuo nors padėti, esu sko- 
linga Lukui, svarstė ji. Iš visos širdies linkiu, kad jis būtų laimingas. 

Visas jos mintis išblaškė Kristiano sugrįžimas. Ji skubiai nubėgo 
priešais jį. 

— Nieko, - šokdamas nuo žirgo atsakė į nebylų jos klausimą. Jo 
draugas neišleido iš akių Randolfo žemių ir kalbėjosi su vienu valka- 
ta, kuris susieidavo su Randolfo pasiuntiniais. - Jokio laiško, jokios 
žinios, tyla, nebent Randolfas pats yra grįžęs. 

Niekas nenorėjo išsakyti nebylios vilties, nes nė vienas iš jų tuo 


netikėjo. 


Kitą rytą būrys ruošėsi išvykai į susirinkimą Goslare. Kartu su 
Kristianu, jo riteriais, ginklanešiu ir pustuziniu kitų keliautojų, ku- 
rie turės palydėti čia grupę kalnakasių iš Goslaro, keliavo ir vienas iš 
kalnalipių. Kristianas pažadėjo jam gerą atlygį už tai, kad jis nuėjęs 
pas savo giminaičius įkalbės juos persikelti į Kristiansdortą. 

Marta stengėsi atrodyti rami, kai aplink ją visi lakstė. Ji nukreipė 
žvilgsnį į Kristianą, sėdintį ant savo širmio, lyg būtų su juo suaugęs, 
ir apsisuko, kad patikrintų, ar visi sėdėjo ant savo arklių, o ryšuliai 
buvo gerai pritvirtinti. 

Ji priėjo arčiau, dėdamasi viską atmintin: Kristiano judesius, 
stiprius ir lanksčius, nenusakomą šaltakraujiškumo ir susitelkimo 
derinį. Ji negalėjo atsižiūrėti. Žinojimas, kad jis turi išvykti, užspau- 
dė jai gerklę. 

Ką nenuspėjamasis markizas sumanė šį kartą? Už daugelį dalykų 
ji buvo dėkinga Otui: jis nutarė pasikviesti į Meiseno žemes nau- 
jakurių, davė jiems žemės ir sėklų naujajai pradžiai, ryžtingai pa- 
sirūpino, kad į kaimą atvyktų kalnakasių ir išgautų sidabro rūdos, 
pakėlė Martą ir Kristianą į laisvuosius kilminguosius. Bet taip pat 
jis suteikė Randolfui valdžią kaime, nors žinojo, kad jį su Kristianu 
siejo mirtina nesantaika. 

— Tegul dievas jus lydi, - pasiekusi būrio priekį trūkčiojančiu 
balsu tarė ji. Su Kristianu ji atsisveikino namuose. 

— Tave ir vaikus taip pat, - atsakė jai Kristianas. - Nesirūpink. 
Grįšiu vėliausiai-po penkių savaičių. | 

Jis taip pat atsisakė atviro atsisveikinimo, trumpai žvilgtelėjo ir 
davė ženklą pajudėti. 

Marta žvelgė raiteliams įkandin, kol šie dingo miške. Tada grįžo 
namo, kad paruoštų kambarį Hervartui ir jo žmonėms. 

Ji turėjo susivaldyti, kad nugalėtų niūrią nuojautą. 

Randolfas nebuvo iš tų vyrų, kuris kviestų į atvirą kovą lygiavertį 


varžovą. 


AS 
žo 


Kristianas nespėjo nė dorai apsižvalgyti imperatoriaus rūmuose, 
kai markizas Otas pareikalavo, kad jis imtų ieškoti kalnakasių Ra- 
melsberge. 

Taigi Kristianas kartu su kalnalipiu pasuko link gyvenvietės, kai 
tuo tarpu Otas, markizė Jadvyga ir jų palyda priiminėjo kilmingus 
svečius. 

Savo ginklanešį jis išsiuntė kartu su Luku ir kitais. Kristianas ne- 
norėjo, kad jaunuolis būtų įtrauktas į bėdas, kurios grėsė jam pa- 
čiam, kai imperatorius sužinos, kad Meiseno markizas jam iš pano- 
sės nušvilpė būrį kalnakasių. 

Fricas, kalnalipys, nurodė jam kelią į vieną iš trobelių, kurioje gy- 
veno jo sesuo su vyru ir vaikais. 

Atpažinusi savo brolį moteris net šūktelėjo. Ji nebesitikėjo išgirs- 
ti iš jo jokios žinios, kai šis prieš kelerius metus iškeliavo į nežino- 
mybę. 

— Dievas mus saugo! Tai tikrai tu ar dvasia? —- sušuko ji ir užsi- 
dengė veidą rankomis. Iš akių tryško ašaros. - Tu gyvas! Ir sveikas! 

Sužinojusi, kad brolį atlydėjo riteris, moteris išsigando. 

— Atleiskite man, kilnusis pone, - suskubo pasakyti ir krito ant 
kelių. — Aš visiškai sutrikusi. 

Kol neprasidėjo atsiprašymų tirados, Kristianas nulipo nuo ark- 


lio ir pabandė ją nuraminti. 

— Kelkis. Norėčiau kai ką aptarti su tavo vyru. Ne ne, nieko blo- 
go, - paskubėjo užtikrinti, nes pastebėjo, kad moteris sumišusi. 

— Tai Kristianas, mano kaimo šeimininkas, - Fricas pristatė savo 
palydovą ir sulaukė tik to, kad moteris vėl krito ant kelių. 

— Kuo galėtume Jums padėti, pone? - suaimanavo ji. - Mes ne- 
turtingi žmonės. Be to, mano vyras grįš tik rytoj vakare. Dabar jis 
dirba kitoje šachtoje, - paaiškino ji, atsisukusi į brolį. - Kelias per 
ilgas, kad kiekvieną dieną nueitų jį du kartus. Šeštadieniais jis iš- 
vyksta, o vėliau grįžta atgal. 

— Viskas gerai, - Fricas nuramino seserį. - Tik prašau pakviesti 
mus vidun ir pasirūpinti jo žirgu... 

Gėdydamasi dėl skurdžios savo trobelės ji pakvietė lankytojus vi- 
dun. Viduje molio grindiniu ropinėjo du maži vaikai. Vyresnieji jų 
broliai ir seserys tikriausiai skaldė rūdą, spėjo Kristianas. Iš trumpos 
Frico kalbos jis suprato, kad jo sesuo ir svainis buvo darbštūs, bet ne- 
turtingi žmonės, kurie vargo, kad išmaitintų penkis savo vaikus. Todėl 
Kristianas atsigabeno maišelį sorų, kurį perdavė dėkingai šeimininkei. 

— Būk gera, išvirk ką nors, - paprašė jis. Taip buvo pasirūpinta 
valgiu, be to, jam nereikėjo ieškoti, kas iškeistų Meiseno pfenigus į 
čionykščius. 

Jis nerimavo dėl to, kad prarado visą dieną laukdamas Frico svainio. 
Jis skubėjo tarp susitikimo svečių pasižvalgyti vieno žinomo veido. 

Visiems pavalgius, moteris pasiūlė jam savo lovą ir norėjo kartu 
su vaikais miegoti ant grindų, bet Kristianas dėkodamas atsisakė ir 
atsigulė ant šiaudų šalia savo arklio. Į miestą šiandien jis nebenu- 
vyks, vartai jau turėtų būti uždaryti. Kita vertus, keliaudamas pro 
šalį nakvynės namuose pamatė tiek daug blakių ir blusų, kad viena 
naktis, per kurią jis būtų sukandžiotas ir sugeltas, vis tiek nieko ne- 
pakeistų. 

Kitos dienos jis nebenorėjo praleisti laukdamas, todėl Fricas nu- 
sivedė jį į šachtas pasižiūrėti skaldymo darbų ir lydymo krosnių. Čia 


plūkėsi šimtai žmonių, kuriems dulkės ir purvas buvo giliai įsigėręs į 

odą. Kristianą nustebino apylinkių Ramelsberge dydis, kuriose nuo 
senų laikų būdavo išgaunamas sidabras. 

Saulė jau ritinėjosi zenitu, kai Frico sesuo susijaudinusi pas juos 
atlėkė. 

— Mano vyras jau grįžo, - šnopuodama pranešė ji. - Jie parsiga- 
beno sužeistąjį. 

Jie apsisuko ir nuėjo į trobelę, ten Fricą pasveikino pervargęs svai- 
nis. Jo plaukai ir drabužiai smirdėjo dūmais - tikriausiai nuo gaisro. 
Vyriausiasis kalnakasys Hermanas Kristianui vieną kartą pasakojo, 
koks metodas padėdavo greičiau išminkštinti rūdą: šachta būdavo 
uždegama ir laukiama, kol užges ir uoliena pakankamai atvės. 

Kalnalipio brolio žmona atnešė jiems alaus, tada Kristianas pa- 
pasakojo apie markizo pasiūlymą. 

- Jis siūlo jums palydą ir užtikrina, kad kiekvienas Kristiansdorfe 
galės kasti sidabrą kaip laisvas žmogus, jei tik sutiks mokėti marki- 
zui dalį pelno. Pakalbėkite su Fricu apie tai, koks gyvenimas yra pas 
mus, ir apmąstykite, ar priimsite pasiūlymą. 

Kristianas greitai suprato, kad jo žodžiai buvo pasakyti laiku ir 
vietoje. Jei Fricas nesugebės įtikinti savo giminaičių ir draugų, tada 
to padaryti nepavyks niekam. Taip jis paliko giminaičius trobelėje 


ir pats iškeliavo į Goslarą. 


Tuo pačiu metu imperatoriaus mieste Meiseno markizė pasi- 
kvietė savo vyrą rimtai pasikalbėti atskiruose kambariuose. Ponia 
Jadvyga buvo liekna, šviesiaplaukė ir daugiau nei dvidešimčia metų 
jaunesnė už Otą, kuris neseniai peržengė penkiasdešimtmerį. Platus 
žandikaulis ir žemas smakras kėlė pagarbą. Bet Jadvygos vyro išvaiz- 
da ir niūri veido išraiška visiškai negąsdino. 

— Tu tikrai nori tą pačią klaidą padaryti antrą kartą? - su vos 
juntamu temperamentu paklausė ji. - Tada tau tai pasakiau ir dabar 
pasakysiu dar kartą: tamsusis miškas yra didelis, bet nepakankamas 
šiems dviems vyrams. Tai aišku kaip dieną, ypač po to, kas įvyko, ir 
Randolfas išvyko atlikti bausmę. 

Ji tikrai vaidinga moteris, pagalvojo Otas ir paniuręs stebėjo žmo- 
ną. Kita vertus, sukandęs dantis jis turėjo pripažinti, kad dažniausiai 
ji buvo teisi. Tiksliau tariant — beveik visada, o ypatingai šį kartą. Jei 
ji karščiuodavosi kaip dabar, akys imdavo spindėti ir skruostai užsi- 
liepsnodavo iš aistros. Tai sukeldavo jam visiškai kitokių minčių. 

Po kivirčo su Jadvyga prieš kelerius metus jam prireikė daugy- 
bės laiko, kad užglaistytų senas žaizdas. Jei atvirai, jis su ja elgėsi 
gana šiurkščiai. Pirmiausia apkaltino nesantuokiniais santykiais 
su Kristianu ir vieną naktį laikė ją surištą, kol suprato klydęs, tada 
pats susirado kitą moterį ir ištrėmė Jadvygą pas savo jaunesnįjį brolį 
Ditrichą, rytinių žemių markizą. Blogiausia, kad meilužė pasirodė 
esanti jo priešo Heinricho Liovės šnipė ir bandydama pabėgti vos 
nenužudė jo sūnėno Konrado. 

Nuo to laiko savo paties nuostabai jis atsisakė bet kokių nuoty- 
kių, išskyrus atsitiktinius apsilankymus pas moteris, kai keliaudavo. 
Bet jos greitai būdavo pamirštos. 

Be to, jis nejaunėjo. Todėl jis brangino tai, kad žmona lovoje rodė 
savo prielankumą. 

Jadvyga tylėjo, stovėjo sukryžiavusi rankas ant krūtinės ir stebėjo 
savo vyrą. Ji pakankamai ilgai jį pažinojo, kad atspėtų, kas dedasi jo 
galvoje, net jei to neparodė. 

Kai ji prieš penkiolika metų buvo ištekinta už Oto - tada jai 
buvo perpus mažiau nei dabar - šis greitai krito po jos kojomis. O 
ji greitai išmoko pasinaudoti tokia padėtimi, tapo jo patikėtine ir 
protinga patarėja. Kol jis nepateko į šnipės spąstus ir žmonai nebe- 
rodė jokių jausmų... Pirmiausia buvo sučiuptas Kristianas, tada Lu- 
kas ir jaunoji Marta išaiškino sąmokslą; Otas keliaklupsčiaudamas 
prašė Jadvygos atleidimo ir žadėjo pasitaisyti. Bet širdyje ji niekada 
jam neatleido šios nuoskaudos, net jei tikėjo, kad viskas vėl bus taip, 
kaip anksčiau. 

Jo akyse ji pamatė užsiliepsnojančią aistrą, žvilgsnis klaidžiojo 


suknelės iškirpte, kuri buvo pasiūta pagal naujausią madą ir pabrėžė 

krūtinės iškilimus. Ji žinojo, kad net trisdešimties buvo vis dar gra- 
Ži. 

— Aš pasirūpinsiu tuo, kad šįkart jie nesusivaidytų. Liepsiu jiems 
duoti priesaiką, - pažadėjo Otas. 

Į jo žvilgsnį buvo atsakyta šypsena. Tapo aišku, kuo tai baigsis. 

Tačiau aistra, kuri anksčiau tokiais atvejais joje suliepsnodavo, 
buvo užgesusi. 

Bet šito ji niekada neturėjo parodyti, nes tik būdama Oto pusėje 
ji galės atsilaikyti prieš rūmų priešiškumą ir intrigas. Todėl tik už- 
merkė akis, o kai Otas prispaudė ją ant paklodės, įsivaizdavo visiškai 
kitą veidą. 


Jojimas per Goslarą Kristianui, kaip ir kiekvienąkart, paliko di- 
džiulį įspūdį. Tvirtos miesto sienos, bokštai ir vartai, daug bažnyčių 
ir siauros gatvelės bylojo dpie imperatoriškojo miesto gerovę ir jėgą. 
Visa tai miestas pasiekė dėl sidabro rūdos. 

Kai Fridrichas tapo imperatoriumi, perleido Goslarą savo sūnė- 
nui, lygiaverčiam sosto paveldėtojui Heirichui Liovei - kaip kom- 
pensaciją už tai, kad šis, kaip sutarta, kartu su Saksonijos hercogyste 
atiduotų ir Bajerną. Bet po Saksonijos kunigaikščių maišto prieš 
Heinrichą prieš penkerius metus imperatorius pareikalavo Liovės 
grąžinti jam miestą už tai, kad parėmė jį kovojant su priešais. 

Kristianas puikiai atsiminė pasitenkinimo kupinas patyčias, kai 
Otas anuomet komentuodavo padėtį, esą hercogas Heinrichas pra- 
rado sidabro rūdos kasyklas, o jis tuo tarpu pasistatė savąsias. 

Norėčiau, kad mano kaimas būtų toks pat pasiturintis ir gerai 
saugomas. Kai pirmą kartą buvo rastas sidabras, markizas Otas gar- 
siai pareiškė, kad Kristiansdorfas vieną dieną galėtų tapti galingu ir 
turtingu miestu. Jis netgi sugalvojo jam pavadinimą: miestas tarp 
laisvųjų kalvų. 

„Ar tai kada nors įvyks?“ - klausė savęs Kristianas. Jei kaimas ir 


toliau taip augs, tai įvyktų net jam esant gyvam, jeigu tik nežūtų kovo- 

damas. Kita vertus, miestai kurdavosi prie vandens telkinių arba preky- 
bos kelių, o ne miško viduryje - dėl keleto šachtų bei lydymo krosnių. 

Kristianas, pasukęs savo eržilą prabangių imperatoriaus rūmų 
link, žvalgėsi pažįstamų veidų. Bet pirmas, kuris jį pakalbino, nebu- 
vo nė vienas iš jo draugų ar priešų. Tai buvo jaunesnysis Oto brolis 
Ditrichas fon Landsbergas. 

Kristianas pagarbiai nusilenkė rytinių žemių markizui. Jis buvo 
skolingas Ditrichui už tai, kad šis prieš trejetą metų padėjo Lukui, 
Martai bei jo draugams išlaisvinti jį iš Randolfo kalėjimo. 

— Man reikia su Jumis pasikalbėti, Kristianai, - be užuolankų 
pradėjo jis. - Palydėkite mane iki apartamentų. 

Kai ten nuėjo, Ditrichas išsiuntė visus ten buvusius žmones lau- 
kan. Markizo veide Kristianas bandė įžvelgti, ko iš jo tikimasi. Ne- 
paisant Oto ir Ditricho panašumo - abiejų veidai buvo išraiškingi, 
kampuoti, plaukai tokie pat juodi, net jei Otas ėmęs žilti - jie buvo 
skirtingo kūno sudėjimo ir būdo. Otas buvo kresnas ir dažnai paniu- 
ręs, o pykčio priepuoliai baisūs. Dešimčia metų jaunesnis Ditrichas — 
priešingai - buvo lieknas, grakščios eisenos ir po daugelio metų, pra- 
leistų imperatoriaus palydoje, jo manieros atrodė nepriekaištingos. 

Ir dabar jo išraiška liko nepakitusi. 

- Žinau, ko jūs žvalgotės, - jiems likus vieniems tarė markizas Dit- 
richas. — Ir turiu Jus paruošti tam, kad netrukus su juo susitiksite. 

Jis pažvelgė į Kristiano ranką, kurią jis instinktyviai padėjo ant 
kardo makšties. 

— Susiimkite, - griežtai pareikalavo jis. - Įsivaizduoju, kaip Jums 
turėtų būti pikta. Bet negalite pulti vyro, kuris Šventojoje žemėje 
kalaviju gynė piligrimus ir už tai net nusipelnė brangios relikvijos. 
Jei gyvybė, šeima ir kaimas Jums ką nors reiškia, valdykite savo pyk- 
tį, — įžvalgiai tarė jis. 

Kristianas giliai įkvėpė ir nutilo. Nejaugi jam vėl bus uždrausta 
iškviesti seną savo priešą į dvikovą ir atkeršyti jam už tai, ką padarė 


Martai? 

Ditrichas atsistojo ir įpylė svečiui vyno. Tai buvo ypatingas ges- 
tas, kurį Kristianas vertino. 

— Mano brolis yra sunkioje padėtyje, - ramiai tęsė Ditrichas. — 
Randolfas Šventojoje žemėje apsaugojo Liovę ir palydėjo jį atgal į 
Braunšvaigą. Otas nenori prarasti savo konkurento, kuris gali jam pa- 
siūlyti nemažai žemės. O relikviją jis nori turėti Meisene. Todėl pakar- 
tos Randolfui savo ankstesnįjį pasiūlymą. Jūs žinote, ką aš turiu ome- 
nyje. 

Suakmenėjusiu veidu Kristianas pastatė taurę atgal. Šiek tiek per 
stipriai. Garsas nuaidėjo per visą kambarį. 

Ber Ditricho tai nesuglumino, jis net nusišypsojo. 

— Ponia Jadvyga privertė mane prisiekti, kad perspėsiu Jus ir nu- 
pasakosiu Jūsų padėtį. Ji pati negali to padaryti, kitaip jos geram 
vardui grėstų pavojus, todėl paprašė to manęs. Mes abu aptarėme su 
Otu Jūsų saugumo klausimą. Tikiuosi, nenuvilsite mūsų. 

— Ne, mano pone, - šaltai atsakė Kristianas. - Dėkoju Jums. 

— Mano brolis nori Jus pamatyti po vakarienės savo kambariuose. 

— Būsiu ten. 

— Gerai. Turiu Jums dar vieną prašymą... Be to, kad Jūs neišsi- 
trauksite kardo ir nesuvarysite jo Randolfui į širdį, jei tik jis tokią 
turi. | 

— Ko Jūs pageidaujate? 

— Jūs žinote, kad mano sūnus Konradas jau ne pažas. Jis tarnauja 
ginklanešiu mano brolio dvare Meisene. Bet jo pažanga labai nedi- 
delė. Būtų labai malonu, jei Jūs rastumėte laiko jį pamokyti. 

Kristianas žemai nusilenkė. 


- Jei leisite, aš nieko nelaukdamas jį susirasiu. 


Kristianas plačiais žingsniais ir tokia rūškana veido išraiška, kad 
praciviai vikriai ir baimingai traukėsi jam iš kelio, skubėjo į aikštę, 
kur tik atvykęs pastebėjo besitreniruojančius ginklanešius. Vienas 
jaunuolis tuo metu mėgino jodamas arkliu pataikyti ietimi į šiau- 


duose gulinčią lėlę, kiti stovėjo šalia ir apžiūrinėjo nelauktą svečią. 

Lukas ir Arnulfas, žilas Oto ginklakalys, stebėjo pratimus ir ne- 
gailėjo kritikos. 

Kristianas kreipėsi į Arnulfą. 

— Markizas Ditrichas pageidauja, kad skirčiau jo sūnui keletą pa- 
pildomų kovos su kardu pamokų, - pranešė jis. 

— Kodėl? - Ditricho sūnus Konradas žengė iš būrio ginklanešių 
ir nepatikliai žvelgė į Kristianą. 

Šis nenorėjo sukompromituoti jaunuolio jo bendraamžių akyse. 

— Priežasčių geriau paklauskite savo tėvo, - trumpai atsakė jis. 

— Todėl, kad Kristianas jaučia silpnybę paliegėliams, - nuskam- 
bėjo šiurkštus balsas. 

Kristianas akimis surado skardžiabalsį ir atpažino Albrechtą, 
vyresnįjį Oto sūnų. Jis buvo keturiolikos, išstypęs ir, galima sakyti, 
gražus, jei tik jaunuolio veido neiškreiptų panieka. Kai Kristianas 
matė jį paskutinį kartą, jis buvo keleriais metais jaunesnis, bet jau 
tada šaltas ir žiaurus savo broliui. 

Albrechtas buvo lavinamas Jadvygos brolio Oto fon Branden- 
burgo dvare, kai tuo tarpu jaunesnysis jo brolis Ditrichas tarnavo 
pažu imperatoriaus palydoje. Goslare susitikęs su Oto ginklakaliu 
Albrechtas turėjo parodyti padarytą pažangą kovojant su kardu. 
Bet pasirodė, kad laikas, praleistas būnant pažu ir ginklanešiu galin- 
go senelio dvare ir po jo mirties pas dėdę, ne tik nenumaldė blogųjų 
jo charakterio savybių, bet tik dar labiau jas išryškino. 

Dieve, apsaugok mus nuo tos dienos, kai šis bjaurybė ims valdyti 
Meiseno žemes, mąstė Kristianas. 

- Jūs tikrai toks geras kovotojas? - pusbalsiu suniurnėjo Konra- 
das, kuris turbūt dėl niekinančios Albrechto replikos nenorėjo atro- 
dyti žioplys, nepasakęs nė žodžio prieš. 

Kristianas labai susierzino, bet nieko neatsakęs davė Lukui ženk- 
lą, kad prieitų. 

Kovos meno Luką mokė pats Kristianas ir šis tapo gabiu moki- 
niu. Jis žinojo ir įvaldė visus manevrus bei gudrybes, kuriuos pasi- 


telkęs pats Kristianas nugalėjo ne vieną stiprų priešininką. Iki šios 

akimirkos jis manė esąs lygiavertis savo mokytojui. Bet dabar Kris- 
tianas puolė link jo su tokia jėga, kad Lukas vos jį atpažino. „Kas 
jam atsitiko? Ar jis nori mane nužudyti?“ — mąstė jaunuolis. Nors 
Lukas kovojo pagal visas taisykles ir iki šiol nugalėjo daugumą pri- 
pažintų priešininkų, Kristianas vis labiau spietė jį į kampą, kol ga- 
liausiai galingu smūgiu nuginklavo. 

Likęs tuščiomis rankomis Lukas pabandė atvesti karštuolį į protą. 

— Kas tau yra, žmogau? - sušnypštė jis, kai Kristianas, regis, pa- 
galiau suvokė, kas vyksta. 

— Atspėk, ką aš ką tik sužinojau, - tarė jis ir sunkiai alsuodamas 
įkišo kardą į makštį. - Smulkmenas papasakosiu tau vėliau. 

Tada jis peržvelgė ginklanešius, kurie spoksojo netekę amo, dau- 
guma net išsižioję. Tokios greitos ir įnirtingos kovos jie dar nebuvo 
matę net per turnyrą. 

Jis kreipėsi į Konradą. 

- Jūsų klausimas atsakytas? 

Ditricho sūnui prireikė laiko, kad galėtų atsakyti. 


— Man bus garbė tapti Jūsų mokiniu, - išlemeno jis. 


Tuo metu markizas Ditrichas įėjo į koplyčią, kurioje prieš altorių 
klūpėjo vieniša moteris, liekna ir meistriškai sušukuotais šviesiais 
plaukais. 

Ditrichas persižegnojo ir atsiklaupė greta. 

Ji nepasuko galvos, bet suprato, kas buvo jos pašonėje. 

— Kalbėjausi su Kristianu, - tyliai pasakė jis, uždegdamas žvakę. 

— Tegul būna palaimintas Viešpats! Galbūt mes galėsime išveng- 
ti naujos nelaimės, - nežiūrėdama į jį sušnibždėjo Jadvyga. 

Statant žvakę, jo ranka tarsi atsitiktinai prisilietė prie josios. Jos 
kūnu nubėgo šiurpulys. Jai neliko nieko kito, tik į jį pažvelgti. Akims 
susitikus, ji vėl suvirpėjo. 

— Nustokime neigti mūsų jausmus, kurie mus taip ilgai kankina, - 
vos girdimai tarė jis ir padėjo savo ranką ant jos smulkaus delno. 


Ji nuleido žvilgsnį, bet nepatraukė rankos. 

Koplyčia yra blogiausia vieta aptarti santuokos įžadų laužymą. 
Tai buvo vienintelė aiški mintis, kurią ji galėjo suvokti. Viduje kun- 
kuliavo jausmai — išgąstis ir džiaugsmas, sumišę su baime. 

— Ar tarp tavo kambarinių yra kokia tarnaitė ar dar kas, kuo tu 
galėtum visapusiškai pasitikėti? - sušnabždėjo Ditrichas, padėda- 
mas šalia savo ranką. 

— Zuzana. Ji ištikimai man atsidavusi ir niekada neišduotų, - už- 
sikirsdama atsakė ji. 

— Pasakyk Otai, kad prastai jautiesi, o jis tegu eina vienas susi- 
tikti su imperatoriumi. Išsiųsk lauk visas tarnaites, užsidėk Zuzanos 
apsiaustą ir ateik į pirmąjį svečių namą. Lauksiu tavęs ten, - tyliai 
pasakė Ditrichas. Tada jis persižegnojo, atsistojo ir išėjo. 

Jadvyga giliai įkvėpė. Otas įsmeigtų į širdį durklą, jei sužinotų, 
kad jį išdavė. Bet jai buvo nesvarbu. Jadvyga mylėjo Ditrichą. Labai 


ilgai mylėjo, net jei nenorėjo to pripažinti. 


Po kiekvieno žingsnio Jadvygai rodėsi, kad nebegalės eiti toliau. 
Užsidėjusi savo tarnaitės apsiaustą ir veidą prisidengusi gobtuvu, ji 
siauromis gatvelėmis ėjo svečių namo link. Bet atrodė, jos kojos vei- 
kė pačios sau. 

Kai sustojo prie durų, širdis ėmė smarkiai daužytis. Ji dar galėjo 
apsisukti. Kol nieko neįvyko. 

Ji įžengė vidun ir pamatė prieškambaryje laukiantį Ditrichą. Jis 
iškart pakilo, paėmė jos ranką ir tylėdamas nusivedė laiptais aukš- 
tyn į vieną iš kambarių. Jam nemažai kainavo, kad šiuo metu gau- 
tų kambarį, kai dėl susibūrimo mieste knibždėte knibždėjo svečių. 
Kita vertus, svečių namų savininkams buvo įprasta, kad tokiomis 
aplinkybėmis lankytojai, norėdami likti neatpažinti, ieškodavo ato- 
kios vietelės susitikimams. 

Dabar nebėra kelio atgal, įžengusi į kambarį pagalvojo ji. Dabar 
aš esu santuokos laužytoja. Be to, tokia, kuri atsiduoda savo svainiui. 


Bažnyčia neišskyrė kraujo ir susituokusiųjų giminystės, net jei buvo 

neįprasta, kad moteris po vyro mirties išteka už jo brolio, idant iš- 
laikytų šeimos turtą. 

Kambaryje blykčiojo židinys. Nuo jo sklido maloni šiluma. Atsi- 
rėmusi į duris ji laukė, kol Ditrichas uždegs žvakę ir įstatys ją į laikik- 
lį, bijodama, kad durys atsidarys ir teks pabėgti. 

Ditrichas lėtai priėjo prie jos, nutraukė gobtuvą, nuo pečių nuė- 
mė apsiaustą ir švelniai priglaudė ranką prie jos skruosto. 

— Mieloji, — tai buvo viskas, ką jis pasakė. 

Ji prispaudė veidą prie jo rankos ir užmerkė akis. 

— Mielasis. 

Net jei jis norėjo paimti ją tučtuojau, susilaikė. Ji buvo pasiruo- 
šusi atsiduoti, bet jis turėjo būti atsargus. Ditrichas buvo tikras, kad 
per savo gyvenimą Jadvyga neturėjo kito vyro, išskyrus Otą. Sunku 
buvo patikėti, kad paniuręs brolis galėjo būti ypač švelnus meilu- 
Žis. 

Jis pats buvo užkariavęs jau nemažai moterų. Bet dar nė viena 
nereiškė tiek daug, kiek buvo svarbi Jadvyga. Jis taip ilgai kankinosi 
ir norėjo mėgautis jos glėbiu. Ji taip pat. 

— Eikš, — sušnibždėjo jis, patraukdamas ją į kambario vidurį. — 
Leisk tave nustebinti. Tu to nusipelnei. 

Atsargiai nuėmė nuo galvos šydą ir palietė šviesius plaukus. 

Jis apkabino jos liemenį, bučiavo pečius, kaklą ir mėgavosi vaiz- 
du: Jadvyga lengvai atvertusi galvą atgal, užmerkusi akis buvo visiš- 
kai atsidavusi jo glamonėms. 

Tada pabučiavo ją aistringiau ir pajuto, kokio atsako sulaukė jo 
bučinys. 

— Jau taip ilgai tave myliu... Aš trokštu tavęs, - šnabždėjo jis, kai 
jie galiausiai šiek tiek atsitraukė vienas nuo kito. 

Jis atlaisvino viršutinio drabužio virveles ir jis nusmuko žemyn. 
Rankos švelniai mylavo jos krūtis, jautė, kaip sustangrėjo jų spene- 
liai. Nuvilkęs paskutinį drabužį jis nusinešė ją į lovą. Jam atrodė, kad 
viską daro vienas — lyg kaltę už nuodėmingus jų santykius galėtų 


prisiimti vienas pats. 

Židinio šviesa žaidė nuogais jų kūnais. 

— Tu nuostabi. 

Pirštų galiukais jis švelniai lietė jos kūną ir jautė, kaip ji krūpčio- 
ja. Tada jo prisilietimai stiprėjo. Ditrichas bučiavo jos krūtis, pilvą, 
glamonėjo slapčiausias jos kūno vietas, kas sukėlė jos nuostabą ir 
šūksnį. 

Kai šviesūs jos plaukai sutekėjo į tamsius jo plaukus ir prasiveržė 
dejonė, jis suprato, kad aistra jos viduje liepsnojo itin stipriai. Buvo 
tik vienas būdas ją užgesinti. Nusiplėšė nuo kūno drabužius ir paėmė 
ją su didžiuliu geiduliu, siekdamas suteikti jai aukščiausią palaimą. 

Jadvygą užliejo nepažįstami pojūčiai. Jos kūnu ritosi malonumo 
bangos, ištrindamos kiekvieną nereikalingą mintį. Ji norėjo tik vie- 
no: kad tai niekada nesibaigtų. 

„Kas tai buvo?“ — sutrikusi galvojo ji, apsvaigusi ir laiminga, kai 
po visko jie gulėjo greta vienas kito. Ji buvo ištekėjusi jau penkioli- 
ka metų, bet per visus juos ji nė neįsivaizdavo, kad egzistuoja tokių 
dalykų, kuriuos ką tik rodė Ditrichas, kad suteiktų jai didžiausią pa- 
laimą. 

„Ar to jis išmoko rūmuose?“ — mąstė ji. Bet tai nebuvo svarbu. 

Jis švelniai perbraukė per jos skruostą, plaukus. Jadvyga žvelgė į jį 
kupinomis švelnumo akimis ir glostė kovos pažymėtą jo ranką. 

Galiausiai jis tarė: 

— Reikia eiti, kol niekas mūsų nepasigedo. 

Kambaryje akimirksniu tapo šalta. 

— Nežinau, kaip galėsiu ištverti be tavęs bent dieną, - sušnabždė- 
jo nelaiminga Jadvyga. | 

— Man bus taip pat. - Jis pabučiavo jos kaklą. - Bet mano brolis 
nužudys tave, jei apie tai sužinos. Jaučiuosi kaltas įveldamas tave į 
pavojų. 

Ji prisilietė prie jo skruosto. 

— Negalvok taip. Juk pati to norėjau. Ir nesigailiu. Tu esi vertin- 


gesnis už gyvenimą. 

Ditrichas prisispaudė prie jos. Tada vargais negalais atsitraukė, 
atsikėlė ir pasilenkė paimti jos suknelės. 

— Tai absurdiška, - virpančiu balsu tarė Jadvyga, pindamasi plau- 
kus į dvi kasas. - Kai Otas ištrėmė mane pas tave, turėjome tiek daug 
progų. Dabar jis nesitraukia nuo manęs. 

— Nuo pirmosios dienos pavydėjau tavęs Otai, bet niekada nesi- 
ryžau apie tai pagalvoti iki galo, - pasakė jis. - Kai išvykai iš pilies, 
staiga tapo aišku, kaip man tavęs trūksta ir kiek man reiški. 

Jos balsas skambėjo neryžtingai. 

— Susitiksime slapta tik susirinkimų metu? 

— Ką nors sugalvosiu, - liūdnai pažadėjo Ditrichas. 

— Ber tai bus sunku. 

" Jadvyga prislėgta nusijuokė. 

— Dabar padariau baisiausią nuodėmę savo gyvenime ir negaliu 
jos išpažinti. Nes kiekvienas kunigas pareikalaus baigti šiuos san- 
tuoką ardančius ryšius. O to padaryti aš negalėsiu. 

Ditrichas atsuko ją į save ir pažvelgė į akis. 

— Jadvyga, brangioji. Tai galėsi išpažinti mirties patale! Jokiu 
būdu negali to išpasakoti kunigams anksčiau. Jie nekenčia moterų, 
o tavęs ypač, nes turi daug įtakos Otui. Jie tave sunaikintų net tuo- 
met, jei išsaugotų išpažinties paslaptį. Įsivaizduok, jie skiria tau kokią 
nors sunkią atgailą -— ir jie tai padarytų. Tada tavo priešai imtų viešai 
uždavinėti tau klausimus, o tai sukeltų Otui įtarimą. Tu žuvusi. 

Ditrichas pabučiavo jai į kaktą. 

— Leisk man atlikti atgailą už tave. Vyrams tokie dalykai lengviau 
atleidžiami. 

Jadvyga žinojo, kad Ditrichas kalbėjo iš savo patirties. 

Jis privalėjo vesti Lenkijos karaliaus dukterį, kad rytinėse jo gra- 
fystės žemėse įsiviešpatautų taika. Bet dievobaiminga žmona nuo 
pat pirmos dienos nekentė savo vyro, niekino ir laikėsi atokiau. 
Ditrichas ilgai dalijosi savo šaltu patalu su jauna našle, ši pagimdė 


jam du pavainikius, kurių priežiūra jis dosniai rūpinosi. Jis turėjo ir 

daugiau kitų moterų. Bet Jadvyga norėjo tikėti, kad yra jam ne tik 
vienas iš įprastų laimikių. Kitaip jis nebūtų taip rizikavęs ir išdavęs 
savo brolio. Net priešai apie Ditrichą sakydavo, kad jis buvo garbin- 
gas vyras. 

- Jei tu to nori, - sušnabždėjo ji ir užsitempė ant veido gobtuvą. 

— Išeisiu iš namo šiek tiek vėliau, - tyliai tarė jis. - Kieme laukia 
ištikimiausias ir tyliausias mano vyras. Jis persirengęs keliaujančiu 
pamokslininku ir seks tave. Jei kils pavojus, kad tave gali atpažinti, 
atkreips jų dėmesį. Jis nežino, kas tu, bet paaukos savo gyvybę, kad 
tu grįžtum sveika ir neatpažinta. 

Jis dar kartą prisitraukė ją artyn ir aistringai pabučiavo. 


- Visos mano mintys bus su tavimi. 


Nepaisant baimės įkliūti, Jadvyga savo kambarius pasiekė neat- 
pažinta. Čia laukė tarnaitė Zuzana. Ji įkrito į lovą, nes buvo be galo 
laiminga, bet tuo pačiu jautėsi labai prastai. Jos galvoje vis švysčiojo 
prisiminimai apie tai, ką Ditrichas darė su ja, atrodė, kad dar jaučia 
palaimos bangas, vilnijančias jos kūnu, ir kamavosi ilgėdamasi jo 
rankų, bučinių, kūno, jo vyriškumo. 

Ji nežinojo, kiek laiko praėjo, kol buvo paskendusi svajonėse, kai 
į kambarį įžengė Otas. 

— Kaip tau sekasi, mano brangioji? - susirūpinęs sušuko jis. 

Jadvygą išpylė šaltas prakaitas. 

„Arjis pastebės, kad prieš jį santuokos laužytoja? Gal jai ant kak- 
tos atsirado koks nors išdavikiškas ženklas? 

Staiga ji pasijuto blogai. Ji pašaukė Zuzaną, kuri skubiai atnešė 
dubenį. Jadvyga vėmė, visą laiką jausdama veriantį Oto žvilgsnį, ir 
ėmė drebėti visu kūnu. 

— Suvalgėte ką nors netinkamo? - nekantriai paklausė Otas. —. 
Aš tikėjausi, kad Jūs palydėsite mane bent vakarienės. 

— Vieną minutę, kantrybės, - sudejavo Jadvyga. - Aš taip pat 


nežinau, kas tai. 

Zuzana jau buvo patraukusi dubenį į šoną ir atsargiai tarė: 
— Mano ponia... Jūs nekraujavote jau šešias savaites. 
Jadvyga apimta siaubo susmuko atgal ant pagalvių. 

Ji laukėsi! 


Paskutinis nėštumas jai vos nekainavo gyvybės. Netrukus ji pri- 


augs svorio ir Ditrichas nė neprisimins šios popietės. 


Otas sužavėtas pripuolė ir paėmė jos ranką. 

— Mano turte! Jūs padarėte mane be galo laimingą, - sušuko jis. 
— Tai dar neaišku, - sumurmėjo Jadvyga. 

— Pakviesti gydytoją? 

Jadvyga atsisakė. 

— Likite čia, pailsėkite, liepsiu atnešti Jums valgyti, - kilniašir- 


diškai tarė Otas. 


— Tik šiek tiek baltos duonos, - sudejavo Jadvyga, jos skrandis 


kėlė maištą vos pagalvojus apie maistą, taigi nusiminusi užmerkė 


akis. 


D 


Dar skambant vakariniams varpams, Kristianas nuėjo pasikal- 
bėti su Otu. Įėjęs į kambarį, kuriame susirinkimo metu apsigyveno 
Otas su Jadvyga, jis stengėsi neparodyti savo susijaudinimo ir giliai 
kvėpuoti. 

Jo priešas jau buvo čia. 

Kadangi markizas Ditrichas perspėjo, Kristianas nenustebo. Jis 
tik pažvelgė į Randolfą ir susivaldęs priklaupė ant kelio prieš Otą. 

Laikas, praleistas Šventojoje žemėje, pakeitė Randolfą išoriškai. 
Jo veidas buvo įdegęs nuo saulės, taip sudarydamas didžiulį kon- 
trastą jo šviesiems plaukams. Bet jo bruožai išliko vis dar tokie pat 
žiaurūs. 

Po ilgos, sunkios kelionės ar galbūt dėl ligos Randolfas prarado 
šiek tiek svorio. Bet vis dar atrodė stiprus ir pavojingas. 

Akies krašteliu Kristianas pamatė, kaip Randolfo akyse akimirką 
sužibo liepsnelės. Bet šis tuojau pat susivaldė ir atrodė visiškai abe- 
jingas. 

— Kelkitės, Kristianai, - paprašė markizas Otas. 

Kristianas pakluso ir tylėdamas laukė. 

Prieš kelionę į Goslarą jis susirado tėvą Bartolomėjų ir išpažinties 
metu papasakojo, kad jį užvaldžiusi neapykanta Randolfui, pyktis ir 
troškimas atkeršyti. Kunigas su juo griežtai pasikalbėjo ir pareikala- 


vo suvaldyti savo pražūtingas aistras. 

— Atkeršyti gali tik vienas Dievas. Turi būti jam dėkingas už tuos 
metus, kurie buvo padovanoti tau ir tavo kaimui, mano sūnau. Tre- 
jus metus turėjome puikų derlių, jokių karų, niekas nemirė iš bado. 
Ne kiekvienas sulaukia tokios malonės, - prikišo jam kunigas. - Vi- 
sagalis dabar siunčia tau išbandymą, todėl pasistenk jį išlaikyti - dėl 
savęs ir žmonių, kuriuos privalai apsaugoti. 

Kristianas visuomet pasinaudodavo tėvo Bartolomėjaus patari- 
mais, bet minčių apie kerštą jis negalėjo atsikratyti. Jis nužudys tą 
vyrą, kuris išniekino Martą ir tuo pasigyrė, kuris jo kaimui atnešė 
pražūtį. Geriau šiandien, nei rytoj. 

Otas neparodė nepasitenkinimo šia situacija, bet Jadvyga atrodė 
ne tik susirūpinusi, bet ir mirtinai išbalusi. Ji nenuleido žvilgsnio 
nuo Kristiano, lyg prašytų nesileisti išprovokuojamam Randolfo. 

— Ar surinkote naujų kalnakasių, kurie norėtų persikelti į mano 
žemę? - norėjo sužinoti markizas. 

— Dešimt vyrų ir jų šeimos yra pasiruošę, tarp jų yra du patyrę 
lydytojai, mano pone. 

— Gerai. Labai gerai. - Otas patenkintas atsisėdo atgal į savo 
krėslą ir grįžo prie to paties klausimo. 

— Turime tęsti planus dėl kalnakasybos kaime. Pelnas auga ir turi 
būti apsaugotas. Be to, tai pats geriausias laikas pradėti pilies statybą. 

Otas pamojo Randolfui, nutaisiusiam tokią pat neperžvelgiamą 
veido išraišką kaip ir tada, kai Kristianas žengė šalia jo. Tik pasitel- 
kęs didžiules pastangas Kristianas susilaikė nuo minties išsitraukti 
kardą. 

Jei Otas ką nors pajuto, to neparodė. 

- Žinau, tarp jūsų buvo nesantaika, — tarė jis ir pakėlė ranką, kad 
išvengtų bet kokio atsakymo. - Bet aš savo palydoje nepakęsiu jokių 
kruvinų susidūrimų. 

Nutaisęs griežtą žvilgsnį jis kreipėsi į Kristianą. 

— Randolfas sunkiai nusižengė Jums ir Jūsų žmonėms. Už tai jis 
atliko bausmę Šventojoje žemėje ir štai, išvaduotas iš nuodėmių, 


stovi prieš mus. 

Tokiu pat griežtu žvilgsniu jis kreipėsi į šviesiaplaukį milžiną: 

— Randolfai, pasižadėkite, kad nevykdysite jokių išpuolių prieš 
Kristianą. 

Šis nulenkė galvą ir pridėjo ranką prie krūtinės: 

— Duodu žodį, mano kunigaikšti. 

— Gerai, - atsakė Otas. - Kristiansdorfe nedelsdami pradėkite 
statyti pilį. Ji bus paskirta saugoti sidabrą. Jūs skiriamas šios pilies 
valdytoju. Tik nepamirškite, kad dėl savo nuopelnų riteris Kristia- 
nas tapo kilminguoju. Jūs privalote laikyti jį sau lygiu ir taikiai ben- 
dradarbiauti. 

Otas metė provokuojantį žvilgsnį į abu savo palydos narius. 

— Nepaleisiu jūsų abiejų iš akių ir elgsiuosi su jumis taip, kaip 
imperatorius elgiasi su savo vyrais mūšyje: tas, kuris pradės ginčą, 
neteks rankos, laikančios kardą. 

Kristianas trumpai pasvarstė, ar Randolfo mirtis nebūtų verta 
dešinės jo rankos. Galiausiai juk jis kaire ranka kovojo taip pat gerai. 
Ber Otas, regis, perskaitė jo mintis. 

— Kad būčiau tikras, padidinsiu bausmę, - pranešė markizas. — 
Jei kuris nors iš judviejų pradės ginčą, neteks abiejų rankų ir nuosa- 
vybės. Jei vienas iš jūsų nužudys kitą, pats neteks gyvybės. To turėtų 
pakakti, kad pamirštumėte visus priešiškumus. 

Markizas linktelėjo dvasiškiui, kuris žengė į priekį ir ištiesė auk- 
sinį kryžių. 

— Prisiekite savo nemirtinga siela, kad palaidosite neapykantą ir 
tinkamai ginsite mano interesus Kristiansdorte. 

Randolfas žengė pirmas ir gudria veido išraiška padėjo ranką ant 
kryžiaus. 

— Prisiekiu savo nemirtinga siela atsisakyti priešiškumo Kristia- 
nui. Jei sulaužyčiau šią priesaiką, tegul ant manęs krenta amžinas 
prakeiksmas. 

Jis nusilenkė ir žengė atgal. Otas patenkintas linktelėjo ir metė į 


Kristianą raginantį žvilgsnį. 

„Aš negaliu to padaryti, - galvojo Kristianas. - Jis iš manęs rei- 
kalauja neįmanomo“ 

Tuo metu, kai jis dvejojo, Randolfo veide pasirodė pašaipos ku- 
pina šypsena. 

Jadvyga įsikando į apatinę lūpą. 

Oto veidas ėmė raudonuoti. 

— Aš laukiu, - grėsmingu balsu tarė jis. 

Kristianas žengė pirmyn, uždėjo ranką ant kryžiaus ir ryžtingai 
pažvelgė į Otą, nors kitą akimirką nuskambėję žodžiai stipriai pa- 
veiks jo gyvenimą. 

— Prisiekiu savo nemirtinga siela, mano žmonos ir vaikų gyvybė- 
mis visada ginti Jūsų interesus ir nežudyti Randolto, kol jis pats to 
nepanorės. 

Kambaryje įsibangavo garsus šnabždesys, kažkas giliai įkvėpė 
oro. Markizas į jį įsistebeilijo. Jo veidas paraudo iš įsiūčio. 

— Kadangi visi žinome, kad Kristianas garbingas žmogus, nėra 
jokios būtinybės pyktis, - skubiai įsikišo Jadvyga, nespėjus jam pra- 
trūkti. - Mano vyre, jei Jūs pageidaujate, kad į Randoltą nebūtų kė- 
sinamasi, jis taip ir darys. 

— Už tokį įžūlumą kiekvienas būtų įmestas į kalėjimą, - suriau- 
mojo Otas. - Ber aš tikiu Jūsų žodžiu. Jūs padėsite kardą į šalį ir 
imsite su juo bendradarbiauti! 

Kristianas nusilenkė ir žengė žingsnį atgal. 

— Tada leiskite man nedelsiant joti į savo kaimą, kad pasiruoš- 
čiau naujų kalnakasių atvykimui, pone. 

— O man pagaliau vykti pas savo žmoną ir pamatyti sūnų, kuris 
gimė, kol kovojau Šventojoje žemėje, - tarė Randolfas. 

- Jūs liksite čia, kol jus išsiųsiu, - šiurkščiai įsakė Otas. - Turime 
aptarti daugybę smulkmenų - dėl pilies statybos ir kitas. 

Jis nuožmiai nusišypsojo savo nesutariantiems palydos nariams. 

— Jums suteikiama galimybė parodyti, kaip Jūs mokotės sutarti 
vienas su kitu. 


Susirūpinęs jis trumpai žvilgtelėjo į Jadvygą ir tęsė: 

— Rytoj iškart po ankstyvųjų mišių mes apie tai pasikalbėsime, o 
Jūs papasakosite mums apie Šventojoje žemėje praleistą laiką, Ran- 
dolfai. Bet dabar palikite mus vienus. Mano žmona prastai jaučiasi. 

Abu riteriai nusilenkė ir paliko kambarį. Kristianas tuo tarpu 
stengėsi likti Randolfo užnugaryje. 

Išėjus už durų, Randolfas atsisuko į jį ir rodydamas savo taikin- 
gumą iškėlė viršun rankas. 

— Nebijok, Kristianai! Prieš save matai kilnų vyrą. 

Kristianas abejingai žvilgtelėjo į jį. 

— Aš tavęs nebijau, Randolfai. 

Šis privertė save nusišypsoti. 

- Pripažink, mes buvome priešai. Taip dažnai nutinka tarp vy- 
rų. 

Randolfo šypsena priblėso. 

— Galų gale šis kivirčas pakėlė tave į kilminguosius. Vadinasi, 
buvo verta keletą naktų pasėdėti kalėjime. 

— Kalbame ne apie mane, - tarė Kristianas. 

— Aba, - atrodė, kad Randolfui reikia pasvarstyti. - Tavo gražio- 
ji jaunoji žmona... Prisiekiu, ji neturi manęs bijoti. Ji susidraugaus su 
mano žmona, mūsų sūnus užaugs kartu. 

— Jei prisiartinsi prie mano žmonos arčiau nei dvidešimt žings- 
nių, sulaužysiu priesaiką ir užmušiu tave vietoje, net be Oto leidi- 
mo, — tvirtai atsakė Kristianas. 

Randolfo šypsena dingo, balsas sudirgo. 

— Galbūt gyvybė ir turtas tau nėra svarbūs. Tu visada buvai lin- 
kęs į mirtį. Bet aš neturiu jokio noro dėl tavo impulsyvumo prarasti 
viską, ką išsikovojau. 

Jis pakėlė ranką, kad ištiestų Kristianui, bet pamatęs nebylų per- 
spėjimą priešo veide, greitai vėl ją nuleido. 

— Pirmiausia, aš retai lankysiuosi tavo kaime. Nesikišiu į tavo 
mylimų valstiečių reikalus. Taigi pratinkis prie minties, kad mums 


vis tiek teks susidurti. 

„Šis karštakošis mulkis iš keršto dar gali man viską sugadinti, - 
išeidamas mąstė prastai nusiteikęs Randolfas. - Kad būčiau tikras, 
turiu pasirūpinti keliais dalykais. Ir jau žinau, kokiais: 

- Žmogau, nusiramink, - įkalbinėjo Lukas Kristianą, kai jie ir jų 
draugai susėdo kartu ir išklausė trumpo jo pasakojimo. — Iš esmės 
juk tai būtent tokia situacija, kuriai mes ruošėmės trejus metus. 

Bet atrodė, kad Kristianas visiškai nesiklauso. Jis kreipėsi į Gerą 
ir Richardą. 

— Išaušus vienas iš judviejų privalės joti namo. 

Broliai apsikeitė žvilgsniais, kaip dažnai darydavo. Tai, kad jie 
be žodžių suprasdavo, ką mąsto kitas, sukeldavo draugų pašaipas, į 
kurias Geras vienąkart atsakė, kad kada nors jie ir mirs kartu. 

— Aš, - tarė Richardas. 

— Gerai. Pranešk Martai ir nesitrauk nuo jos nė žingsnio. Eik su 
ja, kai lankys ligonius, pasilik, kai dirbs namuose, ir budėk naktimis 
prie jos kambario. 

— Kaip pasakysi, - nustebęs tarė Richardas. - Bet negi tu manai, 
kad tai būtina? Juk namuose jau budi Hervartas ir jo vyrai. O turint 
omenyje, kad Randolfas, lygiai kaip ir tu, yra čia pririštas, jis negalės 
suorganizuoti jokio atviro išpuolio. 

— Padaryk tai ir viskas, - šiurkščiai pasakė Kristianas. 

Lukas atidžiai pažvelgė į savo draugą ir jam kilo baisus įtarimas. 
Iš šalies perdėtai atrodančioms Kristiano atsargumo priemonėms 
buvo tik vienas siaubingas paaiškinimas. Apie tai jis su niekuo nega- 
lėjo kalbėti. Nes pasklistų gandai. 

Bet tada daug kas paaiškėtų: kodėl Marta anuomet ištekėjo už 
senojo Viprechto, nors prieš tai nenorėjo nieko girdėti apie vestu- 
ves, kodėl ji staiga taip pasikeitė, tapo nusiminusi ir nusivylusi gy- 
venimu. 

Jei jo spėjimai pasitvirtintų, neliktų jokios vilties išvengti to, kas 
Kristiansdorfe galėtų nutikti blogiausio. Nes kad ir koks romus būtų 
Kristianas — tokios situacijos nė vienas vyras ilgai neiškęstų. O ir kaip 


pati Marta susitvarkytų su tuo, kad netoliese šmėžuotų šis milžinas? 

Labiausiai jis norėjo vietoj Richardo išjoti pats, ir nedelsdamas, 
kad tik ją apsaugotų. Bet taip tik sulauktų krūvos klausimų. Kristia- 
nas niekada neturi sužinoti, ką jis atspėjo. O jis turi sulaikyti draugą, 
kad šis neiškrėstų kvailystės. 

Rodėsi, kad Richardas jaudinosi dėl to paties. 

— Tu įsipareigojai Otui vykdyti visus jo įsakymus, — tvirtai tarė 
jis Kristianui. - Kiek tik įmanoma traukis Randolfui iš kelio. Tavo 
garbė priklauso ne nuo to, ar jį nužudysi, o nuo to, ar laikysiesi prie- 
saikos, kurią ką tik davei Otui. 

Kristianui nuėjus, Richardas sulaikė Luką. 

— Jis neprognozuojamas, gali pridaryti kvailysčių. Turi jį nuo to 
apsaugoti, — tarė jis jaunajam riteriui. 

Šis nusivylęs iškėlė rankas. 

- Žinau. Bet bijau, kad kol mes jį paveiksime, pragare ims snig- 


ti. 


Priešingai nei Jadvyga, Otas kitą dieną nebegaišo laiko galvoda- 
mas apie tai, ar Kristiansdorfe nebus vėl pralietas kraujas. Jo įsaky- 
mai buvo vienareikšmiški ir jis tikėjosi, kad vyrai jų laikysis. 

Šiuo metu jis buvo užsiėmęs kitais rūpesčiais. Privalėjo skubiai 
pasikalbėti su savo broliu. Todėl nekantriai ieškojo progos, kad ga- 
lėtų palikti prabangią, milžinišką salę, kurioje vyko imperatoriaus 
susirinkimas. Bet Ditrichas stovėjo per arti imperatoriaus. Taigi jam 
neliko nieko kito, kaip palaukti, kol bus paskirta pertrauka. 

„Lauke lijo. Pro imperatoriaus rūmų langus vėjas įnešdavo nedi- 
delius lietaus lašelius. Oto apsiaustas iš vienos pusės visiškai sušla- 
po. Apgailestaudamas jis pageidavo, kad susirinkimas būtų buvęs 
surengtas žiemos salėje su nedideliais langeliais ir grindų šildymo 
sistema. 

Imperatorius tuo metu bandė išspręsti Jadvygos brolio Hermano 
fon Veimaro-Orlamiundės ir naujojo grafo fon Tiuringeno gin- 
čą. Jaunasis Liudvikas buvo visiška bendravardžio tėvo priešingy- 


bė. Sis buvo vadinamas „geležiniu“, nes tvirta ranka rūpinosi taika 

savo žemėse. Vyresnysis jo sūnus buvo giriamas dvasininkų už savo 
pamaldumą ir dosnumą bažnyčiai. Kada nors jie suteiks jam „pa- 
maldžiojo“ vardą, nuožmiai mąstė Otas. Lyginant su pasaulietiniais 
kunigaikščiais, jis nebijojo jokio kivirčo. Vos perėmęs valdžią jis pra- 
dėjo atvirą ginčą su Askanija, daugiausia su Hermanu, dėl valdžios 
Veimare ir Orlamiundėje. Metų pradžioje jis liepė apsupti Veimaro 
pilį. Svainio dėka Liudvikas sulaukė paramos iš Heinricho Liovės. 

Saksonijos ir Bajerno hercogas stovėjo šalia sosto. Jo šaltas išdi- 
dus žvilgsnis praskriejo kunigaikščius ir arkivyskupus, kurie buvo 
susirinkę imperatoriaus rūmuose. Juodi jo plaukai sudarė didžiulį 
kontrastą brangiam baltam kailiui, kuriuo buvo apsiūtas jo apsiaus- 
tas. Tai buvo aiškus priminimas apie jo piligrimo kelionę į Jeruzalę, 
galbūt brangi dovana, kurią jis iš ten parsivežė ir apie kurią kalbėjo 
pusė pasaulio. Iš saracėnų Heinrichas gavo dovanų dvi milžiniškas 
kates, tokių dar nebuvo matęs nė vienas krikščionis. 

Dabar Liovė išdidžiai juokdamasis gali stebėti, kaip jo pikčiausių 
varžovų - Albrechto Lokio ir Liudviko Geležinio - sūnūs kariavo 
tarpusavyje, nuožmiai mąstė Otas. Bet jį labiau neramino mintis, 
kad tik laiko klausimas, kada jis ims kovoti su Braunšvaigiečiu ir 
Tiuringiečiu. Jis džiaugėsi be nuostolių išgyvenęs Saksonijos kuni- 
gaikščių sąmokslą prieš hercogą, nes imperatorius visada gynė Lio- 
vę. Otas labiau rūpinosi savo nuošaliomis žemėmis toli imperijos 
rytuose. Bet su tam tikrais dalykais Meiseno markizas turėjo taiks- 
tytis neprieštaraudamas. Prie to neabejotinai priklausė hercogas, 
kuris nedalyvaujant imperatoriui mėgavosi savo įtaka ir vis rodyda- 
vo savo valdžią. 

Derybos buvo nuobodžios, nevedančios prie realių išvadų. Taip 
pat ir imperatorius — įprastai spinduliuojanti, žavi asmenybė - at- 
rodė nepatenkintas. Pirmą kartą rausvose Fridricho garbanose Otas 
pamatė keletą baltų sruogų. Buvo nesunku atspėti, kas šitaip suer- 
zino raudonbarzdį: kol jis stebėjo, kaip aukštutiniai Italijos miestai 
susijungė prieš jį į galingą sąjungą, jo kunigaikščiai, užuot sudarę 


vieningą kariuomenę, kurstė tarpusavio nesantaiką. Be kita ko, 

Kelno bei Magdeburgo arkivyskupai spaudė jį užbaigti beveik dvi- 
dešimt metų trunkančią nesantaiką su popiežiumi Aleksandru, už 
ko aiškiai slypėjo pasidavimas. Dėl to didžioji dalis imperatoriaus 
pykčio kliuvo Jadvygos broliui, nors jis Oto akyse buvo užpultasis, 
o ne puolėjas. 

Galiausiai imperatorius ir jo žmona Beatričė atsistojo ir tuo už- 
baigė šios dienos susirinkimą. 

Otas pasislinko link brolio ir parodė jam ženklą. 

Ditrichas trumpai jam linktelėjo, atsakė į draugiškus vieno kil- 
mingojo gestus, po keleto mandagių žodžių nusilenkė kitam ir nu- 
sekė broliui iš paskos laukan iš prabangių imperatoriaus rūmų. 

Tol, kol kas nors galėjo išgirsti, jie barbenant lietui tylėdami ėjo 
į kambarius, kuriuose susirinkimo metu buvo apsistoję Otas su Ja- 
dvyga ir jų palyda. 

Kol prastai nusiteikęs Otas mintijo, kokių problemų šaltis ir 
drėgmė pridarys jo kaulams artimiausiomis dienomis, Ditricho 
mintys sukosi apie Jadvygą. 

Jis siaubingai išdavė savo brolį. Bet, o Dieve, jis negalėjo galvoti 
apie nieką kitą, išskyrus ją. Jo siela ir kūnas suliepsnodavo vien ją 
prisiminus. 

Kai stiprėjantis lietus gatvėje išsklaidė paskutinius galimus klau- 
sytojus, Otas nebeišlaikė. 

— Aš nesuprantu, - suriko jis. - Liovė vos spėjo grįžti ir jau sėja 
nesantaiką. Nepaisant to, imperatorius jį sutinka kaip seniai matytą 
ir pasiilgtą brolį arba draugą. O gal tai buvo tik mandagumas? 

Ditrichas buvo pažadintas iš prisiminimų ir turėjo greitai sumo- 
ti, ką atsakyti. 

— Ne, jo džiaugsmas tikras. Tai mačiau iš arti. 

Ditrichas akimirką padelsė, tada tyliai, bet tvirtu balsu kalbėjo 
toliau. 

— Imperatorius klysta. Netrukus įvyks išbandymas, kas šioje im- 


perijoje yra galingiausias. 

Otas abejodamas pakėlė antakius ir pats nuleido balsą. Kartais 
net sienos turi.ausis. 

— Tu tikrai manai, kad Liovė išdrįs išprovokuoti imperatorių? 
Griebtis karūnos? 

— O tu taip nemanai? Negi tai nebuvo priežastis, kodėl prieš ke- 
lerius metus jis mus kartu su tuzinu kitų kunigaikščių ir arkivysku- 
pų su juo supriešino? 

Otas sausai nusijuokė. 

— Na taip... Viena iš priežasčių. Juk svarbiausia priežastis buvo ta, 
kad kilo grėsmė mums patiems ir mūsų padėčiai. Garbės klausimas. 
Ir valdžios. Negi mes neišvydome to dar kartą, kai kalbėta apie jau- 
nąjį Tiuringietį, kuris įžūliai apgulė Hermano pilį ? Kas turi reikalų 
su Liove, regis, gali viską. Kokia nepagarba! 

Jie pasiekė kambarius ir įėję nuo apsiaustų nupurtė vandens laše- 
lius. Otas trumpam nuėjo prie ugnies, kad sušildytų rankas, pasiun- 
tė vieną iš tarnų atnešti karšto vyno ir dejuodamas įsitaisė krėsle. 

Ditrichas buvo nusiminęs ir kartu jam palengvėjo, kad nerado 
čia Jadvygos. Jis bijojo, kad vos vienas neapgalvotas žvilgsnis - ir jų 
pavojinga paslaptis gali išaiškėti. 

Otas parodė jam atsisėsti, bet Ditrichas liko stovėti. 

- Randolfas šįryt man papasakojo, kaip jam sekėsi Šventojoje 
žemėje, prisijungus prie Liovės palydos, - pranešė Otas kupinas 
įniršio. - Braunšvaigietis buvo sutiktas kaip imperatorius, su visa 
prabanga ir dosniai apdovanotas: Jeruzalės karaliaus, Bohemundo 
iš Antiochios ir Ikonijos sultono. 

— Taip, o prieš tai Konstantinopolyje jį labai širdingai pasveikino 
Manuelis Komenozė, - tyliai papildė Ditrichas. 

Otas akimirką sustingo. Beširdis ir gudrus Bizantijos imperato- 
rius, išskyrus popiežių Aleksandrą, buvo įtakingiausias Fridricho 
Barbarosos priešas. 

— Tu manai, kad jie susivienijo prieš mūsų imperatorių? —- už- 
dusęs paklausė. Jis nekentė to, kad brolis buvo geriau informuotas 


už jį, bet tai buvo normalu. Ditrichas dažnai būdavo imperatoriaus 

rūmuose, lydėjo jį žygiuose į Italiją ir jo pavedimu perėmė diploma- 
tines užduotis. 

Bet nustebino tai, kad Randolfas nieko nepasakojo apie Heinri- 
cho susitikimą su Manueliu. Nejaugi jis anuomet nekeliavo su Lio- 
vės palyda? Ar specialiai tai nutylėjo? 

— Apie tai, žinoma, nekalbama slaptuose pranešimuose, kuriuos 
mes gavome, - tarė Ditrichas. - Bet tikriausiai jie puikiai vienas kitą 
suprato. 

— Kvepia karu, - sušuko Otas. 

Jo brolis atsakė ramiai: 

- Imperatorius sako, kad piligriminė kelionė yra šventas reikalas. 
Ji valo sielą. 

Otas paniekinamai prunkštelėjo. 

— Galbūt paprastam pirkliui ar kunigui, kuris nori prisidėti prie 
savo sielos išganymo. Bet vyrui, kuriam galvoje tik jo žemės ir poli- 
tinė įtaka? 

Ditrichas atsirėmė į sieną, sukryžiavo rankas ant krūtinės ir cylė- 
damas stebėjo brolį. Jo akyse žaidė sarkastiškos ugnelės. 

— Kas? — suniurzgėjo Otas, bet po akimirkos jis suprato ir min- 
tyse prakeikė jaunėlio supratingumą. Negi jis pats vakar netvirtino 
Kristianui, kad piligriminė kelionė išvalė Randolfo sielą ir išlaisvino 
iš visų nuodėmių? 

— Gerai jau gerai, žinau, ką nori man pasakyti, - suniurnėjo jis. 

— Tuomet nenuleisk akių nuo Kristiano kaimo, - įspėjo Ditri- 
chas. 

Tarnai atnešė padėklus su kepta mėsa ir padėjo ant stalo. 

— Paklauskite mano žmonos, ar ji suteiks mums garbę ir papie- 
taus kartu, - pavedė Otas. - Ji prastai jaučiasi, - paaiškino jis atsi- 
sukęs į Ditrichą. 

— Karščiuoja? - susirūpinęs paklausė Ditrichas, draskomas neri- 
mo ir noro pamatyti Jadvygą. 


— Jos kūną palaimino Viešpats, - didžiuodamasis tarė Otas. 

Tą pačią akimirką į kambarį įėjo Jadvyga, pamatė Ditrichą ir su- 
stojo. Bet tuoj pat susivaldė ir linktelėdama galva su juo pasisveiki- 
no. 

— Nuoširdžiausi sveikinimai, - pasakė Ditrichas, paėmė jos ran- 
ką ir prieš ją nusilenkė. — Visa širdimi džiaugiuosi kartu su Jumis. 

Pakėlęs galvą jis pažvelgė jai į akis. Viskas gerai, nebyliai jai pri- 
siekė. Nors žinia jį pritrenkė, buvo geriausia, kad Jadvygai nekyla 
abejonių dėl to, ar šis vaikas pradėtas su sutuoktiniu. 

Bet Jadvyga buvo ne tik išblyškusi ir prastai atrodė. Iš jos akių 
sklido toks nusivylimas, kad jis sa mielu noru būtų ją apkabinęs ir 
paguodęs. 

- Ji jaudinasi, nes paskutinis nėštumas buvo labai sunkus. Bet aš 
iš karto užsakiau mišias už laimingą vaikelio laukimą, - paaiškino 
Otas ir paglostė Jadvygos ranką. - Tikiuosi, kad tai bus stiprus sū- 
nus, narsus karys. Toks, kaip mūsų pirmagimis. 

Jadvygos veidas dar labiau apsiniaukė. 

— Gerai apmąstyk savo norus, mano vyre. Pagal tai, ką aš girdžiu 
iš Albrechto, tikrai abejoju, ar jis tikrai pajėgs perimti Meiseno že- 
mių valdymą. | 

— Ką rai reiškia, moterie? — nesusilaikęs sušuko Otas. - Pagal 
savo metus jis labai stiprus, moka kautis kalaviju ir žino būsimą savo 
užduotį. Kiekvienas žino, kad tu teiki pirmenybę jaunesniajam. Tai 
drumsčia tavo supratimą. 

Jadvygos veidas suliepsnojo pykčio raudoniu. Ji stengėsi giliai 
kvėpuoti ir ieškojo žodžių, kad galėtų atsikirsti savo vyrui. 

„Kaip jis gali ją šitaip įžeidinėti?“ — mąstė Ditrichas, ir jo sąži- 
nės graužatis dėl Oto dingo. Jis atsitraukė nuo sienos ir žengė keletą 
žingsnių link savo brolio. 

— Ji teisi, — tarė jis ir rimtai pažvelgė vyresnėliui į akis. - Tu labai 
retai matai savo pirmagimį, o kai yra šalia tavęs, jis elgiasi visiškai ki- 
taip nei įprastai. Jis teikia vilčių tapti puikiu kariu, bet yra karštako- 
šis, ūmus ir išnaudoja savo padėtį. Vakar mačiau, kaip dėl kažkokio 


menkniekio jis liepė iki kraujo išplakti arklininką. Neskaičiuosime 

klastų, kuriomis jis vis kamuoja savo brolį, nors jie tikrai retai susi- 
tinka. 

Otas paniekinamai žvilgtelėjo pirma į žmoną, tuomet į brolį. 

— Bobų plepalai! Kas nori valdyti, privalo nuo mažų dienų iš- 
mokti išsikovoti pripažinimą ir pasinaudoti savo galia. 

— Pasinaudoti nereiškia piktnaudžiauti, - priminė Ditrichas. — 
Aš kaip ir tu linkiu, kad mano sūnėnas taptų stiprus ir teisingai val- 
dytų Meiseno žemes. Bet dabartinis jo charakteris verčia nuogąstau- 
ti, kad jam dar trūksta tam reikalingų dorybių. 

— Dorybių! - karščiavosi Otas. - Tu manai, kad šalį įmanoma 
valdyti gražiai sutariant su valstiečiais? Brolau, juk turėtum tai ge- 
riau žinoti. Tada jie tave išjuoktų ir apgaudinėtų mokėdami duoklę. 
Jie privalo bijoti savo kunigaikščio ir jam paklusti. 

— Be ne nekęsti. Ką gali valdyti tas, kuris engia valstiečius iki mir- 
ties ir niokoja savo žemes? 

— Viešpaties dėka Albrechtas nėra koks paliegėlis. Visa kita pasi- 
keis jam augant ir mokantis tapti riteriu, - šiurkščiai atkirto Otas. 

- Tikiuosi, kad esi teisus, - atsakė Ditrichas. - Ir aš labai tikiuosi, 
kad vyresnysis tavo sūnus bus pakankamai kantrus ir palauks, kol 


jam bus paskirtas palikimas. 


Marta žinojo, kad tokia diena ateis. Bet šis vaizdas sustingdė gys- 
lomis tekantį kraują. 

— Ko Jums reikia? — užsipuolė lankytoją, kuris įsibrovė į menę ir 
šypsodamasis žvelgė į ją savo ledinėmis mėlynomis akimis. Richar- 
das iškart šoko į priekį ir uždėjo ranką ant kardo rankenos. 

— Koks nemandagus pasisveikinimas su piligrimu, išvaliusiu sielą 
nuo visų nuodėmių, - užprotestavo šviesiaplaukis milžinas ir vis dar 
šaltai šypsodamasis žengė arčiau. 

Richardas išsitraukė kardą. 

Marta vargais negalais sutramdė norą pabėgti nuo Randolto. Ji 
nenorėjo parodyti savo baimės, nenorėjo stovėti nugara į sieną, kai 
šis vyras buvo viename kambaryje. 

Hervarto vyrai ištrauktais ginklais įbėgo vidun. 

Randolfas ignoravo ginkluotuosius ir demonstratyviai ištiesė 
rankas Martai. 

— Aš tik noriu apsilankyti čia pirmą kartą. Išgerti už puikią kai- 
mynystę. Paplepėti apie senus laikus... 

— Reikia pagalbos, ponia? - paklausė Hervartas. 

— Viskas gerai. Visi galite eiti, - atsakė Marta. 

Randolfo noras pakalbėti apie senus laikus išgąsdino ją labiau nei 
kas kitas. Niekas neturėjo sužinoti, ką prieš keletą metų jai padarė 
galingasis Kristiano priešas. 


— Esi tikra? — neramiai paklausė Richardas. 

— Prašau, palauk prie durų, kol tave pakviesiu, - skubiai tarė ji. 

— Mes liksime netoliese, ponia, - paaiškino Hervartas. Jo žmo- 
nės neužtikrinti pasitraukė iš menės. Jiems iš paskos nusekė Richar- 
das, nepasitikėdamas žvilgtelėjo atgal ir išsitraukęs kardą atsistojo 
greta durų. | 

— Jie kreipiasi į tave ponia? - jiems likus vieniems pašaipiai tarė 
šviesiaplaukis. — Aš pamiršau... Dėl markizo užgaidos dabar esi 
dama. Bet manieros vis dar kaip valstietės. Nejaugi nepakviesi savo 
svečio ir būsimo kaimyno išgerti pasveikinimo taurės? - Randolfas 
nesivaržydamas nuėjo prie stalo, paėmė ten stovėjusį ąsotį ir įsipylė. 

— Jūs čia nelaukiamas, - iškošė Marta. 

Milžinas ignoravo jos atsakymą, išgėrė didelį gurkšnį ir pastatė 
taurę atgal. 

— Šiame kaime alus visada buvo geras. Vienas jo privalumų, — 
tarė jis ir prisiartino prie jos. 

— Nė žingsnio arčiau, - įspėjo Marta. 

Šaltai šypsodamasis Randolfas liko stovėti ir ją apžiūrinėjo. 

— Vis dar liekna ir graži kaip niekada, - pasakė jis. - Ir vis dar 
tokia pat trapi. 

Martos nugara nubėgo šiurpulys. Atmintyje vėl iškilo žiaurios pra- 
cities scenos. Atrodė, lyg kiekvieną baisią smulkmeną turėjo išgyven- 
ti dar kartą: kaip jo svoris užspaudžia jai kvapą, kai tuo tarpu aštrūs 
akmenys įsminga į blyškią jos nugaros odą, nenusakomą skausmą įėjus 
įją, jo kriuksėjimą išsiliejus... Ir kaip, jai manant, kad viskas jau praėjo, 
pakvietė savo draugus, kurie tuo tarpu svaidėsi pašaipomis: 

— Dabar jūs galite ją paturėti. 

— Nebijok, mano gražuole, nieko tau nepadarysiu, — tarė nepra- 
šytas svečias. — Nei tau, nei Kristianui. Privalėjau tai prisiekti Otui. 

Randolfo žvilgsnis tapo pasalūniškas. 

— Vadinasi, tu pagimdei sūnų. Esi tikra, kad jis jo, o ne mano? 

— Kristiano sūnus išvydo šį pasaulį praėjus devyniems mėnesiams 
po mūsų vestuvių, - sušnypštė ji. - Bet aš nesuprantu, kuo tai liečia 


Jus. 

— Aha. - Randoltas išgėrė dar vieną gurkšnį ir ranka nusišluostė 
burną. - Ką aš mielai sužinočiau: jo neerzina mintis, kad aš turėjau 
tave prieš jį? Nejaugi jo nedrasko pavydas, kai guli šalia tavęs? O tu 
nepasiilgsti tos aistros, su kuria tave paėmiau? 

— Aistros? — viduje suliepsnojo neapykanta, bet ji privalėjo nu- 
leisti balsą, kad lauke niekas neišgirstų tų žodžių, kuriuos ištarė. 

— Jūs suplėšėte mano suknelę ir parvertėte ant žemės, Jūs surišote 
mane ir užvirtote. Turėčiau to ilgėtis? — iškošė ji. 

Ji prisivertė įkvėpti oro. 

— Net jei joks žemiškasis teisėjas Jūsų nenuteis, neišvengsite 
bausmės. 

Randolfas nusišypsojo. 

— Tu negali man grasinti. Kaip pati pastebėjai, nė vienas teisėjas 
manęs nenuteisė už tai, kad norėdamas patirti šiek tiek malonumo 
pasičiupau valstietę moterį. Tu nepasiskundei iš karto, kaip reika- 
lauja įstatymas, vadinasi, dabar nieko nebegalėsi padaryti. 

Jo veide pasirodė pašaipa, kurią ji puikiai žinojo, o jis iki dabar 
rūpestingai slėpė. 

- Žinai, Kristianas tikrai suirzo, kai aplankiau jį kalėjime ir pa- 
pasakojau, koks buvo tavo pirmasis kartas. Kaip tu šaukei ir verkei, 
maldavai pasigailėti. Pykčio protrūkis jam vos nekainavo gyvybės. 

Marta sutrikusi spoksojo į jį. 

— Ber, kaip aš matau, jis tau atleido. Arba tie išperos yra ne jo? 

— Palikite šiuos namus! Arba Kristiano vyrai jus išmes, - ryžtin- 
gai pareikalavo ji. 

— Nejau jie išdrįs tai padaryti? - pašaipiai paklausė jis. 

— Taip. Man reikia tik įsakyti. 

Nuramindamas jis pakėlė ranką. 

— Aš atėjau norėdamas pasiūlyti tau sandėrį. 

— Nenoriu turėti jokių reikalų su jumis. 

— Deja, turėsi. Palauk, ką aš tau pasakysiu. 

Marta priverstinai ramiai sukryžiavo ant krūtinės rankas. 


— Aš klausau. 

Randolfas tingiai atsisėdo ir ištiesė kojas. 

- Žinau, kaip jį kankina mintis, kad tave turėjau. Juk jis taip ver- 
tina savo garbę. O dabar jis negali man keršyti už tavo išniekinimą, 
kitaip sulauks markizo nemalonės. 

Milžinas trumpam nutilo. 

Po to tarti žodžiai smeigė kaip durklas. 

— Tai, ko jis dar nežino, bent ne iš manęs: kad su tavimi smagino- 
si taip pat ir mano draugai. Juk tu jam apie tai nepasakojai? 

Marta silpnai papurtė galvą. 

Ji žinojo, kad Randolfas pasigyrė Kristianui dėl savo niekšybės, 
kai šis kabojo sukaustytas grandinėmis. Bet ji niekada jam nepasa- 
kojo apie tą baisią dieną, kai ją prievartavo tie keturi riteriai. Taip 
pat ir apie tas dienas, kai tai kartojosi. 

— Taip ir maniau, - tęsė Randolfas. - Kaip manai, kas atsitiktų, 
jei jis tai sužinotų? Jis išvarytų tave. Joks garbingas vyras neištvertų 
žinodamas, kad jo žmona buvusi kažkieno paleistuvė. 

Tai sudaužytų jo širdį, pagalvojo Marta. O tada jis išsitrauktų 
kardą ir užmuštų visus keturis, nemąstydamas, kad tai kainuos gy- 
vybę, kaimą ir sielą. 

— Matau, tu supranti, - pasakė Randolfas, pastatė taurę ant stalo 
ir nusišluostė rankas į savo brangų apsiaustą. 

— Eikime prie reikalo: tu pasirūpinsi tuo, kad Kristianas nesukel- 
tų man jokių sunkumų tuo metu, kai statysiu čia pilį. O aš pasirū- 
pinsiu, kad nuodėminga tavo praeitis liktų mūsų mažyte paslaptimi. 
Sutarta? 

Marta tylėdama linktelėjo. Galvoje sukosi mintys. 

- Žinojau, kad sutarsime, - atsistodamas tarstelėjo Randolfas. — 
Taigi — už gerą kaimynystę! 

Eidamas jis dar kartą atsisuko. 

— Tarp kitko: jei tu papasakosi Kristianui apie mano apsilanky- 
mą, būtinai pranešk, kad nebuvau prisiartinęs prie tavęs arčiau nei 


dvidešimt metrų. 

Juokdamasis jis atidarė duris, sustojo prieš Richardą ir iškėlė ran- 
kas: 


— Ramiai, nieko neatsitiko. Tik draugiškas apsilankymas. 


Praėjus dviem dienoms po Randolfo pasirodymo, iš susirinkimo 
Goslare grįžo Kristianas. Markizo įsakymai sulaikė ilgiau, nei jis no- 
rėjo, tada kartu su Luku ir jo ginklanešiu grįžo namo. Geras kartu su 
kitais palydės Goslaro kalnakasius į Kristiansdortfą. 

Dar nespėjęs nubalnoti žirgo, Kristianas sužinojo apie priešo pa- 
sirodymą. 

— Palikite mus vienus, - įžengęs į namus suakmenėjusiu veidu 
įsakė jis. Kai kambaryje liko tik Marta, čiupo jai už rankos. - Kas 
su tavimi darosi? Aš siunčiu vyrus, kad tave apsaugotų, o tu sėdi čia 
viena su šiuo niekšu! Nepakanka to, ką jis tau jau yra padaręs? 

Staigus jo proveržis Martą giliai sukrėtė. 

Dar niekada jie šitaip nesipyko. 

— Jis pagrasino apie tai prabilti prieš visus. Negalėjau to leisti, — 
tyliai teisinosi ji, akyse kaupėsi ašaros. Tai, kuo Randolfas pagrasi- 
no, ji nutylėjo. 

Kristiano veide atleidimo nesimatė nė ženklo. Ji nusišluostė akis, 
stengėsi nuslopinti savo jausmus ir kalbėti ramiai. 

— Richardas buvo vos už keleto žingsnių. Jis būtų tuoj pat atė- 
jęs, jei būtų kilęs pavojus. Manai, man buvo lengva? Kalbame ne tik 
apie mano apsaugą, bet ir apie tave. 

— Aš pats savimi pasirūpinsiu, - širdo Kristianas ir puolė laukan. 
Marta išgirdo trinksinčias tvarto duris ir šiek tiek vėliau išjojantį 
raitelį. Kur Kristianas išjojo tamsoje? Gal Randolfas buvo teisus? 
Kristianas nebegalėjo gyventi ilgiau žinodamas, kad kitas vyras iš- 
prievartavo jo moterį? Ar ji kėlė jam pasibjaurėjimą? 

Jis ją paliks? 

Nusiminusi ji nuleido galvą. 

Jei tik ji galėtų pasikalbėti su Jozefa! Senoji buvo vienintelė, kuri 


galbūt patarų. Bet ji buvo toli nuo čia, Meisene, ir iki šiol atmetė 

visus Kristiano pasiūlymus persikelti į jo namus ir čia praleisti se- 
natvę. 

Sugirgždėjus durims, ji susigūžė. 

— Galiu įeiti? - paklausė Lukas. Ji sumirksėjo, norėdama sulaiky- 
ti ašaras, ir linktelėjo. 

— Tikriausiai jis joja į laukus, kad išvėdintų galvą, - guosdamas 
tarė Lukas. - Juk taip jis daro visada, kai kas nors kelia susirūpinimą. 

Jis pastatė prieš ją taurę vyno, tada įsipylė sau. 

— Štai, tai padės. 

— Aš pamiršau savo pareigas, - susigėdusi tarė ji, nes neparūpino 
jam nei maisto, nei gėrimo. 

— Viskas gerai, - pasakė Lukas. Jis atsargiai nubraukė ašaras nuo 
jos blakstienų. - Vėliau paimsiu ką nors iš Mechthildos atsargų. — 
Akimirkai jo veide suspindo šelmiška šypsena, kuri nuo pat pradžių 
buvo kritusi jai į akis. Ilgą laiką jos nebebuvo matyti nuo tada, kai 
Lukas sugrįžo su žinia apie savo sužadėtuves. 

— Jis nusiramins. 

Marta linktelėjo, bet jo žodžiai neįtikino. 

Jaunasis riteris norėjo paimti jos ranką, bet susilaikė. Labiausiai 
jis norėjo apsikabinti ir paguosti, bet tai būtų nepadoru. Nebuvo 
galima leisti, kad ji pastebėtų tai, ką jis žino. Bet baisus vaizdinys, 
kaip Randolfas visa jėga prieš jos valią gulasi ant Martos, nepaliko 
jo ramybėje. 

— Visiems nebus lengva, kai jis vėl kuriam laikui persikels į kai- 
mą, - galiausiai tarė jis. - Bet markizas Otas pareikalavo iš Randol- 
fo ir Kristiano garantijos, kad kraujas nebus pralietas. 

Jis trumpai papasakojo apie markizo įsakymus. 

Marta nustojo kvėpavusi, kai išgirdo, kiek daug pastatyta ant 
kortos. Mintyse ji jau matė Kristiano rankoje gulintį kardą. 

— "Tu pasitiki Randolfu? 

Lukas nusijuokė. 

- Žinoma, ne. Nors reikėtų manyti, kad jis neabejingas amžina- 


jam prakeiksmui. Ir jis nenori kam nors likti skolingas. Kristianas 

taip pat. Atrodo, turėsime susivienyti, kad išgelbėtume jo kailį. Su- 
tarta? 

— Sutarta. — Martai šiek tiek palengvėjo. Bet ji vis tiek bijojo, kas 
atsitiks, kai Kristianas sugrįš. 


O dar labiau, kad jis gali negrįžti. 


Marta jau ilgai gulėjo lovoje negalėdama užmigti, kai Kristianas 
pagaliau peržengė kambario slenkstį. Turėjo būti gili naktis. Visame 
name viešpatavo tokia tyla, kad ji galėjo girdėti besiartinančius jo 
žingsnius ir tylų pokalbį su Richardu. 

Kai jis įėjo, Marta nepajudėjo. Jis atsisėdo ant lovos, atsiduso ir 
pasisuko į ją. 

- Žinau, kad nemiegi. 

Ji atsargiai pasikėlė. Mėnulio šviesoje, sklindančioje per lango 
ertmę, ji galėjo įžvelgti kūno kontūrus. 

— Man labai gaila, - galiausiai tarė jis. 

Ji nežinojo, ką turėtų daryti, bet Kristianas taip pat tylėjo ir pa- 
vargęs rankomis perbraukė veidą. Galiausiai jis pasakė: 

— Noriu tave nuo to apsaugoti. Tu niekada neturėtum su juo su- 
sitikti. Negaliu ištverti šios minties. 

Ji galėjo tik numanyti, kiek jam turėjo kainuoti tai, kad negalėjo 
atkeršyti Randolfui. Bet ji pasakė: 

— Aš negaliu pasislėpti visam likusiam gyvenimui. Išsikelti tu ne- 
gali, nes davei priesaiką markizui Otui. Ir aš taip pat nenoriu, kad 
dėl jo mes visko atsisakytume - kaimo, mūsų vaikų ateities. 

— Jis mane sudraskys, - iškreiptas kančios pripažino jis. - Neži- 
nau, kaip viską atlaikyti. 

Marta kurį laiką parylėjo. Tada pasakė: 

— Tai kova, kurioje negali vadovautis kardu. 

Kristianas galiausiai atsisuko į ją ir pažvelgė. 

— Nejaugi manai, kad šį reikalą išspręsime taikiai ? 

— Nežinau. Bet mes privalome pamėginti. Juk tai liečia ne tik 


mane. Tai neturėtų kaimui vėl atnešti mirties ir pražūties. Juk anuo- 

met mes iškeliavome tam, kad susikurtume naują, geresnį gyveni- 
mą. Jis negali to sugadinti. 

Ji nuslydo šalia jo ir rankomis apkabino jo kaklą. 

— Dėl to turi viską ištverti. 

Šįkart Kristianas paėmė ją taip staigiai, kad ją nukrėtė drebulys. 
Po to dar ilgai negalėjo užmigti. 

Po savaitės į kaimą atvyko pasiuntinys ir panoro pasikalbėti su 
Kristianu. Riteris su Luku kaip tik baigė parodomąją kovą, kad pa- 
rodytų Jokūbui, kiek jis dar turėtų išmokti, kad atlaikytų mūšį. 

Kristianas sunkiai kvėpuodamas įsidėjo kardą į makštį, nubraukė 
plaukus atgal ir nuėjo priešais pasiuntinį. 

— Kas naujo? 

— Mano šeimininkas, riteris Randolfas, siunčia jums linkėji- 
mus, — pasitiko jį raitelis. - Jo vardu pranešu, kad rytoj jis atkeliaus 
čia kartu su pirmaisiais statybininkais. Jūs kviečiamas dalyvauti ma- 
tavimuose ir statant pilies pamatus. 

- Žiūrėsime, - atsakė Kristianas ir nurodė pasiuntiniui, pusdienį 
keliavusiam ant arklio, atnešti pavalgyti ir atsigerti. 

— Privalau jums perduoti, kad mano šeimininkas griežtai laikysis 
markizo įsakymo, - skubiai papildė pasiuntinys ir ištroškęs puolė 
gerti arklininko atneštą alų. - Norint parodyti gerus ketinimus, jį 
lydės žmona. 

— Ji maloniai laukiama, - atsakė Kristianas ir pakvietė ginklanešį, 


kad tęstų mokymus. 


Vakare Kristianas pasikvietė į namus Karlą ir Joną. Abu jaunieji 
kalviai per paskutinį Randolfo apsilankymą kaime buvo nukankinti 
beveik iki mirties. Jis norėjo užtikrinti, kad jie ateinančiomis dieno- 
mis nepatektų į bėdą ir nesileistų provokuojami. 

Nespėjus atsisėsti prie ąsočio alaus, įėjo viena iš tarnaičių ir prane- 
šė, kad du pirkliai iš Nikolajaus kvartalo norėtų su juo pasikalbėti. 

— Pakviesk juos vidun, - tarė Kristianas, nekantriai laukdamas, 


ką jie ruošiasi papasakoti. 

— Meistre Jozefai, meistre Anzelmai, - pasveikino jis medžiagų 
pirklius ir sukirpėjus, du įtakingiausius ir turtingiausius prekeivius, 
kurie dėl įvyksiančios pilies statybos įsikūrė jo kaime. Čia buvo pa- 
kankamai dėl sidabro praturtėjusių žmonių, kad būtų galima suda- 
ryti gerų sandorių. 

Jis pasiūlė svečiams atsisėsti, įpylė alaus ir laukė, kol jie prabils. 

Lankytojai trumpai susižvalgė, kaip įsakyti įsispoksojo į Joną, 
tada vėl į tuštumą ir, rodos, niekaip neapsisprendė, kuris iš jų pirmas 
ims kalbėti. 

Kristianas metė žvilgsnį į Martą ir iš karto suprato, kad ji taip pat 
puikiai žinojo, kur nuves šis pokalbis. Ir jai, akivaizdu, tai nepatiko 
lygiai taip, kaip ir jam. 

Jį vis stulbindavo tai, kad jo kaime naujienos sklisdavo žaibišku 
greičiu. Nes jeigu jis neklysta, šis apsilankymas nebuvo spontaniška 
idėja, o nuodugniai pasiruoštas pokalbis. 

Medžiagų pirklys, jau pražilęs vyras, kurio elgesys klaidino, atsi- 
kosėjo ir pastatė savo alaus bokalą. 

— Mes dėkojame Jums už draugišką priėmimą, pone, - tarė jis ir, 
rodės, kalbėdamas vėl įgavo pasitikėjimo savimi. - Mes atvykome 
pirklių Nikolajaus kvartale vardu. 

Jis padarė trumpą pauzę, bet Kristianas sąmoningai nieko neat- 
sakė ir leido jam kalbėti toliau. 

Jozefas vėl atsikosėjo. 

— Mes išgirdome, kad rytoj atvyks naujasis dvaro valdytojas, kad 
pradėtų pilies statybą, — tarė jis ir nekantriai pažvelgė į Kristianą. 

— Teisingai, - atsakė šis. - Markizas pageidauja, kad čia būtų pa- 
statyta pilis, kad joje, būtų galima saugoti sidabrą ir apsiginti ant- 
puolių metu. 

— Mes, prekybininkai, bijome, kad dėl to gali kilti nemalonumų, 
pone. 

— Dėl ko? - paklausė Kristianas su vos juntamu irzuliu balse. — 


Cia atvyks dar daugiau Žmonių, į pilies pastatus atsikels net riteriai 

su savo šeimomis — turtinga klientūra. Netrukus privalėsite praplės- 
ti savo verslus, kad pateiktumėte gerų prekių. 

— Mes meldžiamės, kad taip įvyktų, — tarė sukirpėjas. 

— Nors riteriai nėra patys geriausi klientai - jie nesusimoka arba 
sumoka vėlai. 

Po akimirkos jis susiprato, pas ką dabar svečiuojasi, ir paskubėjo 
pridurti: 

- Žinoma, mes neturime omenyje Jūsų ir Jūsų svitos. Sudaryti 
sandorius su Jumis yra vienas malonumas. 

Drobių pirklys pastebėjo, kad jo bendražygis jau įsismarkavo, to- 
dėl perėmė žodį. 

— Pone, mus čia atvedė ir labai neramina tai, kad girdėjome, jog 
šis naujas dvaro valdytojas prieš kelerius metus jau buvo čia ir anuo- 
met būta net mirčių. 

— Jums nereikia nieko bijoti, - ramiai atsakė Kristianas. - Marki- 
zas Otas prisaikdino jį kryžiumi, kad nieko panašaus nebepasikar- 
tos. Už priesaikos sulaužymą valdytojui Randolfui gresia griežčiau- 
sia bausmė. 

Norėčiau būti dėl to toks tikras, karčiai mąstė jis. Bet asmeniškos 
jo sąskaitos su Randolfu kitų nelietė. 

Abu lankytojai vėl susižvalgė. 

— Na, pone, mes taip pat žinome, kad tada būta skaudaus šito 
Randolfo ir meistro Jono, kalvio, susidūrimo, - tęsė Jozefas. 

Pagaliau priėjome prie reikalo, pagalvojo Kristianas. O kokie jūs 
nepatiklūs! 

— Mes pagalvojome, kad būtų geriau, jei kaimo seniūnu taptų 
kitas žmogus, kad pasitaikius progai nebūtų prisimintas šis įvykis ir 
iš naujo nesuliepsnotų neapykanta visiems čia gyvenantiems, - sal- 
džiai paaiškino Jozefas. 

Išsakius, kas gulėjo ant širdies, jam palengvėjo. Jis atsilošė ir nuo 
kaktos nusišluostė prakaitą. Jozefas ir sukirpėjas vengė žiūrėti į Joną, 


kuris kaip tik žvelgė į juos su panieka. 

— Jūs kalbate visų prekeivių vardu? - šaltai paklausė Kristianas. — 
Tuomet gal jau turite ką pasiūlyti iš mūsų gretų? 

— Ne, pone, - paskubėjo užtikrinti Jozefas. - Mes tik manome, 
kad pripažintas pirklys tikrai sulauktų didesnės valdytojo pagar- 
bos. 

— Jei kaimo gyventojai nori turėti tarpininką, tai jų sprendi- 
mas, — trumpai paaiškino Kristianas. - Sukvieskite juos, apsitarkite 
ir išrinkite. 

Jozefas ir Anzelmas su palengvėjimu atsistojo, nusilenkė ir jau 
norėjo eiti, bet Kristianas juos sulaikė. 

— Norėčiau tarti dar keletą žodžių. 

Šie išsigandę atsisuko prie durų. 

„- Ar ne geriau būtų vietoj to pareikalauti Kristiansdorfui miesto 
teisių? Paskutiniais metais keletui aplink esančių vietovių buvo su- 
teiktos miesto teisės: Leipcigui, Chemnicui, Cvikau, Altenburgui... 
Čia jau gyvena keli šimtai žmonių, statoma trečia bažnyčia, netru- 
kus turėsime pilį. Būdami miesto piliečiais turėtumėte daugiau tei- 
sių prieš pilies valdytoją. 

— Bet mes turėtume perimti sargybą, apjuosti miestą siena, iš- 
rinkti teisėją... - abejodamas įsiterpė Jozefas. - Didelė atsakomybė 
ir papildomas darbas. Nežinau, ar galėtume sau tai leisti, nes visai 
neseniai pradėjome savo verslą. 

Jis vėl nusišluostė nuo kaktos prakaitą. 

— Galbūt iš pradžių pamėginkime pirmąjį variantą. 

— Kaip norite, - Kristianas atsisveikino su lankytojais. 

Tada apsisuko, susižvalgė su Marta, kurios veide pamatė tą patį 
baugumą ir išskaičiavimą, kuris kunkuliavo ir jo viduje, tada uždėjo 
ranką Jonui ant peties. 

— Galbūt taip ir gerai. Nežinau, ar įstengčiau šaltakraujiškai 
žengti prieš Randolfą, - galiausiai tarė kalvis. - O jis manyje nema- 
tys nieko kito, tik vyrą, kuris jo paliepimu buvo nukankintas beveik 


iki mirties. 

— Ne, - ramiai paprieštaravo Kristianas. - Tu esi vyras, kuris išdrį- 


so pasipriešinti jo valiai. Ir būk tikras: patekę į bėdą kiti tai prisimins. 


Kitą dieną Randolfas su didele savo palyda įžengė į kaimą: sta- 
tybininkai, riteriai, raiteliai ir prabangiai apsirengusi jauna moteris, 
jojanti ant širmio. 

Kaip patarė tėvas Bartolomėjus, Kristianas ramiai pasitiko įžy- 
giuojančius svečius kunigo pašonėje. Savo ginkluotiesiems jis įsakė 
laikytis atokiau, bet būti viskam pasiruošusiems. 

Randolfas sustabdė savo eržilą tolėliau nuo Kristiano ir pabrėžti- 
nai mandagiai jį pasveikino. Tada pristatė jį lydėjusį statybininką ir 
pakvietė eiti kartu į vietą, kurią jie kartu su markizu Otu išrinko pi- 
lies rūmų statybai. Tai buvo nedidelė uolos plynaukštė į šiaurės va- 
karus nuo Nikolajaus kvartalo. Galinė jos dalis buvo apsupta upės. 
Jie nedelsdami ten patraukė. 

Marta liko namie ir visus įvykius drebančia širdimi stebėjo pro 
langą. 

Jos nuostabai, nepažįstama moteris nepratarė nė žodžio dėl to, 
kad Marta nedalyvavo. 

Stengdamasi neparodyti savo baimės, ji nusileido į menę, kad pa- 
sisveikintų su Randolfo žmona. 

— Jūs ponia Marta, tiesa? Būkite pasveikinta, mieloji, mes būsi- 
mos kaimynės, - plačiai šypsodamasi pasisveikino aukštaūgė tam- 
siaplaukė ir prisistatė esanti Richenza. Jos balsas Martai priminė 
akmenį grandantį peilį. 

Ji atrodo kaip Oda, buvo kita jos mintis - tokia šnipė, kuri prieš 
kelerius metus sužavėjo Otą. 

Ir ji jautė, kad po draugiška lankytojos povyza slepiasi šaltumas 
ir išskaičiavimas. 

Ji mandagiai pakvietė viešnią prie stalo, įpylė vyno ir nusiuntė į 
virtuvę tarnaitę, kad atneštų ko nors užkąsti. 

— Nesivarginkite, - užbėgdama už akių tarė Richenza. - Pakeliui 
mes buvome sustoję pavalgyti. Tik norėjau su Jumis susipažinti ir 


pasiūlyti malonią kaimynystę. 

Ji sąmoksliškai nusilenkė: 

— Mūsų vyrams ši situacija nėra lengva. Bet per daug pastatyta 
ant kortos - jų gyvybės ir markizo malonė. Mes, moterys, turėtume 
pasirūpinti, kad jie neįsikarščiuotų ir kad viskas vyktų sklandžiai bei 
taikiai. Žinau, kad jūsų vyras daugeliu atvejų jūsų klauso. 

— Sugebėsite supančioti savo vyrą? - tokiu pačiu tonu pasiteira- 
vo Marta. 

Richenza plačiai nusišypsojo. 

— Padarysiu, ką galiu. 

Tarnaitė atnešė duonos ir mėsos. Tuo metu, kai Richenza grakš- 
čiai siekė vištos šlaunelės, Marta nepastebimai nužvelgė viešnią. 

Kai ji sužinojo, kad Randolfas prieš išvykdamas į Šventąją žemę 
vedė, ji iš karto pajuto gailestį nepažįstamajai nuotakai. Ji pati priva- 
lėjo iškęsti milžino grubumą. Ir taip pat žinojo, kad pirmoji jo žmo- 
na Luitgarda vos po kelių santuokos savaičių iššoko pro pilies langą, 
kad išvengtų baisumo, kurį jai žadėjo gyvenimas su Randolfu, net 
jei savižudybė jai atnešė amžiną prakeiksmą. 

Bet netrukus ji iš Raimundo sužinojo, kad žmonės kalba, esą šį- 
kart Randolfas rado lygiavertę žmoną, kuri nenuolaidžiaudama val- 
dė savo turtus ir griežtai bausdavo už kiekvieną nusižengimą. 

Marta žinojo, kad daugelis moterų, kurios būdamos šalia savo 
vyrų tik šnabždasi ir nuleidžia akis, energingai ir su didžiuliu pa- 
sitikėjimu perima namų valdymą, kai vyrai žygiuose ar kelionėse. 
Richenza taip pat neatrodė įbauginta gąsdinančios Randolto povy- 
ZOS. 

Marta drebėdama klausė savęs, kaip jie abu gali būti vienoje lo- 
voje. 

Ji visiškai nepasitikėjo nepažįstamąja. Bet ji sutiks su jos pasiūly- 
mu. Galbūt tai ir gera išeitis. 

Iš lauko atsklidęs triukšmas privertė moteris suklusti. Jos apsikei- 
tė susirūpinusiais žvilgsniais. Tada abi vienu metu pašoko ir išbėgo, 
kad pažiūrėtų, kas ten vyksta. 

Pamacytas vaizdas užgniaužė Martai kvapą. Kristianas buvo nu- 


ginklavęs vieną iš Randolfo vyrų, laikė jį kaire ranka nutvėręs už 

peties, dešine spaudė jam prie nugaros kardą ir stūmė priešais save. 
Paskui juos bėgo visas būrys žmonių: smalsieji, įrūžę kaimo gyven- 
tojai ir nuožmiai žvelgiantys atvykėliai. 

Abi moterys nusekė paskui žmones, einančius į tą vietą, kur sto- 
vėjo Randolfas, bei stebėjo, kaip statybininkas pažymėjo didžiulį 
ratą - būsimos pilies kontūrus. 

Kristianas priėjęs pastūmė sučiuptąjį prieš Randoltą ant kelių, 
viena ranka vis tiek laikė nutvėręs už peties, o kita neatitraukdamas 
kardo smaigalio nuo jo nugaros. 

— Vienas iš tavo palydos, - paniekinamai tarė jis. - Jis kėsinosi į 
mergaitę, dirbančią prie skaldos. 

Randolfo veidas neišdavė jo minčių. Marta sulaikė kvapą. Net 
nematydama ji žinojo, kad Richenzai buvo tas pats. 

— "Tai tiesa? - Randolfas paklausė prieš jį klūpančio vyro. 

Iš aplink sustojusių žmonių rato senyvo amžiaus vyras ištempė 
išsigandusią vos dvylikos metų mergaitę, kuri mėšlungiškai suspau- 
dusi laikė savo suknelės skiautę. 

— Aš tik pajuokavau! Juk negalėjau žinoti, kad ji nesupranta juo- 
kų ir iš karto ims spiegti, - skubiai patikino piktadarys. 

— Stokis, — įsakė savo vyrui Randolfas. Šis nedelsdamas įvykdė 
reikalavimą. 

Randolfas žengė tris žingsnius link sučiuptojo ir tvojo taip smar- 
kiai, kad šis nusirito ant žemės. 

— Nejaugi nebuvau įsakęs tvardytis? — rėkė milžinas. 

Kai samdinys nesureagavo, sekė spyris į šonkaulius. Piktadarys 
išspjovė kraują kartu su dantimi ir iškošė: 

— Taip, pone. 

— Stokis, šunie, - riaumojo Randolfas. Bet vos šis atsistojo, stip- 
riu smūgiu buvo vėl patiestas ant žemės. 

Būsimas pilies valdytojas be gailesčio apžiūrinėjo po kojomis be- 
siraitantį vyrą. 

— Nedelsdamas pradėsi dirbti tvartuose. 


Tada vėl suriko: 

— Kelkis ir dink man iš akių! 

Sumuštasis sunkiai atsikėlė. Niekas nedrįso jam padėti. Jis norėjo 
nusisukti ir eiti, bet griausmingas „Stok!“ privertė susigūžti. Išsigan- 
dęs jis atsisuko į savo šeimininką. 

— Tavo ginklai, - pareikalavo šis ir ištiesė ranką. - Kai būsi arkli- 
ninku, tau jų nebereikės. 

Drebančiomis rankomis pavaldinys ištiesė durklą, kardą ir nu- 
šlubčiojo kiek įkabindamas. 

Raudančiai mergaitei Randolfas numetė monetą. 

— Kompensacija. 

Jos tėvas čiupo pinigą ir skubiai nusilenkė. 

— Tikiuosi, kad teisingumas įvykdytas pakankamai, - tarė Ran- 
dolfas ir apžvelgė susirinkusiuosius. Tada metė žvilgsnį į Kristianą: 


— Nieko panašaus nebepasikartos. 


Marta grįžusi namo rado savo podukrą labai sukrėstą. 

— Aš bijau, — ištarė Joana, kurią įprastai būdavo sunku išvesti iš 
pusiausvyros. Ji drebėjo iš įtampos. 

Marta apsikabino ir paglostė mergaitės nugarą. 

— Neturėtum, - pasakė ji kiek galėdama tvirčiau. 

— Negaliu pamiršti, ką jis padarė Karlui, - tarė Joana. - Ir Jonui. 
Aš vis dar sapnuoju, kaip jo žmonės pakorė Bertos vyrą ir suvarė 
durklą Gretos mamos krūtinėn... 

Marta tylėdama prisispaudė prie mergaitės. Ar ji galėjo ramia są- 
žine pažadėti, kad nieko panašaus daugiau nebepasikartos? 

— Net Kristianas negalėjo nieko prieš juos padaryti, - aimanavo 
Joana toliau. — Jie sučiupo jį ir išgabeno. Tada grįžo ir pasakė, kad 
jis mirė. 

— Bet tai buvo melas. Jis paaukojo save, kad apgintų mus, - pa- 
prieštaravo Marta. 

Jos nuostabai į jų pokalbį įsiterpė Marija. 

— O tada jis grįžo ir visus išvarė. Ir šįkart jis pasirūpins teisingu- 


mu, - įsakmiu balsu tarė ji ir pažvelgė į Martą. 

Ši dėkinga nusišypsojo. 

— Negalime leistis įbauginami. 

Jei nusiminė įprastai tokia protinga ir drąsi Joana, kaip ji paaiš- 
kins savo trejų metų sūnui, kas dedasi kaime? Trejų metų Tomas 
buvo pakankamo amžiaus, kad viską suprastų, tačiau per mažas, kad 


būtų atsargus. 


Randolfas ir jo žmona dar tą patį vakarą išvyko iš kaimo. Richen- 
za vėl perdėtai mandagiai atsisveikino su Marta. Ji spėjo, kad šiedu 
pernakvos kaimyniniame kaime pas vieną Randolfo šalininką. 

Žinia apie pirmąją Kristiano pergalę greitai aplink pasklido. 

Bet kuris iš Kristiansdorfo gyventojų, išgyvenęs kraujo teismą, 
kurį čia prieš kelerius metus surengė būsimas pilies valdytojas, dabar 
lengviau atsikvėpė ir persižegnojo, nes šįkart viskas praėjo sklan- 
džiai. Vyriausiasis kalnakasys Hermanas uždegė žvakę, tėvas Barto- 
lomėjus taip pat atsiklaupė prieš altorių ir sukalbėjo padėkos maldą, 
kylančią iš širdies gelmių. 

Statybininkai šalia būsimos pilies ėmė statyti trobeles, kuriose 
galėtų miegoti ir laikyti savo įrankius. Jų vyriausiasis atėjo pas Kris- 
tianą ir mandagiai paprašė pasiūlyti moterį, kuri galėtų virti jo vy- 
rams. Kristianas pasiuntė jį pas našlę Elzę, kuri buvo pakankamai 
energinga, kad susitvarkytų su gauja storžieviškų statybininkų. Be 
to, ji turėjo mažąjį Peterį, kuris galėjo jai padėti viską apsidirbti. 
Našlė iškart sutiko. Uždarbis buvo puikus. 

Tuo metu grupelė akmenskaldžių patraukė į atokią vietą parū- 
pinti medžiagos pilies statybai. 

Po kelių dienų Marta ėmė tikėtis, kad galbūt jie išgyvens šį tarps- 
nį sveiki. 

Būtent šią akimirką atvyko pasiuntinys su žinia, kad markizas 
Otas pageidauja jį ir jo žmoną matyti Meisene. 

Kristianas pastebėjo, kad Marta išbalo ir nesąmoningai nukreipė 


žvilgsnį į dešinę jo ranką, lyg matytų ją paskutinį kartą. 

— Juk Randolfas pats pripažino, kad jo tarnas pasielgė neteisin- 
gai, — sušuko ji išėjus pasiuntiniui. - Dėl dievo, ką jis papasakojo 
markizui? 

Norėdamas nuraminti Kristianas uždėjo ranką jai ant peties. 

— Galbūt bus kalbama visai apie ką kita. O tave jie tikriausiai nori 
turėti šalia, kad prižiūrėtum Jadvygą nėštumo metu. 

Marta nuleido galvą, kad nuslėptų savo baimę. Visada būdavo 
sunku, beveik neįmanoma iš anksto pasakyti, ką suplanuoja marki- 
zas Otas. Nubaus jis Kristianą? Ar turės jam naują pavedimą? Visko 
buvo galima tikėtis. 

Atrodė, kad Kristianas mąsto tą patį, net jei ir nepasakė. Jis nu- 
sprendė joti su Marta į Meiseną, tačiau be jokio ginklanešio. Juos 
palydėti turėjo tik Lukas. Tam atvejui, jei Marta turėtų grįžti atgal 
viena. Jis taip pat paprašė Richardo ir Gero, kad pasirūpintų vaikų 


saugumu, jei jie ilgėliau užtruktų. 


Jis V kids J tė 


— Ramiai! Ramiai. - Kristianas atsiliko ir paėmė Martos kumelės 
vadeles. Gyvulys iš karto pajuto tvirtą ranką, stiprią jojiko valią ir 
pakluso. 

— Ji puikiai pastebi, kai tu mintyse nuklysti kažkur kitur, - pa- 
barė savo jaunąją žmoną Kristianas. - Tada ji daro, ką nori. - Jis 
pareikalavo, kad ji išmoktų joti, ir buvo jai geras, bet labai griežtas 
mokytojas. 

— Gerai kalbi, - tarė Marta ir sudejavo. - Tu gali sėdėti ant žirgo 
tiesiai, o ne šiame keistame damų soste. Kaip aš turiu jame išsilaikyti 
ir dar suvaldyti gyvulį ? 

Kristianas tyliai nusijuokė. 

— Tu dar išmoksi. 

— Taip, ponia Marta, nes aš jau matau tą dieną, kai tavo sūnus 
juoksis iš tavo nevikrumo, - juokdamasis sušuko Lukas. 

Ji pažvelgė į šoną. Jie abu kone užaugo ant arklio nugaros. Ir kaip 
ji turėtų sutelkti mintis į kumelę, jei galvoje knibždėjo visko tiek 
daug? Kuo jie labiau artinosi prie Meiseno, tuo labiau niaukėsi jos 
mintys. | 

Kai tolumoje pasirodė pilis, kurioje savo rezidencijas turėjo mar- 
kizas, imperatoriškasis grafas ir vyskupas, ji pasistengė suimti save į 
rankas. Galbūt ji tikrai pakviesta tik tam, kad prižiūrėtų Jadvygą. 

Jai nebereikėtų susilaukti vaikų, mąstė Marta. Markizei jau buvo 
trisdešimt metų - amžius, kai dauguma valstiečių jau būdavo be- 


dantės, jei išvis sulaukdavo tokio amžiaus. 


104 SABINE EBERT 


Kita vertus, Jadvygos motina Sofija į- pasaulį išleido vienuolika 
vaikų, kurie išgyveno. O kaip Jadvyga turėjo išvengti nėštumo? 
Nors Marta, būdama pribuvėja ir žolininke, žinojo priemones ir ke- 
lius, kaip apsisaugoti nuo nėštumo taip pasirūpinant, kad markizui 


nebegimtų paveldėtojai, tai galėjo atnešti mirtį joms abiem. 


Burgberge namų prižiūrėtojas, liesos povyzos žmogus, sutiko 
juos su įprastu abejingumu. Jis nusiuntė Martą pas Jadvygą, o Kris- 
tiano paprašė eiti į menę, kur jo jau laukė markizas. 

— Susitiksime prie stalo, - nueidamas tarė Kristianas. 

Arba kalėjime, karčiai pamąstė Marta. Jei tik mane išvis pas tave 
įleistų, kad pakeisčiau kraujuojančius tvarsčius. 

Einant į Jadvygos kambarius jai atrodė, tarsi pilvą raižytų ledo 
luitai. Prieš duris ją pasitiko Zuzana, viena iš Jadvygos tarnaičių ir 
Martos draugė nuo pat pirmųjų dienų Burgberge. 

— Pagaliau ji užmigo, - sušnabždėjo jauna strazdanota moteris. — 
Ji vos matoma. Nieko nevalgo, beveik nemiega, o kai kalba, rodos, 
lyg žvelgtų kiaurai, ir jos mintys klaidžiotų visai kitur. Verdu jai tą 
alų nuo pykinimo, kurį tu man nurodei. 

Likusios vienos, Zuzana ir Marta kalbėjo kaip artimos draugės, 
bet kai šalia kas nors būdavo, tarnaitė jokiu būdu negalėjo rodyti, 
kad yra artima kilmingajai. Todėl jos susirado nuošalią vietą, atsisė- 
do ant laiptų ir įsiplepėjo. 

- Žinai, kas ją liūdina? 

Zuzana linktelėjo. 

— Jos vyresnėlis, Albrechtas. Jis yra... - Ji stabtelėjo ir sušnabždė- 
jo: - Pabaisa. Jį mato retai, nes šis dirba ginklanešiu jos brolio dvare. 
Bet tai, ką ji išgirdo praėjusio susirinkimo metu... 

Zuzana pasibjaurėjusi nusivaipė. 

— Lai Dievas saugo mus nuo tos dienos, kai jis grįš į Burgbergą. 
Kartais galvoju, kad ji bijo į pasaulį atvesti dar vieną tokį velnio iš- 


perą, - ji skubiai persižegnojo. 

Marta jautė, kad Zuzana norėjo pasakyti dar kažką, bet paskuti- 
nę akimirką susilaikė. Jei plepė jos draugė ką nors nutylėjo, tai turė- 
jo būti labai pavojinga paslaptis. Todėl Marta nebesiteiravo. Ir taip 
ji buvo įsipainiojusi į daug bėdų, be to, jos negalėjo būti tikros, kad 
niekas nesiklauso. Čia niekas niekada nebūdavo išties vienas. 


Šiek tiek vėliau kambarinė pakvietė jas abi pas markizę. 


Jadvyga visuomet labai džiaugdavosi Martos apsilankymu, bet 
šįkart bijojo susitikimo su aiškiaregystės dovaną turinčia jauna mo- 
terimi. Ar įspės jos paslaptį ? Bet Otas pareikalavo, kad Marta ją pri- 
žiūrėtų, nes nepaisant naujos jos padėties, ji ir toliau dirbo pribuvėja 
bei turėjo geriausią reputaciją. 

Visame Burgberge buvo kalbama ir spėliojama, kokią baisią nuo- 
dėmę padarė markizas Ditrichas, atvykęs čia vos prieš keletą dienų. 
Atgailaudamas jis pasninkavo bei kiekvieną naktį melsdavosi koply- 
čioje. 

O ji pati jau nebebijojo, nebent išdavikiško žvilgsnio, kai būdavo 
su juo viename kambaryje. Burgberge jie niekada negalėjo pabūti 
vieni. Sėdėjimas su juo prie vieno stalo ir negalėjimas pulti į jo glėbį, 
išbučiuoti, nusitempti į lovą ir sušukti visam pasauliui, kad myli jį 
labiau už viską, kainavo daug jėgų. 

Ditrichui sekėsi ne ką geriau. Ji tai žinojo. Iš šalies pažvelgus — 
mandagus svainis, bet tai, kaip sveikindamasis paliesdavo jos ranką, 
aistringi žvilgsniai Otui už nugaros, rodė, kad jis mylėjo ir geidė. 

„Bet kas atsitiks, kai pamatys vis didėjantį jos pilvą? Neiškils jo 
akyse vaizdas, kaip jo paties brolis paima savo nuosavybę? 

Kiek ilgai dar visa tai sklandžiai klostysis? Kiek ilgai jie dar galės 
išlaikyti šią paslaptį ? Ir, pagaliau, kada jie galėtų vėl susitikti vienu 
du, be pašalinių akių? 

Lyg tai nebūtų pakankamai sunku, Dievas už šią nuodėmę nu- 
baudė ją sunkiu nėštumu. Kas augo jos pilve? Ji buvo išprotėjusi, 
išprotėjusi dėl bent keleto valandų laimės. 


Galbūt ji turėtų pasikalbėti su aiškiarege prie keturių akių. 

— Palikite mus vienas, - įsakė ji moterims, kurios tučtuojau pa- 
kluso. 

Jadvyga susitvardė ir nusišypsojo Martai. 

— Girdėjau, kad būsimo pilies valdytojo apsilankymas riterio 
Kristiano kaime išėjo Jums į naudą. 

Jos žodžiai leido Martai atsikvėpti. Vadinasi, Otas nenorėjo ap- 
kaltinti jos vyro dėl įvykio su Randolfo samdiniu. Bet Jadvygos iš- 
vaizda ją išgąsdino: markizės veidas buvo sulysęs, akys pajuodusios. 
Marta jautė, kad rūpestis kabojo virš Jadvygos galvos kaip tamsus 
debesis ir ją spaudė. Nuojauta jai sakė, kad šis sielvartas ją kankino 
ne tik dėl sunkaus nėštumo. 

— Papasakokite man viską - iki paskutinės smulkmenos, - 53- 
mokslininkės balsu tarė Jadvyga. 

Vadinasi, ji dar nepasiruošusi visiškai nugrimzti į savo kančias, 
su palengvėjimu mąstė Marta. O ir jai liko pakankamai laiko, kad 
apsvarstytų keblią problemą, kaip ji turėtų išvengti tolimesnių nėš- 
tumų. Bet pirmiausia markizė privalėjo ištverti šį. 

Martai baigus pasakoti, kurį laiką kambaryje vyravo tyla. Galiau- 
siai Jadvyga tyliai, beveik maldaudama tarė: 

— Man reikia tavo pagalbos. Visi dvariškiai jau baigia nusilauž- 
ti liežuvius bekalbėdami apie tai, kad neišgyvensiu šio nėštumo. O 
dauguma liežuvautojų trina rankas, nes nebegaliu rūpintis Oto rei- 
kalais. Padėk man tai ištverti! Padėk man, kad galėčiau toliau vyk- 
dyti savo užduotis! 

— Kiekvienas kitas pirmiausia patartų saugoti save... — atsargiai 
pradėjo: Marta. Ji nujautė, kad būtent šio patarimo Jadvyga nepri- 
imtų, negalėtų priimti. 

— Kunigaikštienei nesuteikta tokia teisė, - atsakė jai Jadvyga. — 
O šiuo metu esu reikalinga labiau nei kada nors. 

Markizė įsistebeilijo priešais save, į tašką tolumoje, ir dar labiau 
nuleido balsą. 

— Otas yra nepakenčiamas dėl dantų skausmo ir galūnių gėlimo. Jis 


priima sprendimus vadovaudamasis savo nuotaika, iš kai kurių išauga 

tik bėdos. Ne tik tai, kas liečia Jūsų kaimą. Jūs tai suprantate taip pat 
gerai, kaip ir aš. Privalau susigrąžinti įtaką jam, savo jėgą ir galią. 

Ir nuslėpti antipatiją jam, kad nepastebėtų mano jausmų Ditri- 
chui, nusiminusi mąstė ji. 

Marta paprašė leidimo patikrinti Jadvygos pulsą, išklausinėjo vi- 
sas smulkmenas apie jos savijautą. 

— Galiu paruošti Jums įvairių vaistų, nuo pykinimo ir nuo liūde- 
sio, kuris jus slegia, - galiausiai tarė ji. - Ką nors jėgų stiprinimui ir 
geram miegui. Bet vien tik vaistai nepadės. 

Norėdama pakelti nuotaiką ji nusišypsojo markizei. 

— Leiskite paruošti karštą vonią, tai pripildys Jūsų skruostus rau- 
donio. Tuomet išmasažuosiu laukan visą Jūsų įtampą. Be to, turė- 
tumėte padėti į šoną šią tamsiai rudą suknelę. Su ja atrodote labai 
nuvargusi. Vėl nešiokite ryškius drabužius, raudonus ir mėlynus, jie 
Jums tikrai labiau tinka. Net jei jie nesumažins jūsų sielvarto - pa- 
dės tai nuslėpti nuo kitų. Jie neturi laikyti jūsų silpna. 

Giliai įkvėpusi ji tyliai tęsė toliau: 

- Žinau, jūs esate prislėgta. Bet galbūt tai jus paguos: esu tikra, 
kad susilauksite nuostabios dukters. 

Po akimirkos tylos Jadvyga giliai sukrėsta tarė: 


— Girdint tai iš Jūsų lūpų, tikrai ramina. 


Kai Jadvyga išleido Martą, ši pasišovė surasti Kristianą. Ji nuėjo 
laiptais žemyn ir nužvelgė prašmatnią menę. Ten jos vyras kartu su 
kitais vyrais stovėjo prieš Otą, sėdintį prabangiame soste. Jie kažką 
aptarinėjo. Neatrodė, kad būtų kilę nemalonumų. Palengvėjusia šir- 
dimi Marta sušnabždėjo padėką Dievui ir nuėjo virtuvės kryptimi, 
kad paruoštų vaistus Jadvygai. 

Jonažolė, svarstė ji. Melisa. Raskila. Ožiažolė. Kas dar? Ir kokiu 
santykiu? 

Mintyse ji jau kilnojo būsimus vaistus. Susimąstymas tapo jos 
pragaištimi. Kažkas grubiai čiupo jai už užpakalio, didžiule ranka 


užspaudė burną ir nusitempė į tamsų koridorių. Nepažįstamasis 

pasižymėjo lokio jėga, nes bet koks Martos pasipriešinimas buvo 
veltui. Jis pakėlė ją ir nusinešė į tamsų kambarį. Užsivėrus durims, 
savo sunkiu kūnu jis prispaudė ją prie sienos ir prie gerklės priglaudė 
durklą. Ji jautė ašmenis, užuodė jo prakaito ir vyno dvoką. 

Ko jis nori? Martos mintys šėlo. Kodėl jis nieko nesako ar nedaro? 

Už durų ji išgirdo skubiai besiartinančius sunkius žingsnius. Bet 
kai atsivėrė durys ir į kambarį įžengė du vyrai, iš kurių vienas nešėsi 
fakelą, apšvietusį visą kambarėlį, dingo viltis būti išgelbėtai. 

Ji buvo trijų riterių belaisvė. Tų pačių riterių, kurie kartu su Ran- 
dolfu ją vis išniekindavo. 

— Išleisi bent garsą ir perrėšiu tau gerklę, - sušnypštė storulis Gi- 
zelbertas, nenuimdamas savo didelės rankos nuo jos burnos. Prieši- 
ninkas taip ją surakino, kad bet koks judesys tapo neįmanomas. 

— Paleisk ją, - tarė aukštaūgis Ekehartas. - Ji bus rami. 

Gizelbertas akimirką padvejojo, tada paleido ją iš sunkaus, pra- 
kaituoto glėbio. Ji godžiai įkvėpė troškaus oro. 

Elmaras, kaip visada susigarbiniavęs rausvus savo plaukus, žengė 
arčiau ir pažvelgė į ją. 

— Randolfas nieko apie tai nežino. Jo susitarimas su markizu 
mūsų neliečia, mes su tuo nesusiję, - šaltai tarė jis. - Tai įspėjimas. 
Jei Randolfas dėl tavo kaltės turės sunkumų, šis durklas perrėš tavo 
gerklę. Prieš tai tavo išperas — tavo akivaizdoje. 

Jis davė ženklą Gizelbertui, kad ją paleistų. 

Drebančiomis kojomis Marta atsišliejo į sieną. Jos vaikai! Bet ji 
prisivertė susivaldyti. Tomas ir Klara buvo saugūs, tuo pasirūpins 
Kristianas ir jo draugai. Ji negali parodyti savo baimės, kitaip ji pra- 
žuvusi. Bebaimiškumas dabar buvo vienintelis jos ginklas prieš šiuos 
tris vyrus, kurie buvo už ją daug didesni ir stipresni. 

Ją apėmė begalinis įniršis. 

— Aš nebesu keturiolikos ir tokia bejėgė, - užsipuolė ji Elmarą. — 
Jei man kas nors atsitiks, visi žinos, kur ieškoti kaltininkų. Markizas 


Otas pradės tyrimą. O Kristianas už mane atkeršys. 


Pribuvėjos nuodėmė 109 


— Nebe bejėgė? - pasišaipė Gizelbertas. - Norėtume pamatyti. - 
Jis atkišo jai savo masyvią lytį ir nusivaipė. 

— Manau, tu jo dar nepamiršai... 

Ekehartas patraukė jį šalin. 

— Baik, - abejingu balsu tarė jis. - Ji nebėra tarnaitė. Jei suplėšysi 
jos suknelę, o jos bus paklausta, kas tai padarė, susilauksime bėdos. 

Storulis nenoromis atsitraukė žingsnį atgal. 

Elmaras stipriai nutvėrė jos smakrą ir paniekinamai ją nužvelgė. 

- Silpna moteris prieš tris kovoje išsilaikiusius riterius. Ką tu nori 
daryti? — Jis pasisuko į kitus. 

— Galbūt turėtume parodyti, kad mūsų grasinimai rimti. 

— Leisk jai eiti, - tarė nuobodžiaujantis Ekehartas. - Ji viską žino. 
Tu tylėsi? 

Ji linktelėjo. Pakelta galva, net jei ir drebančiais keliais, ji išėjo 
pro atidarytas kambario duris. Lauke ji giliai įkvėpė ir kiek galėda- 
ma greičiau nubėgo tolyn, 

Dar kai kas, ką ji privalės nuslėpti nuo Kristiano. Ji lėtai klausė 


savęs, kiek daug paslapčių nešiojosi jos mylinti širdis. 


Griežtasis virtuvės meistras kaip visada buvo vietoje, nuo savo ta- 
buretės įsakinėjo pulkui padėjėjų, kurie pešė žąsis, skuto žuvis, mai- 
šė didžiulius katilus arba raikė duoną. Marta kaip visada stebėjosi, 
kad žmogus, dirbantis tokioje srityje, galėtų būti toks liesas. 

Kai virtuvės meistras ją atpažino, trumpai pažvelgė į ją ir žemai 
nusilenkė. Martai jis jautė silpnybę, nes susirgus Jadvygos sūnui 
Ditrichui, ši paruošė vaistus, kurie labai padėjo. Žinoma, neįprasta 
buvo matyti riterio žmoną, besisukiojančią virtuvėje. Bet Burgber- 
ge visi žinojo, kad Marta buvo daug geresnė gydytoja už mediką, 
kuris anksčiau tarnavo Otui. Jei ji dabar čia pasirodė, galėjo reikšti 
tik tai, kad ji darys kažką, kad markizės savijauta pagerėtų. Nėštu- 
mas šįkart jai sukelia daug kančių. Kunigaikštienė turėtų spindu- 


liuoti. 

Dėl to virtuvės meistras nepasakė nė žodžio, nors dabar, prieš 
pietus, jo žmonės turėjo daug darbo. Jis pakvietė vieną iš tarnaičių ir 
įsakė jai padaryti viską, ką lieps Marta. 

Nuo pirmojo Martos apsilankymo viena pasikeitė: būtų buvę ne- 
dėkinga, jei ji viena stovėtų prie krosnies. Todėl apkūniai tarnaitei, 
kurios veidas nuo karščio spindėjo, o akys nuo dūmų ašarojo, ji pa- 
aiškino, kaip reikia paruošti vaistus. 

Stebėdama ją Marta kaip galėdama save ramino. Ji pastebėjo, kad 
šį kartą mėsa nekepama ant iešmų, o verdama dideliuose puoduose. 
Tikriausiai dėl to, kad Otui skauda dantį. Markizas niekaip nega- 
lėjo apsispręsti, kada pasikviesti chirurgą, kuris ištrauktų sugedusį 
dantį, taigi visa mėsa turėjo būti išvirta taip minkštai, kad ir marki- 
zas galėtų jos valgyti. 

Kai vaistai galiausiai buvo paruošti, mikstūrą Marta nunešė į Ja- 
dvygos kambarį. Ten nekantraudama laukė Zuzana. 

— "Tu kartu su riteriu Kristianu sėdėsi prie aukštojo stalo, - sku- 
biai tarė ji. - Paskubėk, maistas tuoj bus patiektas. 

Ji pataisė siaurą juostelę, kuria buvo pritvirtinta skraistė, den- 
gianti Martos plaukus, šepečiu nuvalė dulkes nuo žalios jos suknelės 
ir pastūmė ją laiptais aukštyn. 

Jadvyga ir Otas stovėjo didelės salės gale, su jais Kristianas, Lukas 
ir tamsiaplaukis kilmingasis, atsukęs Martai nugarą. Kai ji, sulauku- 
si Jadvygos ženklo, prisiartino prie grupelės, jis atsisuko ir nusilenk- 
damas ją pasveikino. 

— Ponia Marta! Kokia laimė Jus vėl matyti. 

Marta krito ant kelių. 

— Mano pone. Mano ponia. Markize Ditrichai. 

— Stokitės ir būkite,mūsų viešnia, - pasiūlė Otas. 

Ditrichas, stovėjęs netoliese, padėjo jai ir padrąsindamas nusi- 
šypsojo. 

— Pasikvietėme jus ir jūsų vyrą čia, nes turime į jus prašymą, — 
tarė jis. 


Jo šypsena dingo, veidas surimtėjo. 

— Lydėsiu imperatorių kito žygio į Italiją metu. Bet negaliu palik- 
ti savo grafystės neprižiūrėtos. Šiuo metu pasienyje vyksta neramu- 
mai su slavais, o hercogas Heinrichas juos visaip prieš mane kursto. 
Mano sūnus privalės suaugti anksčiau laiko. Todėl paprašiau Jūsų 
vyro paimti jį savo ginklanešiu ir išugdyti iš jo gerą karį. 

Jis pasikvietė savo sūnų, stovėjusį nuošalėje. 

— Nusilenk būsimo tavo riterio žmonai, - pareikalavo jis Kon- 
rado. 

Šešiolikmetis — jaunasis savo tėvo portretas, lieknas ir juodaplau- 
kis - tuoj pat susiprato ir nusilenkė lygiai taip pat gražiai, kaip prieš 
tai Ditrichas. 

— Ponia Marta, man bus didžiulė garbė priklausyti jūsų na- 
mams. 

— Tai mums garbė, - užtikrino ji. 

Ji susižvalgė su Kristianu, kuris nuspėjo, ką ji galvoja: todėl iš 
baimės ji vos nemirė! Kaip beširdiška iš Oto pusės, juk pasiuntinys 
galėjo perduoti bent vieną raminantį žodį. Ar markizas specialiai 
taip pasielgė, norėdamas įspėti? Kuo ilgiau ji apie tai galvojo, tuo 
labiau tuo įsitikino. 

Markizas Otas rankos mostu parodė jiems sėstis prie stalo. Po 
jų prie stalų, eilėmis nusitęsusių per visą menę, susėdo ir likusi dva- 
rininkija. Dvasiškis, sėdintis prie aukštojo stalo, už visus sukalbėjo 
maldą. Tada tarnai ir tarnaitės patiekė valgį. 

Jaunasis Konradas iš karto perėmė savo, kaip Kristiano ginkla- 
nešio pareigas, ir stebint giežtoms tėvo akims vikriai padėjo mėsos 
Kristianui ir Martai. 

Ji jautė, kad jis vienu metu jautėsi netvirtai ir pyko. Tai, kad iš Oto 
dvaro, kur iki tol tarnavo ginklanešiu, yra siunčiamas pas Kristianą, 
buvo neabejotinas ženklas, kad tėvas nepatenkintas jo pažanga. 

Jis patarnavo ir Lukui, sėdinčiam šalia jų - tų, kurie prieš kele- 
rius metus išgelbėjo jį iš mirtino pavojaus, kai Liovės šnipė buvo 


pačėmusi jį įkaitu. Marta nujautė, kad Konradas dar nepamiršo, kaip 

viso dvaro akivaizdoje stovėjo bejėgis, sučiuptas moters, kuri prie jo 
smilkinių laikė užnuodytą durklą. Nesvarbu, kad tada jam buvo tik 
trylika. 

„Kaip šis įvykis jį paveikė?“ — mąstė ji, nusišypsodama vaikinui. Į 
šypseną jis atsakė linktelėdamas. 

Jam gėda dėl tokios negarbės? Baimė, kad tai gali pasikartoti? 
Ar lengvabūdiškumas, kad pasitaikius pirmai progai parodytų savo 
narsą? 

"Tamsus šešėlis už Konrado - besiblaškančių žvakių žaidimas, 
priminimas apie vos per plauką išvengtą mirtį ar artėjančios nelai- 
mės ženklas? 

Markizas Ditrichas sekė jos žvilgsnį ir šiek tiek pasilenkė prie 
jos. 

— Manau, kad mano sūnaus buvimas Kristiansdorfe ateityje pri- 
sidės prie to, kad pranešimai apie įvykius mus greičiau pasieks, o 
galbūt net pavyks jų išvengti, — tarė jis. 

— Ačiū už pasitikėjimą ir apsaugą, - iš visos širdies atsakė ji. 

Ber šalia Ditricho mandagumo ir akivaizdžios simpatijos Kris- 
tianui ir jai, išlavinta Martos nuojauta sakė, kad jis buvo neramus 
ir nusiminęs — taip pat, kaip Jadvyga. Tačiau ji uždraudė sau toliau 
gilintis į tokias mintis. Jei jos nuojauta pasitvirtintų ir apie tai suži- 
notų bent vienas žmogus - Jadvyga pražuvusi. 

Laimei, niekam nekrito į akis tai, kad ji beveik nieko nevalgė. Iš 
damos buvo laukiama, kad ši grakščiais pirštais paimtų vos keletą 
nedidelių kąsnelių. 

„Tai ne mano pasaulis, - dar kartą pagalvojo Marta. — Aš turė- 
čiau sėdėti ten žemai, su Zuzana ir tarnaitėmis. Bet tada niekas ne- 
apsaugotų jos nuo Randolfo. Garbė sėdėti šalia markizo Ditricho 
prie aukštojo stalo patvirtino tai, kad Kristiano priešai nebegalėjo 
su ja elgtis taip, kaip anksčiau. 

Bet kaip ir prieš kiekvieną kelionę į Meiseną, ji susapnavo košma- 


rą: ji ėjo pro būrį plėšrių žvėrių, kurie neišleido jos iš akių. Ji žinojo, 

jei parodys menkiausią baimę, žvėrys iškart puls ant jos ir sudras- 
kys. 

Kitą rytą markizas Ditrichas kartu su savo palyda išvyko į savo 
Landsbergo pilį. 

Prieš tai jis pasišaukė savo sūnų. 

— Išnaudok laiką, praleistą pas Kristianą, - paragino jis Konra- 
dą. - Gali daug iš jo išmokti, ne tik kovos su kardu ir ietimi. 

— Taip, tėve, - atsakė Konradas ir nuleido žvilgsnį. 

Pusė dvaro susirinko atsisveikinti su rytinių žemių markizu. Šiam 
kartu su savo palyda jojant pro vartus, Konradas nedrąsiai atsisuko 
į naująjį poną. 

— Dabar prieš visus kitus ginklanešius parodysite, kiek daug man 
dar trūksta iki gero riterio? - bailiai paklausė jis. 

Kadangi Kristianas ir jo palyda šiandien dar negalėjo išvykti, nes 
markizė vėl pasikvietė Martą, Konradas, kaip įprasta, dalyvavo už- 
siėmimuose su kitais ginklanešiais. Viską griežtai prižiūrėjo Kristia- 
nas, kuris kiekvienąkart būdamas Burgberge kartu su Luku rūpin- 
davosi ginklanešiais. 

Kristianas numanė, kad Ditricho sūnų labai neramino mintis 
būti atvirai išpeiktam. Jis žinojo silpnąją Konrado vietą kovojant: jis 
buvo apsigimęs kairiarankis. Tai galėjo būti privalumas kaunantis su 
priešininku, bet tik tada, kai dešine ranka kardas būdavo valdomas 
taip pat gerai, kaip su kairiąja. Tai bus svarbiausia Konrado užduotis 
artimiausiu laiku. 

Ramindamas jis uždėjo ranką savo globotiniui ant peties. 

— Mes išjojame. Pasibalnok žirgą. 

Dabar, kai Konradas buvo jo ginklanešys, vietoje oficialaus „Jūs“ 
jis galėjo kreiptis konfidencialiau. 

Vaikinas su palengvėjimu atsikvėpė ir nubėgo į arklides. 

Didžiąją dalį kelio per miestą jie jojo kartu, toliau pasileido šuo- 
liais pro lygumą ir kalvas. Konradas buvo puikus jojikas; nuo pat 


mažų dienų jį mokė pusbrolis Ditrichas ir pats Kristianas. 

Viršukalnėje Kristianas pristabdė ir davė Konradui ženklą pa- 
sukti savo žirgą šalia širmio. Parodė jam žėrinčią plačią upę, miškus, 
vynuogynus ir laukus. 

- Tai gražios žemės. Čia daug gyvūnų, žemė derlinga. 

— Bet čia nėra žmonių, - tarė Konradas, atsipūtęs nuo greito jo- 
jimo. 

— Žmonės - tikrasis žemės turtas, — tęsė Kristianas. - Jie sėja ir 
dirba žemę, jie nuima derlių, kuriam dievas leidžia augti žemėje. 

— Kaip sidabras jūsų kaime, - pasakė Konradas. 

— Taip. Dar tavo senelis, kurio vardu tu pavadintas, dėl to atsiga- 
beno čia naujakurių; taip kaip tavo tėvas ir dėdė. 

Konradas ramindamas žirgą patapšnojo jam per kaklą. Bet Kris- 
tianas suprato, kad taip jis tenorėjo paslėpti tai, kas gulėjo jo širdyje. 

— Klausk, ką turi ant liežuvio galo? - padrąsino jis Ditricho 
sūnų. 

— Tai kai kas delikataus, - sutrikusiu veidu tarė Konradas. 

— Mūsų niekas nesiklauso, o aš visada mėgau atvirumą. 

Konradas akimirką padvejojo, tada tyliu balsu pasakė: 

— Man atrodo neteisinga tai, kaip su Jumis elgiasi mano dėdė. 
Kartais aš galvoju, kad Jūs mieliau tarnautumėte mano tėvui. 

— O kas teigia, kad žemėje viskas teisinga? — ironiškai atsakė 
Kristianas. Tada jo balso tonas surimtėjo. - Be abejonės, kiekvie- 
nam vyrui būtų garbė tarnauti tavo tėvui. Tačiau esu įsipareigojęs 
laikytis priesaikos, duotos tavo dėdei. 

— Bet jis vis prikiša jums tą Randolfą, kuris su jumis pasielgė taip 
negarbingai. Kaip jūs galite tai iškęsti? — tvirtai paklausė Konradas. 

Kristianas pažvelgė savo globotiniui tiesiai į akis. 

- Jei paprašyčiau markizo Oto atleisti mane iš tarnybos, kad pri- 
sijungčiau, tarkim, prie tavo tėvo dvariškių, žmonės mano kaime 
priklausytų nuo Randolfo savivalės. Tu girdėjai, kaip jis siautė ten 
prieš kelerius metus. Aš pažadėjau naujakuriams geresnį gyvenimą, 
jei tik jie persikels iš savo gimtinės į šias žemes. Pažadas toks pat 


tvirtas kaip priesaika. 

Kristianas susiraukė. 

— O dabar priartėjome prie delikačios temos. Leisk man pradėti 
palyginimu. Imperatorius tvirtai stoja už hercogą Heinrichą, nes jis 
yra jo sūnėnas ir bendražygis. Dėl to skyrė jam didžiulę kariuomenę. 
Vis dėlto tavo tėvas yra įsitikinęs, kad imperatorius pasitiki ne tuo 
žmogumi, ir anksčiau ar vėliau jų santykiai nutrūks. Aš prisiekiau 
nenužudyti Randolfo tol, kol pats Otas to nepanorės. Pažįstu jį nuo 
ginklanešių laikų, jo klastą ir negailestingumą. Tik laiko klausimas, 
kada jis tavo dėdei parodys tikrąjį savo veidą. 

Konradas šiek tiek palenkęs galvą stebėjo savo poną. 

- Jūs esate ne tik pavojingas vyras, bet dar ir kantrus. Aš supran- 
tu. 

Tada abu vėl nušuoliavo tolyn. 

Kai Kristianas ir Konradas grįžo atgal į Burgbergą, Kristianas 
perdavė naująjį savo ginklanešį Luko žinion ir nuėjo paieškoti žmo- 
nos. 

Jie turėjo dar vieną išeitį, apie kurią niekas negalėjo žinoti. Šitaip 
būtų galima pasiekti skurdžiausią Meiseno dalį. 

— Aš jūsų jau laukiau, - tarė Jozefa, jiems peržengus mažytę tro- 
belę. Lenkdamasis, kad pralįstų pro durų staktą, Kristianas pastebė- 
jo sukrautą jos mantą. 

Jis nenustebo. Daug kartų buvo kalbėta su Jozefa apie tai, kad 
pats laikas jai persikelti į Kristiansdortą. Galiausiai jis jau pakanka- 
mai seniai pažinojo savo įmotę, kad suprastų, jog jos nuojauta buvo 
labai patikima. 

— Visame mieste galima apie jus išgirsti, - tarė senoji ir pavargusi 
atsisėdo, dėkinga už tai, kad Marta vietoj jos įpylė visiems po bokalą 
alaus. 

Ji atrodė pavargusi, tokia pavargusi, kokios Marta jos dar nebuvo 
mačiusi. Nepaisant baltų jos plaukų ir senyvo amžiaus, Jozefa visada 
buvo kupina jėgų. Dabar ši išmintinga moteris atsirėmė į sieną ir 


užmerkė akis. 

— Man liko nebedaug laiko. Negalėsiu keliauti su jumis, — tarė ji 
priblokšdama Kristianą. - Mano daiktus, vaistažoles ir sėklas priva- 
lo turėti Marta. 

Jozefa lėtai pakėlė sunkius vokus ir panirusi į savo mintis įsispok- 
sojo į tuštumą. 

Po akimirkos ji pasuko žvilgsnį į Kristianą. 

- Jūs abu pavojuje. Tu, - ji pažvelgė į Martą, - dar labiau nei jis. 

Marta sudrebėjo. Bet vietoj grėsmingos scenos su Gizelbertu jai 
prieš akis vėl iškilo košmaras iš kalėjimo. 

Atrodė, kad Jozefa įspėjo nebylų lankytojos klausimą. 

— Dar prisimeni, ką aš tau sakiau pirmojo mūsų susitikimo 
metu? - paklausė ji Martos. 

Jaunajai pribuvėjai nereikėjo ilgai mąstyti. Per stipriai atmintyje 
įsirėžė anuomet ištarti baisūs žodžiai. Apie laužus, kuriuose būdavo 
deginamos išmintingos moterys ir pribuvėjos, nes gydytojai ir baž- 
nyčia bijojo jų veiklos ir norėjo sunaikinti. 

— Naujasis vyskupas nori įrodyti, kad jis visomis jėgomis kovos 
su pagoniškuoju tikėjimu ir piktais burtais, kad apgintų tikrąjį tikė- 
jimą. Šis laikas pavojingas. Dabar labiau nei kada nors. 

Senoji padarė ilgą pertrauką, kalbėti jai darėsi vis sunkiau. 

Marta norėjo duoti jai atsigerti, bet Jozefa atsisakė. 

— Privalai prisiminti savo dovaną, - įsakmiai tarė ji. 

Martą apėmė bloga nuojauta. Sunkiai kvėpuodama Jozefa ištarė 
tai, kas tuo metu sukosi jos pačios galvoje. 

— Visą dieną buvai užsiėmusi, apsikrovusi darbais ir gydyti žmo- 
nes - neabejotinas užsiėmimas. Bet tu turi dalį jo perleisti savo pase- 
kėjai. Dabar tau reikia viso proto ir jėgų, kad apsigintum nuo to, kas 
tavęs laukia... Kad laiku atspėtum, ką planuoja jūsų priešai... 

Jozetos galva bejėgiškai nulinko ant krūtinės. Ji gaudė orą, dėkin- 
ga išgėrė gurkšnį ir sušnibždėjo: 

— Sūnau, pakviesk kunigą, jei tik rasite tokį, kuris išdrįs išminčiui 


suteikti paskutinį patepimą. 

Kristianas sukrėstas susižvalgė su Marta, ši netardama nė žodžio 
liktelėjo. Tada jis atsistojo. Bet prieš išeinant Jozefa suleido nagus į 
jo rankovę ir trumpam sulaikė. 

— Saugokitės! - išlemeno ji. - Ateina bailių laikas, melo ir išda- 
vikų... 

Tada ji užmerkė akis. 


Kitą rytą Kristianas pasiuntė Luką atgal į kaimą, kad jo vyrai ne- 
besirūpintų juo ir Marta. Pasirūpinęs Jozefos laidotuvėmis jis pats 
parjojo kartu su Konradu ir Marta. 

Pirma naujiena, kurią jie sužinojo tik grįžę, buvo ta, kad kaimo 


gyventojai vietoje Jono kaimo seniūnu išsirinko drobių pirklį. 


Ruskalinės (ainingos Lenas 


Atrodė, kad vasaros saulė varžėsi spinduliavimu su jaunąja nuo- 
taka. 

Marta džiaugėsi, kad po daugelio blogų naujienų ir įvykių pasku- 
tiniais mėnesiais Kristiansdorfe galėjo vėl matyti laimingus veidus. 

Be to, nauji kalnakasiai, vedami Gero, sėkmingai pasiekė gyven- 
vietę ir ėmėsi darbo. Nepaisant ilgos žiemos, taip pat ir derlius turė- 
jo būti gausus. Nei ilgalaikis lietus, nei liūtis nebegalėjo sunaikinti 
pasėlių, kurie dėl palankaus oro paskutinėmis savaitėmis gerokai 
sutvirtėjo. 

Kartais Martai atrodė, kad šios gražios vasaros dienos buvo pa- 
skutinis atokvėpis prieš didžiulį jų laukiantį blogį. 

Įvyksianti šventė išstūmė labiausiai visus jaudinančią naujieną, 
kad tarp jų gyveno markizo sūnus ir Kristianas jį mokė. 

Joana ir Marija būsimai brolio žmonai, penkiolikmetei Agnesei, 
iš pievos gėlių nupynė nuotakos vainiką. Ji vilkėjo suknelę iš rugia- 
gėlių mėlynumo medžiagos, kurią liepė pasiūti jos tėvas. Jis daug 
uždirbo iš sidabro ir galėjo sau leisti paprašyti amatininkų iš Niko- 
lajaus kvartalo, kad pasiūtų ką nors iš austos ir dažytos drobės. 

Karlas gražiajai savo žmonai iškalė sidabro žiedą, kuriame išgra- 
viravo išraizgytą ornamentą. Kai Kristianas tai išgirdo, kad jaunasis 
kalvis toks gabus, paprašė jo pagal tą patį ornamentą išlieti paka- 
buką, leisdamas jam manyti, kad tai Martai. Bet Karlui ir Agnesei 


žengiant pro bažnyčios duris, kad tėvas Bartolomėjus juos sutuok- 

tų, Kristianas liepė kalviui pakabinti jaunajai nuotakai ant kaklo 
papuošalą, kurį Marta pritvirtino prie siauros juostos. Galiausiai 
susirinkus visam kaimui jis pareiškė, kad vestuvių proga porai per- 
leidžia žemę, kadaise priklausiusią Karlo tėvui - pirmajam Martos 
vyrui. 

Štai jie jau sėdėjo pievoje už ilgo stalo priešais Kristiano namą ir 
šventė kartu su puse kaimo. 

Buvo susirinkę visi naujakuriai, kurie prieš šešerius metus atse- 
kė čia paskui Kristianą, kad įdirbtų žemę tamsiajame miške, daug 
kalnakasių, dar amatininkų ir pirklių, ir visi, kurie kada nors turėjo 
reikalų su jaunaisiais ar jų tėvais. 

Hiltrūda ištisas dienas raugė alų ir kepė, keletas moterų, visų 
priešakyje našlė Elzė, padėjo ruošti valgį. 

Šventinio stalo viduryje sėdėjo jaunavedžiai, šalia jų vienoje pu- 
sėje Kristianas ir Marta, Kristiano riteris, jo ginklanešiai Konradas 
ir Jokūbas, kurie puikiai sutarė tarpusavyje, Karlo seserys bei Jonas 
su Ema. Iš kitos pusės šalia jaunosios tėvų sėdėjo kunigas, vyriausia- 
sis kalnakasys ir meistras Jozefas - kaip naujas kaimo seniūnas. Ki- 
tiems svečiams stalai ir suolai buvo paruošti šiek tiek atokiau. Savo 
gebėjimus demonstravo du artistai, kuriuos Kristianas pakvietė iš 
Meiseno. Bet šie nesulaukė tokio didelio dėmesio kaip žonglierius. 
Jį apsupo vaikai, tarp jų ir Tomas su Klara, kuri, brolio džiaugsmui, 
jau vaikščiojo ir krykšdama bandė pagauti kamuoliukus. 

— Santuokos išbandymas, - išdykėlišku balsu sušuko Kunas, o 
svečiai garsiai pritarė. Marta šypsodamasi pripildė du dubenis ir iš- 
tiesė jauniesiems du šaukštus. 

— Nagi, srėbkite košę, kurią patys išsivirėte, — pasakė ji visiems 
žinomą patarlę. - Tas, kuris pakabins paskutinį šaukštą, šeimoje tu- 
rės žodį. 

Karlas ir Agnesė apsikeitė šelmiškais žvilgsniais, tada kiekvienas 
iš savo pusės ėmė kabinti kuo greičiau. Bet nespėjus visko išvalgyti, 
Agnesė timptelėjo dubenį prie savęs. Švelniai įkišo šaukštą Karlui į 


burną, tada uždėjo rankas ant dubens. 

— Jo kąsnis buvo paskutinis. Bet mes dar šiek tiek paliekame — 
niekada negali žinoti, - paaiškino ji. Svečiai ėmė šūkčioti ir protes- 
tuoti. 

— "Tai nesiskaito, - piktinosi Kunas. 

Jonas nusijuokė. 

— Tada kai kas kita. Pasigauk ją, Karlai! 

Svečiai sužavėti pritarė ir kitam žaidimui patraukė jaunuosius 
nuo stalo. 

Agnesei buvo suteikta pirmenybė per dešimt žingsnių. 

— Bėk kiek tik gali! - ragino ją Ema. Agnesė išbėgo, bet Karlui 
nereikėjo įdėti daug pastangų, kad ją pavytų ir užmintų ant kojos. 
Tai buvo ženklas, kad dabar ji buvo jo valdžioje. Kaimo gyvento- 
jams džiūgaujant Karlas pabučiavo savo jaunąją žmoną ir nusivedė 
ją atgal į jų vietą prie stalo. 

Marta šypsodamasi pažvelgė į Kristianą, kuris tikriausiai dabar 
galvojo tą patį, ką ji. Jie džiaugėsi jaunųjų laime, bet mieliau būtų 
sprukę iš čia, kad savo kambaryje pasimėgautų savąja. Kristianas ne- 
pastebimai palietė Martos liemenį, po stalu glostė jos šlaunis. Marta 
mėgaudamasi akimirką užmerkė akis. 

— Mielai Čia pat tave paimčiau. Čia, ant stalo, - sušnabždėjo 
Kristianas. Taip tyliai, kad niekas iš įsisiautėjusių svečių negalėjo to 
išgirsti. 

— Kaimo šeimininkas negali šitaip elgtis, — tyliai pabarė jį, bet 
ilgesinga šypsena sakė ką kita. - Pažadu, kad atsilyginsiu už tavo 
kantrybę, jei tik palauksi iki nakties. 

— Mano norų sąrašas bus ilgas, - suokalbiškai pakuždėjo jis. 

— Ištikimai įvykdysiu juos visus. 

Marta užmerkė akis, staiga ėmė kauptis ašaros. Kiek laiko jie dar 
mėgausis tokia laime? 

Muzikantai vėl ėmė groti. Jaunieji greitai buvo įsukti į rato vidurį 
ir netrukus jau šoko visas kaimas. 

Tokie padūkėliški valstiečių šokiai nederėjo riteriui ir jo žmonai, 


todėl Kristianas ir Marta nusprendė stebėti šokančius ir džiaugtis 

kartu su jais. Nustebę jie pamatė, kaip Kunas stengiasi dėl Joanos, 
kuri šįkart nesipynė plaukų į kasą, o buvo palaidais. Ji raudo, droviai 
šypsojosi šauniam jaunuoliui, kurį pažinojo nuo pat vaikystės ir sekė 
paskui jį šokti. 

Dieve, ji tuoj taps moterimi, mąstė Marta. Ar Kristianas pritartų, 
jei Kunas kada nors imtų ją merginti? Joana buvo jos podukra, o 
Kunas pradedantysis karys, kuris dar turėjo išmokti valdyti gink- 
lą. Bet, kita vertus, jie tikrai negalės išrinkti jai kilmingo vyro. Nuo 
pat gimimo mergaitė buvo valstiečių duktė ir būsimoji gydytoja. O 
Kunas visuomet buvo drąsus Kristiano šalininkas. 

Martos žvilgsnis nuklydo prie Luko, sėdinčio nuo jos per dvi vie- 
tas. Šviesiaplaukis niūriai žvelgė prieš save, nematė nieko, kas vyko 
aplink jį, tik buvo visiškai pasinėręs į savo rūškanas mintis. 

Ji numanė, kas dėjosi jo viduje. Kristianas pritarė minčiai kuriam 
laikui į kaimą pasikviesti Luko nuotaką. Bet Lukas išsisuko, nepar- 
sigabeno jos į vestuvių šventę, kad neprimintų jai apie prieš jos norą 
įvyksiančias vestuves. 

Netrukus kunigas Bartolomėjus palaimino pirmąjį jaunųjų guo- 
lį. Lukas sugavo Martos žvilgsnį, atsikėlė ir nuėjo link viešnamio, 


pastatyto prieš porą savaičių. 


Lukas per daug išgėrė. Bet vynas ir laimingi jaunavedžiai nenuvi- 
jo liūdnų jo minčių. Atvirkščiai — vaizduotė vis piešė scenas, kurios 
jau keletą mėnesių nedavė jam ramybės. 

Jaunoji Karlo nuotaka tikrai nesuriks priekaištaudama ar ne- 
pravirks, kai jos vyras šiąnakt atsiguls šalia. Jis nepraleido pro akis 
šypsenos, kurią savo šviežiai iškeptam vyrui padovanojo Agnesė, 
susižavėjusio Joanos žvilgsnio, kai Kunas pakvietė ją šokti. Kaip ir 
paslėpto švelnumo, kuriuo švytėjo Kristianas ir Marta. 

Vedybos ir meilė buvo du visiškai skirtingi dalykai. Susituokus 
žmones sujungia pareigų vykdymas. Bet nejaugi jis iš savo nuotakos, 


kurią priverstas vesti, negali tikėtis bent šiek tiek draugiškumo? 

Stipriau nei visada jį kankino mintis, kaip galėtų priversti ją ves- 
tuvių naktį atsiduoti jam savo noru. Jis žinojo, kad daugelis jo padė- 
ties vyrų nešvaistytų laiko apie tai galvodami. Moteris privalo atlikti 
savo prievolę lovoje — ir jei ne savo noru, tuomet prievarta. Tačiau 
to jis nenorėjo net įsivaizduoti. 

Kantrybe ir švelniais žodžiais šios dievobaimingosios jis tikrai 
neįkalbės. Tuo jis buvo tikras. 

Gal paprašyti jos nuodėmklausio, kad paskatintų ją paklusti savo 
tėvui ir vyrui, taip kaip jis pakluso savajam? 

O gal turėtų įpilti jai vyno ar net Martos gėrimo, kad ji pamirštų 
savo baimę ir išankstinę nuomonę? Ar pats jį išgertų, kol taps nebe- 
svarbu, kas guli jo lovoje? 

Kartais, liūdnomis akimirkomis, jis įsivaizduodavo, kaip jėga 
verčia ją praskėsti šlaunis, o ji šaukia ir šlykštisi. 

Dabar tik vienas žmogus galėjo išvyti jo demonus: Katrina, ap- 
kūni jauna paleistuvė šviesiais garbanotais plaukais ir gražia šypse- 
na, kuria ji pasitiko savo klientą. Jį ir pinigus, kuriais atsilygino jai 
už paslaugas. 

Po vedybų jis nebegalės guostis draugiškos paleistuvės glėbyje. 
Tėvas Bartolomėjus daugeliu klausimų buvo labai supratingas, bet 
kai kalba pasisukdavo apie kūniškas nuodėmes, jo atlaidumas išga- 
ruodavo. 

Viešnamis stovėjo vakarinėje vietovės dalyje, beveik prieš sargy- 
bos bokštą. Lukas svajojo įsivaizduodamas, kaip Katrina priims jį 
ištiestomis rankomis ir apibers aistringais bučiniais. Šiandien jam 
nereikia jos švelnumo, kuriuo visada lepindavo. Jis norėjo paimti ją 
tučtuojau, giliai įeiti į ją ir viską pamiršti. 

Lukas buvo išgėręs, bet taip pat kovotojas, turintis puikiai išla- 
vintą pavojaus nuojautą. Kažkas buvo ne taip... Į akis krintanti tyla 
sargybos bokštelyje... 

Tikriausiai dauguma vyrų buvo vestuvėse, bet keletas vis tiek pri- 


valėjo budėti. 


Pribuvėjos nuodėmė 123 


Staiga jis sustojo ir susimąstė. Niekas nejudėjo, niekas jo neste- 
bėjo. Jis nebuvo pasiėmęs kardo, juk atėjo tiesiai iš vestuvių šventės, 
todėl išsitraukė durklą ir nubėgo prie arklidžių. 

Nepaaiškinamas kraujo kvapas nuvedė jį už kluono. Ten jis rado, 
ko ieškojo ir kas jį išgąsdino: du iš sargybinių, vienas perpjauta gerk- 
le, antrasis su mirtinu dūriu dešiniajame inkste. Du jauni vyrai, ku- 
rie už akimirką neatidumo sumokėjo gyvybe. 

Lukas atsargiai apžiūrėjo, ar nieko nematyti, tada nubėgo iki sar- 
gybos posto ir rizikuodamas pažvelgė vidun. Nepažįstamieji jau ten 
buvo, pirmas aukštas buvo išverstas. Jis suskaičiavo tuziną, du iš jų 
liesi, apdriskę, kiti odinėmis liemenėmis ir gerai apsiginklavę, du net 
buvo užsidėję šarvus. Vienas iš jų šnypštė kitiems, kad būtų tylūs. 

Lukas išgirdo žingsnius ir pasitraukė atgal. Prisispaudęs prie sie- 
nos jis laukė, kas pasuks už kampo. 

Bet nepažįstamasis nesupratęs, kas įvyko, buvo išverstas iš kojų, o 
stipri ranka užspaudė jam burną. Luko priešininkas rankoje turėjo 
kardą, bet jam nespėjus sureaguoti, riteris dūrė jam į plaučius. 

Kiek galėdamas tyliau jis nutempė lavoną už kluono prie kitų 
dviejų, kur jo nepamacys kiti įsilaužėliai, vis dar siautėjantys name. 

Vienu mažiau, pagalvojo Lukas, patenkintas tuo, kad užpuolikas 
sulaukė tokios pat mirties, kaip ir jo auka. 

Jis pamatė pakankamai ir nubėgo atgal prie vestuvininkų. 

Kristianas vos pažvelgęs į jį suprato, kad kažkas negerai. 

— Kaime įsilaužėliai, du sargybiniai negyvi, - išlemeno Lukas ir 
puolė į namą, kad pasiimtų kardą. 

Kristianas iškart atsistojo ir užriaumojo: 

— Ramybės! 

Abu muzikantai nustebę nuleido savo instrumentus, šokėjai su- 
stojo ir į jį įsispoksojo. 

— Į kaimą įsibrovė ginkluoti vyrai, - sušuko Kristianas, segda- 
masis kardą, kurį atnešė Lukas. Jo riteriai jau stovėjo už nugaros ir 
padarė tą patį, ginklanešiai taip pat laukė įsakymų. Hervarto vyrai 


susitelkė aplink savo vadą. 

— Surinkite į vidurį moteris ir vaikus, —- išsigandusiems vestuvių 
svečiams įsakė Kristianas. Hervartas išsiuntė žmones, kad atneštų 
po ranka pasitaikiusias ietis ir kirvius. Karlas ir Jonas iš karto išdali- 
jo ginklus vyrams ir patys atsistojo prieš vaikų ir moterų ratą. 

— Likite čia šalia vienas kito, tada jums nieko neatsitiks, - sušuko 
Kristianas kaimo gyventojams. 

Tada jis išskirstė savo ginkluotuosius. Į visas puses žvalgytis pa- 
traukė nedidelės grupelės. Jis pats pasikvietė savo riterius ir labiau- 
siai patyrusius Hervarto vyrus, kad įsiveržtų į sargybos postą. 

— Bet pone... - pradėjo protestuoti markizo Ditricho sūnus. 

— Jūs dar ne riteriai. Esu Jūsų tėvams už jus atsakingas. 

— Turime pasislėpti tarp moterų ir vaikų? - pasipiktinęs paprieš- 
taravo Konradas. Jo akyse sužibo troškimas kovoti. 

— Privalote juos apginti! Taip pat mano žmoną ir vaikus. Kas ne- 
paklus, bus nedelsiant išsiųstas pas savo tėvą! - Tada Kristianas su 


vyrais puolė pirmyn. 


Prieš pat sargybos postą Kristianas liepė savo palydovams pa- 
laukti, o pats sėlino toliau. Jis pamatė, kad įsilaužėliai vis dar ieškojo 
sidabro, o vienintelė jų apsauga buvo nepakeista. Tikriausiai jie ne- 
pastebėjo, kad jų trūksta. 

Po ženklo visi vyrai išsitraukė kardus ir susirinko prieš duris. 

— Man reikia mažiausiai vieno arba dviejų belaisvių, - sušnibždė- 
jo Kristianas. - Tai nėra laukiniai ar smulkūs vagišiai, kai kurie iš jų 
mokyti kovotojai. Noriu sužinoti, iš kur jie. 

Jis trumpai linktelėjo kitiems ir atidarė duris. 

Nepažįstamieji pašoko, vienas susikeikė, bet tučtuojau čiupo 
ginklus ir stojo į kovą su Kristianu ir jo žmonėmis. Kambarys buvo 
per mažas, kad tilptų visi kardai, todėl reikėjo saugotis, kad nebūtų 
sužeisti savi Žmonės. 

Įsibrovėliai susitelkė įnirtingai kovai, nes neturėjo ką prarasti. 

Pasipylė kraujas ir akimirką Kristianas vos galėjo matyti. Šalia jo 
staugė vienas iš nepažįstamųjų, kuriam Lukas vienu smūgiu nukirto 


ranką, ir nusirito ant žemės. 


Pribuvėjos nuodėmė 125 


Vieną iš Kristiano vyrų parklupdė dūris į nugarą, Geras buvo 
užspaustas į kampą. Jį puolė du priešininkai. Kristianas atmetė ga- 
limybę sučiupti keletą belaisvių ir skynėsi kelią link Gero. Tai buvo 
kova dėl gyvybės ir mirties. Dabar buvo svarbiausia, kad nepabėgtų 
nė vienas įsibrovėlis. 

Kai ant žemės gulėjo paskutinis nepažįstamasis, Kristianas sun- 
kiai gaudė kvapą. Žvilgsnis lakstė aplink. Jis skaičiavo. Vieną iš sar- 
gybinių, kuris šventės metu pasiliko čia, jie užpuolė jau anksčiau, 
kito neteko kovoje. Dar jaunas vaikinas dejuodamas spaudė delną 
prie šlaunies, tačiau kiti laikėsi ant kojų. Visi buvo kruvini nuo gal- 
vos iki kojų, bet tai daugiausia buvo priešų kraujas. 

Vienas iš nepažįstamųjų dar buvo gyvas. Jis gulėjo ant žemės ir 
aimanavo iškreiptas kančios. Iš krūtinės tryško kraujas, iš gilios žaiz- 
dos per visą kūną tysojo žarnos. 

Kristianas žengė prie jo ir šalia įbedė kardą. 

— Padaryk sau paslaugą ir pasakyk, kas jus siuntė. Tada pasirū- 
pinsiu staigia tavo mirtimi. 

Sunkiai sužeistas vyras nepatikliai į jį spoksojo. 

— Kitaip aš paliksiu tave gulėti čia. Prireiks trijų dienų, kol tu 
iškankintas padvėsi, - grasino Kristianas, bet tai nebuvo tuščias gra- 
sinimas. - Kaime dar yra jūsiškių? 

— Ne, - sušnabždėjo sužeistasis. Jis buvo pasiruošęs kalbėti, bet iš 
skausmo neišlemeno nė skiemens. 

— „šiandien ne taip gerai apsisaugoję... - buvo viskas, ką prie jo 
pasilenkęs suprato Kristianas. 

Kristianas iš karto suvokė šių žodžių prasmę. Tai buvo ne pirmas 
kartas, bet prieš tai vagys nužiūrėdavo transportą, kuriuo sidabras 
būdavo gabenamas į Meiseną. Apiplėšimas dar nė karto nebuvo pa- 
vykęs, nes brangus krovinys būdavo visada labai saugojamas. Jis pats 
viską prižiūrėdavo. 

Mavyrt, vagys pakeitė savo taktiką ir sužinojo, kad šiandien kaime 
vyks šventė. Tik jie nežinojo, kad Kristianas ėmėsi atsargumo prie- 


monių ir visą sidabrą išvežė į Meiseną. 

Kuris iš kaimo gyventojų galėjo jiems tai išduoti? 

Daugiau jis nesulaukė nė vieno atsakymo. Nepažįstamajam iš 
burnos ėmė tekėti kraujas, akys užsimerkė. 

Kristianas surinko savo vyrus. Kažkas tuo tarpu sužeistajam už- 
rišo žaizdą. 

— Nugabenkite jį pas mano žmoną, - sušuko jis. - Gal dar kas 
nors sužeistas? 

— Atrodo, kad nerimtai, - atsakė Hervartas. Tada jo veidas apsi- 
niaukė. - Išskyrus tai, kad netekome keturių vyrų. - Jis įsiutęs tren- 
kė į siją. - Nejaugi nepakankamai kaliau tai šiam vaikinui į galvą?! 

Du vyrai parėmė sužeistąjį, kiti valė savo ašmenis. Visi kartu jie 
grįžo į kaimą. 

Kristianas buvo beveik tikras, kad niekas iš įsibrovėlių nepabė- 
go. Ateinančiomis dienomis jis su savo vyrais apieškos aplinkinius 
miškus, galbūt ras jų slaptavietę arba kitų užpuolimų pėdsakus. Bet 
dabar tamsoje tai neturėjo prasmės. Be to, reikėjo pasirūpinti sužeis- 
taisiais. O vestuvių svečiai tikriausiai vis dar bijojo, nes nežinojo, kas 
atsitiko. 

Kruviniems vyrams prisiartinus prie vestuvininkų, pasigirdo iš- 
gąsčio kupini šūksniai. 

Martajau bėgo priešais juos, pasiuntusi Joaną atnešti švarių tvars- 
čių, ėmėsi vandens ir puolė valyti bei tvarstyti žaizdas. 

— Jei viskas gerai sugis, išsaugosi koją, - pabandė ji nuraminti 
jauną vyrą, kuris buvo sužeistas ypač sunkiai. Tik išdeginusi žaizdą 
ji sustabdė kraujavimą. Mums tikrai kaime gali prireikti chirurgo, 
pagalvojo ji, pamačiusi baimę paciento akyse. 

"Tuo metu Kristianas įsakė išnešti lavonus iš sargybos posto. 

Kai šie jau gulėjo sųrikiuoti vienas šalia kito, jis pasikvietė Kuną 
ir jo draugą Bertramą bei kartu su jais nuėjo prie dviejų jaunų sargy- 
binių kūnų. Jaunuolius užpulė ir užmušė. O buvo geri jų draugai... 

— Pasižiūrėkite atidžiai, — griežtai tarė jis. Juk negalėjo praleisti 
šios pamokos, nes jie vis dar buvo per daug nerūpestingi. Jiems būsi- 


mos kovos atrodė ne daugiau nei nuotykis. 

— "Tai galėjote būti jūs. Jie buvo neatidūs vos vieną akimirką, o už 
tai sumokėjo savo gyvybėmis. 

Abu jaunuoliai prislėgti tylėjo. 

— Kunai, Bertramai. 

— Taip, pone. 

— Nuo dabar jūs priklausote mano namiškiams, mokysitės kartu 
su ginklanešiais. 

Vaikinai liko nustebinti tokio netikėto sprendimo. Ką tai turėjo 
reikšti ? 

Bet Kristianas nepaaiškino. Jei jis abiem pasakė, kad laiko juos 
nepakankamai atsakingais, jie turėjo įsikalti tai į savo galvas. Bet jis 
nenorėjo, kad tiedu jauni karštakošiai vieną dieną taip pat gulėtų 


negyvi po jo kojomis. 


Vestuvių šventė dėl užpuolimo baigėsi labai greitai. Svečiai vis 
tiek palydėjo jaunuosius į vestuvių guolį, bet vestuvininkai skubiai 
išsisklaidė. 

Marta vis dar buvo užsiėmusi plaudama žaizdas ir dėdama ant 
jų kompresus, kad nekiltų uždegimas, kai prieš ją atsirado mažoji 
Ana, slampinėjo aplinkui ir galiausiai išlemeno, kad jos brolis priva- 
lo skubiai pakalbėti su ponia. 

— Atsiųsk jį čia, - nustebusi tarė ji. 

— Susipešei? - paklausė ji, kai Peteris stovėjo prieš ją, nes jo veidas 
ir apsiaustas buvo kruvini, o nosis ištinusi. Ji pamirkė nosinę šaltame 
vandenyje ir išgręžė. 

- Štai, užsidėk ją. — Ji atsargiai pačiupinėjo, ar nosis nelūžusi, bet 
nesimatė. | 

— Todėl aš neisiu, - sušnabždėjo jis ir vėl nuleido ranką su nosi- 
ne. 

- O? 

Jis pasilenkė prie jos ir tyliai pasakė: 

— Aš pažįstu vieną iš nužudytųjų. Vieną iš tų, kuris norėjo pavog- 


ti sidabrą. 

Marta metė į jį klausiamą žvilgsnį ir laukė, kol šis kalbės toliau. 

- Jis priklausė meistro gaujai, - nuleidęs akis išlemeno berniukas 
ir prikando lūpą. 

Marta pamatė, kad septynmetis labai bijojo. 

— Prašau pasakykite tai riteriui Kristianui. Bet mano sesuo neturi 
apie tai sužinoti. Kitaip ji vėl verks ir prastai miegos. 

— Nieko nesakysiu, - pažadėjo Marta. — Bet saugok, kad ji jo 
nepamatytų, kol dar nepalaidotas. O dabar pasakyk man, dėl ko tu 
taip susimušei su Klausu. 

Tai buvo vienas iš berniukų, priklausiusių buvusiai vagių gaujai, 
kuris po teismo kovo mėnesį savo noru liko kaime ir dirbo skaldyk- 
loje. 

— Kodėl? - griežtai savo laikėsi Marta. - Jis norėjo vogti? — Ves- 
tuvių šventė, pilna linksmų išsiblaškiusių žmonių, buvo patogi pro- 
ga ir didžiulė pagunda mažam, bet patyrusiam vagiui. 

— Jis daugiau niekada taip nesielgs, - skubiai užtikrino Peteris. — 
Taip mes nusprendėme tarp mūsų, vyrų. 

Marta nuslėpė savo šypseną. 

Tada ji ėmė žvalgytis Kristiano, nuėjo pas jį ir pranešė, ką Peteris 


pasakė apie mirusįjį. 


Kitomis dienomis Kristianas su savo žmonėmis nuodugniai ap- 
ieškojo miškus aplink Kristiansdortą ir visas be išimties jam žino- 
mas slėptuves, kad rastų gaują. Bet jie aptiko tik tuščią stovyklavietę. 
Arba visi dalyvavę užpuolime buvo mirę, arba kiti kažkaip sužinojo 
apie išėjimą ir paspruko. 

Kai jie įsitikino, kad miškuose nesislepia jokie ginkluoti plėši- 
kai ar nusikaltėliai, Kristianas išsiuntė Luką pas markizą Otą, kad 
praneštų jam apie užpuolimą. Be to, Meisene jis turėjo paimti dar 
keletą vyrų kaimo apsaugai. 

Grįždamas atgal Lukas turėjo pagaliau pargabenti savo nuotaką, 
kad ši apsilankytų Kristiansdorfe. Nebebuvo jokių dingsčių, kurios 

galėtų dar ilgiau nukelti sutartą pakvietimą. Kovodamas pats su sa- 
vimi jis iškeliavo. 

Tuo metu Kristianas sugriežtino ginklanešių pamokas. 

Kartu su Hervartu jie skyrė vaikinams ir vyrams vis sunkesnes 
užduotis, kol jie kiekvieną vakarą skęsdami prakaite ir pervargę kris- 
davo ant žemės. 

Tai, kad gauja buvo gerai informuota ir išugdyta, Kristianui buvo 
aiškus ženklas, jog reikia tikėtis tolimesnių išpuolių. Jei pilis būtų 
jau pastatyta, sidabras ten būtų saugus ir nepasiekiamas vagims. Tas, 
kuris slypi už viso šio reikalo, tikrai norės išnaudoti tą laiką. 

Privalome to išvengti — taip pat ir to, kad dar kartą nebebūtų 
nužudyta tiek vyrų. 


Luko nutaka 


Prieš būsimą Luko sužadėtinės atvykimą Marta liepė išvalyti 
namą ir viską paruošti jos atvykimui. 

Ji pati nuėjo pas vynininką į Nikolajaus kvartalą, kad viešnios 
garbei papildytų savo atsargas. Be to, ji norėjo aplankyti žolininką, 
kad nusipirktų prieskonių. 

Būsimoje pilyje viešpatavo statybos. Dauguma pasiturinčių rite- 
rių, kurie vėliau tarnaus pilyje, pradėjo statytis namus savo šeimoms. 
Pirmieji netrukus bus baigti. Į žemę jau buvo įbesti dešimties pėdų 
gylio pilies pamatai. Didžiulės sienos iš žemės kyšojo jau vieną pėdą. 
Jei akmenskaldžiai ir statybininkai laikysis to paties tempo, per arti- 
miausius metus bus beveik pastatytas pilies bokštas. 

O tada kurį laiką reikės pakęsti čia Randolfą ir jo kolegas. Tai 
nebebus trumpa apžiūra, mąstė prislėgta Marta. 

Ji su nerimu ėjo pro namą, kurio savininkas mirė prieš keletą die- 
nų. Vienas, be žmonos ir be vaikų. Dabar senasis tarnas buvo užim- 
tas vidaus tvarkymu, o stalius taisė duris. 

— Kas čia įsikels? — pasiteiravo Marta. 

— Mokytas vyras, — atsakė tarnas, nenutraukdamas savo darbo. — 
Medikas. 

Tikriausiai ne toks šundaktaris, koks prieš kelerius metus dirbo 
Burgberge, pagalvojo Marta. Anas tada vos nenužudė Jadvygos sū- 


naus Ditricho. 

Kartu su Joana greitai ji nebegalės apžiūrėti visų ligonių. Kaimas 
vis plečiasi. O pas chirurgą žmonės dažniausiai eidavo tik tam, kad 
ištrauktų dantis, kai nebegalėdavo ištverti skausmo. Na, ir klientai, 
kurie po apsilankymo norėdavo pasismaginti su viena jo tarnaičių. 

Martą užplūdo slogi nuojauta dėl namo, ruošiamo naujajam 
gyventojui. Išsilavinę gydytojai dažniausiai būdavo pasipūtę ir ne- 
mėgdavo žolininkių, nors jų gydymas vaistažolėmis dažnai būdavo 
vaisingesnis nei daktarų. 

Jos galvoje sukosi niūri Jozefos pranašystė. 

Tada ji pastebėjo, kad kažkas spokso. 

Ji atsigręžė atgal ir sustingo. 

Nejaugi tai įmanoma? 

— Liudmilas? — netvirtai paklausė ji. Priešais stovintis vyras at- 
rodė kaip vyresnė gerbiamo muzikanto kopija. Jie susipažino prieš 
kelerius metus pakeliui į šį kraštą. Bet vietoje džiaugsmingo sutiki- 
mo vyriškis tik nepatikliai į ją žvelgė. Jis buvo įsisupęs į skudurus 
ir nebesinešė fleitos. Jei visa jo trupė su savo spalvotu vežimu būtų 
atkeliavusi į kaimą, ji tikrai būtų apie tai sužinojusi. 

— Marta? - lygiai taip pat neužtikrintai paklausė šis. 

— Taip, aš. 

— Šitaip išsipusčiusi? Kas atsitiko? — nustebęs paklausė jis. 

— Ilga istorija. Ištekėjau už riterio Kristiano ir markizas mus abu 
pakėlė į laisvųjų kilmingųjų sluoksnį. 

Akimirkai jo akyse pasirodžiusi džiaugsmo kupina nuostaba ne- 
truko užgesti. Jis krito ant kelių, nuleido galvą ir sušnabždėjo: 

— Tegul Dievas Jus laimina, kilmingoji ponia. 

Ji greitai pribėgo prie jo ir pakėlė aukštyn. 

— Tu neprivalai prieš mane klauptis. Tik ne tada, kai mes esame 
tiek daug skolingi. 

Pirmiausia, Liudmilas, pranešdamas svarbią naujieną, prisidėjo 
prie to, kad Kristianas buvo išteisintas. Tai vos nekainavo muzikan- 
tui gyvybės. Lukui — tada dar ginklanešiui - pavyko išvaduoti jį iš 
trijų žudikų pasalos. 

— Eime kartu, tu atrodai taip, lyg tau tikrai reikėtų gero maisto, - 
tarė Marta, nukėlė apsilankymą pas vynininkus vėlesniam laikui ir 
nusivedė Liudmilą į savo namus. - Viskas puikiai sutampa. Mes lau- 
kiame ypač kilmingos viešnios. Tavo muzika jai turėtų patikti. 

Nors ji nebuvo tuo tikra. Jei Luko nuotaka - iki šiol jis nebuvo 
minėjęs net jos vardo - buvo tikrai tokia dievobaiminga, tikriausiai 
palaikys šokius ir linksmą dainavimą velnio burtais. 

— Aš nebedainuoju, - atsakė Liudmilas. - Esu čia, kad pradė- 
čiau dirbti Kristiansdorfo kasyklose. Visur kalbama, kad tai pati- 
kimas būdas praturtėti. Ir vadinkite mane Tiliu. Tai tikrasis mano 
vardas. 

Nustebusi Marta norėjo kažką pasakyti, bet nutylėjo. Liudmilo 
žodžiuose ji jautė tiek liūdesio, kad jis tikriausiai nenorėjo apie tai 
kalbėti vidury gatvės. 

Grįžusi namo ji pasirūpino, kad muzikantas pavalgytų šilto 
maisto ir atsigertų. Tada atsisėdo priešais jį. 

Liudmilui, arba Tiliui, prireiks nemažai laiko, kol pripras prie 
naujojo savo vardo. Jis valgė nesimėgaudamas, tarsi nesuprasdamas, 
ką daro. 

- Jei nori, aš pakalbėsiu su vyriausiuoju kalnakasiu, kad skirtų 
tau darbo, - galiausiai pasakė Marta. 

— Būtų labai malonu. 

Jos žvilgsnis nukrypo į ilgus, plonus jo pirštus, kurie taip kiekvie- 
ną instrumentą priversdavo skambėti. 

— Bet tai sunkus darbas. Ir niekas kitas negali dainuoti ir groti 
taip nuostabiai kaip tu. Kristianas tikrai gerai atsilygintų. 

Liudmilas sekė jos žvilgsnį. Jis padėjo šaukštą į šoną, pakėlė ran- 
kas, ištiesė pirštus ir apžiūrinėjo juos taip, lyg matytų paskutinį kar- 
tą. Tada bejėgiškai nuleido rankas ant stalo. 

— Kuo man naudingos apsukrios rankos, jei jomis negaliu apsau- 
goti savo šeimos? - Jis iškvėpė ir pažvelgė Martai į akis, kuriose už- 


geso paskutinė viltis. 


Pribuvėjos nuodėmė 133 


— Mano žmona ir dukra žuvo. Hilarijus taip pat. Jis norėjo ją ap- 
ginti. Ir niekas nenubaus žudikų, nes jie užmušė tik keletą muzikan- 
tų. Nuodėmingų, ištvirkusių, negarbingai gimusių muzikantų. 

Jis pasilenkė. Veide liepsnojo skausmas ir neapykanta. 

— Nebegaliu daugiau taip gyventi. Toks gyvenimo būdas atnešė 
mirtį visiems, kuriuos aš mylėjau. Galbūt dabar po kiek laiko būsiu 
laikomas garbingu žmogumi... Jei turėsiu garbingai uždirbto sidab- 
ro ir gyvenamąjį būstą, galbūt niekas nebeklaus manęs, iš kur aš ki- 
lęs. 

Marta sukrėsta prisiminė gražią raudonplaukę moterį ir jų mažą 
dukrytę, Hilarijų, linksmąjį feitininką, kuris taip puikiai eiliuodavo. Ji 
norėjo paklausti, kas atsitiko, bet jautė, kad dabar Liudmilas nieko apie 
tai nebepasakys. Nebuvo žodžių, kuriais būtų galėjusį jį paguosti. 

— Pradžiai lik čia, - galiausiai pasiūlė ji, nes vyras vis tylėjo ir 
žvelgė kažkur į tuštumą. — Tau vietos čia visada atsiras. 

Kai pamatė, kad Liudmilo veidas apsiniaukė, ji greitai pridūrė: 

— Tau nereikės dainuoti. 

Bet tai padėtų tavo sielai, mąstė ji. Net jei tai būtų pačios liūd- 
niausios dainos, kurias ji yra girdėjusi. 

Liudmilas buvo žinomas savo dainavimu, kuris verkiančius pra- 
juokindavo, o besijuokiančius pravirkdydavo. Atrodė, kad šią aki- 
mirką jo širdyje mirė bet koks juokas. 

Muzikantas paprašė leisti vietos miegojimui paieškoti arklidėse 
ir ten nuėjo. 

Kristianui grįžus, Marta papasakojo jam apie netikėtą susitikimą. 

— Mes negalime siųsti jo į kasyklą, - pritarė jis ir atsistojo, kad 
surastų svečią. 

Liudmilas nemiegojo. Jį vis prižadindavo baisūs košmarai. Atpa- 
žinęs Kristianą jis krito ant kelių ir nulenkė galvą. 

— Kilmingasis pone. 

Kristianas atsisėdo ant šiaudų kamuolio ir parodė muzikantui 


įsitaisyti kuo patogiau. 

— Mano žmona sakė, kad ieškai gerai apmokamo darbo ir kur 
apsistoti, — tarė jis. - Aš turiu tau geresnį pasiūlymą nei darbas ka- 
sykloje. 

— Aš jau sakiau jūsų žmonai, kad nebedainuoju ir nebegroju, — 
sustingusiu veidu tyliai atsakė Liudmilas. 

— Apie tai aš taip pat nekalbu, - atsakė Kristianas. - Man reikia 
žmogaus, kuris pildytų sąrašus. Juk tu moki skaityti ir rašyti, tiesa? 

Ankstesnių susitikimų metu muzikantas pasakojo, kad prieš pra- 
dėdamas keliauti per šalį ir dainuoti įžūlias dainas, studijavo septy- 
nis laisvai pasirenkamus dalykus. 

— Na, apsiimsi tai? 

Liudmilas neryžtingai pakėlė akis ir paspaudė ištiestą Kristiano 
ranką. 

— Sutarta, - tarė kaimo šeimininkas. - Duosime tau keletą tvar- 
kingų drabužių ir parodysiu, kur miegosi. Nuo rytojaus pradedi 
dirbti. 


Po dviejų dienų su savo nuotaka ir jos palyda grįžo Lukas. Jo vei- 
das buvo tarsi suakmenėjęs. Martai susidarė įspūdis, kad visos ke- 
lionės metu jo veide įaugo ši iškankinta, bet mandagi išraiška, ir tik 
pasitelkęs dideles pastangas jis gebėjo susivaldyti. 

Nepriekaištingai mandagiai jis padėjo savo nuotakai nulipti nuo 
arklio ir pristatė. 

— Madam Marta, riteri Kristianai, tai madam Zigrūna, mano 
nuotaka. 

Priėmusi iš Martos pasveikinimo gėrimo taurę ir atsargiai ją išgė- 
rusi jauna moteris prisivertė nusišypsoti. Bet šypsena jos blyškiame, 
siaurame veide buvo tokia pat dirbtina, kaip ir Luko. 

Pakako vos vieno žvilgsnio, kad Marta suprastų, jog visos būsi- 
mos pastangos bus bergždžios. 

Jei nekreiptume dėmesio į tai, kad po kelionės Zigrūna buvo iš- 


blyškusi ir pervargusi, ji buvo graži. Bet kaip įmanydama stengėsi 

tai nuslėpti. Ji vilkėjo tamsiai pilką suknelę iš geros medžiagos, bet 
visiškai be papuošimų ir pasiūtą taip, kad jos figūros buvo visiškai 
nematyti. Tai tikrai nebuvo gedulo rūbas po jos brolio mirties. 
Greičiau - vienuolių abito pakaitalas. Rudi Zigrūnos plaukai buvo 
uždengti, kaip ir priklausė nekaltai merginai, tačiau taip sušukuoti 
ir susegti, kad po ilgo jojimo neišsidraikytų nė viena sruoga. Akys 
blizgėjo nuo karščio arba nuovargio, veidas buvo griežtas, todėl ji 
atrodė daug vyresnė nei septyniolikos metų. 

Su ja atvyko liesas nuodėmklausys įtartina veido išraiška, sena 
našlė ir dvi tarnaitės. Naujus vyrus iš Meiseno Lukas jau buvo pa- 
siuntęs pas Hervartą. 

Kristianas pakvietė svečius vidun ir parodė jų kambarius. 

— Pailsėkite po kelionės. Tada mes Jūsų lauksime prie stalo, - 
kiek galėdamas mandagiau tarė jis. 

Nuo to laiko, kai pamatė Zigrūną, jis visa širdimi gailėjosi Luko. 
Jis abejojo, kad Marta galėtų ką nors pakeisti — net viso pasaulio 
švelnumo nepakaktų. 

— Būk atsargi, galvok, ką sakai, kiekvieną žodį ji perduoda savo 
nuodėmklausiui, - pakuždėjo Martai Lukas. Rimtas jo žvilgsnis pa- 
tvirtino, kad tai realus įspėjimas. - Dvi dienos, praleistos su ja, ir aš 
jau žinau, kad ji dar blogesnė nei mano košmaruose. Pasisaugok. 

Nuodėmklausys, pristatytas tėvo Sebastiano vardu, pirmasis nu- 
sileido į menę ir viską nužvelgė veriančiomis akimis, lyg ieškotų prie 
ko prikibti. 

Po akimirkos tylos Kristianas pasiūlė jam sėstis ir liepė atnešti 
svečiui taurę vyno. 

- Tik silpno alaus ir duonos, - pareikalavo kunigas ir pakėlė bal- 
są. - Persivalgymas yra nuodėmė. Nejaugi pamiršote? 

Kristianas susivaldė ir pasiuntė tarnaitę atnešti alaus. 

Kol dvasiškis dideliais gurkšniais rijo alų - jojant jis tikrai ištroš- 
ko - nusileido Zigrūna ir jos palydovė. 

Patyrusiai Martos akiai jauna moteris atrodė ne tik pavargusi, 


bet ir serganti. 

— Prastai jaučiatės? - susirūpinusi pasiteiravo ji. - Atrodo, kad 
turite temperatūros. Gal duoti jums vaistų nuo karščiavimo ir ko- 
sulio? 

- Jai nereikia jokių pagoniškų burtų, kokius naudojate jūs, žoli- 
ninkės, - piktai atsakė kunigas. - Jei ji serga, Viešpats išgydys. Ar jūs 
netikite maldos galia? 

Kristianas staiga atsikėlė, atsistojo už Martos ir demonstratyviai 
uždėjo rankas jai ant pečių. 

— Mano žmona nenaudoja pagoniškų burtų, tik tas pačias vais- 
tažoles, kurias vienuolynuose augina vienuoliai, - griežtai tarė jis. — 
Tėvas Bartolomėjus gali bet kada tai patvirtinti. 

Visi pavalgė tylėdami. Galiausiai svečiai po maldos panoro eiti 


miegoti. 


Kai atvykėliai nuėjo, Kristianas ir Marta lengviau atsikvėpė ir ap- 
sikeitė Žvilgsniais. 

Lukas buvo labai nusiminęs. 

— Neturėjau jos čia pasikviesti, — tarė jis. - Bijojau, kad bus sun- 
ku, bet kad ji ir šitas Sebastianas yra tokie blogi, supratau tik po 
kelionės. Geriausia būtų buvę apsisukti atgal dar kelionės viduryje 
bet dėl kokios dingsties? - Kančios kupinomis akimis jis pažvelgė į 
Martą. — Aš statau tave į pavojų. Atleisk man! 

Lukas lėtai atsistojo, atsiklaupė prieš Kristianą ir nuleido galvą. 

— Jei nori atleisti mane iš tarnybos... Galbūt tai būtų geriausia 
išeitis. Tada tu galėtum išsiųsti ją namo. 

Kristianas skubiai pakėlė savo jaunąjį draugą ant kojų. 

— Išmesk tai iš galvos. Dar būdamas ginklanešiu dėl manęs rizika- 
vai savo gyvybe, todėl susidūrus su pirma problema tikrai neišvysiu 
tavęs kaip šuns. 

Jis pasodino jį ant suolo ir į ranką įbruko taurę vyno. 

— Kaip įsivaizduoju, tavęs su šiuo ledo luitu laukia dar daug sun- 


kumų. Tikrai nebėra kaip išvengti šių vestuvių? 

Lukas nusivylęs papurtė galvą. 

— Tėvo noras yra įsakymas. Tokia Dievo tvarka. 

— Kaip tavo tėvas gali taip elgtis? Juk jis turi ją pažinoti, jei yra 
jūsų kaimyno dukra, - liūdnai paklausė Marta. 

Kristianas, turėjęs nemažai progų pažinti Luko tėvą, žinojo, kad 
šis yra ne tik gudrus, bet ir neturi sąžinės ir tikrai neatsižvelgs nei į 
savo žmoną, nei į sūnų. 

Lukas karčiai nusijuokė. 

— Ji gera partija. O mano tėvas galvoja, kad man neturėtų rūpėti 
moters kaprizai, ji privalo man paklusti. Kiekvieną naktį užvaldyti 
moterį lovoje, kad dieną ji būtų paklusni, esą daug patikimesnis bū- 
das nei mušimas. 

Jis nuleido galvą ir tyliai tarė: 

— Taip jis elgėsi su mano motina. Vos ją beprisimenu. Bet žinau, 
po namus ji šliaužiodavo tarsi šešėlis ir retai ką pasakydavo. Jam rei- 
kėdavo tik šiek tiek pakelti balsą arba piktai pasižiūrėti, ir ji susigūž- 
davo iš baimės. Ji bjaurėjosi juo, bet pagimdė septynis vaikus. Nes 
besilaukiančios tėvas nepalikdavo jos ramybėje. 

Jis vėl karčiai nusijuokė. 


— Tiesą sakant, savo santuoką aš įsivaizdavau ne taip. 


Marta tikrai stengėsi būti maloni Zigrūnai. Kitą dieną po pusry- 
čių ji pasikvietė būsimą Luko žmoną pasivaikščioti sode, o tada nu- 
ėjo kartu su ja į bažnyčią. Eidama Zigrūna laikė nugarą ypač tiesiai. 
Marta klausė savęs, ar čia toks ypatingas buvo jos būdas parodyti 
savo išsiauklėjimą ir panieką santykiams Kristiano šeimoje. 

Kai jos abi atsiklaupė prieš altorių ir pasimeldusios atsistojo, Zi- 
grūnos veidą iškreipė skausmas. 

Nepatenkinta jos veido išraiška sulaikė Martą paklausti, kas ne 
taip. Bet namuose, kuriuose tiek žmonių, sunku išlaikyti ką nors 
paslaptyje. Neilgai trukus Marta iš tarnaičių paskalų sužinojo, kad 


apatinis nepažįstamos jaunamartės drabužis buvo kruvinas. Tolesni 

įvykiai viską paaiškino. Nors Zigrūna net namuose didžiąją laiko 
dalį praleisdavo koplyčioje, dažnai pusę nakties gulėdavo ant šaltos 
žemės priešais altorių, badavo ir griežtai meldėsi, jos nuodėmklausys 
reikalavo, kad už savo nuodėmes ji leistųsi išplakama. Ji, išsiuntusi 
visus iš kambario, paklusniai įsileido jį vidun, atsiklaupė prieš jį ant 
kelių, apsirengusi vien apatiniais, rankoje laikydama žvakę ir kentė- 
jo kruvinus smūgius. Taip įvyko ir praėjusią naktį. 

Marta pašiurpo. Ir tuo pačiu ji suprato, kokie jie laimingi, turėda- 
mi tėvą Bartolomėjų, kurio Kristianas neatsitiktinai paprašė keliauti 
su jais į kaimą. Be abejonės, Bartolomėjus taip pat reikalavo tikėti 
Visagaliu Dievu, bet dėl nuodėmių, kurias galėjo padaryti kiekvie- 
nas, jis dažniausiai rodė supratingumą ir atgailai skirdavo dešimt 
„Iėve mūsų“ arba „Sveika, Marija“. 

Ji netikėjo, kad ši perdėtai dievobaiminga mergaitė galėtų nusi- 
dėti taip, kad sulauktų tokios bausmės. Pirmą kartą ji jaunai mote- 
riai pajuto gailestį. 

— Norėtumėte apžiūrėti mano vaistažolių darželį? — paklausė ji 
Zugrūnos. - Jis lygiai toks pats kaip vienuolyno soduose. 

Zugrūna nebyliai sekė paskui ją. Bet einant per vienuolyną pri- 
menančias lysves, Marta pirmą kartą pamatė jos jausmų antplūdį. 

Jaunoji nuotaka užsisvajojusi ėjo lysvėmis ir dar nepriėjusi augalo 
jau žinojo, koks bus kitas. Marta įvedė šią sistemą, kai tėvas Barto- 
lomėjus apie ją papasakojo. Lysvės su mediniais rėmais, kurių žemę, 
norint augalą apsaugoti nuo pelių, apdėdavo akmenimis, buvo suri- 
kiuotos griežta tvarka. Taip už ligonių priežiūrą atsakingas vienuolis 
galėjo ten pasiųsti ir apie augalus nenusimanantį padėjėją bei papras- 
čiausiai pasakyti: „Atnešk man žolių iš antros lysvės kairėje“. Martai 
tai pasirodė labai praktiška, todėl nedelsdama viską pertvarkė. 

Ji pakvietė Zugrūną atsisėsti ant suolo ir pagaliau tiesiai šviesiai 
paklausė: 

— Nejaugi jūs tikrai manote, kad pridarote sunkių nuodėmių, už 


kurias privalote tiek daug atgailauti ? 

— Kiekvienas žmogus nusideda nesustodamas, net mintimis. O 
moterys nuo Ievos laikų yra nuodėmė, - griežtai tarė Zigrūna ir nu- 
sikosėjo. - Jei jau dabar atgailausiu už visa tai, ką ateityje man teks 
iškęsti santuokos guolyje, galbūt Visagalis pasigailės mano sielos, 
net jei turėsiu paaukoti savo nekaltybę. 

— Bet negi gimdyti vaikus yra ne paties Viešpaties užduotis mo- 
teriai? — atsargiai paklausė Marta. 

Zigrūna pažvelgė į ją kupinu neapykantos ir kartu išdidžiu žvilgs- 
niu. 

— Jūs sakote taip tik norėdama pateisinti savo nuodėmingą el- 
gesį. Manote, kad aš nepastebiu, kaip jūs tuo mėgaujatės, užuot at- 
gailavusi? Manote, aš nepastebiu, kaip jūs žvelgiate į savo vyrą, kaip 
stengiatės jį suvilioti ? 

Jos neišgirdo besiartinančio Luko. Jis išniro prieš jas iš niekur 
toks įtūžęs, kokio Marta jo dar nebuvo mačiusi. 

— Nepakęsiu, kad jūs įžeidinėtumėte namų šeimininkę ir mano 
ponią, - griežtai užsipuolė jis Zigrūną. - Jūs privalote paklusti, nes 
tapsite mano žmona, todėl pratinkitės prie to. Ponia Marta yra pa- 
maldi krikščionė, kuri bendraudama su kitais žmonėmis vadovauja- 
si gailestingumu ir švelnumu - net ir su jumis. 

Jis pažvelgė į savo nuotaką tokiu rūškanu žvilgsniu, kad ji tylėjo ir 
paklusniai nuleido žvilgsnį. Tada jis apsigręžė ir nuėjo atgal į namus. 

Marta nuskubėjo jam iš paskos, kad perduotų jam tai, ką sužino- 
jo iš tarnaičių. Akimirką Lukas buvo sutrikęs, bet sumišimą pakeitė 
pyktis. 

Marta suprato, ką jis sumanė, todėl pačiupo jį už rankos. 

— Pasisaugok! Negali užpulti Dievo tarno. 

— "Tas senas ožys, - iškošė Lukas ir čiupo už kardo. 

— Lukai! Dėl dievo meilės! - sušuko Marta. 

— Ką? — tarė Lukas ir lengvai ištraukė savo ranką. - Šiaip ar taip, 
esu blogos nuotaikos. 

Marta, beviltiškai tikėdamasi išvengti nelaimės, nuskuodė pas- 


kui jį. Ji nebegalėjo pasikviesti Kristiano ar vieno iš jo draugų, kad 

sulaikytų Luką, nes šie dalyvavo užsiėmimuose su ginklanešiais 
Hervarto pievelėje, kaimo gale. 

Bet ji nepakankamai įvertino Luką, nes dažniausiai jis būdavo 
geros nuotaikos. Dabar ji mokėsi pažinti jį iš kitos pusės. 

Lukas žengė prieš kunigą, išsitraukė kardą ir galąstuvu keletą 
kartų perbraukė jo ašmenis. 

Nuodėmklausys susigūžė. Tada sukaupė visą drąsą, atsikėlė ir 
grasindamas paklausė: 

— Jūs žengiate su ginklu prieš Dievo tarną? 

— Žinoma, ne, aš galąsdamas kardą šnekučiuojuosi su Jumis, — 
lengvabūdiškai atsakė Lukas. 

Jis nuleido kardą, pažvelgė Sebastianui tiesiai į akis ir piktai 
tarė: 

— Tučtuojau atsisakysite minties parsiklupdyti mano būsimą žmo- 
ną prieš save ant kelių vienais apatiniais ir ją mušti. 

— Ji klūpi ne prieš mane, o prieš Dievą, mano sūnau, - riktelėjo 
nuodėmklausys taip pat garsiai, kaip rėkė ir pats Lukas. 

Bet jaunojo riterio tai neįtikino. 

— Prieš Dievą ji klūpi bažnyčioje, priešais altorių. Kai ji nuside- 
da, liepkite sukalbėti rožinį ir aukoti žvakes. O kaip nuodėmklausys 
ir jos mokytojas, išmokykite ją būti paklusnia ne tik Dievui, bet ir 
būsimam vyrui. 

Grėsmingu balsu jis pareikalavo: 

— Norėčiau, kad mano nuotaka vestuvių dieną man būtų per- 
duota skaisti ir sveika. Ir aš nepakęsiu, kad koks nors vyras matytų ją 
nepridengtomis rankomis, apsirengusią vos plonais apatiniais. Net 
jei tas vyras — Dievo tarnas! 


Nelaukdamas atsakymo jis apsisuko ir nuėjo. 


Po šito nutikimo ir taip įtempta atmosfera namuose tapo nebe- 
pakenčiama. Kiekvienas, jei tik būdavo galimybė, sprukdavo, vos 


prisiartindavo kuris iš svečių. 

Pasidavė ir Marta. Ji pasikvietė Joaną ir jos abi nuėjo lankyti ligo- 
nių. Ji nenorėjo net galvoti apie tai, koks bus Luko gyvenimas su šia 
moterimi. Ji retai ko nors taip gailėjo. 

— Rytoj ryte mes iškeliaujame, - vakare visų palengvėjimui pra- 
nešė Sebastianas. 

Bet kai Zigrūna ryte nusileido laiptais, Marta jau iš tolo suprato, 
kad ji karščiuoja. 

Ant priešpaskutinio laiptelio moteris susmuko ir būtų nukritusi, 
jei Kristianas nebūtų žaibiškai sureagavęs ir ją pagavęs. 

- Jūs sergate, - pasakė Marta ir nubėgo prie jos. Sausas kosulys ir 
nenatūralus svečio akių spindesys neramino ją nuo pat pradžių, bet 
visi klausimai apie jos savijautą liko neatsakyti. 

Dabar iš arti Marta už jos ausies pamatė pirmuosius raudonus 
taškelius. 

Marta susigūžė ir pažvelgė į Kristianą. Po akimirkos ji tarė: 

— Nuneškite ją į kambarį ir nieko neleiskite vidun. Išveskite iš 
namo vaikus, jie miegos virtuvėje. Niekam negalima išeiti iš gyven- 
vietės ar į ją įeiti. Kaime atsirado tymai. 

Tymų epidemija laikė Kristiansdorfą savo gniaužtuose šešias sa- 
vaites. Marta dieną naktį buvo ant kojų, kad spėtų apžiūrėti visus 
ligonius. Bet vos vienas ligonis pasijusdavo geriau, trys atkrisdavo. 
Per savaitę mirė dešimt žmonių, tarp jų - ir našlė Elzė. 

Tai buvo pirmas kartas, kai kaimą apėmė tokia baisi epidemija. 
Priešingai nei dauguma kitų ligų, tymų epidemija suaugusiems kir- 
to daug stipriau nei vaikams. Per trumpą laiką susirgo tiek žmonių, 
kad meistrui Hermanui į kasyklas teko išsiųsti keletą moterų. Tam, 
kad nesustotų sidabro gavyba, markizas Otas buvo įsakęs, jog kasyk- 
la, likusi tuščia kelioms dienoms, perleidžiama kitam savininkui. 

O valstiečiai vargo nuimant derlių. 

Daugelis ligonių kentėjo ne tik bėrimus ir temperatūrą, bet ir 
pavojingus traukulius ar pykinimą. Vienas vaikas prarado klausą, 


kitas, nukritus temperatūrai, prarado nuovoką. 

Tarp sunkesniųjų ligonių buvo ir tėvas Bartolomėjus. Jo būklė 
niekaip negerėjo, kad ir ko ėmėsi Marta. Kunigas buvo senas, jo or- 
ganizimas nebekovojo su liga. 

Kristianas nerimavo dėl savo žmonos, nes ji nuolat kontaktavo su 
ligoniais. Bet ji ramino jį kaip tik galėjo. 

— Aš jau persirgau tymais. O mano mokytoja buvo įsitikinusi, 
kad kiekvienas žmogus jais suserga tik kartą. Nežinau, kodėl, bet 
taip yra. 

Kadangi Joana dar nebuvo persirgusi, šįkart Marta, lankydama li- 
gonius, jos nesivedė kartu. Ji ruošė daugybę tinktūros, vyno su pries- 
koniais, kuriuos Marta išdalydavo kaime, ir prižiūrėjo namiškius. 

Prasčiausiai sekėsi Zigrūnai. Dėl badavimų, budėjimų ir plakimo 
ji buvo tokia nusilpusi, kad neilgai trukus Marta ėmė nerimauti, ar 
ji išgyvens. 

Kristianas įnirtingai diskutavo su Sebastianu; kad šis leistų gydy- 
ti sergančiąją. 

Kadangi kunigas nestokojo argumentų, Kristianas pasikvietė 
naująjį raštininką, mintyse džiaugdamasis, kad Dievas būtent da- 
bar atsiuntė į jo namus tą, kuris buvo įpratęs ginčytis dėl teologinių 
klausimų. Tilis, kaip jį vadino, įsivėlė į aršų žodžių mūšį su nuodėm- 
klausiu dėl to, kad pavojingos ligos neišgydysi vien maldomis. Tuo 
metu jo akys džiugiai blizgėjo. 

Kai Sebastianas vis dar nenorėjo pasiduoti, Kristianui atsibodo 
tos kalbos, jis paprasčiausiai pastūmė nuodėmklausį į šoną ir pagra- 
sino ištrauktu kardu nusivaryti jį iki pat Zigrūnos tėvo, kuris apsau- 
gotų dukterį. 

— Eikite į bažnyčią ir kaip nors prisidėkite, kad jai pagerėtų, - už- 
sipuolė jį, tad Sebastianas nuskubėjo vykdyti reikalavimo. 

Karštis drebino ir kankino merginos kūną. Marta pati rūpinosi 
Zigrūna, dėjo šaltus kompresus, o jai atsibudus, kuždėjo raminan- 
čius žodžius. 

Ji nemėgo Zigrūnos, ją žeidė tai, kad šios dievobaimingumas ap- 


kartins Luko gyvenimą, bet ji sirgo ir jai reikėjo pagalbos. Marta 

negalėjo jos kaltinti tuo, kad ši pirma į kaimą atnešė epidemiją, nors 
žinojo, kad dauguma tai darė slapčia. 

Stebuklas, bet iš jos namiškių nė vienas rimtai nesusirgo — nei 
vaikai, nei tarnai. 

Vis dėlto, kai atrodė, kad Zigrūnai pagerėjo, ir Marta pabandė 
duoti ligonei šiek tiek sriubos, karštis visu pajėgumu atsinaujino. 

— Ji paprasčiausiai nebeturi jėgų, — išsekusi tarė ji Kristianui per 
vakarienę. Lukas tuo tarpu spoksojo priešais save. Neįmanoma įspė- 
ti, ką jis galvoja. 

— Tu taip pat nebeturėsi, jei ir toliau šitaip dirbsi, - konstatavo 
Kristianas. Tada liepė: - Dabar eisi į lovą ir gerai išsimiegosi iki ry- 
tojaus pietų. Tiek laiko ja galės pasirūpinti ir jos palydovai. Juk ji 
atsigabeno čia pakankamai žmonių. 

Marta neprieštaravo. Jis buvo teisus. Be to, ji turėjo svarią prie- 
žastį pasisaugoti: ji pamanė, kad vėl laukiasi. 

Todėl ji netardama nė žodžio įvykdė jo prašymą ir išmiegojo be- 
veik iki rytdienos. Visi laikėsi šeimininko nurodymo jos netrukdyti 
ir jokiu būdu nežadinti - ne tik iš paklusnumo, bet ir rūpindamiesi 
jaunąja ponia. Tarnaitės jau keletą pastarųjų dienų žvelgė į ją susirū- 
pinusios, o virėja vis stengėsi pakišti Martai keletą gardesnių kąsne- 


lių, nes ši atrodė labai sulysusi. 


Kitą dieną Martą pažadino įpykusio vyro balsas ir suerzintos žą- 
sies klegesys. Tikriausiai ta pati senoji žąsis gadino gyvenimą vie- 
nam iš tarnų - klastingas paukšcis išsisukdavo iš verdančio puodo 
tik todėl, kad dėdavo daugiausia kiaušinių. 

Per langą Marta pamatė, kad saulė jau aukštai danguje. Neįpras- 
tas vaizdas, kai ji dar gulėjo lovoje, o į kambarį skverbėsi akinanti 
šviesa. Bet ji mėgavosi šia tylos akimirka ir po keleto savaičių sun- 
kaus darbo užtarnauta vienatve. Tada atsikėlė ir ėmė ruoštis dienos 
darbams. 

Menėje stovėjo tarnaitės, vos išgirdusios ją lipant laiptais, nutilo 


ir įsispoksojo. 

— Kas atsitiko? — pasiteiravo Marta. Apėmė baimė. Susirgo vai- 
kai? Ar vienas iš ginklanešių? Dėl Dievo, ką jie pasakytų markizui 
Ditrichui, jei vieninteliam jo paveldėtojui kas nors atsitiktų? 

— Pas ligonę atėjo medikas, - paaiškino Mechthilda. Kitos tuo 
tarpu vis dar tylėjo. - Jį pasikvietė jos nuodėmklausys. Jūsų mes ne- 
galėjome trukdyti. 

- Jis dar pas ją? - pasiteiravo Marta. Galbūt nepažįstamas gydy- 
tojas žinos priemonę, kuri vėl pastatys Zigrūną ant kojų. 

Mechrthilda linktelėjo ir Marta nuėjo į kambarį, kuriame gulėjo 
ligonė, tada pasibeldė ir įėjo vidun. 

Vaizdas, kurį ji išvydo, privertė ją sustingti neperžengus kamba- 
rio slenksčio. Juodai apsirengęs asmuo stovėjo atsukęs jai nugarą ir 
tą akimirką valė kruvinus ašmenis. Iš Zigrūnos rankos ant žemės la- 
šėjo kraujas. 

— Nejaugi nematote, kad ji per silpna, kad ištvertų dar ir kraujo 
nuleidimą? - sutrikusi sušuko ji nepažįstamajam. 

Bet šiam atsisukus ji pamatė, kad tai nebuvo nepažįstamasis. Tai 
buvo tas pats medikas, kuris prieš kelerius metus gyveno Burgber- 
ge, kai ji tebuvo paprasta pribuvėja ir išgydė jaunesnįjį markizo Oto 
sūnų. 

- Jūs? - išlemeno ji. - Jūs esate naujasis Nikolajaus kvartalo me- 
dikas? 

Jos oponento šis susitikimas, rodos, nenustebino. 

— Būtent. Tas pars, - liepsnojančiu neapykanta balsu tarė jis. — 
Kai Jūs išvarėte mane iš Burgbergo, turėjau susirasti kitą vietą. — 
Jo akys susiaurėjo. - O kas pasitaikytų geriau už Jūsų pačių vie- 
tovę? 

Staiga šalia Martos atsirado Kristianas. 

— Savo namuose nepakęsiu jokių grasinimų, - įsakmiai pasakė 
jis. - Nedelsdamas paliksite šį namą ir niekada nebekelsite čia kojos. 

— Ak, narsusis riteris, kuris kardu nugynė mane nuo mano pacien- 
to, kad menka žolininkėlė galėtų pademostruoti savo nemokšišku- 


mą. 

Medikas pagriebė savo instrumentus ir nuėjo prie durų. Sustojo 
priešais Kristianą: 
— Sįkart manęs neišvarysite. Cia turėsiu pakankamai klientų, ne 


tik paiką markizą, kuris klauso kiekvienos savo žmonos užgaidos. 


Vos pasitraukus epidemijai, Kristianas iš Meiseno sulaukė žinios. 
Jis kartu su savo riteriais privalėjo ten vykti ir lydėti markizą Otą į 
kitą imperatoriaus susirinkimą. 

Lukas džiaugėsi, galėdamas pabėgti nuo savo nuotakos, kuri 
daugmaž pasveiko, bet vis dar buvo silpna, kad keliautų namo. 

Kristianas iškart priėmė tvirtą sprendimą. Kol jo nebus, Marta 
kartu su vaikais įsitaisys jo draugo Raimundo dvare. 

— Jokiu būdu nepaliksiu tavęs ir vaikų čia vienų. Tik ne tada, kai 
kaime vis dar yra šis nuodėmklausys, o mes nesame tikri, ar neįvyks 
dar vienas užpuolimas ir ar vėl nepasirodys Randolfas. 

Marta šįkart visiškai jam pritarė, nors ji ir nenorėjo bėgti iš gim- 
tojo kaimo. Bet pasilikus be Kristiano, jai bene labiausiai iš visų grė- 
sė pavojus. 

Todėl ji susidėjo daiktus, perleido prižiūrėti Zigrūną jos palydo- 
vams ir džiaugėsi būsimu susitikimu su jaunąja Raimundo žmona 


Elžbieta. 


ANTRA DALIS 


i 
< 


644 ke ėaakų 


Adaltinta 


Staigus šalto oro gūsis atitraukė Martą nuo siuvinėjimo. 

Raimundo salės tarpduryje stovėjo juodai apsirengęs dvasiškis 
su dideliu, brangakmeniais nusagstytu auksiniu kryžiumi ant krū- 
tinės. Jo veido bruožai priminė plėšrūną. Nors salėje buvo daugiau 
nei tuzinas žmonių, savo kiaurai veriančiu žvilgsniu jis iškart užfk- 
savo Martą. 

Ją nukrėtė beprotiškas šaltis, nes vieną akimirką ji pamatė aplink 
jį šmėžuojantį juodą šešėlį. 

- Ieškau kažkokios Martos, - garsiai suriaumojo dvasiškis, nenu- 
leisdamas nuo jos akių. 

Nebuvo jokios prasmės tai paneigti. Jis žinojo, kur ji (iš kur?), ir 
jis žinojo, kas ji. 

Marta atsargiai padėjo į šalį vaikiškus marškinėlius, kuriuos kaip 
tik taisė, ir atsistojo. 

— Tai aš. 

— Tu keliausi su manimi į Meiseną. 

— Kodėl, garbingasis? - mandagiai įsiterpė Elžbieta. - Ji laukiasi 
ir turėtų vengti tolimos kelionės. 

Plėšrūno žvilgsnis nukrypo į šiek tiek sualvalėjusį Martos pilvą. 
Jo veide vieną akimirką šmėkštelėjo kažkas panašaus į gailestį. Bet 
Marta buvo įsitikinusi, kad gailestis jam yra svetimas. 

— Ji privalo atsakyti prieš Bažnyčios teismą. 

Nors atsakymas Martos nenustebino, ji jautėsi taip, lyg ledinė 


ranka būtų suspaudusi jos širdį. 


150 SABINE EBERT 


— Kuo ji kaltinama? - šiek tiek garsiau paklausė Elžbieta. 

— Tavęs tai neliečia, moterie, - grubiai Raimundo žmonai atrėžė 
dvasiškis. - Nesikišk į dalykus, kurių tu nesupranti. 

- Ji dama, be to, dievobaiminga, - paprieštaravo Elžbieta. 

— Tai išsiaiškins Bažnyčios teismas. Gal norėtum išreikšti abejo- 
nes jo sprendimų teisingumu? - nepažįstamojo balsas buvo kandus, 
akyse liepsnojo įtūžis. 

Marta žvilgsniu paprašė Elžbietos pacylėti. Jos draugė neturėtų 
kartu su ja būti įtraukta pražūtin. 

- Žinoma ne, garbingasis, - tyliai atsakė Elžbieta. 

Vos dvasiškis linktelėjo galvą, prisistatė du ginkluotieji, kurie at- 
vyko kartu su juo ir stovėjo už nugaros. 

— Suriškite raganai rankas. Ir būkite atsargūs, kad ji nepaspruk- 
tų! 

Po šių žodžių Marta suprato, kad jos mirtis jau nuspręsta. Tuo 
metu, kai vyrai rišo rankas, ji suprato, ką reiškė apgailestavimo ku- 
pina dvasiškio veido išraiška. Jis nesigailėjo jos ar dar negimusio 
vaikelio - tai buvo nusivylimas dėl to, kad dėl nėštumo jis negalės 
naudoti visų kankinimo būdų ir iškart paskirti jai mirties bausmę. 
Tai galės įvykti tik po vaiko gimimo. 

Prieš ištempiant ją laukan, Marta metė paskutinį nebylų žvilgs- 
nį į mirtinai išbalusią Elžbietą. Nė vienam riteriui Elžbieta nebūtų 
leidusi laužyti jos namų teisių. Bet prieš dvasiškį ji negalėjo kelti bal- 
so. 

Marta žinojo, kad Elžbieta padarys viską, ką gali, kad praneštų 
Kristianui ir pakviestų pagalbos. Bet nebuvo nieko, ką ji galėtų pa- 
daryti prieš Bažnyčios teismą, kuris jau kaip ir paskelbė savo nuos- 


prendį. 


Vyrai įsakė jai lipti į vežimą ir ten ją tvirtai pririšo. Marta meldė- 
si, kad jos vaikai nematytų, kaip ją išveža. Bet Raimundo žmona pa- 
sirūpino, kad jos ir Martos vaikai, žaidę kieme, skubiai būtų nuvesti 


už namo ir nepakliūtų į grobikų akiratį. 

Visos kelionės metu Marta negavo nei valgyti, nei gerti, nė šlake- 
lio vandens, nors kepino rugpjūčio saulė. Niekas su ja nekalbėjo. 

Net naktį ji turėjo praleisti surišta vežime, saugoma dviejų vyrų, 
kurių akivaizdoje ji turėjo atlikti gamtinius reikalus. Ji mirė iš gėdos 
ir tikėjosi, kad suknelė ir tamsa beveik viską paslėpė. 

Ištroškusi, alkana, apdulkėjusi ir išvarginta nerimo ji tik kitos 
dienos popietę pasiekė Meiseną. Sargybiniai nuvedė ją į Vyskupo 
rūmus. Bet ji nebuvo nuvesta į salę prieš teismą, kaip kad tikėjosi. 
Jos laukė kalėjimas. 

Jei joje ir liepsnojo mažytė tikėjimo kibirkštėlė, požemių tamsoje 
ji užgeso. Sargybiniams įstūmus į vidų, ji deglo šviesoje išvydo kups- 
tą šiaudų ir ant sienų kabančias grandines. 

Vyrai nustūmė Martą į dvokiančius šiaudus. Tada užsklendė du- 
ris ir paliko vieną tamsoje. 

Tik dabar ji leido sau išsiverkti — iš nuovargio, baimės ir nerimo 
dėl dar negimusio vaikelio. Netrukus ji taip įsiraudojo, kad atrodė, jog 
niekada nenustos verkti. Iš pasibaisėjimo ji net neišgirdo besiartinan- 
čių žingsnių ir sklęsties girgžtelėjimo. Tik akinanti deglo šviesa priver- 
tė ją atsipeikėti. Apakinta ji spoksojo į liepsną ir vėl išgirdo balsus. 

— Nuimkite jai virves, įtaisykite deglą ir palikite mus vienus, — 
įsakė dvasiškis plėšrūno bruožais. - Bet palaukite prie durų. 

Vienas vyras priėjo prie jos ir atlaisvino virvę nuo riešų, kurie jau 
buvo sutinę ir iš skausmo pulsavo. Tada ji išgirdo: 

— Kaip pageidausite, - nutolstančius žingsnius ir užsiveriančių 
durų girgždesį. 

Suknelės rankove ji pabandė nusišluostyti ašaras. 

Bet dvasiškis buvo greitesnis. Jis jau stovėjo priešais, pakėlė jos 
smakrą ir iš pasalų apžiūrinėjo jos veidą. 

— Ašaros? Cha! Raganos negali verkti. 

Nespėjo Marta nieko pasakyti, o jis įsakė: 

— Kelkis! 

Marta svyruodama atsistojo. Veriantis žvilgsnis vis dar buvo į ją 


įsmeigtas. 

Drebančiais pirštais plėšrusis iš po suknelės ištraukė grandinėlę 
su sidabriniu kryžiumi, kurį jai padovanojo Kristianas. 

— Manęs tu neapgausi. - Staigiu judesiu jis nutraukė grandinėlę 
nuo jos kaklo ir numetė ant žemės. 

— Nusirenk! 

Marta pasibaisėjusi įsispoksojo į jį. 

— Ko nors neišgirdai? Nusirenk! 

— Kaip Jūs galite iš manęs šito reikalauti? — iškošė ji. 

— Tu priešiniesi ? 

Balse nuskambėjo aiškus triumfas. Jis nuėjo prie durų ir pasikvie- 
tė du ginkluotuosius. 

— Nurenkite ją, — įsakė jis. - Turiu apžiūrėti jos kūną, ar nėra 
raganos ženklų. 

Marta galėjo žengti atgal vos vieną žingsnį. Jos nugara atsitrenkė 
į kalėjimo sieną. 

Ji čaižiai spiegė, kol tiedu traukė nuo jos galvos gobtuvą ir plėšė 
drabužius. Išgąstis ir pasišlykštėjimas grubiais prisilietimais jai pri- 
minė, kaip Randolfas su savo draugužiais anuomet ją išniekino. Ne- 
paisant tamsos, sargybinių veiduose ji atpažino tą pačią aistrą, ant 
krūtų ir šlaunų jautė grubias ir gašlias jų rankas. 

— Pasitraukite nuo jos, - įsakė prikimęs balsas. Sargybiniai pa- 
kluso, žengė žingsnį atgal ir spoksojo į nuogą jauną moterį, kuri vel- 
tui bandė prisidengti. 

Suknelė ir apatiniai gulėjo suplėšyti ant žemės. Nors plėšrūnas 
išlaisvino ją iš gašlių vyrų rankų, ji nejautė palengvėjimo. Nujautė, 
kad jo ketinimai buvo blogesni nei sargybinių. 

— Prikauscykite ją, kad galėčiau apžiūrėti. 

Jaunesnysis sargybinis visu kūnu prispaudė ją prie sienos, pakėlė 
rankas ir virš galvos sukaustė jas grandinėmis. Prieš pasitraukdamas 
perbraukė jos pilvu savo sustandėjusia lytimi. Tada dvasiškis išsiuntė 
vyrus laukan. 

Sustingusi iš baimės Marta laukė, kas įvyks. Prieš tapdama Kris- 


tiano žmona ji daug kartų išgyveno vyrų prievartą, bet nė vieno ji 

taip nebijojo, kaip šio. Su savo tamsiu apdaru ir gaubiančiu šešėliu 
jis atrodė kaip pragaro pasiuntinys. 

Kai jis ištiesė pirštus link jos kūno, akys suliepsnojo. Ji susigūžė, 
bet grandinės varžė. Kai jo pirštai kaip voro kojelės slinko jos kūnu 
ir lietė tas vietas, kurias matyti turėjo tik Kristianas, jos aimanas iš- 
kreipė kančia. 

Kai svetimi pirštai įslinko į vidinę šlaunų pusę, ji suriko. 

— Klyk, ragana, - sukuždėjo jis drebančiu balsu. 

Tik tuomet Marta suprato, kad jis ieškojo ne raganos ženklų. Po 
apsiaustu ji išvydo sustandėjusį jo vyriškumą ir geismą veide. 

— Kokią nuodėmę Jūs darote, Dievo tarne! - sutrikusi sušuko ji. 

Tarsi pričiuptas jis atsitraukė, tačiau tik trumpai. Veidą iškreipė 
pikta šypsena ir didžiulis džiaugsmas. Atrodė, kad kažkuo ji padarė 
jam didžiulę paslaugą. Po akimirkos paaiškėjo, dėl ko jis šitaip apsi- 
džiaugė. 

Staiga jo rankose atsirado rykštė. Jis patikrino jos lankstumą. 
Tada žengė žingsnį atgal ir primerktomis akimis ją apžiūrėjo. 

— Koks velnio kūrinys - pragaištis nuodėmingos moters pavida- 
lu. Priimk bausmę už tai, kad priešiniesi, ragana. Arba prisipažink! 

— Aš nesu ragana! - sušuko ji. 

Ji žinojo, kad jos atsakymas nieko nedomino. Jo akyse ji matė tą 
patį liguistą norą, kurį jau kartą buvo mačiusi: Osvaldas iš jos gim- 
tojo kaimo, kuris ilgai ją persekiojo, žvelgė taip pat. Jis kaimo gyven- 
tojams buvo tapęs siaubūnu, nes didžiulį pasitenkinimą pajausdavo, 
jei galėdavo iki kraujo nuplakti žmogų. Paskutinę akimirką nuo to 
ją išgelbėjo Kristianas ir Lukas. Tada jie jį ir nužudė. Bet šįkart nie- 
kas neateis jos išvaduoti. Skausmo iškreipti riksmai taip ir liks tarp 
šio kalėjimo sienų. 

— Tu savo įsčiose nešioji kūdikį, todėl galiu apsistoti tik ties tavo 
oda ir plaukais, - išgirdo ji plėšrūno burbėjimą. — Bet rykšte taip 
pat galiu išmokyti tave paklusnumo. Nagi, apsisuk. 

Ji prispaudė veidą prie šiurkščios sienos ir išgirdo šiugždant šiau- 


dus, kai jos kankintojas žengė žingsnį atgal, idant užsimotų. Ji nega- 

lėjo jo matyti, bet žinojo, kad jis specialiai delsė kirsti pirmąjį smūgį, 
jog įbaugintų belaisvę. 

Stiprus kirtis sužalojo jos odą nuo pečių iki pat klubų. Ji suriko ir 
pajuto nugara tekantį kraują. 

Vyras plėšrūno veidu sušniokštė ir vėl užsimojo, tada vėl ir vėl, 
kai ji tuo tarpu be sąmonės kabojo sukaustyta grandinėmis. 

Praėjus svaiguliui ir pajutus palengvėjimą, jis pasikvietė vidun 
sargus. 

— Išlaisvinkite ją, — įsakė jis. - Rytoj prieš teismą ji turės stovėti 
ant savo kojų. 

Jaunesnysis paniurusiu veidu atlaisvino antrankius ir apalpusi 
moteris nukrito ant žemės. Šventiko nakties planai vėl sužlugo. Su 
šiuo kraujuojančiu, pusiau raudonu mėsos gabalu nebebuvo ką veik- 
ti. Tada jis pamatė ant žemės gulintį lankelį su šydu. Skubiai pakėlė 


jį ir užsikišo po apatiniais baltiniais. Bent už jį gaus kelias monetas. 


— Nagi, stokis! — stiprūs spyriai atgaivino Martos sąmonę. Bet 
nespėjusi suprasti, kur ji atsidūrė, kai kūnu nuvilnijo deginantis 
skausmas ir ledinis šaltis. 

Ji pakėlė galvą ir prisimerkė prieš akinančią šviesą. Kai akys pri- 
prato prie deglo liepsnos, vyro, dar vakar geidulingai spoksojusio į 
ją, veide išvydo pasišlykštėjimą ir išgąstį. Ranka ji perbraukė skau- 
dančią kairiąją veido dalį. Turbūt ji krito ant šios, kai vyrai ją išlais- 
vino. Skruostas buvo sutinęs, tikriausiai pamėlęs ir paraudęs. | 

— Atsikelsi? Ar nori sulaukti daugiau smūgių? 

Kovodama su skausmu ji atsistojo ir tik tada suprato, kad yra 
nuoga. Bandymas prisidengti krūtis ir gėdą sulaukė tik sargybinių 
pašaipų. Vienas iš jų numetė jai skudurą. 

— Apsirenk šitą. 

Drebančiomis rankomis išskleidė drobės gabalą; kalinio drabu- 
žis, kuris nepridengs nei jos šlaunų, nei rankų. 

Tik dabar ji suvokė, kodėl Kristianas primygtinai reikalaudavo, 
kad ji rengtųsi spalvotomis ir tokių kirpimų suknelėmis, kurios pa- 


prastiems žmonėms buvo uždraustas vaisius. 

Bažnyčios teismas elgsis su ja ne kaip su kilminga dama, o pagal 
tai, kaip ji dabar atrodė, ko ir norėjo dvasiškis plėšrūno veidu — pus- 
nuogė, apsirengusi skarmalais, šiaudų pilnais, susivėlusiais ir nepri- 
dengtais plaukais, basa, murzina, nukankinta, vos galinti pastovėti 
iš troškulio, alkio ir skausmo. 

Vargais negalais ji užsitempė marškinius. Sulig pirmu judesiu at- 
sivėrė žaizdos nugaroje ir ėmė vėl kraujuoti. 

Vyrai ant rankų uždėjo grandines ir vedė ją pro rūsį, tada laiptais 
aukštyn, per pusę Vyskupo rūmų, kol prie didelių durų sustojo ir 
įsakė jai likti stovėti. Vienas iš sargybinių įėjo pro duris. Prabėgo 
daug laiko, niekas nekvietė Martos vidun. Ji pagalvojo, kad tai buvo 
dar vienas būdas ją labiau įbauginti. 

Ji svirduliavo ir manė nebeišsilaikysianti ilgiau ant kojų, kai di- 
džiulės durys pagaliau atsidarė ir mostu buvo parodyta užeiti. 

Menė buvo didelė ir tamsi. Vienoje pusėje prie ilgos, aukštos pa- 
kylos sėdėjo šeši tituluotieji, juodomis sutanomis ir didžiuliais kry- 
žiais ant krūtinių. Visi spoksojo į ją, bet veidų ji negalėjo atpažinti. 
Bet buvo tikra, kad be plėšrūno daugiau nieko nepažinojo. Vidu- 
ryje stovėjo prabangiai išpuoštas krėslas, ant kurio niekas nesėdėjo. 
Kairėje pusėje prie savo pakylos sėdėjo raštininkas, kuris rūpestingai 
vengė pažvelgti į ją, todėl spoksojo į pergamentą. Be jų salėje nieko 
nebuvo. 

Negailestingai žvelgiant šešioms poroms akių ji delsdama priėjo 
šiek tiek arčiau, kol išgirdo pažįstamą balsą. 

- Ant kelių, nusidėjėle! 

Ji iškart pakluso su palengvėjimu, kad nebereikės stovėti. Ji ne- 
norėjo bejėgė susmukti prieš savo teisėjus. 

Į ją kreipėsi vyras, sėdintis kairėje šalia tuščio krėslo. 

— Tu Marta, pribuvėja ir nežinomos kilmės žolininkė, kuri šiuo 
metu gyvena Kristiansdorfe? 

Ji norėjo atsakyti, bet po keleto dienų, praleistų be vandens, jos 
burna buvo tokia išdžiūvusi, kad po didžiulių pastangų tik nusiko- 


sėjo. 

— Paklausykit: net jos balsas nežmogiškas, - iškošė plėšrūnas. 

Visi nužvelgė ją tyrinėjančiais žvilgsniais. 

— Jos lūpos sutrūkinėjusios. Ar gali būti, kad kažkas pamiršo 
duoti jai gerti? Atneškite vandens, - įsakė jis raštininkui, kuris ne- 
delsdamas nuskubėjo. 

Martai atrodė, kad niekada nebuvo gėrusi nieko skanesnio už 
beskonį, drungną vandenį, kurio jai atnešė raštininkas. Ji privalėjo 
susitvardyti ir gerti mažais gurkšneliais, kad neužspringtų. 

Tada ji pastatė indą ant žemės, nukreipė žvilgsnį į vyrą, sėdintį 
tuščio krėslo kairėje ir tarė: 

— Dėkoju Jums, garbingasis. 

— Kalbėsi tik tada, kai tavęs paklaus! - užsipuolė kitas. 

Tas pats vyras, prašydamas tylos, pakėlė ranką ir pakartojo klau- 
simą: 

— "Tu esi Marta, pribuvėja ir žolininkė, kuri šiuo metu gyvena 
Kristiansdorte? 

— Taip, ir riterio Kristiano iš Kristiansdorfo žmona, dėl markizo 
Oto malonės pakilusi į kilmingosios padėtį, - kiek galėdama tvir- 
čiau atsakė Marta. 

Atsakymas sukėlė šnabždesį tarp ant pakylos sėdinčių vyrų. 

- Jei ji kilminga, kaip galėjo atsidurti tokioje padėtyje? - šiurkš- 
čiai paklausė jis vyro, vykdančio apklausą. 

„Kas jis?“ — mąstė Marta. Niekas nebūtų jos vardo ar vyro padė- 
ties laikęs ypač svarbiais. Ypač, kad tai nulemtų jos gyvybę ar mir- 
tį. Bet naujojo vyskupo tarp jų nebuvo. Tikriausiai tuščiasis krėslas 
buvo skirtas jam. Nejaugi jie priims nuosprendį be jo? 

— Ji tik paprasta valstietė moteris, kurią į aukštą padėtį pakėlė 
tik markizo kaprizas. Galbūt ji apkerėjo jį savo velniškais burtais, — 
neigiamai atsiliepė plėšrūnas. - O nepaisant jos padėties ir vardo, 
ar nejaučiame jos piktadarysčių? Be to, ji priešinosi, kai norėjau ap- 
žiūrėti jos kūną, ar ant jo nėra raganos ženklų. Pirmiausia turėjome 
priversti ją paklusti. 


— Arji turi raganos žymių? — vėl pasiteiravo vykdytojas. 

— Taip, raudoną arklio kanopos formos ženklą, - atsakė kitas. 

Marta ėmė gaudyti orą. 

— Kur? 

Virš kairiosios krūties. 

— Noriu pamatyti. 

— Aš neturiu tokio ženklo, - sušuko Marta. 

— Matote - ji vėl priešinasi, - niršo plėšrūnas. Įtūžusiais žings- 
niais jis perėjo kambarį ir perplėšė marškinius taip, kad Martos krū- 
tis liko nepridengta. 

- Jis dingo, - suvaidinęs nuostabą sušuko jis. - Dėl Dievo! Dar 
vakar aiškiai jį mačiau. Ji tikrai turi velniškų galių. 

— Niekada neturėjau tokio ženklo, - kiek galėdama sparčiau pa- 
kartojo Marta, susisupdama į sudraskytą medžiagą, kad pridengtų 
krūtinę. - Jis meluoja! Vakar jis gašliai lindo prie manęs! 

Plėšrūnas iškėlė rankas į dangų. 

— O Viešpatie! Išlaisvink mus nuo šios blogio pasiuntinės, - dek- 
lamavo jis. Tada kreipėsi į kitus vyrus: 

— Parys girdite - ji apsėsta demonų. Tik apsėstoji gali kalbėti to- 
kias bjaurastis. Nutildykite ją! Užčiaupkite jai burną, kol nepaleido 
teisme dar daugiau šventvagiškų kerų. 

Bet tardytojas ignoravo jo pasiūlymą. 

— Reguliariai lankaisi mišiose ir eini išpažinties? — paklausė jis 
Martos, kurią tuo tarpu persmelkė toks skausmas, kad nebežinojo, 
kaip išsilaikyti ant kojų. 

- Žinoma. 

— Žinai, kokie sunkūs kaltinimai tau mesti? 

Marta papurtė galvą. 

— Kaltintojas tvirtina, kad tu susidėjai pasitelkusi blogį, kad pa- 
goniškomis maldomis ir priemonėmis išgelbėtum sergančiuosius 
nuo mirties. To tu išvengei naudodamasi burtais. 

— Tai netiesa. Kas yra kaltintojas? Turiu teisę tai sužinoti. 

— Pakviesk jį vidun, - raštininkui įsakė tardytojas. 

Šis išskubėjo laukan ir šįkart greitai grįžo. Jį lydėjo medikas. 

Patenkintas ir laimingas mokslininkas mėgavosi akimirka, kaip 
atrodė Marta: sukaustyta grandinėmis, pusiau nuoga ir nukankinta, 
klūpinti ant žemės. Tada jis skubiai persižegnojo ir pagarbiai nusi- 
lenkė dvasininkams. 

- Jūs kaltinate šią moterį piktnaudžiaujant savo, kaip pribuvėjos 
ir gydytojos vardu, kad įvykdytų velnio kėslus? - paklausė vyras, sė- 
dintis kairėje tuščio krėslo pusėje. 

— Savaime suprantama, jūsų eminencija. 

Tardytojas praleido pataikaujantį kreipimąsi. 

- Jūs žinote, kad dėl klaidingo kaltinimo galite sulaukti bausmės, 
kuri bus skirta šiai moteriai, jei tik neįrodysite jos kaltės? 

— Savaime suprantama. Studijavau mediciną Bolonijos universi- 
tete ir galiu tvirtinti, kad nusimanau šiuos dalykus. Kaip Jūs tikriau- 
siai žinote, Kristiansdorfą buvo apėmusi tymų epidemija. Kiekvie- 
nas išsilavinęs žmogus žino, kad ją nugalėti galima tik meldžiantis 
ir nuleidžiant kraują, idant išsivalytų organizmas. Bet šita moteris 
atmetė visus žinomus metodus. Vis dėlto po jos gydymo išgyveno 
ir tie, kuriems jau buvo skirta mirti. Tai galima paaiškinti tik velnio 
įsikišimu. 

— Vertėtų pamąstyti, gal pats Dievas atnešė kaimui šią epidemiją, 
kad nubaustų nusidėjėlius ir sustabdytų bedievišką gyvenimą? Bet 
ji panoro sužlugdyti jo planus, - tęsė savo puolimą plėšrūnas. 

— O galbūt jos metodai paprasčiausiai buvo geresni? — iš kairės 
pasigirdo abejojantis balsas. 

— Ką Jūs kalbate? — pašoko medikas. — Ši moteris visiškai nieko 
nenusimano apie mediciną. Patyriau tai prieš kelerius metus. Ma- 
čiau, kaip ji maitino jaunąjį markizą braškėmis. Kiekvienas išsilavi- 
nęs žmogus žino, kad valgyti žalius vaisius yra nesveika. Apskritai, 
kilmingieji turėtų valgyti tik vaisius, kurie auga ant medžių, kai tuo 
tarpu tai, kas bręsta ant žemės, yra skirta likusiai tautai. Ji sukliudė 
man apžiūrėti ir antrąjį markizo sūnų bei pritaikyti jam pripažintus 
metodus, tarkime, dėles ar pakaruoklio kraują. Be to, aš pats mačiau 


ir girdėjau, kaip ji murmėjo paslaptingus žodžius. 

— Jis meluoja! Aš šnabždėjau maldas, maldas, kad Dievas padėtų 
jaunajam Ditrichui išgyti, - sušuko Marta. 

— Ragana, tardama dievo vardą, jį sutepa, - iškošė dvasiškis plėš- 
rūno veidu. 

Tardytojas prašydamas tylos vėl pakėlė ranką. 

— Jokių skubotų išvadų. Reikalas per daug rimtas, todėl privalo- 
me išnagrinėti jį išsamiai. 

Jis vėl kreipėsi į mediką. 

- Jei teisingai suprantu, jei ji yra riterio Kristiano žmona, tuomet 
per ją jūs praradote savo vietą Burgberge, tiesa? - paklausė jis Mar- 
tos nuostabai. 

Medikas išbalo. 

— Bet praėjo jau daug metų. Dabar aš turiu jau kitą vietą. 

— Girdėjau, kad Kristiansdorfe. Ten, kur jūsų konkurentė vėl bus 
ši moteris. Esate pasirengęs prisiekti, kad jūsų skundo nepaveikė pa- 
vydas ir keršto troškimas? Dabar paskutinė Jūsų galimybė atsiimti 
kaltinimą. Kitaip už melą jūs neteksite liežuvio. 

Medikas krito ant žemės. 

- Prisiekiu, visos mano pastangos skirtos tam, kad apsisaugotume 
nuo velnio įtakos. Tuomet kodėl aš turėjau keltis būtent į Kristians- 
dortfą, jei ne tam, kad išaiškinčiau šios pavojingos raganos darbus? 

Tardytojas vėl kreipėsi į Martą. 

— Kaltintojas yra išsilavinęs žmogus. Ar turi liudininkų, kurie pa- 
liudytų tavo darbo garbingumą ir dievobaimingumą? Tik ne kokio 
nors valstiečio žmona, kurios vaikiščią išgydei nuo niežų ar raudo- 
nukės. Tai turi būti kilmingi žmonės ir bažnyčios tarnai. 

— Tėvas Bartolomėjus iš Kristiansdorfo, markizas Otas ir marki- 
zė Jadvyga, - nedelsdama atsakė Marta. 

Kitų vardų ji nenorėjo minėti, kad nepastatytų ko nors į pavojų. 
Markizas ir jo žmona buvo pakankamai galingi, kad Bažnyčios teis- 
mas priimtų jų nuomones. Bet ar jie paliudys jos naudai ? 

— Naujas velniškas būdas visus suklaidinti, - įsiterpė plėšrūnas. — 
Kunigas mirė prieš savaitę, markizas ir jo žmona yra pakeliui į impe- 


ratoriaus susirinkimą ir greitu laiku negrįš atgal. 

„Tėvas Bartolomėjus negyvas?“ - liūdnai pagalvojo Marta. Ne- 
beliko jokios vilties. Niekas jos nebeužtars. 

Tardytojas nepatenkintas apsižvalgė. 

— Mes atsiduriame sunkioje padėtyje. Ar tikrai turėsime laukti 
keletą savaičių, kol galėsime priimti sprendimą? 

— Ši moteris per daug pavojinga. Siūlau jai Dievo nuosprendį, 
tarė plėšrūnas. - Išbandykime ją šaltu vandeniu, taip greičiau išaiš- 
kės tiesa. 

Marta susigūžė. Ji nesuprato, kodėl šis vyras norėjo jos mirties. 

Dievo nuosprendis galėjo būti nukeltas kelioms dienoms ir su- 
teikti nedidelę galimybę išgyventi. Nuteistieji privalėdavo nešti 
karštą anglį, stverti verdantį vandenį ar aliejų arba žingsniuoti ant 
įkaitintų žarijų. Jei žaizdos gydavo gražiai, kas retai įvykdavo, auka 
būdavo paskelbiama nekalta ir laisva, net jei ir suluošinta visam li- 
kusiam gyvenimui. Pūliuojančios ir negyjančios žaizdos buvo laiko- 
mos kaltės įrodymu, o nusidėjėlis nuteisiamas mirties bausme. 

Bet išbandymas vandeniu upėje bet kokiu atveju reiškė mirtį. 
Tie, kurie nepereidavo virš vandens, būdavo teisiami mirtimi, nes 
švarus vanduo neišlaikydavo raganų paviršiuje. Nuskendimas buvo 
laikomas nekaltumo įrodymu. Bet budeliai dažniausiai ištraukdavo 
nelaimingąją auką iš vandens prieš jai nuskęstant. 

Vienąkart ji pati stebėjo tokį Dievo išbandymą. Kaimynė apkalti- 
no jauną moterį apkerėjus jos vyrą ir karves, kad šios nebeduotų pie- 
no. Nusiminusi ji vis įrodinėjo savo nekaltumą, kol buvo nustumta 


nuo tilto. Tada vyrai murkdė ją po vandeniu tol, kol nuskendo. 


Draskoma nevilties ir kartu tikėjimo, Marta laukė tardytojo nuo- 
sprendžio. Iki tol jis kaip įmanydamas stengėsi laikytis teisingumo. 

— Taip ir padarysime, - galiausiai ištarė tardytojas. 

Marta užmerkė akis. 

— Stokis, -— įsakė griežtas balsas. 


Ji svyravo, kojos atsisakė eiti. 

Tardytojas liepė pakviesti sargybinius, kurie laukė prie durų. 

— Nuveskite ją prie upės. 

Vyrai timptelėjo ją aukštyn. Marta už nugaros jautė triumfuo- 
jančius plėšrūno ir mediko žvilgsnius, kai sargai grubiai tempė ją 
laukan. 

Už trijų žingsnių apatinę pilvo dalį persmelkė duriantis skaus- 
mas. Ji susigūžė. Jos vaikas! Prarado vaiką? Jis mirs anksčiau nei ji? 

Bet nejaugi buvo svarbu, ar tai įvyks dabar, ar varpams mušant 
kitą valandą? 

„Jei aš nuskęsiu, bent jau niekas negalės apkaltinti raganavimu 
Kristiano ar mano vaikų“ Tai buvo vienintelė mintis, kuri ją vis dar 


jaudino. 


Įvyksiantis Dievo išbandymas sutraukė nesuskaičiuojamą dau- 
gybę žiūrovų. Triukšmaujanti žmonių minia sekė keistą procesiją: 
šeši kanonininkai ir viena jauna pusnuogė moteris sutinusiu veidu 
ir suplėšytais kruvinais marškiniais, vos bepastovinti ant kojų. Prieš 
juos ėjo šauklys, reikalaudamas praleisti Bažnyčios tarnus ir pridur- 
damas, kad netrukus prie upės bus išbandyta nusidėjėlė. Kol jie pa- 
siekė Elbę, buvo susibūrusi jau visa minia. 

Kai procesija priėjo krantą, plėšrūnas liepė priplukdyti valtį. 
Kažkas ant Martos liemens užrišo virvę. Nusiminusi ji nenuleido 
akių nuo pažįstamo veido, stovinčio tarp triukšmaujančių žiūrovų. 

Bet tokios, kokia ji dabar atrodė, niekas neatpažins, niekas nesu- 
pras, kad ji riterio Kristiano žmona. 

— Pripažįsti bendradarbiavusi su velniu? — niršo plėšrūnas. 

— Dėl Dievo ir visų šventųjų, aš nekalta, - sušuko Marta ir ėmė 
melstis. 

Bet ji nespėjo dorai prabilti, kai spyris parvertė ją ant žemės. Vyk- 
dydami įsakymą vyro, kuris ją apklausė, sargybiniai nuėmė grandi- 
nes ir surietė jos kūną taip, kad galėtų surišti kojas ir rankas. 

- Viešpatie, kuris esi danguje, mes prašome tavo atsakymo. Ši 


moteris ragana ar nekalta būtybė? - garsiai sušuko tardytojas. 

Kadangi Marta nebegalėjo judėti pati, ji buvo šiurkščiai pačiupta 
ir įmesta į valtį. Širdis stojo iš baimės, bet ji ir toliau meldėsi - vis 
tyliau ir greičiau. 

„Dieve, pasigailėk mano mylimo vyro ir nekaltų vaikų“, - neby- 
liai pridūrė ji. 

Aidint žmonių šūksniams valtis pajudėjo. Tardytojas ir aukštas, 
lieknas kareivis, kurio veido Marta negalėjo matyti, stovėjo jos kai- 
rėje ir dešinėje. 

— Sustokite, čia pakankamai gilu, - įsakė dvasiškis. - Įmeskite ją 
į vandenį. 

— Leiskite prieš tai dar kartą patikrinti, ar mazgai užrišti pakan- 
kamai tvirtai, - išgirdo balsą, kuris pasirodė keistai pažįstamas. 

„Pamačiusi, kieno šis veidas, ji susigūžė, nors iki tol tikėjo, kad 
niekas nebegalės jos labiau išgąsdinti, nei pati mirtis. 

Virš jos pasilenkė kareivio drabužiais persirengęs Randolfo drau- 
gas Ekehartas ir sutvirtino virvę, aprištą aplink jos liemenį. 

Kodėl Randolfas norėjo ją nužudyti būtent tokiu būdu? 

— Giliai įkvėpk, - pakuždėjo jai Ekehartas. 

Martos akyse pasirodė ašaros. Paskutines gyvenimo akimirkas ji 
privalėjo leistis pajuokiama vyro, kuris prieš ją smurtavo. 

Ji užmerkė akis ir paskutinį kartą nebyliai pasimeldė. 

"Tada ji buvo pakelta ir įmesta į vandenį. 

Marta smigo į gilumą kaip akmuo, kol virvės trūktelėjimas su- 
stabdė jos kritimą. 

Nors kiekviena kūno ląstelė norėjo apsisaugoti nuo mirties, pan- 
čiai neleido nė pajudėti. Ji atmerkė akis ir paskutinį kartą pažvelgė 
viršun į saulės šviesą, besiskverbiančią pro vandenį. Ji nekvėpavo 
kiek tik galėjo, bet kada nors juk turėjo įkvėpti oro. Į plaučius ėmė 


veržtis vanduo. Ją apgaubė tamsa. 


Stiprus krūtinės spustelėjimas — ir iš Martos plaučių ištryško 


vanduo. Ji vėl atgavo sąmonę. Marta krūpčiojo, springo ir spjaudė 

vandenį, kol galų gale galėjo laisvai kvėpuoti. Tada vėl susmuko ant 
žemės. Tik dabar jai aiškėjo, kad kažkas ištraukė ją iš vandens ir nuo 
kojų bei rankų nupjaustė virves. 

Per medinius rąstus nuaidėjo stumiamos valties garsas. Ji vėl 
buvo ant kranto. 

Kažkas pastatė ją ant kojų - Ekehartas, kurio veide matėsi kažkas 
panašaus į susirūpinimą. Išsigando Randolfo pykčio, nes ji vis dar 
liko gyva? Ar Ekehartas buvo pirmasis, kuris pasitiko ją pragare? 

Duslus dundėjimas ausyse greitai virto vaidinimą stebėjusių 
žmonių klegesiu. 

Ją apklausęs dvasiškis pakėlė ranką ir nutildė minią. 

Bet nespėjus jam pratarti nė žodžio, pasigirdo rėkiantis balsas. 

— Vanduo ją išstūmė. Ji ragana! 

Išsigandę balsai ir pykčio kupini šūksniai „Užmuškite ją!“ skam- 
bėjo vienas per kitą. 

Tardytojas vėl pakėlė ranką ir laikė, kol žmonės nurimo. 

— Ji buvo visiškai panirusi. Vanduo jos neišstūmė. Ji gyva tik to- 
dėl, kad šis žmogus, nespėjus jai prigerti, ištraukė ją lauk. 

— Taip, ji nekalta! Paleiskite ją, - iš minios sušuko moteris. Pasi- 
girdo pritariamieji šūksniai, vis daugiau balsų reikalavo: 

— Paleiskite ją! 

Plėšrūnas išsiveržė į priekį ir užsipuolė Ekehartą: 

- Šis kvailys suklydo. Jis per anksti ištraukė ją iš vandens. 

— Kai ištraukiau, ji buvo jau beveik mirusi ir nebejudėjo, — teisi- 
nosi apsimetėlis kareivis. 

— Galbūt ji nekalta, galbūt, bet taip nusprendė Dievas, nes norė- 
jo išgelbėti ne ją, o negimusį jos vaiką, — garsiai svarstė tardytojas. — 
Sunkus sprendimas... 

Iš minios vėl atsklido garsūs šūksniai. Dauguma reikalavo Mar- 
tos mirties, kiti norėjo ją paleisti. 

Pati Marta stovėjo kiaurai permirkusi ir drebanti nuo šalčio, ne- 


galėdama suregzti nė vienos aiškios minties. 


164 SABINE EBERT 


— Dabar nespręsime, palauksime, kol grįš vyskupas. Jis žinos 
sprendimą. Iki tol nugabenkite ją atgal į kalėjimą. O mes vakarais 
melskimės, kad Dievas pateiktų atsakymą. 

— Galiu vėl kankindamas ją apklausti, - pabrėžė dvasiškis plėšrū- 
no veidu. - Galbūt tuomet ji pagaliau prisipažins. 

— Sutinku. Eime atgal. 

Marta suprato, kas jos vėl laukia, tada susvirduliavo ir susmuko 
ant žemės. Skaudančios žaizdos nugaroje trumpam atgaivino sąmo- 
nę. Virš savęs per miglą pamatė Ekeharto veidą. Tada vėl užmerkė 
akis. Ji buvo per silpna, kad galėtų pasipriešinti nešama nekenčiamo 


vyro. Nesvarbu, kur. 


Ranka atsargiai pajudino jos petį. 

— Atsibusk. Privalai eiti sa manimi, - tyliai tarė Ekehartas, vis 
dar dėvintis sargybinio drabužius. 

Sumišusi jį pažvelgė, tada pažiūrėjo į kalėjimo sienas, grandines, 
kuriomis surakinta ji buvo kankinama. 

— Kur? Tas vyras plėšrūno veidu nenori manęs nukankinti iki 
mirties ? 

- Jis to geidžia ir netrukus ateis. Todėl paskubėk! Ištrauksiu tave 
iš šios skylės. 

- Pas Randolfą? 

— Ne, jis nieko apie tai nežino. Eime, mums liko nedaug laiko. 

— Bet kodėl?.. 

— Esu tau skolingas. Tu išgelbėjai mano gyvybę, kai buvau sužeis- 
tas, — trumpai tarė Ekehartas ir padėjo jai atsikelti. 

Prieš akis iškilo prisiminimai apie tą įvykį... Nelaimingas atsiti- 
kimas medžioklėje... Tada, kai ji dar buvo nesėkmingai ištekėjusi už 
senojo Viprechto. Markizui Otui kilo mintis surengti medžioklę 
tam, kad pamatytų, kaip vykdomi pirmieji sidabro kasinėjimai. Tą- 
kart Ekehartą užpuolė įniršęs lokys ir nagais giliai išdraskė jo krū- 
tinę. Vienas riteris iš Oto palydos tuokart pareikalavo jos išgelbėti 
sužeistajam gyvybę, jei ji nenorinti mirti kartu. 

— O sargybiniai ? 

— Išblaškyti. 

Ji atsargiai žengė keletą žingsnių, tada pilvą suspaudė veriantis 
skausmas ir ji parkrito ant kelių. 

— Kas atsitiko? — nekantriai paklausė riteris. 

— Mano vaikas... Aš prarandu savo vaiką, - suaimanavo Marta. 

Ilgai nesvarstęs Ekehartas pakėlė ją ir persimetė per petį. 

— Viena priežastimi daugiau, kad kuo greičiau iš čia dingtume. 

Jis atsargiai užrakino duris, tada iškart niekas nepastebės, kad 
Marta dingo. Tada su nešuliu ant pečių nuskubėjo koridoriumi. Iš 
vieno kambario, esančio netoli laiptų, sklido malonus moters aima- 
navimas ir keletas šūkčiojančių vyrų balsų. 

Ji nesuprato nei kur yra, nei kur Ekehartas ją nešė. Jis taip pat jai 


nerūpėjo. Užmerkusi akis ji vėl prarado sąmonę. 


Ją išbudino pasikartojęs veriantis skausmas. Susupta į šiltą, sun- 
kią skarą sėdėjo ant arklio. Ją laikė tvirtos rankos. Iš visų pusių buvo 
matyti tankus miškas. 

— Kas atsitiko? Reikia sustoti pailsėti? - už nugaros išgirdo Eke- 
harto balsą. 

— Aš prarandu savo vaiką. 

Ekehartas sustabdė žirgą, nušoko ir nunešė ją į vietą, kur miško 
žemė buvo minkšta ir samanota. Čia niekas negalėjo jų pamatyti. 

Jis įpylė jai vyno ir pasiūlė gabalėlį šaltos mėsos. 

— Kuo galiu padėti? - sunerimęs paklausė jis. 

Ji susigūžė iš skausmo ir pajuto kojomis tekantį kraują. Prieš tai 
ant savo plonų, suplėšytų kalinės marškinių ji pamatė besiplečiančią 
raudoną dėmę. 

— Nieko, - raudojo ji. - Jau per vėlu. 

Ekehartas apgobė ją savo apsiaustu. 

— Negaliu palikti tavęs čia gulėti, nes nukraujuosi. Dar keletas 


mylių, tada pakviesiu pagalbą. 


Martos pasąmonėje skambėjo prislopę balsai, bet ji skendėjo 


miego karalystėje. 

Jautė, kaip kažkas paguldo ją į minkštą guolį, girdėjo švelnų se- 
nos moters balsą, juto rankas, kurios ją plovė, mirkė apdžiūvusias 
nugaros žaizdas ir ant karščiuojančios galvos vyniojo šaltus kompre- 
sus. Kažkas girdė ją nestipriu vynu ar tinktūra, kurios kvapas atrodė 
nepaprastai pažįstamas. 

Kartą ji išgirdo Ekeharto balsą, griežtai įsakantį: 

— Tu niekam apie tai nepasakosi! 

— Savaime suprantama, pone. — Tai turėjo būti senoji. 

Vėliau - ji nežinojo, kiek laiko praėjo, galbūt tai buvo dienos ar 
net savaitės — išgirdo Ekehartą klausiant: 

— Ji išgyvens? 

Senoji atsakė: 

— Neįmanoma. Juk pats matote, ką ji iškentėjo, vargšė moteris. 
Tokį švelnų padarėlį tai jau seniai turėjo nuvaryti į kapus. Bet dabar 


ji dar ir karščiuoja, o tai žudo gimdyves. 


Be bėdsakų 


Atsižvelgdamas į Jadvygos būklę Otas kartu su savo palyda laiku 
iškeliavo į susirinkimą. Taip jiems nereikėjo sukarti per ilgo kelio 
galo ir kelionės viduryje galėjo sustoti pailsėti - kaip dabar, Chem- 
nico vienuolyne. 

Gydytojas kaip įmanydamas rūpinosi Jadvyga. Bet markizas lau- 
žė galvą, ar palaukti dar vieną dieną, kol žmona pasijus geriau, ar 
išsiųsti atgal į Meiseną, ar palikti vienuolyne. 

Imperatorius sukvietė savo kunigaikščius į Hermsdorfą Tiurin- 
gene. Tai nebuvo taip toli kaip Maincas ar Vormsas. Todėl Jadvy- 
ga taip pat tikėjosi, kad įveiks šią kelio atkarpą, nes šio susirinkimo 
metu bus priimami sprendimai, ypač susiję su jų šeima. Jos brolis 
Hermanas ir jaunasis Tiuringeno grafas atvirai kovojo vienas prieš 
kitą. Taip pat rūpėjo išsiaiškinti santykius su Biomenu, nes vienas 
buvusio Biomeno karaliaus Sobeslavo sūnų buvo susižadėjęs su ke- 
turmete jų dukra Sofija. Ulrichas, jos žentas, gyvenantis Meisene, 
keliavo kartu su visais. Vyriausias jo brolis buvo dabartinio Biomeno 
karaliaus įkaitas, kuris be Biomeno ir imperatoriaus sutikimo perė- 
mė iš savo tėvo karūną. Bet imperatoriui reikėjo Biomeno, reikėjo 
Vengrijos ir Lenkijos paramos numatytam karo žygiui į Italiją ir jis, 
rodės, neprieštarauja Ulricho paskyrimui valdyti Biomeną. 

Neblogai, prisipažindamas mąstė Otas, prisiminęs, kad mintis 


paskelbti mažosios Sofijos ir Ulricho sužadėtuves pasirodė visai vy- 


168 SABINE EBERT 


kusi. Svarbiausia, kad jo žmona vėl jautėsi pakankamai stipri, todėl 


netrukus ji galės tęsti kelionę ir nepraleis susirinkimo. 


Kristianas kartu su Arnulfu per apsilankymą Chemnice ir toliau 
vedė užsiėmimus markizo Oto riterių ginklanešiams. 

Šią akimirką jis, padedant Lukui, rodė rizikingą manevrą, kaip 
nugalėti priešininką. 

- Jūs privalote būti nepaprastai greiti, - mokė jaunuolius Kris- 
tianas, kai akies krašteliu pamatė greitai besiartinantį raitelį. 

Netrukus raitelis buvo pakankamai arti ir jis atpažino vyrą iš Rai- 
mundo palydos. Kristiano nerimą sukėlė greitis, kuriuo šis artinosi, 
ir niūrus jo veidas. 

Viešpatie, kuris esi danguje, kad tik Martai ir vaikams nieko ne- 
būtų atsitikę! Tai buvo viskas, apie ką jis šią minutę galėjo galvoti. 

— Palaukite, - sušuko jis jaunuoliams, kurie nustebę nuleido 
kardus. Abu riteriai, Kristianas ir Lukas, buvo žinomi kaip griežti 
mokytojai. Niekas, išskyrus skubų markizo nurodymą, nebūtų pri- 
vertęs nutraukti pamokos. 

Kristianas ir jo draugas buvo jau pakeliui link apdulkėjusio raite- 
lio. Šis sustabdė arklį ir nulipo nuo jo. 

- Jūsų žmona, Kristianai... Kažkas ją pagrobė ir nugabeno į Mei- 
seną. Ji privalo stoti prieš Bažnyčios teismą dėl raganavimo, - gau- 
dydamas orą išlemeno pasiuntinys. 

Kristianas pajuto iš po kojų slystančią žemę. 

Lukas žengė žingsnį artyn, uždėjo ranką jam ant peties ir paklau- 
sė pasiuntinio: 

— Kada? Kuo ji kaltinama? 

— Prieš tris dienas..Jie sukaustė ją dar menėje. 

Šis sakinys pražudė paskutinę Kristiano viltį. Jei, nepaisant savo 
padėties, Marta buvo gabenama sukaustyta grandinėmis, nuospren- 
dis jau buvo priimtas. Mirtis. 

— Nežinome nieko daugiau, - skubiai tęsė pasiuntinys. - Elžbie- 


ta paskui juos pasiuntė vyrą, kad sektų, kur ją gabena ir kas atsitiks. 

Aš, jos pavedimu, kaip galėdamas greičiau atjojau pas jus. Bet pir- 
miausia man reikėjo jus surasti... 

— O mano vaikai? - paklausė Kristianas ir laukdamas atsakymo 
sulaikė kvėpavimą. 

- Elžbietos priežiūroje. Apie juos niekas neklausė. 

Kristianas, netardamas nė žodžio, apsisuko ir nuskubėjo. 

Lukas skubiai įbruko pasiuntiniui sidabrinę monetą ir leido jam 
atsistoti. 

— Tu padarei geriausia. Negali pakeisti blogos žinios. 

Tada nuskubėjo paskui Kristianą. 


— Pas markizą, - tarė Kristianas tokiu tonu, kuriam nebūtų įma- 
noma paprieštarauti, ir jau veržėsi pro sargybinius. Kambaryje, kuris 
buvo paskirtas valdytojams, jis krito ant kelių prieš Jadvygą ir Otą. 
Abu nustebę įsispoksojo į jį ir į Luką, kuris atsekė paskui Kristianą 
ir suklupo šalia. 

- Privalau Jūsų paprašyti išleisti mane iš tarnybos. Mano žmoną 
apšmeižė esant ragana, ji jau išvežta į Meiseną, kad stotų prieš Baž- 
nyčios teismą. 

— Visagali Dieve! - sukrėsta sušuko Jadvyga. 

— Iš kur jūs apie tai žinote? Ar žinia patikima? — paklausė Otas. 

— Ją perdavė Raimundo pasiuntinys. Jis matė, kaip mano žmoną 
prieš tris dienas išgabeno sukaustytą grandinėmis. 

Jadvyga išbalo. 

— Tada tai blogiau, nei galėjo būti, - tarė ji ir prikando lūpą. 

- Žinote, kada turėtų prasidėti procesas? - pasiteiravo Otas. 

— Ne. Bet žinau, ką jie iki tol jai padarys... Po širdimi ji nešioja 
kūdikį, - nusiminęs išlemeno Kristianas. | 

- Savaime suprantama, Kristianai. Jokite ir pamacysite, kuo galite 
padėti savo žmonai, - neįprastai supratingai tarė markizas. - Bet bū- 
kite atsargus. Žinote, kad Bažnyčia nepalieka nė vieno nenubausto. 


Kristianas norėjo atsistoti ir eiti, bet Jadvyga rankos mostu jį su- 


laikė, 

— Turėtume perduot jam laišką, skirtą vyskupui Martinui, kad 
žinome šią jauną moterį kaip labai dievobaimingą, taigi netikime 
blogais jos ketinimais, — tarė ji Otui. Šis linktelėjo. 

— Liepkite pabalnoti jūsų arklius ir susidėkite daiktus, - Jadvyga 
kreipėsi į Kristianą ir Luką. - Laiškas bus parašytas prieš jums iš- 
vykstant. 

Kristianas ir Lukas nusilenkė ir paliko kambarį. 

Lauke Kristianas pasikvietė Konradą ir Jokūbą, kurie laukė ne- 
toliese. 

— Man reikia išvykti, - trumpai tarė jis. - Kol grįšiu, Richardas ir 
Geras pasirūpins jūsų lavinimu. 

— Kas atsitiko? — susirūpinęs paklausė markizo Ditricho sūnus, 
supratęs, kad turėjo įvykti kažkas nepaprastai rimta. 

Kristianas nenorėjo jam pasakoti, bet privalėjo atsakyti savo glo- 
botiniui. 

— Mano žmona apkaltinta raganavimu, - paaiškino jis. 

Jaunuolis išsigando. 

— Ber ji nekalta. Juk jie nieko jai nepadarys? — susijaudinęs pa- 
klausė jis. 

- Jie jau padarė, - nusiminęs atsakė Kristianas. Tada su Luku nu- 


ėjo prie arklių aptvaro. 


— Nemanai, kad rizikinga garantuoti vyskupui už Kristiano žmo- 
ną? — tyliai paklausė Otas, kai abu riteriai paliko kambarį. 

Jadvyga užsiplieskė. 

- Šito aš negirdėjau, Otai fon Vetinai! Mes skolingi šiai jaunai 
moteriai, kuri išgelbėjo gyvybes man ir tavo sūnui. Privalome jai pa- 
dėti. Kas, be tavęs, yra toks galingas? Vyskupas Martinas negali ne- 
išklausyti tavo nuomonės. Tu žinai, kiek kartų Marta ir Kristianas 
nukentėjo nuo šmeižto. 

Vieną akimirką Otas atrodė suglumęs, nes šmeižtą, esą Kristia- 


nas palaiko santykius su markize, sugalvojo jis pats. 

— Be to, noriu, kad ji priimtų gimdymą, - užsispyrusi tęsė Jadvy- 
ga. Nusivylimas dėl nelaimingos, neįmanomos meilės, rūpesčio ir 
nešvarios sąžinės prieš savo vyrą vertė ją tylėti. Bet dabar ji privalėjo 
veikti. Ji negalėjo leisti Kristiano žmonai, prie kurios spėjo prisirišti, 
sulaukti pažadėto likimo. 

Kai Otas vis dar nereagavo, ji pateikė argumentą, kuris turėjo jį 
palenkti. 

— Negalime leisti, kad dama būtų gabenama sukaustyta grandi- 
nėmis kaip kokia valstietė, tarnaitė ar paleistuvė. Bažnyčia taip ne- 
turėtų elgtis. Kitąkart jie į savo požemius nutemps mane, sukaustytą 
grandinėmis. Tu privalai veikti. 

— Tu teisi, - pritarė jis. - Bet ką turėčiau daryti? Negaliu praleisti 
šio susirinkimo. 

— Paskui bus per vėlu. Kas žino, ką vargšei teko patirti per pasku- 
tines tris dienas... 

Jadvygos mintys tarsi viesulas pažadino ją iš letargo miego. 

— Leisk man keliauti atgal į Meiseną. Juk abu žinome, kad jei pa- 
siliksiu čia, tu niekada nenukeliausi į susirinkimą laiku. Aš užsuksiu 
pas vyskupą. Ir duok man keletą geriausių savo vyrų, kad išsiaiškin- 
tų, kas klaidingai apskundė šią jauną moterį. 

Jadvygos nuostabai, Otas sutiko. 

— Kada iškeliauji? 

— Dar šiandien. Paaiškinsi, kad manęs nėra dėl nėštumo. Galbūt 
taip net bus geriau tau ir Ulrichui, kol mano broliai dar nesulaukė 
imperatoriaus malonės. 

„O Ditrichas manęs nepasiilgs“, - pagalvojo Jadvyga, nes šįkart 


jis nedalyvauja susirinkime. 


Kai jie jau buvo pasiruošę ir Kristianas turėjo Oto laišką vyskupui, 
jis pasisuko į Luką. Po pasiuntinio atvykimo jie dar nebuvo kalbėjęsi.. 
- Žinau, tu nori joti kartu su manimi ir padarytum viską, kad iš- 
gelbėtume Martą, - slegiamas kančios tarė jis. - Bet turiu paprašyti 


tavęs kitos paslaugos. Pasirūpink mano vaikų saugumu. 

— Manai, kad pas Elžbietą jie nėra saugūs? 

— Negi nemanėme, kad Marta taip pat ten saugi? Nuimk nuo 
mano pečių bent šią naštą. 

— Gerai, - tarė Lukas. - Bet kur jie bus saugūs, jei ilga Bažnyčios 
ranka norės juos pagriebti? Pas mano tėvą jų niekas neieškotų. Bet 
ten niekada negalėčiau jų nusivežti. Tik ne po to, ką mes išgyveno- 
me su tuo Sebastianu. 

Jis pažvelgė į Kristianą. Žvilgsnis buvo suglumęs. 

— Juk tu manai, kad jis ją įskundė? Kad aš dėl visko kaltas, nes 
atvedžiau jį į tavo namus? Kad galbūt dėl mano kaltės Marta turės 
mirti? 

Lukas krito ant kelių. 

— Negaliu gyventi slegiamas šios kaltės, - jis nusisegė kardą ir nu- 
metė ant žemės. - Jei taip yra, padaryk paslaugą ir nužudyk mane. 

— Stokis, - trūkčiojančiu balsu tarė Kristianas. - Mes dar neži- 
nome, kas atsitiko ir kas tai padarė. Dabar man reikia tavo pagalbos. 
Nugabenk vaikus pas markizą Ditrichą. Paaiškink jam, kas įvyko. 
Dabar pas jį jie bus saugesni nei bet kur kitur. 

- Josiu kaip galėdamas greičiau, - užtikrino Lukas. 


Tada kiekvienas iškeliavo skirtinga kryptimi. 


Prieš vykdamas į Meiseno pilį jis pasuko savo širmį link teismo 
aikštės. Akys liepsnojo, širdį draskė gili neviltis. Jis ieškojo Martos 
ar įrodymo, kad ji buvo čia nužudyta. 

Jis pasuko savo arklį į miestą ir pasišaukė pirmą pasitaikiusią mo- 
tefį. 

— Sakyk, per paskutines dienas čia buvo nuteista myriop moteris, 
apkaltinta raganavimu? 

Moteris, vilkinti tarnaitės drabužiais, atsakė patenkinta, kad tu- 
rės progą paliežuvauti. Galbūt kilmingas ponas net apdovanos ją už 
informaciją? 

— Nenuteista myriop, jau ilgą laiką šis miestas to nematė. Bet 
prieš tris dienas jie išbandė vandeniu vieną moterį, kad patikrintų, 


ar ji nėra aiškiaregė. 

Kristiano širdis šoko iš krūtinės. 

— Kaip ji atrodė? 

— Dar jauna, švelnių bruožų, rausvų plaukų... Jos veidą buvo vos 
galima įžiūrėti, visa nusėta mėlynėmis. Kalinio marškiniai kabojo 
skiautėmis, nugara skendėjo kraujuose... Vargšas vaikas, - skubiai 
pridūrė ji, pamačiusi pasibaisėjimą riterio veide. 

„Ką jie tau padarė, brangiausioji?“ - mąstė Kristianas, palaido- 
damas visas viltis. Niekas neišgyvendavo išbandymo vandeniu. 

— Kur galėčiau rasti jos kūną? - paklausė jis. - Galbūt ji jau pa- 
laidota? - „Dieve, neleisk jai pasakyti, kad Martos pelenus jau išne- 
šiojo vėjas“, - galvoje sukosi viena mintis. 

— Ne ne, pone, ji nemirė, - susijaudinusi pasakojo tarnaitė. - Ji 
nuskendo upėje, kaip atsitinka kiekvienai dorai krikščionei. Bet kai 
vyrai ją ištraukė, ji vėl atsipeikėjo. Stebuklas! Tada Bažnyčios teis- 
mas susiginčijo, ar tai buvo jos nekaltumo įrodymas, ar Dievas no- 
rėjo išgelbėti jos negimusio vaiko sielą. Todėl jie nugabeno ją atgal į 
Vyskupo rūmus. Vyskupas Martinas turės nuspręsti pats. 

Kristianas numetė moteriai pinigą ir pasileido risčia. 

— Dėl šio reikalo vyskupas vakar anksčiau laiko grįžo iš kelio- 
nės, - jam pavymui sušuko moteris. 

Kristiano vaizduotė siautėjo. Galbūt Marta buvo dar gyva?! Bet 
kokios būklės? Ir ką baisaus jie dabar jai darė? 

O galbūt vyskupas, iš karto sugrįžęs, pareikalavo jos mirties? Jei 
ne, jis tai galėjo padaryti kiekvieną akimirką. 

Pirmą kartą jis nepaisė savo žirgo, gynė Drago visu greičiu pilies 
link. Žmonės išsigandę spaudėsi prie namų sienų ir žegnojosi, kai 
raitelis lyg apsėstasis veržėsi siauromis gatvelėmis. 

Kristianas paliko Drago tiesiog kieme —- nenubalnotą ir skendin- 
tį prakaite. O pats puolė į Vyskupo rūmus. 

— Privalau nedelsdamas pasikalbėti su vyskupu, - sušuko jis vy- 
rams, saugojusiems Audiencijos salę. 

Neįleistas vidun jis pridūrė: 


— Turiu skubią žinią iš markizo. 

Vienas iš sargybinių dingo už durų. Atrodė, kad praėjo amžiny- 
bė, kol jis sugrįžo ir įleido Kristianą. 

Riteris dideliais žingsniais perkirto salę, krito ant kelių priešais 
vyskupą ir nulenkė galvą. 

— Pasišalinkite, - nuskambėjo šaltas vyskupo balsas. 

Kristianas nusiminęs pažvelgė aukštyn. Bet tada pastebėjo, kad 
tai buvo skirta ne jam, o kitiems, buvusiems salėje, kurie skubiai iš- 
ėjo. 

Kai paskutinis jų uždarė duris, vyskupas netardamas nė žodžio 
apžiūrėjo klūpantįjį. Vyskupas Martinas buvo aiškiai jaunesnis už 
mirusį savo pirmtaką ir žinomas kaip garbėtroška ir šaltakraujis. 

— Jūs esate Kristianas iš Kristiansdorto, tiesa? — galiausiai tarė 
jis. - Laukiau Jūsų. 

— Maloningasis vyskupe! — Iš nevilties Kristianas nebežinojo, 
kaip kalbėti būtų protingiausia, nebegalėjo nei pasverti, nei sulai- 
kyti savo žodžių. - Jūsų požemiuose laikoma neteisingai apkaltinta 
mano žmona. Nežinau, kas ją apšmeižė, bet žinau tik viena: ji nekal- 
ta. Maldauju jūsų, vardan Dievo ir visų šventųjų, išleiskite ją. 

— Jūs tvirtinote mano sargybiniui turintis markizo laišką? — 
griežtai paklausė vyskupas. — Kaip galite reikalauti malonės savo 
žmonai, jei patekote čia pasinaudojęs melu? 

Kristianas skubiai išsitraukė Oto raštą, mintyse dėkodamas Ja- 
dvygai už apdairumą. | 

Vyskupas rankos judesiu parodė jam atsistoti ir perduoti jam 
pergamentą. Padavęs raštą Kristianas vėl atsiklaupė ir laukė, kol vys- 
kupas Martinas perskaitys laišką. 

„Viešpatie, kuris esi danguje, neleisk jai būti mirusiai“, - nebyliai 
meldėsi Kristianas, įsistebeilijęs į akmenines grindis. 

— Taigi, - perskaitęs laišką vyskupas daugiau nieko nepasakė. 

Kristianas pakėlė akis ir bandė dvasiškio veide surasti atsakymą į 
klausimą, kuris baigė jį sudraskyti. 

— Turiu pripažinti, kad jūsų žmona uždavė mums galvosūkį, — 


galiausiai tarė Martinas. - Didžiausi bažnyčios autoritetai nesusi- 

taria, ar išbandymo vandeniu įveikimas gali būti vertinamas kaip 
nekaltumo, ar kaip kaltumo įrodymas? 

Vyskupas padarė pauzę ir apžiūrinėjo Kristiano veidą. 

— O tadaji be pėdsakų dingsta iš požemio kalėjimo. 

— Dingo? Kaip tai? 

- Tikiuosi, kad jūs galėsite atsakyti į šį klausimą, — šaltai atsakė 
vyskupas ir atsistojo. - Palydėkite mane. 

Du vyrai su deglais ėjo priešais, Kristianas ir vyskupas lipo laip- 
tais žemyn į kalėjimus. Po Martino ženklo prie jų prisijungė dar du 
vyrai iš sargybos posto. 

Kristianas numatė galimybę, kad jį taip pat gali uždaryti. Bet 
tada vyskupas vargu ar eitų kartu. Tiesiog sargybiniams būtų davęs 
nurodymą įmesti jį į vienutę. 

Jis buvo nuvestas prie siauro tamsaus koridoriaus gale esančių 
durų. 

— Matote sklendę. Ji buvo nustumta, kai jūsų žmona nepaaiški- 
namomis aplinkybėmis dingo iš kalėjimo. 

Kristianas, kaip liepta, pažvelgė į sklendę, tada įėjo į vienutę. Vaiz- 
das jį sukrėtė. Tai buvo toks pat kalėjimas kaip ir visi kiti, kuriuose 
jam pačiam teko pabuvoti. Bet mintis, kad Marta buvo čia uždaryta 
ir pagal tarnaitės pasakojimą net kankinama, aptemdė protą. 

Jis atpažino kažką ant žemės ir pripuolė pakelti: žalios suknelės, 
kurią ji taip mėgo, skiautė. Akimirkai jis priglaudė prie veido švelnią 
medžiagą, tada suriko: 

— Kąjūs jai padarėte?! Ką jūs jai padarėte?! 

Draskomas įsiūčio jis norėjo pulti ant pirmo pasitaikiusiojo. Bet 
sargybiniai prie jo pribėgo. Kristianas spėjo įveikti vos du ar tris 
žingsnius, bet likusi sąmonės dalelė nušvietė protą ir jis suvokė, kad 
vos neužpuolė Bažnyčios tarno, paties vyskupo. 

Sučiuptas sargybinių jis krito ant kelių. 

— Atleiskite man, garbingasis vyskupe. 


Vyskupas nurodė savo vyrams paleisti riterį. 

— Būtent tai aš ir norėjau pamatyti, - ramiai tarė jis. - Jūsų pasi- 
baisėjimas atrodo tikras. Turiu pridurti, kad girdėjau apie jus įtari- 
mų, kad kažkokiu būdu sugebėjote išvesti savo žmoną iš kalėjimo. 
Bet pasirodo, jūs nežinote, kur ji. 

— Kaip ji galėjo dingti iš saugomo kalėjimo? Kažkas ją nužudė ir 
kur nors užkasė, - šaukė Kristianas. - Kažkas, kas nuo pat pradžių 
troško jos mirties! 

— Ivardykitės, riteri, arba liepsiu jus nedelsiant iš čia išmesti. Tada 
mes niekada nesužinosime, kur yra jūsų žmona, - tarė vyskupas. 

— Aš noriu žinoti, kas buvo kaltintojas, - pareikalavo Kristia- 
nas. 

— Tai žinoti priklauso tik kaltinamajam, - atsakė Martinas. - Bet 
būkite tikras, kad tai gerbiamas žmogus. 

Vyskupas apsisuko ir vėl pasuko laiptų link. 

- Sekite paskui mane į viršų, - įsakė Kristianui. 

Riteris ėjo paskui jį plėšiamas minčių ir jausmų. 

— Kaip sakiau, jūsų žmona uždavė mums galvosūkį, - grįžus į salę 
vėl prakalbo vyskupas Martinas. - Privalome išsiaiškinti, kaip ji pa- 
bėgo. Tikiuosi ir jūsų pagalbos. 

Kristianas neatsakė. 

Jis neketino atiduoti Martos, jei tik rastų ją gyvą ir sveiką. Nes 
vyskupas dar gali nuspręsti nuteisti ją myriop. 

- Jei nerasime to, kuris slapčia pravedė ją pro sargybinius, — tęsė 
vyskupas, - tada liks tik dvi galimybės. Gal ji tikrai ragana ir pabėgo 
pasitelkusi kerus? Bet Jūs ir pats markizas bei jo žmona užtikrinote, 
kad ji nėra velnio sąjungininkė. Liktų dar vienas paaiškinimas - kad 
jai padėjo dangiškosios jėgos. Tada ji galbūt net šventoji. 

Vyskupas griežtai pažvelgė į Kristianą. 

— Suraskite ją ir išsiaiškinkite, kas atsitiko, kad galėtume priimti 
sprendimą. 

Nespėjus nueiti iki durų, vyskupas pasikvietė jį atgal. 

— Ir raskite ją greitai, kol nespėjo veikti tas, kuris netiki, kad ji 


šventoji. 


Kristiano. "Adieika 


— Nieko! - sušuko Kristianas ir nusiminęs trenkė kumščiu į sta- 
lą. - Keturias savaites visur ieškojome, apklausėme žmones, bet apie 
jos buvimo vietą niekas nežino. 

Šią popietę jis su draugais, kurie padėjo ieškoti, susitiko viename iš 
Meiseno pilies riterių apartamentų. Visi atrodė susirūpinę, Lukas nu- 
sivylęs, o Kristiano nebebuvo įmanoma atpažinti. Įkritusiais skruos- 
tais, tamsiais ratilais po akimis jis stengėsi suvaldyti savo balsą. 

- Jei nė vienas iš mūsų ar mūsų draugų nepadėjo jai pabėgti, kas 
daugiau galėjo tai padaryti? O jei tai nepažįstamas gelbėtojas, kodėl 
nesulaukėme iš jo jokios žinios? 

— Galbūt Martai pavyko pabėgti pačiai ir ji dabar kažkur slepia- 
si, - įsiterpė Raimundas. - Jūsų kaime ji to daryti negali, nes ten jos 
ieškotų pirmiausia. 

- Ji dingusi jau keturias savaites, - atsakė Kristianas. - Apklau- 
siau dešimtis žmonių, kurie dalyvavo išbandyme vandeniu. Jau kely- 
je prie upės jis vos pastovėjo ant kojų... 

Staiga jis suriko: 

- Jie ją kankino! Tada skandino! Traukiama iš vandens ji jau buvo 
beveik negyva, tik Dievo valia ji vėl atsipeikėjo. Ir lyg to dar nebūtų 
pakakę, vienas iš dievobaimingųjų žudikų pareiškė norą kankinti ją. 
toliau. To ji negalėjo išgyventi. 

— Būk atsargus, - tyliai įspėjo Raimundas. - Nes dar ir tave ap- 


skųs. Pagalvok apie savo vaikus. 

Atrodė, kad Kristianas negirdėjo jo žodžių. Dejuodamas jis užsi- 
dengė rankomis veidą. 

— Nebėra kito paaiškinimo. Ji negyva. Jie nukankino ją ir negi- 
musį mūsų vaiką, o jų žudikas kažkur pasislėpė, kad dėl to nesusi- 
lauktų problemų. 

Niekas nepratarė nė žodžio ir nė nekrustelėjo. Tik Raimundas 
guosdamas uždėjo ranką jam ant peties. 

— Aš iškilnosiu kiekvieną Meiseno akmenį, kol rasiu jos kapą. Ir 
jos žudiką. 

— Atsipeikėk, žmogau, - ragino Raimundas ir tvirčiau prispaudė 
savo ranką ant jo peties, kad išvengtų blogiausio. Idant jo draugas 
nepašoktų ir neužmuštų pirmojo jo kelyje pasitaikiusio dvasiškio. — 
Tu negali apskųsti Bažnyčios teismo ar išsitraukti kardo prieš Dievo 
tarną. Turi susitaikyti su tuo, kad ir kaip būtų sunku. Nueikime į 
Bažnyčią ir uždekime žvakių už Martą, pasimelskime už jos sielą. 
Tai viskas, ką šiuo metu galime padaryti. 

— Mes visi ją mylėjome. Ji buvo geras žmogus, - tarė Geras. 

— Nekalbėkite apie ją taip, lyg ji būtų mirusi! - neįprastai piktai 
sušuko Kristianas. Ir vėl rankomis užsidengė veidą. 

— Nėra net kapo, prie kurio galėčiau jos gedėti. Nežinau, ar ji guli 
šventoje žemėje. Tikriausiai ji sukapota ir sudeginta, o jos pelenus 
vėjas išnešiojo į visas puses, - dusliai tarė jis. 

Niekas neatsakė, nes visi žinojo, ką tai reiškė: amžiną prakeiks- 
mą. 

Tylą nutraukė beldimas į duris. Įėjo pažas ir tarė: 

— Riteris Kristianas? Markizas ir jo žmona kviečia ateiti. 

Kristianas lėtai atsistojo ir sunkiai vilkdamas kojas nusekė paskui 
jaunuolį. 

„Vargšas vyras, - mąstė sau Lukas. - Ir aš dėl visko kaltas. Nega- 
liu gyventi slegiamas tokios kaltės: 


„Otas pareikalaus vėl tęsti savo pareigas“, - karčiai svarstė Kris- 


tianas, eidamas į rūmus. Markizas neseniai grįžo iš susirinkimo, tuo 

tarpu Jadvyga čia buvo jau keturias savaites. Nei jie, nei vienas iš 
vyrų, kurie Oto įsakymu tyrė šį reikalą, negalėjo rasti užuominos 
apie Martos likimą. Jis tai žinojo iš Jadvygos. 

Bet pamatęs markizės veide išgąstį ir sumišimą jis nusiteikė ži- 
niai apie jos mirtį. Jis nenumanė, kad Jadvygą taip šokiravo jo paties 
išvaizda. Net Otas spoksojo į jį kaip į vaiduoklį ir nusikosėjo, kad 
nuvytų prislėgtumą. 

— Ar yra naujienų, Kristianai? - švelniai paklausė Jadvyga. 

„Maniau, kad jūs jų turite“, - nusiminęs pagalvojo Kristianas. 

— Ne, - atsakė jis. 

Jadvyga ir Otas įdėmiai į jį pažvelgė. Bet kai jie nieko nesakė, šis 
kalbėjo toliau. 

— Visur ieškojau dieną ir naktį. Nieko. Jokių pėdsakų. Vienin- 
telė nuoroda, kurią mes radome, jos šydas, kurį prekeivio žmona 
nusipirko iš nepažįstamo žmogaus. Yra tik vienas paaiškinimas: ji 
negyva ir kažkas paslėpė jos kūną, kad nesukeltų triukšmo. 

Jadvyga vos pastebimai linktelėjo. 

— Taip, mes taip pat taip manome. Mums labai gaila, Kristianai. 
Gedime kartu dėl jūsų žmonos ir negimusio kūdikio. Melsimės už 
jų sielas. 

Markizė kalbėjo toliau: 

— Jūs privalote žinoti, aš ilgai kalbėjausi su vyskupu Martinu. Jis 
priėjo išvados, kad toks Dievo sprendimas yra jūsų žmonos nekal- 
tumo įrodymas. Tai yra, jei Marta atsirastų, jai nebereikėtų nieko 
baimintis. Jei atsirastų jos kūnas, jis būtų palaidotas krikščioniškai. 
Tai viskas, kuo galiu jus paguosti. 

— Ačiū, ponia, - nuleidęs akis sušnabždėjo Kristianas. 

Į pokalbį vėl įsiterpė Otas. 

— Tai taip pat reiškia, kad jūsų vaikams taip pat negresia joks pa- 
vojus. Galite pasiimti juos pas save. Neilgai trukus grįžkite prie savo 
pareigų. Tai nukreips jūsų mintis. 


Otas draugišku balsu tęsė toliau: 

— Žinau, Kristianai, jūsų skausmas didžiulis. Bet jei kada nors į 
akis kris mergina iš mano žemių, kuri galės jus paguosti ir būti gera 
motina jūsų vaikams, praneškite man. Užtarsiu jus prieš jos tėvą. 
Neturėtumėte per ilgai būti vienas. 

Jo vidus troško rėkte išrėkti, kad jam nereikia jokios kitos moters. 
Tik Martos. Norėjo susigrąžinti tik ją vieną. Bet viena dalimi supra- 
to, kad Otas tai pasiūlė tik vedamas gerų tikslų. 

- Jei reikalaujate, tęsiu savo tarnybą, - galiausiai tarė jis. 

— Palaukite, - įsiterpė Jadvyga. - Yra dar kai kas, ką turėtumėte 
žinoti. 

„Kas dar?“ - klausė savęs Kristianas. 

- Žinau, kas apkaltino jūsų žmoną. 

„ Kristianas įtūžęs čiupo kardą. 

Jadvyga pakėlė ranką. 

— Suprantu jūsų pyktį ir keršto troškimą. Bet jei jį dabar nu- 
žudysite, galbūt pasigailėsite to tą dieną, kai jums reikės atviro jo 
prisipažinimo. 

— Maldauju jūsų, pasakykite vardą, - prislėgtas tarė Kristianas. 

— Tai buvo medikas, kuris kadaise dirbo pas mus, o dabar gyvena 
jūsų kaime. 

Kristianas skubiai atsiklaupė prieš markizą. 

— Mano kunigaikšti, duokite man dar tris dienas ir aš vėl būsiu 
jūsų paslaugoms. 

— Sutarta. Tik nesielkite neapgalvotai, - galiausiai suniurzgėjo 


markizas. 


Kristianas milžiniškais žingsniais įlėkė į kambarį, kuriame laukė 
jo draugai. 

— Eikš, — pasikvietė jis Luką. - Mes jojame namo. 

Kiti nustebę žvelgė į jį, kol trumpai papasakojo, ką sužinojo. Bet 
Lukas jau buvo pašokęs ir apsijuosė kardą. 


Jie jojo beveik visą naktį. Kristiansdorfą pasiekė ryte. 

Juos iš karto apsupo dešimtys žmonių, kurie kupini vilties, 
susirūpinimo ir išgąsčio teiravosi, ar yra kokių nors žinių apie 
Martą. Ir čia žmonės tikėjosi išgirsti bent užuominą, kad ji gyva. 
Veltui. 

Jo „ne“ juos nuoširdžiai nuliūdino. 

Joana verkė, Kunas, niūriai žvelgdamas į Kristianą, guosdamas ją 
uždėjo ant pečių rankas. Marija raudojo, o Peteris, kuris po našlės 
Elzės mirties dirbo arklininku pas Kristianą, žiūrėjo į jį priekaištin- 
gai, šnirpščiojo ir valėsi nosį į rankovę. 

Bet Kristiano ir Luko nesulaikė žmonių gailestis. Jie pasirūpino 
arkliais, davė jiems gerti, ėsti ir nieko nelaukdami patraukė į mediko 
namus. 

Šis sustingo, atpažinęs, kas stovi priešais jį. 

Bet mokslininkas greitai susitvardė ir skubiai paklausė: 

— Kuo galiu Jums padėti? 

— Man skauda. Labai skauda, - atsakė Kristianas. 

— Kur tiksliai? Kuo skundžiatės? 

— Man trūksta mano žmonos, tu išgama! - suriko Kristianas, iš- 
sitraukė kardą ir įbedė medikui į krūtinę. - Žinai, kas šiek tiek nu- 
malšintų mano skausmą? Matyti tave taip kenčiantį, kaip dėl tavo 
kaltės kentėjo ji. 

Medikas išbalo. 

— Jūs klystate. Tikrai! Su jūsų žmonos dingimu aš neturiu visiš- 
kai nieko bendra. 

— Taupyk kvapą, išsigimėli. Tau jo prireiks, - užsipuolė jį Lukas, 
pančiodamas mokslininką ir stumdamas priešais save. 

Nustebusių kaimo gyventojų akivaizdoje Kristianas pritvirtino 
virvės, kuria buvo surištas medikas, galą prie balno. 

- Jis įskundė jūsų ponią Martą ir apkaltino ją raganavimu. Ji din- 
go dėl jo kaltės, - sušuko Kristianas kaimo gyventojams, kurie sekė 


paskui. 

Stiprėjo raudos ir mokslininko keiksnojimas. Marta buvo myli- 
ma netgi tokių, kaip visada prastai nusiteikusi Grizelda, kurie tik 


svarstė, kaip išsivers be gydytojos. 


Netardamas daugiau nei žodžio Kristianas ėmė joti, palikęs me- 
diką bėgti paskui. Juos ant savo žirgo sekė ne mažiau nuožmiai žvel- 
giantis Lukas. 

Jie nė karto nesustojo pailsėti, bet Kristianas keletą kartų priva- 
lėjo sumažinti tempą, nes medikas nespėjo. Jis nenorėjo mirtinai 
nutampyti kaltintojo, šis privalėjo nuvykti į Burgbergą savomis ko- 
jomis, kad Kristianas galėtų baigti savo kerštą. 

Kai paaiškėjo, kad prieš naktį nepasieks miesto, jie miške paieš- 
kojo vietos stovyklai. Lukas pririšo mediką prie medžio. Kai šis vėl 
ėmė įrodinėti savo nekaltumą, Lukas jam po gerkle pakišo peilį: 

— Dar vienas žodis, tu purvo gabale, ir čia pat tave nusmeigsiu. 
Bet pirmiau išpjausiu tavo šmeižiko liežuvį. 


Medikas akimirksniu nuščiuvo. 


Kitą rytą Kristianas vėl pasiprašė priimamas pas vyskupą. Šįkart 
jis buvo iškart įleistas. | 

— Kristianas iš Kristiansdorfo. Turite man naujienų? — paklausė 
vyskupas ir nekantraudamas pasilenkė į priekį. 

— Ne, garbingasis vyskupe. Atvykau, kad pateikčiau skundą vy- 
rui, kuris dėl žemų paskatų neteisingai apkaltino mano žmoną raga- 
navimu. Ir pareikalauti, kad jis sulauktų Dievo nuosprendžio, - gar- 
siai atsakė Kristianas. 

Jo pareiškimas sukėlė garsų šnabždesį ir nustebusius salėje buvu- 
sių žmonių žvilgsnius. 

Vyskupas suraukė kaktą. 

— Jūs pažįstate šį vyrą? 

- Jis stovi lauke, saugomas mano riterio. 


— Atveskite jį čia. 

Vyskupas bjaurėdamasis žvelgė į vyrą mokslininko drabužiais, 
kuris netrukus buvo nusviestas prieš jį ant žemės, kad bučiuotų jų 
kojas. Jis paspyrė jį toliau. 

— Medike, - pareiškė vyskupas — skaičiau Jūsų pasisakymą. Ber 
išbandymo vandeniu baigtis ir visa kita... Aplinkybės neabejotinai 
įrodė, kad moteris, kurią jūs apkaltinote raganavimu, neturi su tuo 
nieko bendra. Galėtumėte kaip nors pasiteisinti ? 

— Nejaugi mes nesame įsipareigoję išsilaisvinti iš blogio, pasireiš- 
kiančio įvairiomis formomis? - karščiavosi medikas. 

— Ar matėte jūsų apkaltintą moterį skraidant? 

— Taip, - sušuko medikas, džiaugdamasis, kad gali pačiupti it 
skęstantysis šiaudą. - Daug kartų per pilnatį. 

— Dėl to jūs kaltinamas melu, - griežtu balsu pranešė vyskupas. 
Mokslininkas išsigandęs pašoko. - Raganos negali skraidyti, tai pa- 
tvirtina Bažnyčia. Ir jei jūs tikrai mokėtės Bolonijos universitete, 
turėtumėte tai žinoti. Tokių pasakų skleidimas turėtų būti uždraus- 
tas. 

Vyskupas kreipėsi į Kristianą: 

— Dėl to, kad šis vyras klaidingai apkaltino jūsų žmoną, jis su- 
lauks bausmės, kuri įprastai skiriama už raganavimą. Bet jūs sakote, 
kad pageidaujate Dievo sprendimo. Ar esate tuo tikras? Norite jį 
išbandyti vandeniu? 

Kurtinančioje tyloje pasigirdo Kristiano balsas: 


— Ne, Jūsų eminencija. Aš noriu išbandymo ugnimi. 


Neilgai truko, kol baigėsi pasiruošimas ir buvo įkaitintos anglys, 
kurias tarnai nugabeno į Meiseno turgaus aikštę. 

Laukdama spektaklio susirinko milžiniška žmonių minia, kuri 
pakraupusi žiūrėjo į žaižaruojantį lauką, per kurį turės žengti teisia- 
masis. 

Niekas iš susirinkusiųjų nežinojo, kas šiandien dalyvaus išbandy- 


me ugnimi ir kodėl, bet jie jau spėjo apsikeisti spėjimais. 

Kristianas ir Lukas stovėjo vienas šalia kito, retkarčiais susižval- 
gydami rūškanais žvilgsniais. Jie buvo paskendę mintyse, kurios var- 
gu ar skyrėsi viena nuo kitos. 

Galiausiai garsūs šūksniai pranešė apie vyskupo atvykimą. 

Minia pagarbiai klūpojo, kol vyskupas davė ženklą atsistoti. 

- Šis vyras, — vyskupas Martinas parodė į surištą mediką, kuris 
maldavo pasigailėti, - klaidingai pasisakė ir apskundė nekaltąją ra- 
ganavimu: ponią Martą, kuri prieš keturias savaites išlaikė išbandy- 
mą vandeniu. 

Šis pranešimas sukėlė minioje šūksnių bangą, bet vyskupas pakė- 
lė ranką, kad nutildytų žmones. 

— Pavydas ir neapykanta pavertė jį melagiu ir šmeižiku. Tai reika- 
lauja sunkesnės bausmės, kad nuo panašių išpuolių sulaikytų kitus. 
Neteisingai apkaltintos moters sutuoktinis, riteris Kristianas, tar- 
naujantis markizui Otui, išsakė savo pageidavimą išbandyti šmeiži- 
ką ugnimi. Jo prašymas bus išpildytas. 

Vyskupas davė ženklą sargybiniams. Jie nuvedė smarkiai besi- 
priešinantį mediką prie žaižaruojančios aikštės krašto ir pareikalavo 
nusiauti batus. 

Mokslininkas nenoromis pakluso. Keletas. žiūrovų tuo tarpu 
tyčiodamiesi siūlė jam palikti savo brangius batus jiems ar iš karto 
nusimesti drabužius. 

Medikas drebėdamas išsitiesė, persižegnojo ir nusimetė savo juo- 
dą apsiaustą, kad neužsidegtų jo kraštas. Tada sargybiniai įstūmė jį 
į įkaitusias anglis. 

Pirmą jo žingsnį sekė baisus riksmas. Baubdamas jis norėjo vėl 
atsistoti ant šaltos žemės, bet sargybiniai ietimis negailestingai varė 
į priekį. 

Medikas paniškai šokinėjo nuo vienos kojos ant kitos, skausmo 
iškreipti šūksniai užgožė minios griaudėjimą. Galiausiai jis, regis, 
suprato, kad norėdamas kuo greičiau užbaigti šią kančią, turi eiti 
dideliais žingsniais. Bet įpusėjus iš minios žengė Kristianas, sukry- 


žiavęs rankas ant krūtinės. Jis atsistojo anglių lauko gale ir nejudriu 


Pribuvėjos nuodėmė 185 


veidu įsispoksojo į mediką. Šis išsigandęs puolė atgal, susvyravo ir 
visu ūgiu krito į anglis. Drabužiai akimirksniu užsiliepsnojo. Ugnies 
šnypštimas sumišo su skausmo iškreiptais riksmais. Staiga medikas 
nutilo. Buvo girdėti tik ugnies spragsėjimas ir šnarėjimas. 
Dauguma žiūrovų persižegnojo, kai kurie šnabždėjosi, esą užuo- 
dę sieros kvapą. 
Kristianas ir Lukas nejudėdami laukė, kol iš šmeižiko liko anglies 


gabalas, tada abu paliko aikštę. 


E ldaryta 


Marta klaidžiojo sapnų šalyje. Ji nematė nieko aplink ir juto tik 
savo kūną, kuris kartais degė karščiu, kartais nukrėsdavo šaltas dre- 
bulys. 

„Ausį atsitiktinai pasiekdavo žodžių nuotrupos, bet ji nesuprato, 
apie ką buvo kalbama. Laikui bėgant ji priprato prie dviejų balsų: 
trūkčiojančio senos moters ir įsakmaus vyriškio, kurie jai buvo pa- 
Žįstami iš anksčiau. Bet ji negalėjo atpažinti, kieno jie. Ji to ir ne- 
norėjo. Mąstymas atėmė visas jėgas. O ji buvo pervargusi. Mirtinai 
pervargusi. 

Kartais ji atpažindavo kvapus, negalėdama jų įvardyti. Prasi- 
skverbiantys arba raminantys aromatai. | 

Ji neatsimerkė, nes tai kainavo per daug jėgų. Atgavusi sąmonę 
ji pro užmerktus akių vokus pastebėdavo dienos šviesos ir nakties 
kaitą. 

Bet šįkart ji suprato šalia ištartus nepatenkinto žmogaus žo- 
džius. 

— Darau, ką galiu. 

Tai buvo senosios balsas. 

Silpnais judesiais, nustebusi, kad įstengė tai padaryti, jos rankos 
palietė gultą, ant kurio ji buvo paguldyta: slidi, puikiai austa drobė. 
Jautė minkštą kailį, kuriuo ji buvo apklota. 

Staiga noras pamatyti, kur ji yra, tiesiog užvaldė. Pirmą kartą ji 


pasijuto pakankamai stipri, kad galėtų pramerkti akis. 

— Stebuklas! Greičiau, pakviesk poną, ji atsipeikėja! 

Virš savęs ji pamatė senos moters veidą, kuris jai buvo iškilęs mig- 
lotuose sapnuose. Susirūpinusios akys raukšlėmis nusėtame veide su 
smailai išriesta nosimi, nuo jos sklido palengvėjimas ir džiaugsmas. 

Plonos ir stebėtinai stiprios rankos padėjo jai, senoji priglaudė 
Martai prie lūpų taurę. 

— Gerkite tai, mieloji, gerkite. Jums tai padės. Mes dėl jūsų buvo- 
me labai susirūpinę. 

Marta sumišusi prarijo gurkšnį, tada dar vieną. Tai buvo gaivi- 
nantis, šaltas ir vandeniu praskiestas vynas. 

Ji pastebėjo vilkinti prašmatnų apatinį iš geriausios medžiagos. 

Tada išgirdo tvirtus laiptais lipančio vyro žingsnius. Durys pla- 
čiai atsivėrė ir į kambarį įėjo Ekehartas. 

Marta susigūžė. Taurė išslydo iš rankų ir nukrito ant žemės. Ji 
krūptelėjo ir iki pečių užsitraukė kailį. 

Tą akimirką ji prisiminė, kas atsitiko. Pagrobimas. Kankinimas. 
Apklausa. Išbandymas vandeniu. Ji prarado kūdikį. 

Kodėl Ekehartas padėjo jai pabėgti iš kalėjimo? 

Ką jis ketino daryti? 

Atrodė, kad aukštaūgį riterį kampuotais veido bruožais sugėdi- 
nojos išgąstis. 

— Nebijok, - skubiai tarė jis. - Tavo būklė buvo labai prasta, mes 
jau buvome nuleidę rankas. Bet senoji Hilda šįkart labai pasisten- 
gė. Tau bus deramai atlyginta, - pasakė jis senajai, kuri padėkojo 
išviepdama savo bedantę burną ir nusilenkdama. Laimei, ji suklydo 
manydama, kad tai gimdyvės karštinė. 

— Bet prižiūrėk, kad ji vėl atgautų jėgas, - nurodė moteriai Eke- 
hartas. 

Jis atidarė didžiulę skrynią, stovinčią prie sienos, pasirausė joje ir 
galiausiai ištraukė prašmatnią suknią, raudoną su mėlynu apsiuvu ir 
nuostabiai siuvinėtą. Jis ištiesė ją Martai. 

— Galėsi tai apsivilkti, kai pasijusi pakankamai sustiprėjusi, kad 


galėtum atsikelti. 

Į klausiamą Martos žvilgsnį jis atsakė: 

- Ji kadaise priklausė mano žmonai. 

Ekehartas padėjo suknią ant skrynios ir po akimirkos tylos tarė: 

- Ji mirė gimdydama mūsų pirmąjį vaiką. Vaikas kartu su ja. 

— Man labai gaila, - pasakė Marta. Jo veide ji pastebėjo liūdesio 
antplūdį. - Tegul Dievas pasigaili nekaltų jų sielų. 

Ekehartas staiga apsigręžė ir išėjo iš kambario. 

— Palaukite minutėlę, aš atnešiu jums šiek tiek užkąsti, - su- 
murmėjo senoji ir nuskubėjo. Netrukus grįžo nešina gabalu baltos 
duonos, kurią pamirkė piene ir maitino Martą tarsi mažą vaiką. Ji 
sukramtė vos du ar tris kąsnius, tada pavargusi atsilošė ir užmerkė 
akis. 

Kai senoji išėjo, ji vėl išgirdo ant laiptų vyriškus žingsnius ir Eke- 
harto balsą, kuris įsakė: 

— Rizikuoji savo galva dėl to, kad ji neišeitų iš kambario. Ir nieko, 
išskyrus senolę, neleisk pas ją. 

— Taip, pone, - nuskambėjo grubus vyro balsas. 


Marta užsitempė kailį. Ji buvo belaisvė. 


Kitą dieną senoji parūpino sriubos, baltos duonos ir nestipraus 
vyno. Marta atsargiai visko paragavo. Kai pastebėjo, kad skrandis 
priima maistą, ją apėmė alkis ir ji drąsiai čiupo valgį. 

— Tai geras ženklas, — džiugiai tarė senoji, nepaleisdama jos iš 
akių. Sargybinio, stovinčio prie durų, Marta nematė ir nieko negir- 
dėjo. 

— Dabar pabandykite atsikelti, - pasakė Hilda. Marta atsargiai 
atsisėdo ir atsistojo ant dar virpančių kojų. 

— Gerai. Su laiku viskas susitvarkys. Apsirenkite. Mūsų šeiminin- 
kas nori su jumis pasikalbėti. 
kus, nužvelgė ją patenkintu žvilgsniu ir dingo. 

Vis dar silpna, drebančia širdimi Marta atsisėdo ant kėdės prie 


siauro lango. Ko Ekehartui iš jos reikia? Ir kur ji yra? 

Vaizdas pro rankos pločio lango ertmę patvirtino tai, ką ji numa- 
nė pagal kambario apstatymą: ji buvo aukščiausiame pilies bokšto 
kambaryje. Markizas Otas perleido Ekehartui keletą vietovių netoli 
Kristiansdorto, bet nė viena iš jų neturėjo bokšto. Galbūt čia Eke- 
harto gimtinė. Ji žinojo, kad jis buvo laikomas vienu turtingiausių 
Meiseno riterių, kartu su Randolfu bei kitais dviem draugužiais. Jie 
susibūrė dar būdami ginklanešiais ir su panieka žiūrėdavo į tuos, ku- 
rie nebuvo tokie pasiturintys. 

Matoma siaura kraštovaizdžio juosta neišdavė, kur ji yra. Bet kol 
ji nesveikavo, turėjo praeiti nemažai laiko. Lapija nusidažė įvairio- 
mis spalvomis. Po kiekvieno vėjo dvelktelėjimo žemyn nuskriedavo 
lapų šūsnys. 

Staiga ji pašoko, sukaupusi visas jėgas atidarė skrynią, iš kurios 
Ekehartas paėmė suknelę, ir ją apieškojo. Galbūt ras ką nors, kas 
galėtų tarnauti kaip ginklas. Bet nespėjus peržiūrėti viršutinės jos 
dalies, ji vėl išgirdo sunkius žingsnius, lipančius laiptais. Ji skubiai 
uždarė skrynios dangtį, atsisėdo prie lango ant akmeninio suolelio, 
susidėjo rankas ir įsispoksojo į duris. 

Jos nuostabai, prieš įeidamas Ekehartas pasibeldė - lyg kamba- 
riai būtų ne jo, oji - ne jo belaisvė. 

Artėjant prie Martos griežtame jo veide pasirodė kažkas pana- 
šaus į šypseną. Ekehartas paėmė jai už rankos. 

— Džiugu macyti, kad geriau jautiesi. 

Ji skubiai ištraukė savo ranką ir nuleido akis. 

— Privalau Jums padėkoti už išgelbėjimą, - šaltai tarė ji. 

Jis nieko neatsakė, bet ji jautė, kad žvilgsnis nukreiptas į jos vei- 
dą. 

— Kodėl Jūs taip pasielgėte? Ko Jums iš manęs reikia? - galiausiai 
paklausė ji. 

— Aš juk tau jau sakiau, kad esu skolingas. 

— Jūs tris kartus išgelbėjote mano gyvybę. Kai ištraukėte mane 
iš vandens, kai išlaisvinote iš kalėjimo ir kai pakvietėte šią moterį. 


Todėl tai aš jums skolinga. 

Ji pakėlė galvą ir pažvelgė jam į akis. 

— Taigi ko jūs norite už tai? 

— Nieko, - jis liko nepatenkintas šiuo klausimu. 

— Tada ar galiu aš jau eiti namo pas savo vyrą? 

Po akimirkos tylos Ekehartas tarė: 

— Bijau, kad tai neįmanoma. 

— Norite už mane išpirkos? - šiurkščiai paklausė ji. - Nusiųskite 
pas Kristianą savo pasiuntinį. Esu tikra, kad jie susitars. 

Ekehartas paskėsčiojo rankomis. 

— Ne. Tu nesupranti manęs - tavęs vis dar ieško dėl raganystės. 
Jei kas nors sužinos, kad tu gyva ir kur tu esi, iškart tave pasiims ir 
įkalins. 

Jis kalbėjo toliau: 

— Kol karščiavai, nenorėjau palikti tavęs vienos. Dabar galiu joti į 
Meiseną ir apsižvalgyti. Pirmiausia jie ieškos tavęs Kristiansdorte, o 
čia niekas nė nejįtars. Jei paaiškės, kad esi išteisinta, galėsi keliauti. 

Jis trumpai nusijuokė. 

— Aš nekantrauju išgirsti, kaip Meisene aiškinamas tavo dingi- 
mas. Sargybiniai neprisipažins, kad jų dėmesį nukreipė paleistuvė. 
O jos niekas neras, nes ji pasiėmusi užmokestį dingo. 

— Jūs labai rizikavote dėl manęs. Kodėl? - pakartojo klausimą 
Marta. 

Ekehartas akimirką delsė atsakyti. 

— Pasielgiau su tavimi neteisingai... Ir noriu tai atitaisyti, — ga- 
liausiai tarė jis. - Ar galėtum man kada nors atleisti? 

Ji juk negalėjo žinoti, kaip jautėsi šis vyras. Tada, kai ji bejėgė 
gulėjo ant žemės, kai jis privalėjo stebėti, kaip Randoltas ir kiti jo 
draugai ją paėmė. Jį apėmė svaigulys. Jis taip pat turėjo ją gauti. Iš 
pradžių ji jam buvo tik viena iš daugelio tarnaičių, kurios privalė- 
davo jam atsiduoti, norėjo jos to ar ne. Bet kelionės į susitikimą pas 
imperatorių metu jis slapta ją stebėjo. Kai Randolfas pasikvietė ją 


pas save, jis jau buvo jos apsėstas. O vėliau matė, koks vidinis ar- 

tumas siejo ją su Kristianu. Jis nenorėjo nieko kito, tik kad ji bent 
kartą pažvelgtų į jį taip, kaip žvelgė į Kristianą. 

— Niekada tavęs nemušiau, kaip kiti, — tarė jis, kai ji vis dar tylė- 
jo. - Norėjau, kad tai padarytum savo noru. 

Marta pašoko: 

— Nedariau to ir niekada nedarysiu, - supykusi pareiškė ji. - Jūs 
smurtavote — savo draugų akyse! 

Tik didžiulėmis pastangomis ji susivaldė. Ji turėjo prisiversti pa- 
sakyti šiuos žodžius: 

— Už išgelbėjimą esu įsipareigojusi jums padėkoti. Jei manote, 
kad tai jums priklauso kaip užmokestis už... Jūs per dažnai prievar- 
tavote mane, turėjau paklusti jūsų norams... Negaliu jums sukliudy- 
ti vėl tai padaryti. 

Pavargusi ji perbraukė ranka akis. 

— Leiskite mane pas vyrą... Arba leiskite numirti. 

Suakmenėjusiu veidu Ekehartas apsisuko ir išėjo. Ji girdėjo, kaip 
jis lauke vėl įsakinėjo nepažįstamiems sargybiniams, kad jokiu būdu 
neišleistų jos pro duris. Šiek tiek vėliau pamatė jį ant brangaus žirgo 
išjojantį iš pilies. „Ką jis sumąstė?" — susirūpinusi svarstė ji. 

Šis pokalbis atėmė visas jos jėgas. 

Norėjosi vėl grįžti į lovą, bet triukšmas kieme ją sulaikė. Pažvel- 
gusi pro langą ji sustingo. Ekehartas dar nebuvo toli nukeliavęs, kai 
apsisuko atgal. Kartu su juo buvo šviesiaplaukis milžinas, jauna juo- 


daplaukė moteris, storasis Gizelbertas ir pasipūtėlis Elmaras. 


Ekehartui nespėjus pasiekti paskutinės kaimo trobelės, priešais 
atjojo trys jo ginklo broliai, o kartu su jais ir Randolfo žmona. 

Mintyse jis pyko dėl to, kad šie sumanė apsilankyti būtent dabar. 
Kita vertus, jis turėjo dėkoti Dievui už tai, kad sutiko juos kelyje. 
Verčiau nė negalvoti apie tai, kad jie būtų jo laukę pilyje ir ten dėl. 
nelaimingo atsitiktinumo sužinotų apie Martą. 

Galbūt jie turėjo naujienų, kurias išgirdus jam nebereikės keliauti 


į Meiseną. 

Jis rūpestingai nuslėpė savo mintis. Tai nebuvo sunku. 

— Būkite pasveikinti! Gera diena keletui taurių puikioje draugi- 
joje. 

Draugai atsakė garsiai šūkčiodami. 

Tik Richenzos juokas privertė jį krūptelėti. Jis nesuprato, kuo ši 
moteris patraukė paprastai viską apskaičiuojantį Randolfą. Ji buvo 
gražuolė, be abejonės. Bet jei jis pats būtų ją vedęs, niekada neatsuk- 
tų jai nugaros ir įprastų miegoti su durklu po pagalve. 

„Kaip ji pasiekė, kad Randolfas valgytų jai iš rankos, kai jis seniai 
žinomas savo negailestingumu moterims?“ — mąstė Ekehartas. Ar ji 
pasitelkė burtus, kad jį apžavėtų ir pririštų prie savęs? Iki tol Ekehar- 
tas visada didžiavosi esąs stiprus vyras, bet šiai moteriai būnant šalia 
nugara eidavo pagaugais. 

Jis kartu su savo palydovais paragino arklius, kad kuo greičiau iš- 
gertų karšto vyno ir sočiai pavalgytų. Buvo jau atšalę. Žiema šiemet 
bus ankstyva. 

Tikriausiai niekas neišsidavė, pagalvojo Ekehartas. Jis griežtai įsa- 
kė tylėti, o žmonės per daug bijojo, kad priešintųsi jo nurodymams. 
Nors nepažįstamos jaunos moters atvežimas ir jos paslėpimas kam- 
bariuose turėjo sukelti visų susidomėjimą. Kitas jo rūpestis - Marta 
galėjo labai išsigąsti, sužinojusi, kas pas jį atvyko. Bet ji tikrai buvo 
dar per silpna, kad sumanytų kažką panašais į pabėgimą, kas ją nu- 
vestų tiesiai į Randolfo nasrus. 


Ekchartą giliai sukrėtė paskutinis jų pokalbis. Jis neteko vilties. 


Prisiartinus prie kiemo, tuoj pat išbėgo arklininkai, kad paimtų 
svečių arklius. Ekehartas padėjo Richenzai nusėsti nuo žirgo ir pa- 
siūlė savo ranką, norėdamas nuvesti ją į menę. 

— Kokios naujienos išvijo jus iš namų tokiu oru? - paklausė jis 
visiems patogiai įsitaisius, tarnaitės lakstė aplink pilstydamos vyną. 

Randolfui nespėjus atsakyti, Ekehartas pakėlė ranką. 

- Palauk sekundę. Noriu duoti virėjui keletą ypatingų nurodymų. 


Ką Jūs labiausiai mėgstate, mano gražuole? - kreipėsi jis į Richenzą, 

tikėdamasis, kad niekas iš jo svečių nepaklaus, kodėl jis paprasčiau- 
siai nepasikvietė virėjo čia, kad išsakytų savo pageidavimus. 

— Kristiano galvos sidabrinėje lėkštėje, - tarė ji. Kiti nusijuokė. 

— Bijau, kad šiandien nepavyks išpildyti jūsų noro, - atsakė Eke- 
hartas ir jo veidą iškreipė ciniška šypsena. 

Richenza susiraukė. 

— Na, tuomet pradžiai keleto paukštukų. O paskui, - ji metė į 
jį tokį žvilgsnį, kuris būtų ištirpdęs ne tokį sąžiningą vyrą, - tegul 
puikusis jūsų virėjas mane nustebina. 

Ekehartas atsakė į dirbtinę jos šypseną. 

— Tai daug geriau, aš trumpai pasikalbėsiu su juo. Atsiprašysiu. 

Kaip jis ir tikėjosi, senoji Hilda buvo virtuvėje, ji maišė stipriai 
kvepiantį gėrimą. Ši išmintinga moteris, kilusi iš kaimyninės gy- 
venvietės, jo paliepimu čia pasiliko tiek ilgai, kiek prireiks rūpintis 
Marta. 

Jis pamojo jai. 

— Tuoj lipk į viršų ir pasakyk jai, kad dabar jokiu būdu neišeitų iš 
kambario. Jei tik jai svarbus jos gyvenimas. Jei liks ten, galės nieko 
nebijoti. Pasakyk Rutui, kad jei jis nori pagyventi šią dieną, neįleistų 
vidun nieko, išskyrus tave. 

Senoji linktelėjo, supylė gėrimą į taurę ir jau norėjo eiti. Bet Eke- 
hartui šovė dar viena mintis. 

— Ir vėliau padaryk jai stiprų migdomąjį gėrimą. 

Ekehartui įžengus į virtuvę, meistras jau buvo nusukęs galvas 
dviems dešimtims paukščių giesmininkų, kuriuos laikė narve, įtepė 
medumi ir supjaustė nedideliais kąsneliais. 

Ekehartas žinojo, kad jo virėjas, vos įžengus svečiams, nedels- 
damas išsiklausinėjo arklininkų ir atkreipė dėmesį į tai, ką mėgsta 
kiekvienas svečias, nėkart nepamiršdamas, koks patiekalas kuriam 
svečiui labiausiai patinka. 

— Tegul pagrindinis patiekalas būna ypatingas, - tiek tenurodė 


jis. 

- Elnienos? Galbūt patiekalą iš kurapkų? - garsiai svarstė virėjas, 
meistriškai dėliodamas keptus paukščius ant padėklo aplink dubenį 
su padažu iš prieskoninių žolelių ir acto. 

"Taip, mąstė virėjas. Kurapkos buvo gera mintis. Jos turėjo gerą 
reputaciją. Buvo kalbama, kad kurapkos padeda išlaikyti vyriškumą. 
Ši begėdė moteris supras užuominą ir bus patenkinta. O jei bus pa- 
tenkinta ji, tokie pat bus ir vyrai. 

- Jei leisite, užkandį į salę nunešiu pats, pone. 

Ekehartas pritardamas linktelėjo ir nuėjo priešais jį. 

Richenzos akys užsiliepsnojo pamačius, kad jos noras buvo taip 
greitai išpildytas. Virtuvės meistras žemai nusilenkė ir pirmiausia jai 
pasiūlė gardumynų. 

„ Richenza čiupo pirmą gabalėlį, mėgaudamasi užmerktomis aki- 
mis sukramtė jį ir nusilaižė pirštus. Tada ji atsisuko į Randolfą ir vėl 
susiraukė. 

— Mano brangiausiasis, ar negalėtum pagrobti mums šio virėjo? 
Palyginus su šiuo maistu, - ji čiupo kitą kąsnį, - mes namuose gau- 
name tik valstiečių ėdalo. 

— "Tu perdedi, - nepatenkintas tarė Randolfas, bet nusileido. — 
Tačiau jei nori, liepsiu surasti kitą virėją. 

— Turėtum, - suburkavo Richenza ir triumfuodama apsižvalgė. - 
Juk turėsiu maitinti būsimą tavo įpėdinį. 

Randolfas išsišiepęs priėmė garsius savo draugų sveikinimus ir 
tapšnojimus per petį. 

— Tik pažiūrėkite, kiek vyriškumo, - sumurkė Richenza, glosty- 
dama tvirtą Randolfo ranką. - Kartais aš galvoju, kad vien nuo jo 
žvilgsnio galėčiau pastoti. 

Jos antakiai pakilo. 

— Bet tai dar nereiškia, kad jo žvilgsnis mane patenkintų... 

„Ji kalba kaip paleistuvė su savo draugužiu, o ne kaip kilminga 
dama su sutuoktiniu“, - pasibaisėjęs galvojo Ekehartas. Bet jo drau- 


gai tik pasijuokė iš Richenzos žodžių. 

— Randolfai, tau galima pavydėti, - suprunkštė Gizelbertas. — 
Galbūt gali sudaryti mainus su mūsų draugu? Puikų virtuvės meis- 
trą į savo nepralenkiamą žmoną. 

— Tau tikrai vėl reikėtų žmonos, Ekehartai, - pritarė Randol- 
fas. - Nebūtinai mano! 

Visi nusijuokė. 

— Pakankamai ilgai buvai vienas. O aš galiu tave užtikrinti, kad 
santuoka suteikia daug džiaugsmo, jei jau pamiršai. 

Ekehartas numojo ranka. 

— Dar negaliu tam atsiduoti. Už tavo sūnaus sveikatą - užtą, kurį 
jau turi, ir už tą, kurį netrukus tau pagimdys žmona. 

Jis pakėlė savo taurę. Kiti pasekė paskui. 

— Mes atvykome ne dėl to, - tarė Randolfas, išgėręs gerą gurkšnį. 
Jis pastatė taurę, ištiesė kojas ir šiek tiek pasilenkė. 

- Iškilo problemų - ir viskas vėl dėl Kristiano ir jo žmonos. — 
Įsiutęs Randolfas trenkė ranka į stalą. - Jei tik būtume ją nudūrę 
tada, kai ji dar buvo paprasta valstiečių kekšė! Nė vienas gaidys ne- 
būtų dėl jos užgiedojęs. Juk ji buvo jau beveik negyva, kai baigėme 
su ja... 

— Palauk, - prakalbo Richenza, jos akys susiaurėjo. 

— Ar aš teisingai supratau: jūs ją paėmėte prieš jai tampant Kris- 
tiano žmona? Jūs keturi? Visi keturi? 

— Tai buvo įspėjimas,- teisinosi Randolfas, - ji sutrukdė vienam 
mūsų draugui, kai šis atnešė Jadvygai užnuodytą taurę. 

:Richenza tylėdama žvalgėsi tai į vieną, tai į kitą. Tada atlošė galvą 
atgal ir garsiai nusijuokė. 

— Man tai patinka! Tam mažam padarėliui jūs tikrai įvarėte bai- 
mės. Žinodama tai, pasisaldinsiu viešnagę Kristiansdorfe. 

Ji trumpam nutilo. 

— Kristianas apie tai žino? 

Kai Randolfas linktelėjo, iš jos veido iš karto dingo šypsena. 

— "Tu kvaily! - sušnypštė ji. - Pasigyrei? 


Tylėjimas buvo tikriausias atsakymas. 

- Ir, kai jis tai sužinojo, tu manai, kad jūs galėsite tilpti viename 
kaime? - užsipuolė ji savo vyrą. 

- Tu su manimi taip nekalbėsi, - suriaumojo Randolfas ir stip- 
riai čiupo jai už rankos. 

Richenza ignoravo šiurkštų jo elgesį ir nukreipė žvilgsnį į Eke- 
hartą, kuris nedalyvavo pokalbyje, sukryžiavęs rankas ant krūtinės 
stovėjo šalia. 

— Bijau, kad tuoj prasidės delikatesnės temos. Neturėtume to da- 
ryti menėje. 

— Turkėkite šiek tiek kantrybės, tuoj pat paruošiu kambarį, — 
tarė jis ir dideliais žingsniais nuskubėjo prie laiptų. Jam įžengus į 
kambarį, Marta vėl susigūžė; išbalusi kaip kreida ji vis dar tupėjo ant 
suolo priešais langą. 

— Matei, kas atvyko? — paklausė jis. 

Ji nebyliai linktelėjo. 

— Netrukus jie čia ateis, bet negali rasti tavęs. Privalai eiti į kitą 
kambarį. 

Marta atsistodama susvyravo, Ekehartas skubiai paėmė ją ant 
rankų, užnešė laiptais aukštyn į vieną iš mažesnių svečių kambarėlių 
bei paguldė į lovą. 

— Netrukus ateis Hilda, o vienas mano vyrų pasirūpins tuo, kad 
niekas pas tave nepatektų, - pasakė jis. - Bet būtinai lik čia. 

Jis greitai išėjo, kad pasikalbėtų su sargybiniais ir duotų nurody- 
mus vienai tarnaitei, jog ta paslėptų visus pėdsakus. Jie galėtų sukelti | 


įtarimą, kad kambaryje gyveno moteris. 


Negalėdama užmigti, susisupusi į antklodę Marta laukė, kas atsi- 
tiks. Visas jos vidus ragino ją bėgti. Bet ji nebūtų toli nuėjusi. Buvo 
dar per daug silpna, kad galėtų paeiti daugiau nei dešimt žingsnių, 
už durų stovėjo sargybinis, be to, Ekehartas buvo teisus — pavojus, 
kad Randolfas ir jo draugužiai gali ją rasti, buvo per didelis. 

Neilgai truko, kol atėjo senoji Hilda ir padavė Martai didžiulę 


taurę. 

— Išgerk tai, brangioji. 

Vos juntamas, pažįstamas kvapas išdavė Martai, ko buvo įmaišytą 
vyne. Ji pastūmė taurę atgal. 

— Aš noriu likti budri. 

Senoji energingai įbruko indą atgal. 

— Mano šeimininkas pageidauja, kad jūs tai išgertumėte. Jis susi- 
rūpinęs, kad jūs per daug jaudinatės. Be to, jums reikia išsimiegoti, 
juk dar nesate visiškai pasveikusi. 

— Ne. 

Senoji nuliūdusi palingavo galva ir pastatė taurę. 

- Šeimininkas supyks. Jis griežtas vyras ir reikalauja paklusnu- 
mo. 

Susimąsčiusi ji nužvelgė Martą. 

— Bet dėl to, kaip jis su Jumis elgiasi, jis nenorėtų, kad dabar pa- 
kviesčiau Rufą ir jis padėtų man jėga supilti gėrimą. 

Rufas buvo sargybinis, esantis prie durų. 

- Jis slaptai atsigabeno jus čia, kad pasveiktumėte, jis jus saugo, 
net davė mėgstamiausią savo žmonos suknelę, - sumurmėjo mote- 
ris. - Gal nori jums pasipiršti prieš savo tėvo valią? 

„Bet kas ją taip prikūlė?“ — jau ne pirmą kartą svarstė Hilda. O 
vaikas, kurio ji neteko, buvo Ekeharto? Tai paaiškintų, kodėl įpras- 
tai labai griežtas jos ponas taip rūpinasi šia jauna gražia moterimi. 
Bet tada kodėl ji buvo tokia nepatenkinta? O gal ji buvo jauna našlė, 
kuri nenorėjo pripažinti savo vyro mirties? Klejodama nepažįsta- 
moji vis šaukė vieną vardą. 

— Aš ištekėjusi, - trumpai atsakė Marta. 

Hilda nenoromis suniurzgėjo. Galbūt vis dėlto jauna našlė neno- 
ri pripažinti tiesos. Nes jei nepažįstamoji turėjo vyrą, kur jis dabar? 
Jos šeimininkas nebuvo toks žmogus, kuris darytų kam nors paslau- 
gą. O dėl ypač atsargaus elgesio tai turėjo būti delikatus reikalas. 

- Šiems namams netrukus prireiks moters, — atsargiai tarė ji. — Ir 


mano šeimininkui taip pat. 

— Ar jis ir jo mirusi žmona labai mylėjo vienas kitą? — norėjo 
sužinoti Marta. Tai jos nelietė, bet senoji taip pat neatstojo nuo jos 
su savo smalsiais klausimais. 

— Iš pradžių ne, - tarė Hilda. - Ji buvo dar labai jauna, labai pa- 
naši į jus. Ji mirtinai jo bijojo. O jis ir taip atrodo grėsmingai - toks 
didelis, stiprus ir griežtas. Bet kai į pasaulį turėjo ateiti jų vaikas, abu 
labai džiaugėsi. Bet ji nesugebėjo jo pagimdyti. Kūdikis buvo per 
didelis, galvytė įstrigo. Tris dienas ji siaubingai kentėjo. Vargšelė. O 
aš visiškai niekuo negalėjau padėti. Mes visi dėl jos labai liūdėjome. 

— Kadaji mirė? - paklausė Marta. 

— Prieš metus. Ji buvo gera žmona, švelni ir geraširdė. O Jūs nepa- 
sakysite, kad jums tai papasakojau? - išsigandusi pašoko Hilda. - Jis 
niekada nekalba apie ją, taip ir nesusirado kitos. Todėl aš pamaniau, 
kad jūs ir būsite nauja šeimininkė. 

— Juk aš sakau, kad turiu vyrą. Tavo šeimininkas išgelbėjo mane 
iš didžiulio pavojaus. 

Pati Marta buvo nustebinta jos žodžių. Negi ji tikėjo Ekeharto 
savanaudiškumu:? Po to, ką jai padarė? Juk jis buvo kartu su Gizel- 
bertu, kai šis prieš dvi savaites Burgberge jai grasino. Bet jis pasirū- 
pino tuo, kad ji išeitų nepaliesta. Ką tai turėtų reikšti ? 

— Susitarkime, — pasakė ji senolei. - Aš neišduosiu jam, ką tu 
man papasakojai, o tu nepasakysi, kad neišgėriau šito. 

Ji nusižiovavo, nors buvo visiškai žvali. 

— Esu tokia pavargusi, kad užmigsiu ir be to. 

— Sutarta. 

Marta numanė, kad senoji nesileido apgaunama. O jeigu ir taip. 
Pirmą kartą ji džiaugėsi, kad prie durų stovėjo sargyba. Kažkas vertė 


ją manyti, kad Ekehartas nenorėjo, jog Randolfas ją čia rastų. Bet 
kodėl? 


Ekehartas pakvietė savo svečius viršun į svečių kambarius. Nie- 
kas neišdavė apie Martos buvimą čia. Ant stalo stovėjo vynas ir lėkš- 


tė su saldumynais, kuriuos atnešė virėjas. 

Nespėjusi atsisėsti Richenza prie jo puolė. Tada ji nutaisė abe- 
jingą veido išraišką, atsilošė ir leido vyrams kalbėtis. Bet Ekehartas 
buvo tikras, kad nepaisydama Randolfo spaudimo ji įsiterps tada, 
kai manys, kad būtina. 

Savo nuostabai jis stebėjo, kaip Elmaras ir Gizelbertas nukreipė į 
ją savo geidulingus ir kupinus pasigėrėjimo žvilgsnius. 

— Pasakok, - pareikalavo jis Randolto. 

— Kaip jau sakiau, tai dėl tos moters, - suniurzgėjo milžinas. — 
Kad ir kaip gera būtų matyti Kristianą liūdną, ieškantį savo žmonos, 
Burgberge kažkas paskleidė kalbas, esą mes prikišome nagus prie jos 
dingimo. Jei Otas tai supras kaip priešiškumą Kristianui, žinai, kas 
bus pastatyta ant kortos. Velniava! 

Jis nemanė, kad būtina atsiprašyti damos už keiksmažodį, o ši nė 
kiek nenustebo. 

„Šaltakraujiška tarsi gyvatė“, - pamąstė Ekehartas. 

— O tu turi su tuo ką nors bendra? - norėjo sužinoti jis. 

— Ne. Su markizu aš susitarčiau, bet kaip susitarti su Dievu? Ne- 
jaugi norėtum užsitraukti amžiną prakeiksmą? Nors idėja nuostabi. 
Galėjo kilti man. Pasiųsti tą kvailą mediką, kuris apsiimtų visą riziką 
ant savo pečių... Joks pėdsakas nebūtų atvedęs iki manęs. O ji būtų 
sudeginta kaip ragana arba likusiam gyvenimui uždaryta tamsiame 
požemyje. O ji, panašu, tokia ir yra. 

Randoltfas pakėlė akis. 

— Niekada nesvajojau, kad kada nors norėsiu, jog ji nebeatsiras- 
tų. 

— Tikrai niekas negirdėjo, kur ji galėtų slėptis, ar kas jai atsiti- 
ko? - kiek galėdamas bešališkai tarė jis. 

— Ne. 

— Jie vis dar ieško jos? 

— Vyskupas Martinas tik tam, kad sulauktų pasiaiškinimo dėl jos 
dingimo. Jis atmetė kaltinimą dėl raganavimo. 


Ekehartas nuslėpė savo jausmus. Tuo tarpu įsiterpė Elmaras: 

— Būtų buvę gražu. Po jos gal būtų buvę sunaikinti ir jos išperos. 
Tada Randolfui nebebūtų reikėję jaudintis dėl Kristiano. Dabar jis 
visiškai palaužtas. Ir viskas dėl moters. 

— Būk atsargus, - susimąstė Gizelbertas, pasijutęs nejaukiai. - Jei 
ji tikrai buvo ragana, niekas nežino, ar nepersekios mūsų iš praga- 
ro. 

— Nesąmonė, - atkirto Randolfas. - Prisimink, kaip mes su ja 
pasielgėme. Jei ji būtų ragana, būtų to išvengusi arba seniausiai už 
tai atkeršijusi. Bet, pasirodo, net būdama kape ji nepalieka manęs 
ramybėje. 

— Galbūt ji dar gyva, - įsiterpė Ekehartas. - Galbūt Kristianas 
ištraukė ją ir kur nors slepia? 

"Randolfas nekantriai papurtė galvą. 

- Jei pastaruoju metu būtum matęs Kristianą, taip nepagalvo- 
tum. Man, aišku, sunku šalia jo vaidinti kilniaširdį. Bet kažkas vis 
tiek pakuždėjo Jadvygai, kad turiu su tuo kažką bendra. 

— Nujokime į Meiseną ir duokime priesaiką, - pasiūlė Ekehar- 
tas. 

Tada jis turėtų saugotis, kad prieš kelionę Marta nepastebimai 
neišeitų iš namų. Bet jei jis norėjo padėti savo draugui, privalėjo ją 
gražinti, norėjo jis pats to ar ne. Randolfas buvo jo bendražygis nuo 
ginklanešių laikų, todėl jis jautėsi jam skolingas. 

Randolfas patapšnojo jam per petį. 

— Ačiū, mano drauge. Tai tikras pasišaipymas. Nors Kristianas 
dėl apgailėtinos savo paleistuvės mirties negalėtų kautis, tai nesu- 
teikia man jokio pranašumo, nes prie to prisideda Jadvyga. Visos 
negandos šiame pasaulyje kyla dėl moterų kaltės. 

— Norėčiau pasėti dar šiek tiek neapykantos, - dar kartą įsiterpė 
Richenza. - Reikėtų artimiau susidraugauti su markize. 

Kai vyrai metė į ją klausiamus žvilgsnius, ši nekantraudama pa- 
aiškino: 


— Jadvyga kažką slepia, tikrai jaučiu. Būtų naudinga tai sužinoti. 

Tada ji griežtai pažvelgė į savo vyrą. 
— O tu privalai ką nors sugalvoti tai dienai, kai Kristianas pasi- 


duos, nebeieškos žmonos ir visą savo dėmesį nukreips į tave. 


Kaip visada, nakčiai Ekehartas užleido savo kambarį Randolfui 
ir jo žmonai. Gizelbertas ir Elmaras, kaip ir kiekvienąkart, susirado 
dvi jaunas tarnaites, kad su jomis grįžtų į bendrą kambarį. 

Įsitikinęs, kad visi užsiėmę savo lovose, jis nuėjo į kambarį, kuria- 
me miegodavo, kai Randolfas su Richenza jį aplankydavo, ir kuria- 
me dabar slėpėsi Marta. Jis išsiuntė sargybinius ir tyliai įėjo. 

Marta pašoko ir išsigandusi pažvelgė. 

— Šiąnakt liksiu čia, — tarė jis. 

Neapykantos kupinas žvilgsnis, kurio jis sulaukė už šiuos žodžius, 
pakirto jo savigarbą. 

- Čia, prie durų. Aš tave saugosiu, - skubiai pridūrė jis. 

Martos akyse jis išvydo nepasitikėjimą, išsitraukė durklą ir žen- 
gė du žingsnius artyn. Bet netaręs nė žodžio jis numetė durklą ant 
lovos. 

— Gali jį turėti. Tam, kad tikėtum, jog tau nereikia manęs bijo- 
ti, - paaiškino. 

Bet kai ji norėjo pačiupti durklą, jis pagriebė už rankos ir laikė 
taip tvirtai, kad pirštai sustingo virš ašmenų. 

— Prisiek, kad nepanaudosi ginklo prieš save. 

Martos išgąstis sumišo su nuostaba. 

— Prisiekiu. 

— Gerai, - Ekehartas paleido ją ir žvelgė, kaip ji paėmė durklą į 
rankas ir paslėpė jį po pagalve. | 

Marta vėl atsigulė. Ji nesileido apgaunama. Net durklu ji nej- 
veiktų Ekeharto. Jis buvo per dvi galvas aukštesnis už ją ir dvidešimt 
metų mokėsi kovos meno. Kiekvieną jos judesį jis nuspėtų iš anksto 
ir be vargo nugalėtų. 

Galbūt Ekehartas tik norėjo, kad ji jaustųsi saugi. Net turint šalia 
ginklą bus geriau, jei šiąnakt ji liks budri. 

— Nagi, miegok pagaliau, - suniurzgėjo Ekehartas, pasistatė prie 
durų suolą ir taisėsi ten miegoti. 

Velniop tą riteriškumą! Buvimas šalia jos pažadino tokius jaus- 
mus, kurie iki šiol buvo svetimi. Bet būdamas šalia Randolfo jis vėl 
virsdavo senuoju savimi. 

Jis tikėjosi, kad kada nors ji ims juo pasitikėti. Bet apsigavo. Kol 
Kristianas bus gyvas, ji niekada neatsiduos jam savo noru. 

Neatsiduos, kol netaps našle. Bet tai turėjo būti įmanoma sutvar- 


kyti nepridarant žalos draugui. 


Sausmingas 2 


Kristiansdorfo gyventojai iki šiol nė karto neturėjo priežasties 
bijoti savo šeimininko. Bet nuo tos dienos, kai dingo jo jaunoji žmo- 
na, kurią žmonės laikė mirusia, dauguma mieliau apeidavo ji lanks- 
tu. Jis kėlė gyventojams baimę. 

Kristianas užsiaugino trumpą barzdą. Juodais plaukais ir rūška- 
na veido išraiška jis atrodė grėsmingesnis, negu buvo kada anksčiau. 
Blogiausia buvo nykuma jo akyse - tarsi jo mintys maišėsi tarp pra- 
garo liepsnų. 

Jo namų riteriai elgėsi šiek tiek kitaip nei anksčiau. Ypač jaunasis 
ponas Lukas, kuris visuomet laidydavo kandžius juokelius, pasirodė 
vos atpažįstamas. Regis, riteris Kristianas niekaip negalėjo pripažin- 
ti, kad jo žmona galėjo būti nebegyva. 

Kaimo gyventojai taip pat jos gedėjo. Be to, kas jiems dabar pa- 
dės, kai kas nors ims karščiuoti, kai kuriai iš moterų ateis laikas gim- 
dyti? Jos podukra, kurią ši mokė, buvo dar per jauna, kad viena su 
viskuo susitvarkytų. 

Visų nelaimei, mirė ir kunigas Bartolomėjus. Jis būtų įkalbėjęs 
šeimininką, kad pasiduotų ir nebetęstų beprasmių paieškų, kunigas 
būtų padėjęs jam su tuo susitaikyti ir pravedęs mišias už mirusios jo 
žmonos sielos išganymą. 

Taip kalbėjo kaimo gyventojai, kupini gailesčio. Dauguma būtų 


pasimeldę už nelaimingos jaunos moters sielą, kuri paliko ne tik 

podukras ir nepaguodžiamą vyrą — augo ir du maži vaikai. Vargšai 
mažyliai. 

Tegul Dievas pasigaili jos ir pasirūpina, kad šeimininkas ateitų į 
protą, galvojo daugelis Kristiansdorfo gyventojų. O jei jis pasiimtų 
naują žmoną, tuomet tik tokią, kuri būtų tokia pat gera ir švelni, 
kokia buvo Marta. 


Kristianas vėl grįžo po vienos iš daugelio bevaisių paieškų. 

Lukas, visą dieną mokęs Konradą ir jo brolį kovoti ietimi, pasi- 
tiko jį ir paėmė už pavadžio žirgą, nesiteiraudamas, ar kelionė buvo 
vaisinga. 

Lukas jautėsi taip, lyg į širdį būtų įsmigęs durklas. Jis gedėjo Mar- 
tos ne mažiau nei Kristianas, ilgėjosi jos taip, kad ėjo iš proto ir jį 
kankino nemiga. Jis jautėsi kaltas dėl to, kas įvyko, net jei visi žino- 
jo, kad ją įskundė medikas. 

Mes nepakankamai ją apsaugojome, tūkstantąjį kartą priekaiš- 
tavo jis sau, nors buvo aišku, kad šis priekaištas kankino Kristianą 
daug labiau nei jį. 

Tylėdami ir lydimi ginklanešių jie nuėjo į namus. Šie taip pat 
skendėjo tyloje. Visą popietę lijo kaip iš kibiro, vyrai buvo permirkę 
kiaurai, nuo plaukų lašėjo vanduo. 

Virėja nulėkė, kad atneštų karšto vyno su prieskoniais. Pasken- 
dęs mintyse Kristianas paėmė jį ir atsirėmė į sieną šalia židinio. | 

Joana ir Marija atėjo su juo pasisveikinti. Jos taip pat kurį laiką 
vengė klausti, ar neatsirado jų pamotės pėdsakai. Joana prikando 
apatinę lūpą, Marijos akyse pasirodė ašaros. 

- Jūsų vaikai jau miega, šeimininke, - prieš pravirkdama dar išle- 
meno ji ir išbėgo iš mėnės. 

Kristianas girdėjo žodžius, bet jausmai liko sumišę. Vaikai buvo 
vienintelė jo paguoda. Jis ilgėjosi jų, norėjo prisiglausti, pajusti jų 
kvapą, šilko švelnumo odą. Bet kaip jis atsakys savo sūnui į baisius 
klausimus? „Mama nebegrįš. Ji mirusi!“ - paskutinį kartą pasakė 


jam Tomas, piktai sublyksėdamas akimis. „Kaime visi taip kalba“ 

Ir nors Kristianas vengė apie tai galvoti, jis nežinojo, kaip turėtų 
paaiškinti trejų su puse metų berniukui. 

— Iš kur jie sužinojo, kad Marta buvo pas Elžbietą? — patylėjęs 
paklausė to, kas ilgai nedavė ramybės po pokalbio su Raimundu. 

Lukas, pats paskendęs savo mintyse, pakėlė akis. 

— Ką? 

— Iš kur jie žinojo, kur ji? - pakartojo Kristianas. - Apie tai mąs- 
tau beveik visą laiką. Po to, ką pranešė Elžbieta, neradę Martos čia, 
jie turėjo joti tiesiai pas jus. Kas jiems išdavė, kur ji slepiasi? Niekas, 
išskyrus mus, to nežinojo. 

Mažoji Ana, ką tik įžengusi į salę nešina glėbiu malkų, pakėlė 
galvą ir pravėrė burną. Tada ji numetė malkas ant grindų ir nubėgo 
į virtuvę. Netrukus į salę atėjo Mechthilda, stumdama priešais save 
Aną. 

— Atleiskite, šeimininke, mažoji nori jums kažką pasakyti, - pra- 
nešė ji nustebusiems riteriams ir pastūmė Aną į priekį. 

Netardama nė žodžio ji žvelgė tai į Luką, tai į Kristianą, tai atsi- 
sukdavo atgal, tada atsiklaupė ir nuleido akis. 

— Kažką prisidirbai? Ar tavo brolis? - nekantriai paklausė Kris- 
tianas. 

Ana metė į jį kupiną kančios žvilgsnį. 

— Ne, pone, - sušnabždėjo ji. - Bet tai buvo kilminga ponia, kuri 
nepažįstamiesiems pasakė, kur išsiuntėte šeimininkę... — išsigandusi 
ji pažvelgė į Luką, - jūsų nuotaka. 

"Lukas sumišo. 

— Tu tiksliai žinai? - spaudė jis. — Pati tai girdėjai? 

Ana linktelėjo. | 

- Iš kur ji tai žinojo? - paklausė Lukas Kristiano. - Ji turėjo slap- 
ta mūsų klausytis. 

Jis taip stipriai trenkė ranka į sieną, kad jį pervėrė didžiulis skaus- 
mas. 

- Ta nelaimingoji! Ta prakeikta dievobaiminga nelaimingoji! — 


šaukė jis. 

Puldamas link durų jis dar kartą pasisuko į Kristianą: 

— Gali išleisti mane dviem dienoms? 

— Kur tu nori eiti vidury nakties? - sušuko Kristianas ir nulėkė 
paskui savo draugą. 

Bet Lukas jau buvo pakeliui į arklides, pagriebė balną ir nuėjo 
prie savo rudžio. 

— Nelaikyk manęs, - neįprastai šiurkščiai suniurzgėjo jis. - Taip 
išeina, kad tu, kaip mano vadovas, įsakai man likti. Tada turiu tavęs 
paprašyti atleisti mane iš tarnybos. 

— Gal būtų geriau, jei keliaučiau kartu? - spaudė jį Kristianas. 

— Privalau tai išsiaiškinti pats, - nusiminęs atsakė Lukas ir užšo- 
ko ant žirgo. 

Kristianas bandė joti paskui jaunąjį draugą, kad sulaikytų, juk tas 
gali įvykdyti visišką beprotystę. Bet jis pakankamai gerai pažinojo 
Luką, kad suprastų, jog šį reikalą sutvarkys jis pats. Kristianas supra- 
to, ką šis buvo sumąstęs. 

Jis nusiuntė Konradą ir Jokūbą į virtuvę, kad ten duotų jiems ką 
nors užkąsti ir prie krosnies išsidžiovintų drabužius. 

Po spengiančios tylos jis liepė į menę pakviesti Tilį, jo raštininką, 
buvusį muzikantą, kad padiktuotų laišką markizui Ditrichui. Oto 
brolis norėjo, kad jam nuolat praneštų apie sūnaus pažangą - ir taip 
pat apie tai, ar yra kokių naujienų apie Martos buvimo vietą. 

„noriu pranešti, kad jūsų sūnus per šį laiką išmoko valdyti kar- 
dą ir ietį. Pagrindinis sunkumas glūdi nebe mosuojant ginklą, o val- 
dant savo temperamentą ir paskirstant jėgas. Bet esu tikras, vėliau jis 
išmoks ir šito“, - diktavo Kristianas. Jis trumpai pasvarstė, ar ramia 
sąžine palikti sakinį tokį, koks yra. Jis gerai žinojo, kad už nugaros 
Konradas ir Jokūbas aimanavo, esą jis niekada nebus jais patenkin- 
tas. Bet jis nenorėjo į tai kreipti dėmesio. Jei jiedu nesuvoktų praty- 
bų rimties, neilgai išgyventų valdydami kardą. Jie turėjo džiaugtis, 
kad jis savo pamokose nesimušdavo, kaip tai darė kiti meistrai. 

Jis padarė pertrauką ir įsitikino, kad Tilis, kurį jis mintyse vis dar 
vadino Liudmilu, spėjo rašyti, tada apgalvojo kitą sakinį. 

„Kadangi buvote toks malonus ir pasiteiravote apie mano myli- 
mos žmonos likimą, apimtas gilios nevilties turiu pranešti, kad ne- 
paisant daugelio paieškų, kaip ir anksčiau neradome jokių jos pėd- 
sakų — nei jos buvimo vietos, jei ji dar gyva, nei kapo: 

Jis nutilo, nes nebegalėjo suvaldyti savo balso. 

Kurį laiką buvo girdėti tik plunksnos krebždėjimas ant perga- 
mento. 

Kai Tilis baigė, kambaryje tarsi tamsūs debesys apgaubė tyla. 

— Mažiausiai jūs galite guostis tuo, kad padarėte viską, ką galė- 
jote, kad ją apsaugotumėte. Ir atkeršijote už ją, - dusliai tarė rašti- 
ninkas. 

- Jei būčiau ją pakankamai saugojęs, ji vis dar būtų čia, šalia ma- 
nęs ir vaikų, - karčiai atsakė Kristianas. 

— Mano žmona ir dukra taip pat buvo užmuštos tiesiog už nie- 
ką, - užsikirsdamas pradėjo pasakoti Tilis. - Tuo metu, kai aš dai- 
navau ir grojau vienam kilmingam ponui jo dvare, jie jas užpuolė. 
Hilarijus negalėjo jų išgelbėti, nors ir bandė. Kai grįžau, visi trys 
skendėjo kraujo klane... 

Muzikantas dar niekada nebuvo kalbėjęs su Kristianu apie savo 
šeimos žūtį. 

Jie sėdėjo greta. Tylėdami. Du vyrai, netekę savo moterų ir neži- 


nodami, kaip gyventi toliau. 


Įsiutęs Lukas skrodė naktį. Jis žinojo kelią, o blyškus mėnulis pa- 
kankamai nušvietė kelią. 

Permerktas lietaus ir toks pat įpykęs ryte jis pasiekė savo tėvo 
valdas, arklininkui numetė savo žirgo vadeles, nekreipė dėmesio į 
dvariškių pasisveikinimus ir įpuolė į menę, kur namų šeimininkas 
su savo šeimos nariais sėdėjo prie pusryčių stalo. 

Didžiuliais žingsniais jis perėjo kambarį ir priklaupė prie tėvo,. 
kuris nustebęs suraukė savo žilus antakius ir nepratarė nė žodžio. 

— Mano pone ir tėve, turiu jūsų paprašyti palydėti mane iki pane- 


lės Zigrūnos ir jos tėvo. 

— Kas vėl atsitiko? — suniurzgėjo riteris, kuris už nugaros dėl savo 
gudrumo ir baltų plaukų buvo vadinamas „Sidabrine lape“. Jis, aiš- 
ku, žinojo apie tai. Bet kodėl jam tai turėjo rūpėti? Jis netgi buvo 
patenkintas tokiu savo pasižymėjimu, kuris kiekvieną perspėdavo 
nekreipti dėmesio į jo amžių ir neatsistoti jam už nugaros. 

— Iš pradžių šiaušiesi kaip išsigandusi nekalta mergelė, vengda- 
mas šitų jungtuvių, kurių mums skubiai reikia, o štai dabar nebegali 
sulaukti, kada ją pamatysi? Ar tau taip knieti užlipti ant šitos kume- 
lės? 

Senis garsiai nusijuokė. Kiti, sėdėję prie stalo, padarė tą patį. 

Lukas nesileido suklaidinamas. 

— Prašau jūsų. Vardan mano, kaip riterio vardo, - tarė jis suakme- 
nėjusiu veidu. 

"Tai buvo daugiau smalsumas nei tolerantiškumas, kas pastūmėjo 
senį įsakyti pabalnoti jo žirgą. 

Tuo metu, kai jie jojo šalia vienas kito, jis nepatikliai nužvelgė 
rūškaną sūnaus veidą. Kas šį kvailį čia vėl atvedė? Šiaip ar taip, tai, 
kad jis norėjo pamatyti savo būsimą žmoną, buvo kažkas neįprasta. 
Galbūt jam reikėjo iškeliauti į žygį, taigi jis prieš tai norėjo ištesėti 
savo pažadą ir su ta Zigrūna žengti prie altoriaus? Arba, mąstė senis, 
jam panižo uodega, o jis neturi pinigų paleistuvei. Jis žinojo savo 
sūnaus kvailumą, kad šis per daug vertino riterio garbę, taigi niekada 
nebūtų užtaisęs vaiko savo šeimininko tarnaitei. 

Na, jei tai tik pagreitins vestuves, tebūnie. Senio valia jos galėtų 
įvykti jau šiandien. Jis norėjo pamatyti, ar jo vyriausias sūnus yra 
tikras vyras, kuris perdėtai ceremonijų besivaikančiai kaimyno duk- 
teriai sugebės įskiepyti paklusnumo lovoje. 

Tylėdami visą kelionę jie pasiekė kaimynų valdas. 

— Pakviesk namų šeimininką ir jo dukterį Zigrūną čia, - tarnui 
įsakė Sidabrinė lapė. Šis nusilenkė ir nedelsdamas dingo. 

Po akimirkos pasirodė Zigrūnos tėvas Bruno, toks pat žilas, koks 


buvo jo kaimynas, bet ne perdžiūvęs kaip anas, o stuomeningas ir 


pavalgęs. 

Abu pagyvenę vyriškiai pasisveikindami paplekšnojo vienas ki- 
tam per petį. Namų šeimininkas pakvietė juos prisėsti ir liepė atneš- 
ti vyno, duonos ir kumpio. 

Neilgai trukus į salę įėjo Zigrūna, išbalusi, mėšlungiškai nešdama 
savo kūną. 

— Norėjote mane matyti, tėve? 

— Neaš, o tavo būsimasis vyras, — tarė tėvas, žiaumodamas pilna 
burna. - Taigi, Lukai, nebekankinkite mūsų. Kas šįkart atvedė Jus 
pas nuotaką? 

Lukas, neprarijęs nė kąsnelio maisto, bet išgėręs visą taurę vyno, 
atsistojo ir primerktomis akimis pažvelgė į savo sužadėtinę. 

— Ar tiesa, kad Jūs Bažnyčios pakalikams išdavėte, kur apsistojusi 
Marta? 

Zigrūna susigūžė. Bet tada atkišo smakrą į priekį ir atkakliai 
tarė: 

— Ką Jūs turite omenyje, sakydamas „pakalikai“? Nejaugi aš turė- 
jau apgauti dvasiškius? 

— Jūs išdavėte paslaptį, kurią slapta pasiklausiusi išgirdote, men- 
kaverte šniukštinėtoja! — užsipuolė ją Lukas. Bet nespėjus jam pra- 
bilti toliau, pašoko Zigrūnos tėvas. 

- Jaunasis ponaiti, aš nepakęsiu, kad mano menėje įžeidinėtumė- 
te mano dukterį. Palaukite, kol ji taps jūsų žmona, tada galėsite su ja 
elgtis kaip tinkamas. Iki tol laikysitės visų mandagumo taisyklių. 

Lukas pakreipė galvą į Bruno ir ne ką mažiau energingai tęsė 
savo kaltinimus: 

— Aš kaltinu Jūsų dukterį, kad išdavė mano šeimininko žmoną. 
Pagal mūsų turimas žinias, ji mirusi. Ji ir jos negimęs vaikas. 

Tada jis visomis jėgomis puolė ant Zigrūnos: 

— Ponia Marta priėmė jus labai draugiškai, išgelbėjo jūsų gyvybę, 
kai mirtinai sirgote. O jūs ją išdavėte tiems vyrams, nors žinojote, 
kad šie ją nužudys. 

Bruno viduje užvirė pyktis ir jis kreipėsi į savo dukterį: 


— Tai tiesa? 


210 SABINE EBERT 


Zigrūna vėl susigūžė, bet tada dar aukščiau iškėlė smakrą. 

- Kaip galėjau pameluoti vyrams iš Šventosios Motinos bažny- 
čios? Jie norėjo žinoti, kur ji, o aš privalėjau pasakyti. Jei ji buvo pa- 
skųsta Bažnyčios teismui, tik jis ir galėjo išsiaiškinti, ragana ji ar ne. 

— Išbandymas įrodė jos nekaltumą, - vis garsiau rėkė Lukas. — 
Bet dėl jūsų kaltės ji turėjo iškęsti baisius dalykus. Ji buvo kankina- 
ma ir prigirdyta kaip katė! Kiek žinau, ji nebeišgyveno kankinimų. 
Ar galėsite gyventi su šia našta, dievobaimingoji? 

Zigrūna pravėrė burną, norėdama kažką pasakyti, bet sugriaudė- 
jo tėvo balsas: 

— Tylėk! 

Pūslėtomis rankomis jis perbraukė per veidą, pirmiausia pažvel- 
gė į Luko tėvą, tada į savo vyriausiąją dukrą. 

. - Pasiklausyti paslaptį ir išduoti namų šeimininkę! Ir dar ponią, 
kuriai esi skolinga. Dar niekas nebuvo padaręs tokios gėdos šiems 
namams. 

Tada užriaumojo ant jos: 

— Dink man iš akių, kitaip suluošinsiu tave! 

Zigrūna susigūžė, lyg norėdama išsisukti nuo smūgio, ir išsliūki- 
no iš salės. 

Taip Lukas galėjo pažvelgti į jos veidą, kai ištarė tokius žodžius: 

— Turiu gyventi su tuo, kad kartu su jumis atvedžiau į savo šei- 
mininko namus pražūtį. Bet ir jūs turėsite gyventi su kito žmogaus 
mirtimi ant savo pečių. Pagaliau turėsite dėl ko atgailauti. Geriau- 
sia — tylenių vienuolyne. Tada nebepridarysite niekam bėdos. 

Po paskutinių, kupinų neapykantos žodžių Zigrūna apsisuko ir 
žliumbdama išbėgo laukan. 

"Tuo tarpu, kai abu senyvo amžiaus vyrai tylėdami susižvalgė, Lu: 
kas vėl atsiklaupė prieš juos. 

— Tėve, pone Bruno. Daviau jums priesaiką, kad vesiu Zigrūną. 
O kadangi sūnus privalo paklusti savo tėvui, susitaikiau su ta minti- 
mi, kad praleisiu savo gyvenimą su moterimi, kuria bjauriuosi. 


Jis ignoravo vyrų pasipiktinimo šūksnius. 

— Daviau ir kitą priesaiką. Prieš daug metų - laisva valia ir garbin- 
ga širdimi: saugoti savo šeimininką ir jo šeimą. Kaip galiu taikstytis 
su tuo, kad mano nuotaka pasmerkė jo žmoną mirčiai? Nesvarbu, 
kaip mane nubausite - išsireikalausiu vyskupo leidimo nutraukti 
sužadėtuves. 

Sidabrinė lapė pašoko. Jo tankūs antakiai suvirpėjo, kai sušuko 
sūnui: 

— Nepakęsiu, kad šį įvykį - koks negarbingas jis bebūtų - įvar- 
dytum kaip priežastį nutraukti vestuves. Tėvo žodis yra įstatymas. 
Arba vesi ją, arba negausi palikimo. 

— Geriau be žemės, nei be garbės, - šaltai atsakė Lukas, nusilenkė 
abiems žilagalviams ir nuėjo. 

— "Tu nebesi mano sūnus, - degdamas pykčiu sušuko jo tėvas. 

Lukas trumpai atsisuko ir paskutinįkart pažvelgė į tėvą. 


— Tada tegul taip ir būna. 


Lukas vos laikėsi dėl nuovargio, kai po pietų vėl pasiekė Kris- 
tiansdortą. Tik nuožmus ryžtas palaikė jo žvalumą. 

— Daugiau nebeturiu šeimos, vardo ir teisės į palikimą. - Tai 
buvo viskas, ką jis paaiškino grįžęs. 

- Ir jokios nuotakos, - spėjo Kristianas. 

Lukas tik truktelėjo pečiais. 

— Manau tik, kad niekada negalėsiu leisti sau turėti ginklanešį. 
Nepaisant to, vis tiek laikysi mane savo tarnyboje? 

"Kristianas nuleido klausimą negirdomis. 

— Eikš vidun ir leisk duoti tau ką nors užkąsti. Atrodai taip, lyg 
tuoj išvirsi ir batų. 

Vos jie spėjo peržengti salės slenkstį, atbėgo susijaudinęs Peteris. 

— Mano šeimininke Kristianai, mano šeimininke Kristianai! — 
gaudydamas kvapą išlemeno jis. 

Kai pašauktasis atsisuko, berniukas puolė prie Kristiano ir per 


skubėjimą vos neįsipainiojo į grindis dengiančias nendres. 

— Ten lauke... miškelyje... kur rišu kiaules... nepažįstamas riteris... 
ir jis sako, kad turi naujienų iš ponios Martos, - giliai kvėpuodamas 
ištarė jis. 

Kristianas ir Lukas pašoko vienu metu. Lukas svirduliavo, Kris- 
tianas išbalo kaip popierius. 

Jis pačiupo berniuką už peties. 

— Katiksliai jis pasakė? - ūmiai paklausė jis. - Ir kodėl jis neatėjo 
kartu su tavimi? 

— Jis sako, kad atvyko čia slapta. Turite nueiti pas jį. Vienas. O aš 
negaliu niekam daugiau apie tai pasakoti. 

Jis metė nepatiklų žvilgsnį į Luką. Tada suprato, kad neįvykdė 
nepažįstamojo riterio prašymo. 

— Skamba, lyg čia būtų spąstai, - suniurnėjo Lukas. 

- Kaipjjis atrodė? Esi jį kada matęs čia kaime? - toliau klausinėjo 
Kristianas. 

— Ne, niekada. - Peteris galvojo, kaip tiksliau atpasakoti. - Dide- 
lis. Stiprus. Galbūt tokio pat amžiaus kaip jūs. 

Nepaisant amžiaus, toks apibūdinimas tinka bet kuriam riteriui, 
pamąstė sau Kristianas. Dėl to, kad kilmingieji daugiausia valgyda- 
vo mėsą ir nuo mažų dienų mokydavosi kautis, dauguma jų būdavo 
ne tik stipresni, bet ir didesni už paprastus valstiečius. 

- Jo Žirgas? 

— Rausvai rudas, be dėmės kaktoje. 

Tai taip pat niekuo nepagelbėjo. 

Kristianas prisisegė kardą ir nuskubėjo į arklides. Lukas nubėgo 
paskui jį. 

— Eisiu kartu. Kažkas juk turi pridengti tavo užnugarį. 

Kristianas, balnodamas širmį, trumpai atsigręžė į jį. 

— Ne. Sąlygos buvo vienareikšmės. O jei tai pasala, geriau tegul 
jie sučiumpa vieną vietoj dviejų. Lik čia, geriau kartu su Geru ir Ri- 
chardu pasirūpinkite sidabro pervežimu. 

Jis pažvelgė draugui į akis. 

— Tai įsakymas. Jei nori likti tarnyboje, klausyk. 

- Jei pradingsi visam laikui, mes niekada nesužinosime, kas atsi- 
tiko, — tvirtai paprieštaravo jaunuolis. 

— Kaip atsitiks — taip. Verčiau jau mirsiu, nei praleisiu šansą rasti 
Martą. 

Jis įšoko į balną ir nuskubėjo tolyn. 

Lukas prikando lūpą, tada pamojo Peteriui, kad prieitų. 

— Aresi pakankamai drąsus mažam nuotykiui? 

Berniukas išsišiepė ir pasimatė bedantė burna. 

- Žinoma. 

— Nušliaužk ten ir pasislėpk už medžio, kad galėtum stebėti, kas 
ten vyksta. 

Peteris jau norėjo bėgti, bet Lukas pačiupo jį už peties ir sulaikė. 

— Būk atsargus! Niekam negalima tavęs pamatyti, net tavo šeimi- 
ninkui. O tu turėsi grįžti atgal lygiai taip pat nepastebimai. 

Peteris linktelėjo ir nubėgo. 

Lukas liko arklidėse ir žvelgė jam pavymui, draskomas vilties ir 
rūpesčio. Nepasijudins nuo arklidžių tol, kol sužinos, kas ten įvy- 


ko. 


Žemės paviršiumi slinko rūkas, suteikdamas aplinkai nežemiš- 
ką šydą. Bet Kristianas to nepastebėjo - tiesiog skubėjo sužinoti ką 
nors apie Martą. Jis nenorėjo atsisakyti paskutinės vilties. Ir net jei 
vėl tektų nusivilti, dėl mirties jau nebesijaudintų. 

Miškelyje, kuriame būdavo suvaromos kiaulės, viešpatavo prie- 
blanda. Bet dar iš toli jis atpažino, kas jo laukė. 

Pamatęs Ekehartą jis greitu judesiu išsitraukė kardą, nes buvo tik- 
ras, kad jo laukė pasala. Jis nenorėjo taip lengvai atiduoti gyvybės. 

Bet Ekehartas ramindamas pakėlė ranką. 

— Aš vienas. Atnešiau žinią nuo tavo žmonos. 

Kristianas išsprogdinęs akis į jį įsispoksojo. Žinia pribloškė. Ne- 
jaugi dabar sužinos, kur palaidota Marta? 

Jis nuleido kardą ir žengė šiek tiek arčiau, kol jų žirgai stovėjo 


šalia. 

— Ji gyva. 

Kristianas manė, kad iššoks širdis. 

— Kur? - paklausė jis, nors užėmė kvapą. 

— Mano pilyje. 

— Tu laikai ją belaisve? - pašoko Kristianas ir vėl pakėlė kardą. 

— Ji mano viešnia. 

Ekehartas trumpai viską papasakojo. 

— Negalėjau anksčiau tau pranešti. Jos gyvybė priklausė nuo to, 
ar tu vis dar tikėdamasis jos ieškai. Tik dabar sužinojau, kad skundas 
atsiimtas. 

— Kodėl tu tai darai? Ko pareikalausi už tai? Ar Randolfas? 

— Nesu skolingas Randolfui jokio keršto akto, — piktai atkirto 
Ekehartas. - Tavo žmona išgelbėjo mano gyvybę, kai netoli tavo 
kaimo mane sužeidė lokys. 

— Tada aš tau skolingas, - sunkiai ištarė Kristianas. - Galiu pas ją 
patekti? Galiu ją pamatyti? 

— Taip. Bet ji labai serga. 

Ekehartas nutylėjo tai, kad Martos būklę apsunkino Randolto 
atvykimas į pilį, ir tai, kad ji naktimis visomis savo jėgomis stengėsi 
neužmigti, kol Ekehartas miegojo jos kambaryje. 

— Ją slaugo geriausiai gydymą išmananti moteris mano žemėse. 
Bet ji sako, kad Marta nebeturi jokio noro gyventi. Ji mano, kad 
galbūt jai pagerės, kai jus pamatys. 

— Arjosime pas ją? - spaudė Kristianas. 

— Tik ne su tavo širmiu. Nuvesk jį atgal ir paimk šį rudį. Neno- 
riu, kad kas nors iš esančių pas mane atpažintų tavo žirgą. 

Jis įbruko Kristianui į ranką antrojo žirgo vadeles. 

— Lauksiu čia. 

Kai Kristianuas apsisuko, Ekehartas sušuko jam pavymui: 

— Niekas neturi sužinoti, kad esu susijęs su šiuo reikalu. Taip pat 
niekas iš tavo žmonių. Todėl sugalvok įtikinamą paaiškinimą, kaip 


ji staiga atsiranda ir kaip dingsta iš kalėjimo. 

— Duodu tau žodį, jei tikrai nuvesi mane pas ją, - patikino Kris- 
tianas, vis dar stengdamasis suvokti šį stebuklą. 

Ber tai, ką Ekehartas papasakojo apie išmintingąją moterį, skam- 
bėjo įtikinamiau. Tai priminė laikus, kai jo draugas Raimundas 
buvo mirtinai sužeistas, o Marta niekuo nebegalėjo padėti. Tada ji 
paprašė atgabenti Raimundo žmoną Elžbietą, kad ši pakviestų atgal 
sielą, norėjusią nuo jo atsiskirti. 

Ekehartas nieko panašaus neišsigalvotų, mąstė jis. Staiga jo širdį 
užliejo viltis, bet kartu jis stengėsi visiškai neatsiduoti šiai minčiai. 

Ką jie jai padarė? Ir ar jis tikrai spės laiku, jei ji tikrai guli mirties 
patale? 

- Ji gyva, - tepasakė jis Lukui, perduodamas savo širmį ir užšok- 
damas ant rudojo. - Aš ją parsigabensiu. 

— Tegul būna palaimintas Viešpats! Man eiti kartu? 

— Ne. Ir kol kas niekam nė žodžio, - įsakė Kristianas ir nušuo- 
liavo tolyn. 

Kai jie tylėdami atkeliavo į Ekeharto namus, Randolfo draugas 
nuvedė Kristianą į bokštą prie saugomų durų. 

— Tu gali eiti, - nurodė jis sargybiniui, atidarė duris ir nesekda- 
mas leido įeiti Kristianui. 

Iki šios akimirkos Kristianas nežinojo, ar tai spąstai, ar baisus 
pokštas. Bet lovoje gulėjo ji - mirtinai išbalusi, aprengra brangia 
raudona suknele. Jis norėjo pulti prie jos, bet senyvo amžiaus mote- 
ris pastojo kelią. 

Jokia tarnaitė neišdrįstų sulaikyti kilmingojo, ir niekas šią aki- 
mirką nebūtų norėjęs stotis tarp jo ir jo žmonos. Bet jis atpažino. 
slaugę. Galiausiai juk vieną jis išaugino, kitą buvo vedęs. 

— Jūs tas, kurio vardą ji vis kartoja klejodama, - tarė senoji. Tai 
nebuvo klausimas. Greičiau patvirtinimas. 

Kristianas nebyliai linktelėjo. 

— Turėkite su ja kantrybės, - paragino ji. - Jūsų žmona iškentė 
daug sunkumų. Dauguma nebūtų to ištvėrę. O dauguma žaizdų ant 


jos nugaros užgis laikui bėgant. 

Po paskutinių jos žodžių Kristianas susigūžė. Bet jis toliau spok- 
sojo į išmintingą moterį, kuri vis dar nenorėjo jo praleisti. Tik liūd- 
nai žvelgė ir nuleido balsą. 

— Jos noras gyventi gęsta. Niekada nepalikite jos vienos. Jei turite 
vaikų, paguldykite ją šalia jų. Galbūt tai sulaikys ją žemėje. Tokioje 
padėtyje motinos meilė vaikams turbūt yra pati galingiausia, vienin- 
telė jėga, kuri dar galėtų padėti. 

Galiausiai senoji pasitraukė ir praleido jį prie Martos. 

Ji miegojo, o jis išsigando, kokia ji išbalusi ir sulysusi, net ir gerai 

Jis labai atsargiai pirštų galiukais paglostė jos veidą. Ji atmerkė 
akis ir pasuko galvą į jo pusę. Kai jį atpažino, jos akys sužibo. 

Jis pagriebė jos ranką ir priglaudė prie savo skruosto. Tik mirti- 
nas jos blyškumas sulaikė jį nuo minties prisitraukti ją prie savęs. 

— Tu gyva! 

Jos akys prigeso. 

— Aš praradau mūsų kūdikį. 

Jis rūpestingai nuslėpė savo sielvartą. 

— Bet tu esi gyva... Mes turėsime dar daug vaikų, vėliau. 

Ji užmerkė akis, skruostu nuriedėjo ašara. 

— Pasiimsi mane atgal į namus? 

— Arjautiesi pakankamai stipri, kad galėtum joti ? 

Jis nepasiteiravo Ekeharto, ar išleistų ją eiti. Jei ne, jis nedelstų nė 
minutės ir prasiskintų kelią kardu. 

— Pasiimk mane kartu, - nedelsdama tyliai paprašė Marta. 

Jis atsargiai jai padėjo. 

— Ar čia yra ko nors, kuo galėtum pridengti savo plaukus? 

Senoji ištiesė jam skarą iš brangaus lino. Kristianas palaukė, kol 
Marta susiruošė, tada pakėlė ją ir ant rankų išsinešė laukan. 

Prie durų laukė Ekehartas, kuris susitikimo akimirką buvo pali- 
kęs juodu vienus. Už tai Kristianas buvo labai dėkingas. 

— Aš imu ją kartu, - tarė jis. Tai nebuvo nei prašymas, nei klausi- 


mas. Jis tiesiog pasakė, ir tiek. 


Pribuvėjos nuodėmė 217 


— Būk atsargus, ji dar silpna. Atnešiu jai apsiaustą. Juk šalta. 

Kristianas buvo gerokai nustebintas jo rūpestingumo. Kas dėjosi 
Ekeharto viduje? Bet tai jis išsiaiškins vėliau. Dabar nenorėjo nieko 
kito, tik pargabenti namo savo žmoną, vėl atrastą mylimąją. 

— Nežinau, kodėl taip padarei. Bet dėkoju tau, — tarė jis Ekehar- 
tui. 

— Sakykime, kad buvo pars laikas padaryti ką nors gera, - niūriai 
atsakė Ekehartas. Dar eidamas duoti nurodymus tarnams jis tarė: 

— Randolfas neturi nieko bendra su skundu. Noriu, kad tai ži- 
notum. 

Kristianas linktelėjo. Tada atsargiai nusinešė žemyn savo žmoną 
ir užsikėlė ją ant žirgo. 


Marta atsirėmė jam į petį ir užmerkė akis. Jis pargabens ją namo. 


Grįžimas ndno 


Lukas griežtai laikėsi Kristiano nurodymų ir niekam nepasakojo 
nieko apie paslaptingą pasiuntinį ir galimą Martos grįžimą namo. 
Nors gedintys aplinkiniai tai labai apsunkino. Pasakojimas apie pa- 
slaptingą nepažįstamąjį kėlė jam rūpestį ir nepasitikėjimą. 

Kai netrukus po Kristiano išvykimo parbėgo Peteris ir pranešė, 
ką matė ir girdėjo, Lukas tapo dar liūdnesnis. Mažasis vagišius miš- 
kelyje prišliaužė pakankamai arti abiejų riterių, kad išgirstų pasku- 
tinę jų pokalbio dalį. 

— Jis tikrai kalbėjo apie Randolfą? — paklausė Lukas ir nutvėrė 
liesam berniukui už peties. 

— Taip, pone, - išsigandęs patvirtino Peteris. 

Lukas atlaisvino pirštus ir liepė tiksliai nupasakoti nepažįstamo- 
jo ir jo Žirgo išvaizdą. 

Po velnių! Viskas panašu į Ekehartą. O jam nebuvo leista joti 
paskui Kristianą! Jo nepaklusnumas tikrai nebūtų turėjęs didelės 
reikšmės, kai Kristianą gelbėtų nuo užpuolimo. Ir tai nebūtų pir- 
mas kartas. Kristianas tai žinojo geriau nei jis. Jei jis buvo pasiruošęs 
vienas pats sekti paskui Ekehartą, už visko turėjo slypėti kažkas, kas 
jį įtikino. 

O gal tai įvyko kaip anais laikais, kai Kristianui nerūpėjo mir- 
tis? 

Jis pats gali puikiai savimi pasirūpinti, bandė nusiraminti Lukas. 


Jis gyrė Peterį dėl sumaniai įvykdytos užduoties ir prisiekė sau pa- 

laukti iki rytojaus pietų. Ir nė minutės ilgiau. Jei Kristianas iki to 
laiko negrįš, jis keliaus jo ieškoti, nesvarbu, kaip tas paliepė. 

Po sargavimo nakties Lukas buvo mirtinai pervargęs, bet lygiai 
taip pat sukrėstas ir to, kas įvyko pas tėvą, jį kamavo nerimas dėl 
Kristiano ir Martos. 

Iš Mechthildos jis pasiėmė duonos ir sūrio, papaliepė virėjai nu- 
kirsti vištą ir iš jos išvirti sočios sriubos. Keistai pažvelgusį į jį Mech- 
thilda pasišaukė tarną, kad šis pagautų ir nudaigotų vištą. Pešdama 
ją ši pyko ant dabartinių laikų, kai net jaunieji riteriai ėmė kištis į 
virtuvės reikalus. 

Lukas nė negalvojo pasiaiškinti. Beveik kiekvieną kartą slaugy- 
dama sužeistąjį ar sunkiai sergantįjį Marta liepdavo išvirti vištienos 
sriubos. Jis ne kartą apie tai pajuokavo. Jei yra taip, kaip pasakojo 
Peteris, jei Kristianas pargabens Martą, jai prireiks pačios geriausios 
priežiūros. 

Jis pasikvietė ginklanešius, kurie tuo metu valė rūdis nuo šarvų. 
Galbūt suvaldys savo nerimą tada, kai treniruodamas nuvarys juos 
nuo kojų. 

Konradas ir Jokūbas, atsistodami ir eidami pas jį, iškalbingai 
susižvalgė. Dabar jie buvo išlaisvinti iš nekenčiamo, monotoniško 
darbo, bet Luko veidas nereiškė nieko gero. 

— Lažinamės, kad netrukus jis mums prikiš akmens amžiaus 
senumo istoriją apie didvyrius, - sekdamas paskui Luką Jokūbas 
šnabždėjo Konradui. 

— Kuris iš mūsų galėtų tam paprieštarauti? — šaipydamasis tarė 
Konradas ir paspyrė į šalį akmenį. 

Jie abu pralaimėjo lažybas, šios istorijos būdavo ir taip per dažnai 
pasakojamos. 

Šiek tiek vėliau ginklanešiai panorėjo, kad Lukas verčiau jau būtų 
papasakojęs vieną iš savų istorijų, nes tai, kas įvyko septyniolikme- 
čiams, buvo dar baisiau. 

Lukas pavedė ginklanešiams kovoti vienas prieš kitą kardais. Jo- 


kūbui pradėjus puolimą staigiu rankos judesiu, abu sulaukė piktų 

pastabų apie pradedančiųjų klaidas: niekada krentant nesiremti į 
žemę ranka, nenukristi ant nugaros arba galvos - laiku nusiridenti 
į šalį nuo priešininko, kad greitai ir nesužeistas spėtų atsistoti ant 
kojų. Tada Lukas neleido daryti nieko kito, tik griuvimo pratimus. 

— Turime dabar plušėti dėl to, kad jis atsisakė savo palikimo, - 
suniurnėjo Jokūbas, kai jo brolis pagaliau juos atleido ir nusiuntė 
pavalgyti. - Bet netrukus aš tapsiu paveldėtoju, o jis bus visiškas 
niekas. 

Jo nesėkmei, Lukas išgirdo paskutinius žodžius. Jis nutvėrė brolį 
už peties, apsuko ir taip tvojo, kad jaunėlis pargriuvo. 

— Verčiau turėtum smegenų, o ne žemių, - niekinamai tarė jis 


Jokūbui. 


Pavalgęs Lukas atsisėdo šalia arklidės ir laukė nepaisydamas šal- 
čio. Čia jis pirmas išgirs, jei kas arjos. Pavargęs ir blaškomas neramių 
minčių jis atsirėmė į medinę sieną. Netrukus bemiegė naktis parei- 
kalavo savo. Jis užmigo ir pasinėrė į sapnų karalystę. 

Ber jo juslės buvo tokios išlavintos, kad tik išgirdęs žirgo kanopų 
bildesį jis iškart pašoko. Per akimirką išsibudinęs jis ėmė žvalgytis. 
Mėnulio šviesoje pasitvirtino jo spėjimas: ant svetimo žirgo jojo 
Kristianas, rankose laikydamas liesą, nejudantį asmenį. 

„Gerasis Dieve, kuris esi danguje, tegu tik ji būna gyva“, - neby- 
liai meldėsi jis. | 

Bet Kristianui sustabdžius arklį ir atsargiai perdavus į jo glė- 
bį silpną Martą, kad pats galėtų nulipti, šis pamatė, kad jos vokai 
juda. 

— Tegul būna palaimintas Viešpats, - palengvėjusia širdimi tarė 
Lukas ir jo akys suliepsnojo. 

- Ji mirtinai serga, - trūkčiojančiu balsu tarė Kristianas ir perė- 
mė lengvą naštą. 

— Jau liepiau Mechthildai paruošti sultinio ligonei, - pranešė 
Lukas ir sugavo skeptišką Kristiano žvilgsnį. 


— Ji taip pat labai dėl to nustebo, - skubiai pridūrė jis. 

Jie įėjo į namus, kuriuose visi jau miegojo, nunešė Martą viršun ir 
nusprendė pažadinti Joaną. 

Kristianas norėjo, kad šalia būtų išmintingoji Jozefa, bet ši mote- 
ris buvo mirusi. Kaime nebebuvo jokio gydytojo, kurio patarimais 
jis galėtų pasikliauti, ir nieko, kas, išskyrus Martą, taip gerai išmany- 
tų gydymo meną, kaip išmanė jos podukra. 

Joana pamačiusi, ką Kristianas nešasi ant rankų, praplėšė pavar- 
gusias akis ir iš palengvėjimo puolė į ašaras. 

Bet greitai ji suprato savo pareigą. Ji padėjo Kristianui nurengti 
nuo ligonės brangius drabužius ir paguldyti ją į lovą, patikrino jos 
pulsą. 

— Tik šiek tiek karščiuoja. Manau, kad ji visiškai išsekusi. Leiski- 
te jai pamiegoti. Jei karštis sukiltų, pakvieskite mane. 

Kristianas nusiuntė Joaną atgal į lovą. Jis labai stengėsi suvaldyti 
savo jausmus. Nurenginėdamas jis pamatė gilias žaizdas, kurias nu- 
garoje paliko botago kirčiai. Net po tiek savaičių jos vis dar buvo 
matomos. 

Prieš atsisėsdamas šalia žmonos, kad saugotų jos miegą, jis prisie- 
kė nužudyti tą, kuris su ja šitaip pasielgė. Net jei dėl to jis patektų į 


pragarą. 


Žinia apie paslaptingą Martos sugrįžimą kitą rytą apskriejo visus 
namus, tada nustebino pusę kaimo. Vis daugiau žmonių būriavosi 
prie šeimininko namų, kad pasiteirautų, ar tai nėra paskalos. O iš- 
girdę patvirtinimą krisdavo ant kelių ir kalbėdavo padėkos maldas. 

Namuose pirmąjį džiaugsmą greitai pakeitė susirūpinimas Mar- 
tos būkle. Jei ji atsibusdavo keletui minučių, lyg svetimšalė apsi- 
žvalgydavo aplink, vos pajudėdavo, suvalgydavo vos keletą kąsnių 
ir nepratardavo nė žodžio. Joana pasitarė su Ema ir keliomis vy- 
resnėmis, labiau patyrusiomis moterimis. Ji malšino karščiavimą ir 
sekė senosios Hildos nurodymus, kuriuos jai perdavė Kristianas. Jis 


niekada nepaliko Martos vienos ir nešdavo pas ją vaikus. Bet Tomo 

gyvybingumas ir mažosios Klaros apkabinimai retkarčiais išspaudė 
ne daugiau nei pavargusią, nebylią ligonės šypseną. 

— Ji vis dar nekalba? — paklausė Lukas, kai vieną vakarą Kristia- 
nas, užmigdęs Martą, išėjo iš kambario. 

Šis susirūpinęs papurtė galvą. 

— Tai nėra liga ar paprastas nusilpimas, - prislėgtas tarė jis. - Ne- 
įsivaizduoju, ką jie su ja padarė. Bet bijau, kad jie ją sudarkė. 

— Netikiu, - eidamas į salę tvirtai paprieštaravo Lukas. - Ji nie- 
kada nesileistų nuskriaudžiama. 

Salėje laukė Richardas ir Geras. 

— Dabar negaliu išvykti, - pasakė jiems Kristianas. - Sidabro per- 
vežimas palauks, kol iškris pirmasis sniegas. Gal galėtų kuris nors iš 
jūsų nujoti pas markizą ir pranešti jam apie čia susiklosčiusią padėtį ? 
Tikiuosi, jis bus supratingas ir pakankamai kantrus, kad palauktų 
dar keletą dienų. 

— Leisk joti man, - pasisiūlė Lukas. - Man vis tiek reikia vykti 
pas vyskupą ir paprašyti, kad atleistų nuo sužadėtuvių. Bet ką man 
pasakyti, jei jis arba Otas paklaus, kaip tu ją radai? 

— Kad atsitiktinai pasirodęs riteris, mums nieko nežinant, padėjo 
jai, o aš privalėjau prisiekti, kad nepasakosiu apie tai jokių smulkme- 
nų. 

Visi trys draugai jau žinojo apie Ekeharto poelgį, bet, kaip ir 
Kristianas, nematė kitos išeities, kaip nuslėpti šio vardą ir neprida- 


ryti rūpesčių Randolfui. Jie tylės. 


Otas ir Jadvyga su palengvėjimu priėmė Luko naujienas, nors tuo 
pačiu Otas buvo supykęs dėl to, kad paslaptingas Martos dingimas 
ir pasirodymas taip ir liks neišaiškinti. Jis leido Kristianui nukelti 
sidabro gabenimą vieną dieną po švento Martyno dienos. 

Tik išėjęs iš markizo rūmų Lukas iškart nuėjo į kaimynystėje 
esančius Vyskupo rūmus ir pareiškė norą pasikalbėti su vyskupu 


Martinu. 

Nereikėjo ilgai laukti, kol priims. Lukui atsiklaupus ir išdėsčius 
visą esmę, vyskupas varstė jį šaltu žvilgsniu, už kurio, kaip suprato 
jaunasis riteris, slėpėsi didžiulis smalsumas. 

— Pažadas vesti traktuojamas kaip pačios vestuvės - kaip šven- 
ta sąjunga — ir kilus norui negali būti nutrauktas, mano sūnau, — 
griežtai laikėsi savo pozicijos. - Nebent įrodytum per artimą jūsų 
giminystės ryšį, bet šįkart tai netinka. Be to, - jo balsas įgavo kažką 
pasalūniško, - tavo šeimininko žmona vėl atsirado, taigi tu nebegali 
kaltinti savo nuotakos jos mirtimi. 

Lukas stengėsi, kad jo sumišimas liktų nepastebėtas. Vyskupas 
Oto menėse turėjo įsitaisyti uolų šnipą, jei jau apie tai žinojo. Atvy- 
kęs į Burgbergą jis daugiau su niekuo apie tai nekalbėjo. O pokalbis 
su markizu truko ne ilgiau nei tiek laiko, kiek prireiktų ant žirgo 
nujoti vieną mylią. 

Įdomu. 

— Kristiano žmona vienai moteriai visgi pridarė nemalonumų, — 
nekantriai tęsė vyskupas. - Dabar man dar reikia dėl tavęs nuogąs- 
tauti, kad pasipriešinsi tėvo norui ir nutrauksi sužadėtuves. Ir tu 
manai, kad tai Dievo malonė, mano sūnau? 

„Jei jis neišlaisvins manęs nuo tos išdavikės, pabėgsiu į Švabiją ar 
Burgundiją, ten kitu vardu pasisamdysiu į karius“, - liūdnai mąstė 
Lukas. 

Bet vietoj to jis pasakė: 

— Mano nuotaka yra labai dievobaiminga ir norėtų savo gyveni- 
mą pašvęsti Dievui. Tai tikrasis jos pašaukimas. Jei, paisydami jos 
noro, leisite jai grįžti į vienuolyną, ji tikrai geriau tarnaus Dievui. 

Vyskupas perbraukė lygų smakrą. 

— Jūsų būsimos žmonos raštas labai panašus, - susimąstęs tarė 
jis. - Todėl nesu nusprendęs atmesti tavo prašymo. Ypač dėl to, kad 
tai buvo prievartinė priesaika vesti. Bet tam, kad galėčiau apsispręs- 
ti, turiu Žinoti daugiau. 

Jis pasilenkė ir atrodė kaip vanagas, kuris tuoj čiups savo grobį. 


— Kaip ji išėjo iš kalėjimo? 

Lukas iškart suprato, kad tik išdavystė padėtų sulaukti vyskupo 
pritarimo. O pameluoti vyskupui buvo tokia nuodėmė, kurios joks 
kunigas taip greitai neišrištų. Bet jis prisiekė tylėti. Ekehartas jam 
nerūpėjo, bet niekas nežinojo, ar vyskupas Martinas, žinodamas 
smulkmenas, neužners Martai virvės ant kaklo. 

— Negaliu to pasakyti, jūsų eminencija. - Tai nebuvo melas, pa- 
galvojo Lukas ir tikėjosi, kad vyskupas suprato jo žodžių dvipras- 
miškumą. - Ponia Marta neteko kalbos dovanos. Ji labai serga ir 
nuo jos stebuklingo sugrįžimo neištarė nė žodžio. 

Vyskupas nepatenkintas atsilošė atgal. 

— Tada turėsime laukti, kol ji pasveiks. Tikiuosi tavo bendradar- 
biavimo, mano sūnau. Kadangi negali man atsimokėti tarnyste, už 
buvusią savo nuotaką mokėsi vienuolynui dvidešimt markų sidab- 
ro - papildomai į jos tėvo kraitį. O kitus dvidešimt už visas išlaidas, 
kurių atsiras, norint gauti leidimą. Nors nesu garantuotas, kad jį 
gausi. Žinoma, tai šiek tiek užtruks. 

„Keturiasdešimt markų sidabro!“ — išsigandęs mąstė Lukas. Per 
visą savo gyvenimą nesugebėtų tiek uždirbti. Net ir Raimundas — 
turtingiausias iš visų trijų draugų. Bet linktelėjo. 

Jis pasiskolins pinigų ir paprašys Kristiano pavasarį leisti aplan- 
kyti keletą turnyrų, kiek galima toliau nuo čia. 

— Be to, tikiuosi tolimesnio mūsų bendradarbiavimo, - toliau 
tęsė vyskupas. 

Lukas nusilenkė ir laukė. 

— Po tėvo Bartolomėjaus mirties — tegul Dievas pasigaili jo sie- 
los - jūsų kaimas sulauks naujo kunigo. Keliaudamas atgal jį paly- 
dėk. 

Vienam iš tarnų vyskupas įsakė pakviesti naująjį Kristiansdorfo 
kunigą. Lukas pamatęs, kas triumfuojančia veido išraiška žengė į 


salę, liko stovėti lyg žaibo trenktas. 


Praėjus vienai dienai, kaip ir buvo laukta, Lukas grįžo atgal ir, 


visų nuostabai, buvo lydimas vyro ant asilo. Kai abu buvo pakanka- 

mai arti, kad galėtų išvysti palydovą, Kristiano veidas sustingo. Tai 
buvo ne kas kitas, o Sebastianas. 

Be to, niūri Luko išraiška nežadėjo nieko gera. 

Bloga jo nuojauta pasitvirtino tada, kai Lukas atvedė pas jį Se- 
bastianą ir paaiškino: 

— Naujasis Kristiansdorfo kunigas. Vakar vyskupas taip nuspren- 
dė ir pavedė man jį palydėti. 

Po akimirkos tylos Kristianas tarė: 

— Mano sveikinimai, tėve. 

Vienai iš tarnaičių jis įsakė atnešti pasveikinimo gėrimą. 

— Tik silpno alaus. Juk nenorime padaryti persivalgymo nuodė- 
mės, - pabrėžė jis. 

Tegul jį velniai! Šis vyras gali jiems visiems būti labai pavojingas. 

— Nepakviesite manęs į savo namus, Kristianai? — pasalūniškai 
paklausė naujasis kaimo kunigas. - Mūsų garbingasis vyskupas mi- 
nėjo, kad jūsų žmona labai serga. Tam, kad pasveiktų, jai trūksta 
dvasios apsivalymo ir priežiūros. O jei tikrai šitaip blogai, ji neatidė- 
liojamai turėtų prieiti paskutinės išpažinties. 

Tariant tuos žodžius Sebastiano balsas tapo tvirtesnis. 

— Jos gyvenimo būdas neatitinka Dievo priesakų. Jei nori su- 
laukti Viešpaties malonės, privalo gimdyti vaikus ir verpti, rūpintis 
namais, o ne dirbti pribuvėja. Jokia garbinga moteris taip nesielgia. 
Nenuostabu, kad Visagalis ją baudžia. 

Kristiano ranka nejučiomis nuslydo ant durklo. Tą pačią akimir- 
ką jis pajuto ant savo peties sunkią ranką. 

— Ne! - įspėdamas sušnabždėjo jam Lukas, turėjęs visą dieną vis- 
ką apgalvoti. - Tu nusineši mus visus pražūtin - Martą taip pat. 

Kristianas prisivertė atsakyti ramiai: 

— Mano žmona labai serga. Todėl ji negalės išpažinti savo nuo- 
dėmių. Ji vis praranda sąmonę ir negali kalbėti. Jei norite pagelbėti, 
tėve, pasimelskite, kad ji pasveiktų. Už tai būsiu jums labai dėkin- 
gas. 


Jis pasisuko ir mostelėjo Peteriui. 

— Berniukas palydės į jūsų namus ir pasirūpins asilu. 

Peteris čiupo gyvulio vadeles. Jis pastebėjo įspėjantį Kristiano 
žvilgsnį ir vos pastebimai linktelėjo. Bet šis suprato. 

Ką šeimininkas apie jį galvojo? Žinoma, jis bus atsargus su nau- 
juoju kunigu ir nieko jam neišduos. Galiausiai jis ir ilganosė Zigrū- 
na buvo kalti dėl to, kas atsitiko jo šeimininkei. 

— Susitiksime rytoj mišiose, - eidamas pro šalį kunigas griežtai 


tarė Kristianui. - Su jumis ir jūsų žmona, tikiuosi. 


Kol Sebastianas buvo netoliese, įsiviešpatavo mirtina tyla. Tada 
Kristianas davė savo riteriams ženklą ir jie nuėjo namo. 

Mechrhilda atnešė vyno. 

— Juk Jūs visada teisus, net jei padarysite persivalgymo nuodė- 
mę, - kandžiai pasakė ji. Niekas nesijuokė, net niūri virėjos nuotai- 
ka neprašviesėjo. 

Visiems dabar aišku, kad atėjo laikas, kai kalbėdami vienas su 
kitu jie turės gerai apgalvoti kiekvieną žodį. 

— Tai, kad vyskupas pakiš mums šį stropuolį, buvo pirma naujie- 
ną, kurią sužinojau nuvykęs į Meiseną, - pradėjo savo šneką Lukas. — 
Žigrūna vėl vienuolyne, šitas Sebastianas prarado savo padėtį, todėl 
paprašė vyskupo, kad tas leistų perimti Bartolomėjaus pareigas. 

— Kaip užmokestį pasiūlė žinias apie nuodėmingus ir eretiškus 
santykius mūsų kaime, - su kartėliu pridėjo Kristianas. 

— Esu tikras, kad vyskupas pavedė jam išsiaiškinti, kaip Martai 
pavyko pasprukti, - toliau tęsė Lukas. 

— Nesupraskite manęs klaidingai, - po trumpos pertraukėlės pri- 
dūrė jis. - Manau, kad esant tokioms aplinkybėms, gerai tai, kad 
Marta negali kalbėti..- Jis atidžiai pažvelgė savo draugui į veidą ir 
tęsė: 

— Man atrodo, kad turėtume laikytis šios pozicijos. Net jei ji vėl 
imtų kalbėti. 

Kristianas lėtai pakėlė galvą. 

— Taip. 

Jis tą akimirką mąstė panašiai. Kol Marta neatsigavo po persilei- 
dimo, ji negalėjo peržengti bažnyčios slenksčio. Bet ko Sebastianas 
už tai pareikalaus? Jei jis leistų šį apsimetėlį pas Martą, kiekvienas jos 
žodis būtų perverstas antraip, kad tik paverstų ją ragana, kuri nutolu- 
si nuo krikščioniškojo tikėjimo. Tai būtų jai mirties bausmė. Nes tie, 
kurie stoja prieš Bažnyčios teismą, vis tiek galų gale sužlunga. 

Jis turėjo pasirūpinti, kad Martai nereikėtų eiti išpažinties pas Se- 
bastianą. Taigi liko tik viena išeitis: kuo greičiau pastatyti koplyčią 
ir pasikviesti į savo namus dvasininką. Bet netrukus prasidės šalnos 
ir statybos darbai nutrūks. O ir kur per tokį trumpą laiką jis rastų 
dvasininką, kuris būtų toks pat tolerantiškas, bet kartu ir dievobai- 
mingas, koks buvo Bartolomėjus? 

Negalėjo dabar palikti Martos, jai reikėjo pagalbos. Bet jis priva- 
lėjo keliauti į Meiseną, kad nugabentų Oto sidabrą ir rastų pastorių. 
O kol tokio nerado, pritarė Luko minčiai laikyti Martą negalinčia 
kalbėti. 

Dievas atleis jam už šį melą. 

— Markizas ir ponia Jadvyga linki greičiau pasveikti, - toliau dės- 
tė Lukas. - Bet ilgiau nei dieną po Martyno šventės negalime laukti. 
Jei Marta iki to laiko pasveiks, teks tas dienas praleisti Burgberge. 
Jadvyga netrukus gimdys ir jai tikrai palengvėtų, jei Martai taip pa- 
gerėtų, kad galėtų dalyvauti gimdyme. 

Kristianas suėmė galvą rankomis ir susimąstė. 

Draugai laukė, ką jis pasakys. 

-— Gerai, - galiausiai tarė jis. - Pirmiausia pakalbėsiu su meistru. 
Kaip padėką už mano žmonos išgelbėjimą noriu pastatyti čia kop- 
lyčią. | | 

Kiti trumpai susižvalgė ir iš karto suprato. 

— Protinga mintis, - tarė Geras. 

Richardas pasišaipė: 

— Ir tokia šventa... 

— Būtent, - pritarė Kristianas. - O kadangi: tai šventas reika- 


las, jo žmonės galės pradėti statybas jau šį šeštadienį. Jei tik gausiu 

akmenų. Taip Randolfas negalės skųstis, kad trukdau pilies statybai. 
Keletas žmonių iš kaimo tikrai padės. Galbūt spėsime pabaigti iki 
šalnų. 

Staiga Kristianas pažvelgė į Gerą. 

— Ar galėtum rytoj palydėti Tilį į Meiseną? 

Riteris suglumo ir įsispoksojo. 

— Taip, žinoma, o kam? 

— Man reikia pinigų koplyčios statybai. Viskas, ką turiu, skiriama 
sargybai ir apsiginklavimui. Jis turėtų paskolinti pinigų. Dar reikia 
surasti gerą kunigą. Jis tai studijavo ir žino, kaip viskas vyksta. Gal- 


būr iš ankstesniųjų savo pažinčių jis žino ką, kas pagelbėtų. 


Vis dėlto pasirodė pirmieji sveikimo požymiai. Joanos rūpestin- 
gumas, virėja ir daugelis kitų padėjėjų prisidėjo prie to, kad Marta 
sveiko bent išoriškai. Ji priaugo šiek tiek svorio ir netrukus nebeat- 
rodė tokia sulysusi, kad kiti imtų dėl to jaudintis. 

Bet jos akys buvo užgesusios. Lyg neturėdama sielos ji žvalgėsi 
aplink, nesuvokdama, kas dedasi aplink. Tie, kurie kalbėjosi su ja, 
taip ir nesulaukė atsakymo. 

Naktimis Kristianas degančiomis akimis gulėdavo šalia žmonos 
ir neišdrįsdavo jos paliesti. Ką jie padarė, vis svarstė jis, kūrė keršto 
planus ir dvejojo nežinodamas, kaip galėtų padėti Martai. Jis paau- 
kotų savo statusą ir visą nuosavybę už tai, kad jo žmona vėl būtų 
tokia, kokia buvo anksčiau. 

Namiškiams buvo griežtai uždrausta prie Martos minėti naująjį 
kaimo kunigą. Dėl to jis su Luku smarkiai susipyko. 

— Ją lepindamas tu jai nepadedi, - užsipuolė vienintelis jo ginkla- 
nešys. - Ji privalo sužinoti, kad galėtų tam pasiruošti. 

— Pažvelk į ją dar kartą, - atsakė jam susierzinęs Kristianas. - Ji 
nebe ta pati Marta, ji veikiau mirusi nei gyva. 

— Ar galiu dar pasakyti, kad prie vartų tyko dar vienas, kuris nori 


ją sužlugdyti?! - sušuko ne mažiau susijaudinęs Lukas. - Ji kovoto- 

ja, visada kovojo. Galbūt jai būtent to ir reikia, kad prabustų. Ne- 
leisk, kad jie ją palaužtų! 

— Neaiškink, kas mano žmonai yra geriausia, - užsipuolė jį Kris- 
tianas. - Ką tu išmanai! Tu jos nepažįsti! 

Lukas prikando lūpą, kad atlaikytų puolimą. Pažįstu ją daug ge- 
riau nei tu, net jei ne kaip sutuoktinę. Mylėjau ją jau tada, kai tu net 
nepažinai jos kaip moters. 


Staiga jis atsistojo ir nesakęs nė žodžio išėjo. 


Kristianas ilgai buvo vienas, paskendęs savo mintyse. Jis nepa- 
stebėjo, kad Tilis jau senokai buvo peržengęs kambario slenkstį, 
kad pasiteirautų apie pavedimo smulkmenas. Tuo pačiu jis nugirdo 
paskutinius ginčo su Luku žodžius. Buvęs artistas liko susimąstęs 
stovėti tarpduryje. Jo viduje vyko arši kova. Galiausiai jis apsisuko ir 
taip pat nepastebimai, kaip įėjo, pakilo aukštyn į kambarį, kuriame 
Marta buvo slaugoma savo podukros. 

Kai Kristianas galiausiai atsistojo, kad pamatytų savo žmoną, jau 
lipdamas laiptais išgirdo netikėtus garsus. Nustebęs jis atvėrė duris 
ir nužvelgė kambarį. Ant grindų tupėjo Tilis, artistas, kuriuo jis ne- 
benorėjo būti, ir niūniavo už širdies griebiančią melodiją. Akys buvo 
užmerktos, rankos apglėbusios kelius. Kristianas žinojo šią dainą. 
Liudmilas dažnai ją grodavo, melodiją apie vyrą, kuris ištveria daug 
pavojų, kad rastų lobį, bet sugrįžęs namo sužino, kad jo vienintelė 
meilė yra mirusi. 

Marta sutelkusi visas jėgas atsisėdo ir įsispoksojo į artistą. Aky- 
se spindėjo ašaros, pirmą kartą po grįžimo jos veide buvo galima 
įžvelgti jausmus. Kristianas dėkingas už tai čiupo jai už rankos ir 


prispaudė prie širdies. 


Kvepėjo sniegu. 

Kristianas nebegalėjo laukti pašalo, kol išveš sidabrą į Meiseną 
pas markizą, nes tuomet keliai gali tapti neprognozuojami. Todėl 
sunkia širdimi, draskomas pareigos ir rūpesčio dėl Martos jis įsakė 


paruošti viską rytojaus išvykimui. Jis nenorėjo palikti jos vienos. 

— Rytoj anksti ryte privalėsiu išvykti, nugabenti sidabrą į Meise- 
ną, - pasakė jai kelionės išvakarėse. 

Rankos apsivijo jo kaklą ir prisispaudė. 

— Nepalik manęs vienos, - sušnabždėjo ji. - Prašau! 

Kristianas buvo toks nustebintas ir laimingas dėl pirmų jos iš- 
tartų žodžių, kad jo sąžinė ėmė vis labiau graužti. Dėl jos padarytų 
viską, bet būtent šio prašymo negalėjo įvykdyti. Jei markizo sidabro 
dalis pakeliui būtų pagrobta dėl to, kad jis nepakankamai pasirūpi- 
no transporto saugumu, Otas nepasigailėtų nei jo, nei jo žmonių. 

Atsargiai jis pabučiavo jos skruostą, švelniai paglostė plaukus ir 
stipriai apkabino. 

— Gal nori pagaliau papasakoti, ką jie tau padarė? - tyliai paklau- 
sė jis. Jozefa visada sakė, kad kalbėjimas mažina sielvartą. 

Marta akimirką sustingo, tada papurtė galvą. 

Ji to nenorėjo. Būdama pas Ekehartą ji dar galėjo kalbėti, nes 
manė esanti pavojuje, privalėjo apsiginti. O dabar... 

Galiausiai juk ji, būdama tarp savo draugų, galėjo pasiduoti 
skausmui. Ir baimei, kad ji nebegali jaustis saugi. Tik ne dėl to vyro 
plėšrūno veidu ir panašių į jį. 

Keturiolikos metų ji tikėjo galinti ištverti Randolfo ir jo paranki- 
nių žiaurumą. Bet tai, ką išgyveno dabar, buvo dar blogiau. 

Patirdama Randolfo smurtą ji bent žinojo, kad tai nusikalti- 
mas ir už jį bus užmokėta - jei ne žemėje, tai paskutinio teismo 
dieną. 

Bet Bažnyčios teismas norėjo ją suminti kaip kirmėlę. Viską su- 
tvarkė taip, kad atrodė, jog ją nužudyti buvo būtinas ir geras darbas. 
Nors ji visą gyvenimą stengėsi būti pamaldi ir padėti kitiems žmo- 
nėms. 

Net jei ir buvo išgelbėta, jie galėjo ateiti kiekvieną dieną. O tada 
jau niekas nebeišgelbėtų jos - nei Kristiano padėtis, nei kardas, nei 
markizas ar Jadvyga. 

Ji privalės atsisakyti savo darbo. Ji nebegalės gydyti. Ir Joana taip 
pat. Jos podukrai negalėjo atsitikti taip, kaip nutiko jai. 

Jozetos įspėjimas vis sukosi jos galvoje, kol galiausiai paskendo 
neramiame, košmarų kupiname miege. 


Kristianas tvirtai ją laikė ir saugojo. 


Ryto prieblandoje jis norėjo atsistoti, stengdamasis nepažadinti 
sergančios žmonos. Būtų paprašęs Joanos likti su ja, bet nespėjo pa- 
kilti, kai Marta pervėrė jį tokiu žvilgsniu, kuris, atrodo, plėšė širdį iš 
krūtinės. 

Kitaip nei tikėjosi, ji neprašė jo pasilikti. Spoksojo į jį, vos pravė- 
rė burną, lyg norėtų kažką pasakyti, paskui vėl susičiaupė. 

Galiausiai baimės kupinomis akimis į jį pažvelgė. 

— Kažkas jūsų tykoja... kelio viduryje... vyrai mirs... 

Kristianas sustingo. 

Tokius dalykus Marta pranašavo tik du kartus — tada, kai jie kar- 
tu su naujakuriais keliavo į naująjį kaimą. Ir abi pranašystės išsipildė. 
Jis nė nesusimąstė apie tai, kad ji galėjo taip pasakyti tam, kad jį 
sulaikytų. Tai būtų ne jos būdas. 

Jis skubiai nusipurtė slogumą. 

— Būsiu atsargus. Kartu jos geriausi mano vyrai. 

Jis pasilenkė virš jos ir pabučiavo kaktą. 

— Grįšiu rytoj vakare. Duodu žodį. 


Jis prisivertė nusišypsoti, pakvietė Joaną ir išėjo. 


Išėjęs iš namų, kad pažiūrėtų žirgus, jis pamatė raudonai nu- 
šviestą dangų. Su baime jis prisiminė ką tik ištartus Martos žodžius. 
Mintyse sukalbėjęs maldą jis nuėjo toliau. 

Prie arklidžių laukė Lukas. Nespėjus Kristianui nieko pasakyti, 
prakalbo jaunėlis. 

— Atleisk man. Neturiu teisės sakyti tau, kas geriausia tavo žmo- 
nai. 

Kristianas papurtė galvą. 

— Tu neprivalai atsiprašinėti. Galbūt tu netgi teisus. 


Beveik visą naktį jis suko dėl to galvą. 

Kristianas uždėjo ranką Lukui ant peties ir prispaudė jį šiek tiek 
arčiau prie savęs, kad niekas negirdėtų. 

— Pažvelk į dangų. 

— Raudona pašvaistė. Ženklas? 

— Galbūt. - Kristianas papasakojo apie Martos pranašystę. 

Lukas, nukrėstas drebulio, persižegnojo. 

— Pasakysi tai vyrams? 

— Tik tai, kad turiu žinių apie būsimą užpuolimą. 

— Gerai, - tarė Lukas. - Būtent dabar niekam negalima sužinoti, 
kad ji turi šią dovaną, kitaip ji bus vėl nutempta į Bažnyčios teismą. 
Dar kartą ji tikrai jo nepakels. 

Prieš išvykimą Kristianas pasikvietė Konradą ir Jokūbą. Abu 
ginklanešiai stojo prieš jį degdami nekantrumu, nes tikėjosi, kad šį- 
kart galės joti kartu. 

— Turiu jums svarbią užduotį, — tarė jis ir ignoravo jų veiduose 
atsiradusį nusivylimą. 

— Vieną tikrai svarbią užduotį, - griežtai tarė jis, - kuriai prireiks 
daug daugiau drąsos, nei saugant sidabro krovinį. 

Šis pareiškimas sudomino ir pro šalį einančius riterius. 

— Galite mumis pasitikėti, šeimininke, - pasakė Konradas, steng- 
damasis, kad balsas būtų žemesnis nei įprastai. | 

— Privalau. Turėsite prižiūrėti, kad naujasis kunigas jokiu būdu, — 
tai pakartodamas jis pažvelgė Konradui tiesiai į akis, - jokiu būdu 
neprisiartintų prie mano žmonos, nekalbu apie tai, kad jis su ja pa- 
sikalbėtų. 

Abu iš karto suprato ir linktelėjo. 

- Žinau, tai kebli užduotis. Bet jūs galite versti visą kaltę ant 
manęs. Sakykite, kad.aš taip įsakiau. Prisiimsiu kiekvieną bausmę, 
duodu žodį. 

Jis uždėjo rankas abiems ant pečių. 

— Nemanau, kad tai nueis taip toli. Būkite menėje. Jei jis norės ją 
pamatyti, sakykite, kad miega ir aš liepiau jokiu būdu jos nežadin- 


t. 

Šią užduotį abu ginklanešiai įvykdys geriau nei keletas sargybi- 
nių. Konradas, būdamas markizo sūnumi, paveldėjo iš jo kilnias ma- 
nieras. Kristianas tikėjosi, kad taip pat ir Jokūbas pakankamai daž- 
nai matė, kaip negailestingas jo tėvas elgdavosi tokiose situacijose. 

Kaip ir buvo numatęs Kristianas, Sebastianas į šeimininkų na- 
mus atėjo nespėjus vyrams su sidabro kroviniu dingti iš akiračio. 

— Nuvesk mane pas ligonę, noriu pasimelsti kartu su ja, — įsa- 
kė jis Marijai, kuri su Klara ant rankų pirmoji pasitaikė jo kelyje. 
Mergaitė išsigando ir tarsi ieškodama pagalbos pažvelgė į Konradą 
ir Jokūbą. Šie jau buvo sustoję petys petin ir užtvėrę praėjimą prie 
laiptų, vedančių aukštyn į jos kambarį. 

- Šių namų šeimininkė labai serga ir miega, tėve. Mūsų šeimi- 
ninkas nurodė niekam jos netrukdyti, - mandagiai tarė Konradas. 

— Aš netrukdysiu, mano sūnau, tik noriu pasirūpinti jos sielos iš- 
gijimu, — atsakė kunigas. - Ji pasiklydusi siela, kuriai reikia dvasinės 
paramos. 

— Atleiskite, tėve, bet mums buvo griežtai įsakyta, kas bebūtų, 
nieko pas ją neįleisti, - vis dar maloniai, tačiau ryžtingai pasakė 
markizo Ditricho sūnus. 

— Aš paklūstu Aukščiausiojo įsakymams, todėl būkite malonūs ir 
klausykite, - užsipuolė Sebastianas. 

Konradas ir Jokūbas susižvalgė, tada dar arčiau susiglaudė, tvirtai 
nusprendę jo nepraleisti. 

— Man labai gaila, tėve, bet tai turėtumėte asmeniškai aptarti su 
mūsų šeimininku, - tarė Konradas tokiu balso tonu, kurio išmoko 
iš savo tėvo, kai šis mandagiai norėdavo užkirsti kam nors kelią. — 
Jei Dievas to panorės, rytoj jis grįš. Galite palaukti jo menėje. 

Sebastianas norėjo paprieštarauti, bet pastebėjo, kaip Konrado 
ranka tartum atsitiktinai nuslydo ant durklo, o Jokūbas taip pat 
buvo ginkluotas. Jie tikrai neišdrįstų pakelti rankos prieš Dievo tar- 
ną, bet taip paprastai pastumti jų į šalį jis taip pat negalėjo. Jis per 


gerai įvertino savo galimybes paveikti juodu ir praeiti pro kasdienių 

treniruočių išlavintus ginklanešius, jis suprato, kad šįkart pralaimė- 
jo. 

Kunigas galėjo pagąsdinti juos. Bet žinojo, kad vienas iš nepaklu- 
susiųjų buvo markizo sūnėnas, o kitas - kilmingos kilmės. Tam, kad 
pirmosiomis kunigavimo dienomis išdrįstų išbandyti savo valdžią, 
kuriai buvo būtinas vyskupo pritarimas, jo padėtis nebuvo pakan- 
kamai tvirta. 

Šią akimirką jis galėjo pasirūpinti tik oriu pasitraukimu. Su šiais 
abiem išsišokėliais jis atsiskaitys vėliau. 

Apgailėtina buvo tai, kad jam nepavyko įsprukti pas tą moterį, 
idant nuvestų ją į pražūtį. Bet tai tik laiko klausimas. 

Metęs niekinantį žvilgsnį jis apsisuko ir paliko menę. 

Jokūbas iškvėpė orą, kurį tuo tarpu buvo sulaikęs, Konradas pri- 
tariančiai išsiviepė. Tada abu vėl atsisėdo menėje ir mėgavosi nuos- 
taba, su kuria į juos žvelgė Marija ir Joana. Tol, kol baisus riksmas 
iš kambario privertė juos krūptelėti. Pašokę jie nubėgo viršun ir vos 
neišvertė kambario durų. Ten iš baimės išplėtusi akis sėdėjo Marta. 


Tą pačią akimirką salėje ėmė verkti Klara. 


Kristianas ir Geras vedė koloną, Lukas ir Richardas prižiūrėjo jos 
galą. Šįkart jų palyda buvo didesnė nei įprastai: dvi dešimtys vyrų, 
vadovaujamų Hervarto. Kristianas išsirinko geriausius kovotojus. 
Jis pasitikėjo Martos nuojauta ir tikėjo tuo, kad kaimui pavojus ne- 
grėsė — buvo suplanuota užpulti sidabro gabentojus. Todėl kaime 
paliko Kuną ir Beraramą, pavedęs jiems kartu su dviem vyresniais 
vyrais ir ginklanešiais pasirūpinti ramybe ir saugumu. Abiems trūko 
maždaug metų, kad būtų galima juos siųsti į tikrą kovą ir jie turėtų 
galimybę išlikti gyvi. Kadangi vaikinai nežinojo nieko apie Martos 
pranašystę, todėl didžiuodamiesi vykdė savo naująją užduotį. 

Po trumpo ir įsakmaus pokalbio kaime taip pat liko ir kalnakasių 
meistras Hermanas. Kristianas paaiškino jam, kad turi tikslių žinių 
apie būsimą užpuolimą, todėl į kovą pasiims tik puikiai besikaunan- 
čius vyrus, nes jis esą nebegalės garantuoti už kitų gyvybes. 

. Susirūpinęs meistras nusišluostė nuo kaktos prakaitą ir palinkėjo 


savo vyrams Dievo palaimos, kad laimingai grįžtų namo. 


"Trečia dalis atkarpos buvo nukeliauta be jokių atsitikimų. Staiga 
Kristianui ant sprando pasišiaušė plaukai. Kitą akimirką gale pasi- 
girdo kėkšto klyksmas - įspėjamasis signalas, kurio jis išmokė Luką. 
dar ginklanešių laikais. 

Jis išsitraukė ginklą, apsisuko ir pasikvietė Hervarto žmones: 


— Kardus! Skydus! 

Hervartas jau laikė rankoje kardą, liepęs savo žmonėms apsupti 
dėžes su sidabru, bet iš šonų pasipylė strėlių kruša. Dauguma vyrų 
parkrito ant žemės. 

Kristianas, vikriai valdydamas savo skydą, išsisuko nuo daugelio 
strėlių, kol kažkas taip stipriai atsitrenkė į medinį oda aptrauktą sky- 
dą, kad šis sudrebėjo ir perlūžo pusiau. Vėzdas, pagalvojo Kristianas. 
Jie pasitelkė prieš mus vėzdus, uždraustus ginklus! 

Du sužeisti žirgai parvirto ant žemės, garsiai riaumodami mosi- 
kavo kojomis, taip sukeldami dar didesnę sumaištį. 

Beveik tą pačią akimirką laukinių riksmų lydimi iš visų pusių pa- 
sipylė ginkluoti vyrai. 

Per trumpą laiką, kol jie pasiekė koloną, Kristianas atpažino tą 
pačią eigą, kaip per užpuolimą Karlo vestuvių metu: gerai ginkluoti 
vyrai, tikriausiai puikiai žinantys, kaip valdyti ginklą, tarp jų — ir 
keletas apdriskusių žmogystų su peiliais ir lazdomis. 

Nepažįstamieji iš karto nusprendė, kad jis vadas. Netrukus keturi 
iš jų puolė prie Kristiano. Sėdėdamas ant žirgo jis turėjo pranašu- 
mą, bet užpuolikai tai žinojo. Tuo metu, kai Kristianas vieną iš jų 
stipriu kirčiu paguldė ant žemės, o kitą nuspyrė į kitą lauko kraštą, 
trečiasis pritūpė ir lazda tvojo per priekinę Drago kanopą. Eržilas iš 
skausmo sužvengė ir apvirto. Kristianas skubiai nušoko, kad nebū- 
tų prispaustas ar sutryptas nuosavo žirgo. Įniršęs suriko ir jo kardas 
susmigo į vyro, sužeidusio jo arklį, krūtinę. Išsitraukęs jį Kristianas 
perrėžė kaklą kitam užpuolikui. Šis sugargaliavo ir krito ant žemės. 

Akimirką Kristianas liko laisvas ir skubiai apsižvalgė, kuriam iš 
jo vyrų labiausiai reikėjo pagalbos. 

Jis nuskubėjo link Luko, kurį supo keletas plėšikų: jis pirmam 
pasitaikiusiam nukirto ranką, laikiusią kardą, tada nugara į nugarą 
kartu su Luku kovojo prieš vis naujai puolančius priešininkus. 

Kai kovos įkarštis aprimo, Kristianas akies krašteliu pamatė link 
miško judantį žmogų. Nedelsdamas jis link jo pasileido. Kai bėgan- 
tysis trumpam atsisuko į savo persekiotoją, Kristianui jo veidas pa- 


sirodė pažįstamas — tai ne vyras, greičiau vaikinas. Siaurąja kardo 

puse jis perrėžė berniuko šlaunį. Kaulas traškėdamas sulūžo, vaiki- 
nas rėkdamas parkrito ant žemės ir apkabino koją. Tada išsigandęs 
pažvelgė į Kristianą ir laukė mirtino kirčio. Bet riteris jau bėgo prie 
savo bendražygių. 

Vaikinas nenukraujuos, bet taip pat ir toli nenueis, jei sumanytų 
sprukti. Jis galėtų juo pasirūpinti, jei nė vienam iš jo vyrų nereikėtų 
pagalbos. 

Galiausiai kova baigėsi. 

Dėžės su sidabro pyragu, kaip jį vadino žmonės, dirbantys prie 
lydymo krosnių, buvo nesugadintos. Bet tai negaliojo visiems jo vy- 
rams ir arkliams. 

Kristianas išsiuntė žmogų, kad atvestų čia vaikiną sulaužyta koja. 
Tam, kad galėtų jį apklausti. Tada jis nuėjo pas Hervartą sužinoti 
tikslaus žuvusiųjų ir sunkiai sužeistų vyrų skaičiaus. 

Hervartas įsakė žuvusiesiems iškasti kapą ir juos palaidoti. Jie 
privalėjo taip pasielgti, kad jų sielos neklaidžiotų. 

Kairė Richardo ranka stipriai kraujavo. 

— Laimei, ne ta ranka, kuria laikiau kardą, - sukandęs dantis tarė 
jis, kai kažkuris užveržė tvarstį, kad sustabdytų kraujavimą. Jau prieš 
keletą mėnesių Kristianas nusprendė, kad jo vyrai privalo iš Martos 
išmokti susitvarkyti bent su pačiais lengviausiais sužeidimais, o rei- 
kalui esant, pakeisti gydantįjį. Jų bagaže visuomet būdavo tvarsčių 
atsargų ir vaistų. 

Vienam jo vyrų strėlė pataikė tiesiai į akį. Kai Kristianas priėjo, 
tas paskutinius kartus įkvėpė oro. Kitas aimanuodamas gulėjo ant 
žemės. Lukas priklaupė prie jo. Pamatytas vaizdas leido Kristianui 
suprasti, kad vyro nebebuvo galima išgelbėti. Dešinysis jo smilkinys 
ir pusė veido buvo sužalota. Kristianas pribėgo prie jo ir pagriebė 
jauno vyro ranką. 

— Man taip šalta, - kalendamas dantimis tarė vaikinas, suspaus- 
damas riterio rankas. Jo akyse buvo įžvelgiama mirties baimė. 

— Narsiai kovojai, — tyliai pasakė Kristianas. - Dievas tau už tai 
atlygins. - Mirštantysis sunkiai kvėpavo, kol kūną apėmė drebulys ir 
jis užmigo. Bet stiklinės jo akys vis dar buvo nukreiptos į Kristianą. 

Jis persižegnojo ir atsistojo. 

Prie jo priėjo Hervartas. 

- Netekome trijų arklių, šeimininke. Ir... - galva parodė į Drago, 
kuris vis dar raitėsi ant žemės ir negalėjo atsikelti. 

Liūdnu veidu Kristianas griebė durklą ir nuėjo prie savo širmio, 
kuris daugelį metų ištikimai jam tarnavo, o dabar netrukus turėjo 
sulaukti poilsio. Priekinė jo koja buvo visiškai sulaužyta. 

Besiartindamas jis raminančiu balsu kalbino eržilą. Atsiklaupė 
šalia gyvulio galvos ir tvirtai ją apkabino. Jis delsė. Staiga šviesą už- 
stojo šešėlis. 

— Padaryti tai už tave? — tyliai paklausė Lukas. 

Kristianas, netardamas nė žodžio, papurtė galvą. Kad ir kokia 
karti buvo ši pareiga, tai buvo jo eržilas, todėl pats privalėjo jį pri- 
baigti. 

Ryžtingu judesiu jis perrėžė Drago gerklę. Gyvulys priešinosi ir 
stipriai mojavo kojomis, bet paskutinis prunkštelėjimas užstrigo 
gerklėje. 

Apimtas liūdesio Kristianas palaukė, kol keturkojį jo bendražygį 
apleis gyvybė. 

Tada, norėdamas nuvalyti durklą, įbedė jį į žemę ir atsistojo. Tar- 
si per miglą jis pamatė, kad vyrai jo laukė. 

Hervartas nusikosėjo. 

— Buvo šešios dešimtys vyrų. Šitas vienintelis likęs gyvas. Ką 
mums su juo daryti? 

„Šešiasdešimt vyrų, - pagalvojo Kristianas. - Pusė kariuomenės. 
Kaip jie atsirado viduryje miško? Ir apskritai: kas juos siuntė?“ 

Kristianas prisiartino prie belaisvio. Vaikinui turėjo nežmoniškai 
skaudėti, bet jis vis tiek neslėpdamas neapykantos spoksojo tiesiai į 
jį 

Taip, dabar jis atpažino. 

— Tu buvai vienas iš tų vaikinų, kurie pavasarį pabėgo kartu su 
Melchioru, - išsiaiškino jis. - Negi tau nebūtų buvę geriau pasilikti 


kaime ir užsiimti garbingu darbu? 

Kai vaikinas tylėjo, jis griežtu balsu paklausė: 

- Kas aprūpina jus ginklais ir viską pasako? Kas jus siuntė? 

— Aš ištikimas savo šeimininkui. Jūs esate prakeiktas, jūs ir jūsų 
žmona! - iš skausmo aptemus protui suriko vaikinas. 

— Suriškite jį, perduosime markizo žmonėms. Jie tikrai privers jį 
prabilti, - įsakė Kristianas Hervartui. 

Vaikinas dar labiau išbalo, nors vargu ar tai bebuvo įmanoma. 

— Mano šeimininkas atkeršys už mane! Būkite prakeikti! — vėl 
suriko jis. 

Hervartas įsiutęs trenkė jam į smilkinį ir šis susmuko. 

— Mes dar pažiūrėsime, - nuožmiai suurzgė jis. 

Davus ženklą, du jo žmonės permetė sąmonės netekusį berniuką 
per balną. 

— Paimkite mano žirgą, - tarė Hervartas Kristianui. - Man la- 
bai gaila dėl Jūsų nuostabiojo Drago. - Nelaukdamas atsakymo sar- 
gybinių vadas padalijo žmones ant likusių žirgų ir naujai išrikiavo 
koloną. Norint pasiekti Meiseną dienos šviesoje, reikėjo gerokai pa- 
skubėti. Tuo tarpu dar ėmė snigti. 

Žuvusiųjų kapas buvo apdėtas akmenimis. 

Kai kuriuos mirusius jie pasiėmė kartu su savimi, kad jų kūnai 
būtų palaidoti krikščioniškai. 

Nepaisant tiek kraujo ir mirčių, Kristianą kankino kita, baisesnė 
mintis. Prieš išvykstant jis, kaip ir visi jo vyrai, pasimeldė. Bet ne- 
jaugi jis nebūtų ėjęs į bažnyčią, jei nebūtų žinojęs, kad laukia kova? 
Kada šie mirusieji paskutinįkart buvo išpažinties? 

Gyvenimas vadovaujant Sebastianui kėlė pavojų ne tik jo žmo- 


nai. 


- Sešiasdešimt apginkluotų vyrų miško viduryje? Ir niekas to ne-. 
pastebėjo? — šaipėsi Randolfas, kai Kristianas pranešė apie užpuoli- 
mą markizui Otui. 


— Kas tuo patikės? 

— Vadini mane melagiu? - įsiutęs atsakė Kristianas. - Kaip pro- 
tinga tai daryti markizo akivaizdoje žinant, kad negaliu iškviesti ta- 
vęs į dvikovą. 

— Baikite! - griežtai įsiterpė Otas. 

— Kristianai, pirmiausia nusišluostykite nuo šarvų kraują ir pasi- 
rūpinkite savo žmonėmis. Kartu su jais dalyvausite vakarinėse mi- 
šiose. O Jūs, Randolfai, pasiimkite belaisvį. Prakalbinkite jį. Pasima- 
tysime po pamaldų. 

Irumpai linktelėję, kaip ir anksčiau priešiškai vienas prieš kitą 
nusiteikę riteriai išėjo lauk. 

Kristianas kartu su savo vyrais pasiekė Meiseną dar prieš sutems- 
tant. Krauju nutaškytos kolonos atvykimas su dviem mirusiaisiais 
sukėlė miestelėnų siaubą. 

Kristianas perdavė sidabrą, pasirūpino, kad kas nors apžiūrėtų 
sužeistuosius ir iškart nuėjo pas markizą, kad praneštų, kas įvyko. 
Sutapimas ar ne, bet rūmuose jis sutiko Randolfą, kuris negalėjo 
praleisti progos pasijuokti iš Kristiano dėl nevykusios sidabro trans- 
portavimo priežiūros. 

— Rodos, Kristianas turi asmeninių rūpesčių, - Randolfas pašai- 
piai linktelėjo, - kurie kenkia pareigų vykdymui. Reikia būti aklam 
ir kurčiam, kad nepastebėtum tokios kariuomenės... 

— Gali nusiųsti į mišką savo žmones, kad šie iškastų lavonus ir pa- 
skaičiuotų, — piktai atšovė jam Kristianas. - Mes visą laiką laukėme 
tavo pastiprinimo būrių, pone. 

Bet markizui trūko kantrybė ir jis išvijo juos abu iš menės. 

Kristianas paprašė atnešti kibirą vandens, tada nusiplovė rankas 
ir veidą. Kažkas iš Burgbergo atsiuntė jam ginklanešį, kad šis paim- 
tų jo šarvus. Tarnaitė surinko skalbti kruvinus drabužius ir atnešė 
švarius. 

Tada Kristianas nuėjo pažiūrėti savo vyrų ir įsitikinti, kad sužeis- 
taisiais gerai rūpinamasi. 

Geras pasistengė, kad žuvusieji būtų nuprausti ir nuskusti. Vie- 
nas iš jų neturėjo šeimos, kitas visai neseniai buvo atsiųstas į Kris- 


tiansdortą iš Meiseno, kad papildytų būrį. 

— Pasiteirauk, ar jis čia turi giminaičių, - paprašė Hervarto Kris- 
tianas. - Jiems reikės paramos. 

Hervartas linktelėjo ir nužingsniavo. 

Tuo metu, kai kitų sužeistaisiais rūpinosi gydytojai arba to išmo- 
kytos tarnaitės, o į menę buvo atnešta užkąsti ir atsigerti, Richardas 
tikėjosi būti pakviestas pas markizą kaip kiti riteriai. Sužeista ranka 
buvo įdėta į specialią kilpą. 

— Duok man savo šarvus. Pažiūrėsiu, ar čionykštis ginklų kalvis 
galės juos sutvarkyti, - tarė Kristianas. Ir nusiminęs pridūrė: 

— Turėčiau tau daugiau mokėti, kad galėtum sau leisti daug tvir- 
tesnį. 

— Šiuo metu tau reikia pinigų naujam arkliui, - priminė jam Ri- 
chardas. Jis bandė prablaškyti draugą. - Dabar nebegalėsiu viešna- 
myje išleidinėti kiekvieno pfenigo. 

Jis pastebėjo susirūpinusį Kristiano žvilgsnį. 

- Jie čia bent jau turi gydytoją, kuris, atrodo, supranta savo dar- 


bą. 


Kartu su savo vyrais Kristianas aplankė vakarines pamaldas. Kad 
pasimelstų už abiejų žuvusiųjų sielų išganymą ir padėkotų Dievui 
už tai, kad patys dar liko gyvi. Tada jis kartu su Luku, Geru ir Ri- 
chardu nuėjo pas markizą Otą. 

Šalia Oto sėdėjo Jadvyga. Nėštumo metu ji buvo gerokai papil- 
nėjusi. Ji atrodė susirūpinusi ir išsekusi. Šalia jos stovėjo vyras ne 
daugiau dvidešimties metų, paprastais, bet iš brangaus audinio siū- 
tais drabužiais: jos žentas Ulrichas, Biomeno karaliaus Sobeslavo 
sūnus. Kristianui šovė mintis, kaip toks jaunas vyras galėjo būti su- 
tuoktas su keturmete ir dar dešimt metų laukti, kol santuoka taps 
pilnaverte. Jaunasis Ulrichas tikrai žinos, kaip pasiguosti. Jis pats 
dabar turėjo skubesnių reikalų. 

Į menę įžengė Randoltas. 


— Ka pavyko sužinoti iš sučiuptojo? — iš karto paklausė Otas. 
ą pavy J 

— Nieko. Vaikinas nustipo mano rankose, taip ir nepasakęs nė 
žodžio, - apgailestaudamas tarė milžinas. 

Kristianas ir Lukas žvilgtelėjo vienas į kitą. Arba Randolfas 
kažką nutylėjo, arba kankino vaikiną taip stipriai, kad šis mirė nė 
nepradėjęs kalbėti. Niekas, susilaužęs koją, taip greitai nemiršta. O 
kankinamas kiekvienas imtų kalbėti. Kiekvienas. 

Jie galėjo iškvosti vaikiną pakeliui. Bet pasiekti miestą iki sutemų 
buvo daug svarbiau. 

Otas buvo nepatenkintas Randolfo žiniomis. 

— Kitą kartą viskas turės būti labiau apgalvota, - sumurmėjo. Jis 
nužvelgė susirinkusiuosius. 

— Ką mes žinome apie šią gaują? 

„Kristianas žengė pirmyn. Prieš mišias jis kartu su Hervartu ir 
savo riteriais pasitarė, kaip visa tai susieti. 

— Kai kurie užpuolikai priklausė vyrui, vardu Melchioras, kuris 
šį pavasarį buvo ištremtas iš mūsų kaimo. Mes spėjame, kad jis yra 
subūręs gaują. Bet jis turėjo susivienyti su ginkluotu būriu. Tačiau 
kas atsiuntė tokio dydžio kariuomenę - mes nežinome. 

- Jei šitą Melchiorą būtumėte pakorę, nereikėtų dabar nerimau- 
ti, - subambėjo prastai nusiteikęs Otas. 

-— Tuomet aš neturėjau jokios teisės pats nuteisti žmogaus, - pa- 
prieštaravo Kristianas. 

— Matot patys - kaimas susideda iš sukčių ir vagišių, — įsiterpė 
Randolfas. - Kristiano vadovaujami kaimiečiai gali daryti viską, kas 
jiems šauna į galvą. Kaimui reikia tvirtos rankos! 

— Jei gerai tave pažįstu, tu tuo pasirūpinsi, - ciniškai atkirto Kris- 
tianas. - Tik žiūrėk, kad kaimas visiškai neišnyktų. 

Otas supykęs pakėlė ranką. 

— Baikit tuos kivirčus, - suriaumojo jis. - Kalbu su gauja mote- 
riškių ar su garbingais vyrais? 

Tada jis pasilenkė į priekį ir vėl kreipėsi į Kristianą. 


— Ką Jūs dar žinote? 

— Nepaisant mūsų paieškų, kaime ir aplink jį neradome jokių 
ženklų, kad ten įsikūrusi tokia didelė gauja. Bet viskas rodo, kad jie 
buvo gerai informuoti. 

— Darir tai! Kaime yra išdavikų. Suraskite juos ir nukenksminki- 
te, - nesusilaikęs įsakė Otas. 

— Gali būti, kad jie patys nepastebėti iššnipinėjo tai, ką reikėjo 
žinoti, - nesutiko su tuo Kristianas. - Kitą savaitę mes dar kartą 
apeisime visus aplink kaimą esančius miškus. Jei ten vis dar tūno 
būrys vyrų, sniege mes juos lengvai rasime. Nors esu tikras, kad po 
šio nepavykusio išpuolio jie tikrai nepraleis žiemos miške, o keliaus 
atgal ir pavasarį sugrįš. 

— Nusikaltėliai ir išugdyta kariuomenė. Tikrai keistas mišinys, — 
iki tol tylėjęs atsakė Randolfas. - Turėtumėte pasinaudoti savo ry- 
šiais, kad išsiaiškintumėte, kuris iš jūsų priešų kėsinasi į sidabrą. 

Otas susižvalgė su Jadvyga, tada linktelėjo. 

— Taip, reikės taip ir padaryti. Kvepia sąmokslu. 

Kreipdamasis į riterius jis tarė: 

— Jūs taip pat galite eiti. Tikiuosi, kad sutelksite visas jėgas tam, 
kad išaiškintumėme šį reikalą. 

Kai Kristianas ruošėsi eiti kartu su kitais, Jadvyga jį sulaikė. 

— Kristianai, pasilikite dar trumpam. 

Ji palaukė, kol kiti pasišalino, ir paklausė: 

— Kaip laikosi jūsų žmona? 

— Ji... gyva, - skausmo kupinu balsu tarė jis. - Bet vis dar savo 
pačios šešėlis. Ji sutrikusi, nebekalba... 

- Ji gedi dėl vaikelio netekties, - įsiterpė Otas. - Kuo greičiau vėl 
imsite lauktis kūdikio, tuo greičiau ji grįš į normalų gyvenimą. 

Kristianas susilaikė nepakomentavęs. 

Jadvyga metė į vyrą niūrų žvilgsnį. 

— Per šventes atsivežkite ją čia. Jūs abu pakviesti, - draugiškai 
tarė ji. — Galiu tikėtis, kad ji bus šalia, kai ateis laikas gimdyti ? 


Kristiano atsakymas nuskambėjo nemaloniai. 

— Naujasis mūsų kaimo kunigas griežtai pareikalavo, kad ji nebe- 
dirbtų žolininke ir pribuvėja. Esą tai netinka garbingai ir dievobai- 
mingai moteriai. 

Otas nustebęs pakėlė akis. 

— Juk turėtų būti manoma, kad yra skirtumas tarp valstiečių pa- 
vainikių priėmimo purvinose lūšnose ir tarp dalyvavimo kilmingos 
moters gimdyme, - šiurkščiai tarė markizas. 

— Kunigas tvirtina ką kita, - Kristianas laikėsi savo. - Nemany- 
kite, kad esu nedėkingas, kai užstojote mano žmoną. Bet ji jau buvo 
stojusi prieš Bažnyčios teismą, todėl negaliu matyti, kaip ji vėl pa- 
tenka į pavojų. 

— Jūs atsisakote, Kristianai? — užsipuolė jį Otas. - Dėl moters 
užgaidos? 

Kristianas nusisegė kardą, krito prieš markizą ant kelių ir pagul- 
dė jam po kojų savo ginklą. 

Dabar tapo aišku, kad jis pasirengęs netekti savo padėties ir ati- 
duoti kaimo gyventojus Randolfo valdžion. Bet baimė dėl Martos 
buvo didesnė. 

— Esu pasiruošęs atiduoti savo gyvybę už jus ir Jūsų žmoną, mano 
kunigaikšti. Bet dėl Dievo meilės, primygtinai jūsų prašau: neatim- 
kite iš manęs mano žmonos. 

Jis žvelgė tiesiai ir laukė. 

Kurį laiką viešpatavo tyla. Įprasta tyla prieš Oto įtūžio proveržį, 
kurio šįkart nepavyks išvengti net įsikišus Jadvygai. Jis praverdavo 
burną ir vėl užsičiaupdavo, veide matėsi nusiminimas ir bejėgišku- 
mas. 

- Jūs nedėkingas... 

Otas užstrigo ir ieškojo tinkančio įžeidimo, bet nespėjus jo išrėk- 
ti prakalbo jo sūnėnas. 

- Šiandien jis tai jau padarė, - ryžtingai tarė jaunasis Biomeno 
princas. 


— Ką padarė? - suniurzgėjo Otas. 

- Rizikavo dėl jūsų gyvybe. Rizikavo paskutiniu kraujo lašu, gin- 
damas Jūsų nuosavybę nuo užpuolikų, - suirzusiam dėdei ramiai 
atsakė Ulrichas ir rankos mostu parodė į Kristiano rankoje vėl at- 
sivėrusią žaizdą. - Garbingas vyras privalo ištikimai tarnauti savo 
šeimininkui ir apginti savo žmoną. Mano nuomone, būtent tai jis 
ir daro. 

Kristianas nustebęs nusilenkė jaunajam užtarėjui ir nepastebimai 
jį nužvelgė. 

Apie Ulrichą jis girdėjo daug nuostabių dalykų. Imperatorius šį 
jauną vyrą susirinkimo Hemsdorfe metu norėjo paskirti Biomeno 
hercogu. Bet Ulrichas atsisakė šio statuso dėl brolio, kuris dvylika 
metų išbuvo tėvo priešų belaisviu. Imperatoriaus nurodymu jis buvo 
išlaisvintas ir pagarbiai sutiktas Prahoje. Pasklidus įtikinamoms pa- 
skaloms, esą jis vėl bus paimtas nelaisvėn, jis pabėgo į imperatoriaus 
Fridricho rūmus ir ten, Ulrichui atsisakius, tapo Biomeno hercogu. 
Taip Biomeno gyventojai prarado karalių, bet turėjo hercogą. Taip 
susiklostė geros sąlygos ir ledai dėl žygio į Italiją pajudėjo. 

— Nežinau, kodėl visada kenčiu nuo tokio Jūsų įžūlumo, - riau- 
mojo Otas. 

— Manau, kad yra vienas būdas, kaip atsigabenti čia jūsų žmoną 
nepastačius jos vardo į pavojų, - švelniai tarė Jadvyga. - Mane nu- 
ramins vien žinojimas, kad ji kartu su kitomis mano palydos mote- 
rimis stebės gimdymą. Galbūt pabuvimas kitoje aplinkoje jai išeis į 
gera? 

Vienintelis žvilgsnis į rūškaną Kristiano veidą išdavė jo mintis. 
Jis tikrai nemanė, kad ši aplinka padės Martai. 

Niekas tiksliai nežinojo, kiek jai teko ištverti, bet Jadvyga, išklau- 
siusi Kristiano pasakojimo, pasidomėjo, kas įvyko išbandymo van- 
deniu metu ir kokios būklės moteris buvo ištraukta. Buvimas vos už 
kelių žingsnių nuo kankinimo vietos privers ją dar kartą išgyventi 
patirtas kančias. 

- Žinau, ką Jūs galvojate, - tarė markizė šiek tiek aiškiau. - Bet 


ji negalės slėptis visą gyvenimą. Paimsiu ją į savo dvariškių būrį. Visi 

turi pamatyti, kad ji pelnė mūsų palankumą. Tuomet nebeturėtų 
kilti abejonių dėl jos garbingumo ir dvasingumo. 

"Tuomet ji pasvarstė apie tai, kas Kristianui dar nebuvo šovę į gal- 
vą. 

- Ji privalo vėl būti pakrikštyta. Neleisime, kad ji klauptųsi prieš 
naująjį jūsų kaimo kunigą. Ją krikštys katedroje pats vyskupas. 

Jos akyse sužibo pašaipus džiaugsmas dėl to, kad tam kunigui bus 
nušluostyta nosis, o šalia jos gimdymo metu budės patyrusi pribu- 
vėja. 

— Taigi, - diskusiją užbaigė markizas, - vėliausiai po dviejų savai- 


čių laukiame jūsų abiejų čia. 


LA ašis 


Martos ir Kristiano atvykimas į Burgbergą sukėlė sensaciją. 

Žinoma, kiekvienas žinojo apie paslaptingą jaunos moters dingi- 
mą iš vyskupo kalėjimo. Ši net išlaikė išbandymą vandeniu. O nevil- 
ties kupinos Kristiano paieškos sukėlė pakankamai kupinų užuojau- 
tos, pikdžiugiškų arba baugių pastabų bangą. 

Tai, kad ji vėl atsirado, tarsi įpylė į liepsną žibalo. Padaugėjo slap- 
tų pokalbių, kuriuose buvo aptariami ir patys netikėčiausi spėjimai. 

Kristiano išvaizda ne ką mažiau kaitino stebėtojų fantazijas. Jis 
vis dar nešiojo trumpą barzdą, kurią užsiaugino dingus Martai, nors 
tai ir neatitiko jo amžiaus vyrų mados. Su ja jis atrodė liūdnesnis nei 
kada anksčiau. Jis atsisakė minties pirkti naują arklį, o vietoje Dra- 
go jojo ant žirgo, temperamentu pranokstančio buvusįjį. Tai buvo 
Raimundo dovana. Eržilas buvo dar labai jaunas, ne iki galo ištreni- 
ruotas, bet Kristianas net nemąstė apie tai, kad kovoje galėtų nesusi- 
tvarkyti su šiuo ugningu gyvuliu. Geras naujas žirgas būtų kainavęs 
labai daug. Dabar jam reikėjo kiekvieno pfenigo, kad kaimas būtų 
apsaugotas nuo galėjusio įvykti naujo užpuolimo, taip pat jis priva- 
lėjo pasiskolinti pinigų koplyčios statybai. 

Buvo ir dar viena priežastis, kodėl jis paėmė žirgą. Riteris juodais 
plaukais ir juoda barzda, tamsiai žaliu apsiaustu - ir dar ant juodo 
Žirgo. 

— Juodasis raitelis! — Martai išsiruošus į Meiseną, šį pagarbiai ta- 


riamą vardą jis girdėjo einant iš lūpų į lūpas. Ir, kaip tikėtasi, tokiu 

vardu jis buvo tituluotas, kai ant savo žirgo pirmą kartą pasirodė 
Burgberge. 

Būtent tokį Kristianas ir norėjo turėti. Anksčiau jis buvo gerbia- 
mas dėl savo, kaip puikaus kovotojo vardo, dėl to, kad suvaldydavo 
net laukinius žirgus. Dabar norėjo, kad jo bijotų. Niekas nedrįso 


prieiti prie jo ar jo žmonos, taip pat minėti juos blogu žodžiu. 


Marta ir atvykusi į Burgbergą išliko nebyli. Iki markizės gimdymo 
ji neturėjo konkrečių pareigų, o dauguma žmonių, jausdami baimę, 
gailestį ar nepasitikėjimą, palikdavo ją ramybėje. Buvo kalbama, kad 
ji prarado kalbos dovaną, o gal net protą dėl patirtų traumų. 

Kai vienas nepažįstamas riteris iš Oto palydos pasakė kompli- 
mentą, kokią gražią ir kuklią žmoną turįs Kristianas, ją tarsi žaibas 
nuplieskė mintis: būtent tokią moterį nori turėti vyrai - nebylią, 
kantrią, paklusnią. 

Kol Kristianas su Luku kieme vedė pratybas ginklanešiams, ji ty- 
lėdama stebėjo aplink ją besisukančius žmones. 

Tai buvo tylėjimas, padėjęs jai gyti. Gabalėlis po gabalėlio ji vėl 
pradėjo suvokti aplinką. Ir iš kitos pusės, daug aiškiau nei kada nors. 
Atrodė, tarsi ji matė pasaulį kitu, nenusakomu aiškumu. 

Šis ją supantis pasaulis buvo kupinas šurmulio. Ji matė kvailumą, 
tuščiagarbiškumą, kerštingumą, neslepiamą godumą, bet kartais ir 
užuojautą bei gailestingumą. 

„Kadaise visa tai žinojau, —- mąstė ji, - net jei ir ne taip aiškiai, 
kaip dabar. Jozefa visada ragino naudotis savo gebėjimu, bet aš to 
bijojau. Aš bijojau. Bet Jozefa buvo teisi: laidojau save kasdieni- 
niuose darbuose tam, kad nuo to pabėgčiau. Buvau bailė. Taip aš 
nesupratau, kad man gresia pavojus, ir pakliuvau į nagus tam vyrui 
grobuonio akimis: 

Dėkinga už Jadvygos suteiktą apsaugą ji vis labiau gilinosi į save. 
Ir aiškiai pamatė, ką viduje žinojo jau anksčiau, net jei paskutiniu 


metu tai nebegalėjo pasiekti jos širdies: kokia meile ją apsupo Kris- 

tianas, kiek kančių jam atnešė rūpestis ir sielvartas dėl jos būklės. 
Vakare ji prisispaudė prie jo ir leido suprasti, kad jis laukiamas. 

Nustebintas, palengvėjusia širdimi, bet kartu ir susirūpinęs, jis 
atsakė į jos švelnumą ir paėmė ją taip švelniai, kaip galėjo. Pajutusi 
jo baimę suteikti jai skausmo arba pakenkti, ji nebyliai padrąsino 
nebesitvardyti ir atsakė į jo aistrą. 

Jis kantriai gerbė jos tylėjimą. Žinojo, kad jai prireiks laiko pa- 
miršti iškęstą skausmą. Galbūt ji niekada negalės kalbėti apie tai, 
ką patyrė. Jis tikėjosi, kad ji galės tai pamiršti arba jau pradėjo užsi- 
miršti. Žinojo, kad kartais žmonės, patyrę kažką ypatingai baisaus, 
ištrina tai iš savo atminties. 

Jiems abiem buvo aišku, kad ji nebegalės uždelsti to amžinai. Bet 
kol kas ji dar galėjo tylėti. 

Kai vyskupas Martinas neilgai trukus po jos atvykimo pasikvietė 
pas save, ji buvo apsisprendusi neatsakyti į jo klausimus. 

— Tai tiesa, kad tu praradai kalbos dovaną, mano dukra? - norėjo 
sužinoti jis, o ji linktelėjo. 

— O tu prisimeni tai, kas įvyko? — toliau ėmėsi spaudimo. Ji pa- 
purtė galvą. 

Vyskupas atrodė vienu metu nusiminęs ir kartu jautė palengvė- 
jimą. Jam knietėjo sužinoti, kaip ji galėjo pabėgti iš kalėjimo. Bet, 
kita vertus, jo žmonės prieš kilmingą moterį ėmėsi per žiaurių prie- 
monių. Todėl bus geriau, jei tai neišlįs į paviršių. 

Marta tuo metu mintyse prašė Dievo atleidimo už melą. Ji buvo 
įsitikinusi, kad Dievas atleis. Jis daug geresnis už savo tarnus žemėje, 
taigi supras priežastis. 

Nors ir norėjo viską pamiršti, prisiminė kiekvieną kankynių de- 
talę: piktdžiugišką kankintojo veidą ir norą ją išgąsdinti, sargybinių 
šiurkštumą, deginant kirčių skausmą, mirtiną baimę, kai virš jos su- 
plūdo vanduo. Ir netikėtą Ekeharto įsikišimą. 

Kad ir kokie keisti buvo jo motyvai, Ekehartas padėjo, nepaisyda- 


mas didžiulio pavojaus, ir išgelbėjo jos gyvybę. Ji negali jo išduoti. 

"Tos pačios dienos vakare ji vėl pamatė Ekehartą. Į Burgbergą jis 
atvyko kartu su Randoltu, Richenza, Gizelbertu ir Elmaru, o pietų 
metu sėdėjo netoli nuo jos. Šįkart išdrįso sugauti jo žvilgsnį, ji iš 
karto suprato, kodėl buvo ištraukta iš mirties gniaužtų. 

Ekehartas nuo stalo pasitraukė anksčiau nei jo draugai. Nors nie- 
kada to nepripažins, susitikimas su Marta jam reiškė daugiau, nei 
galėjo įsivaizduoti. Nesvarbu, ar ji buvo ragana, ar šventoji - apža- 
vėjo jį taip, kad niekaip nepavyko išmesti jos iš minčių. 

Norėjosi pabūti vienam ir viską apmąstyti. Nenusirengęs jis at- 
sigulė į lovą ir paskendo mintyse. Kai durys atsivėrė, jis pagalvojo, 
kad tai pažas ar kuris iš jo draugų, norinčių sugražinti jį atgal prie 
stalo. Vietoj jų priešais stovėjo Randolfo žmona. Įslinko tarsi lapė, 
užsklendė duris ir viliojančiai nusišypsojo. 

— Ko Jums reikia? - šiurkščiai paklausė jis, dėl vyno ar nuotaikos 
nebegalėdamas nuslėpti savo antipatijos šiai moteriai. 

- Jūsų, — vis dar šypsodamasi tarė ji ir žengė arčiau. 

Ekehartas neteko žado. 

Ji tikrai turėjo omenyje tai, ką rodė jos elgesys? 

— Jūsų vyras pasiges jūsų, — griežtai pasakė jis. — Verčiau eikite 
atgal pas jį. 

— Randolfas šiuo metu geresnėje draugijoje ir neieškos manęs 
tol, kol nebus ištuštinta paskutinė taurė vyno arba nebus visiškai 
girtas, - ramiai atsakė Richenza. - O tai tikrai neįvyks taip greitai. 

Akimirksniu išsibudinęs Ekehartas skubiai atsikėlė. 

— Aš pasakiau, kad verčiau eitumėte, - grubiai pakartojo jis. - O 
gal norite, kad praneščiau jūsų vyrui apie nepadorų jūsų elgesį ? Su- 
žinojęs, kad elgiatės kaip paleistuvė, jis išplaks jus visų akivaizdoje. 

Visiškai nekreipdama dėmesio į šį grasinimą Richenza nusišyp- 
sojo ir žengė dar arčiau. Jis norėjo čiupti jai už rankos ir išstumti iš 
kambario, bet ji padarė kai ką netikėto — atsiklaupė priešais jį. 

Neilgai truko, kol suvokė, kad tokiu būdu ji neprašys atleidimo. 


Vietoje to ji pakėlė viršutinį jo drabužį ir paglostė tarpkojį. Kitą 


Pribuvėjos nuodėmė 251 


akimirką jau darbavosi su jo lytimi. Ir taip vikriai, kad jis tik giliai 
įkvėpė ir nugynė visas mintis ja atsikratyti. 

— Juk žinojau, kad leisi tave nustebinti, - murkė ji, spausdama jį 
prie lovos. 

Iki šiol tai pavykdavo su kiekvienu. O tokie vyrai kaip Ekehartas, 
kurie nespoksodavo į ją kaip alkani šunys, buvo jai iššūkis ir ypatin- 
ga paskata. 

Dar būdama jauna mergaitė ji prisiekė nebebūti vyrų žaisliukas — 
iš karto, kai prasidėjo naktiniai globėjo apsilankymai jos kambary- 
je. Niekas nepadėjo jai nelaimėje, nei Dievas, nei globėjo žmona, 
kuri tik lydėdavo ją niekinančiu žvilgsniu ir grasino, kad jei ir toliau 
meluos, nepaisant jos padėties, bus pririšta prie gėdos stulpo. Tada 
Richenza suprato, kad teta žinojo apie vyro intrigas ir džiaugėsi pati 
išvengdama jo įkyrumo. 

Richenza pradėjo kurti keršto planus. Kai teta atsiuntė pas ją 
moterį, kuri turėjo paaiškinti, kaip pirmąją vestuvių naktį žuvies 
pūslės pagalba apgauti jaunikį, kad vis dar yra nekalta, ji pasisėmė iš 
senosios ir daugiau žinių. 

Pirmasis jos vyras buvo paliegėlis, kurio greitai atsikratė. Gyveni- 
mas su Randolfu pasirodė tūkstantį kartų įdomesnis; tik tiek, kad 
šįkart privalėjo atsargiau imtis pašalinių darbų. O kokia priemonė 
galėjo būti tinkamesnė, jei ne lova? 

Ekehartas sunkiai kvėpavo. Ji buvo jo draugo žmona, ji buvo pa- 
leistuvė, jis niekino ją, nekentė jos. Ir tuo pačiu troško, kad niekada 
nesibaigtų tai, kuo ji šią akimirką užsiėmė. 

Jis vis dar buvo užsimerkęs, todėl nepastebėjo triumfuojančio jos 
akių žybsėjimo, kai ji raitomis atsisėdo ant kietos jo lyties. Jis sude- 
javo. Tada ji ėmė ant jodinėti ir šūkčiojo iš pasitenkinimo. 

Staiga jis grubiai parvertė ją ant nugaros ir ėmėsi visu pajėgumu. 
Kiekvienu postūmiu norėjo įrodyti, kad padėties šeimininkas yra 
jis. Įpykęs ant savęs ir jos, jis išsiliejo. Tada gaudydamas kvapą nusi- 
rito ant nugaros. 

Ji atsistojo ir susiglostė savo suknelę taip, lyg nieko nebūtų įvykę. 


Prie durų ji trumpam atsigręžė. 

— Iki kito karto, mielasis. 

Viduje ji džiūgavo. 

Dabar jis buvo jos rankose. Jis kankinsis dėl jos, neras ramybės ir 
darys viską, kad tik ji vėl pas jį ateitų. Ji pastebėjo žvilgsnį, kaip jis 
prie stalo pažvelgė į tą mažąją paleistuvę. Netrukus ji atskleis paslap- 
tį, kurią jis taip rūpestingai saugo nuo savo draugų, ir sužinos, kas jį 


sieja su Kristiano žmona. 


Ekcharto mintys sukosi aplink netikėtą apsilankymą. Jis niekino 
save už tai, bet žinojo, kad ateityje užteks Richenzai tik pasirodyti, 
ir tokie dalykai jo nebekankins. Taip pat žinojo, kad ji tik žaidė su 
juo, kad iššnipinėtų arba priverstų tarnauti jos tikslams. Pasirodžius 
pirmiesiems pavojaus signalams ji mes jį. 

Kurį Randolfas nužudytų pirmą, jei apie tai sužinotų? Ją ar jį? Jis 
nebebuvo tikras, kad pranešus apie tai, kas įvyko, draugas paliktų jį 
gyvą. Apakintas Randolfas netikėtų, kad Richenza tokia pasileidu- 
si. Ji labai lengvai apsuktų jį aplink pirštą ir pateiktų jam įtikinamų 
pasakų. 

Nužudyti ją? Bet kaip jis galėjo nužudyti besilaukiančią moterį, 
savo bendražygio žmoną, net jei ji ir apsimetėlė? 

Tai vedė prie kito pasvarstymo. Richenza nieko nesiimdavo ne- 
suplanavusi. Ko ji siekė? 

Jį išpylė karštis. O gal ji pamatė, kaip mes su Marta susižvalgėme? 
Nutuokė ką nors? 

Tada jis privalėjo ją nužudyti. Bet bijojo, kad jai atsistojus prie- 
šais jis norės tik vieno - įsitempti ją į lovą. 

Skubiai atsistojęs susitvarkė drabužius ir išėjo iš kambario. Jis 
privalėjo įspėti Martą. Bet kaip nepastebėtam su ja pakalbėti? Ir dar 
tokiu metu? 

Be tikslo klaidžiojo koridoriais, perėjo kiemą ir savo nuostabai 
visiškai išėjo iš rūmų. Sargybiniai pasakė jam slaptažodį, kad vėlyvą 
naktį būtų įleistas vidun. Po kurio laiko jis vėl atsirado priešais bran- 


giausią Meiseno viešnamį. 

Jo šeimininkas pasveikino prabangiai apsirengusį ir retai mato- 
mą svečią. Ekehartas ilgai čia nesilankė. Pirmaisiais jo riteriavimo 
metais dažniausiai kartu su savo bendražygiais pasičiupdavo tokių 
merginų, kurias galėjo turėti už dyką. Po žmonos mirties jis labai 
gedėjo, ieškojo būdų, kaip prasiblaškyti, o tada ėmė kamuotis dėl 
tos, kurios negalėjo turėti. 

Kad pabėgtų nuo Richenzos, jis privalėjo žinoti, kad tik panorė- 
jęs galės lovoje turėti jai lygiavertę moterį. 

Kur daugiau, jei ne čia? 

— Noriu karščiausios tavo paleistuvės, - nurodė jis šeimininkui. — 
Bet ji turi būti juodais plaukais. 

Riebus viešnamio savininkas pagarbiai nusilenkė, trumpai pa- 
mąstė ir pasikvietė vieną iš savo merginų. 

Po minutės laiptais nusileido apkūni juodaplaukė gražuolė tam- 
siomis akimis. Ji gundančiai nusišypsojo, parodydama, kad vis dar 
turi visus dantis. Neveltui šie namai garsėjo gražiausiomis ir labiau- 
siai patyrusiomis paleistuvėmis. Ir brangiausiomis. 

Storasis šeimininkas sukinėjosi aplink. 

— Patinka ji jums, kilmingasis pone? — kai Ekehartas kiek pa- 
delsęs linktelėjo, pasakė kainą ir ištiesė ranką. Kaina buvo įžūli, bet 
Ekchartas buvo jau per daug įsiaudrinęs. 

Paleistuvė buvo įvaldžiusi visus meilės menus, tačiau Ekehartas 
jautė jos vidinę tuštumą ir netgi antipatiją. 

"Kitą vakarą jis vėl ten nuėjo. 

- Šiandien noriu paleistuvės kaštoniniais plaukais. Bet tokios, 
kuri elgtųsi kaip išauklėta dama, o ne kaip kekšė, - pareikalavo jis. 

Šeimininkas nė kiek nenustebęs nusilenkė. Jis buvo įpratęs prie 
pačių keisčiausių klientų pageidavimų. Iš tikrųjų dauguma svečių 
ateidavo čia, kad vietoj perdėtai drovių ir nuobodžių savo žmonų 
pagaliau rastų temperamentingą meilužę, kad patenkintų slapčiau- 
sias savo fantazijas. O kiti — tarp jų ir šis - pasiimdavo paleistuvę 


kaip tam tikros moters, kuri jiems būdavo nepasiekiama, pakaitalą. 

Šeimininkas šniokšdamas užbėgo laiptais aukštyn, Ekehartas iš- 
girdo skubų šnabždesį, kurio metu nupasakojo savo svečio pageida- 
vimus, ir po akimirkos nusileido rudaplaukė mergina. 

Ekehartui net dilgtelėjo išvydus, kad ji netgi susipynė plaukus į 
kasą. 

Nusišypsojusi ji nuleido akis. Vaidyba buvo akivaizdi. 

— Neištarsi nė žodžio, - nespėjus jai praverti burnos šiurkščiai 
pareikalavo Ekehartas. Jis nenorėjo išgirsti jos balso, to Meiseno 
gyventojų akcento, kuris taip skyrėsi nuo Martos kalbėjimo manie- 
ros. 

Ji linktelėjo, priėjo arčiau ir nebyliai į jį pažvelgė. Tada apsisuko 
ir ėmė pabrėžtinai lėtai lipti laiptais. Pusiaukelėje atsisuko ir romiu 
žvilgsniu parodė Ekehartui sekti paskui ją. Iš pradžių delsė, bet vė- 
liau peršoko po kelis laiptelius iš karto. Kambaryje įpylė jam vyno. 
Kol ji stovėjo nuleidusi blakstienas, jis ištuštino dvi taures. Tada pa- 
žvelgė į ją ir padrąsindamas nusišypsojo. 

Paleistuvė pažinojo tokios rūšies klientus. Meilės kankiniai, no- 
rintys užkariauti ją vietoj nepasiekiamos damos. Savo patirtį ji galės 
parodyti tik šiek tiek vėliau. Dabar ji privalėjo vaidinti drovią mer- 
giną. 

Lyg atsitiktinai jos suknelė nuslydo nuo vieno peties. Pasirodė 
lopinėlis nuogo kūno. Keistasis jaunikis greitai atsirado šalia jos ir 
patempė lengvą suknelę žemyn, kol atsidengė merginos krūtinė. 
Tada įkišo veidą tarp jos krūtų, apglėbė jas pūslėtomis rankomis ir 
ėmė jas čiulpti. 

Ji tuo metu nepastebimai siekė suknelės raištelio. Pakako vos vie- 
no trūktelėjimo ir ši nukrito ant žemės. Svečias sušniokštė, stumte- 
lėjo ją link lovos ir parsivertė. Ji žinojo, kad atėjo ta akimirka, kai jo 
iliuzijos virto tikrove. Ji ištiesė jam rankas ir nebyliai šypsodamasi 
prisitraukė artyn. 

Įsiskverbiant į ją Ekeharto veidą iškreipė kančios kupina dejonė. 
Dabar ji jau galėjo pamiršti suvaidintą drovumą. Galiausiai juk jis 


svajojo apie aistringą pirmąjį kartą su savo širdies dama. Paleistuvė, 

kojomis apglėbusi jo nugarą, prisitraukė artyn ir geidulingai dejavo, 
nepamiršdama jo nurodymo tylėti. 

Jei patiks jam, jis grįš. Matydama brangius jo drabužius ji nu- 
sprendė, kad Ekehartas turi pinigų, jis nebuvo grubus, o palyginus 
su kokčiais kitų klientų norais, apsimesti skaisčia mergele buvo įdo- 
mus pajvairinimas. 

Ji švelniai perbraukė jam per veidą, tada per nugarą. Pasiekęs 
malonumo viršūnę jis garsiai sudejavo. Šįkart tai nuskambėjo kaip 
kūkčiojimas. 

Aistringas kvailys, linksminosi ji, laikydamasi draudimo kalbėti. 

Ekehartas džiaugėsi blausia žvakių šviesa kambaryje, paslėpusia 
jo nusivylimą dėl to, kad dabar galėtų gulėti šalia tos, kuri neišėjo 
jam iš galvos. 

Jis norėjo kartu su Randolfu kurti planus, kaip galėtų atsikratyti 
Kristiano. Bet jei jis bus protingas, laikysis nuo jo žmonos kiek įma- 
noma didesnio atstumo. Ekehartas nebegalėjo prie jos artintis, nes 
dėl to kiltų per daug įtarimų. 

Ryte, dosniai atsiskaitęs, jis paliko rudaplaukę paleistuvę ir Oto 
įsakymu buvo išsiųstas atostogų. Todėl nesakęs savo draugams nė 
žodžio jis išvyko. Paliko tik nereikšmingą raštelį, kad šiems nekiltų 
įtarimų. 

Pusryčių metu apie tai sužinojusi Richenza įpykusi nušlavė taurę 
nuo stalo, prie kurio sėdėjo ir Randolfas. 

— O, atleiskite man, mano vyre, - grieždama dantimis ji atsiprašė 
už savo poelgį. Atrodė, kad Randoltas nieko nepastebėjo, tik pamo- 
jo tarnui, kad šis pakeltų taurę ir vėl ją pripildytų. 

„Tu neatsikratysi manęs, - uožmiai mąstė Richenza. - O skubiai 
išvykdamas išdavei man daugiau, nei būčiau sužinojusi kito nakti- 


nio apsilankymo metu: 


Gindynas 


Iki švenčių buvo likusios vos kelios dienos, Jadvygos gimdymas 
taip pat vis artėjo. 

Kai vakare Marta ir Kristianas liko vieni savo kambaryje, kurį 
jiems skyrė rūmų reikalų tvarkytojas, ji neramiai blaškėsi. Kristianas 
tuo tarpu įsitaisė lovoje ir avėsi batus. 

— Man reikia tavo patarimo, - vienu iškvėpimu tyliai išpyškino 
Marta. 

Kristianas pažvelgė į ją nustebęs, bet kartu ir palengvėjusia šir- 
dimi. Tai buvo pirmi jos žodžiai Kai išvykstant su sidabro kroviniu 
jį įspėjo apie gresiantį pavojų. Jis neparodė nustebimo dėl to, kad 
žmona atgavo kalbos dovaną. Bijojo, kad ji tai įsisąmonins ir vėl nu- 
tils. 

— Eikš, — tarė jis ir pamojo, kviesdamas prisėsti šalia. 

Marta prisivertė atsisėsti prie jo. Iš pradžių trūkčiojančiu balsu 
papasakojo, kas sukosi jos galvoje paskutines savaites ir kokias išva- 
das ji padarė. 

— Oficialiai Jadvygos dukters gimime galėsiu dalyvauti tik kaip 
dama iš jos palydos.-Bet jei stebuklas neįvyks, privalėsiu padėti. Se- 
noji pribuvėja beveik akla, jos rankos sustirusios ir kietos. Jadvyga 
tai žino. Jie pasitiki manimi, kitaip jau seniai būtų susiradusi kitą. 
Bet negalėsiu padėti tylėdama. 

Pasijutęs laimingas dėl to, kad ji vėl kalba, suprato - dabar prasi- 


dės visi sunkumai. Ji tai žinojo taip pat gerai, kaip ir jis. 

- Jei padėsiu Jadvygai, nusižengsiu kunigo Sebastiano įsakymui. 
O jei imsiu kalbėti, vyskupas nedelsdamas pasikvies pas save ir ims 
kvosti, kas man padėjo pasprukti iš kalėjimo. Be to, privalėsiu vėl 
eiti išpažinties — pirmiausia čia, tada pas Sebastianą. 

— Tu negrįši į kaimą tol, kol nebus pastatyta naujoji koplyčia, - 
iškart nusprendė Kristianas. - Tą laiką pasilik pas Jadvygą. Ji tave 
apgins. 

— Nežinau, kaip reikės gyventi ateityje, - nuliūdusi kalbėjo ji. 
Nebegalėsiu gydyti, bet juk negalėsiu apleisti tų, kuriems reikės 
mano pagalbos. 

Tai buvo aišku abiem. Net namuose Marta slapta rūpinosi Ri- 
chardo žaizdomis. 

- Jadvyga ir Otas nori pareikalauti vyskupo leidimo, - tęsė Mar- 
ta. - Bet kaip bus su Joana? Ji užsitrauks aklą Sebastiano neapykantą. 

Nespėjus Kristianui atsakyti, į duris stipriai pabeldė. 

— Madam Marta, - kažkas garsiai sušuko. - Jūs skubiai kviečia- 


ma pas šeimininkę. Jos kūdikis jau veržiasi į šį pasaulį. 


Martai įžengus į kambarį, kuriame turėjo vykti gimdymas, dau- 
guma ketinančių dalyvauti moterų jau buvo susirinkusios. 

Patalpa buvo pritemdyta ir skirtingai nei dauguma kitų pilies 
kambarių, kurie žiemą būdavo labai šalti, ji buvo šildoma krosni- 
mi, iš kurios veržėsi tiršti dūmai. Todėl Martai prireikė laiko, kol 
suprato, kad jai nepasivaideno susirūpinę susirinkusiųjų žvilgsniai. 
Tą akimirką, kai mirtinai išbalusi Jadvyga ieškodama pagalbos žvel- 
gė į ją, kitos moterys spoksojo į senąją pribuvėją, kuriai iš drebančių 
rankų išslydo dubuo. | 

— Tegul Viešpats mus apsaugo, jeigu jai iš rankų iškris ir vaikas, — 
sušnabždėjo rūmų valdytojo žmona. 

Tai jau nuspręsta, karčiai pamąstė Marta. Jos globėjos nelaimė 
buvo per didelė, kad galėtų ignoruoti: gimdymo skausmai, varstan- 
tys Jadvygos kūną, baimė dėl proceso baigties, ypač stiprinama pa- 


skutinio gimdymo, vos nesibaigusio mirtimi, prisiminimų. 

Nebyliai melsdamasi Marta atidavė jos likimą į Dievo rankas ir 
priėjo artyn. 

Prie markizės lovos ji priklaupė ir paėmė Jadvygos ranką. 

— Nesirūpinkite, mano ponia. Šįkart viskas bus gerai, juk jau 
prieš keletą mėnesių Jums tai pažadėjau. 

Atrodė, kad jos žodžiai ir gestai nuramino Jadvygą. Ir labai pavei- 
kė aplink esančias moteris. Tarsi į jas būtų trenkęs žaibas. 

— Ji vėl gali kalbėti! 

— Ji nėra nebylė! 

Šie ir panašūs šūkčiojimai peraugo į vientisą triukšmą, kurio 
Marta negalėjo negirdėti. Sąmyšis trikdė ir prastai besijaučiančią 
Jadvygą. 

— Klaupkitės ir pasimelskite dėkodamos Dievui! - moterims 
liepė markizė. - Viešpats nusprendė grąžinti Martai kalbos dovaną 
tam, kad ši galėtų man pagelbėti sunkią akimirką. 

Marta be vargo suprato, kad šie žodžiai buvo ne ištarti sponta- 
niškai, bet apmąstyti. Ir jie pasiekė tai, ko norėjo Jadvyga. Netrukus 
atgauta kalbos dovana buvo traktuojama kaip Dievo valios apreiš- 
kimas. 

Sutrikusios damos paklusniai atsiklaupė ir sukalbėjo padėkos 
maldą. Tuo metu, kai Marta ėmė įsakinėti tarnaitėms, ką parengti 
gimdymui, prie jos spinduliuodama džiaugsmu priėjo Richenza. Jau 
kurį laiką po jos ir Randolto apsilankymo rūmuose Oto nurodymu 
ji priklausė markizės palydai. 

— Mieloji, aš taip džiaugiuosi dėl Jūsų, kad pagaliau vėl kalba- 
te, - tarė Randolfo žmona ir apkabino Martą. Jos nugara perbėgo 
virpulys. | 

— Jūs man per daug maloni, - atsakė Marta tikėdamasi, kad Ri- 
chenza nepastebėjo jos drebulio. Ji negalėjo pažvelgti moteriai į 
akis, bet šis pernelyg draugiškas gestas nereiškė nieko gera. Richenza 
yra pavojingesnė nei kuri kita moteris. „Ir ne tik man - Jadvygai taip 


pat, - mąstė ji. 

Iš moterų pusės nuskambėjo dar daugiau veidmainiškų sveikini- 
mų ir Marta atsisuko į jas. 

— Dėkoju jums iš visos širdies. Bet dabar visas mintis ir maldas 
turime skirti mūsų kunigaikštienės ir jos vaikelio sveikatai. 

Ji vėl priklaupė šalia Jadvygos. 

— Nesirūpinkite, - pakartojo ji. - Viešpats laiko virš Jūsų savo 
ranką. 

Jadvyga metė į ją dėkingą žvilgsnį, bet netrukus jos kūnu nu- 
vilnijo nauja skausmo banga. Marta palaukė, kol ji baigsis, tuomet 
paglostė pilvą, kad sužinotų, kokioje padėtyje yra kūdikis. Nedaug 
liko laukti. Gimdymo skausmai buvo trumpi ir dažni, vandenys ir 
šiek tiek kraujo jau buvo nubėgę prieš jai ateinant. 

— Šįkart padėtis tinkama, - pranešė Marta ir jai palengvėjo nei 
kiek ne mažiau nei Jadvygai. Gimdymas būtų buvęs labai sunkus, 
bet Marta, pasinaudodama visais savo gabumais, apsuko kūdikį. 

Sagomis pritvirtinusi suknelės rankoves, kad šios netrukdytų dirb- 
ti, ji švariai nusiplovė rankas, kaip ją buvo išmokiusi pirmoji jos mo- 
kytoja, ir nusiuntė tarnaitę atnešti švarių žąsies taukų. Kartu ši atnešė 
ir tramažolės, rasakilos ir viso kito, ko galėtų prireikti. Viduje ji seniai 
suprato, kad ši diena vis tiek išauš ir nepavyks išvengti atsakomybės. 

- Šį gabumą tau padovanojo Dievas tam, kad panaudotum jį 
kitų žmonių gerovei, - prieš kelerius metus paragino ją senoji Jo- 
zefa. Ji turėjo omenyje ne tik žmonių gydymą, bet ir aiškiaregystės 
dovaną. 

Bet prisimindama Richenzos apkabinimo metu pajaustą pavojų, 
Marta suprato, kad nuo šios akimirkos nuojautos jai prireiks labiau 
nei kada anksčiau. 

Martai neprireikė panaudoti savo gydomųjų žolelių, nes staiga 
prasidėjo gimdymas. Viskas vyko žaibo greitumu. Bet Jadvyga ne- 
teko daug kraujo — tiek, kad Marta jau buvo ėmusi bijoti nebegalė- 
sianti jai padėti. 

Jei vaikas įstringa, nes yra per didelis (kaip nutiko Ekeharto žmo- 
nai), arba dėl stipraus kraujavimo, net išmintingiausia pribuvėja 


tampa bejėgė. 

Marta lengviau atsikvėpė, kad neįvyko tai, ko ji taip bijojo. Po 
kurio laiko ji ištiesė nusilpusiai markizei naujagimę dukterį. 

- Ji sveika ir stipri, — užtikrino moteris. 

Iš karto po gimdymo buvo imtasi darbo. Tarnaitės valė kraujo 
pėdsakus, prausė ir šluostė naujagimę, išmaudė gimdyvę ir aprengė 
nauja suknele. 

Šįkart Oras atėjo iškart, nekantraudamas pamatyti savo žmoną 
ir kūdikį. Marta puikiai prisiminė, kaip viskas vyko praėjusį kartą: 
tada, kai Jadvyga gimdydama kovojo už gyvybę, markizas gulėjo 
meilužės glėbyje. Atrodė, kad Jadvyga mąsto apie tą patį, nes ne- 
valingai susigūžė ir tarsi norėjo nusisukti, kai Otas puolė prie jos, 
paėmė ranką ir pabučiavo. 

„Ką ji daro? — išsigandusi galvojo Marta. - Jei Jadvyga praras 
Oto malonę, ji žuvusi. Prašau, suimkite save į rankas, kad tai nebūtų 
pastebėta!“ - mintyse maldavo ji. 

— Esu laimingas, matydamas Jus sveiką, mano turte, - džiaugs- 
mingai sušuko markizas. Į dukrą tik metė trumpą žvilgsnį ir stengėsi 
neišsiduoti norėjęs sūnaus. Šiuo klausimu jis pritarė Jadvygai. Sū- 
nums, kurie nuo vaikystės aršiai pykosi, jis turės padalyti savo žemę. 
O štai dukras galima ištekinti ir taip laimėti naujų sąjungininkų. 

Jadvyga vėl nusiramino ir mandagiai nusišypsojusi padėkojo 
Otui už sveikinimus. 

Netrukus atėjo kunigas ir pakrikštijo naujagimę Adelos vardu 
Oto sesers garbei. Tikrosios krikštynos įvyks vėliau, bet niekas ne- 
norėjo rizikuoti, kad mažyčio padarėlio siela liktų neišgelbėta. Per 
dažnai vaikai mirdavo iškart po gimdymo. 

— Išsiųsiu pasiuntinius pas brolius, - patenkintas pranešė Otas. — 
Krikštynas jie privalo švęsti kartu su mumis. 

Jadvyga vėl vos pastebimai susigūžė. Marta iš naujo pajuto gim- 
dyvę užliejusią nusivylimo bangą. „Jai negalima jaudintis, kitaip ims 
karščiuoti“, - sukrėsta pagalvojo ji. 

"Tuo tarpu dvariškės grįžo prie nutraukto naktinio miego. Pa- 
kviesta žindyvė paėmė naujagimę, pirmą kartą pavalgydino mažąją 
Adelą ir išėjo kartu su ja. 

— Budėsiu šalia Jūsų, - nusilpusiai gimdyvei pažadėjo Marta. Ji 
buvo pripratusi prie naktinio budėjimo. Pats Viešpats žino, kodėl 
jam patinka, kai dauguma vaikų gimsta naktį. 

Ji prisitraukė krėslą šalia Jadvygos lovos ir įsitaisė jame kiek įma- 
noma patogiau. 

Jadvyga pasuko galvą į jos pusę. 

— Ačiū, - tarė ji ašarų pilnomis akimis. - Žinau, kad pasiryžai 
tik dėl manęs. 

Nieko neatsakiusi, Marta atsargiai nusišypsojo. 

— Prisiekiu dukters gyvybe, padarysiu viską, kad tave apsaugo- 
čiau, - skubiai sušnabždėjo jai markizė. - Mano vyras ir aš vyskupo 
katedroje paskirsime altorių už laimingą gimdymą. Tada jis nebe- 
galės uždrausti tau gydyti, o jei to nedarys, turėsiu nukreipti pas jį 
griežčiausią mūsų kunigą. 

„Bet kas bus su Joana?“ - kupina baimės svarstė Marta. 

O Klara? 

— Turėtum pasisaugoti Richenzos, - tyliai įspėjo Jadvyga. - Tarp 
visų čia pažintų gyvačių dar niekada nepažinau moters su tokia le- 
dine širdimi. 

- Žinau, - lygiai taip pat tyliai atsakė Marta. - Bet Jūs turėtu- 
mėte dar labiau jos pasisaugoti. Ji stebi Jus... Ieško ko nors, ką galėtų 
panaudoti prieš Jus... 


— (O) kas to nedaro? - tarė Jadvyga ir pervargusi užmerkė akis. 
vyga Ir p g 


„Ryte Marta jau žinojo, ką reikia padaryti. Ji pati dar negalėjo 
įžengti į bažnyčią, nes po persileidimo nebuvo palaiminta iš naujo. 
Ji negalėjo eiti išpažinties, nes buvo tapusi nebyle. 

Dar prieš pusryčius ji atsiklaupė prieš katedros duris, o Kristia- 
nas įėjo, kad uždegtų žvakę vietoje jos. Visi turėjo pamatyti, kad jie 
dėkoja Dievui už tai, kad šis grąžino Martai kalbos dovaną būtent 
tada, kai markizei skubiai prireikė jos pagalbos. 

Kai Kristianas išėjo iš bažnyčios ir norėjo padėti Martai atsistoti, 


prie jų prisiartino dvasininkas. 

— Garbingasis vyskupas nori pakalbėti su tavimi, mano dukra, — 
tarė jis. - Sek paskui mane. 

Kristianas jau ketino ją palydėti, bet kunigas jį sulaikė. 

— Vyskupas norėtų matyti ją vieną. 

Kristianas tylėdamas užėmė vietą prie vyskupo rūmų, pasiruošęs 
įsiveržti, jei jo Žmona greitu laiku neišeitų. 

Jam atrodė, kad laikas stovi vietoje. Ant apsiausto krito mažytės 
snaigės ir netrukus jo pečiai buvo nuspalvinti baltai. 

Genami šalčio pro šalį nuskubėdavo žmonės ir atrodė, kad dėlvis 
stipriau krintančio sniego nė nekreipia į jį dėmesio. Bet Kristianas 
žinojo, kad yra stebimas iš visų pusių. Akies krašteliu pamatęs, jog 
stebėtojai lėtai juda link jo, pasiruošė ginklus, nes atpažino, jog tai 
Konradas ir Bertoldas - abiejų kaimyninių Kristiansdorfo kaimų 
šeimininkai ir Randolfo šalininkai. 

Priėję jie sustojo. 

— Lauki, kol vyskupas nuspręs sudeginti tavo žmoną? Tada tau 
nebereikia čia šalti, - šaipydamasis tarė Bertoldas. Kitas piktdžiu- 
giškai nusijuokė. 

Bertoldas nespėjo iki galo ištarti paskutinių žodžių, nes Kristia- 
nas, žengęs prie jo, pakišo durklą po gerkle, o kita ranka nutvėrė 
Konradą, kad šis nespėtų išsitraukti ginklo. 

— Ant kelių. Ir atsiimk kiekvieną ištartą žodį, - kupinas neapy- 
kantos pareikalavo Bertoldo. 

Šis išbalo, bet nevykdė įsakymo. 

— Negali nudurti mūsų abiejų, ypač kai mato tiek akių ir kai stovi 
prie vyskupo rūmų vartų, — prastai apsimesdamas esąs ramus tarė 
jis. 

— Tada eime į kitą vietą, tučtuojau, - piktai atsakė Kristianas. 
"Tarsi visas paskutinius mėnesius kaupęsis įniršis išsiveržė būtent da- 
bar. 

Bertoldas ir Konradas apsikeitė nedrąsiais žvilgsniais. Pirmasis 
žinojo, kad dvikovoje su Kristianu jis neturi jokių šansų. Per pasku- 


tinį jų susidūrimą prieš porą metų Kristianui pakako dviejų smūgių, 

kad jį nuginkluotų. Bet jis negalėjo apsikvailinti daugelio žmonių 
akivaizdoje ir atsiklaupti Burgberge, kai vienas vienintelis vyras nu- 
galėjo du riterius. 

Kristianas prarado kantrybę. Viena vertus, Bertoldas buvo teisus: 
jis negalėjo ilgiau stovėti prieš vyskupo rūmus, grasindamas durklu 
dviem vyrams. 

- Jūs du prieš mane vieną, - pasiūlė jis, nekeisdamas veido išraiš- 
kos. - Trys vyrai, keturi kardai. 

— Sutarta, - tarė Bertoldas, pasikeitęs žvilgsniais su Konradu. 

Kristianas vėl įsikišo kardą ir durklą. 

— Palauk čia Martos, - sušuko jis besiartinančiam Lukui. Lukas 
linktelėjo, išsitraukė kardą ir ištiesė jį Kristianui, kad bent ginklų 
santykis šioje kovoje būtų lygus. 

Konradas, Bertoldas ir jų provokatorius ėjo per rūmų kiemą, pro 
vartus į vietą prieš miestą Elbės krantinėje, kurioje vykdavo dviko- 
vos. Jų negalėjo matyti nei markizas, nei vyskupas. Juk jie buvo už- 
draudę tokias kovas: pirma, todėl, kad riteriai turėjo kovoti prieš 
savo priešus, o ne vienas prieš kitą, antra, dėl to, kad dvasininkija 
griežtai pasisakė prieš tokio pobūdžio turnyrus ir net grasindavo at- 
skirti nuo Bažnyčios. 

Žinoma, nors ir siautė pūga, šis įvykis neliko nepastebėtas. Dau- 
gelis riterių, sužinojusių, kas įvyko ir kokios gresia pasekmės, lydėjo 
juos kaip žiūrovai ir liudininkai, o pakeliui ėmė lažintis dėl būsimos 


nelygios kovos baigties. 


Tuo metu Marta virpančiomis kojomis įžengė į Vyskupo rūmus. 

Kiekvienas žingsnis priminė baisius dalykus, kuriuos jai teko 
iškęsti tarp šių sienų. Atrodė, kad žaizdos ant jos nugaros vėl ėmė 
kraujuoti, rankų sąnariai skaudėti, lyg ji vis dar būtų prirakinta su- 
rūdijusiomis grandinėmis, o pilvas dar kartą susitraukė, tarsi pakar- 
totinai prarastų kūdikį. 

Bet ji žinojo, kad ši akimirka buvo neišvengiama. Tokią kainą 


ji turėjo sumokėti už tai, kad padėjo Jadvygai, ir už tai, kad norė- 

jo tiesiog gyventi toliau - nebėgti į kitą kraštą ir neatsisakyti savo 
darbo. 

— Prieik arčiau, mano dukra, - pagarbiu tonu tarė vyskupas Mar- 
tinas ir ištiesė ranką, kad ji galėtų pabučiuoti jo žiedą. 

Nuleidusi akis Marta atsiklaupė ir lūpomis lengvai prilietė pra- 
bangų safyrą. Kreipimasis ir tai, kad leido pabučiuoti žiedą, rodė 
dvasininko gailestingumą ir suteikė viltį, kad nebus skirta bausmė. 
Bet vyskupas Martinas buvo nusiteikęs nenurimti tol, kol atskleis 
paslaptį. 

Pro nuleistas blakstienas ji stebėjo liesą vyskupą aštriomis aki- 
mis, o šis žiūrėjo į ją kaip erelis į savo grobį. 

— Kaip man buvo pranešta, tu atgavai kalbos dovaną, mano duk- 
ra, - pradėjo jis. Iš balso buvo galima justi lyg kokią pasalą. 

= Taip, Jūsų eminencija, - nepakeldama akių atsakė Marta. 

— Madam Jadvyga laiko ypatingu Dievo apsireiškimu, kad tai 
įvyko būtent tą akimirką, kai jai reikėjo tavo pagalbos, — tęsė vys- 
kupas. 

Net nežiūrėdama į jį Marta žinojo, kad jis neišleidžia jos iš akių ir 
stebi jos elgesį. Kadangi nebuvo užduotas klausimas, ji tylėjo. 

— Vadinasi, dabar tu gali eiti išpažinties, kad būtum vėl pašven- 
tinta ir galėtum lankyti mišias? 

— Taip, eminencija. 

Atrodė, kad atsakymas jį pradžiugino. 

— Džiugu tai girdėti. 

Vyskupas padarė nedidelę pauzę, tada žaibiškai paklausė: 

— Sakyk, mano dukra, ar kartu su kalba sugrįžo ir prisiminimai 
apie procesą ir nuosprendį? 

— Ne, eminencija; - nuolankiai, bet ryžtingai atsakė ji. 

Ji jau seniai įsivaizdavo šį pokalbį ir buvo apmąsčiusi kiekvieną 
atsakymą. Žinoma, meluoti vyskupui buvo didžiulė nuodėmė. Bet 
jei jis manytų, kad ji atsimena, kas įvyko, tikriausiai bandytų paša- 
linti ją iš kelio. Niekas neturėtų sužinoti, kaip vienas iš jo klerkų 


kankino kilmingą moterį. Be kaltės įrodymų to negalėjo daryti net 

Bažnyčia. Aišku, jei ji būtų buvusi paprasta kaimietė, šis nutikimas 
nebūtų buvęs toks reikšmingas. 

Ji jautė vyskupo žvilgsnį, smeigiantį tarsi durklas. 

Martinas svarstė, ar gali pasitikėti šia moterimi. Jis labai norėjo 
sužinoti, kaip ji pabėgo iš kalėjimo. Visi jo tyrimai nedavė laukiamų 
rezultatų. Pirmieji įtarimai, kad ją slapta išlaisvino riteris Kristianas 
arba vienas iš jo draugų, laikui bėgant nepasitvirtino. Jo sielvartas 
buvo nesuvaidintas. Jis puikiai pažinojo žmones, kitaip nebūtų taip 
aukštai pakilęs. 

Vis dėlto, kol ji tvirtina nieko neprisimenanti, nepateiks ir skun- 
do dėl šiurkštaus elgesio. Kankinti kilmingąją taip, kad ši prarastų 
kūdikį, plakti ją, laikyti aprengtą tik kalinio marškiniais neturint 
tikslių įrodymų - tai tikrai gali pridaryti bėdos. 

Jam liko dar viena galimybė suvaldyti šią moterį. Sulaukus pir- 
mojo ženklo, kad ji viską prisiminė, padaryti ją nepavojingą. 

— Mano dukra, esu pasiruošęs tavimi patikėti, - geranoriškai tarė 
vyskupas. - Skundas buvo nepagrįstas, o išbandymas vandeniu įro- 
dė, kad esi dievobaiminga krikščionė. Kaip malonės ženklą asme- 
niškai priimsiu tavo išpažintį, kad rytoj galėtum būti pašventinta. 

- Jūs per daug malonus, garbingasis vyskupe, - tarė Marta. 

Virpantį balsą jis palaikė susijaudinimu, bet veikiausiai tai buvo 
baimė. Baimė, kad jis tik vilioja ją į spąstus. Išpažintis buvo rimtas 
dalykas ir turėjo vykti švaria širdimi. Bet jei neapgalvos savo žodžių, 
Marta suprato galinti pražudyti ne tik save, bet ir daugelį kitų. 

Vyskupas leido jai atsistoti ir palydėjo į koplyčią. 

— Atleiskite man, tėve, nes nusidėjau. 

— Išpažink savo nuodėmes. 

— Aš pasipriešinau kunigo Sebastiano nurodymams. 

— Papasakok man viską! 

— Jis uždraudė man toliau būti žolininke ir pribuvėja. Bet kai va-. 
kar pamačiau nelaimėje atsidūrusią markizę ir supratau, kad senoji 
pribuvėja negali jai padėti, pasinaudodama savo žiniomis padėjau 


jos kūdikiui išvysti šį pasaulį. 

— Žinai žodžius, kuriuos reikia ištarti krikštijant kūdikį ? 

— Žinoma, ištariau juos, kai kapelionas dar nebuvo atėjęs. 

— Kokių nuodėmių dar esi padariusi? 

Marta vėl atsakė rūpestingai apgalvodama žodžius, tačiau ne- 
delsdama. 

— Be abejo, daugybę, nes kiekviena moteris nuo Ievos laikų yra 
nuodėminga. Iš visos širdies prašau už tai atleidimo ir gailiuosi. Bet 
negaliu Jums jų išvardyti. Mano atmintyje didžiulė skylė. 

- Ir vis dėlto nenori atsisakyti senų įpročių ir ketini toliau prieš- 
tarauti Dievo norams gydydama žmones, kuriems jis atsiunčia ligą 
kaip bausmę už jų nuodėmes? 

— Atleiskite už mano nemokšiškumą! Nemaniau, kad tai dary- 
dama prieštarauju jo valiai. Tikėjau daranti gerą darbą. Ar tai nėra 
mano kaip dievobaimingos krikščionės pareiga? Lygiai kaip kiekvie- 
no gero krikščionio pareiga yra ištiesti ranką elgetai prie bažnyčios 
durų, o kilmingos damos pareiga - įrodyti savo kilniaširdiškumą 
atiduodant maisto likučius alkstantiems? 

Kurį laiką vyravo tyla. Tada pro groteles suskambo žodžiai: 

— Eik ir sukalbėk dešimt rožančių, mano dukra. Rytoj su žvake 
rankoje atsiklaupsi prieš bažnyčią ir tuomet galėsi dalyvauti švento- 


siose mišiose. Taip išsivaduosi iš savo nuodėmių. 


Virpančiomis kojomis išėjusi laukan Marta svarstė, ar vyskupas 
Martinas liko patenkintas jos atsakymais, ir žvalgėsi, kur Kristianas. 
Bet nepamatė. Jo vietoje pasirodė Lukas ir akivaizdžiai su palengvė- 
jimu atsiduso matydamas ją sveiką. 

— Kristianas turėjo išvykti? — paklausė ji, apimta blogos nuojau- 
tos. 

— Tam tikra prasme taip, - išsisukinėjo Lukas. - Eikš, eime, kur 
šilčiau. 

Bet ji neleido Lukui taip lengvai išsisukti, per gerai jį pažinojo. Jis 
norėjo kažką nuslėpti ir tai negalėjo reikšti nieko gera. 


— Kur yra Kristianas? - paklausė ji. 

Lukas nutaisė sutrikusią veido išraišką. 

— Na, tau negalima jaudintis... 

— Kur?! 

— Ant Elbės kranto, šiuo metu jis kovoja su Konradu ir Bertol- 
du. 

Martos burna iš išgąsčio prasivėrė, ji panoro bėgti ten. Bet Lukas 
suskubo nutverti už rankos ir tvirtai sulaikyti. 

— Dabar tau ten negalima! Jei apie tai pasklis kalbos, kils rim- 
tų problemų. Be to, ir jam nereikia, kad nukreiptum jo dėmesį, kai 
kova vyksta du prieš vieną. 

Marta bejėgiškai pažvelgė į jį ir sukaupė visas jėgas, kad garsiai 


nesuriktų. 


Į visiems žinomą slaptų dvikovų vietą pažiūrėti neįprasto susidū- 
rimo susirinko daugiau nei tuzinas vyrų. 

Čia patyręs riteris stojo į dvikovą prieš du vyrus, kurie, pripa- 
žinkime, nebuvo priskiriami prie geriausių kovotojų. Bet du kausis 
su vienu. Viskas vyko dėl garbės moters, kuri buvo įtariama esanti 
aiškiaregė. Tai, kad į kovą stojo jau seniai priešais virtę kaimynai, 
suteikė šiam įvykiui aštresnį prieskonį. 

Nuraisęs nuobodžiaujančią veido išraišką, Kristianas atsistojo 
prieš abu priešininkus ir paniekinamai nusišypsojo - žinojo, kad jie 
jautėsi dar mažiau užtikrinti nei jis. 

Vyras jau buvo parengęs veikimo planą. 

Tiedu manė, kad pirmasis jo kirtis kaip įprasta bus dešine ranka, 
todėl ketino atakuoti kairiąją. Bet Kristianas nieko nelaukdamas kir- 
to kairėn Luko kardu ir pargriovė Bertoldą, silpniausią kovotoją iš 
visų trijų. Dešine atsigynė Konrado, kuris norėjo kirsti jam iš šono, — 
užsimojo į viršutinę kūno dalį supratęs, kad priešininkas buvo su- 
manęs tą patį žingsnį. Tada susirėmė su jo kardu, žaibiškai išsisukęs 
mostelėjo ir kalavijo smaigalys atsidūrė prie Konrado gerklės. 

Iš žiūrovų pusės pasigirdo pripažinimo šūksniai, rodantys pasi- 


gėrėjimą nusisekusiu pavojingu manevru. 

Kai Konradas simboliškais gestais parodė, kad pasiduoda, Kris- 
tianas akies krašteliu pamatė, kad Bertoldas vėl atsistojo ant kojų ir 
atkišęs kardą puolė link jo. Bet jis išsisuko ir pakartotinai parvertė 
Bertoldą ant žemės, suduodamas jam per gerklę bukąja kardo puse. 
Trumpai žvilgtelėjęs įsitikino, kad Konradas nebesikiš į kovą, ir pa- 
kišo kardą Bertoldui prie gerklės. 

— Turėčiau tave nužudyti, - šaltakraujiškai ištarė jis. Bertoldas 
įsispoksojo į priešininką negalėdamas pratarti nei žodžio. 

— Gerbdamas mūsų markizo norus, paliksiu tave gyvą, bet tik su 
sąlyga, kad būsi patikimas. Būsi atsidavęs mano malonei, šios dviko- 
vos baigtį traktuosi kaip mano žmonos nekaltumo įrodymą ir liu- 
dininkams matant prisieksi, kad nepratarsi prieš ją nė vieno blogo 
žodžio ir nestatysi jos kelyje jokių kliūčių. 

Bertoldas nebyliai linktelėjo. Kristianas patraukė kardą nuo jo 
gerklės ir parodė, kad jau gali atsistoti. 

Akies krašteliu pamatęs judesį Kristianas apsisuko, bet keletas 
aplink stovėjusių riterių jau čiupo Konradą, ketinusį pulti dar kartą, 
nors jis ir buvo jau pasidavęs. 

Pasigirdo pikti šūksniai. 

— Gėda visiems kilmingiesiems, - niekinamu balsu tarė Kristia- 
nas. 

Tada įsiutęs sušuko: 

— Klaupkitės, kol nepersigalvojau ir nepanaudojau savo dešinės! 

Abu sutrikę atsiklaupė prieš jį ant kelių. 

— Tokį patikimumą jūs man siūlote? - šaukė Kristianas. - Pasiro- 
do, negaliu tikėti jūsų žodžiu. 

Prie Kristiano priėjo vienas iš vyresnių riterių, pripažintas kovo- 
tojas, Oto kariuomenės narys, ir uždėjo ranką jam ant peties. 

— Tegul viskas baigiasi geruoju, Kristianai. Jūs nugalėjote du 
priešininkus. Nebeliko jokių abejonių dėl jūsų žmonos pamaldumo 
ir garbingumo. Mes visi esame liudininkai. - Jis apžvelgė susirinku- 


siuosius ir sulaukė jų pritarimo. 

— Mes garsinsime kovos baigtį toliau. O jei kuris iš šių negarbin- 
gų vyrų bandys stoti skersai kelio jums ar jūsų žmonai, užsitrauks 
visų mūsų pyktį ir panieką. 

Kalbėtojas žengė žingsnį atgal ir apžvelgė būrį. 

— Taip bus, ar ne? 

— Būtent taip, — garsiai įsipareigojo dauguma stovinčiųjų. 

— Negarbingas mulkis, - sumurmėjo Kristianas. - Bet jus teisūs, 
gyvi jie bus man daug naudingesni. O jei kas, aš bet kada galiu... 


pridūrė tarsi grasindamas savo priešams. 


Tuo tarpu Marta ir Lukas smarkiai ginčijosi. 

- Įžeidi Kristianą manydama, kad jis nesusitvarkys su šiais dviem 
slunkiais, - piktinosi Lukas. 

Po jo žodžių Martai pritrūko oro. 

— Vyrai! Nejaugi jie nesupranta, kad kovoje ne visada laimi ge- 
riausias? Net labiausiai patyrusiam kovotojui gali pakišti koją koks 
nelaimingas atsitiktinumas arba priešo klasta. Ne visi laikosi taisyk- 
lių. O Kristianas žengė net prieš du, kurie tikriausiai buvo pasiruošę 
viskam! Jo kardas galėjo įtrūkti, kertant išsprūsti iš rankų. Be to, 
ar Konradas ir Bertoldas neturėjo to paties kovos menų mokytojo, 
kaip ir jis? Nebuvo įvaldę tų pačių manevrų, kaip ir jis? 

— Nesąmonė, taip kalba tik tas, kuris rankose niekada nelaikė 
ginklo, - energingai paprieštaravo Lukas. - Jo kardas niekada ne- 
įtrūks. Jį išliejo Kelno ginklų meistrai, garsėjantys geriausia kalve 
mūsų kraštuose. Be to, net jei visi trys ir mokėsi pas tą patį Arnulfą, 
mokėti atlikti vieną manevrą - tai niekis. Kalba eina apie smūgio 
stiprumą, apie greitį, gebėjimą numatyti priešininko žingsnius. Šio- 
je srityje jam niekas neprilygsta. O tiedu tai jau tikrai ne. Čia stovė- 
dami jie vos nepridarė į kelnes. Atleisk už mano šiurkštų posakį. 

Jis vėl pašaipiai nusilenkė. 

Bet Marta nenurimo. Galbūt ji jau buvo našlė. - ir viskas dėl kaž- 


kokio menko ginčo! 

- Jis tai daro norėdamas apginti tavo vardą, - laikėsi savo Lukas 
ir, kaip tikėjosi Marta, nutilo. Staiga ji susimąstė apie pokalbį su vys- 
kupu: prikandusi lūpą ir nuleidusi galvą suprato, kad vėl pastūmėjo 
Kristianą į pavojų. 

— Ei, nėra jokio pagrindo liūdėti, - stengėsi ją padrąsinti Lu- 
kas. - Pamatysi, jis jau bus susitvarkęs su tais dviem. Jis gali grįžti 
bet kurią akimirką. 

Jei tik ji galėtų tikėti taip, kaip tiki jis! Tą akimirką moteris pama- 
tė per sniego pūgą žengiantį vyrų būrį, jų priekyje ėjo Kristianas. 

Dideliais žingsniais artėjo prie jos. 

— Kaip sekėsi pas vyskupą? 

— Kaip sekėsi kovoje? - įsiutusi paklausė ji. 

Jis lengvai nusišypsojo. 

"- Gana naudingai. Pergalė matant krūvai liudininkų - Dievo 
įrodymas, kad esi nekalta. O jei šie pasigailėjimo verti veikėjai, - jis 
linktelėjo į Bertoldo ir Konrado, apsuptų grupės patenkintų riterių, 
pusę, - dar kartą mestelės neigiamą pastabą apie tave, visų riterių 
akyse praras likusią savo garbę. 

Kažkas pastūmė tuodu į priekį. 

— Dabar atsiklaupę ant kelių atsiprašysite damos Martos ir užtik- 
rinsite jai savo palankumą, - įsakė Kristianas. 

Abu atsiklaupė ir kiekvienas stengėsi išlementi keletą atgailau- 
jančių žodžių. 

— Aš taip bijojau dėl tavęs, - vyrams išsiskirsčius pyko ji. - Negi 
tai būtinai turėjo įvykti ? 


— Taip, - nutaisęs rūškaną žvilgsnį atsakė Kristianas. 


Vleisininis „2 


Didesnės sensacijos nebegalėjo būti: iškilmingų mišių metu 
laikydama rankoje žvakę Marta klūpojo prieš katedrą. Ji buvo ap- 
sirengusi naują prabangią suknelę, kurią išreikšdama padėką jai pa- 
dovanojo Jadvyga. Tada stebint susirinkusiems dvariškiams ji turėjo 
įžengti į bažnyčią, kad priimtų sakramentą. 

Kadangi istorija apie Kristiano pergalę prieš du šmeižikus jau 
buvo pasklidusi ir visų nuomonė buvo vienareikšmė, Martos vardas 
laikytas akivaizdžiai apgintu. 

Bent iš dalies. Jai ir Kristianui buvo aišku, kad sprendimas dėl 
tolimesnio pribuvėjos darbo dar nebuvo priimtas. Vyskupo Marti- 
no žmonės stebės kiekvieną jų žingsnį. Ji negalėjo padaryti nė ma- 
žiausio nusižengimo, kuris vėl sukeltų įtarimų bangą. O gyvenimas 
kaime kontroliuojant priešiškai nusiteikusiam Sebastianui bus tik 
sunkesnis. 

Vos prasidėjus mišioms, ji staiga susigūžė. Pajutusi į nugarą nu- 
kreiprą neapykantos kupiną žvilgsnį nenoromis atsigręžė. 

Vaizdas kirto tarsi kūjis. 

Tas vyras grobuonio veidu! 

Ji skubiai nusisuko. Jei išsiduos, kokį siaubą jaučia jam esant ne- 
toliese, niekas nebetikės, kad ji pamiršo visa, kas vyko, kai buvo įka- 
linta. 

Šalia stovėjusi Elžbieta pastebėjo staigius jos judesius ir pažvelgė 


ta pačia kryptimi. Ji taip pat susigūžė, bet Marta suspaudė jos ranką, 

perspėdama neišsiduoti. Elžbieta iš karto suprato, kas buvo pasta- 
tyta ant kortos, tad nutaisė pamaldžią veido išraišką ir stebėjo, kaip 
vyskupas pakelia Ostiją. 

Žinoma, Kristianas pastebėjo nebylų susijaudinimą. Dvasiškis 
neapykantos iškreiptu veidu krito į akį vos įžengus į bažnyčią. Ne 
todėl, kad Dievo tarno veide neturi būti įžvelgiami jokie neigiami 
jausmai, o dėl to, kad nepažįstamasis neišleido iš akių Martos. Jo 
kaip kovotojo instinktai atpažinti priešą buvo labai išlavinti. 

Kristianas matė, kad Martos kojos akimirkai sulinko per kelius, 
o po nepažįstamojo žvilgsnio ji išsigandusi išbalo. Norėdamas pa- 
remti, skubiai pagriebė jos ranką, tuomet ji vėl įsispoksojo tiesiai, 
lyg stebėtų mišias. 

— Kasis? - sušnabždėjo jis Martai. 

— Nežinau jo vardo, - virpančiu balsu atsakė ji. Niekada gyve- 
nime ji nepasakys Kristianui, ką jai padarė tas vyras. Jei jis užpultų 


Dievo tarną, abu būtų pasmerkti myriop ir prakeikti amžiams. 


Kristiano nuomone, Martos reakcija į tą dvasiškį galėjo reikšti 
tik viena: nepažįstamasis turėjo būti prikišęs nagus prie jos suėmi- 
mo ir apklausos. 

Iki šios dienos ji nekalbėjo apie tai, ką jie padarė, o jis ir nespaudė 
pasakoti, nes bijojo, kad dar kartą išgyvenusi visas smulkmenas ji vėl 
paskęs agonijoje. | 

Bet Kristianas matė kankinimo žymes ant jos kūno, vis dar žodis 
žodin prisiminė nepažįstamos tarnaitės pasakojimą apie išbandymą 
vandeniu ir Martos būklę. 

Jei tas dvasiškis ir yra tas, kuris sužalojo jos kūną ir sielą, tuomet 
Kristianas nenurims tol, kol jam neatkeršys. Net jei už tai degs pra- 
gare. Šio vyro veidas išdavė, kad jis nepasiduos tol, kol nesunaikins 
Martos. 

Reikėjo veikti atsargiai, kad niekas nesusietų Kristiano su staigiu 


dvasininko dingimu. 

Pasinaudojęs mišių spūstimi, Kristianas pasilenkė prie Elžbie- 
tos. 

— Iš kur tu pažįsti šį vyrą? — sušnabždėjo jis ir atsargiai linktelėjo 
galvą dvasiškio pusėn. 

— Jis mūsų salėje suėmė Martą, - prislėgtu balsu tyliai tarė ji. 

„Ir jau ten surakino ją grandinėmis, - pabaigė jis sakinį. - Tada 
sprendimas dėl jos jau buvo priimtas. Bet kodėl? Kas slepiasi už viso 
to? Ar jis ir buvo tas, kuris ją šitaip nukankino?“ Prieš žudydamas 
Kristianas turėjo būti visiškai įsitikęs. Geriau jau degs pragare nei 
dar kartą neteks Martos. 

Vieną akimirką jis pagalvojo galįs pasiklausinėti gerai informuo- 
tų smuklių šeimininkų arba liežuvautojų moterų, kurios dalyvavo 
vykdant išbandymą vandeniu. Bet greitai atsisakė šios minties. Iš jų 
nesužinos nieko nauja. Tai, kas įvyko kalėjime, be Martos, kankin- 
tojo ir sargybinių, žinojo tik vienas: Ekehartas. Prieš neaiškiomis 
aplinkybėmis išgelbėdamas Martą iš požemių jis buvo ten ir viską 
stebėjo iš arti. 

Bet Ekehartas prieš keletą dienų išvyko. Kristianui ramybės ne- 
davė dar vienas klausimas: ar galima kreiptis į vyrą, kuriuo visiškai 


nepasitiki? 


Pietūs Oto salėje prabėgo gana linksmai. Otas buvo pakvietęs ar- 
tistų ir fokusininkų. Jis vis skelbė tostus už laimingai praėjusį žmo- 
nos gimdymą ir naujagimę dukrą. 

Jadvyga vis dar jautėsi silpna, bet palengvėjusia širdimi. 

Kai Otas, atsižvelgdamas į žmonos būklę ir tai, kad Kristianas su 
Marta taip pat norėjo kilti, po kiek laiko baigė pietus, jos nuostabai, 
prisiartino jaunasis Oto sūnėnas Ulrichas. 

Jis paėmė Martos ranką, pasilenkė ir pabučiavo. 

— Jūs esate nepaprasta moteris, madam Marta, - žvelgdamas į 
akis ištarė jis. 

Tada šypsodamasis atsisuko į Kristianą. 


— Dabar suprantu, kodėl Jūs viskam dėl jos ryžtatės. 

Marta sumišusi pažvelgė į vaikiną. Ar tai buvo tik mandagus ges- 
tas, ar jis ją mergino? Tai parodė Kristiano reakcija. Nors jis buvo 
įsipareigojęs Ulrichui, - mat pastarasis užtarė Kristianą prieš Otą, — 
ji jautė jo nepasitenkinimą. Kristianas savininkiškai paėmė jos ran- 


ką ir išsivedė iš salės. 


— Kaip norėčiau keliauti namo, - prisipažino Marta, vėliau sė- 
dėdama kartu su Kristianu, Luku, Raimundu, Elžbieta, Richardu ir 
Geru. Ji jau dabar bijojo tos dienos, kai Kristianas paliks ją čia vieną. 
Tada ji nebeturės jokios paramos ir paguodos. 

— Ir tiesiai Sebastianui į nagus, - iš susimąstymo grąžino Kristia- 
no balsas. 

— Tu teisus, - liūdnai tarė ji. - Bet aš pasiilgau vaikų. Ir tavęs 
pasiilgsiu. 

— Bijai to dvasiškio, kuris į tave šitaip spoksojo mišių metu, - nu- 
taisęs neįžvelgiamą veido išraišką konstatavo jis. 

— Šiuo metu bijau kiekvieno dvasininko, kuris akyliau pasižiūri į 
mane, - šiurkščiai atkirto ji. 

— Tada pasilik čia, kol pastatysime koplyčią, ir nesitrauk nuo Jad- 
vygos. 

Ir taikiai pridūrė: 

- Jei nori, atvešiu čia Klarą. Tomas nenorės atsitraukti nuo mūsų 
žirgų, bet mažąja tu tikrai geriau pasirūpinsi. Šiaip ar taip, artimiau- 
siomis dienomis turėsiu sutvarkyti keletą reikalų, todėl galėsiu tau 
atvežti ją ir Mariją. Jadvyga tikrai neprieštaraus, kad vyresnioji jos 
dukra sulauks dar vienos žaidimų draugės. | 

Išgirdę apie reikalus, jo draugai nustebę pažvelgė į jį. Bet nė vie- 
nas nepratarė nė žodžio. 

Kitą rytą Kristianas paliko Burgbergą vienas. „Atlikti ypatingą 


misiją , - pasakė jis ir nieko daugiau neaiškino. 


Pirmiausia Kristianas nujojo į savo kaimą pasižiūrėti, kas įvyko 


per tą laiką, kol jo nebuvo. 

Kaimo gyventojai pagarbiai pasveikino sugrįžėlį, sūnus susižavė- 
jęs puolė prie jo, o Klara atpažinusi tėvą krykštavo iš malonumo. 
Marija išdidžiai papasakojo jam apie dukters pažangą, o ši tuo tar- 
pu tarškėjo, rodė išmokusi daug naujų žodžių ir džiaugėsi dovanota 
skarele. 

Virėjai ir kitiems namiškiams jis parvežė mažų dovanėlių. 

Kristianas ieškojo Joanos, nes norėjo su ja pasikalbėti, bet namie 
jos nebuvo. Todėl jis susirado Hervartą, negailestingai muštruojantį 
savo vyrus treniruotėje. 

Kaip pranešė Hervartas, jo žmonės apieškojo miškus aplink 
Kristiansdorfą. Bet nerado jokių pėdsakų, kurie būtų atskleidę, kad 
čia slepiasi grupė ginkluotų vyrų ar gauja nusikaltėlių. Pagal tai jie 
galėjo spręsti, kad priešai - kad ir iš kur būtų - iki ištirps sniegas 
neplanavo naujų užpuolimų. 

— Jūsų ypatingieji globotiniai daro pažangą, - pasakė Hervartas 
ir parodė į Kuną ir Bertramą, kurie išmušti prakaito kieme kovėsi su 
dviem vyresniais vyrais. Kristianas stebėjo juodu ir džiaugdamasis 
konstatavo, kad sunkios treniruotės, kurias leido jiems lankyti, jau 
duoda vaisių. 

Prieš eidamas namo Kristianas užsuko pas kalvį ir jo žmoną. Jo- 
nas ir Ema kartu su vaikais pietavo ir pamatę įeinantį Kristianą jau 
norėjo atsistoti, bet jis liepė jiems sėdėti ir nusiėmęs apsiaustą užėmė 
vietą prie stalo. 

Ema į dubenį įdėjo košės, padavė jam duonos ir sūrio ir šypsoda- 
masi įpylė alaus į medinę taurę. 

— Turėsiu rūpesčių su Mechthilda, nes mano pilve nėra tiek vietos 
visam tam maistui, kurio man prikrovei, — atsisakė jis. Bet netrukus 
suprato, koks yra alkanas, ir ėmė vaišintis. O valgydamas klausinėjo, 
kas nauja kaime ir kaip sekasi Jozetui, naujajam kaimo seniūnui. 

Jonas paniekinamai prunkštelėjo. 

— Kol Jūs čia būnate, jis vaidina labai atsidavusį, bet kai tik pasie- 
kiate miško pakraštį, zuja aplink ir įsakinėja. Nieko dorai neišmano, 


išskyrus nebent tai, kaip prisikrauti kišenes. Bus įdomu pažiūrėti, 

kaip jis elgsis, kai čia atsikels Randolfas, - grieždamas dantį tarė Jo- 
nas. 


— Mums trūksta tėvo Bartolomėjaus, - kūkčiojo Ema. 


Kaip Kristianas ir buvo sakęs, virėja prikrovė ant stalo maisto ir 
bambėjo ant jo, kad visą dieną vaikščiojo po kaimą šlapiais drabu- 
Žiais. 

Bet Kristianas paliko ją kalbėti vieną ir susirado Tilį, kuris pa- 
skendęs mintyse tūnojo pusiau įrengtoje koplyčioje. Atrodė, kad 
jis nepastebi net lėtai krintančių snaigių, nes statinys dar neturėjo 
stogo. 

Kristianas uždėjo ranką jam ant peties ir siekdamas išblaškyti 
niūrias jo mintis nusitempė pas Mechthildą. 

— Štai, dabar turėsi kuo rūpintis, - šaipydamasis tarė jis. 

Tuo metu, kai virėja atnešė Tiliui karštos sriubos, duonos ir 
alaus, į kambarį įėjo Joana. Ilgi šviesūs plaukai buvo nusėti snaigių, 
o skruostai paraudę nuo šalčio. 

„Marta teisi, neilgai trukus ji taps moterimi. Ir labai gražia“, - 
nustebęs mąstė Kristianas. Tikėtina, kad prie to prisidėjęs koks nors 
raudonplaukis vaikinas. 

Joana, pajutusi jo žvilgsnį, dar labiau išraudo, tada nuleido galvą 
ir kaip visada droviai pasisveikino. 

- Sėskitės, - paprašė jis Tilio su Joana ir išsiuntė visus laukan. — 
Noriu sąžiningo atsakymo: ar Sebastianas kelia jums rūpesčių? 

Iš visų kaimo gyventojų, išskyrus Martą ir Kristianą, kurių jis tuo 
metu negalėjo pasiekti, jaunoji žolininkė ir buvęs klajūnas kėlė dau- 
giausia abejonių: buvo neramu ir dėl jų krikščioniškumo, ir dar dėl 
to, kad abu priklausė Kristiano namiškiams. 

- Jis labai griežtas, - tyliai pasakė Joana. - Moterims jis skiria 
sunkiausias bausmes. Bet nieko nesako dėl mano veiklos. 

— Palyginti su tuo, koks jis čia buvo kaip Zigrūnos nuodėmklau- 
sys, dabar dar susilaiko, - tarė Tilis. - Man susidarė įspūdis, lyg jis 


prieš suduodamas lemtingą smūgį kažko lauktų. 

Buvęs artistas karčiai nusijuokė. 

- Šiuo metu viskas daug liūdniau nei tada, kai kunigas buvo 
Bartolomėjus. Juokas, dainavimas - jis viską traktuoja kaip sunkias 
nuodėmes, apie velnio išgalvotus šokius aš patyliu. Ir manau, kad 
artimiausiu metu kils problemų dėl viešnamio. Jam tai atrodo esą 
vartai į pragarą. Kiekvieną sekmadienį jis grūmoja prieš tai, lyg vy- 
rai nustotų eiti pas paleistuves, jei būtų panaikintas viešnamis. Juk 


kiekviena iš jų aptarnauja klientus ir palapinėje ar kluone. 


Kristianas liko nakvoti, tada vietoje savo žirgo pasibalnojo nešu- 
linį arklį ir išjojo ieškoti Ekeharto. 

Laimei, rado jį ten, kur ir tikėjosi rasti, - jo tėviškėje. 

Riteris, kurio veidas visuomet atrodydavo neįžvelgiamas, šįkart 
buvo prastai nusiteikęs. Jis kaip tik buvo nuplakęs jauną vaikiną. 
Besiartinantį lankytoją pamatė tik baigęs darbą. Numetė rykštę ir 
nusiplovė rankas. Kūkčiojančiai jaunai mergaitei rausvais plaukais 
jis įsakė: 

— Eik į mano kambarį viršuje ir lauk manęs. 

Mergaitė, metusi liūdną žvilgsnį į jauną vaikiną, giliai sukrėsta 
vykdė, kas įsakyta. 

Kristianui labai knietėjo įsiterpti, bet jis bjaurėdamasis stebėjo 
šią sceną. Žvilgsnis, kuriuo Ekehartas palydėjo mergaitę, kai ši bai- 
mės kupinais žingsniais ėjo į jo namus, patvirtino įtarimus, kodėl 
būtent Randolfo bendražygis rizikuodamas padėjo Martai. 

Kam jis buvo pasiryžęs, kad tik ją gautų? 

Riteris sulysusiu ir kaulėtu veidu nustebęs artinosi prie nelaukto 
svečio ir pastebėjo, kad taip pat ir šįkart jis pasekė jo pageidavimui — 
niekas neturėjo atpažinti svečio pagal jo arklį. 

— Šiek tiek pajodinėkime, - pasiūlė Kristianas. 

Jis žinojo, kad nepažįstama mergaitė labai kankinsis laukdama 
savo šeimininko, kad šis su ja darytų nežinia ką. Bet šiam pokalbiui 
nereikėjo liudininkų. 

Ekehartas trumpai linktelėjo, pamojo arklininkui prieiti ir įsakė 


pabalnoti žirgą. Neilgai trukus buvo atvestas jo eržilas. 

Neskubomis jie tylėdami jojo per apsnigtą lauką iki miško. Po 
ketvirčio mylios Ekehartas sustabdė savo brangų eržilą, Kristianas 
padarė tą patį. 

— Privalau sužinoti, kas anuomet atsitiko mano žmonai kalėjime 
ir išbandymo vandeniu metu, - neatsikvėpdamas pasakė jis. 

Kai Ekehartas metė į jį klausiamą žvilgsnį, bet toliau tylėjo, Kris- 
tianas nusprendė paaiškinti netikėto savo apsilankymo priežastį. 

— Ji negali kalbėti apie tai. Bet norėdamas jai padėti tai išgyventi 
privalau žinoti viską. 

Ekehartas susimąstęs linktelėjo, tada pakėlė akis, pririšo žirgą ir 
atsirėmė į didžiulį buką, kurio nuogos šakos buvo pasidengusios 
sniego kepurėmis. 

Kristianui nušokus nuo arklio jis pradėjo pasakoti. Apie tai, kaip 
negalėjo patikėti savo akimis, matydamas į vyskupo rūmus vedamą 
grandinėmis sukaustytą Martą. Kaip jis kitą dieną išgirdo, kad jos 
kaltintojas pareikalavo išbandymo vandeniu. Apie atmintiną proce- 
siją, kurioje Marta, apsirengusi tik kalinės marškiniais ir su akivaiz- 
džiais kankinimo pėdsakais, buvo vedama ant Elbės kranto. Kaip jis 
greitai sugalvojo planą, tuomet nepastebėtas susijaudinusių žmonių 
nužudė vieną iš sargybinių, apsirengė jo drabužiais ir užėmė jo vietą. 
Ir kaip po išbandymo vandeniu vienas iš dvasiškių kumpa nosimi 
pasiūlė ją iš naujo apklausti kankinant. 

— Tada man tapo aišku, kad reikia veikti nedelsiant. Antro kan- 
kinimo ji nebūtų išgyvenusi. Jis per daug godžiai imdavosi kankini- 
mų, - liūdnai užbaigė Ekehartas. 

Kristianas išgirdo, ką norėjo išgirsti, net jei kai kurios smulkme- 
nos ir labai skaudžiai jį žeidė. 

— Ačiū, - pasakė jis. - Vėl lieku tau skolingas. 

Tada išjojo namo. 

Tuo metu Ekehartas perdavė savo žirgą arklininkui ir nuėjo į savo 
kambarį pabandyti nuraminti įniršį ir ilgesį išsigandusios mergaitės 
glėbyje. 

Bet netrukus paaiškėjo, kad tai jam niekada nepavyks. 

Kitą rytą jis vėl išvyko į Meiseną. 
Tik didžiulėmis pastangomis Richenza galėjo nuslėpti savo trium- 
fą. „Norėjai pabėgti nuo manęs ir vis tiek grįžai atgal, - galvojo ji. - 


Daugiau manęs nebeatsikratysi. 


Kai Kristianas pasiekė namus, buvo jau naktis. Bet jis buvo įsiti- 
kinęs, kad Tilis dar nemiega. Šįkart rado raštininką tuščioje salėje, 
paskendusį niūriose mintyse, nukreipusį žvilgsnį į vieną tašką. 

— Mechthilda sako, kad gausiu iš šaukšto, jei dar kartą išdrįsiu 
tokiu oru tūnoti sniege ir pamiršti laiką, - pastebėjęs Kristianą tarė 
jis ir prisivertė išspausti skausmo perkreiptą šypseną. 

— O kuris iš mūsų nebijo jos pykčio? - lengvai juokaudamas pa- 
sakė Kristianas. Kartu jis džiaugėsi, kad virėja akylai stebėjo savo 
globotinius. 

Raštininkas susiprato ir paklausė, ar Kristianas norėtų atsigerti 
ko nors karšto. 

— Eikime į virtuvę ir pažiūrėsime, ką rasime, - tarė Kristianas ir 
grįžtelėjęs įsitikino, kad Tilis seka paskui jį. Virtuvėje jie įsipylė po 
bokalą alaus ir tylėdami gurkšnojo. 

Tyloje Kristianas paklausė: 

— Kai buvai Meisene ieškodamas kapeliono, girdėjai ką nors apie 
tą vyrą? 

Ir kaip galėdamas išsamiau nupasakojo Martos skriaudiką. 

Jis nenustebo, kai Tilis iškart linktelėjo ir jo veidas dar labiau ap- 
siniaukė. 

Buvęs artistas Kristiano prašymu rudenį keletui savaičių apsi- 
gyveno Meisene. Jo užduotis buvo rasti tinkamą kapelioną, kuris 
pavasarį, kai koplyčia bus baigta, atsikeltų pas juos. Jis kalbėjosi su 
raštininkais, kurie sukinėdavosi prie katedros ir joje, kad gautų pa- 
vedimą. Jis buvo nuolat svečiuodavosi viešbučiuose, kuriuose lanky- 
davosi kiti raštininkai, ir prie bokalo silpno alaus bei lengvų užkan- 
džių vesdavo diskusijas, apsikeisdavo pasakojimais apie naujausius 


įvykius. Tai buvo geriausias informacijos šaltinis. 

Taip vyskupo rūmuose jis artimiau susipažino su jaunu pagalbi- 
niu raštininku. „Gera proga išsiaiškinti, kas buvo kalbama ar pla- 
nuojama Martos atžvilgiu“, — pagalvojo Tilis. Pavaišino šį vyrą iš 
Kristiano kelionpinigių, - esą jam patiko išvedžiojimai apie Aristo- 
telį ir norėjo daugiau apie tai išgirsti. Netrukus jaunas vyras pasigėrė 
ir Tilis liepė smuklės šeimininkui nebepildyti bokalų. 

Dabar Tiliui buvo lengva išgauti informaciją apie labiausiai jau- 
dinančius paskutinių metų įvykius. Jaunuolis pats papasakojo apie 
vyrą, kurį jam buvo apibūdinęs Kristianas. Po to, ką Tilis išgirdo, 
nugara nuvilnijo ledinis šiurpulys. 

Užtikrinęs raštininką, kad jie liks draugai visą gyvenimą, įžval- 
giai pasiūlė palįsti po suolu, kad galėtų netrukdomas išsimiegoti, ir 
dingo. Tai, ką sužinojo, jam atrodė taip baisu, kad jis norėjo rasti 
progą bent iš toli pažvelgti į tą vyrą. 

— Pragaro pasiuntinys Dievo tarno drabužiais, - tarė Tilis ir su- 
drebėjo. — Atrodo, kad jis skyrė sau asmeninę užduotį - sunaikinti 
kiekvieną, kuriam pareikštas įtarimas dėl raganavimo. Tai reiškia, 
kad net baisiausi kalėjimo kankintojai galėtų iš jo pasimokyti, kaip 
reikia išpešti prisipažinimą iš aukos. 

Tardamas šiuos žodžius buvęs artistas vengė Kristiano žvilgsnio. 
Jis nugėrė gurkšnį, kad suimtų save į rankas, ir tęsė toliau. 

— Niekas nežino, kas jam vadovauja. Bet visi baiminasi, kad tai 
galingas žmogus. Todėl visi stengiasi nepakliūti jam į rankas, net jei 
peržengia visas ribas. 

— Jis daug keliauja? - pasiteiravo Kristianas. 

— Laikas nuo laiko jis dingsta kelioms dienoms. Neva tam, kad 
pasimelstų vienatvėje ir rastų joje palengvėjimą. Arba jis ieško naujų 
aukų, arba, kaip kalbama, galimybės patenkinti savo aistras. 

Tilis atsargiai pažvelgė į savo naująjį šeimininką. 

- Jis — tai tas, kuris taip pasielgė su Jūsų žmona, tiesa? - Tai buvo 
daugiau fakto konstatavimas nei klausimas. - Įtariu, kad žinau, ką 
Jūs sugalvojote. Ir tylėsiu kaip kapas. Bet jei galėsiu būti naudin- 


gas - pasiimkite mane kartu! Galite manimi pasikliauti. 

Kristianas papurtė galvą. 

— Būtų geriausia, jei pamirštum mūsų pokalbį. 

Į šį reikalą jis negali įvelti nė vieno. Pakaks ir to, kad jis vienas 
praras sielos ramybę. 

— Paimkite mane kartu, - ūmiai tarė Tilis. - Jis vienas iš tų, kurie 
sukėlė maištą ir užmušė mano žmoną, vaiką ir bendražygį! Galėčiau 
nekrisdamas niekam į akis jį stebėti. Nepamirškite, kad esu aktorius 
ir galiu įsikūnyti į daugelį vaidmenų. Niekas neprisimins manęs, jei 


to panorėsiu. 


Ryte Kristianas vėl iškeliavo į Meiseną, kad nugabentų ten Kla- 
rą ir Mariją. Jis sumokėjo Hansui ir Fridrichui, buvusiems druskos 
pirkliams iš Halės, kad perkeltų kitą kelionę į Meiseną ir leistų mer- 
gaitėms važiuoti jų vežime. Kadangi abu broliai buvo labai linksmi, 
ilga ir nuobodi kelionė mergaitėms virto nuotykiu, kupinu nesu- 
skaičiuojamų istorijų. 

Tilis palydėjo jas prie mulų. Kristianas su jais atsisveikino dar 
prie miesto sienos. 

Marta jautėsi laiminga, po ilgo išsiskyrimo galėdama priglausti 
dukrą prie širdies. Bet su džiaugsmu sumišo rūpestis dėl būsimos 
Kristiano kelionės. Jis privalėjo pasirūpinti savo kaimo reikalais. 

— Grįšiu, kai tik galėsiu, - pažadėjo jis Martai. Jos liūdesys draskė 
širdį. 


Užuot iškart grįžęs atgal, Kristianas apsistojo pastogėje, iš kurios 
galėjo stebėti žmones, kurie diena iš dienos keliavo iš miesto ir į jį. 

Ilgai laukti nereikėjo. Jau kitą dieną pas jį atbėgo Tilis, apsirengęs 
arklininku ir įsidarbinęs vyskupo arklidėse. 

- Jis liepė pabalnoti žirgą su maistu savaitei, - gaudydamas kva- 
pą pranešė artistas. 

Kristianas padėkojo jam ir patarė nedelsiant grįžti į kaimą. Pro 


savo kambario langą jis stebėjo, kuria kryptimi išvykęs iš miesto pa- 

traukė grobuonis. Šį kartą jis nebuvo apsivilkęs savo brangaus dra- 
bužio su auksiniu kryžiumi. 

Kristianas apmokėjo sąskaitą ir pasiėmė savo žirgą. Nenorėda- 
mas kristi į akis jis privalėjo laikytis saugaus atstumo. Po kurio laiko 
keliaujančių į tą pusę nebeliko ir jis privalėjo sekti žirgo pėdsakus 
sniege. Kristianas prajojo vieną kaimą, antrą, atsivėrė apleista dyk- 
vietė, vedanti į miškelį. 

„Gerai“, - nuožmiai pagalvojo jis, mat norėjo Martos skriaudiką 
nužudyti toliau nuo žmonių. 

Bet netrukus turėjo pakeisti savo planus. Po kurio laiko žirgo 
pėdsakai susipynė su vaiko arba lengvos moters pėdomis. Nebebuvo 
galima tiksliai nustatyti, nes tuo metu vėl ėmė snigti. 

Vieną atkarpą pėdsakai buvo labai ryškūs, toliau pasimatė ne- 
ryškios trumpos kovos žymės. Tartum vaikas (arba moteris) norėjo 
pabėgti, bet buvo sugautas ir užtemptas ant žirgo. 

Kristianas pamiršo atsargumą ir paragino savo žirgą spartesniu 
žingsniu per sniegą bėgti į mišką. Vis dar sekė pėdomis. Medžiai 
vis tankėjo ir jis jau manė pametęs savo tikslą. Tada iš dešinės pusės 
atsklido riksmas. Toje pusėje jis išvydo apgriuvusios trobelės kon- 
tūrus. Kristianas nušoko, stipriai pririšo arklį, išsitraukė durklą ir 
žengė į trobelę. 

Nors savo gyvenime buvo matęs daug baisių dalykų, išvydus šį 
vaizdą jį apėmė šleikštulys. 

Ieškomasis buvo pakėlęs savo švarką. Prieš jį stovėjo per medinį 
rąstigalį persisvėręs nuogas berniukas supjaustytomis ir kraujuojan- 
čiomis rankomis bei kojomis. 

Išsigandęs ir supykęs dėl sutrukdymo kankintojas atsisuko. Pa- 
matęs į save nukreiptą nuogą ginklą jis suklykė: 

— Aš esu Dievo tarnas! Jei padarysite man ką nors bloga, keliau- 
site tiesiai į pragarą! 

— Tada vėl susitiksime ten, - tarė Kristianas ir su nenusakomu 


įtūžiu smeigė durklą jam į širdį. 

Grobuonis vieną akimirką sustingo, tada susilenkė ir susmuko 
ant žemės šalia mirtinai išsigandusio berniuko. 

Kristianas nustūmė lavoną į šoną ir padėjo mažajam, stebinčiam 
jį išpūstomis akimis. Jis negalėjo išlementi nė žodžio. 

Jam buvo ne daugiau nei šešeri ar septyneri metai. Žinoma, kitas 
vyras būtų patenkinęs savo liguistus poreikius ir nužudęs berniuką. 
Matyt, iš panašių nutikimų ir kildavo baisios aplink Meiseną įsikū- 
rusiuose kaimuose sklandančios kalbos, kad nepaklusnius vaikus 
paimdavo velnias ir jie niekada nebeatsirasdavo. 

Ant berniuko žaizdų jis uždėjo sniego, kad nustoti kraujuoti. Ka- 
lendamas dantimis vaikas susirinko savo daiktus ir apsidengė jais. 

— Tau nieko nebeatsitiks, - ramino jį Kristianas. 

— Jis sakė, kad privalau jam paklusti. Juk jis buvo Dievo tarnas, — 
išsigandęs šnabždėjo berniukas. 

— Tikrai ne, - tvirtai tarė Kristianas. - Jis buvo velnio tarnas. 

— Jis grįš iš pragaro manęs pasiimti? — paklausė vaikas. 

— Ne. Jo siela degs ten amžinai. Jis nebegalės niekam pakenkti. 

Iš krepšio ištraukęs šiek tiek duonos, kad berniukas pasistiprintų, 
Kristianas nurimęs žvelgė, kaip vaikas valgydamas atsigauna. 

— Nugabensiu tave iki miško pakraščio. Nuo ten rasi vienas kelią 
namo? 

Berniukas linktelėjo. Jo žaizdos nebuvo labai pavojingos, sužei- 
dimai išgis, bent jau išoriniai. 

Kristianas su išgelbėtu vaiku pėsčiomis nuėjo iki pamiškės, rū- 
pestingai vengdamas jam parodyti savo žirgą. Verčiau jau neatsiras- 
tų čia jokių legendų apie Juodąjį raitelį. 

— Niekam nesakyk nė žodžio, - prisakė jis. 

Miško pakraštyje paplekšnojo vaikui per petį ir tarė: 

— Nagi, bėk, mama tavęs jau pasigedo. 

Mažasis neatsisukdamas nuskuodė pirmyn. 

Kristianas kurį žvelgė jam pavymui. Tada grįžo atgal ir ėmė svars- 
tyti, kaip turėtų pasielgti su lavonu. 


Kada jo bus pasigesta Meisene? Kas nors jo ieškos? 

Jis norėjo sunaikinti lavoną ir mieste paskleisti gandą, kad dvasiš- 
kis nusprendė išvykti į piligriminę kelionę. 

Bet šis pabaisa nenusipelnė kapo. O čia kurį laiką neįžengs joks 
žmogus. Kol Meisene jo pasiges, vilkai nepaliks to vyro nė pėdsa- 
ko. 

Tad Kristianas paliko negyvėlį sniege ir patenkintas pasuko atgal 


į savo kaimą. 


TREČIA DALIS 

— Penki tūkstančiai markų sidabro! - bejėgiškai sušuko markizas 
Otas. - Juk tai... ištisi vežimai! Iš kur man juos paimti? 

— Iš kur daugiau? Imperatorius lygiuojasi į Goslaro kasyklose 
išgaunamą sidabro kiekį. O kadangi, kaip pasakoja žmonės, Kris- 
tiansdorto gyventojai iškasa dar daugiau, tokio indėlio į imperijos 
iždą jis gali reikalauti pagrįstai, - sarkastiškai atsakė jo brolis Di- 
trichas. 

Rytinių žemių markizas imperatoriaus pavedimu buvo ką tik at- 
vykęs į Meiseno pilį ir kalbėjosi su savo broliu ir jo sūnėnu. Su jais 
buvo tik Jadvyga, išblyškusi, bet susitvardžiusi, ir tarnas, kuris pripil- 
dė taures ir išsigandęs įsispraudė į kampą. 

Prabangiai per Velykas švęsto susirinkimo Achene metu impe- 
ratorius, jo žmona ir sūnus, karalius Heinrichas, netgi buvo užsi- 
dėję karūnas. O sultono Saladino pasiuntinių pasiūlymas sukėlė 
tikrą sensaciją. Jei imperatoriaus dukra ištekės už Saladino sūnaus, 
šis išleis į laisvę visus įkalintus krikščionis. Tam, kad galėtų vesti, jo 
sūnus pasiryžta netgi būti pakrikštytas. Žinoma, niekas šio pasiūly- 
mo nepalaikė rimtu, juolab imperatorius. Bet tai suteikė jam laiko 
susikoncentruoti būsimam karo žygiui į Italiją. 

O Fridrichas Barbarosa iš kunigaikščių ir aukštą padėtį užiman- 
čių dvasininkų, norinčių išsisukti nuo šio žygio, pareikalavo milži- 


niškų sumų. 

— Arba penki tūkstančiai markų sidabro, arba rugsėjo mėnesį 
kartu su savo kariuomene privalės stoti imperatoriaus pusėn ir iš- 
keliauti į Alpes. 

Ditrichas vyresniajam broliui davė šiek tiek laiko, kad suvoktų 
šią žinią. Giliai įkvėpęs jis pakartojo imperatoriaus grasinimą: 

- Jis liepia priminti tau, kad Liovei įsiskolinus, atsiėmė iš jo Gos- 
larą ir ten esančias kasyklas. Dabar jis galėjo Kristiansdorfui suteikti 
miesto vardą. 

Kurį laiką kambaryje vyravo mirtina tyla. 

Jadvyga sužvarbusi apsigobė apsiaustu. 

— Yra vilties, kad jis šiek tiek sumažins sumą? - atsargiai paklausė 
ji. Penki tūkstančiai markų sidabro buvo milžiniškas kiekis. Ji, kaip 
ir visi kiti, žinojo, kad Otui sunkiai pavyktų surinkti tokią sumą. 
Galbūt ji galėtų pakalbėti su imperatoriaus žmona? Prieš kelerius 
metus, susirinkimo Viurcburge metu, kai Otas vos neprarado Mei- 
seno, imperatorienė Beatričė jai padėjo ir jos atsiųsta žinia privertė 
Otą bei jo sąjungininkus nusileisti. 

— Nesąmonė, - suniurzgėjo Otas ir metė į Jadvygą griežtą žvilgs- 
nį. - Imperatorius — ne kaimo boba, su kuria būtų galima derėtis. Aš 
taip pat. Garbingi vyrai to nedaro. | 

Ditrichą vėl apėmė pyktis dėl to, kaip brolis bendrauja su Jadvy- 
ga. Bet jis pasistengė tai kruopščiai nuslėpti. Juk tai, kaip Otas el- 
giasi su savo žmona, buvo tik jo vieno reikalas. Dauguma vyrų ste- 
bėdavosi, kad jis, užuot išsiuntęs ją iš kambario, leisdavo dalyvauti 
tokiuose kebliuose reikaluose. Trumpu, bet daug sakančiu žvilgsniu 
Ditrichas prisiekė Jadvygai neparodyti buvęs Oto įžeistas. Juos abu 
vis dar kamavo slapta ir pavojinga jų meilė, vertusi ieškoti galimybių 
susitikti. Otas savo žmoną privalėjo matyti atsidavusią jam. 

— Kiek jis reikalauja iš kitų, taip pat norinčių išsisukti nuo karo 
žygio? - suirzęs pasiteiravo Meiseno markizas. - Būtų įdomu suži- 
noti, kaip jis vertina mano dalyvavimą. 

— Tu nesi vienintelis, kuris privalo sumokėti tokią sumą, - prane- 


šė jaunesnysis brolis. - Kelno arkivyskupas privalo atgabenti tūks- 

tantį markų sidabro, o Liuticho vyskupas turi ne tik sumokėti tūks- 
tantį markų, kad aprūpintų jo kariuomenę, bet ir užstatyti dalį savo 
turto. Imperatorius rūstus. Šešerius metus jis nevyko į Italiją. Ilgiau 
nei kada nors anksčiau. Lombardų miestai sutvirtinti iš naujo, Mi- 
lanas atstatytas su tvirtomis sienomis, pylimais ir sargybos postais. 
Beje, kaip kalbama, už Bizantijos pinigus. Bet vokiečių kunigaikš- 
čiai nerodo esą pasirengę paremti jį šio karo žygio metu. 

— Tai nestebina - užtenka prisiminti, kaip nesėkmingai baigėsi 
paskutinis, - sumurmėjo Otas. 

Tada, 1167 metų vasarą, per keletą dienų Romos imperatorius 
neteko dviejų tūkstančių vyrų - vokiečių bajorų, riterių, dvasininkų 
ir savo draugo bei patikėtinio Rainaldo fon Daselio, Kelno arkivys- 
kupo. Dauguma jų nebuvo išguldyti kovos metu. Juos pakirto baisi 
epidemija, išplitusi per būrius vabzdžių, kurie, pakilę iš pelkių, už- 
puolė jų stovyklą. Buvo šnabždamasi, kad tai Dievo rykštė. 

— Norėdamas išvengti pavojingos vasaros kaitros, imperatorius 
šį kartą ketina iškeliauti rugsėjo mėnesį, - tęsė Ditrichas. - Bet jo 
kariuomenę, jei neįvyks stebuklas, sudarys daugiausia aštuoni tūks- 
tančiai vyrų. Jūsų Biomeno kariniai daliniai jau įskaičiuoti, — tarė 
jis, kreipdamasis į Ulrichą. 

— Pats nuvesiu pas jį savo karius, - užtikrino Oto sūnėnas. - Bet 
nepamirškite, kad tai mokama kariuomenė. Bus sunku išlaikyti ko- 
vinę jų nuotaiką, jei laiku nebus sumokėta ir jeigu jie negalės parsi- 
gabenti grobio. 

„- Su aštuoniais tūkstančiais vyrų jis neužims lombardų miestų, — 
konstatavo Otas. - Prieš šešerius metus jis labai stengėsi užkariauti 
Milaną su penkiais tūkstančiais vyrų. Karo žygis buvo pralaimėtas 
net neprasidėjęs. Dar viena priežastis laikytis nuo viso to atokiau. O 
tu tikrai tvirtai apsisprendei sekti paskui imperatorių? — dvejoda- 
mas paklausė savo brolio. 

- Prisiekiau jam. Kaip galėjau palikti jį bėdoje, kai tuo metu nie- 
kas negalėjo sau leisti turėti kariuomenę? — tardamas šiuos žodžius 


jis nugalėjo stiprų norą pažvelgti į Jadvygą. 

- Liovė keliaus į Italiją kartu su juo? - nekantraudamas paklau- 
sė markizas Otas. Saksonijos ir Bajerno hercogas, iki šiol laikomas 
galingiausiu imperatoriaus vasalu, į karo žygius siųsdavo didžiausią 
kariuomenę - išskyrus paskutinį žygį 1167 metais. Hercogas Hein- 
richas pagrindė tai daugelio kunigaikščių ir dvasininkų sąmokslu 
prieš jį, kuriame dalyvavo taip pat ir Otas, Ditrichas, jų broliai De- 
das ir Fridrichas. 

— Imperatorius tuo tiki. Bet turėdamas visa omenyje, manau, kad 
Heinrichas neketina leistis į šį nuotykį. 

— Cha! - susižavėjęs sušuko Otas. - Tada šis reikalas turi ir gerąją 
pusę. Jei tokioje padėtyje Liovė paliks jį nelaimėje, Štaufenų ir Velfų 
draugystei ateis galas. 

— Gali būti. Imperatorius atsidūrė sunkioje padėtyje - atsisaky- 
mas gali vesti į žlugimą. 

— Jau džiaugiuosi ta akimirka, — piktdžiugiškai tarė Otas. - O 
dabar ir uošvis nebesuteikia jam didelės pagalbos. 

Karalius Heinrichas Plantagenetas iš Anglijos, Liovės žmonos 
Matildos tėvas, turėjo rimtų sunkumų. Prieš jį sukilo ne tik jo paties 
sūnūs, jo žmona Eleonora Akvinietė, bet ir dvasininkija. Sukilimo 
priežastimi tapo Kanterburio arkivyskupo nužudymas, kurį jis tie- 
siogiai ar netiesiogiai paskatino. Pranešimai apie įvykį buvo prieš- 
taringi, bet apie tai kalbėjo visi. Prieš keletą mėnesių nužudytas To- 
mas Beketas buvo paskelbtas šventuoju, ir žmonės miniomis traukė 
prie jo kapo. 

Otas paskendo apmąstymuose. 

— Penki tūkstančiai markų sidabro. Iš kur aš tiek gausiu? 

Šiurkščiai įsakė tarnui pakviesti sargybinių vadą. Vaikinas ne- 
delsdamas nuėjo ir po kurio laiko gaudydamas kvapą grįžo kartu su 
pageidaujamu asmeniu. 

— Nedelsiant išsiųskite pasiuntinį į Kristiansdorfą, - nurodė 
Otas. - Kristianas privalo tučtuojau atvykti čia ir pasiimti kartu 
savo vyriausiąjį kalnakasį. O kitą pasiuntinį nusiųskite pas Randol- 


fą, taip pat su nurodymu pasirodyti čia. 


Pribuvėjos nuodėmė 291 


— Bus padaryta, šeimininke. 
Bet kai Arnulfas jau norėjo eiti, markizas Ditrichas šūktelėjo jį. 
— Perduokite Kristianui, kad jis gali paimti kartu ir mano sūnų. 


Sargybinių vadas nusilenkė ir paliko salę. 


Jadvyga, tvirtai įsitikinusi, kad visi aplinkui kietai miega, atsar- 
giai atsikėlė, susisupo į tarnaitės apsiaustą ir besidaužančia širdimi 
nusėlino link vieno iš nuošalesnių svečių kambarių. Ji buvo papra- 
šiusi Martos paruošti stiprų migdomąjį gėrimą, esą skirtą jai pačiai, 
ir įmaišė jo į savo kompanionių vyną. 

Ar Ditrichas patikės slapta jos pasiuntinio žinute? 

Nuo pirmo ir iki šiol vienintelio slapto jų susitikimo Goslare 
praėjo beveik metai, ir vien pagalvojus apie jo prisilietimą, jos kūną 
užplūsdavo karštis. Draskoma baimės ir vilties ji atidarė kambario 
duris. Jis jau laukė jos ir iškart atsikėlė. Skubiai uždariusi duris, ji 
užšovė sklendę. Tada abu puolė vienas prie kito. 

— Brangusis! - apkabindama nusiminusi sušnabždėjo ji. 

Jis aistringai bučiavo ją tol, kol pajuto ašaras. Švelniai suėmė jos 
veidą ir nykščiu nuvalė sūrų upelį. 

— Buvau tokia laiminga, negalėjau daugiau apie nieką galvoti, tik 
apie tai, kaip būti su tavimi... Nežinau, kaip tai ištvėriau... Beveik 
vienerius metus, — tyliai kūkčiojo ji. 

Jis prispaudė ją prie savęs. 

— Manai, man buvo kitaip? — prieš pabučiuodamas ją vėl, tyliai 
paklausė jis. 

Jie abu jautėsi tokie nusiminę, kad kiekvienas buvo pasirengęs 
prisiimti milžinišką riziką, į kurią stumdavo slapti susitikimai Oto 
pilyje tarp daugybės jo tarnų. 

Vieną akimirką jie atsitraukė, kad pasižiūrėtų vienas į kitą, tada: 
taip stipriai apsikabino, kad beveik skaudėjo. 

Žodžiams nebebuvo laiko. Per begalinius mėnesius susitvenku- 


si aistra prasiveržė. Ditrichas prispaudė Jadvygą prie lovos, sukėlė 

sijonus aukštyn ir paėmė ją. Burną ji prispaudė prie jo kaklo, taip 
norėdama nutildyti besiveržiančius riksmus. 

— Aš taip bijojau dėl tavęs, - ašarų pilnomis akimis tarė ji, kai 
Ditrichas sunkiai kvėpuodamas nusirito į šoną. - O dabar tu nori 
dalyvauti tame bergždžiame kare. Nepalik manęs vienos, nebepalik 
manęs čia vienos! 

„Kokia ji turėjo būti vieniša ir nelaiminga“, - prislėgtas mąstė 
Ditrichas. 

Dabar jis pradėjo tai, kam iki tol nebuvo laiko: glostė jos kūną, 
krūtis, bučiavo pečius. Ji išsirietė, rankos slankiojo jo plaukais ir nu- 
gara. Tada jo liežuvis ėmė klaidžioti aplink krūtų spenelius, o ji de- 
javo iš malonumo. 

Neilgai truko, kol jis buvo pasiruošęs paimti ją dar kartą, šįkart 
kantriau, švelniau, kol ji, panirusi į ekstazę, vėl sudejavo iš pasiten- 
kinimo. 

Išsekę, laimingi ir vėl prislėgti artėjančio išsiskyrimo, jie gulėjo 
greta ir šnabždėjo vienas kitam meilius žodžius. 

— Tu negali ilgiau čia pasilikti, - galiausiai jis ištarė tai, apie ką 
galvojo abu. Ji užmerkė akis ir linktelėjo. Jis padėjo jai susitvarky- 
ti drabužius ir uždėjo paprastą apsiaustą, kurio gobtuvas uždengė 
veidą. 

— Parikrinsiu, ar čia tikrai nieko nėra, — tyliai pasakė jis. Jei kas 
nors jį pamatytų ir atpažintų, pagalvotų, kad jis praleido laiką su 
viena iš tarnaičių arba su jauna kilminga moterimi. Ditrichas be gar- 
so nuslinko koridoriumi ir grįžo atgal. 

— Gali eiti, - tyliai tarė jis. 

— Rytoj vėl pasimatysime čia? — baikščiai paklausė ji. 

Jis paėmė jos rankas ir vieną po kito išbučiavo pirštų galiukus. — 
Tai per daug pavojinga. Palauk keletą dienų, kitaip per daug kris į 
akis. 

— Nebenoriu daugiau gyventi be tavęs. Galbūt tau liko mažai lai- 


ko. Nebeištversiu ilgiau su Otu. 

Išgirdęs savo brolio vardą, Ditrichas nepastebimai susigūžė. 

— Jei tave tai nuramins, jis manęs nebeliečia, - tarė ji. 

Tai numalšino jo pavydą. Bet kaip tuomet nutiko, kad ji pasto- 
jo? 

— Nė vienas iš mūsų negali pasitraukti iš tos vietos, kurioje dabar 
yra, — prislėgtas tarė Ditrichas. Jis negalėjo pabėgti su savo brolio 
žmona, nors mielai būtų taip pasielgęs. Jį supančiojo įsipareigojimai 
savo žemei, imperatoriui, savo šaltai žmonai. 

Jis švelniai pabučiavo jos kaktą. 

— Pasitikėk manimi. Mes rasime išeitį. Per keletą artimiausių die- 
nų. 

Ditrichas dar kartą pasižiūrėjo, ar koridorius tuščias, ir atsargiai 
išstūmė ją laukan. Jis šiek tiek ją paseks ir įsitikins, kad ji sveika grįžo 
į savo kambarį. 

Jis vos galėjo sulaukti, kada vėl paims ją į savo glėbį. Kaip ilgai 
jiems dar seksis? Ir kas atsitiks, jei jų santykiai išaiškės? Ką Otas jai 
padarytų? 

„Dieve, neapleisk manęs, - nusiminęs mąstė jis, - net jei mano 
poelgiai nusižengia tavo įsakymams. Manęs ir moters, kurią myliu 


labiau nei ką kitą šiame gyvenime“ 


Pliaupiant lietui, Kristianas ir Randolfas beveik vienu metu įjojo 
į Burgbergą ir iš karto buvo pakviesti pas Otą. 

Markizas Ditrichas nepaisydamas lietaus pasveikino savo sūnų 
kieme ir pakvietė dalyvauti pasitarime. Tai nustebino riterius. Kon- 
radas nusprendė, kad skubiai turės griežtam tėvui pademonstruoti, 
kaip išmoko kovoti su kardu ir ietimi. Dėl šito nerimaudamas dar 
prieš kelionę jis prašė Kristiano išmokyti jį kokį stebinantį manevrą, 
kuriuo galėtų nuginkluoti priešininką. Bet šis atsisakė. 

— Tai tik atrodo lengva, bet iš tiesų reikalauja daug treniruočių ir 
vikrumo. Nustebink savo tėvą tuo, ką jau esi įvaldęs. Patikėk mani- 


mi, jis tikrai bus patenkintas. Viso kito aš dar išmokysiu tave. 

Konradas pasilaikė abejones sau ir nusekė tėvą, Kristianą ir vy- 


riausiąjį kalnakasį į salę. 


Permerkti lietaus, Kristianas ir Randolfas atsiklaupė petys petin 
vienas šalia kito, nekreipdami dėmesio vienas į kitą, ir laukė markizo 
įsakymų. 

Nors Kristianas retai matydavo savo šeimininką gerai nusiteiku- 
sį, šiandieninė jo veido išraiška žadėjo ypač blogas naujienas. 

— Kelkitės, - paprašė Otas ir be užuolankų perėjo prie reikalo. — 
Po mažiau nei pusės metų imperatorius leisis į karo žygį prieš lom- 
bardų miestų sąjungą. Iš manęs jis reikalauja kariuomenės arba pen- 
kių tūkstančių markų sidabro, jei noriu išsisukti nuo šio reikalo. 

Išgirdus tokią sumą kvapą užgniaužė net Randoltui. 

— Vyriausiasis kalnakasy, ar žinote išeitį, kaip artimiausiomis sa- 
vaitėmis padvigubinti sidabro gavybą? 

Hermanas, laukęs nuošalėje, žengė į priekį ir nusilenkė. 

— Atleiskite, mano kunigaikšti. Tai visiškai neįmanoma, net jei 
pasikviestume šimtą patyrusių kalnakasių bei sidabro lydytojų, - at- 
sargiai atsakė jis. - Be to, Harce jūs ir nerasite tiek daug vyrų, kurie 
bus pasiruošė persikelti. Iškirsti šachtą galima greitai, bet tam, kad 
būtų išgauta sidabro rūda ir sulydytas metalas, reikia laiko. 

Nenustebintas, bet labai nepatenkintas Otas klausinėjo toliau: 

— Kaip galima padidinti eksploataciją? 

Vyriausiasis kalnakasys atsargiai rinko žodžius. 

— Mano vyrai daro viską, kas įmanoma. Jie sunkiai dirba, kad iš- 
maitintų savo šeimas ir patenkintų jus. Galėčiau pristatyti dar vieną 
pagalbinių darbininkų būrį ir daugiau savo žmonių išsiųsti į kasyk- 
las. 

— Tuomet darykite tai! Man reikia pinigų, - o gal jūs visi norite 
kartu su manimi keliauti į karą? - šūktelėjo Otas. 

Randolfas taip pat neatrodė sužavėtas šio pasirinkimo, nors karo 


metu visuomet buvo galima prisiplėšti grobio - daug daugiau nei iš 

paprastų valstiečių. Tikriausiai jis karo žygio pabaigą vertino pana- 
šiai kaip Otas. 

Kristianas tuo metu susirūpinęs mąstė, kiek kaimo gyventojų 
šiuo atveju galėtų pasiūlyti į markizo kariuomenę. 

— Taigi, - apsisprendęs pradėjo Otas, - man nelieka kitos išei- 
ties. Padidinsiu karo mokestį. 

Jis kreipėsi į Kristianą. 

— Nuo šiandien kiekvienas laisvas jūsų kaimo vyras mokės dešim- 
tinę. Praėjus dienai po Valpurgijos įvyks pirmasis mokėjimas. 

Jis skubiai pakėlė ranką, kad išvengtų Kristiano prieštaravimo. 

— Nežiūrėkite į mane taip priekaištingai! Jums nereikia imti man 
aiškinti, kad pažadėjau naujakuriams dešimt metų atleisti juos nuo 
mokesčių ir nuo to laiko praėjo tik septyneri. Bet aš įrodžiau savo ge- 
raširdiškumą tiems žmonėms, kurie dėdami didžiules pastangas dir- 
bo žemę ir nežinojo, kaip išgyvens per žiemą. Ir tik pažvelkite į savo 
kaimą! Visoje imperijoje kalbama, kad gyvenimas Kristiansdorte — 
tarsi rojus, kad čia net paprasčiausiais valstietis turi pinigų lankytis 
viešnamyje. Bakalėjininkai ir pirkliai vietoje silpno alaus geria gerą 
vyną ir rengia savo žmonas gražiomis suknelėmis. Dar iš aksomo 
ar šilko! Jie netgi gali sau leisti statyti bažnyčią iš akmens. O aš tuo 
tarpu turiu prašyti pinigų, kad galėčiau pastatyti altorių! Nuo dabar 
bus imta skaičiuoti. Kitaip padvigubinsiu mokestį visoms savo že- 
mėms, o tada, - jis nuožmiai pažvelgė į Kristiano pusę, - dauguma 
mylimų jūsų valstiečių tikrai privalės badauti. Kitiems valstiečiams 
jau kurį laiką nebesiseka taip gerai, kaip jūsiškiams. 

— Ar negalėtų mokesčiai palaukti bent iki derliaus nuėmimo? — 
įsiterpė Kristianas. 

— Taip ilgai imperatorius nelauks, - paprieštaravo Otas. - Ir bū- 
kite garbingas, mano drauge: kiek žmonių jūsų kaime vis dar gyvena 
tik iš žemės? Regis, dauguma jų jau kurį laiką dirba kasyklose arba 
prie skaldos ir užsiaugina keletą kopūstų ar žirnių tik kaip papildo- 


mą uždarbį. Apie amatininkus ir pirklius iš viso reikėtų pacylėti. 

Jis suraukė antakius ir griežtesniu balsu tęsė toliau. 

— Ar nėra taip, kad paskaičiavę gautą pelną vyrai voromis girti 
sukinėjasi prie viešnamio, o jų žmonos perka vis daugiau įmantrių 
daiktų? Vadinasi, jie gali savo kunigaikščiui mokėti ir dešimtinę, 
kaip pagal Dievo tvarką ir priklauso. 

Kristianas negalėjo paprieštarauti. Žmonės jo kaime dirbo tikrai 
sunkiai, bet, palyginti su kitais valstiečiais, jiems sekėsi gerai. Net 
jei Oto žodžiai buvo šiek tiek perdėti, jis pataikė į dešimtuką. Kris- 
tiansdorfo gyventojai niurzgės, bet dauguma jų galės sumokėti mo- 
kestį nebadaudami. O jei bus labai sunku, reikės ieškoti sprendimo. 

Jam ir pačiam teks skolintis, nes visi turimi pinigai buvo skirti 
sargybai apginkluoti ir koplyčios statybai. Dėl to, kad bus statoma 
iš akmens, ji atsieis brangiau. Bet nė vienas, gyvenantis akmeninia- 
me name, negalėjo leisti statyti molinės koplyčios - tai būtų Dievo 
įžeidimas. 

— Kartu su jumis išsiųsiu du žmones, kurie eis iš namų į namus ir 
aiškinsis, kiek žmonės yra man skolingi, - nurodė markizas. 

„Kils problemų“, - iš karto pagalvojo Kristianas. 

— Ar galės kuris nors iš kaimo juos lydėti, kad įsitikintų, jog vis- 
kas vykdoma teisingai ? 

— Norite pasakyti, kad mano žmonės yra apgavikai? - suriaumo- 
jo Otas. 

- Žinoma, ne. Kaip galėčiau? 

Markizas įtariai pažvelgė į savo riterį. 

— Nė vienas nemoka suformuluoti savo protesto taip atsargiai, 
bet kartu įžūliai, kaip jūs, Kristianai. Dėl manęs - jei tik nori, gali 
eiti. Bet jie mokės! Tas, kuris pabandys mane apgauti, neteks ran- 
kos! Jūs asmeniškai atsakingas už savo žmones, Kristianai. 

„Jei reikalauji mano rankos, galiu tau pasiūlyti tik kairiąją, - kar- 
čiai mąstė Kristianas. - Nes dešinės tu nori tuo atveju, jei susibarsiu 
su Randolfu. O to aš negaliu išvengti: 

Otas pamojo Kristianui ir Randoltui, kad prieitų arčiau. Nuo jų 


plaukų ir apsiaustų vis dar lašėjo vanduo. 

— Paskutinis dalykas, kurio man dabar trūksta, yra gauja nusi- 
kaltėlių, grobiančių sidabrą, kuris Kristiansdorfe yra kasamas man. 
Jūs nedelsdami atgabensite čia žiemos pelną. Tam atvejui, jei vagys 
sugalvotų vėl išdygti. O pilis privalo būti baigta. Randolfai, arti- 
miausiu laiku persikelkite ten ir pasirūpinkite, kad statybos vyktų 
didžiausiu tempu. Man neįdomu, ar jūsų namas jau pastatytas. Dėl 
manęs jūs galite apsistoti ant nuogos žemės. Ir dar kai kas: kiekvie- 
nas laisvas vyras nuo šiol vieną dieną per savaitę padės statyti sieną 
aplink pilį. Išskyrus kalnakasius, išgaunančius sidabro rūdą. 

Markizas pakėlė ranką, taip užbėgdamas už akių bet kokiam mė- 
ginimui įsikišti. 

— Jūs pats esate tuo suinteresuotas, jei kaimas būtų užpultas. Tu- 
rite ką pridurti, Kristianai? Šiuo atveju savo kariuomenei iš jūsų kai- 
mo pareikalaučiau šimto vyrų. 

„Šimto vyrų! Kad dauguma jų per seni arba nepakankamai suau- 
gę, kad galėtų valdyti ginklą, - pasibaisėjęs galvojo Kristianas. — Ir 
kiek iš jų mokėtų elgtis su ginklu? Kiek iš jų turėtų šansą išgyventi 
karą?“ 

- Skirsiu jums tuziną vyrų, kurie padės saugoti sidabro krovinį ir 
kaimą. Rytoj jie iškeliaus kartu su jumis. Po trijų dienų laukiu savo 
sidabro, - įsakė Otas. - Randolfas tuo tarpu pasirūpins savo rei- 
kalais ir iki kitos savaitės persikels į jūsų kaimą. Ir pagaliau eikite 


išsidžiovinti savo drabužių, nes užtvindysite visą mano salę! 


Kadangi markizas Ditrichas liepė savo sūnui pasilikti su juo, 
Kristianas vienas iškeliavo ieškoti žmonos ir dukters. Ilgai ieškoti 
neteko — Marta jau laukė jo prieš salę. Ji atrodė išbalusi, liesesnė nei 
visada, bet džiaugėsi jam pasirodžius. Matant daugeliui dvariškių jie 
formaliai pasisveikino, tada Kristianas prisitraukė savo žmoną artyn 
ir viena ranka apkabino. 

— Tikiuosi, jums viskas gerai, mano vyre, - ramiu balsu tarė Mar- 


ta, stengdamasi aplinkinių akyse pademonstruoti deramą elgesį, 


298 SABINE EBERT 


kad nekristų į akis. Bedvasės rūmų ceremonijos jai buvo per daug 
svetimos. Daug mieliau po tokio ilgo nesimatymo čia pat vietoje 
būtų jį apkabinusi. Beveik ketvirtį metų jos su Klara buvo vienos 
Burgberge ir vos nemirė iš ilgesio. Slapčiomis prie šono prispausta 
ranka rodė, kad jam buvo tas pats. 

— Turime parūpinti jums sausus drabužius, mano vyre, - tokia 
išgalvota priežastis leido pabėgti nuo visų į nuošalesnę vietą, kurioje 
galėtų pabūti vieni du. 

Pasakodama, kaip Klara su Jadvygos dukterimi ir kitais vaikais 
prižiūrimi auklių žaisdavo kartu, Marta vedė vyrą į kambarį, pa- 
ruoštą jiems abiem nakčiai. 

Nespėję užverti durų jie krito vienas kitam į glėbį ir ėmė audrin- 
gai bučiuotis. Kristianas pakėlė ją, pasodino ant skrynios, sukėlė jos 
suknelę viršun ir godžiai paėmė. Velniop tuos Oto įsakymus, dabar 
jis nenorėjo nieko kito, tik išsiilgtos žmonos. O ji norėjo jo: kojo- 
mis apglėbė jo klubus ir išsilenkė, lyg jis būtų nepakankamai giliai 
įsiskverbęs. 

Pagaliau atsitraukus vienam nuo kito, ji padavė jam sausus dra- 
bužius, gulėjusius skrynioje, ką tik pasitarnavusioje visiškai kitiems 
tikslams. 

Kol Kristianas rengėsi, jie vienas kitam pasakojo naujausias vai- 
kų išdaigas. Kristianas su palengvėjimu pajuto, kad Klaros buvimas 
šalia išsklaidė Martos vienatvę ir nuvijo mintis apie negimusio kū- 
dikio netektį. 

Marta negalėjo nuleisti akių nuo Kristiano kūno. Bet pamačius, 
kaip jis segasi kardą, apsunko širdis. 

— Kur vėl turi keliauti? 

— Surasti būsimą tavo nuodėmklausį ir paklausti jo, ar yra pasi- 
rengęs po keleto dienų atvykti į mūsų kaimą. 

Tiliui tarpininkaujant Kristianas rado jauną kunigą, neturintį 
parapijos, kuris buvo pasirengęs imtis namų nuodėmklausio, o vė- 


liau ir vaikų mokytojo pareigų. 

— Koplyčia jau baigta? Tada aš taip pat jau galiu grįžti namo? — 
kupina vilties paklausė Marta. 

Ji nebenorėjo ilgiau būti atskirta nuo jo ir savo sūnaus, troško pa- 
likti šiuos ledo rūmus, o monotoniškas dienas Burgberge, kupinas 
apsimestinio mandagumo, iškeisti į nuoširdų triūsą savo namuose. 
Ji pasiilgo tariamo Mechthildos griežtumo, šelmiškų Kuno ir Bert- 
ramo išdaigų bei įžūlių mažojo Peterio šnekų. 

— Dar ne visai, - apgailestaudamas pripažino Kristianas. - Kol 
kas paruošime Hilbertui kambarį mūsų namuose. O tu privalai vyk- 
ti kartu. Dabar esi man reikalinga kaime. 

Kaip galima glausčiau papasakojo apie Oto įsakymus ir nuogąs- 
tavimą, kad užpuolikai gali vėl išnirti, galbūt net didesniu būriu. 

— Tada joks kelias į kaimą nebebus saugus. 

Ji nebyliai linktelėjo. Tokiais laikais, kokie jų laukė, kiekvienas 
turėjo pasirūpinti, kad saviškiai būtų šalia. 

Kristiano palengvėjimui Hilbertas jau buvo pasirengęs naujoms 
pareigoms, net jei koplyčia dar nebuvo užbaigta. Jo liesumas ir su- 
sidėvėjęs apsiaustas reiškė tik tai, kad žiema buvo itin sunki. Bet 
galbūt žemiški dalykai jam nerūpėjo. Hilbertas buvo giliai tikintis, 
protingas žmogus, pakankamai drąsus rūpintis siela moters, kuri jau 
kartą stojo prieš Bažnyčios teismą, nors šis faktas tikrai nepadidina 
jo galimybių ateityje turėti savo parapiją. Nors jaunas vyras įvertino 
Martos išbandymą vandeniu kaip ženklą, vis dėlto jis priklausė prie 
tų dvasiškių, kurie tokį tiesos išaiškinimo būdą laikė abejotinu. 

Kaip buvo įsakyta, po valgio Kristianas vėl atėjo pas markizą. Šį- 
kart jo laukė tik Jadvyga, Ditrichas, Randolfas ir Arnulfas, ginkla- 
kalys. 

— Didžioji dalis sidabro krovinio užpuolikų buvo gerai ginkluoti, 
kovingi vyrai, - be užuolankų pradėjo Otas. - Tai reiškia, kad vie- 
nas iš mano priešų gviešiasi man priklausančio sidabro ir naudojasi 
galimybe pridaryti rūpesčių imperatoriaus akivaizdoje. Bet kas tai 


galėtų būti? 

— Liovė per toli ir tikrai turi didesnių rūpesčių, nors toks elgesys 
jam būdingas, - tarė Ditrichas. - Galbūt kas nors iš tų, kurie dirba 
patys sau. Manyčiau, kad nagus galėjo prikišti ir jaunasis Tiuringe- 
no grafas. Kai gavo palikimą, jis nepraleido nė vienos progos sukelti 
ginčą. 

— Taigi būkite budrūs ir išsiaiškinkite, - pareikalavo savo riterių 
markizas Otas. - O Jūs, Randolfai, prižiūrėkite, kad kitas Jūsų su- 
čiuptasis liktų gyvas bent tol, kol sulauksite atsakymo. 

Šviesiaplaukis paniekinamai susiraukė, bet mandagiai nusilen- 
kė: 

— Kaip įsakysite. 

Otas žvilgsniu parodė Jadvygai, kad ši galinti kalbėti. 

- Jei įvyks tai, ko mes visi bijome, mūsų laukia kraujo praliejimas. 
Kristianai, girdėjau, kad norite kartu pasiimti ir savo žmoną? 

Supratęs, kur nuves šis pokalbis, Kristianas pajuto pilve besiriti- 
nėjančius akmenis. Jis linktelėjo. 

— Vyskupas Martinas jai leidžia toliau dirbti pribuvėja, — tęsė 
Jadvyga. - Bet su sąlyga, kad dirbs prižiūrima jūsų kunigo, Sebastia- 
no, jei gerai atsimenu. Jis privalo įsitikinti, kad tai, ką ji daro, yra ne 
pagoniška, o krikščioniška. 

„Jie nepasiduoda, - karčiai mąstė Kristianas. - Jie vis dar sten- 
giasi nusiųsti ją į kapus: 

Ber jis nuslėpė savo nerimą, nes žinojo, kad Randolfo žvilgsnis 
nukreiptas būtent į jį. Trumpai linktelėjęs Jadvygai jis kreipėsi į mar- 
kizą Ditrichą: 

— Ar nepaisant šios padėties vis dar pageidaujate, kad pasiimčiau 
jūsų sūnų atgal į savo kaimą? Jei kiltų kruvina kova, Burgberge jis 
tikrai būtų saugesnis. 

— Pas jus jis saugus, - nedelsdamas atsakė Ditrichas. - Buvau nu- 
stebintas jo pažangos. Esu labai patenkintas ir jums skolingas. Jam 
reikia semtis kovos patirties. Slavai prie mano žemių sienų neduoda 
ramybės. O Saksonijos ir Bajerno hercogas nepraleidžia progos nu- 


teikti juos prieš mane. 

Kitą rytą Kristianui kartu su Konradu, vyriausiuoju kalnakasiu 
ir Oto sargybiniais išvykus atgabenti kito sidabro krovinio, jis išpe- 
šė jų pažadą niekam nepasakoti apie markizo įsakymus. Jis pats tai 
padarys po kelių dienų, grįžęs iš Meiseno. Jis norėjo išvengti paska- 
lų, kurios galėjo pasklisti jam nesant. Sujudimas buvo mažiausia, ko 
jam dabar reikėjo. Net ir po dviejų dienų blogos naujienos vis dar 
bus šviežios. 

Kai kelias taip praplatėjo, kad tilpo du žirgai, Kristianas davė 
ženklą Konradui joti šalia jo. 

— Tėvas buvo labai patenkintas tavo pažanga kaunantis kardu, - 
tarė jis. 

Ginklanešio veide nušvito palengvėjimas. 

— Tikrai? Tai taip... šaunu. Aš nuolat bijau, kad jis niekuomet 
neliks manimi patenkintas. 

— Tu privalai taip negalvoti. Garbė yra ne tik tau, bet ir man. 

Konradas vieną akimirką padelsė: 

— Leisite kai ko paklausti? 

Kristianas mostelėjo ranka: 

— Nagi. 

— Kodėl Jūs taip nedaug kišotės į mano dėdės sprendimus? - no- 
rėjo sužinoti Konradas. - Galų gale juk jis davė naujakuriams žodį, 
kad dešimt metų nereikalaus jokių mokesčių. Žodis yra žodis. 

— Tikrai, - įsiterpė Kristianas. - Bet imperatorius pakvietė jį pri- 
sijungti prie jo karo žygio. Geriau tegul mano gyventojai moka de- 
šimtinę, nei visi sulaukę pakankamo amžiaus žygiuoja į karą, kurio 
baigtis ir taip aiški. 

Jis leido Konradui šiek tiek apie tai pagalvoti, tada tęsė: 

— Būkime garbingi: palyg' nti su kitais kaimais, mes tikrai gyve- 
name pertekliuje. Jei jūsų dėdė pakeltų mokesčius kitur, žmonės tik- 
rai badautų. 

Kristianas trumpam nutilo, nes reikėjo sutvardyti arklį, kuris vis 


norėjo bėgti priekyje, ir tęsė toliau: 

— Protingas vyras pasveria, ką iš kokio nors dalyko būtų galima 
laimėti, o ką pralošti. O tokiose situacijose kaip ši galiu tik pabandy- 
ti gauti iš markizo šiokių tokių nuolaidų, kad žmonių padėtis išliktų 
kuo geresnė. Vis dėlto aš už juos atsakingas. 

— Šioje srityje jūs meistras, - narsiai pasišaipė Konradas. - Mėgs- 
tama pokalbių tema Burgberge - kaip Jūs drąsiai kišate savo trigrašį 
ir mano įsiutusiam dėdei į akis pasakote keletą nemalonių tiesų. 

— Taip yra? - nustebęs paklausė Kristianas. Tada ciniškai pagal- 
vojo, kad jo pastangos visuomet įsiterpti daug naudos nedavė. O kiti 


netgi su džiaugsmu laukia, kol Otas sugalvos jo atsikratyti. 


Kristianas ir jo žmonės be jokių nutikimų nugabeno į Meiseną 
per žiemą išgautą sidabrą. Po dienos jie vėl iškeliavo. Šįkart su jais 
vyko Marta su Klara ir kunigas Hilbertas. 

— Esu tokia laiminga, galėdama pagaliau grįžti namo, - nekan- 
traudama tarė Marta, pakuodama savo daiktus. 

— Nesidžiauk per anksti, - įspėjo Kristianas, nutaisęs niūrią vei- 


do išraišką. - Tai nebe tas kaimas, kurį pažinojai. 


Karo taryla 


Kristianui, Martai ir jų palydovams jojant į kaimą, dangų ap- 
traukė tamsūs debesys. Vos pagalvojus apie tai, kaip galėjo pasikeisti 
Kristiansdorfo gyventojų kasdienybė vadovaujant Sebastianui, kaip 
jis laukė, kol galės apkaltinti dėl kokio nusižengimo, kaip reikės gy- 
venti jaučiant Randolfo grėsmę, Martos širdį užliejo liūdesys. 

Jei kunigas ras priežastį patraukti ją į Bažnyčios teismą, šįkart ji 
neišvengs mirties. 

Ir ar šviesiaplaukis milžinas saugos baisią paslaptį, kuri sieja juos 
abu? Ar vėl sulig kiekvienu žingsniu paliks kraujo ir siaubo pėdsa- 
kus? 

Ji vis klausė savęs, ar ištvers diena po dienos persekiojančią bai- 


mę. Galbūt geriau jai būtų buvę likti Burgberge. 


Pasiekusi kaimą grupelė pamatė jau įpusėjusią vestuvių puotą. 
Kalnalipys, kurio duktė Agnesė vos prieš metus ištekėjo už Karlo, 
apvesdino savo vienintelį sūnų su jauniausia virvių pyniko dukte- 
rimi. 

Kristianas su Marta nušoko nuo arklių ir nuėjo tiesiai į šventę, 
kad pasveikintų jaunuosius ir jų tėvus. 

Karlas ir Agnesė laimingi pasisveikino. Tuo tarpu Agnesė di- 
džiuodamasi kišo į priekį savo paaugusį pilvą. Dar keletas dienų ir 
gims pirmasis jos vaikas, paskaičiavo Marta. Ji džiaugėsi kartu su 
jaunais žmonėmis, bet sulig kiekviena akimirka vis labiau stebėjosi 


keista šventės nuotaika. 

Jaunieji atrodė labai laimingi, jų tėvai taip pat patenkinti, svečių 
buvo daug, stalas padengtas kaip įmanoma įmantriau šiuo metų lai- 
ku. Bet šioje vestuvių šventėje nebuvo nei šokama, nei dainuojama. 
Visi, keldami tostus už jaunuosius, mesdavo atsargų, baimės kupiną 
žvilgsnį į Sebastianą. 

Peteris, jaunasis arklininkas ir buvęs vagis, įsiterpė į jų apmąsty- 
mus ir gaudydamas kvapą pranešė, kad jo ponų laukia du svečiai. 

— Jie atrodo gana įniršę, — tarė jis ir išsiviepė. 

Ši žinia suteikė Martai ir Kristianui galimybę ištrūkti iš niūrios 
šventės ir pagaliau pasekti kitus, jau senokai įsitaisiusius namuose. 

— Tai Sebastiano darbas, - eidamas Kristianas atsakė į nespėtą 
ištarti Martos klausimą. - Šokiai ir muzika yra velnio išsigalvojimai, 
išskyrus pamaldžias vienuolių giesmes. Žmonės tapo labai atsargūs. 
Ne be priežasties. 

Prieš namą jų laukė triukšmingas sutikimas. Mechthildai ener- 
gingai sukomandavus, visi dirbantys namuose buvo sustatyti prie 
įėjimo, kad pasveikintų kaimo šeimininką ir jo žmoną. Tomas, apsi- 
ginklavęs mediniu kardu, pribėgo prie motinos ir pranešė apie savo 
galimybes tapti riteriu. Iš karto po to jis pasisuko į savo seserį, kad 
parodytų jai keletą judesių. 

Martos žvilgsnis nukrypo į Joaną, kurios nematė ketvirtį metų. 
Dabar jai buvo beveik keturiolika — tiek, kiek buvo Martai, kai ši 
privalėjo bėgti iš savo tėviškės. „Netrukus turėsime tartis dėl būsimų 
jos vedybų, - mąstė ji. - Jei atvyks Randolfas su vyrais, jos grožis gali 
tapti pragaištingas. 

— Sveika sugrįžusi, - tarė mergaitė Martai. - Džiaugiuosi, kad 
visi vėl yra čia. 

Padelsusi ji pridūrė: 

- Ir jaučiu palengvėjimą, nes nebereikės vienai rūpintis viso kai- 
mo ligoniais. 

Marta žinojo, kad ji lengviau atsikvėpė ne tik dėl to, bet dar ir 
todėl, kad dabar prireikus galės gauti patarimų. Anksčiau jų beveik 


kasdien Martai reikėdavo iš pirmosios mokytojos, o vėliau iš Joze- 

fos. Joana taip pat bijojo to paties, kaip ir ji pati - užsitraukti Sebas- 
tiano nemalonę. 

Virėja iš karto pastebėjo, kad Martai reikėtų sočiai užvalgyti, be 
to, ir Klara savo amžiui buvo šiek tiek per liesa. Taigi maistas netru- 
kus buvo paruoštas. 

— O svečiams taip pat nunešti? - pasiteiravo Mechthilda. Jos bal- 
so tonas išdavė, kad visada bet kokiems lankytojams nepagailėdavo 
duonos ir vandens. 

„Pats laikas išsiaiškinti, kas tie paslaptingi svečiai“, - pagalvojo 


Kristianas ir kartu su Marta įžengė į salę. 


Ten viešpatavo mirtina tyla. Du nepažįstami vyrai sėdėjo nukrei- 
pę žvilgsnius į Jokūbą ir demonstratyviai atsukę nugaras Lukui. Šis 
sukryžiavo rankas ant krūtinės ir nepatenkintas spoksojo priešais. 

Įėjus namų šeimininkui, abu nepažįstamieji atsistojo ir nusilen- 
kė. 

Kristianas atpažino vieną iš jų - senosios Sidabrinės lapės žemių 
valdytoją. Jo vardas buvo Geraldas, atsiminė jis. 

— Būkite palaiminti, - pradėjo valdytojas ir iškart ėjo prie reika- 
lo. - Mūsų šeimininkas pageidauja, kad mes jaunąjį ponaitį Jokūbą 
nedelsiant pargabentume pas jį namo. 

- Jis dar nebaigė mokslų, - įsiterpė Kristianas. 

— Tai visiškai nesvarbu, - paprieštaravo Geraldas. - Jo tėvas su- 
sitarė dėl jo vedybų ir reikalauja, kad šis grįžtų vykdyti savo pareigų 
ir perimti palikimo. 

Kristianas trumpai susižvalgė su Luku, tada su Jokūbu. 

- Privalome jums padėkoti už viską, ko išmokėte jaunąjį ponaitį, 
ir pasirūpinti, kad jis nedelsiant išvyktų, - tęsė Geraldas. 

— Bet tikrai ne šįvakar. Pav..karieniaukite su mumis, pernakvoki- 
te čia ir pasiilsėję galėsite iškeliauti ankstų rytojaus rytą, - manda- 
giai pasiūlė Kristianas. 

— Paklusdami įsakymui, privalome palikti jūsų namus dar šian- 


dien, - šaltu veidu pranešė Geraldas. 

Jokūbas atsistojo. Pasirodė, kad per tą laiką, kurį Kristianas su 
Marta praleido pas jaunuosius, jis jau buvo susidėjęs savo daiktus į 
ryšulį. Nepažvelgęs į savo brolį, jis paplekšnojo per petį Konradui ir 
nusilenkęs žengė Kristiano link. 

— Mano pone, dėkoju už pamokas ir už galimybę jums tarnauti. 

Kristianas neleido vaikinui tiesiog apsisukti ir nueiti. Uždėjo 
ranką jam ant peties. 

— Tegul Viešpats tave saugo, - tarė jis ir pažvelgė Jokūbui tiesiai 
į akis. Pastarasis, atrodo, jautėsi prastai. - Kad ir kokie tėvo planai 
tavęs lauktų, niekada nepamiršk, ko tave mokiau - kovoti ir mokėti 
prisiimti atsakomybę, slegiančią kiekvieną tavo padėties vyrą. 

Kai Jokūbas netaręs nė žodžio jau norėjo išeiti iš kambario, Kris- 
tianas pasikvietė jį dar kartą. 

— Nenori atsisveikinti su savo broliu? 

Jis pamatė suliepsnojusias Jokūbo akis, bet valdytojas atsakė už 
buvusį ginklanešį. 

— Jis neturi brolio, - griežtai tarė jis. - Jokūbas yra vienintelis 
mano šeimininko sūnus ir paveldėtojas. 

Mandagiai nusilenkęs Martai, bet nežvilgtelėjęs į Luką, Jokūbas 
nusekė abiem vyrams iš paskos ir paliko salę. 

— Dabar jis privalo vesti Zigrūną? — išsprūdo Martai. - Vargšas 
vaikinas! 

— Jam nereikia tavo gailesčio, - tarė Lukas. Atrodė, tarsi išspjautų 
kiekvieną žodį. - Kaip jie pranešė, sužadėtuvės pagaliau nutrauktos 
ir ji grįžo į vienuolyną. Jis gaus jaunesniąją jos seserį ir kartu su ja 
mūsų tėvo žemes. O tai išgirdus, ši perspektyva — aš turiu omenyje 
žemę, ne nuotaką - jį taip sužavėjo, kad aš tapau visiškai nereikš- 
mingas. 

— Man labai gaila, - tarė Kristianas. - Pasirodo, tu netekai ne tik 
palikimo, bet ir brolio. Jokūbas dar nėra pasiruošęs prisiimti atsako- 
mybės už tiek daug žmonių. 


— Mano brolis mus dar nustebins, - liūdnai išpranašavo Lukas. 

„Skuba, su kuria Jokūbas išsižadėjo savo brolio, nereiškia nieko 
gera, - mąstė Marta. - Jei Jokūbas dėl teisės į titulą ir žemes aki- 
mirksniu atsisakė savo brolio, kaip jį sugadins valdžia, kai jis paga- 
liau ją perims?“ 

— Jis apsisprendė. Pasekmes turės prisiimti pats, - supykęs tarė 
Lukas. 

— O su juo visi valstiečiai ir pavaldiniai. Tikriausiai tai, ką norė- 
jau jam įdiegti, davė menkus vaisius, - negalėdamas nuslėpti nusi- 
vylimo pasakė Kristianas. 

Jis išėjo laukan ir nurodė virėjai, kad ši jau galinti patiekti mais- 


tą. 


Nors Marta ir Kristianas buvo vaišinti vestuvininkų, neatsisakė 
pavalgyti kartu su visais namiškiais. Kristianas visiems pristatė Hil- 
bertą, naująjį namų kunigą. Šis palaimino valgį ir sukalbėjo maldą. 
Po vakarienės jam buvo aprodyti svečių kambariai, įrengti specialiai 
jam, ir beveik baigta koplyčia. 

— Gera vieta, - tarė Hilbertas, su didele pagarba apžvelgęs patal- 
pą, kuriai dar turėjo būti dažomos sienos ir uždėtas stogas. 

— Jei turite idėjų ar pageidavimų dėl dažymo - girdėjau, kad puo- 
džiaus žmona turi nepaprastą talentą gražiai tapyti. Tad galėtume 
jos paprašyti, kad išdailintų sienas. 

— Jei tai daroma Dievo garbei, negaliu prieštarauti, - tarė Hil- 


bertas. 


Kol Kristianas su kapelionu ėjo į namus, Tilis priėmė sunkų 
sprendimą. Jis žinojo, kad Kristianas, norėdamas išgelbėti žmoną 
nuo mirties, buvo pasiryžęs r. :tgi nužudyti dvasininką. Bet ar jis 
duos leidimą tam, ką jo raštininkas buvo suplanavęs? 

Buvęs muzikantas buvo įžvalgus ir spėjo, kad šeimininkas atmes 
jo pasiūlymą kaip negarbingą. Bet jaunasis riteris Lukas atrodė pasi- 


ruošęs nusižengti visoms taisyklėms, ypač jei kalba ėjo apie šių namų 

damą. Muzikanto nebuvo įmanoma apmulkinti, taip pat gerai jis 
mokėjo suvaldyti savo veido išraiškas. 

Taigi Tilis susirado Luką ir nepastebimai pasikvietė jį laukan. 

— Ar žinote seną istoriją apie pasiuntinį, kuriam karalius turėjo 
įduoti laišką? — su vos jaučiama potekste, bet lyg tarp kitko paklausė 
jis. Lukas, kurio mintys vis dar sukosi apie įvykį su broliu, nieko ne- 
supratęs įsistebeilijo į jį. 

— Ten buvo parašyta, kad pasiuntinys turi būti nedelsiant nukirs- 
dintas, - tęsė Tilis. - Bet tai neįvyko, nes šis slaptomis perskaitė 
laišką ir pakeitė jo turinį. 

Tik dabar jaunasis riteris suprato, ko iš jo nori raštininkas. Kris- 
tianas turėjo užantspauduotą vyskupo laišką, kurį turėjo perduoti 
kunigui Sebastianui. 

— Keliaujantys dainiai išmoksta nemažai naudingų dalykų. Tarp 
viso kito yra ir tokių veiklų kaip klastoti raštus, be pėdsakų panai- 
kinti antspaudus ir vėl juos uždėti, — tarė jis. Pirmąkart po jų su- 
sitikimo Tilio veide pasirodė šelmiška šypsenėlė. - Duokite man 
pergamentą ir trumpam nusisukite. 

Lukas, kankinamas sąžinės, ištraukė laišką iš Kristiano ryšulio ir 
kartu su Tiliu nuėjo į jo kambarį. Bet pamatęs, kaip atsargiai Liud- 
milas atšildo vaško antspaudą, kad šis atkibtų nuo laiško, ir be ma- 
žiausių skrupulų atverčia laišką, jis nusiramino. 

Muzikantas permetė akimis raštą ir linktelėjo Lukui. 

— Čia rašoma tas pars, ką sakė vyskupas. Madam Marta gali gydy- 
ti toliau tol, kol Sebastianas bus šalia kaip liudininkas. 

— Tada jo laukia daug veiklos, - nuožmiai tarė Lukas. Tuo tarpu 


Tilis gražiai užklijavo pergamentą. 


Kita diena buvo sekmadienis. Žliaugiant lietui kaimo gyvento- 
jai nepatenkinti slinko arba skubėjo į bažnyčią. Kai kurie pavargę ir 
apsvaigę po vestuvių šventės. Kiti susirūpinę mėgino spėlioti, kodėl 
riteris Kristianas po mišių visus sukvietė susirinkti po kaimo liepa. 


Nearrodė, kad šeimininkas žada pranešti gerą naujieną. 


Pribuvėjos nuodėmė 309 


Kunigo Sebastiano pasirodymas ir rūškanas, pastabus žvilgsnis iš 
karto nutildė įsismarkavusius pašnekesius. 

Bet prieš jam pradedant mišias, garsiai braškėdamos prasivėrė 
bažnyčios durys. Visi atsisuko, kad pamatytų, kas savo pavėlavimu 
išdrįso sutrukdyti Dievo tarnui. Pamatę šį vaizdą, daugelis kaimo 
gyventojų persižegnojo. 

Randolfas, atvėręs abu bažnyčios durų kraštus, stovėjo įėjimo vi- 
duryje. Po uždelstos akimirkos, kuri suteikė jo pasirodymui kažko 
nežemiško, šviesiaplaukis uždarė paskui save duris ir ramiai perėjo 
per patalpą, žinodamas, kad visi žvilgsniai nukreipti į jį. Kardą pali- 
ko prie įėjimo, bet einant žvangėjo pentinai. Nužygiavęs iki pirmos 
eilės, jis atsistojo šalia Kristiano. 

—- Pamaniau, kad skirsiu tau žmonių Kai praneši saviškiams nau- 
jienas. Tam atvejui, kad gailestis visko nesugadintų, - pašaipiai su- 
kuždėjo jis. 

— Tavo žmonės yra paskutinis dalykas, kurio man dabar reikia, 
atkirto Kristianas. 

Kunigas Sebastianas metė į juodu piktą žvilgsnį, tada pradėjo 


mišias. 


Kol Kristiansdorfo gyventojai susirinko po kaimo liepa, nustojo 
lyti. Bet nuotaikos tai nepagerino. 

Kaip ir buvo tikėtasi, Kai Kristianas pranešė apie markizo įsaky- 
mą, pasigirdo pasipiktinimo kupinų šūksnių. Bet jie nutilo iškart, 
kai tik Randolfas visiems matant išsitraukė kardą. Senieji gyventojai 
prisiminė kruviną jo teismą prieš beveik penkerius metus ir skubiai 
persižegnojo. 

— Slėpk savo kardą, šiandien jo neprireiks, - griežtai tarė Kris- 
tianas ir palaukė, kol pašaipia. šypsodamasis Randolfas įvykdė jo 
prašymą. 

Tada vėl kreipėsi į kaimo gyventojus: 

— O gal labiau norite, kad visi galintys kovoti vaikinai ir vyrai 
būtų išsiųsti į karą? 

— Karas - puikus dalykas, užsitarnaujama šlovė ir parsigabenama 
grobio, - sušuko vienas jaunesniųjų. 

— Tu moki kautis ginklu? - pabarė jį Kristianas. - Jei ne, gali 
netekti gyvybės arba kurios nors galūnės, o moterys su vaikais bus 
paliktos vienos namuose ir laukai liks neapdirbti. 

Kristianas davė žmonėms akimirką, kad jie pamąstytų apie jo žo- 
džius, ir tęsė toliau: 

— Po kelių dienų atvyks markizo įgaliotiniai. Jie klausinės kiek- 
vieno iš jūsų, ką turite ir kiek uždirbate. Tada nustatys mokesčių, 
kuriuos turėsite mokėti, dydį. 

— Tam, kad nekiltų jokių neaiškumų, - įsiterpė Randolfas ir 
nutaisęs grasinamą veido išraišką uždėjo ranką ant kardo, - jei kas 
panorės apgauti markizą, bus apšauktas vagimi ir neteks rankos. Aš 
asmeniškai pasirūpinsiu, kad nuosprendis būtų įvykdytas. 

Tarp kaimo gyventojų nuvilnijo pasibaisėjimo kupinas šnabžde- 
sys. 

— Kaip mes galime būti tikri, kad mokestis bus paskirtas teisin- 
gai? —- sušuko vienas iš kalnakasių, o stovintys aplinkui pritarė. 

— Markizo vyrus lydės meistras Jozefas, jūsų kaimo vyriausiasis ir 
mano raštininkas, - paaiškino Kristianas. 

- Jei įvyktų nesusipratimas ar kuris manytų, kad nepavyks su- 
rinkti reikiamos sumos, praneškite man. 

— Kaip kilnu, — klastingai sukuždėjo Randolfas. - Pasakyčiau 
net — tu tarsi valstiečių bičiulis. 

Kristianas metė į jį rūškaną žvilgsnį ir vėl kreipėsi į žmones: 

— Tai dar ne viskas. Jūs žinote, praėjusiais metais buvo keletas 
kruvinų atpuolių. Privalome atkreipti dėmesį į tai, kad užpuolikai 
gali grįžti. Išplėskite akis ir jei pamatysite po kaimą šnipinėjantį ne- 
pažįstamąjį ar šiaip ką nors neįprasta, praneškite. 

Jis padarė trumpą pauzė ir permetė akimis minią žmonių - gyvy- 
bes, už kurias buvo atsakingas. Tada tęsė toliau: 

— Markizas atsiuntė mums dešimtį patyrusių sargybinių. Bet ir 


jūs patys turėtumėte ką nors daryti, kad apsaugotumėte savo nuo- 

savybę ir gyvybes. Mums reikia apsauginio pylimo. Markizas Otas 
įsakė, kad kiekvienas vyras skirtų tam vieną dieną per savaitę. Valdy- 
tojas Randolfas prižiūrės darbo eigą. 

Jis pakėlė ranką, kad nuramintų kylantį triukšmą: 

— Darykite tai dėl savęs, dėl savo saugumo ir gyvybės! 

Tada perleido žodį Randolfui, kuris užkišęs nykštį už diržo van- 
giai pranešė, kad kitą savaitę atsikels čia su savo šeimynykščiais bei 
dvariškiais ir kartu su statybos vadovu paskirstys vyrus gynybinės 
sienos statyboms. 

Nespėjus susirinkusiesiems išsisklaidyti, Randolfas užšoko ant 


žirgo ir nujojo tolyn. 


Kai visi buvo grįžę namo - tik Hilbertas buvo susitikime pas 
kunigą Sebastianą, - Kristianas pasikvietė Peterį. Išdidžiai išpūsta 
krūtine ir iš susijaudinimo raudonuojančiomis ausimis buvęs vagis 
apsižvalgė po kambarį. Be Kristiano, čia buvo dar keli jo šeimininko 
riteriai ir nieko daugiau. Argi tai nekvepia nuotykiu?! 

— Kalbama apie rimtą ir pavojingą reikalą. Turiu būti įsitikinęs, 
kad tu tylėsi, - rimtai tarė Kristianas ir rankos judesiu nutraukė sku- 
bius Peterio patikinimus. 

— Manome, kad Melchioro gauja netrukus sugrįš ir norės slap- 
čiomis iššniukštinėti kaimą. Todėl nuo šios akimirkos esi atleistas 
nuo darbo arklidėse. 

Kristianas pamatė, kad jo žodžiai pribloškė buvusį vagį. Bet ne- 
spėjus berniukui nieko pasakyti, jis tęsė toliau: 

— Nuo šiandien vienintelė tavo užduotis - esu tikras, kad tau kas 
nors šaus į galvą, - slampinėti po kaimą ir žvalgytis Melchioro žmo- 
nių. 

Po akimirkos sumišimo ja 1nuolio akys ėmė spindėti iš susižavė- 
jimo. 

— Turite omenyje, kaip Jūsų šnipas? Puiku! Galite manimi besą- 
lygiškai pasikliauti! 


Peteris jau norėjo bėgti, bet Kristianas sulaikė jį. 

— Jie neturi tavęs pamatyti ir jokiu būdu negali pastebėti, kad 
juos radai. Pagalvok apie teismo dieną! Jei pakliūsi Melchiorui į na- 
gus, jis tikrai tau atkeršys. 

— Ach, kad tai padarytų, pirmiausia turės mane sučiupti, - pa- 
niekinamai tarė Peteris. 

- Jauniklis, - saumurmėjo Kristianas ir iš karto nutaisė pačią pik- 
čiausią veido išraišką, kokią tik mokėjo. Tai suveikė iš karto. Berniu- 
kas išsigandęs sustingo ir atgailaudamas įsispoksojo į jį. 

— Tai joks žaidimas! Tavo užduotis labai svarbi ir aš nenoriu, kad 
tau kas nors atsitiktų. 

Jis pasilenkė prie išgąsdinto berniuko. 

— Tada mums nebus jokios naudos. Jei ką nors atpažinsi, nedary- 
si nieko kito, tik nedelsdamas praneši apie tai man arba mano žmo- 
nėms. Aišku? 

— Taip, pone. O kiti berniukai iš mūsų gaujos taip pat gali prisi- 
jungti? 

— Ar galiu jais pasikliauti? 

Peteris energingai linktelėjo. 

— Tada pakviesk juos čia, noriu pasikalbėti. 

Peteris nubėgo ir po kurio laiko grįžo su keturiais vaikinais, kurie 
anksčiau priklausė Melchioro gaujai, bet nusprendė pasilikti kaime, 
kad dirbtų ir gyventų garbingai. 

Kitus keturis, išdidžiai stovinčius prieš jį, Kristianas priėmė lygiai 
taip pat griežtai, kaip ir savo jaunąjį arklininką. Jis žinojo, kad jie, 
kaip buvę kišenvagiai, buvo apsukrūs ir mokėdavo išsišniukštinėti, o 
kada reikia - nepastebimai dingti. Bet juk jie - buvę Melchioro pa- 
sekėjai, šiek tiek vyresni ir beatodairiški. Jis nenorėjo, kad nuotykių 
troškimas ir menkiausias neatsargumas kainuotų jiems gyvybes. 

— Mūsų susitarimas lieka paslaptyje: nuo dabar jūs tarnaujate 
man, - pranešė jis. - Mokėsiu jums tą pačią sumą per savaitę, kaip 
ir Hervarto žmonėms. Bet jei tikrai norite tarnauti man taip, kad 


likčiau jumis patenkintas, žiūrėkite, kad jums nieko nenutiktų! 

Po valgio Kristianas pakvietė į savo kambarį visus, kuriais labiau- 
siai pasitikėjo: Luką, Gerą ir Richardą, Hervartą, kaip sargybinių 
vadą, Tilį, savo ginklanešį Konradą ir, visų nustebimui, Kuną ir 
Bertramą. 

Išblyškusi Marta įpylė visiems vyno ir atsisėdo netoliese, žinoda- 
ma Kristiano norą, kad ir ji dalyvautų pasitarime. 

— Karo taryba? - tarė Lukas, apžvelgęs susirinkusiuosius. 

— Karo taryba, - trumpai patvirtino Kristianas. Per paskutines 
savaites jis apgalvojo daug būdų, kaip apsaugoti kaimą. Stebėjimo 
bokštai buvo užimti, paskutiniai medžiai, galintys užstoti vaizdą 
aplink kaimą, nukirsti. Pašalus žemei, vyriausiojo kalnakasio įsaky- 
mu buvo užtvenkta upė, kad tuščia teritorija virstų pelkėmis. Taip 
galimi užpuolikai bus priversti naudotis gerai saugomais keliais. 

Bet dabar laiko pasiruošimams nebebuvo. Kova galėjo prasidėti 
kiekvieną dieną. 

— Du Hervarto vyrai taip ir negrįžo iš užvakarykščio žvalgybinio 
žygio, - be užuolankų pradėjo jis. - Paieškos neduoda jokių vaisių — 
nei vyrų, nei jų kūnų ar gaujos, kuri būtų apsistojusi miške. Esame 
priversti manyti, kad užpuolikai jau yra čia, kažkur netoliese, kad jie 
stebi kaimą ir planuoja kitą antpuolį. 

- Išsiųsti dar daugiau žmonių, kad apieškotų mišką? — pasiūlė 
Hervartas. 

— Ne. Jokių beprasmiškų paieškų miške. Penki ar dešimt vyrų ne- 
turi jokių šansų prieš tokią didelę ir ginkluotą gaują, kokią mes įsi- 
vaizduojame. O mes be jų neišsiversime. Turime apsiuostinėti čia. 

— Kol jie šnipinės kaimą, - tarė Hervartas ir patenkintas linkte- 
lėjo. 

— Būtent. Ankstesni užpuolimai parodė, kad jie žinojo, kas čia 
vyksta, nors ir ne viską. Priv :lome aptikti išdaviką, jei toks yra, — 
tardamas šiuos žodžius jis ragindamas pažvelgė į Martą, — ir būti 
atidūs, kad neįslinktų joks nepažįstamasis. 

Kristianas papasakojo apie savo susitarimą su Peteriu ir buvusiais 


jo vagių gaujos nariais. 

— Kunai, Bertramai. 

- Taip, pone, - vienu balsu tarė abu septyniolikmečiai. Jie žiūrė- 
jo į jį rimtai nusiteikę, nekantraudami, akivaizdžiai didžiuodamiesi 
tuo, kad buvo pakviesti į pasitarimą su artimiausiais Kristiano pati- 
kėtiniais. 

— Stebėsite berniukus, kad niekas nenukreiptų jų dėmesio. O 
kai jie ką nors ras, paslapčia seksite nepažįstamuosius, kol kartu su 
Hervarto žmonėmis atvyksiu padėti. Atlikdami šią užduotį jūs tu- 
rėtumėte persirengti. 

Raudonplaukis ir juodaplaukis jo draugas susižavėję užduotimi 
linktelėjo. Jau daug kartų jiems teko persirengti ir įslinkti pas prie- 
šus, taip pat ir prieš kelerius metus viską lemiančioje Kristiano ko- 
voje su Randolfo žmonėmis, sėjusiais kaime smurtą ir prievartą. 

- Bet jums taip pat galioja viena taisyklė: jokių neapgalvotų 
žygių! — tarė Kristianas. - Stebėkite juos ir pabandykite slapta iš- 
šniukštinėti jų slėptuvę. Tada grįžkite atgal ir mes sukursime mūšio 
planą, kaip galėtumę juos nugalėti. 

Kristianas kreipėsi į riterius. 

— Nuo dabar praleisime kuo daugiau laiko dirbdami su Hervarto 
vyrais. Hervartai, sustiprink sargybą. Nuo šiandien kiekvieną naktį 
po kaimą vaikščios patruliai. 

Akimirką padelsęs pažvelgė į Luką. 

- Žinau, tau reikia taupyti. Bet turėtum vėl atkurti savo gerus 
santykius su viešnamiu. Jei kur nors netoliese slepiasi jų būrys, tik- 
riausiai dauguma vyrų vis šliaužia šių namų link. Merginos žinos, 
kuris iš jų klientų kaime yra svetimas. 

Lukas linktelėjo. 

— Gal galėtum paprašyti viešnamio valdytojos, kad ji slapta atei- 
tų pas mane pasikalbėti, - įsiterpė Marta. 

Viešpataujant Sebastianui ji nebegalėjo atvirai susitikti su rau- 
donplauke Tilda. „Greitai mūsų visų gyvenimas virs vientisu slaptu 
sąmokslu“, - karčiai mąstė sau Marta. 


— Gera mintis, - pagyrė žmoną Kristianas. 

Kiti jo nurodymai buvo skirti Tiliui. 

— Kai kartu su markizo vyrais keliausi nustatyti mokesčio kiek- 
vienam vyrui, atidžiai klausykis ir stebėk, gal sužinosi ką nors įtarti- 
na. Ir kartu pasistenk, kad tai nevirstų agresija. 

— Kaip? Be ginklų? - paklausė liesasis raštininkas ir nusivylęs pa- 
kėlė rankas. 

— Perspėsiu Randolfą, kad tvarkingai neapsvarsčius bylos nebūtų 
įvykdytas joks nuosprendis. 

— Kitaip netrukus kaimas taps žinomas vienarankių kaimo pava- 
dinimu, - niūriai tarė Geras. 

Kristianas nenugirdo pastabos. 

— Jei kils rūpesčių, iš karto ateikite pas mane arba pas mano ri- 
terius. 

Konradas, sėdintis šalia jo, ėmė muistytis. 

— Šeimininke, dar neskyrėte man užduoties, - pagaliau priminė 
apie save. 

Kristianas rimtai pažvelgė jam į akis. 

— Visomis jėgomis paspartinsi savo mokslus. Daugiausia kovą 
kardu ant žirgo ir be jo. O dabar, - jis nusišypsojo, - pamokysiu tave 
sudėtingų triukų, kurių visą tą laiką norėjai išmokti. Jei Lukas arba 
aš neturėsime tam laiko, tavimi pasirūpins Geras ar Richardas. 

Kalbant toliau, jo balsas vėl surimtėjo, nes Kristianas žinojo, kad 
Konradas norėjo išgirsti visai ką kita. 

— Tau galioja kategoriškas mano nurodymas: laikykis kuo ato- 
kiau nuo visų ginkluotų kovų. Tavo pareiga užpuolimo atveju pasi- 
rūpinti, kad kaimo gyventojai pasislėptų bažnyčioje. Apsaugok juos 
ir mano šeimą. 

— Bet pone... - norėjo paorieštarauti markizo Ditricho sūnus. 

Kristianas šiurkščiai jį nutraukė. 

— Tai mes jau apkalbėjome. Tu vis dar ginklanešys, ne riteris, ir aš 
prieš Dievą ir tavo tėvą esu atsakingas už tavo gyvybę. Tai paskutinis 


mano žodis. 

Kristiano dėmesį patraukė tai, kad Marta, žvelgdama į Konradą, 
mirtinai išbalo. 

Kai visos užduotys jau buvo aptartos, jis išsiuntė savo vyrus atgal 
į jų kambarius. Tada atsisuko į Martą ir susirūpinęs čiupo jai už ran- 
kų. Jos buvo ledinės, nors kambaryje degė ugnis. 

— Ką pamatei, kai kalbėjausi su Konradu? - nedelsdamas paklau- 
sė jis. Tada atsistojo ir įpylė karšto vyno. Rūpestingai dėliodama žo- 
džius ji sudrebėjo, truktelėjo pečiais ir apėmė delnais taurę. 

— Pamačiau jį gulintį pievoje, paskendusį kraujyje... Šį vaizdą jau 
esu mačiusi... prieš kurį laiką... Tada maniau, kad tai susiję su marki- 
zu Ditrichu... Bet tai buvo jo sūnus! 

Sukrėstas jis apglėbė ją. Galvoje sukosi daugybė minčių. 

Būtent dabar jis neteko ginklanešio, neteko dėl valdžios ir turto 
troškimo. Jis nebeturėjo jokių iliuzijų, kad Jokūbas tik norėjo pa- 
klusti tėvo įsakymams, nes vaikino akyse pamatė triumfą dėl to, kad 
pranoko savo brolį, kurio pavyzdžiu nesekė. 

Kristianas buvo įsitikinęs, kad Konradas sektų tėvo pavyzdžiu ir 
atsispirtų tokioms pagundoms. Jis rimtai ruošėsi vieną dieną teisin- 
gai valdyti savo žemes. Bet nuo mirties mūšio metu jis gali apsaugoti 
jį tik kiek įmanoma geriau parengdamas kovai. Vis dėlto net ir šis 
kelias nebuvo visiškai patikimas. 

— Jei kaimui iškils pavojus, išsiųsiu jį į Meiseną, - nusprendė 
Kristianas. - Arba pas vienuolius. - Oto paliepimu pusiaukelėje į 
Meiseną buvo statomas vienuolynas, savo duris atversiantis kitais 
metais. 

— Gerai, - Marta giliai įkvėpė. Vieną akimirką ji sudvejojo, bet jis 
žinojo, kas slegia žmoną. 

— Yra dar kai kas, ką noriu pasakyti. 

Kristianas susirūpinęs pažvelgė į nerimastingą jos veidą. Jis buvo 
iškreiptas susirūpinimo, akys pajuodusios. Viduje kažkas susitrau- 
kė, jis prisiminė ginčą su Luku, jo nuogąstavimus dėl to, kad kanki- 
nimai galėjo sužeisti ją visam gyvenimui. Ar ji kada nors bus tokia 


pat drąsi, ryžtinga, kokią kadaise jis taip vertino ir mylėjo? 

Galbūt jis per greitai šito norėjo. „Padariau klaidą, leisdamas jai 
dalyvauti šiame pasitarime, - mąstė jis. - Galbūt net nederėjo jos čia 
parsigabenti. Vietoje kalbų apie būsimą kraujo praliejimą jis galėjo 
ją kartu su Joana pasiųsti į vaistažolių darželį arba pas Mechthildą, 
kad ši savo plepumu ją prablaškytų. 

Marta, prieš tardama žodžius, vėl giliai įkvėpė. 

— Praėjusį rudenį, kai nusikaltėliai užpuolė sidabro krovinį, pa- 
jutau tą akimirką, kai ėmė tekėti kraujas. Klara ėmė verkti tą pačią 
sekundę. Gali būti, kad klystu. Bet paskutinėmis savaitėmis labai 
atidžiai ją stebėjau... Ir bijau, kad... Ji jau tai turi... 

Po tokio prisipažinimo Kristianas neteko amo. 

— Juk jai dar nėra nei dvejų metų! Kaip ją apsaugosime ir apgin- 
sime? - nusiminusi sušuko Marta. - Net aš pati nežinau, kaip galiu 
taip gyventi — visada stebima Sebastiano, visada bijodama Randol- 
fo... Bijodama dėl tavęs ir dėl visų, kuriuos myliu! 

Marta pakėlė drebančias rankas ir nuleido ant kelių. 

— Dar nepraėjo nė dvi dienos, kai esu čia, ir jau bijau, kad neiš- 
tversiu. Droviuosi savo baikštumo. Sėdžiu čia ir laukiu. Laukiu, kad 
kas nors atsitiktų! O kažkas baisaus tikrai atsitiks, tai neišvengia- 
ma... 

Neryžtingai ji tęsė toliau: 


— Buvai teisus. Tai tikrai nebe tas kaimas, kurį pažinojau. 


Kitą rytą veriama nepatiklaus Sebastiano žvilgsnio ji ėmė ap- 
žiūrinėti ligonius. Prieš tai ji dar išsiuntė Joaną į jos brolio namus. 
Oficialiai, kad padėtų besilaukiančiai Karlo žmonai. Ji norėjo, kad 
mergaitė, kiek tik buvo įmanoma, išvengtų Sebastiano kontrolės. 

Hansas ir Fridrichas, abu vežikai, buvo pirmieji ir kaip visada 
paprašė Martos šiek tiek raudonojo aliejaus skaudančiai nugarai ir 
sutrūkinėjusiai rankų odai. 

— Privalau pakviesti kunigą, - tarė ji, paprašiusi vidun senus pa- 
Žįstamus, kuriuos pirmą kartą sutiko tada, kai kartu su visu būriu 
naujakurių, vadovaujamų Kristiano, keliavo per tamsųjį mišką. 

— Girdėjome apie tai, — tarė Fridrichas, vyriausias iš brolių, ir 
glostydamas žylančią barzdą padrąsinamai sumirksėjo. 

Sebastianas jau stovėjo tarpduryje, tarsi būtų laukęs, kol Marta jį 
pakvies. „Nejaugi jis daugiau neturi ką veikti?“ — mąstė ji. 

Iškart po jos grįžimo Kristianas pareikalavo, kad Tilis nuvestų 
kunigą į vaistažolių darželį, o jos džiaugsmas buvo dvigubas dėl to, 
kad įrengė jį lyg vienuolyno daržą. 

Tada Sebastianas panoro pamatyti jos medikamentų atsargas, 
bejėgiškai rausėsi tarp rūpestingai sukabintų džiovintų žolelių, už- 
kimštų indelių, uostė jų turinį, Martai, draskomai įtūžio, pradėjus 
virti, klausėsi tikslaus kiekvienos mikstūros aprašymo. 

— Ar galiu pradėti? - galų gale paklausė ji, kruopščiai nuslėpusi 
nekantrumą. - Šie žmonės kenčia, nenoriu versti jų laukti ilgiau nei 


būtina. 

Nutaisęs išdidžią veido išraišką Sebastianas davė savo leidimą. 

— O, aš galiu palaukti, - nuskambėjo tvirtas Fridricho balsas. — 
Atlikite savo pareigą, tėve, kad kiekvienas įsitikintų, kad visa tai Die- 
vo malonėje. Rankos peršti jau ilgai, todėl pusdienį tikrai palauks. 

Marta nustebusi žvilgtelėjo į Fridrichą, kuris, atkišęs savo letenas, 
jai vėl mirktelėjo. 

Vyriausias brolis reguliariai prašydavo jos pagalbos, nes įrempus 
raumenis sustingdavo nugara. O Hansas skundėsi podagros apimto- 
mis rankomis. Bet šelmiška vežiko išraiška rodė, kad geriau neužda- 
vinėti jokių klausimų. Gal jis norėjo išvengti smerkiamų Sebastiano 
pastabų, kai ji imsis nugaros? 

Prieš įmasažuodama Fridrichui jonažolės aliejaus, ji pasielgė ap- 
dairiai: garsiai sukalbėjo maldą. Pakenkti tai negalėjo, vežikui nuo 
darbo vėjyje tikrai dažnai turėjo skaudėti ir rankos. 

— Ak! Jau daug geriau! — suaimanavo Fridrichas. - Šitaip turėjo 
padėti vaistažolė, pavadinta krikštytojo vardu. Daro stebuklus kaip 
šventasis Jonas. Tiesa, tėve? 

Taip užkalbintam kunigui neliko nieko kita, kaip niurzgiai su- 
tikti. 

Iš už Sebastiano nugaros Hansas sąmoksliškai nusivaipė. Juokda- 
riais praminti broliai išgalvojo šį nedidelį spektaklį tam, kad padėtų 
Martai. 

Jie nebuvo vieninteliai. Po vežikų atėjo Berta ir be galo rimta 
veido išraiška paprašė angelo šaknies. Ir taip visą popietę ėjo vienas 
Kristiansdorfo gyventojas po kito, klausdami apie vaistažoles, pava- 
dintas šventųjų vardais. 

Marta buvo sujaudinta ir kartu slapta pralinksmėjusi dėl tokio 
elgesio. Galų gale juk Sebastianas negalėjo žinoti, ar bent vienas 
lankytojas tikrai kuo nors sirg 2, nes visos ligos buvo apibūdinamos 
labai išsamiai. Ji neįsivaizdavo, kas suorganizavo šį vaidinimą, bet 
taip bent galėjo ištverti tai, kad Sebastianas nesitraukė nuo jos nė 
per žingsnį ir kišo nosį į kiekvieną tepalo indelį, kurį tik ji paimdavo 


į rankas. 

„Nekantriai laukiu pirmojo gimdymo, - nuožmiai mąstė ji. - Ar 
jis užšliauš ant stogo ir stebės pro skylę?“ 

Gimdymo metu negalėjo dalyvauti joks vyras. Todėl ji tarpinin- 
kaujant Lukui susitarė su viešnamio valdytoja, kad atėjus Agnesės 
gimdymui jos susitiks. Tuo metu neatrodė, kad gali kilti sunkumų, 
tačiau pirmo vaiko gimimas truko kaip įprasta ilgai. Dievui pano- 
rėjus, jis įvyko naktį, kaip ir dauguma, taigi Tilda galėjo patekti pas 
Martą nepastebėta, apsimetusi viena iš slaugių, visada padedančių 


gimdymo metu. 


Nepaisant malonios pradžios, nuolatinis dvasininko buvimas ša- 
lia, jo pastangos spraustis kuo arčiau, kad nieko nepraleistų, niurz- 
gantis jo balsas, kišimasis ir net šlykšti nuo jo sklindanti smarvė vis 
labiau tampė Martos nervus. Netrukus ji privalėjo sukaupti visas 
jėgas, kad nedrebėtų rankos, ir bijojo bet kurią akimirką prarasti sa- 
vitvardą. Dešiniajame smilkinyje vėl ėmė ryškėti seniai pažįstamas 
dunksintis skausmas. Ypač tada, kai svarstė, ar pirmosios išpažinties 
metu naujajam nuodėmklausiui prisipažinti, kad iš visos širdies ne- 
kenčia dvasiškio. 

Bet Marta džiaugėsi tuo, kad dauguma kaimo gyventojų nesilei- 
do apžiūrimi stebint nepatikliojo kunigo akims ir mieliau siųsdavo 
pas ją vaiką arba tarnaitę, kad šie paimtų vaistus. 

Jos šeimynykščiai jautė Sebastianui didžiulę antipatiją - juk 
jiems teko pažinti jį kaip Zigrūnos nuodėmklausį. Ir toliau lankyda- 
vo Martą, kai tik jis šniukštinėdavo jai už nugaros. 

— Gal man netyčia užminti jam ant kojos? — sušnabždėjo jai 
Peteris, grįžęs iš jam pavestos žvalgybos, kad paprašytų virėjos ko 
nors valgyti. O Mechthilda į kiekvieną bokalą alaus, kurį duodavo 
Sebastianui, pripildavo per daug vandens ir suvaidinusi nepaprastai 
nuolankią paklausdavo, ar jis pakankamai silpnas, kad nevestų į gir- 
tuoklysrę. 

Nepaisant to, galvos skausmas netrukus tapo toks nepakeliamas, 


kad Marta nebegalėjo suregzti minties. Ją vis dažniau apimdavo 

jausmas, kad už jos stovi ne Sebastianas, o tas vyras plėšrūno veidu. 
Ji jau tikėjosi kiekvieną akimirką išgirsti šnabždesį: „Ji ragana. Su- 
deginkite ją!“ 

Ir nors kiekvieną vakarą ji virdavo stiprų migdomąjį gėrimą, kad 
rastų bent šiek tiek ramybės, naktį dažnai pabusdavo garsiai šauk- 
dama. 

Tada Kristianas apglėbdavo ir šnibždėdavo norėdamas nuramin- 
ti. Kol ji vėl pasinerdavo į košmariškus sapnus. 

Iš padrikų žodžių, kuriuos išrėkdavo sapnuodama, Kristianas su- 
prato, ko ji bijojo. 

— Tas vyras piktais veido bruožais tau nieko nebepadarys, - ra- 
mino ją. - Daugiau niekam. 

Ji klausiamai pažvelgė į vyrą, bet suprato, kad jis nieko daugiau 
nepasakys. Buvo dalykų, kurie likdavo neišsakyti net tarp sutuokti- 
nių. 

Lyg visko dar nebūtų per akis, kitą dieną į kaimą atvyko Ran- 
dolfas. O kartu su tarnais — ir jo žmona, keturmetis sūnus bei abu 
markizo įgaliotiniai, kurie turės nustatyti mokesčius kaimo gyven- 
tojams. 

Meistras Jozefas, medžiagų pirklys ir kaimo seniūnas, nuskubėjo 
priešais nešini pirmąja pasveikinimo taure. Randolfas nugėrė di- 
džiulį gurkšnį, susiraukė ir perdavė gėrimą savo palydovams. 

Pirklys uoliai nusilenkė. 

— Jei panorėsite, maloningasis pone, jūs ir jūsų žmona esate lau- 
kiami mano namuose. Tuoj pat liepsiu paruošti jums valgyti. 

Randolfas metė žvilgsnį į kaimo seniūną, parodė jam palaukti 
ir paskirstė nurodymus savo žmonėms. Tada kartu su savo šeima ir 


palydovais nusekė paskui Jozefą. 


Artimiausiomis dienomis atvyko dar dvylika Randolfo riterių su 
savo ginklanešiais, kai kurie net su šeimomis, ir apgyvendino aplink 


pilį esančią vietovę. 


322 SABINE EBERT 


Dėl to, kad žiema truko trumpai, naujieji namai jau buvo baigti, 
net ir Randolfo dvaras. 

Sargybiniai rado savo vietą pirmajame aukšte bokšto, kurio 
sienos buvo beveik dešimties pėdų storio. Bet kol kas jis negalėjo 
tarnauti pagal paskirtį, mat dar nebuvo įrengtas iki galo. Ateityje į 
jį bus galima užlipti tik iš lauko pastatomomis kopėčiomis, kurios 
užpuolimo atveju bus užtraukiamos į viršų. 

Po dabartiniu stebėjimo postu buvo įrengtas kalėjimas, ir kaimo 
gyventojus jau ėmė lankyti niūrios mintys, kuris iš jų pirmasis susi- 
pažins su šia skyle. 

Randolfas skubino statybininkus, kad kuo greičiau baigtų statyti 
bokštą. Nuo dviejų iki dešimties ginkluotų vyrų prižiūrėjo sienos sta- 
tybos darbus. Ji buvo statoma aplink išdygsiantį pastatų kvartalą. 

Tuo metu Richenza vertė tarnaičių, pasirinktų šiame kaime, gy- 
venimą pragaru. 

Šiurpios kalbos sklandė po kaimą lyg sausi lapai rudenį: kad ji 
vos neužmušė vienos mergaitės dėl menkos smulkmenos, o mažoji, 
kuriai tebuvo vos aštuoneri, keletą dienų negalėjo vaikščioti; kad ji 
visus plakdavo jojikų rimbu ir taip vienas tarnas neteko akies. 

Marta girdėjo, kad antrasis Randolto žmonos vaikas mirė gim- 
dymo metu: aplink jo kaklą buvo apsisukusi virkštelė. 

Bet visas gailestis dingo sužinojus apie žiaurumą, kurį Richenza 
rodė žmonėms, atiduotiems jos žinion prieš jų pačių valią. Galbūt, 
drebėdama mąstė Marta, taip pildosi senosios Gretos prakeiksmas, 
kuriuo ji išpranašavo Randolfui, kad jo sūnūs gims negyvi. Tai buvo 
paskutiniai Gretos žodžiai prieš Randolfui ją nuduriant. 

Iš kaime sklandančių gandų Marta taip pat sužinojo, kad serga 
Randolfo pirmagimis, beveik tokio paties amžiaus kaip Tomas. Bet 
Richenza nėjo prašyti jos patarimo, nors įsikeldama į kaimą ji apsi- 
mestinai džiaugsmingai pasveikino Martą kaip naująją kaimynę ir 
draugiškai apkabino. Ji pasikliovė chirurgu, atvykusiu kartu su ja ir 
įsikėlusiu į sudeginto mediko namą. Dar jų atvykimo dieną Marta 


pamatė į jo namus einantį kunigą Sebastianą. 

— Lažinamės, kad prireiks nuleisti kraują? - samurmėjo Kunas. 

Neilgai trukus šie žodžiai pasitvirtino. Kito apsilankymo metu 
Sebastianas išdidžiu tonu pareiškė, kad jos gydymas visiškai nenau- 
dingas, nes ji nesinaudoja kraujo nuleidimo metodu ir nesiremia 
keturių sulčių mokslu. 

Dabar ji žinojo, kad turi pasisaugoti dvigubai: kunigo ir nepažįs- 
tamo chirurgo. Nes Jozefos žodžiai apie liepsnojančią raganų laužo 
ugnį dar nebuvo pamiršti. 

Randolfo kaimynystę buvo beveik įmanoma ištverti — šviesia- 
plaukis nesiartino prie jos. Bet tai galėjo pasikeisti kiekvieną dieną. 
Ypač dėl to, kad Randolto būrys pasipildė dviem senais pažįstamais: 
vyresniuoju netikrų Kuno broliu ir jo žmona Gertrūda. Prieš kurį 
laiką Martinas sekiodavo Martą ir net pabandė paimti ją jėga, o da- 
bar įstojo į Randolfo vyrų gretas. Kunas jį pamatė pirmasis ir nega- 
lėjo patikėti savo akimis, pamatęs netikrą brolį Randolto sargybinių 
būryje. 

„Mūsų motina apsiverstų kape, - liūdnai pagalvojo jis. - Tu iš- 
davike, tarnauji tam, kurio ranka ją pakirto! Gėda tau, maras ir cho- 
lera!“ 

Martinas ir jo žmona, apkaltinusi Martą raganavimu, po Kristia- 
no pergalės prieš penkerius metus pabėgo gyventi į netoliese esantį 
Bertoldo valdomą kaimą. Tai, kad jie išdrįso vėl čia pasirodyti, ne- 
žadėjo nieko gera. 

Dar du seni pažįstami perėjo į Randolfo pusę: Grizelda ir Hilde- 
brandas, buvęs kaimo seniūnas. Valdytojas pavedė jiems prižiūrėti 


savo tarnautojus. 


Kunigas Sebastianas kaimo gyventojams griežtai uždraudė Val- 
purgijos naktį kurti laužus ir E vęsti, nes tai esą pagoniškas paprotys. 
Niekas neišdrįso jam prieštarauti. : 

Kaimo jaunimas buvo nusivylęs, nes šokinėjant per laužą pasitai- 
kydavo galimybė paerzinti tau patinkantį žmogų, išsiaiškinti simpa- 


tijas ar pavogti bučinį. 

Nepaisant draudimo, paskutinę balandžio naktį po atviru dan- 
gumi susirinko grupelės žmonių, kad pasišnekučiuotų prie bokalo 
alaus. 

Marta ir Kristianas su savo draugais taip pat sėdėjo prie savo 
namų po kaimo liepa ir mėgavosi gražia pavasario naktimi. Jie buvo 
pasikvietę Joną ir besilaukiančią jo žmoną, taip pat Karlą ir Agnesę, 
kurios gimdymas galėjo prasidėti bet kurią akimirką. 

Kaip ir dauguma tylių pokalbių, jų pašnekesys taip pat pasisuko 
apie mokesčių reguliuotojus, vaikščiojančius iš namo į namą. 

Iš Tilio pasakojimų ir keleto kaimo gyventojų skundų Kristianas 
žinojo, kad drobių pirklys nebuvo tas žmogus, iš kurio tokiais atve- 
jais būtų galima tikėtis pagalbos. Jis nė karto neužtarė kaimo gyven- 
tojų. Kai kurie net kaltino jį, esą Jozefas siūlė žmonėms mokėti dar 
didesnę rinkliavą. 

— Juk jie norėjo, kad jis taptų kaimo seniūnu, - piktai tarė Lu- 
kas. - Dabar privalo su tuo susitaikyti. 

Tuo tarpu Martos dėmesys buvo nukreiptas į Agnesę. Pamačiusi, 
kad jaunoji Karlo žmona vėl prikando lūpą ir slapta parėmė nugarą 
rankomis, pertraukė pokalbį. 

— Nuo kada? - tepaklausė ji. 

— Nuo pietų, - skausmo iškreiptu veidu tarė Agnesė. 

— Tada dar yra laiko. Bet mes turėtume pereiti į jūsų namus. 

Vyrai nieko nesuprasdami pažvelgė į abi jaunas moteris. 

— Laikas, vaikas nori į šį pasaulį, - šypsodamasi Marta tarė Kar- 
lui. - Tu būsi tėvas! 

Jaunasis kalvis vieną akimirką įsispoksojo, tada sudejavo. 

— Visagali, saugok mus. Bet tik ne dabar... Ir taip staiga! 

Kristianas perbraukė savo juodą barzdą, kad nuslėptų suglumu- 
sią šypseną, tada instinktyviai prisiminė tą dieną, kai Marta gimdė 
pirmąjį jo vaiką. 

Agnesė nusijuokė. 

— Kada daugiau, kvailiuk? - švelniai tarė ji. - Turėjai pakanka- 


mai laiko priprasti prie šios minties. 

Karlas pašoko, ėmė blaškytis į visas puses, tada pripuolė prie 
Agnesės ir paėmė jos rankas. 

— Tikrai negaliu tau padėti? Pažadėk man, kad susidorosi su 
tuo. 

Agnesė vėl nusijuokė, šįkart skausmo iškreiptu veidu. 

— Pasilik čia, išgerk su kitais dar vieną bokalą arba du ir pasimels- 
kite už mane ir kūdikį. 

Kad ir kaip stengėsi to neparodyti, ji bijojo, nors pasitikėjo Mar- 
tos sugebėjimais ir jos buvimas šalia ramino. Bet per daug moterų 
mirdavo gimdymo metu arba po jo, todėl žiūrėti į tai lengvabūdiš- 
kai buvo neįmanoma. 

Ji pabučiavo Karlui į skruostą ir švelniai pavėlė plaukus. Tada pa- 
juto artėjančius naujus spazmus ir dejuodama atsisėdo ant suolo. 

Marta tuo tarpu susirado viską, ko galėjo prireikti. Su nepaken- 
čiamu Sebastianu susitarė, kad jis bus pakviestas prieš pat gimstant 
kūdikiui. Tam, kad vaikas būtų laiku pakrikštytas. 

Ji paėmė Agnesei už rankos, pakėlė ją ir leido atsiremti, kad pa- 
dėtų nueiti iki Karlo namo. Jonas su Karlu nugabeno ten gimdymo 
krėslą. 

Eidama Marta dar kartą atsigręžė. 

— Lukai, gal norėtum tinkamai išnaudoti šį gražų vakarą? 

Šis iš karto suprato. Plačiai išsiviepęs jis atsikėlė ir nuo apsiausto 
nusipurtė keletą trupinių. 

—- Gera mintis... 

Šypsena nedingo iš jo veido ir einant į viešnamį. Tikriausiai jam 


teko vykdyti ir daug nemalonesnių užduočių. 


Kartu su Agnese įžengusią ; Karlo namus Martą užliejo priešta- 
ringi jausmai. Čia teko gyventi ir jai, senojo Viprechto, Karlo, Joa- 
nos ir Marijos tėvo, žmonai. Jo žmona mirė pakirsta džiovos, kelyje 
į čia, ir prieš iškvėpdama paskutinį kartą privertė Martą pasižadėti, 


kad ši pasirūpins jos vaikais. 

Po naujakurių atvykimo į būsimo kaimo vietą Grizelda ėmė 
spausti, kad Marta tekėtų už senojo našlio ir prižiūrėtų jo namus. 
Marta pasibaisėjo šiuo pasiūlymu. Ji privalėjo priprasti prie šios 
minties, ištekėti tam, kad nemirtų iš bado, nors visada galvojo, kad 
bus atiduota vienam iš jaunesnių vaikinų. 

Kai Randolfas ir jo draugai ją užpuolė, išniekino ir pagrasino pri- 
daryti sunkumų Kristianui, jei tik ji kam nors apie tai papasakos, 
Marta sutiko tekėti už Viprechto. 

Jos santuoka jau pirmosiomis dienomis virto katastrofa. Vyras 
kaltino ją savo raganiškais burtais apkerėjus jo vyriškumą. Čia, šioje 
trobelėje, pabandžius apginti Joaną, jis puolė ją su medžio pliauska. 
Anuomet būtų ją primušęs, jei tik Karlas nebūtų įsikišęs. 

Agnesės rankos šiek tiek pakeitė namus. Pakito jie dar ir dėl to, 
kad Karlas, dirbdamas kalviu, daugiau uždirbdavo. Skrynioje gulėjo 
rūpestingai išaustos medžiagos, virš krosnies kabojo geležinis kati- 
las. Kampe stovėjo iš žilvičio nupintas lopšys — artėjančios laimės 
ženklas. 

Martai neliko daug laiko liūdniems prisiminimams ir palygini- 
mams. Atskubėjus kitoms moterims, trobelėje ėmė virti darbas. 

Netrukus pasirodė ir kunigas Sebastianas, kad sukalbėtų maldą 
už Agnesę ir dar negimusį kūdikį. Tada moterys išsiuntė jį laukan, o 
jis, atrodė, netgi nudžiugo, galėdamas išvengti gimdymo. 

Marta paprašė Agnesės atsigulti į lovą ir nusiplovusi rankas rū- 
pestingai ją apžiūrėjo. | 

— Tai dar užtruks. Jei nori, gali dar pasivaikščioti, šiek tiek pa- 
lengvės. 

"Tuo tarpu moterys paleido Agnesės plaukus ir išrengė iki apati- 
nių, kad gimdymo nevaržytų jokie mazgai. 

Agnesė buvo išblyškusi, bet laikėsi tvirtai. Marta stengėsi ją pa- 
drąsinti. 

Buvo dar šiek tiek laiko, tad kol kas galima buvo perleisti ją ki- 


toms moterims ir pasikalbėti su Tilda, kuriai Kristiansdorfo paleis- 


Pribuvėjos nuodėmė 327 


tuvės patikėjo valdyti viešnamį. Susisupusios į skraistes, kad niekas 
nepažintų, jos abi skubiai pasitraukė už namo. 

— Vieninteliai nepažįstamieji, kurie iki šiol pas mus lankėsi, pri- 
klauso naujiesiems valdytojo žmonėms, - šnabždėdama pranešė 
Tilda. - Galėtume sulaukti ir daugiau klientų. Nuo to laiko, kai kai- 
me atsirado naujasis kunigas ir diena iš dienos grūmoja prieš mus, 
dauguma lankosi pas mus tik slaptai, o kai kurie visai nebeužsuka. 
Bet tokie kaip šitie... - Tilda sudrebėjo ir persižegnojo. - Laukiniai. 
Vakar jie taip išniekino vieną mergaitę, kad ji negalės dirbti mažiau- 
siai savaitę. O jūs nebegalite mums padėti, nes tam prieštarauja nau- 
jasis kunigas. 

Marta trumpai pasvarstė: 

— Kai ik galėsiu, šiąnakt praeisiu pro šalį. Neuždaryk durų ir pa- 
sakyk merginai, kad nenueitų miegoti. 

Viešnamio valdytoja nebežinojo, kaip išreikšti savo dėkingumą 
ir rūpestį. 

— Viešpars telaimina jus! Mes žvalgysimės toliau. Jei išdygs koks 
nepažįstamasis, pasiūsiu ką nors, kad jums praneštų. Mes taip pat 
bijome galimo užpuolimo. 

Tildai pasisukus eiti atgal, Marta sulaikė ją dar minutėlei: 

— Mane domina dar kai kas, ką buvau pamiršusi beveik metus 
laiko. Kas buvo ta jaunutė mergina, kuri tada kartu su tavo kolegė- 


mis buvo atėjusi į mano namus? Ir kas ją taip baisiai primušė? 


Martą giliai sukrėtė po neilgos pauzės nuskambėjęs Tildos pasa- 
kojimas. Labiausiai norėjosi tuoj pat viską perpasakoti Kristianui. 
Bet tai turėjo palaukti, nes dabar viso jos dėmesio reikalavo Agnesė. 

Spazmai dar nebuvo pakankamai sustiprėję. Bet Marta pastebė- 
jo, kad jaunos moters baimė rtėjant gimdymui vis didėjo, todėl nu- 
sprendė nebepalikti jos vienos. 

Tik greitai nubėgusi namo susirado tinktūrą ir įpareigojo Peterį 
nunešti ją į viešnamį Tildai. Ji tikrai žinos, kaip naudoti šį vaistą. O 


Peteriui buvo labai lengva prasmukti nepastebėtam. 

Auštant rytui Agnesei gimė sveikas sūnus. 

— Argi jis nenuostabus? — tarė Agnesė ir paguldžius šalia nauja- 
gimį apsiverkė iš laimės ir nuovargio. Išpraususios jaunąją motiną ir 
sutvarkiusios kambarį moterys pakvietė vidun Karlą ir pasveikino 
naują šeimą. 

Jaunasis kalvis susijaudinęs paėmė ant rankų mažą būtybę ir sku- 
biai perdavė ją motinai. Jis pabučiavo Agnesei skruostą, prisitraukė 
taburetę, atsisėdo šalia ir tylėdamas paėmė jos ranką. 

Marta ryžtingai išstūmė moteris laukan, kad jaunieji tėvai galėtų 
pabūti dviese. 

Bet netrukus reikėjo grįžti į realybę. Atėjo kunigas Sebastianas, 
kad pakrikštytų naujagimį ir įsitikintų, jog viskas vyko kaip priklau- 
so. 

Karlas ir Agnesė paprašė Martos ir Kristiano būti krikštatėviais, 
o jie, žinoma, sutiko. Kristianas padovanojo krikštasūniui dubenį, 
pilną monetų, ir iš visos širdies pasveikino jaunuosius tėvus. 

Tada jau norėjo eiti atgal pas Hervartą, bet Marta jį sulaikė ir 
tyliai perpasakojo viešnamio valdytojos žodžius. 

— Esi tikra? Nėra jokių abejonių? — paklausė Kristianas, o Marta 
linktelėjo. Nusiminusi mergaitė anuomet viską patikėjo Tildai, kad 
tik ši padėtų jai. | 

— Jau seniai turėjau šito paklausti. Dėl to, kad tik dabar apie tai 
sužinome, kalta tik aš, - prislėgta tarė ji. 


Bet Kristianas jau buvo pakeliui į Nikolajaus kvartalą. 


Įžengęs į drabužių sukirpėjo namus jis sulaukė pagarbių žvilgs- 
nių. 

— Pakviesk savo meistrą ir palik mus vienus, - įsakė jis vienam iš 
mokinių. Šis tuoj pat atsistojo ir pradingo. 

Netrukus pasirodė meistras Anzelmas ir iškalbingai pasisveiki- 
no. 

— Pataupykite kvėpavimą, - šiurkščiai pertraukė jį Kristianas ir 


pasilenkė virš ilgo stalo, ant kurio Anzelmas karpė medžiagas. 

— Tučtuojau priversite savo draugą kaimo seniūną imtis teisingu- 
mo. Ir man nesvarbu, kaip jis tai padarys. Jei mano ausis pasieks dar 
bent vienas skundas, aš papasakosiu visiems, kaip niekšiškai pasiel- 
gėte su savo globotine! 

Sukirpėjas išbalo ir ėmė mikčioti. 

— Ber aš neturiu globotinės... 

Kristianas abiem rankomis nutvėrė Anzelmą už atlapų. 

— Tu nebeturi, niekše, nes privertei ją atsigulti į tavo lovą, o tada, 
kai ėmė lauktis, išmetei į gatvę. Niekas nepastebėjo, kad tavo na- 
muose šio to trūksta, tik todėl, kad tai įvyko iš karto po tavo atvy- 
kimo. 

Kristianas privalėjo suvaldyti savo įniršį, kitaip galėjo užmušti 
Anzelmą. 

— Turėjai jai atstoti tėvą, o ne paversti paleistuve! 

Pasibjaurėjęs paleido jį, o šis vos nenukrito ant žemės. 

Kristianas nuėjo prie durų, bet prieš išeidamas dar kartą atsigrę- 
žė: 

— Pagalvok apie tai - vienas vienintelis skundas ir paviešinsiu tavo 
niekšišką elgesį! Verčiau nemanyk, kad mergina niekas netikės. 

Vis dar įsiutęs Kristianas norėjo eiti namo. Bet pusiaukelėje su- 
tiko Kuną. 

- Jie čia! —- vos gaudydamas kvapą sušuko raudonplaukis. - Pete- 


ris pamatė vieną iš Melchioro žmonių! 


S 


balgyla 


— Tai vienas iš vaikinų, kurie tada nuėjo kartu su Melchioru, - 
šnopuodamas išlemeno Kunas. - Bertramas ir Peteris stebi jį, o aš iš 
karto atbėgau pas jus. 

— Gerai padaryta, - pagyrė Kristianas. - Kur jie ir kiek jų yra? 

— Tik vienas. Jis atėjo iš Nikolajaus kvartalo ir judėjo išėjimo iš 
kaimo link. Mes nepastebėti sekėme jį. 

- Šnipas. Jis turi apžiūrėti kaimą. Šiąnakt yra tamsusis mėnulis, 
geriausias laikas antpuoliui. 

Kristianas parodė Kunui sekti paskui jį. Jie skubiai nuėjo prie sar- 
gybos bokšto. 

Hervartas jau viską žinojo, nes Bertramas, slapta pasekęs įsibro- 
vėlį, iškart pranešė jam. 

— Vaikinas išėjo iš kaimo ir pasislėpė ten. 

Jis linktelėjo krūmo, esančio už penkiasdešimt žingsnių nuo jų, 
pusėn. Jis nuošaliau kelio, vedančio į kaimą. Atkarpa nuo ten iki 
kaimo buvo laisva, šnipai pamatys kiekvieną, kuris tik prisiartins. 
Bet iki miško pakraščio buvo vos keli žingsniai. 

- Jei norėsime pagauti dabar, jis pabėgs į mišką ir įspės savo bend- 
rus, - apmaudžiai tarė Hervartas. 

- Palauksime, kol ateis kiti. Jei jie įslinks į kaimą, seksime juos ir 


užpulsime, - nusprendė Kristianas. 


Aplinką apšvietė vos mažytis mėnulio kraštelis. 

Kristianas surinko savo vyrus sargybos poste. Pareikalavo vyrų 
elgtis kaip įprastai. Niekas neturėjo išduoti, kad jie aptiko nepažįs- 
tamuosius ir dabar jų laukė dvigubai daugiau ginkluotų vyrų, tarp 
jų ir keturi riteriai. 

— Kantrybė nėra viena didžiausių mano dorybių, - suniurnėjo 
Lukas. Jis stovėjo šalia Kristiano ir spoksojo pro nedidelį sargybos 
bokšto lango plyšį, akmeniu galąsdamas durklo ašmenis, kurie ir 
taip buvo pakankamai aštrūs. 

Staiga jis sustingo: 

— Ten! 

Vos įžvelgiamo tamsoje krūmo šakos sujudėjo. Nepažįstamas 
jaunuolis veikiausiai paliko savo slėptuvę. 

— Po velnių, - nusikeikė Lukas. - Seksime jį? 

Kristianas jį sulaikė. 

— Palauk dar šiek tiek. 

Kaip jis ir spėjo, kitą akimirką iš miško išlindo trys figūros ir nu- 
ėjo prie vaikino, ką tik išlindusio iš pakrūmės. Nepažįstamieji trum- 
pai pasitarė ir nuėjo kaimo link. 

— Koks įžūlumas! Bandyti praslinkti tiesiai pro sargybą, — su- 
niurzgėjo Hervartas. Bet jo žodžiuose buvo juntamas neslepiamas 
pasitenkinimas, kad viskas vyko pagal Kristiano planą ir užpuolikai 
pasuks į gerai saugomus kelius. 

Šią akimirką siaurą mėnulio kraštą uždengė debesys ir įsibrovėlių 
nebebuvo galima atpažinti. Bet šiek tiek vėliau Kristianas pastebėjo 
judėjimą netoli viešnamio. Nepažįstamieji prašliaužė pro namą ir 
pasuko link Nikolajaus kvartalo. 

„Negi jie norėjo pasiimti sidabrą tiesiai iš pardavėjų skrynių? O 
gal taip tik norėjo nukreipti dėmesį? - svarstė Kristianas ir greitai 
priėmė sprendimą 

— Lukai, Kunai, jūs eisite su manimi. Kiti likite čia. Galbūt tai 
tik priedanga. 

Kunas išdidžiai suspindo - galbūt šiandien sužinos, ką reiškia da- 


lyvauti kovoje vyras prieš vyrą? Iš susijaudinimo ėmė kirbėti pilve. 

Laikydamasis tinkamo atstumo, trejetas tyliai sekė įsibrovėlius. 
Bet netrukus jie privalėjo prislinkti arčiau, kad nepamestų jų iš akių 
siaurose kaimo gatvelėse. Ten, kaip ir tikėjosi Kristianas, prie jų pri- 
sijungė Peteris ir Bertramas. 

— Manau, kad jie traukia link vyriausiojo kalnakasio namo, - su- 
šnabždėjo Peteris. 

— Gerai padaryta. O dabar namo, - tyliai pasakė berniukui Kris- 
tianas, parodydamas Bertramui prisijungti prie jų. 

Nakties tylą nutraukė dviejų šunų lojimas. Dar keli šunys atsi- 
liepė iš toliau. Viename netoliese esančiame name pasigirdo duslus 
mykimas. Kristianas ir jo vyrai pasinaudojo triukšmu ir išsitraukė 
kardus. 

Įsibrovėliai tikrai judėjo link vyriausiojo kalnakasio namų. Aki- 
mirką patykojo, tada vienas iš jų perpjovė aliejumi suteptą virvelę, 
kuri laikė langą. 

Du vyrai pakėlė liesą vaikiną aukštyn, o šis tarsi ungurys įsiran- 
gė pro siaurą plyšį, kuris kiekvienam pasirodytų per mažas žmogui 
pralįsti. 

Lukas pakėlė savo kardą ir raginamai pažvelgė į Kristianą, laukda- 
mas nurodymo pagaliau pulti. Bet Kristianas papurtė galvą. Netrukus 
name sublizgo menka šviesa, tada jie išgirdo, kaip atkeliama sklendė. 
Kai visi trys vyrai įslinko į namą ir paskui save uždarė duris, bet ne- 
užsklendė jų, Kristianas savo palydovams davė ženklą jį sekti. Susto- 
jo prie durų iškeltais kardais. Iš vidaus sklido tylus šlamesys, skubus 
šnabždesys ir atsargiai traukiamų suolų ir skrynių krebždesys. 

Kristianas trumpam pažvelgė į Luką, Kuną ir Bertramą, tada 
linktelėjo jiems. Durys braškėdamos atsivėrė ir jie įsiveržė į namą. 
Tą pačią akimirką pasigirdo prislopintas klyksmas. 

Vienas vagis buvo pačiupęs Bertą, vyriausiojo kalnakasio namų 
šeimininkę ir mažojo Kristiano motiną. Viena ranka laikė užčiaupęs 
jai burną, o kita prie gerklės prispaustą durklą. 

— Patraukite kardus arba papjausiu ją, - pagrasino nepažįstama- 
sis, o neapykantos kupina veido išraiška neleido abejoti jo žodžių 


rimtumu. 

Bertos akys buvo išplėstos iš išgąsčio. 

Kristianas nuleido kardą ir nepaleisdamas iš akių priešo lėtai per- 
ėmė jį iš dešinės rankos į kairiąją. 

— Ramiai, - sušuko jis ir pasilenkė į priekį, lyg norėdamas padėti 
ant žemės kardą. Bet įpusėjęs judesį jis žaibiškai atsitiesė ir visa jėga 
trenkė nepažįstamajam iš alkūnės. Šis iš skausmo suriko ir paleido 
savo peilį. Kristianas išvadavo Bertą ir nustūmė į šoną, tada jis ir jo 
vyrai puolė prie įsibrovėlių. 

Kova greitai baigėsi. Kunui dar pavyko pačiupti už kojos berniu- 
kui, kuris ketino pabėgti pro tą patį siaurą langelį, ir įtraukė jį vidun. 
Kristianas atpažino po kojomis gulintį vaiką: jis prieš metus buvo 
atvykęs į kaimą kartu su Melchioro gauja, bet, užuot pasilikęs kaime 
ir sąžiningai užsidirbęs sau duoną, nusekė savo „meistrą“. 

Kiti trys buvo aiškiai vyresni už berniuką. Vienam trūko ausies, 
kitam rankos, - jie jau buvo bausti už vagystes. 

Triukšmas prižadino kitus namo gyventojus, šie išsigandę susi- 
rinko. Priekyje buvo vyriausiasis kalnakasys. Užsimetęs tik kailinius, 
rankoje laikydamas žvakę jis bejėgiškai žvalgėsi aplink. 

Kai įsilaužėliai surišti jau gulėjo ant žemės, Berta pripuolė prie 
Kristiano ir suklupo prieš jį ant kelių. 

— Dėkoju jums, pone, - vis dar mirtinai išbalusi sušnabždėjo ji. — 
Išgirdau garsus ir norėjau pasižiūrėti... 

— Niekada nebūčiau leidęs, kad tavo sūnus augtų dar ir be moti- 
nos, — stengėsi ją nuraminti Kristianas. Jis padrąsindamas nusišyp- 
sojo, bet Berta ėmė drebėti visu kūnu. 

Kristianas pakėlė ją ir nuvedė prie suolo. 

— Manau, kad dabar jai reikia stiprinančio gėrimo, — tarė jis kal- 
nakasiui. - Jei būsite toks geras... 

Hermanas pabudo iš sąstingio ir persižegnojo. Tada nesakyda- 
mas nė žodžio apie sukeistus vaidmenis nuskubėjo atnešti vyno. 

Kristianas sugirdė šiek tiek jo Bertai, nes jos pirštai vis dar drebė- 


jo. Galbūt ji nedrįso paimti ko nors iš savo šeimininko rankų. 

Tarsi ko ieškodamas Kristianas apsižvalgė, pamatė ant sienos ka- 
bantį apsiaustą ir uždėjo jį Bertai ant pečių. Viena iš tarnaičių tuo 
metu užkūrė židinį, todėl netrukus kambarį užliejo maloni šviesa ir 
šiluma. 

Liepsna krito ant keturių gerai surištų vagių ir skubios paslėptų 
pinigų paieškos pėdsakų: sustumdytų baldų ir išdraskytų grindų. 

Vyriausiasis kalnakasys įpylė vyno ir Kristianui, Lukui, Bertra- 
mui ir Kunui. 

— Aš stengiuosi negalvoti apie tai, kas galėjo atsitikti, — tarė jis. — 
Kaip galėčiau jums atsidėkoti? 

Kristianas atsikrenkštė. 

— Savo tylėjimu. Ir nusiųskite namiškius miegoti, o mums, jei 
įmanoma, nakčiai užleiskite šį ir kitą kambarį. 

— Savaime suprantama. Atnešti ko nors užkąsti? 

— Nebūtina. Ar galėtų vienas iš jūsų tarnų perduoti žinią Her- 
vartui? 

Hermanas mostelėjęs nusiuntė miegoti savo tarnus, išskyrus vie- 
ną jauną vaikiną, ir įsitikino, kad pirminis Bertos išgąstis jau praėjo. 
Tada, dar kartą padėkojęs Kristianui ir jo vyrams, pats išėjo iš salės. 

Kristianas paprašė tarno palaukti, tada atsisuko į ant grindų 
gulintį surištą belaisvį. Vėliausiai rytoj ryte turės jį perduoti Ran- 
dolfui. Bet nelabai norėjo tikėti, kad valdytojas privers jį savo noru 
viską papasakoti. 

— Jūs žinote, kas aš? —- paklausė jis. 

— Juodasis raitelis, - verkšlendamas atsakė sučiuptasis, tas pats, 
kuris įlindo į namus pro lango ertmę. 

— Užsikišk! — užsipuolė jį kitas, norėjęs nužudyti Bertą. 

Kristianas uždėjo koją ant kalbančiojo krūtinės. 

— Neteisingas atsakymas, — pasakė jis. Tada pažvelgė į kitus. — 
Kaime dar yra jūsiškių? Kur jūsų slėptuvė? Kas jus siuntė? 

— Iš mūsų jūs nieko nesužinosite, - kupinas neapykantos su- 


šnypštė vienas iš jų. 

— Laikas parodys, - niekinamu balsu tarė Kristianas. - Valdy- 
tojas pakars jus už vagystes - jei, žinoma, jums pasiseks. Kaip įsi- 
vaizduoju, pirmiausia jis jus šiek tiek pakankins, o tada ketvirčiuos. 
Arba pririš prie stulpo. Šiuo metu tai mėgstamiausias jo bausmės 
vykdymo būdas. Palyginti su tuo, virvė būtų tikras malonumas. 

Akiplėša pastebėjo, kaip išbalo jo bendražygiai. 

— Nekalbės nė vienas iš mūsų, girdėjote, - sušuko jis kitiems. — 
Jis prakeiktas, jis ir jo žmona, ragana! 

Kristianas įsiutęs pakėlė belaisvį ir smogė jam. 

— Mano žmona nėra ragana. O manęs turėtum šiek tiek labiau 
bijoti, - suriko jis. 

Tada pastūmė jį Kunui. 

— Nuvesk jį kur nors netoli ir pasaugok. Bertramas eis su tavi- 
mi, - įsakė jis. 

Abu vaikinai nutvėrė nusikaltėlį už rankų ir nusitempė į patalpą, 
kurioje buvo laikomos maisto atsargos. 

— Koks kvailys, - linguodamas galva tarė Kunas. - Pirmiausia 
leidžiasi sučiumpamas, o paskui įžeidinėja ponią Martą. - Supykęs 
jis sudavė belaisviui į šonkaulius. - Taip čia nesusirasi draugų, su- 
pranti? Grasindamas gerajai Bertai taip pat. 

Jis numetė nepažįstamąjį ant žemės ir pasilenkė virš jo. 

- Jos abi pagarbos vertos moterys. O riteris Kristianas pasakė, 
kad turiu tave prižiūrėti. Bet nesakė, kad negaliu pamokyti, kaip 


elgtis su damomis. 


Išvedus grupės vadą iš kambario, Kristianas išsitraukė durklą ir 
pasisuko į likusius įsilaužėlius. | 

— Nemanau, kad valdytojui prireiks jūsų visų. 

Kaip ir buvo tikėtasi, išvedus vadą nebereikėjo naudoti jėgos, kad 
priverstų nusikaltėlius kalbėti. 

Pirmasis prakalbo jauniausias iš jų, tas pats, kuris įlindo pro lan- 
gą. Jam prašnekus, kiti du nuo jo neatsiliko, tikėdamiesi švelnesnės 


bausmės. 

Ne, jie čia atvyko vieni, įsitikinę, kad pavogti sidabro monetas 
iš turtingojo Kristiansdorfo gyventojo bus kur kas lengviau nei pa- 
prastą sidabrą iš gerai prižiūrimos saugyklos. 

Taip, Melchioras jų vadas, bet jo čia dar nėra, su savo gauja jis dar 
keliauja Kristiansdorfo link. Jie buvo tik žvalgai, turėję iššniukšti- 
nėti padėtį, ir padarė klaidą, veikdami savo rizika, ypač dėl to, kad 
buvo sučiupti. 

Tai išgirdęs Kristianas pasiuntė Hermano tarną pas Hervartą. Jis 
privalėjo pranešti, kad įsibrovėliai yra sugauti ir šią naktį kaimas vei- 
kiausiai nebesulauks antpuolio. 

— Dabar paaiškės, ar sakote tiesą, - pagrasino Kristianas. - Jei 
mano vyrai pamatys čia nors vieną nepažįstamąjį, sulauksite labai 
greito galo. 

Baisi smarvė išdavė, kad jauniausias iš baimės prarado savitvar- 
dą. 

— Kada atvyks kiti gaujos nariai? Ir kas jus siunčia? 

Nusikaltėliai slapta apsikeitė žvilgsniais. 

Kristianas grėsmingai atsistojo prieš jaunąjį vagį. 

— Meistras nužudys mus, jei tai išduosime, - verkšleno jis. 

— Tada jis turėtų paskubėti, nes dar šiandien ryte kabėsite kartu- 
vėse, — šaltai tarė Lukas. 

Berniukas ėmė verkti ir papasakojo, ką žinojo. 

Kristianas ir Lukas, išgirdę, koks pavojus grėsė jų kaimui, rūška- 
nai žvilgtelėjo vienas į kitą. Melchioras buvo surinkęs naują gaują. 
Šįkart ją sudarė nebe vaikai, o vagys, žudikai ir kiti nusikaltėliai, ku- 
riems jis pažadėjo nemažą grobį Kristiansdortfe. Per visą žiemą Mel- 
chioras keliavo po apylinkes ir subūrė keturiasdešimties vyrų armiją, 
kuri netrukus bus čia. Bet Melchioro gauja buvo tik pirminis būrys. 
Jie laukė karinės paramos iš Tiuringeno grafo. Jaunasis Liudvikas 
nutarė, kad jam reikia tų turtų, kuriuos markizui Otui nešė Kris- 
tiansdorto sidabro kasyklos. Ir nepaisant abiejų pralaimėjimų prač- 
jusiais metais, kurių metu jo ir Melchioro žmonės buvo sutriuškinti, 


šįkart norėjo išsiųsti dar didesnę gerai ginkluotų vyrų grupę. 

Tai sužinojęs Kristianas dar kartą pasiuntė Hermano tarną pas 
Hervartą ir pareikalavo dar kelių vyrų, kurie galėtų saugoti belais- 
vius. Tada liepė pakviesti Konradą, savo ginklanešį. 


"Tokios naujienos negalėjo laukti iki rytojaus. 


Kai Peteris susižavėjęs papasakojo apie savo atradimą ir slaptą 
Kuno bei Bertramo indėlį, Marta jau pusę nakties sėdėjo salėje ir 
tikėjosi, kad vyrai grįš atgal gyvi ir sveiki. Susisupusį į šiltą skarą jis 
vis labiau skendo liūdnuose apmąstymuose. 

Pabeldus į duris ji krūptelėjo. 

— Vyriausiasis kalnakasys Hermanas siunčia mane šeimininko 
Kristiano vardu, - sušuko vyro balsas. - Jaunasis ponaitis Konradas 
turi nedelsdamas prisistatyti jam. 

— O kas čia? - pro duris paklausė Marta. Buvo gili naktis, kaime 
visi tykojo nusikaltėlių - ir dar beveik visi iš jos namiškių. 

- Fridrichas, kalnakasio Hermano arklininkas, - atsakė jis. Da- 
bar ji atpažino balsą. Bet galbūt už jo kas nors stovėjo, laikydamas 
rankose durklą, ir vertė jį tai pasakyti, kad nekliudomas įeitų į na- 
mus. 

— Palauk, - sušuko ji ir nuskubėjo į viršų, kad pabelstų į Konrado 
duris ir pažadintų tarną. Jaunasis markizas beregint atsibudo. Grei- 
tai apsirengė, užsikišo durklą ir pasičiupo kardą. 

Martai atidarant duris jis stovėjo atkišęs kardo ašmenis. Atpaži- 
nusi, kad ten tikrai stovi Hermano tarnas, ji su palengvėjimu atsi- 
kvėpė. 

— Man jau visur vaidenasi blogis, - norėjo atsiprašyti ji. 

— Geriau būti atsargiai. Ypač tokią naktį kaip ši, - tarė Konradas. 
Jis buvo šiek tiek nusivylęs, kad Kristianas neleido jam dalyvauti ko- 
voje, bet pakvietimas jį pradžiugino. Kas galėjo žinoti, kokie nuocy- 
kiai jo laukė šią naktį? 


Į vyriausiojo kalnakasio namus įžengus Hervarto žmonėms, 


turėjusiems saugoti kalinius, Kristianas paprašė Luko ir Konrado 

palydėti jį pas Randolfą. Nuėjęs ten jis pabeldė taip garsiai, kad su- 
kilo visi namiškiai. Tada išsigandusiai tarnaitei liepė pažadinti savo 
poną. 

Randolfas nusileido žemyn prastai nusiteikęs. Bet pamatęs, kas 
jo laukia, negalėjo nuslėpti nustebimo. Tarnaitė neišdrįso pasakyti, 
kas taip skubiai norėjo su juo pasikalbėti. 

— Koks neįprastas apsilankymas tokiu neįprastu metu, - pasišai- 
pė šviesiaplaukis. - Dėl kokios priežasties man suteikta tokia garbė? 

Šventojoje žemėje prarastas svoris senokai buvo grįžęs atgal ir tai 
darė jį dar didesnį, masyvesnį ir grėsmingesnį. 

— Sulaukėme antpuolio. Nusiųsk keletą savo vyrų į vyriausiojo 
kalnakasio namus. Ten jų laukia keturi gerai surišti nusikaltėliai, — 
trumpai pranešė Kristianas, nekreipdamas dėmesio į kandžias savo 
priešo pastabas. 

Kristianas ir Lukas šaltai stebėjo, kaip Randolfas keikdamasis ir 
spardydamasis žadino keletą vyrų, įsitaisiusių nakvoti salėje ant že- 
mės. Konradas stovėjo šalia ir viską sekė. 

Kai visi trys lankytojai neparodė noro lydėti jo žmonių į vyriau- 
siojo kalnakasio namus, Randolfas nustebęs įsispoksojo į juos. Ne- 
jaugi jie tikėjosi už padėką būti pamaitinti? 

— Yra ir daugiau naujienų, - Kristianas atsakė į neužduotą klausi- 
mą. - Ar galėtume tai aptarti kur nors niekieno netrukdomi? 

Iš nustebimo praradęs amą Randolfas parodė nelauktiems sve- 
čiams sekti paskui jį. 

Daug kas namie dar nebuvo užbaigta, bet miegamasis beveik 
įrengtas. Ir labai išlaidžiai. Į akis krito didžiulė lova, bet storos jos 
užuolaidos buvo užtrauktos ir neišdavė, ar šių namų šeimininkė 
miegojo už jų, ar ne. Sienos buvo nukabinėtos papuošimais, grin- 
dys padengtos nendrėmis, kurios sulig kiekvienu žingsniu šnarėjo. 
Pasieniuose stovėjo keletas skrynių, ant karčių kabojo Randolfo šar- 
vai, kailiais apsiūtas Richenzos apsiaustas. 

Randolfas nusivedė lankytojus prie stalo ir suolų greta vienin- 


telio lango kambaryje. Vieną akimirką jis pasijuto toks neužtikrin- 

tas, kad net ėmė mąstyti, ar pasiūlyti po taurę vyno nekenčiamam 
priešui ir bjauriojo markizo Ditricho sūnui. Jis nepamiršo, kad prieš 
kelerius metus Ditrichas išviliojo jį iš namų ir kaip tik tą dieną, kai 
jo nebuvo, iš kalėjimo neaiškiomis aplinkybėmis dingo Kristianas. 
Sugrįžęs jis rado tik porą nužudytų sargybinių. 

Bet netrukus jis nuvijo mintis apie gėrimą. 

— Aš klausau, - primerkęs akis suniurzgėjo. 

— Man tai nepatinka taip pat, kaip ir tau, - panašiu tonu atsakė 
jam Kristianas. - Bet dabar atėjo laikas, kai privalome dirbti kartu, 
kad apgintume kaimą ir sidabrą. 

Randolfas net nesistengė nuslėpti savo triumfo. 

— Oto svajonė išsipildė - mes dviese stosim petys petin dėl vieno 
reikalo, - pašaipiai tarė jis. - Baigėsi tavo vyrai ir elgetos riteriai ? 
Neišsiverti be mano pagalbos kovoje su pora paprasčiausių vagių? 

— Pakeliui į kaimą yra tikrai daugiau nei keletas paprastų vagių, — 
šiurkščiai paaiškino Kristianas. - Beveik visa kariauna. Turime pa- 
prašyti Oto paramos. 

Kol Kristianas pasakojo, Randolfas susimąstęs perbraukė per ap- 
žėlusį smakrą. 

— O tu nemanai, kad tie padugnės visa tai išsigalvojo tam, kad 
pasipuikuotų ir išvengtų kartuvių? Nejaugi Liudvikas tikrai toks 
įžūlus? 

Bet kuo toliau mąstė, tuo šis reikalas atrodė rimtesnis. Taip, bū- 
damas Tiuringiečio vietoje pasielgrų lygiai taip pat. Galimybė pa- 
sigrobti nemažą laimikį ir kartu pridaryti priešui problemų su im- 
peratoriumi buvo per daug viliojanti. Tam tereikėjo suburti gaują 
žudikų ir patyrusių vagių... Taip, suprantama, tai skambėjo daug 
žadančiai. 

— Prieš pakardamas šiuos kvailius, rimtai su jais užsiimsiu, — pra- 
nešė Randolfas. 

— Aš už tai, kad juos reikia perduoti markizui, - paprieštaravo 
Kristianas. - Keturių nusikaltėlių parodymai nepadės viešai apskųs- 


ti Tiuringiečio. Nepaisant to, jis turėtų viską išgirsti iš jų lūpų. 

— Sutinku, nugabensime juos į Burgbergą. Bet tik tris. Jų vadeivą 
noriu pamatyti kabantį. Kad išgąsdintume kitus, paliksime jo kūną 
kabėti prie išėjimo iš kaimo. Tegul jį les varnos. 

Jam ir nelauktiems svečiams atsikėlus, pabeldė į duris. Įėjo gink- 
luotas vyras ir pranešė, kad belaisviai jau atgabenti. 

— Nuvesti juos tiesiai į kalėjimą ar norite pirma juos pamatyti, 
pone? — pasiteiravo jis. 

- Į kalėjimą, - nusprendė Randolfas. Jis pasižiūrės į šias padugnes 
tada, kai išeis Kristianas. Kas žino, ką dar būtų galima iš jų išpešti. 

- Ir palydėkite mano svečius žemyn, - nurodė jis nustebusiam 
sargybiniui. 

- Susitiksime rytoj per nuosprendžio vykdymą, - atsisveikino su 


priešu Randolfas ir pagalvojo: „Gaila, kad jis ne tavo“ 


Užsidarius durims, sunkias lovos užuolaidas praskleidė balta 
ranka. 

- Argi tai ne puikios naujienos, - plačiai išsišiepusi tarė Richen- 
za. Ji atrodė žvali, nors buvo vidurnaktis. Randolfas suprato, kad ji 
girdėjo kiekvieną žodį ir vėl iš anksto viską apgalvojo. 

— Kristianas pars įdavė tau į rankas priemonę, kuria pasinaudojęs 
galėsi patraukti jį iš kelio. | 

Randolfas negalėjo patikėti savo ausimis. 

— Kaip tai? - paklausė jis ir pyktelėjo ant savęs, nes neįsivaizdavo, 
apie ką kalbėjo Richenza. Nejaugi ji jau surezgė planą? Tai išties jai 
būdinga. 

Randolfo žmona nekantriai susiraukė. 

— Nesupranti? Turi tik paaiškinti Otui, kad norint apkaltinti 
Tiuringietį, reikalingi akivaizdūs įrodymai. Keleto smulkių vagišių 
verkšlenimo nepakanka. Įtikink jį, kad Kristianas Liudviko Vart- 
burgo pilyje privalo rasti įrodymų. O tada jaunajam grafui pateiksi 
keletą nedidelių užuominų... 

Randolfui patiko šis planas. Iki paskutinės detalės. 


— O mano priesaika? 

Richenza vėl pavertė akis, bet tada susiprato. Ji suglostė savo bliz- 
gančius juodus plaukus ir pasilenkė į priekį, kad jis pamatytų apva- 
lias jos krūtis ir pakiltų jo ūpas. 

— Mažytė nuoroda... juk tai nesunku, - lyg tarp kitko tarė ji. - O 
jei dvejoji, ruoškis kelionėn dėl manęs į Angliją prie to Beketo kapo. 
Arba į Kelną prie Šventųjų Trijų Karalių paminklo. Nejaugi tau dar 
neįkyrėjo vaidinti prieš Kristianą paklusnų? 

Susimąsčiusi ji pažvelgė į jo ledo mėlynumo akis ir liežuvio galiu- 
ku perbraukė sau per lūpas. 

— Galėtum išnaudoti gerus savo santykius su Liove. Galų gale juk 
visą tą laiką Šventojoje žemėje buvai jo pusėje. Tiuringiečiui prireiks 
pinigų, jo kasa po prabangių rūmų statybos bus tuščia. Jis tikrai pa- 
sirengęs nupirkti belaisvį už gerą sumą. O tada įsivaizduok: Kristia- 
nas kalėjime žmogaus, kuris nenori atkeršyti, 

Richenza sąmoksliškai nusišypsojo, ir Randolfas dar labiau susi- 
žavėjo jos apsukrumu ir begėdiškumu rezgant intrigas. Šioje srityje 
ji buvo gerokai pranašesnė už jį. Kartais dėl tos pačios priežasties ji 
jam atrodė net šiek tiek baisi. Jis pats mieliau imdavosi prievartos ir 
jėgos nei rūpestingai kurdavo planus. 

Bet vaizdas, kaip hercogas Heinrichas nukankina Kristianą nie- 
kam nežinant, kur jis ir ar vis dar gyvas, jį labai jaudino. 

Richenza turbūt skaitė jo mintis. Ji nusišypsojo. 

— Juk gali šios paslaugos paprašyti vieno iš savo draugų, - sustip- 
rino paskutines jo dvejones. - Paprašyk Ekeharto! Jis tikrai mielai 
perims šį reikalą. 

Tada ji nusviedė antklodę ir lėtai išskėtė kojas. Randolfas godžiai 


puolė ant jos. 


NMarkizo: rendinas 


Palengvėjusia širdimi, kad kova baigėsi laimingai ir nebuvo pra- 
lietas kraujas, bet kartu išgąsdinta pavojaus, į kurį buvo patekusi 
Berta, išėjus Konradui ir Hermano arklininkui, Marta vėl atsisėdo 
salėje. 

Kuo labiau seko liepsnojančios žvakės vaškas, tuo giliau Marta 
skendo savo apmąstymuose. 

Kiekvieną kartą, kai vyrai patraukdavo į kovą, jai nelikdavo nie- 
ko kita kaip laukti. Už šimto žingsnių nuo jos galėjo įvykti bet kas! 
Ir vienintelis dalykas, kurį ji galėjo padaryti - sukoncentruoti visas 
mintis, kad pamatytų tai, kas nuslėpta, kas galėtų būti jiems nau- 
dinga — yra uždraustas. Nuolatinė kunigo Sebastiano priežiūra ir 
slegianti naujojo proceso grėsmė sekino ją. 

Kuno ir Bertramo atvykimas išblaškė jos mintis. Abiejų septy- 
niolikmečių veiduose nesimatė jokių nuovargio pėdsakų. Ir visa tai 
dėl sėkmingos jų pagalbos. 

— Kur Kristianas, Lukas ir Konradas? - paklausė ji. 

Abu vaikinai nutilo ir dvejodami žvilgtelėjo vienas į kitą. 

— Pas valdytoją, - šiek tiek uždelsęs pagaliau paaiškino Kunas ir 
suglumęs perbraukė rausvus savo plaukus. 

Marta susigūžė. Ji prisivertė atrodyti rami ir liepė papasakoti, kas 
atsitiko. Tada nusiuntė vaikinus miegoti ir vėl viena atsisėdo salėje. 

Gal būtų buvę protingiau pamiegoti tą trumpą laiką, kol patekės 
saulė. Bet ji privalėjo pasinaudoti brangia vienatvės minute, kad vis- 


ką apmąstytų. 

Jei nusikaltėliai sakė tiesą, netrukus kaimą užpuls didžiulė vis- 
kam pasirengusių kovotojų armija. 


Geri laikai liko praeityje. 


Tuo metu, kai grįžo Kristianas, Lukas ir Konradas, vis dar vieš- 
patavo tamsi naktis. 

Kristianas labai nenustebo radęs savo žmoną apsirengusią ir žva- 
lią. Bet jam pasirodė keista, kodėl ji akimirką padelsė, metė į jį klau- 
siamą žvilgsnį ir tik tada priėjusi apkabino kaklą. 

Netardamas nė žodžio nusivedė ją į kambarį. Ten trumpai papa- 
sakojo, ko ji dar nežinojo. 

Jis priglaudė ją, kad nuramintų, ir nustebo, kad jo švelnumą ji 
priėmė su provokuojančia, audringa aistra. 

Paskutinė mintis, su kuria ji auštant užmigo, buvo: „Tegul jie at- 
eina! Mes pasirengę. 

Kitą rytą Randolfas sukvietė kaimo gyventojus, kad visi pamaty- 
tų, kaip sučiuptam įsibrovėliui vykdoma mirties bausmė. 

Aikštėje siautė stiprus vėjas ir supo smėlio sūkurius. Jis kėlė mo- 
terų sijonus, plaikstė plaukų gobtuvus, tad visi, išeinantys iš namų 
prieš vėją, sulėtindavo žingsnį ir primerkdavo akis, kad nepripūstų 
smėlio. 

Beveik visi Kristiansdorfo gyventojai paliko savo darbus, kad 
pamatytų, kaip bus kariamas vagis. Bet dauguma jų prisiminė tą 
dieną, kai Randolfas pakorė neteisingai apkaltintą Bertos vyrą. Juos 
ramino tik ta aplinkybė, kad Kristianas šįkart stovėjo šalia valdytojo 
sukryžiavęs ant krūtinės rankas ir nutaisęs šaltą veido išraišką. 

Randolfas be jokių ceremonijų įsakė iš kalėjimo atvesdinti nu- 
teistąjį, taip pat ir tris jo bendražygius, kad šie savo akimis pamatytų 
vadeivos galą. 

Jis tikrai mieliau būtų pririšęs belaisvį prie stulpo, tačiau dabar 
skubėjo. Kartu su Kristianu privalėjo dar tą pačią dieną išjoti į Mei- 


seną. Nes jei tai, ką papasakojo nusikaltėliai, tiesa, neilgai trukus jie 

turėjo sulaukti milžiniško puolimo. Bet dar labiau ramybės jam ne- 
davė mintis apie Richenzos planą. 

Beveik nuobodžiaujančiu balsu valdytojas paskelbė bausmę. Jis 
pamojo Sebastianui išeiti į priekį, bet kunigas paaiškino, kad įsibro- 
vėlis neatgailauja, todėl jis negalįs suteikti paskutinio patepimo. 

Tada valdytojo sargybiniai nutempė nuteistąjį prie kartuvių, ku- 
rios Randolfo nurodymu buvo pastatytos prieš vakarinį įėjimą į kai- 
mą, ir užnėrė jam ant kaklo virvę. 

— Prakeikiu šį kaimą, prakeikiu kiekvieną iš jūsų! - sušuko pa- 
smerktasis. - Mano broliai atkeršys už mane! Didžiulė armija pra- 
lies čia kraują ir pasės mirtį! 

Kai kurie žiūrovai išsigandę persižegnojo ir baimingai žvalgėsi 
vieni į kitus. 

Randolfas davė ženklą savo vyrams. Jie patraukė kopėčias, ant 
kurių stovėjo nuteistasis. 

Vyras nukrito į tuštumą; jis susigūžė ir ėmė švytuoti iš vienos pu- 
sės į kitą. Kūnas mėšlungiškai priešinosi mirčiai. Veidas ėmė mėlti. 
Pagaliau pakaruoklį ėmė linguoti vėjas. Per suplyšusias kelnes ėmė 
lašėti šlapimas. 

Žiūrovai grįždami į savo darbo vietas tarsi specialistai aptarinėjo 
bausmės vykdymą. Dauguma dar kartą persižegnojo, taip išsilais- 
vindami nuo mirtininko prakeiksmo. 

Marta jau norėjo eiti, bet pastebėjo, kaip chirurgas nuskubėjo 
prie Randolfo ir kažką su juo apkalbėjo. Randolfas linktelėjo. Nu- 
taisęs reikšmingą veido išraišką, chirurgas nuėjo prie lavono, kad 
surinktų skystį, kuris vis dar lašėjo per mirusiojo kojas. 

Pakaruoklio šlapimas ir kraujas - pastarojo jis tikriausiai ateis 
vėliau, sutemus, pagalvojo Marta, - abu buvo laikomi stebuklingais 
vaistais nuo daugelio ligų. 

Iki šiol jai dar nebuvo tekę artimiau susipažinti su chirurgu. O jis 
nematė priežasties susirasti Martą. Bet tai, kad daktaras ėmė „vaistų 


iš kartuvių, sužlugdė paskutinę jos viltį pagaliau sutikti tokį gydyto- 

ją, iš kurio turėtų ko nors pasimokyti. Galiausiai kažkas pasakojo 
stebinančių istorijų apie tai, ką sugebėjo pagonių daktarai. 
Nusivylusi ji nuėjo namo, kad suruoštų lauknešėlius Kristianui, 
Lukui ir Konradui. Bet už kelių žingsnių jos apmąstymus apie chi- 
rurgą užgožė rūpestis, kaip seksis bendra Randolto, Kristiano, Luko 


ir Konrado kelionė. 


Kad dar tą pačią dieną pasiektų Meiseną, Randolfas įsakė pririšti 
belaisvius ant arklio, kurį vedė vienas iš jo vyrų. 

Kristianas ir Randolfas, jojantys būrio priekyje, visą kelią nepra- 
tarė vienas kitam nė žodžio. Tylėdami jojo drėgna ir šalta gegužės 
žeme, vis dairydamiesi, ar niekas netykoja. 

Kolonos viduryje jojo Randolfo sargybiniai su belaisviais, gale — 
Konradas ir Lukas. 

Prieš pasiekdami mišką jie turėjo joti prieš vėją ir sutelkti visas 
jėgas, kad sulaikytų žirgus. 

Kai grupelė nutolo nuo kaimo, Konradas pakvietė Luką prijoti 
arčiau. 

— Ar nėra rizikinga palikti Kristianą vieną priekyje su Randolfu 
ir jo žmonėmis? — sulaikęs kvėpavimą pasiteiravo jis. Klausimą iš- 
tarė pakankamai garsiai, kad išgirstų Lukas, bet per tyliai, kad kiti 
raiteliai nugirstų bent dalį jų pokalbio. - Jei jie puls, mes nespėsime 
jam padėti. 

- Jei žvilgsnis galėtų nužudyti, priekyje jau seniai ant žirgų jotų 
tik lavonai, - šaipydamasis atsakė Lukas. - Gali būti ramus: jei grės- 
tų pavojus, Kristianas tavęs nė nebūtų pasiėmęs. 

Konradas nenoromis timptelėjo savo žirgo vadeles. 

— Kaip aš nekenčiu to, kad vykstant kovai visada privalau likti 
namie. Vakar jis buvo pasiėmęs kartu net raudonplaukį ir jo draugą! 
O ašjuk daug ilgiau mokausi valdyti kardą. Nejaugi Kristianas laiko 
mane silpnu? 

Lukas nustebęs pažvelgė į jauną juodaplaukį vyrą. 


— Žinoma, ne. Bet ginklanešiai nedalyvauja kovoje. 

— Ber juk jūs dalyvavote tada su mano tėvu, kad išlaisvintumėte 
Kristianą, - atsakė jaunasis markizas. 

Lukas manė suprantantis, kas vyksta Konrado viduje. 

— Tada aš buvau šiek tiek vyresnis už tave. Pagaliau aš juk ne vie- 
nintelis markizo paveldėtojas. 

Jo veidą nušvietė sąmoksliška šypsena. 

— Todėl aš ir galėjau pasišvaistyti kardu. Tai privalumas. 

- Jei jūs taip manote, - nenoromis sutiko Konradas. - Bet tuo- 
met kodėl šiandien pasiėmė mane kartu? 

— Tam, kad suteiktų tavo dėdei džiaugsmo ir galimybę pamatyti 
tave. Ir kad kai ko išmoktum. 

Konradas svarstė, ar ši proga tinkama dar vienam klausimui, jau 
senokai slegiančiam jo širdį, ir nusprendė, kad jaunas, bet jau paty- 
ręs šalia jojantis riteris galbūt į jį atsakys. 

— Kodėl madam Marta šiandien su mumis neatsisveikino kaip 
visada? 

Šįkart ji atsisveikino su jais namuose ir liko salėje. Nors visuomet 
palydėdavo iki vartų ir žiūrėdavo pavymui, kol jie dingdavo iš aki- 
račio. 

— Turbūt ji turėjo daug darbo, - sumurmėjo Lukas. 

Konradas buvo įsitikinęs, kad tai nėra tikroji priežastis. Kad ir 
kokia užsiėmusi būdavo jo riterio žmona, iki šiol niekada nepraleis- 
davo progos atsisveikinti su išvykstančiais. Juk niekada negali žinoti, 
ar pamatysi juos dar kartą. Pavojus tykojo ne tik gatvėje ar miške. 

— "Tai susiję su Randolfu, tiesa? - vėl atsigręžė jis. 

— Nėra priežasties, dėl kurios ji turėtų jį mėgti, ypač po to, ką jis 
padarė Kristianui ir visam kaimui, - murmtelėjo jis prastai nusitei- 
kęs. - O tu turėtum išmokti uždavinėti kuo mažiau klausimų. 

Konradas susigėdęs nutilo. 

Lukas truputį atsiliko, kad kartu su savo rudžiu užbaigtų koloną. 
Jį vėl apniko rūškanos mintys apie Martos ir Randolfo paslaptį, ku- 


rios geriau niekada nebūtų įspėjęs. 

Pakeliui jie atsisakė minties sustoti pailsėti, ir kadangi dabar die- 
nos buvo ilgesnės, jiems pavyko dar prieš sutemstant pasiekti Burg- 
bergą. 

Jie kartu perdavė nusikaltėlius Arnulfui ir nedelsdami pareiškė 
norą pasikalbėti su Otu. 

Šįkart jie negalėjo jo maryti. Tik išgirsti. Rūmai skendėjo tirštuo- 
se dūmuose ir tarsi pro rūką buvo girdėti markizo balsas: 

— Koks kvailys sudėjo į židinį drėgnas malkas? Tuoj pat jas išim- 
kite ir užkurkite iš naujo! 

— Taip, pone, tuoj pat, pone, - nuaidėjo rūmų valdytojo balsas. 
Po akimirkos jis, nutaisęs įsižeidusią veido išraišką, pralėkė pro atvy- 
kėlius, netardamas nė žodžio išskubėjo laukan ir ėmė visiems įsaki- 
nėti. 

Riteriai ir markizo Ditricho sūnus gaubiami dūmų nuėjo iki Oto. 
Jau norėjo priklaupti, bet šis rankos mostu sustabdė juos. 

- Praleiskime tuos formalumus. Išeikime iš šios vietos, kol viskas 
bus sutvarkyta. 

Nuslopinęs kosulį jis pamojo vyrams sekti iš paskos į miegamąjį. 
Ten pasilenkusi virš pergamento sėdėjo Jadvyga. Ji pasitiko svečius 
draugiška šypsena, bet veidas sustingo pamačius Randolfą. 

Vis dar kovodamas su kosuliu Otas įsakė vienam iš savo tarnų 
įpilti vyno ir išgėrė didžiulį gurkšnį. Tada jis nužvelgė abu vyrus, 
stovinčius prieš jį rūškanais veidais. 

— Tik pažiūrėkite, - tarė jis šyptelėdamas. - Randolfas ir Kristia- 
nas kartu. Ketinate vėl vienas kitą apskųsti ar pagaliau susitaikėte ir 
užkasėte karo kirvį ? 

Niekas neatsakė. Bet jei Otas ir laukė atsakymo, prarado juo su- 
sidomėjimą iš karto, kai Kristianas trumpai pranešė, ką sužinojo iš 
belaisvių. 

Kurį laiką kambaryje, nušviestame žvakių šviesos, viešpatavo 
tyla. 

Otas susijaudinęs pažvelgė į Jadvygą. 

— Nejaugi jis tikrai išdrįstų? 

Nespėjus jam atsakyti, Randolfas prakalbo pirmas. 


348 SABINE EBERT 


— Galbūt turėtume ką nors išsiųsti, kad Eisenache rastų įrodymų, 
kuriais remdamiesi galėtume pateikti skundą imperatoriui. 

Žvilgsnis, kalbant mestas į Kristianą, davė suprasti, ką Randolfas 
siūlo skirti šiai užduočiai atlikti. 

Bet Otas papurtė galvą: 

— Neturime tiek daug laiko. Ir kuo tai padėtų? Kai jie puls kaimą, 
paimkite į nelaisvę kelis žmones, tada turėsite pakankamai įrody- 
mų. 

Randolfas nusivylęs pritarė. Bet Jadvyga, pastebėjusi šviesiaplau- 
kio žvilgsnį, pasiuntė Kristianui sąmokslišką šypsnį. 

— Konradai, kaip tu elgtumeisi šioje situacijoje? — Otas padrąsi- 
no savo sūnėną, kad šis pasidalytų savo apmąstymais. 

Markizo Ditricho sūnus įsitempė. 

— Nusiųsčiau į Kristiansdortfą pastiprinimą, per likusį laiką kiek 
įmanoma sutvirtinčiau kaimą, priversčiau užpuolikus susikoncen- 
truoti į tam tikrą vietą ir ten pasistengčiau sutikti juos gerai apsigin- 
klavęs, - nedelsdamas atsakė jis. 

- Sutvirtinimams parengti mums nebeliko laiko, - įsiterpė Kris- 
tianas. - Jie gali pasirodyti bet kurią dieną. 

— O aš negaliu pasiųsti pastiprinimo, - papildė Otas, pavargusia 
ranka braukdamas per veidą. - Priešingai, turėsiu atimti iš jūsų savo 
žmones. 

Sukrėsti tokio atsakymo, Kristianas ir Lukas susižvalgė ir laukė 
paaiškinimo. 

— Bet jūs negalite šitaip pasielgti, dėde! - sušuko Konradas. — 
Kaip kaimas atsilaikys prieš šimtą ginkluotų vyrų? 

— Neturiu kito pasirinkimo, — griežtai savo sūnėnui atsakė 
Otas. - Jei tik galėčiau, padaryčiau viską, ką siūlei. Tavo pasiūlymai 
gerai apgalvoti. Bet privalau nugabenti sidabrą imperatoriui. Jis nori 
jį turėti nedelsiant. 

Markizas vėl kreipėsi į Kristianą ir Randolfą: 

- Jei šiandien nebūtumėte atvykę patys, būčiau atsiuntęs pasiun- 
tinį, kad pakviestų jus atvykti. Esate reikalingi sidabro krovinio ap- 


saugai į Trifelį, imperatoriaus tėviškę. 

— Tiuringeno grafas žino apie tai? Tada jis tikriausiai lieps užpul- 
ti krovinį, o ne kaimą, - tarė Kristianas. 

— "Tai ir yra problema, - pasakė Otas ir rankove nusišluostė nuo 
kaktos prakaitą. - Apie tai vis sklinda kalbos, tai neišvengiama. Pa- 
galiau juk aš ne vienintelis kunigaikštis, kuris nori išsisukti nuo karo 
žygio. 

- Bet po šios naujienos jūs negalite palikti Kristiansdorto begink- 
lio, mano vyre, - įsikišo Jadvyga ir padėjo į šalį pergamentą, kurį iki 
tol vis dar laikė rankose, nors jo ir nebeskaitė. - Kaimo užpuolimas 
ne tik atims daug žmonių gyvybių, bet ir neapibrėžtam laikui su- 
stabdys darbą kasyklose. 

Otas paskubomis apsižvalgė, įsakė pažui atnešti iš virtuvės mais- 
to ir išsiuntė tarnus laukan. Tada pakvietė savo riterius ir sūnėną 
atsisėsti prie stalo. 

— Taigi kaip mes nugabensime sidabrą imperatoriui ir kartu ne- 


paliksime kaimo bei kasyklų neapsaugotų? 


Jie tarėsi taip ilgai, kad Jadvyga per tą laiką turėjo liepti tarnui 
pakeisti sudegusias žvakes. 

Apgailestaujančiu žvilgsniu žvelgdamas į ištuštėjusį padėklą, 
Otas galų gale tarė: 

— Visi tikėsis, kad mes išsiųsime du krovinius: vieną tariamą, o 
antrą su tikruoju sidabru. Todėl mes išsiųsime dar vieną neišvaizdų 
trečią krovinį, ir kuo greičiau, kol nesuuodė nusikaltėliai. Kristianai, 
jūs vadovausite sidabrą gabenančiai kolonai. Apginkluokite visus 
savo vyrus, jie kartu su mano sargybiniais bus išdalyti į tris būrius. 
Randolfai, jūs pasirūpinsite kaimo bei kasyklų saugumu. Paprašyki- 
te savo draugų skirti vyrų apsaugai. 

Kristianui stengiantis suvaldyti kylantį nepasitenkinimą, Ran- 
dolfas, daugiau nei patenkintas markizo sprendimu, pagarbiai nu- 
lenkė galvą. Otas nepritarė jo pasiūlymui pasiųsti Kristianą kaip 


šnipą į Eisenachą, bet ir gabenant sidabrą visko gali nutikti. 

Tuo jis pasirūpins. Tai buvo tėvynės išdavystė, bet Richenza tik- 
rai sugalvos ką nors, kad ant jo nekristų įtarimas. Ji buvo teisi: jis per 
ilgai valdėsi ir vaidino paklusnų. 

Iš keršto planų jį pažadino Kristiano balsas. 

— Jūsų sūnėnas laikinai privalo likti pas jus Burgberge. 

- Jūs teisus, Kristianai, - iš karto pritarė markizas Otas. 

— Bet aš nenoriu čia pasislėpti ir laukti, kol praeis pavojus, - ins- 
tinktyviai uždėjęs ranką ant durklo užprotestavo Konradas. - Tai 
būtų negarbinga! 

— Tu vienintelis tėvo paveldėtojas ir vieną dieną privalėsi perimti 
jo žemes, - griežtai tarė jam dėdė. - Jei tau kas nors atsitiks, nutrūks 
mūsų giminė. 

Tai privertė Randolfą susimąstyti. Joks kerštas Ditrichui negalė- 
jo būti labiau apgalvotas. Reikia tik pasirūpinti, kad jo berniūkščiui 
kas nors atsitiktų. 

— Tavo tėvas vis tiek netrukus būtų atsiuntęs ką nors tavęs paim- 
ti, - susierzinusiam sūnėnui paaiškino Otas. - Prieš išvykdamas į 
karo žygį jis nori tave pamatyti. Tu privalai pasiruošti pakeisti savo 
tėvą jo kelionės metu. Ir jo spėjimai išsipildė: ant jūsų žemių sienų 
vyksta naujos kovos. Tu tikrai turėsi pakankamai darbo. 

Konradas paklusniai nulenkė galvą ir nutilo. Dėdės sprendimai 
jam nepatiko. Jis pasiuntė Kristianą į rizikingą misiją ir didžiausio 
pavojaus akimirką paliko kaimą neapsaugotą. Randolfas kėlė baimę 
ir buvo patyręs riteris, bet ar jis tikrai apgins kaimo gyventojus? 

Bet Konradas suprato, kad jei vėl prakalbės, dėdė tikriausiai iš- 
mes jį laukan ir papasakos tėvui apie netinkamą jo elgesį. Be to, jis 
nenorėjo padaryti gėdos Kristianui. 

Markizas davė ženklą, reiškiantį, kad pasitarimas baigtas. Vyrams 
išėjus, Jadvyga šiurkščiai kreipėsi į vyrą: 

— Tu siunti Kristianą su mažiausiu būriu į Trifelį? Jei apie tavo 
planą pasklis bent vienas žodis, jis keliaus į neabejotiną mirtį. 


Otas įniršęs atsistojo ir pasilenkė virš jos: 

— Nesikišk dar ir į karinius reikalus! Apie tai tu nieko nenutuoki. 
Jis turi daug šansų prasibrauti. Jeigu ne - jis riteris, o riteriai miršta 
tik vykdydami savo pareigas. Kiekvienas valdovas laikas nuo laiko 
privalo priimti sprendimą, kuriuo aukojami jo vyrai. 

Jadvyga norėjo paprieštarauti, bet liežuvis susipynė. Netarusi nė 
žodžio ji atsistojo ir išėjo. 

Ryte ji pasikvietė Kristianą, mat norėjo pasikalbėti prieš jam iš- 
vykstant kartu su kitais į kaimą rinkti vyrų sidabrui gabenti. 

— Prieš išveždamas sidabrą, atgabenkite čia savo žmoną, - tarė 
ji, stengdamasi neparodyti savo gailesčio ir susirūpinimo. Kristianas 
žemai nusilenkė. 

— Man bus garbė ir džiaugsmas, - atsakė jis, laimingas dėl to, kad 
Marta ir vaikai jo kelionės metu bus saugūs. 

Bent šis rūpestis nukrito jam nuo pečių. Dėl viso kito jis neturėjo 
iliuzijų. Pavesdamas jam pervežti sidabrą, Otas oficialiai įrodė savo 
pasitikėjimą ir pripažino jį kaip puikų kovotoją. Bet niekas nerizi- 
kuotų dėl tokios abejotinos garbės. Jei Oto klasta išaiškės, Kristia- 


nas bus pasmerktas. 

Kai Marta pamatė grįžusius Kristianą, Konradą ir Luką, vien pa- 
žvelgusi į vyrų veidus suprato, kad gresia nauja nelaimė. Kristianas 
trumpai papasakojo jai, ką nusprendė markizas. Ji sunėrė rankas ir 
išbalo. Nereikėjo būti aiškiaregiu, kad bijotum kraujo praliejimo. 

— Kol kas dar nėra priežasties nusiminti, - mėgino raminti Kris- 
tianas. — Planai gali pasikeisti. Jei ne, mes taip lengvai nepasiduosi- 
me. 

— Šįkart neturėtum joti ant Radomiro, - stengdamasi tvardytis 
galų gale tarė Marta. - Ore sklando išdavystė. Užpuolikai atidžiai 
stebės Juodąjį riterį. 

Kristianas susimąstęs pažvelgė į ją. Tada nujojo į sargybos postą 
pas Hervartą, kad praneštų apie naujus įsakymus, ir susirado abu 
vežikus. Jam reikėjo jų pagalbos rengiant apgaulingą manevrą, kuris 
turėjo suteikti daugiau vilčių. 

Hansui ir Fridrichui nedelsiant sutikus su jo planu, Kristianas 
pasikvietė Kuną ir Bertramą. 

— Markizas Otas įsakė atvykti pas jį su visais savo ginkluotais vy- 
rais, — tarė jis. - Judu liekate čia. 

Nespėjus jiems užprotestuoti, jis uždėjo ranką Kunui ant peties 
ir pažvelgė tiesiai į akis: 

- Jūsų mokymas dar nebaigtas. Bet tai nereiškia, kad neperleisiu 
jūsų patikimiems savo žmonėms. Priešingai. Kunui, tau ir tavo drau- 


gui patikiu savo podukros Joanos saugumą. 

Vaikinų veidai iš karto pasikeitė - jie spindėjo nebe nebyliu pro- 
testu, o supratimu ir išdidumu. Raudonplaukis metė žvilgsnį į Ber- 
tramą ir linktelėjo jam. Tada rimtai pažvelgė Kristianui į akis. 


— Galite mumis pasikliauti, pone. 


Martai buvo sunku vėl grįžti į Meiseną. Nejaugi kiekvieną kartą, 
kai Kristiano nebus šalia, ji privalės bėgti iš namų ir patikėti savo 
likimą kitiems? Bet šįkart ji tikrai negalėjo likti viena. Ji būtų mielai 
pasiėmusi Joaną kartu į Burgbergą. Ją kankino bloga nuojauta. Rei- 
kėjo palikti mergaitę kaime, kai jį valdė Randolfas ir Sebastianas, 
kai nei Kristiano, nei riterių nebuvo šalia. 

Bet Joana buvo apsisprendusi likti. Įprastai energija trykštanti 
Mechthilda karščiuodama gulėjo lovoje, jai reikėjo priežiūros. Ne- 
tolimoje ateityje - ir Emos gimdymas. Ji ir kalvis labai laukė vaiko 
gimimo, ypač kai prieš metus išgyveno persileidimą. 

— Jei tik leis aplinkybės, daugiau laiko praleisk namie, - susirū- 
pinusi Marta patarė savo podukrai. - O kai išeisi laukan, paslėpk 
plaukus, kad niekam nekristum į akis. 

Ji nepamiršo Zuzanos patarimo, kaip gražiai merginai gyventi 
galingų ir dažnai pavojingų vyrų pasaulyje: kiek įmanoma stengtis 
likti nepastebimai. 

Kunas ir Bertramas tikrai padarys viską, kad apsaugotų Joaną. Ir 
Marta širdyje tikėjo, kad niekas neišdrįs skriausti Kristiano poduk- 


ros ar ko nors kito iš jo namiškių. 


Vakare prieš išvykdami Marta ir Kristianas paskutinį kartą apsi- 
lankė pas kalvį ir raudonplaukę jo žmoną. Karlas ir Agnesė kaip tik 
tuo metu buvo pas juos ir grožėjosi mažuoju Ėmos sūnumi. 

— Jūs paliksite mus vienus, - karčiai konstatavo Jonas, kai išgir- 
do, kad markizas į Meiseną iškvietė ne tik Kristianą, bet ir jo vyrus. 

— Jums veikiausiai nereikia baimintis antpuolio tuo metu, kol 


manęs nebus, - po akimirkos tylos tarė Kristianas. 

Jonas nutylėjo, kad kaime užtenka ir pažįstamų priešų. Galų 
gale, juk Kristianas nepalieka jų savo noru - jis tiesiog neturi kito 
pasirinkimo. 

Atrodė, kad riteris perskaitė jo mintis. 

— Nesileiskite išprovokuojami, — primygtinai prašydamas tarė 
jis. - Pasikliaukite vyriausiuoju kalnakasiu. Jis turi daugiausia įtakos 
ir drąsos įsikišti, jei Randolfas imtų blogai elgtis. 

— Otuotarpu visi kiti pabruks uodegas ir paspruks arba bus jau se- 
nokai pabėgę, - niekinamu tonu iškošė Karlas. - Hildebrandas, kaip 
kaimo seniūnas, buvo tik bailys. Bet medžiagų pirklys — tikra žiurkė! 

— Kotutikiesi? Dauguma čia yra valstiečiai, paprasti darbininkai 
arba samdiniai. Visą gyvenimą jie nebuvo mokomi nieko kita, tik 
paklusnumo. 

Kristianas atsistojo ir prieš išeidamas netaręs nė žodžio uždėjo 
ranką Jonui ant peties. 

Kodėl jis elgiasi taip, tarsi atsisveikintų ilgam? 

— Tegul Viešpats jus saugo ir pasirūpina, kad laimingai grįžtumė- 


te namo, - neįprastai drebančiu balsu sušuko Ema. 


Po vakarienės Kristianas nuėjo į jau baigtą koplyčią. Atsiklaupė 
priešais altorių ir ėmė melstis nuleidęs galvą: „Visagali Dieve, kuris 
esi danguje, saugok mano kaimą, mano šeimą ir vyrus, lydėsiančius 
mane šioje pavojingoje kelionėje: 

Staiga jis išgirdo lengvus žingsnius ir pamatė šalia besiklaupian- 
čią Martą. 

Pasimeldęs Kristianas nuėjo ieškoti kunigo Hilberto, kad galėtų 
atlikti išpažintį. Atrodo, kad jo vyrai jautė tą patį poreikį, nes prie 


krėslo laukė visa eilė. 


Dar auštant, iš karto po kartu išklausytų rytinių mišių, kolona 
pajudėjo. Pasiekęs miško pakraštį Kristianas dar kartą atsisuko kaip 
įpratęs. Su žmonėmis, kurie prieš tiek metų atsekė jį į šią vietą, jis 


norėjo susikurti geresnį gyvenimą. Kas liks iš šios svajonės? 

Prisivertęs nuvyti šį slegiantį jausmą, Kristianas susižvalgė su 
Luku. Bet šis atrodė taip pat paskendęs niūriose mintyse. 

— Kaimas Randolfo rankose, - karčiai tarė jis. - Jaučiuosi taip, 
tarsi išduočiau tuos žmones ir palikčiau juos bėdoje. 

Atvykus į Meiseną, pilyje jau buvo suruošti du kroviniai - vie- 
ną ves Arnulfas, Oto ginklų meistras, kitą Kristiano draugas Rai- 
mundas. Abi kolonos su didžiulėmis palydomis turėjo pajudėti į 
skirtingas puses tuo pačiu laiku ir taip nukreipti dėmesį užpuolikų, 
laukiančių pirmojoje kelio dalyje. 

Žinoma, vagys greitai pastebės, kad vietoje sidabro jie pagrobė 
tik tuščias skrynias. Tada jie, taip mano tie, kurie sugalvojo šį planą, 
suskubs sekti antrąją koloną ir pames Kristiano pėdsakus. 

Jo grupė pajudės ne iš Burgbergo, o iš turgaus, kaip druskos 
krovinys. Tai buvo Kristiano mintis. Jis tikėjosi, kad sidabro vagys 
neskirs labai daug dėmesio druskos pirkliams. Druska buvo brangi 
prekė, bet jiems nenaudinga. Jie negalėjo nei jos parduoti dideliais 
kiekiais, nei patys sunaudoti. 

Paskutines tris dienas Hansas ir Fridrichas Kristiano prašymu 
kaip senais laikais Meisene pardavinėjo druską, kad viskas atitiktų 
įstatymus. Kiekvienas mieste privalėjo manyti, kad jiedu vėl grįžo 
prie senojo savo amato ir veš savo prekę į Biomeną. Net dviem kin- 
kiniais. O kad parduodama druska paimta iš Oto virėjo atsargų, 
niekas neturėjo sužinoti. 

Naktį prieš išvykstant patikimi markizo vyrai gerai saugomus ve- 
žimus slapta prikrovė dėžių su rankos dydžio sidabro luitais. Abie- 
juose vežimuose dar liko vietos, kad galėtų pasislėpti ginkluoti vy- 
rai. | 

Kai pirmos dvi grupės bus užpultos, pasiuntiniai perduos žinią 
per Chemnitzo vienuolyną, o išgyvenę atakas kariai privalės nedels- 


dami prisijungti prie Kristiano, kad sustiprintų jo būrį. 


— Tegul Viešpats tave saugo, - atsisveikino Kristianas su savo drau- 


gu Raimundu, išvykstančiu beveik tuo pačiu metu kaip Arnulfas. 

— Tave taip pat, - neįprastai rimtai atsakė Raimundas. Šįkart bū- 
tent jis jojo ant Kristiano eržilo, o jam buvo perleidęs savąjį. Įspėtas 
Martos, šįkart Kristianas užsisegė šviesesnį apsiaustą. 

Raimundas trumpai apsižvalgė, ar jo žmona Elžbieta stovi neto- 
liese. Dar miegamajame jiedu jausmingai atsisveikino, nes jai nepa- 
vyko išleisti vyro į kelionę be ašarų. Nepamatęs jos jis nusišypsojo 
Martai, priėjusiai prie jų, kad palinkėtų Dievo palaiminimo ir sėk- 
mės kelyje. 

— Vieną kartą jau išgelbėjai man gyvybę. Galbūt man vėl pasiseks 
tai padaryti? Vaidinant pelę, kad tik Kristianas pravažiuotų. Tegul 
jie puola ant manęs. 

— Neprisišauk bėdos taip kalbėdamas, - atsakė jam Marta, o ne- 
rimas sugniaužė širdį. 

Išvykus pirmosioms kolonoms, Kristianas, Lukas, Geras ir Ri- 
chardas šiek tiek palaukė. Kai Hervarto vyrų saugomi „druskos ve- 
žimai“ pajudėjo Biomeno link, visi keturi riteriai taip pat iškeliavo. 
Netoli miesto jie sutiko tariamą druskos krovinį. 

Kristianas davė Hansui ir Fridrichui pinigų naujam kinkiniui, 
kuriuos jie sumokėjo krovikams už pagalbą ir išsiuntė juos atgal į 
kaimą. Tada tarė keletą žodžių savo vyrams. | 

— Kadir kas mūsų lauktų kelyje, svarbiausia užduotis - nugaben- 
ti visą krovinį į Trifelsą. Jūs atsakote už tai, kad markizas laikytųsi 
savo žodžio, duoto imperatoriui, ir kad mūsų broliams, tėvams ir 
sūnums nereikėtų traukti į karą. Tegul Dievas mus saugo. 

Visi sukalbėjo maldą mintyse, tada Hervarto žmonės paskubino 
arklius garsiais „no“ ir „na“. Keletas jų buvo apsirengę vežikais, kiti 
jojo kaip įprasta palyda, o dauguma buvo pasislėpę antrajame veži- 
me. 

Kristianas jojo priekyje, Lukas iš šono, o Geras ir Richardas, ku- 
rio žaizda buvo sėkmingai sugijusi, saugojo kolonos galą. 

Kol koloną dar buvo galima matyti iš miesto, ji judėjo link Bio- 
meno. Tada siauromis gatvelėmis apvažiavo ir apjojo nemažą lanką 


iki vakarinės miesto dalies. 

Taip jie nukeliavo beveik dešimt mylių. Tada pasiekė miško at- 
karpą, kurioje Kristiano dėmesį patraukė keista tyla. Nečiulbėjo net 
paukščiai. 

Jis pažvelgė į Luką, šis linktelėjo. 

— Jie čia. 

Jie išsitraukė kardus, pasičiupo skydus ir pasirengė kovai. 

Marta iš Burgbergo žvelgė į Kristianą ir jo draugus tol, kol jie 
dingo iš akių. 

Viduje apėmė toks slogus jausmas, kad ji pasisakė Jadvygai pras- 
tai pasijutusi ir pasišalino. 

Markizė žvelgė į ją susirūpinusi, bet pritariamai linktelėjo. Nieko 
neklausinėjo. 

Išeidama iš Jadvygos kambario Marta dar neturėjo tikslo. Bet jau 
už kelių žingsnių kelią pastojo jaunasis Ulrichas iš Biomeno. 

— Jūs atrodote labai susirūpinusi. Neturėtumėte jaudintis, juk 
jūsų vyras labai narsus, - tarė Oto žentas. 

— Kuo padės narsumas išdavystės atveju? — karčiai atsakė ji. 

— Neapsunkinkite savęs sielvartu. Dievas saugo narsiuosius. 

Kodėl ji nebuvo dėkinga už šią paguodą? Tam įtakos turėjo gaš- 
lus žvilgsnis, nukreiptas į ją. 

— Markizas šiandien rengia šventę. Galiu tikėtis, kad dalyvausite 
joje? — paklausė Ulrichas. 

— Negaliu linksmintis šventėse, kai mano vyras vykdo užduotį, 
dėl kurios viskas pastatyta ant kortos, - šiurkščiai atkirto ji. 

— Matau, kad jūs ne tik protinga, bet ir dora, - pataikavo Ul- 
richas ir toliau neleisdamas jai praeiti. - Nesirūpinkite dėl savo 
garbės. Paprašysiu savo uošvio, kad šis jus pakviestų sėdėti prie 
aukštojo stalo. Būsiu jūsų stalo šeimininkas. Tada niekas negalės 
abejoti jūsų padorumu. Niekas negali sutrukdyti, kad tokia žavi 
dama būtų šalia. 

Jis pabučiavo jos ranką ir šypsodamasis pažvelgė į akis. Ji nudelbė 


žvilgsnį ir skubiai ištraukė ranką. 

— Yra daug kilmingesnių ir gražesnių damų nei aš. Tokių, kurios 
tikrai turėtų sėdėti šalia jūsų, — atsakė ji pakankamai mandagiai, kad 
nepasirodytų neišauklėta, bet kartu ir gana nemaloniai, kad jam 
būtų aišku, jog jai nereikia jokių aferų. 

Bet Ulrichas taip lengvai nepasidavė. 

— Gali būti, - atsakė jis. - Bet jūs turite ypatingo žavesio, galbūt 
net pati to nežinote. Jūs per jauna ir per graži, kad užsidarytumėte 
savo kambaryje, laukdama vyro. Tokiu atveju labai ilgai būsite vie- 
niša. 

Paskutiniai žodžiai buvo užslėptas grasinimas, net jei juos tarda- 
mas jis šypsojosi. Ulrichas vėl paėmė jos ranką ir aistringai pabučia- 
vo. Ji jautė, kaip jo liežuvis paliečia odą. 

Marta patraukė ranką ir netardama nė žodžio nuėjo. Mažiausiai 
ją dabar domino Biomeno princo asistavimas. 

Ji patikrino, ką veikia jos vaikai. Marijos prižiūrimi jie žaidė su ki- 
tos damos atžalomis. Tomas pristojo prie jos, norėdamas papasakoti 
vieną iš mėgstamiausių istorijų apie narsųjį riterį Rolandą, o Klara 
užsiropštė ant kelių, prisiglaudė ir klausėsi. Bet net vaikai šiandien 
negalėjo jos nuraminti. Priešingai, ji pastebėjo, kad nerimas persida- 
vė mažajai dukrelei. 

Marta šiek tiek atsilošė, pasinėrė į apmąstymus, nukreipė mintis 
į Kristianą ir pabandė išsiaiškinti, kaip jam sekėsi. 

Nebuvo praėjęs nė pusdienis, kai ji iškreipta kančios sudejavo: 
jau žinojo, kad Kristianas ir jo vyrai tapo baisios išdavystės auko- 


mis. 


Marta nubėgo pas Klarą. Kaip ji ir bijojo, mergaitė gailiai verkė ir 
niekaip nesisekė jos nuraminti. Marta drebėjo iš baimės, bet niekam 
negalėjo papasakoti apie savo regėjimus, jei nenorėjo būti kartu su 
dukra sudeginta ant laužo. Ji žinojo, kad niekas nepadės, išskyrus 
švelnų migdomąjį gėrimą ir saugoti paliktą auklę. 

Kai mažoji pagaliau užmigo, Marta nuskubėjo į bažnyčią, užde- 


gė žvakę, atsiklaupė prieš altorių ir karštai meldėsi. 

Kiti žmonės, atėję į bažnyčią, žvelgė užuojautos kupinais žvilgs- 
niais, bet nė vienas neišdrįso pakalbinti. 

Grįžusi atgal į rūmus, ji susirado langą, iš kurio galėjo matyti at- 
vykstantį pasiuntinį, ir laukė. 

Atpažino jį jau iš tolo. Lukas šuoliais prajojo pro pilies vartus — 
suprakaitavęs, mirtinai išbalęs ir akivaizdžiai sužeistas. Valdė savo 
žirgą tik šlaunimis, nes vadžios buvo apsuktos aplink kairiąją ranką, 
kurią laikė stipriai suspaudęs dešine. Kai Lukas įlėkė į pilį ir nušoko 
nuo arklio, Marta pamatė, kad jis visas kruvinas. 

Ji beatodairiškai nubėgo laiptais žemyn. Pamatęs ją ateinančią, 
Lukas dar labiau išbalo. Jo akyse Marta atpažino sielvartą, kaltės 
jausmą ir gilią užuojautą. Bet neprataręs nė žodžio jis nubėgo į rū- 
mus ir pareiškė norą nedelsiant pasikalbėti su Otu. 

Ji sekė paskui, tikėdamasi, kad iš salės jos niekas neišvarys. 

Lukui priklaupus prieš markizą, žaizda vis dar kraujavo. Raudo- 
nų lašų pėdsakai žymėjo jo kelią per salę. Tik dabar Marta suprato, 
kad žaizda nebuvo sutvarstyta ir jis bandė sustabdyti kraujo tekėji- 
mą ranka. 

— Paieškok švarių tvarsčių, greitai! Ir atnešk pintinę su tinktūro- 
mis iš mano kambario, - skubiai nurodė pirmai pasitaikiusiai tar- 
naitei. 

Lukui nedelsiant reikėjo pagalbos, bet jis priims ją tik tada, kai 
pasikalbės su markizu. O ji nepasitrauks iš čia nė žingsnio nesužino- 
jusi, kas nutiko Kristianui ir jo vyrams. 

- Išdavystė! Mes buvome išduoti, - išlemeno jis ir susvirduliavo 
net klūpėdamas. 

Otas, įsigilinęs į pokalbį ir nepastebėjęs sužeistojo, staiga atsisu- 
ko. Pamatęs Luką išbalo ir rankomis įsikabino į krėslo atramas. 

— Atleiskite man, - sudejavo Lukas, jo balsas trūkčiojo. 

Tada jis įsitempė. Marta suprato, kad tai paskutinės jo jėgos. Šir- 
dis daužėsi kupina baimės dėl to, ką netrukus išgirs. Smilkiniuose 


pajuto pažįstamą veriantį skausmą. 

Otas liepė atnešti taurę nelaimės pasiuntiniui, bet Lukas papurtė 
galvą. Marta suprato, kad jis negalėjo paleisti rankos, kitaip būtų 
praradęs dar daugiau kraujo. 

Ji ryžtingai prasibrovė į priekį. 

— Žaizdą reikia sutvarstyti, kitaip jis nukraujuos! 

Kur tarnaitė su tvarsčiais? 

— Bus laiko, - vaitodamas atsakė Lukas ir vėl pažvelgė į markizą. 

— Mes buvome išduoti, - pakartojo jis. - Užpuolimas... Už ma- 
žiau nei dešimties mylių nuo čia... Daugiau nei šimtas vyrų... Jie tu- 
rėjo žinoti, kad tai tikrasis krovinys... Jie užpuolė mus... Kai daugu- 
ma mūsų vyrų jau buvo negyvi, iš priedangos išlindo kiti ir pribaigė 
likusius... 

Stiklinėmis akimis jis pažvelgė į markizą, kuris pusiau atsistojęs 
spoksojo į jį. 

— Sidabras? 

— Pagrobtas... Mano pone, mes kovojome iki galo... Bet kai jie ga- 
liausiai apsižvalgė, kiekvieną iš mūsų puolė dešimt vyrų... Be manęs, 
tik vienas galėjo pabėgti... Jis išjojo tarsi vejamas šunų, kad pakviestų 
Arnulfą ir Raimundą... 

Marta susigūžė. Tik vienas? Luko balsas vis tilo, ji įsikando į pirš- 
tą ir laukė, kol Otas užduos klausimą, kurio ji negalėjo užduoti. 

— Kas? 

— Jaunas sargybinis. 

To negali būti! Visi kiti negalėjo būti mirę! Kristianas negali būti 
miręs! Kaip Dievas galėjo leisti, kad tai įvyktų? 

— O kaip su Kristiano riteriais? - dusliai paklausė Otas. 

— Geras ir Richardas negyvi. 

Marta susvyravo, kažkas, stovėjęs šalia, pačiupo jos ranką ir pri- 
laikė. 

— O Kristianas? - paklausė Jadvyga. 

— Jį puolė pirmiausia. Jis nukovė aštuonis ar dešimt vyrų, tik tada 
buvo sučiuptas. Pats tuo metu kovojau... Kiek galėjau matyti, jie jo 


neužmušė, o surišo ir išsigabeno. 

Luko jėgos baigė išsekti. Jis apvirto ant šono ir atsitrenkė į grin- 
dis. 

— Iškvieskite pagaliau chirurgą, - nekantriai sušuko Otas. 

Marta išsilaisvino iš nepažįstamojo, tvirtai laikančio jos ranką, ir 
nubėgo prie jaunojo riterio. Šalia jos išniro tarnaitė ir atkišo tvars- 
čius bei pintinę. 

Otas skubiai įsakė, kad visi laisvi vyrai būtų išsiųsti paskui už- 
puolikus ir atgautų sidabrą. 

Marta nieko nebesuvokė. Ausyse šniokštė kraujas. Ji pabandė 
nustumti visas mintis šalin ir susikoncentruoti į žaizdą. Staigiais ju- 
desiais, stengdamasi negalvoti apie tai, ką išgirdo, ji pradėjo plėšti 
Luko rankovę. Iš mėsos kyšojo nedidelis koto galas. Strėlės smaiga- 
lys turėjo vis dar būti rankoje. 

— Ar jūs, šitaip jausdamasi, tikrai sugebėsite tuo pasirūpinti? — 
su balse sumišusiu griežtumu ir užuojauta paklausė Otas. - Verčiau 
pasistenkite nusiraminti, tuoj ateis chirurgas. 

Bet ašarose skęstanti Marta tik papurtė galvą. Visi negyvi! Kris- 
tianas dingęs! Lukas nemirs tik dėl to, kad ji neatliko savo darbo. 
Jam reikėjo jos pagalbos. 

O tada jau jis padės jai išsiaiškinti, kas atsitiko jos vyrui. 

Otas liepė nunešti sužeistąjį į kambarį, kad madam Marta galėtų 
juo pasirūpinti. Tada išsiuntė grupę vyrų, kad surinktų riterių ir jų 
vyrų kūnus ir atgabentų juos į Burgbergą. 


Marta žinojo, kad Oto chirurgas turi specialią aparatūrą, su ku- 
ria strėlės smaigalys būtų ištrauktas be vargo, todėl ir paprašė jo pa- 
galbos. Ji džiaugėsi, kad Lukas vis dar buvo praradęs sąmonę, kai 
felčeris iš jo rankos traukė svetimkūnius. 

Bet nuo skausmo Lukas atsibudo. 

Pamatęs virš savęs iškankintą ir ašarotą jos veidą, jaunasis riteris 
vėl užmerkė akis. Bet tik akimirkai. Jis negalėjo to vaizdo išvengti, 
kad ir kaip būtų norėjęs. 

— Man labai gaila, - tai buvo viskas, ką jis galėjo pasakyti. 

Kiek vėliau, po trumpos pauzės, pridūrė: 

— Išgelbėjau jo kardą. Jis dar turėtų būti prie mano žirgo. 

Marta labai norėjo surikti ir imti raudoti. Ji jautė jo skausmą, tar- 
si būtų skaudėję jai pačiai. 

Bet nieko nepasakiusi ji įkišo durklo rankeną jam tarp dantų, kad 
jaunuolis neįsikąstų liežuvio, kol valė žaizdą ir kartu su chirurgu ją 
išdegino, kad sustabdytų kraujavimą. Tada ji mandagiai padėkojo 
felčeriui už gerai atliktą darbą ir dosniai jam atsilygino. Pati uždėjo 
jam tvarstį, padėjo atsisėsti ir įpylė atskiesto raudono vyno. Jis para- 
do nemažai kraujo, todėl būtinai turėjo gerti daug skysčių. Vėliau ji 
duos jam ko nors, kas malšintų skausmą. 

Lukas godžiai išgėrė ir įsipylė dar. 

Jo akyse ji matė skausmą ir baimę. 

— Jie tikrai visi negyvi? —- pagaliau paklausė ji. 

Jis įsispoksojo į sieną, kažkur į tuštumą. 

— Mes buvome išduoti. Jie tiksliai žinojo, kad sidabras pas mus, - 
pakartojo jis tuos pačius žodžius, kuriuos ištarė dar būdamas salėje. 

— Ir tu matei, kad visi žuvo? — sustingo ji. 

- Visi, išskyrus Hanesą, jaunąjį Meiseno gyventoją. Ir galbūt dar 
Kristianą. Aš nemačiau jo kūno. Iškirtau du vyrus, tada kažkas iš už 
nugaros trenkė man. Parkritau. Tikriausiai jie manė, kad aš negyvas. 
Tai mane išgelbėjo. - Jis karčiai nusišypsojo. - Jiems išvykus mane 
atgaivino Hanesas. Tada išjojo pakviesti kitų. Užmerkiau akis negy- 
viems savo bendražygiams ir iškeliavau čia. 

Lukas suprato nebylų jos klausimą. 

— Yra vilties, kad jis dar gyvas. Kodėl jie būtų pasiėmę jo lavoną? 
Jo koją kliudė strėlė, bet nepaisant to jis kovojo kaip įsiutęs jautis. 
Girdėjau, kaip kažkas suriko: „Tą palikite gyvą, už jį grafas brangiai 
sumokės: 

Visiškai išsekęs Lukas susmuko. Marta davė jam atsigerti, tada 


leido pamiegoti. Pati tuo tarpu pasinėrė į niūrius apmąstymus. 


Kartu su tarnaite Marta liko saugoti Luko visą naktį. Netrukus 


vyras nugrimzdo į neramų miegą. Miegodamas jis šaukė vardus, 

visus bandė įspėti, atrodė, kad dar kartą išgyvena tai, ką patyrė su 
bendražygiais. 

Paryčiais sužeistasis nurimo. Ji pasiuntė tarnaitę, kad ši pakeistų 
patalynę, ir nuėjo į salę, priklaupė prieš Otą. Markizas atrodė išbalęs 
ir pavargęs po nemigo nakties. Eidama į salę Marta išgirdo, kad vis 
dar nėra jokių naujienų apie sidabro krovinio buvimo vietą. 

Užsikirsdama ji perpasakojo Luko žodžius, kuriais remiantis ga- 
lima manyti, Kristianas buvo nugabentas į Vartburgą Eisenache. 

— Primygtinai jūsų prašau, mano pone, pabandykite išpirkti savo 
riterį, - maldavo ji. 

— Kaip jūs tai įsivaizduojate? — užriko ant jos markizas. - Kaip 
aš neturėdamas įrodymų apskųsiu Liudviką, esą jis pagrobė mano 
sidabrą ir suėmė vieną iš mano riterių? Ne, turime palaukti - gal jis 
išsiųs pasiuntinį, kuris pareikalaus išpirkos. Turėkite dar šiek tiek 
kantrybės. 

Bet Marta nenorėjo ir negalėjo laukti. Jos nuojauta sakė, kad 
svarbi kiekviena diena. 

Ji nuolankiai nuleido galvą, balsas drebėjo, bet ji vis tiek paprieš- 
taravo galingajam markizui. Salėje nusirito šnabždesio banga. 

- Jis kovojo dėl jūsų, rizikavo savo gyvybe. Buvo išduotas vykdy- 
damas užduotį, kurią jam skyrėte. Ar negalėtumėte bent nusiųsti į 
Eisenachą pasiuntinio, kuris paklausinėtų naujienų? 

Oto veidas niaukėsi vis labiau. Marta pasigailėjo nepalaukusi, kol 
ateis Jadvyga, kuri gal būtų ją užstojusi. 

Po akimirkos mirtinos tylos Otas paklausė: 

— Ar Lukas kada nors galės valdyti dešinę ranką? 

— Tikiuosi, pone, - atsakė Marta, temos pakeitimas ją nurami- 
no. - Bet kol žaizda užgis, šiek tiek užtruks. 

— Ber galbūt jis gali nujoti į Eisenachą ir ten paklausinėti, jei tik 
sugebės, - niurzgėdamas pranešė markizas. - Jei jis rastų Kristiano 
pėdsakus, galėtų pradėti derybas dėl jo išlaisvinimo... 


Šiurkščiu mostelėjimu jis baigė pokalbį. 

- Eikite ir pasimokykite kantrybės. Šią akimirką turiu didesnių 
rūpesčių. Esu skolingas imperatoriui penkis tūkstančius sidabro 
monetų. 

Marta suprato, kad dabar bet koks jos žodis tik pakenktų. Todėl 
išėjo iš salės ir karštai svarstė, ką galėtų padaryti, kad kuo greičiau 
sužinotų apie Kristiano likimą ir jam padėtų. Ji pati negalėjo joti 
į Eisenachą, susiklosčius tokiai situacijai ji nepasiektų Vartburgo 
gyva. Be to, kaip ji galėtų išlaisvinti Kristianą? Palikti vaikų ir su- 
žeisto Luko ji taip pat negalėjo. 

Moteris negalėjo pasakyti, ar tai, kad Kristianas gyvas, buvo slap- 


ta nuojauta, ar tiesiog didelis troškimas. 


Ulrichas sekė iš paskos ir pastojo jai kelią. 

— Riteris Lukas dar ilgai nebus pasiruošęs tokiai ilgai kelionei, - 
apgailestaujančiu tonu tarė jis. - Bet jei pageidausite, įgaliosiu vieną 
iš savo vyrų dar šiandien iškeliauti pas grafą Liudviką ir pasiūlyti 
jam išpirką už jūsų vyrą. Jei tik Kristianas pas jį. 

Jis vėl pasilenkė ir pabučiavo jai ranką, o žvilgsnis nuslydo jos 
kūnu. 

— Tai būtų labai malonu, - tarė ji, negalėdama nuslėpti nepasiti- 
kėjimo balse. 

— Taip pasielgti verčia ne tik kilnumas - labiau gal gilus susiža- 
vėjimas jumis, - pasakė Ulrichas. - Tikėsiuosi ir lauksiu jūsų supra- 
tingumo. 

— Supratingumo? Kokia prasme? - piktai paklausė ji, nes jo elge- 
sys leido suprasti tik viena. 

— Ateikite šiąnakt pas mane. Pažadu, kad niekas apie tai nesuži- 
nos. , 

Dėl tokio akiplėšiškumo ji akimirkai neteko žado. 

- Jūsų pasiūlymas prieštarauja Dievo įsakymui, kenkia jūsų uoš- 
viui, po kurio stogu gyvenate, ir žeidžia mane, - šiurkščiai atkirto 
ji. 


Ulrichas nusišypsojo: 

- Žinoma, jūs privalote priešintis. Tai žaidimo dalis. Bet gal su- 
trumpinkime visa tai. Negaliu sulaukti, kol laikysiu jus savo glėbyje. 
O kiekviena prabėgusi akimirka priartina jūsų vyro mirtį. Neturite 
kito pasirinkimo. Nejaugi norite visą gyvenimą prikaišioti sau, kad 
dėl jūsų kaltės mirė Kristianas? 

Širdyje Marta pajuto begalinę tuštumą. Ji giliai įkvėpė, kad kažką 
atsakytų, bet tada apėmė jaudulys, sielvartas dėl žmonių, kurie jais 
pasitikėjo, dėl Kristiano ir bemiegės nakties prie Luko lovos. Aplink 
viskas aptemo ir moteris susmuko. 

Ulrichas ją pačiupo. Pirmiausia pamanė, kad tai gudrus jaunos 
moters manevras norint apsaugoti savo garbę. Taip ji suteikė jam 
galimybę nusinešti ją į savo kambarį. Bet tada jis pamatė išblyškusią, 
ledinę jos odą, išduodančią negera. 

Jis pašaukė tarną. 

— Martą užvaldė sielvartas. Nuneškite ją į jos kambarį. 


Keletas stiprių pliaukštelėjimų per veidą privertė atsipeikėti. Virš 
jos palinkusi Zuzana iškart lengviau atsikvėpė ir įpylė atsigerti kaž- 
ko šalto. 

— Kaip jautiesi? - paklausė strazdanotoji tarnaitė. - Jadvyga pa- 
siuntė mane, kad pasirūpinčiau tavimi. Ji dėl tavęs jaudinasi. 

Marta neatsakė. Visos mintys sukosi tik apie viena. 

O gal ji turėtų priimti Ulricho pasiūlymą? Jis buvo jai šlykštus, 
tai prieštaravo Dievo valiai, be to, galbūt jos vyras, vienintelė jos 
meilė, ją už tai atstumtų. 

Bet kas dabar buvo svarbu, kai mirė tiek žmonių? Tik viena — 
kad Kristianas išgyventų. 

Marta nutuokė, kad jis užsitraukė amžintąjį prakeiksmą steng- 
damasis apsaugoti ją nuo vyro plėšrūno akimis. Nejau, norėdama jį 
išgelbėti, ji neturėjo pastatyti ant kortos savo doros ir sielos? 


Bet prieš tai turėjo atlikti kitas savo prievoles. 


Ji paprašė Elžbietos palydėti ją į koplyčią, kur tuo tarpu buvo at- 


gabenti žuvusieji iš jos kaimo. Raimundo žmona susirūpinusi lau- 

kė žinių apie savo vyrą. Raimundas, Kristianas, Richardas ir Geras 
susidraugavo dar būdami ginklanešiai. Abiejų brolių mirtis ją giliai 
sukrėtė. 

Sustingusi, stengdamasi nepalūžti, Marta įžengė į patalpą ir sten- 
gėsi pasirengti tam, kas jos laukė. 

Ji lėtai ėjo pro žuvusiųjų eiles - kiekvieną iš jų pažinojo, buvo 
priėmusi savo namuose, o kai kuriuos iš jų net laikė šeimos nariais. 

Kažkas žuvusiuosius nuprausė, pervilko suplyšusius drabužius 
naujais, bet ant riterių šarvų vis dar matėsi kraujas. Kai kurie buvo 
nukirstomis kojomis ar rankomis, kūnai suvarpyti iečių. 

Ji stengėsi sulaikyti ašaras žiūrėdama į veidus jaunų vyrų, kurie 
jau niekada nebenusijuoks, nebekrės išdaigų ir įžūliais šūksniais ne- 
beerzins merginų. 

Hervartą, kovose patyrusį sargybinių vadą, užpuolikai taip suža- 
lojo, kad jį buvo galima atpažinti tik iš pražilusių plaukų. 

Priėjusi prie Richardo ir Gero kūnų, Marta suspaudė Elžbietos 
ranką. 

Broliai buvo paguldyti greta, abu su perpjautomis, vis dar krau- 
juojančiomis gerklėmis. 

Marta krito ant kelių, persižegnojo ir pradėjo melstis. Už sielos 
išganymą vyrų, kurie paguldė galvas, už Luko sveikimą, už tai, kad 
Raimundas ir Arnulfas butų išvengę šios nelaimės ir už tai, kad Kris- 
tianas vis dar būtų gyvas. Ir už teisingumą - kad žudikai ir išdavikai 
būtų nubausti. 

Elžbieta darė tą patį. 

Jos ilgai klūpojo. Martos galvoje sukosi šimtai minčių: žodžiai, 
kuriuos kada nors buvo pasakę žuvusieji, išdaigos, kurias jie buvo 
iškrėtę, sutrenkimai, o, kartais ir lūžiai, kuriuos po kovos pratybų 
jai reikėdavo apžiūrėti - viskas, ką gero ji dar norėjo padaryti ir jau 
nebegalėjo. 

Pagaliau ji atsistojo, tiesi ir susitvardžiusi, ir norėjo išeiti, bet už 
poros žingsnių susmuko ir ėmė raudoti. 


Elžbieta ašarotu veidu pakėlė ją ir apkabino. 

— Man reikia išeiti. Turiu pasirūpinti Luku, - pagaliau išlemeno 
Marta, rankove braukdama ašaras. 

— Ne, dabar tau reikia ramybės, - tarė Elžbieta. - Prie Luko budi 
vienas iš jo ginklanešių, ir jam nurodyta kreiptis iš karto, kai tik jis 
pasijus blogai. 

Marta nenorėjo ramybės. Už mirusiuosius turi būti atkeršyta, iš- 
davikai surasti, o Kristianas išlaisvintas. 

Jei dėl to ji privalės tapti Ulricho kekše, ji tai padarys. Bet pir- 


miausia apmąstys, ar tikrai nėra jokio kito sprendimo. 


Po kelių dienų pas Randolfą į Kristiansdorfą atvyko nepažįsta- 
mas raitelis. Jis buvo įleistas ir paprašė pasikalbėti su Randolfu. 

Nepažįstamajam išvykus, Randolfas triumfuojančiu balsu pasi- 
kvietė savo žmoną, draugus ir įsakė tarnams nedelsiant atnešti ge- 
riausio vyno. 

Spindinčiomis akimis jis pakėlė taurę ir išgėrė į Richenzos svei- 
katą. 

— Dabar mums priklauso visas Kristiansdorfas! Ir bus laikas, kai 
jis bus pavadintas kitu vardu. 

Jo žmona lengvai primerkė akis ir nusišypsojo jam. 

— Planas įvykdytas? Kaip šaunu. Dabar tau dar trukdo ta maža 
ragana. Įsivaizduoji, kaip galėtum išvengti to, kad jos išperoms nea- 
titektų tai, kas priklauso mums? 

Ekehartas kostelėjo. 

— Aš turiu pasiūlymą, - tarė jis. 

Jam baigus pasakoti, Randolfas garsiai nusijuokė. 

— Nieko nuostabesnio nesu iš tavęs girdėjęs, mano drauge! Juk 
kai baigsi su ja, perleisi kitiems? 

Nieko neatsakęs Ekehartas atsistojo, kad laimėtų šiek tiek laiko 
ir suvaldytų savo emocijas. 

— Tikriausiai turėčiau nedelsdamas keliauti į Meiseną, kol niekas 


neužbėgo man už akių. 


Joana 


Kristiansdorto gyventojų atmintyje paskutinės dienos turėjo 
įstrigti amžiams: dienos, kai Randolfas tarsi viesulas sėjo kaime 
smurtą. 

Joana buvo pirmoji, pajutusi kruviną jo valdžią. 

Prieš ją išdygo jaunas vaikinas ir pasakė: 

— Mūsų šeimininkas įsako tau eiti pas jį. 

Mergina nuleido rankas ir nepratarė nė žodžio. 

Randolfas buvo jos vaikystės košmaras. Niekam nereikėjo gąs- 
dinti jos demonais, drakonais ar laukiniais — ji imdavo drebėti vien 
pagalvojusi apie šviesiaplaukį milžiną. Naktimis ją vis dar kankino 
košmarai, kuriuose ji vėl ir vėl išgyveno tą dieną, kai jis liepė pakarti 
Guntramą ir nudūrė Kuno motiną, senąją Gretą, kai įsakė iki kraujo 
nuplakti jos brolį Karlą ir Joną. Ji, kaip ir kiekvienas žmogus kaime, 
žinojo, kad Kristianas buvo mirtinas Randolfo priešas. Ji taip pat 
žinojo, kad jos pamotė, drąsesnė už bet kurią moterį iš visų, kurias ji 
pažinojo, traukėsi Randolfui iš kelio, vengė jo. 

Ko jis galėjo iš jos norėti? Tikrai ne vaistų. Sau ir savo žmonėms 
Randolfas reikalaudavo chirurgo paslaugų. Kaip jis su ja pasielgs? 

Joana norėjo surikti ir pabėgti, bet kūnas neklausė. 

- Nagi, einam pagaliau! Šeimininkas nepratęs laukti, - paskubi- 
no vaikinas. 

Joana lėtai nusiplovė rankas, susisuko savo kasą į kuodą ir užsi- 


rišo skarelę. Ji apsižvalgė, ar aplink nėra nieko, kas galėtų jai padėti. 

Veltui. Niekas nedrįstų prieštarauti valdytojo įsakymui. Iš kaimo 
tikrai niekas, bent jau nuo tada, kai išvyko Kristianas ir jo vyrai. 

Kaip įpratusi, ji pasiėmė krepšį su tepalais ir tinktūromis, bet vai- 
kinas tepasakė: 

- Jų tau neprireiks. 

Žvilgsniu ji pasakė Mechthildai, kuri tuo metu taip pat išbalo, 
kad perspėtų kitus, ir vos vilkdama kojas nusekė paskui pasiuntinį. 

Įėjusi į kambarį, kuriame sėdėjo Randolfas su žmona ir keliais 
savo žmonėmis, ji nepažvelgė jam į akis, tik nebyliai atsiklaupė ir 
nuleidusi akis laukė. 

Milžinas elgėsi taip, lyg jos nepastebėtų. Ji numanė, kad taip jis 
nori ją tik dar labiau įbauginti. Bet ji nieko negalėjo padaryti, jei tai 
buvo jo sumanymo dalis. Mergaitė drebėjo visu kūnu. 

Vaikinas krenkštelėjo, kad atkreiptų dėmesį į įvykdytą užduotį. 

Randolfas nužvelgė atvestąją. 

— Ak, Kristiano globotinė, - geranoriškai tarė jis. Bet vien išgir- 
dus jo balso toną, kai tarė patėvio vardą, jos nugara perbėgo šiur- 
pas. 

- Stokis ir nebijok, - kreipėsi į ją Richenza. - Čia niekas nenori 
blogo tavo patėviui. Tai markizo įsakymas. Tai taip pat reiškia, kad 
Kristianui nesant mes privalome tavimi pasirūpinti. 

— Jūs labai maloni, — atsargiai tarė Joana, nė trupučio nenura- 
minta šio pareiškimo. Greičiau tai buvo perspėjimas. 

"Tai, kaip Randolfas nužvelgė jos kūną, sukėlė baisių įtarimų. Bet 
šalia jo sėdėjo žmona, juk jis negalėtų?.. 

— Kiek tau metų? 

— Trylika, kilmingasis pone. 

Jai pro akis nepraslydo tai, kad Randolfas, greitomis žvilgtelėjęs į 
žmoną, patenkintas atsilošė. 

— Taigi pakankamai, — tarė jam pilies ponia. 

— Mane pasiekė skundas dėl tavęs, - paaiškino Randolfas. - Rim- 


tas skundas. 

Nustebusi Joana pažvelgė į jį, bet tuoj pat nuleido akis. Jo ledo 
mėlynumo akys kėlė baimę. 

— Kunigas Sebastianas yra nepatenkintas, kad gydydama žmones 
naudojiesi neaiškiomis priemonėmis, nors galėtum užsiimti verpi- 
mu ir audimu, kaip tau ir priklauso. 

— Pone... - norėjo paprieštarauti Joana, bet Randolfas rankos 
mostu ją nutraukė. 

— Tylėk! Nori man pasakyti, kad Dievo tarnas klysta? — piktai 
paklausė jis. - Nori kaip tavo pamotė stoti prieš Bažnyčios teismą 
dėl kerėjimo ir pasipriešinimo? Nejaugi manai, kad išsisuksi tik to- 
dėl, kad jai tai pavyko? 

Joana dar labiau susigūžė. 

- Tuoj pat liausiesi tai dariusi kartą ir visiems laikams, - įsakė 
Randolfas. Jis norėjo sukelti įspūdį, kad padarė pauzę norėdamas 
apgalvoti kitus savo žodžius, bet Joana suprato, kad ši kalba buvo 
sudėliota jau senokai. 

— To neužteks, kad būtų nuplauta ši dėmė, - tarė milžinas ir vai- 
dindamas susimąsčiusį perbraukė per smakrą. - Privalome užkirsti 
kelią tolimesniems kaltinimams. Labai gaila, bet Kristiano nėra ir 
jis negalės apginti tavo vardo. Ir niekas nežino, kada ir ar iš viso jis 
grįš. 

Užslėpta žodžių reikšmė privertė Joaną suklusti. Jis buvo tikras, 
kad Kristianas nebegrįš! Ją tarsi sutraukė mėšlungis ir prireikė kelių 
minučių, kad suvoktų vėlesnius žodžius. 

— Kurį laiką jį pavaduosiu ir būsiu tavo globėjas, pasiimsiu tave į 
savo namus, kad būtų išsaugotas tavo geras vardas. 

Joana matė, kaip jis žvelgia į ją, ir išsigando. Viena ir nuolat stebi- 
ma Randolfo, apsupta jo žmonių. Neilgai truks, kol tie vyrai - mir- 
tini jos patėvio priešai — ją užpuls. Ir nebus šalia nieko, kas galėtų 
apginti. 

— Nenori padėkoti už tau parodytą malonę? — šiurkščiai tarė 


Randolfas. 

— Man suteikta per didelė garbė, - sumikčiojo ji. - Nesu jūsų 
verta. Esu kilusi iš nekilmingų namų. Galbūt man geriau būtų per- 
sikelti į brolio namus. Jis galėtų mane prižiūrėti. 

Randolfas nusijuokė. 

— Kokios galios gali turėti paprastas kalvis? 

Jis vėl nužvelgė ją savo ledinėmis akimis. 

— Ne, mano brangioji, pas mane tikrai būsi apsaugota. Kunigas 
Sebastianas nori būti įsitikinęs, kad elgsiesi pamaldžiai ir išauklėtai. 
O Kristianas man niekada neatleistų, jei jo nebuvimo metu tau kas 
nors atsitiktų tik todėl, kad nesirūpinau tavimi. Tiesa? 

Jis pažvelgė į savo vyrus. Jie nusijuokė ir garsiai pritarė. 

— Tam, kad įsitikinčiau, jog tavo geras vardas tikrai bus sugrąžin- 
tas, noriu dar kai ką padaryti, - pranešė Randolfas. 

Joana sulaikė kvėpavimą. 

— Atiduosiu tave į žmonas vienam iš savo patikėtinių. 

„Ne!“ - norėjo sušukti Joana, bet skvarbus Randolfo žvilgsnis 
užspaudė žodžius jos gerklėje. 

Pilies valdytojas apžvelgė savo vyrus, bet mergaitė žinojo, kad 
viskas jau nuspręsta. 

— Vulfai, gali ją turėti. 

Vyras žengė į priekį, jo išvaizda kėlė baimę ir pasišlykštėjimą: 
pliktelėjęs vyriškis, daugiau nei galva aukštesnis už ją. Veido bruožai 
išdavė nevaldomą žiaurumą. 

— Ačiū, mano pone, - pasakė jis, nusilenkė ir išsiviepęs pažvelgė 
į Joaną. Pasirodė dvi eilės pajuodusių jo dantų. Atrodė, kad jis pasi- 
ruošęs nurengti ją vien žvilgsniu. 

- Jis patyręs kovotojas. Gali būti patenkinta mano parinkimu, — 
paaiškino Randolfas. 

Nors Joana mirtinai bijojo milžino, tvirtai pasipriešino. 

— Atleiskite man, pone, bet dėl mano vestuvių susitarti gali tik. 
mano patėvis. 

— Nesąmonė. Kristiano čia nėra, niekas nežino, ar jis grįš. Ve- 


dybos - geriausias būdas nutildyti kunigą Sebastianą ir panaikin- 

ti tau mestus įtarimus. Kaip rūpestingumo ženklą net skirsiu tau 
kraitį. 

Randolfas pasilenkė ir atrodė tarsi grobuonis, pasiruošęs pulti. 

— Turėtum rodyti daugiau dėkingumo. Pagalvok apie tai, iš kur 
tu kilusi! Taigi nebesimaivyk. Eikš ir parodyk būsimam sutuokti- 
niui savo plaukus! 

Vyrai grasinamai žvilgčiojo į ją. Joana neryžtingai atsirišo skare- 
lę, kuria buvo pridengti plaukai. Jai kilo įtarimas, kad Vulfas nelauks 
vestuvių nakties. Čia, Randolfo valdžioje, niekas jos neapsaugos, jei 
būsimas vyras anksčiau paims tai, kas buvo jam pažadėta. Ji neži- 
nojo, kas blogiau: mintis, kad netrukus šis grobuonis užvaldys jos 
kūną, ar suvokimas, kad jis būdamas jos vyru tai darys vėl ir vėl iki 
gyvenimo pabaigos. 

- Koks grožis. Tiesa, Vulfai? 

Šis kvailai išsiviepė, kiti vyrai ėmė juoktis. 

— Rytoj būsite sutuokti, tada ji priklausys tau, - tarė Randolfas. 

- Iki tol nuveskite ją į mūsų ypatingąjį svečių kambarį, kad būtų 
išsaugotas jos vardas. 

Dviem vyrams žengus artyn Joana norėjo pabėgti, bet staiga kiti 
pastojo kelią. 

Vienas nutvėrė jai už rankos ir ištempė iš salės, per kiemą, į Ran- 
dolfo namus. 

Nuleidusi galvą ji leidosi vedama ir slapta dairėsi, ar nepamatys 
nieko, kas galėtų jai padėti. Bet nė vieno nepažino - nei statybinin- 
kų, nei tarnaitės, kuri tuo metu tempė du kibirus vandens. 

Sargybiniai nuvedė ją į mažą kambarėlį. Uždarius duris ji išgirdo, 
kaip užšaunamas skląstis. 

Kambarį apšvietė: fakelas, čia nebuvo nė mažiausio langelio ar 
kitų durų. Kupina baimės Joana grabinėjo sienas, ieškodama gali- 
mybės pasprukti, bet sienos buvo tvirtai suręstos. 

Galų gale ji atsitūpė lovoje, tai buvo vienintelis daiktas kambary- 
je, apglėbė kojas ir apmąstė savo padėtį. Bet visos mintys vedė į viena: 


Kristianas turėjo būti nebegyvas, kitaip Randolfas taip nesielgtų. 

Dabar net ir Kunas nebegalėjo jai padėti. O ką jis turėtų daryti ? 
Randolfas rimtai viską apgalvojo ir apsidraudė, kad ji nepabėgtų. 
Galbūt jis panaudojo ją kaip jauką, siekdamas privilioti čia Kuną su 
draugais ir juos nubausti. 

Nebebuvo jokios vilties. Kristianas nebegrįš, kaimas bus visiškoje 
Randolfo valdžioje. O nuo rytojaus ji priklausys tam atgrasiam Vul- 


fui, jei tik jis dar šiąnakt jos neužpuls. 


Neilgai truko, kol subraškėjo skląstis. Išsigandusi Joana pašoko 
iš lovos ir prisispaudė prie galinės sienos. Pilies valdytojas žengė vi- 
dun. 

— Norėjau tik įsitikinti, kad gerai įsikūrei, - globėjiškai tarė jis, 
lėtai eidamas link jos. - Koks skanus kąsnelis! Gaila atiduoti tam 
plikiui. Žinai, sklando kalbos, kad su moterimis jis šiek tiek per 
šiurkštus. 

Joana žingtelėjo žingsnį į šoną ir išplėstomis akimis įsispoksojo 
ij 

— Gražūs auksiniai plaukai... Nagi, parodyk šeimininkui savo 
plaukus, išleisk kasą. 

Joana drebančiais pirštais pakluso. Stambus pilies valdytojas sto- 
vėjo tiesiai prieš ją ir glostė keletą šviesių jos plaukų sruogų. 

— Raudonplaukis jau spėjo ant tavęs užšokti ? 

Išgirdusi šiuos žodžius ji sustingo. 

„Randolfas uždėjo savo letenas jai ant pečių ir nykščiu perbraukė 
kaklą. Joana nebegalėjo nuslėpti baimės ir drebulio. 

- Tikriausiai ne, tu vis dar elgiesi kaip skaisti mergaitė, - paten- 
kintas tarė Randolfas. Jis jautė jos virpėjimą, kvėpavo jos baime ir 
svaigo nuo to. 

Lėtai suėmė pirštais jos kaklą. Mažytė pastanga sprukti, ir ji 
baigtų savo gyvenimą jo rankose. Taip pat lengvai jis galėjo nusukti 
sprandą. Šiąnakt su ja pratęs tai, ką pradėjo su jos pamote. Galima 


sakyti, šeimos tradicija. 

Richenzai, be abejonės, buvo pirmenybė. Lovoje ji buvo nepa- 
keičiama ir nevaldoma, buvo lygiai tokia pat begėdė kaip jis pats, o 
rezgant intrigas net pranašesnė. 

Bet jam vis reikėjo jaunystės, nekaltybės. Užvirtęs ant jos ir pa- 
imdamas prieš jos valią, jis norėjo išgirsti baimės kupinus šio angelo 
riksmus. 

O gražiausia, kad visiškai nesvarbu, ką jis darė, - niekas negalės 
prikišti jam nieko kito, išskyrus rūpestį naująja globotine. Bent kol 
nesuplėšys jos suknelės. O Vulfas jo įsakymu visiems tvirtins, kad 
mergaitė vestuvių naktį buvo dar nepaliesta. Tikrai buvo gaila ati- 
duoti ją tokiam grobuoniui. Galbūt pasilikti ją sau vienam? Gal jis 
kada nors stebės, kaip Vulfas ją paima, ir pasirūpins pabaiga. 

„Randolfas žengė žingsnį atgal. 

— Nagi, nusirenk drabužius, - įsakė jis. 

Mergaitė sustingo. 

Jis sudavė stiprų antausį ir ji nukrito ant žemės. 

— Aš įpratęs, kad mano įsakymai būtų vykdomi, - grasindamas 
tarė jis. - O gal pakviesti sargybinius, kad jie man padėtų? 

Joana sunkiai atsikėlė ir išplėstomis akimis pažvelgė į jį. 

Iš už diržo jis išsitraukė botagą ir nekantriai pliaukštelėjo per del- 
L 

— Tai kada nors įvyks?! 

Raudonis užliejo jos veidą. Tada ji lėtai nusiėmė viršutinį drabu- 
Žį ir sulankstė. 

Įsivaizdavus, kas laukia, ją apėmė begalinis siaubas. Bet jei pasi- 
rodytų ir kiti vyrai, viskas būtų tik dar blogiau. 

— Nagi, išsirenk visiškai, - šiurkščiai įsakė Randolfas. 

Išsigandusi, skubriais judesiais ji padėjo apatinius ir skubiai per- 
metė plaukus į priekį, kad uždengtų savo krūtis. 

— Nuoga kaip Ieva ir lygiai tokia pat gundanti. 

Randolfas vėl priėjo artyn ir patraukė plaukus šalin. Tada kaire 
ranka stipriai suspaudė jos petį, kad ji nebegalėtų pajudėti, ir sugrū- 
do dešiniąją į tarpkojį. 

Joana suriko ir ėmė verkti iš gėdos bei išgąsčio. 

Švelni mėsytė, minkšta ir šilta... Taip, ji tikrai dar nekalta... Ir 
mirtinai išsigandusi... 

Kaip jam tai patiko! Jis taip stipriai susijaudino, kad nebespėjo 
ištraukti savo vyriškumo. Įsiutęs pajuto išsiliejusią sėklą. 

Velniava! Blogiausia, kad dabar jis visai neturėjo laiko laukti, kol 
bus vėl pasirengęs. Žvilgsnio, kurį metė žmona jam išeinant iš salės, 
tikrai pakako. Įkyri moteriškė! Kaip ilgai jis leis, kad jo namuose 
jam būtų įsakinėjama? 

Jis turės grįžti vėliau, kai Richenza miegos. Tada ramiai galės 
paturėti šią saldžią nekaltybę. Kokia gėda! Savo namuose privalo 
slinkti slapta! 

Įsiutęs jis nubloškė mergaitę ant lovos. 

Dėl to, kad negali dabar pat jos nutverti ir paimti, jį ramino tik 
viena mintis: kol jo sulauks, jos siaubas ir baimė išaugs iki begalybės. 
O tai tik padidins jo malonumą. 

— Lauksi čia, kol grįšiu, - grasindamas tarė jis. - Ir nedrįsk užsi- 
dengti ar apsirengti! 

Norėdamas pagąsdinti, jis vėl išsitraukė botagą ir prikišo prie 
veido. Tada puolė laukan. Joana išgirdo, kaip patalpa vėl buvo už- 
šauta. 

Likusi viena ji iš karto apsirengė. Tada ėmė ieškoti savo valgomo- 
jo peilio ir pritūpė prie durų. Kai jis grįš, ji negulės lovoje nuoga ir 
nelauks, kol ją išniekins ir tada perleis savo vyrams. Net jei su šiuo 
mažu peiliu negalės rimtai jo sužeisti, už bausmę jis ją nužudys. O 
tai būtų daug geriau nei jos laukiantis likimas. 

Besidaužančia širdimi ji tykojo prie durų, kol išgirs artėjančius 


žingsnius. 


Vos Joana išėjo iš namų, Mechthilda išbėgo ieškoti Kuno ir Bert-. 
ramo. Abu buvo išjoję ant likusių arklių. Juos pamačiusi Mechthilda 
pamojavo dar iš tolo. Jie nedelsdami pakeitė kryptį ir pasuko arklius 
link jos. 

Virėjai pranešus, kas atsitiko, įprastai strazdanotas Kuno veidas 
pabalo. Kristianas patikėjo jam prižiūrėti Joaną. Per jo aplaidumą 
dabar ji atsidūrė to pabaisos naguose! Jam nereikėjo palikti jos vie- 
nos. 

— Kas nors žino, ko jie nori iš jos? 

Bet Mechthilda tik papurtė galvą. 

— Negali būti nieko gera, - įniršęs tarė Bertramas. Nušokus nuo 
arklių, jis paėmė draugo vadeles. - Aš pasirūpinsiu žirgais, o tu eik 
namo. 

Užuot pasukęs į namus, Kunas nuėjo prie riešutmedžio, kurį pa- 
sodino Marta, ir susijaudinęs pažvelgė į pilies pusę, lyg galėtų kiau- 
rai permatyti storas sienas. Labiausiai jis norėjo galvotrūkčiais bėgti 
ten ir pareikalauti atiduoti mergaitę. Bet geriausiu atveju tai būtų 
sukėlę visų juoką, nors labiau tikėtina, kad būtų gavęs krūvą rykščių 
ir susipažinęs su kalėjimu. Ne, čia reikėjo gudrybės, kurią pasitelkęs 
išsiaiškintų, kur ji uždaryta ir koks pavojus jai gresia. 

Kunas ėmė ieškoti Peterio. Jis apsiniaukė nuo tos akimirkos, kai 
namus paliko Kristianas ir Marta. Jis vis dar šniukštinėjo po kaimą 
žvalgydamasis Melchioro gaujos, nors oficialiai už kaimo saugu- 
mą buvo atsakingi Randolfo vyrai. Bet Kunas žinojo, kad šiandien 
Mechthilda paskyrė jam kažkokių darbų. Tad kur yra tas vaikinas? 

Kunas sušvilpė ir po akimirkos lyg palieptas prieš jį išdygo Peteris 
ir pažvelgė klausiančiomis akimis. 

- Jūsų mažoji mergaitė vis dar dirba Randolfo virtuvėje? - norė- 
jo sužinoti Kunas. Richenza atvykusi paėmė tarnaite vieną mergai- 
tę, kadaise priklausiusią Melchioro gaujai. 

- Žinoma. Turiu nueiti pas ją? 

Kunas akimirką pasvarstė. Jei Joanai grėsė pavojus, jis turėjo kaip 
nors įslinkti pas Randolfą. Du kartus jam vargu ar pavyks. Bet pir- 
miausia reikėjo sužinoti, kas ten vyksta ir kur ji yra. Bet ar būtinai 
reikėjo statyti berniuką į pavojų? 


Peteris suprato vyresniojo draugo mintis. 

— Nepamiršk, ko mokiausi! Manęs niekas nesučiups. 

Buvęs vagišius išsišiepė ir pakvietė seserį. 

— Atnešk man savo suknelę, Ana. 

Mažoji nustebusi įsispoksojo į jį, bet Peteris paėmė ją už rankos 
ir nusivedė prie arklidžių. Po kurio laiko abu grįžo: Peteris vilkėjo 
Anos suknele, kuri jai buvo per didelė, o jam puikiai tiko. Ana išrau- 
dusiu veidu buvo susisupusi į seną užklotą. 

— Ką. tai reiškia? - paklausė Mechrhilda. 

Peteris plačiai išsiviepė, iš pintinės ištraukė skarelę ir užsirišo ant 
galvos. Tada dviem pirštais pakėlė suknelę, pritūpė, pamirksėjo ir 
pakeitęs balsą sucypė: 

— Kilmingoji rūmų ponia įsakė man šįvakar padėti virtuvėje. 

Mechthilda ir Kunas įsistebeilijo į jį. 

— Puiku, - tarė Bertramas, tuo metu priėjęs prie jų. - Taip jį tik- 
rai praleis į virtuvę. 

Mechthilda, nebekarščiuojanti ir energinga kaip visada, nusi- 
tempė Aną atgal į namus. 

— Paieškokime tau aprangos, - linguodama galvą tarė ji. - Juk 
negali vaikščioti su kelnėmis ar arklių užklotu. 

Abu vyresnieji prisakė Peteriui būti atsargiam, bet šis nubėgo ne- 
laukdamas, kol jie baigs. Atsisveikindamas dar pavizgino užpakaliu. 

— Kada nors dėl savo įžūlumo jis dar paklius į bėdą, - pusiau 
linksmai, pusiau su pykčiu tarė Bertramas. 

— Tikėkimės, kad dar ne šiandien, - liūdnai atsakė Kunas. - Kaip 
tu manai, ko jie nori iš jos? 

— Manau, kad jei ji greitu laiku negrįš, turėsime palaukti, ką 
mums papasakos tas pagyrų puodas. 

Bertramas nutuokė, kas dėjosi draugo širdyje. Jis žinojo, kad Ku- 
nas mylėjo Joaną ir galėtų padaryti bet ką, kad ją išgelbėtų. Jis ir 
pats norėjo tos mergaitės nepaisydamas, kad Kristianas liepė jiems 
pasirūpinti jos saugumu. O ką pasakys Marta, kai apie tai sužinos? 


Jis patapšnojo draugui per petį. 


378 SABINE EBERT 


— Eime, pasiieškokime aprangos bet kokiam atvejui. - Jis norėjo 
eiti į namus, bet Kunas nepajudėjo. 

— Noriu iš čia stebėti, ar ten kas nors vyksta. Ir turiu apsvarstyti, 
kur ją paslėpsime, jei prireiks. 

Pirmiausia mums reikia ją iš ten ištraukti, pagalvojo Bertramas, 
bet to nepasakė. Rasti slėptuvę nebuvo taip lengva: jei Randolfas 
jos ieškos, jo žmonės apvers kaimą aukštyn kojom. Pas Joną ar Kar- 
lą, Kristiano patikėtinius, jie ieškos pirmiausia, jų nereikėtų velti į 
pavojų. Jie svarstė, ar viešnamis būtų gera vieta pasislėpti. Bet rizika 
buvo per didelė, kuri nors mergina galėjo išplepėti arba net išduoti. 
O nuvesti Joaną į mišką tikrai nebuvo gera išeitis, mat ten galėjo 
tykoti nusikaltėlių gauja. Taip jie atmetė vieną mintį po kitos. 

— Kur tas niekam tikęs vaikiūkštis? - pyko Kunas. 

— Aš joks netikėlis, bet jei turite omenyje mane, - aš čia, - pasi- 
girdo iš krūmų Peterio balsas. 

Juokdamasis jis išlindo ir vėl sumirksėjo blakstienomis. 

— Na palauk, vaikine, - pagrasino Kunas, bet tada su palengvėji- 
mu perbraukė rausvus savo plaukus ir pamojo berniukui. 

— Ką sužinojai? 

— Jie nori ją ištekinti, - pranešė Peteris. 

Kunas pasiuto. 

— Kada? Už ko? Nagi, kalbėk! 

Peteris suprato, kad dabar ne laikas daryti pauzę ir didinti įtam- 
p3. 

— Jau rytoj. Už vieno iš Randolfo vyrų. Plikio. O dabar ji užra- 
kinta viename iš kambarių. 

Pamatęs, kad raudonplaukis vyresnysis jo draugas vos tramdo 
savo nerimą, greitai kalbėjo toliau. 

— Bet aš žinau, kur. Ant durų kabo skląstis. Galbūt galėčiau iš- 
traukti ją iš ten. Tik neišmanau, kaip galėtume praeiti pro sargybi- 
nius nepastebėti. 

Jis smulkiai nupasakojo Kunui ir Bertramui, kaip išplanuotas na- 


mas ir kur yra uždaryta Joana. 

Tada jie pakilo, kad paprašytų Mechthildos pagalbos kitai plano 


daliai. 


Po kurio laiko Kunas įvertino savo drabužius, Bertramą, Peterį ir 
savais drabužiais apsirengusią jo seserį. Jis buvo su apdriskusia suk- 
nele ir neišvaizdžia skarele, veidas išteptas purvu, ant nugaros nešėsi 
krepšį. Skudurų gniužulas imitavo kuprą, todėl jis susikūprino, pa- 
sirėmė lazda ir pabandė paeiti keletą nedidelių žingsnių. 

— Atrodo kaip tikra, - patikino Bertramas. 

— Ojei aš dar užsiriščiau akį? - tarė Kunas ir tuoj pat įgyvendino 
mintį. Tada pažvelgė į Mechtchildą. - Pabandykime. 

Virėja išėjo laukan ir pasikvietė vieną iš tarnų, jis turėjo atnešti 
jai Žąsį. 

Tarnas keikdamasis ėmėsi darbo ir galų gale visas suprakaitavęs, 
pasikišęs po pažastimi paukštį ir abiem rankomis laikydamas kaklą 
atnešė piktai šnypščiančią žąsį. 

— Tikriausiai ji vis tiek atsidurs puode, - sumurmėjo jis. 

— Ne, įdėk motinėlei į dėžę, ji parduos ją už mus, - atsakė Mech- 
thilda. 

Tarnas metė žvilgsnį į „motinėlę“, tada įkrovė ją į pintinę ir padė- 
jo Kunui uždėti ją ant pečių. 

— Ačiū, sūneli, Viešpats tau už tai atlygins, - drebančiu senos 
moters balsu išlemeno Kunas. 

— Būk atsargi, seneliuke, kad ta klastinga žąsis neiššoktų tau iš 
pintinės. 

Jis linktelėjo „seneliukei“ ir virėjai, tada vėl išėjo laukan, vis dar 
ant jų pykdamas. 

Likusieji susižvalgė, Kunas negalėjo nuslėpti pašaipos. 

- Šis reikalas pradeda teikti malonumą, - tarė jis. 

— Jei tai būčiau ištaręs aš, būčiau gavęs porą niuksų ir būtumėte 
liepę elgtis atsargiau, — įžūliai šaipydamasis pasakė Peteris ir tikrai 
sulaukė niukso. Tada vaikinai susižvalgė, o Mechchilda iš visos šir- 


dies palinkėjo Kunui, kad Dievas saugotų jį vykdant šį planą. 

Po kurio laiko raudonplaukis jau stovėjo prieš įėjimą į Randolto 
namus. 

— Dink šalin, sene, - aprėkė jį vienas iš sargybinių. - Tu nieko 
Čia nepametei. 

— Oi, prašau, nenuvarykite šalin manęs, vargšės senos moteriš- 
kės, - pakeitęs balsą suaimanavo Kunas ir vis lankstėsi. - Aš atnešu 
žąsį, gražią žąsį. Ji turi atsidurti virtuvėje. Jūsų ponia ją užsakė. Ne- 
galiu jos supykdyti. 

— Leisk pažiūrėti, sene. - Kareivis priėjo artyn. 

Kunas atsitraukė atgal ir ranka pridengė veidą, tarsi bijotų vyro. 
Bet iš tikrųjų taip pasielgė todėl, kad tai buvo ne kas kitas, o vyres- 
nysis netikras jo brolis Martinas. 

„Gėda tau“, - tūkstantąjį kartą pagalvojo jis žvelgdamas į sargy- 
binį. Ar brolis jį atpažins? Jis atsuko Martinui nugarą ir pakišo po 
nosimi pintinę. 

- Čia, pažiūrėkite pats, mano ponaiti, pažvelkite vidun. Tokia 
graži žąsis, tikras skanėstas ponui ir kilmingajai jo damai. 

Martinas nepatikliai pažiūrėjo į dėžę ir tuoj pat atsitraukė, nes 
piktas paukštis sušnypštė. 

Kunas širdyje juokėsi, nes jo gudrybė pavyko. 

— Graži žąsis, graži žąsis, - drebančiu balsu pakartojo jis ir kaip 
silpnaprotė palingavo galva. 

- Juk mačiau, sene, - sumurmėjo Martinas. - Tada judinkis į vir- 
tuvę. 

— Ačiū, sūneli, ačiū, - sušveplavo Kunas. — Viešpats tau už tai 
atlygins. - Išbėrimais ir maru, - pagalvojo jis. 

Po kurio laiko sargybinius nuo žaidimo kauliukais atitraukė gar- 
sus triukšmas. Martinas išėjo laukan, kad pažiūrėtų, kas ten vyksta, 
ir nepatikėjo savo akimis: berniukas iš virtuvės gainiojosi senę ir 
rėkė ant jos, senoji virto, vargais negalais atsikeldavo, tuo tarpu žąsis 
lakstė garsiai girgsėdama. 

— Gaudykite žąsį, gaudykite žąsį, - šaukė jam berniukas miltuotu 


veidu ir drabužiais, o pats garsiai keikdamas nubėgo paskui senąją. 

Martinas pasikvietė savo draugus ir pabandė sugauti pasprukusią 
žąsį, o ši ištempusi kaklą šnypšdama puolė juos. Šiek tiek užtruko, 
kol gyvūnas pagaliau buvo sučiuptas. Tada jie pastebėjo, kad nebėra 


nei berniuko iš virtuvės, nei senės. 


Randolfas visą vakarą įsivaizdavo, kaip nusitemps nuogą mergai- 
tę į lovą, o ji iš baimės spurdės ir žvelgs į duris. 

Įsivaizdavimas, kaip jis puola ant jos ir įsiveržia, kaip ji rėkia ir 
verkia, taip sustiprėjo, kad vyras nebegalėjo sutramdyti spaudimo 
strėnose. Netrukus jo lytis taip pritvinko, kad jam buvo tas pats, jei 
Richenza pakels audrą. 

* Jis buvo šių namų šeimininkas! Ir privalėjo turėti mažylę, dabar. 

Kuo labiau artinosi prie kambario, kuriame ji buvo užrakinta, tuo 
greitesni tapo jo žingsniai. Jis nekantriai patraukė skląstį ir atplėšė 
duris. Buvo sugalvojęs keletą piktdžiugiškų žodžių, kad dar labiau ją 
išgąsdintų, bet jie taip ir liko sustingę lūpose. 

Lova buvo tuščia. 

Skubriai mestas žvilgsnis leido suprasti, kad Kristiano globotinės 
tarp šių keturių sienų tikrai nėra. Mažame kambaryje nebuvo kur 
pasislėpti, nebent po lova, bet ten jos nebuvo. 

Degdamas įniršiu jis puolė laukan ir užriaumojo sargybai: 

— Mergina paspruko! Apieškokite kiekvieną kambarį! 

Sargybos vadas skubiai išskirstė būrius, jie išieškojo visur: na- 
muose, aplinkiniuose pastatuose ir arklidėse. 

— Jokių pėdsakų, man labai gaila, pone, - po kurio laiko pranešė 
vadas. 

— Tada išverskite kiekvieną namą šiame prakeiktame lizde! - pik- 
tai suriko Randolfas. - Man nesvarbu, kad iš lovų išversite keletą 
nuskurdusių žmogystų. Noriu ją turėti. Ir dar raudonplaukį. Kiek- 
vienas kirstų lažybų, kad jis su tuo susijęs. 

Vyrams išlėkus, Randolfas išraudęs iš pykčio įpuolė į virtuvę, kur 


tarnaitės buvo bebaigiančios savo darbus. 


382 SABINE EBERT 


— Tu, ten! - pamojo jaunai merginai, kuri kiekvienąkart susigūž- 
davo, sugavusi jo žvilgsnį. 

Mirtinai išbalusi ši atskubėjo ir krito ant kelių. 

— Paskui mane! - įsakė jis ir nusitempė ją į tą patį kambarį, ku- 
riame buvo užrakinta Joana. Jei dabar negali turėti šviesiaplaukės 
nekaltybės, turėjo pasitenkinti bent šita. Ji nebuvo tokia graži, dar 
šiurkščiomis rankomis, bet verkšlens ir prašys pasigailėjimo lygiai 


taip pat. 


Jadvyga Martos prašymu nieko neišsiuntė į Eisenachą pasiklau- 
sinėti. Likimo ironija. Padaryti paslaugą markizė paprašė Ulricho, 
savo žento. Niekam nekristų į akis, jei jis, prieš išvykdamas kartu 
su imperatoriumi, suorganizuotų mandagų vizitą pas Tiuringietį. 
Taip ji argumentavo savo pasiūlymą Ulrichui ir Otui. Nesukelda- 
mas jokių įtarimų jis galėtų pasiklausinėti Vartburge. Pagaliau juk 
grafas turėjo būti linkęs išlaikyti gerus santykius su savo kaimynu 
Biomeno valdovu. 

— Mes pasitikime jumis ir laukiame patikimų žinių, - prieš iš- 
vykstant pasakė Jadvyga savo žentui. O jam neliko nieko kita, kaip 
nusilenkti ir įvykdyti jos prašymą. 

„Ar Jadvyga ką nors nutuokė apie nepagarbų jo pasiūlymą?“ — 
svarstė Marta, dėkinga ir kartu susigėdusi. Ar ji patikės žinia, kurią 
pargabens jaunasis Ulrichas? Palikdamas salę, kad susiruoštų kelio- 
nei, jis metė į ją rūškaną, daug sakantį žvilgsnį. 

"Tą pačią dieną pasirodė pasiuntinys su žinia, kad Arnulfo ir 
Raimundo būriai perėmė iš vagių sidabrą ir prarado tik keletą savo 
žmonių. Užpuolikai buvo išžudyti iki paskutinio. 

Palengvėjusia širdimi Otas užsakė padėkos mišias. 

O Marta apkabino Elžbietą, kuri iš laimės, kad Raimundas gy- 
vas, ėmė kūkčioti. 

— Ar galėsi keliaudama namo pasiimti mano vaikus? - jaunosios 
moters paklausė Marta. — Čia jie girdi tik apie mirtį ir pražūtį. 


Elžbieta iš karto sutiko. 


384 SABINE EBERT 


- Žinoma. Pasirūpinsiu, kad prasiblaškytų. Galės žaisti sa mano 
vaikais, Tomas kaip visada suksis aplink arklius... Tu teisi, čia jiems 
nėra pati geriausia vieta. 

Tomas išgirdo, kad jo tėvas gali būti negyvas, ir pareikalavo Mar- 
tos papasakoti daugiau. 

— Juk tai melas, kad tėvas miręs, tiesa? - paklausė jis, o akys mal- 
davo pritarti. - Juk tada jie irgi pasakė, kad tu negyva. Bet sugrįžai. 

Ką ji turėjo atsakyti? Pati nesuprato, ar tai nuojauta, ar kvaila, 
akla, bergždžia viltis. 

Martai palengvėjo įsitikinus, kad netrukus jos vaikai atsidurs ge- 
resnėje aplinkoje. Pati jautėsi draskoma sielvarto ir skausmo. 

Lukui, kurio žaizdos pradėjo lėtai gyti, sekėsi ne ką geriau. Be 
viso kito, jis dar jautėsi kaltas dėl bendražygių mirties. 

„Per Gero, Richardo, Hervarto ir visų kitų laidotuves jie stovėjo 
greta. Kiekvienas žodis strigo gerklėje, akys degė ir net nepažvelgę 
vienas į kitą žinojo, kad galvoja apie tą patį ir jaučia tą patį skausmą. 
Šalia jų stovėjo Konradas, veltui stengęsis susitvardyti. Jis primyg- 
tinai reikalavo sulaukti šios dienos ir tik tada tėvo įsakymu joti į jo 
pilį Landsberge. 

Kitos beprotiškai karštos dienos prabėgo nesulaukus jokių žinių 
apie Kristianą. Per šias dienas ji bandė susitaikyti sa mintimi, kad 


daug jų pažįstamų negyvi ir Kristianas tikriausiai taip pat. 


Po Kristiano vyrų laidotuvių prabėgus savaitei, Martai bekei- 
čiant Luko tvarstį, prieš ją išniro namų ūkvedys. 

— Madam Marta, markizas nori nedelsdamas pasikalbėti su jumis. 

Išgirdusi netikėtą reikalavimą Marta susigūžė. Gal Otas turėjo 
žinių apie Kristianą? 

Lukas, pažvelgęs į ją, vos pastebimai papurtė galvą. Jis nežinojo, 
ko markizas nori iš jos, bet bijojo, kad tai nereiškė nieko gera. Jis 
skubiai atsistojo, kad ją palydėtų. 

Otas jau laukė rūmuose, apsuptas kai kurių savo patikėtinių. 
Martos nuostabai, tarp jų buvo ir Ekehartas. Turbūt jis ką tik atvy- 
ko į Burgbergą. 

Jo buvimas sustiprino negerą nuojautą. Ji akimis susirado Jadvy- 
gą. O ši žvelgė į ją kupinu užuojautos žvilgsniu, tarsi būtų tvardžiu- 
sis išgirdusi blogą naujieną. Bet Oto žodžiai buvo tokie netikėti, 
tarsi kas nors būtų trenkęs kūju. 

— Šis nusipelnęs riteris ir patikimas kovotojas, — pradėjo mar- 
kizas ir mostelėjo į Ekehartą, - paprašė manęs jūsų rankos. Netu- 
rėtume ilgai laukti, kad jus vėl ištekintume. Todėl aš nusprendžiau 
pritarti jo norui. Tai būtų gera sąjunga jums. O man garantija, kad 
Kristiansdorfe pagaliau įsivyraus taika ir ramybė. 

Marta bejėgiškai įsispoksojo į markizą, tada į Ekehartą, kurio pa- 
prastai neįžvelgiamas veidas šįkart atrodė patenkintas. 

Atrodė, kad viskas aplink ją ėmė suktis. Marta pagaliau išlemeno 
atsakymą: 

— Mano kunigaikšti, aš es4 ištekėjusi. Dar nesame tikri, kad Kris- 
tianas negyvas. 

Markizas pažvelgė į ją apgailestaudamas. Tada pamojo, kad priei- 
tų jaunas vyras, sprendžiant pagal dulkėtus jo drabužius, tikriausiai 
ką tik atvykęs su žinia. 

Otas suglumęs krenkštelėjo. 

— Norėjau, kad išvengtumėte šio vaizdo, mano mieloji. Bet man 
nelieka kito kelio, kaip įtikinti jus, kad jūsų vyras miręs... 

Jis liepė pasiuntiniui paduoti dėžutę ir parodė Martai ją paimti. 

— Pažiūrėkite vidun. 

Virpančiomis rankomis Marta atidarė dėžutę ir tik didžiulėmis 
pastangomis užspaudė riksmą. Viduje buvo gabalas mėsos. 

— Grafas Liudvikas mano žento prašymu atsiuntė Kristiano šir- 
dį. Jūsų vyras negyvas. Mes gedime kartu su jumis ir gailimės tokio 
narsaus riterio. Bet jūs privalote su tuo susitaikyti. 

Vieną akimirką jai atrodė, kad žemė išslydo iš po kojų. Lukas 
skubiai žengė artyn ir pagriebė jos ranką, stengdamasis prilaikyti. 

Vienintelė mintis: tai melas! „Ši širdis galėjo priklausyti bet 
kam, - mąstė Marta. — Tai galėjo būti net gyvūno širdis. O Ulrichas 
turi priežastį priversti mane patikėti, kad Kristianas negyvas. Bet jis 


tikrai nemirė. Kitaip aš tai žinočiau“ 

Ji sutelkė visas jėgas, kad nedrebėtų balsas: 

- Atleiskite man, mano pone, negaliu pripažinti šios širdies kaip 
mano vyro mirties įrodymo. 

Otas sustingo. 

— Tik užjausdamas jus atleidžiu jūsų akiplėšiškumą ir abejones 
dėl grafo žodžių, - pabarė ją markizas. - Liudvikas rašo, kad jo vy- 
rai, keliavę pro šalį, rado sužeistąjį ir nugabeno jį į Vartburgą, kad iš- 
gydytų. Nepaisant pastangų, vyro žaizdos buvo per sunkios. Vasaros 
kaitra pareikalavo kūną palaidoti kuo greičiau, todėl jis nepargaben- 
tas atgal. Atsiųsta tik širdis. Susitaikykite su tuo. Mes visi gedime 
Kristiano. 

Marta pasiuntė Jadvygai nusivylimo kupiną žvilgsnį, bet ji žvelgė 
į ją susirūpinusi ir bejėgiškai nuleido rankas. 

- - Tuomet duokite man bent metus, kaip priimta, kad gedėčiau 
dėl jo mirties, - maldavo Marta. Ji netikėjo nė vienu Oto žodžiu, 
bet privalėjo laimėti laiko. 

— Man labai gaila, mano brangioji, bet negalime atsižvelgti į 
tai, — atsakė Otas tokiu balsu, kad toliau priešintis tapo neįmano- 
ma. — Padėtis įpareigoja, kad Kristiano žemes nedelsiant perimtų 
tvirta vyro ranka. Ekehartas yra nusipelnęs mano pavaldinys. Be to, 
jo draugystė su Randolfu garantuotų, kad Kristiansdorfe nebebū- 
tų tokių pykčių, kokių buvo anksčiau. Jūs turėtumėte būti dėkinga, 
kad jis nori jūsų rankos. 

— Dėkoju už jūsų rūpestingumą, - sumikčiojo Marta. - Ir Jums, — 
ji metė šaltą žvilgsnį į Ekehartą, - už garbingą pasiūlymą. Bet aš dar 
kartą prašau skirti laiko apraudoti savo vyrą! 

„Jis nemirė“, - dar kartą tarė ji sau, garsiai uždarė dėžutės dangtį 
ir šiurkščiu judesiu atidavė ją pasiuntiniui. Deja, ji negalėjo pasakoti 
apie savo nuojautą ir vizijas čia, kur tikrai buvo vyskupo šnipų. 

— Jūs turite savaitę, tada Ekehartas išsiveš jus kaip žmoną į savo 
namus, - greitai nusprendė Otas ir parodė jai, kad gali eiti. 

Už savaitės! Martą apėmė siaubas, kad negalės ištverti matydama 
Ekehartą. Ji vis dar atsiminė pasibaisėtiną jo reikalavimą atsiduoti 


laisva valia, kai prieš tai paėmė jėga. Ji turėjo pabėgti! Bet kur? 

Lukas, iki tol tylėdamas stovėjęs jos pašonėje, paleido jos ranką ir 
krito prieš markizą ant kelių. 

— Mano kunigaikšti, jei norite ištekinti Martą, prašau jūsų ati- 
duoti man jos ranką. Tai buvo Kristiano noras, kad paimčiau ją į 
žmonas, jei jam kas nors atsitiktų. 

Marta pažvelgė į Luką, tada į Ekehartą. Atrodė, kad visa tai tik 
košmaras. Pakankamai blogai jau tai, kad Otas nori ją ištekinti, ir 
dar už Ekeharto, bet dabar dar Lukas! Kodėl visi elgėsi taip, lyg 
Kristianas tikrai būtų miręs? 

Markizas nustebęs nužvelgė priešais jį klūpantį jaunąjį šviesia- 
plaukį riterį. 

— Hm, moriu tikėti, kad tai buvo paskutinis Kristiano noras. 
Ber aš jau pažadėjau Ekehartui. - Jis paglostė smakrą. - Nebegaliu 
atsakyti šio pažado. Yra daug priežasčių, kurios kalba jūsų varžovo 
naudai. 

— Tada išsiaiškinkime kaip vyrai, pasinaudodami kardais, - ne- 
kantriai pareikalavo Lukas. 

— Nesąmonė. Jūs sužeistas, negalite stoti į kovą, - tarė Otas. — 
Man reikia viską apgalvoti. Rytoj ryte išgirsite atsakymą. 

Rankos mostu jis leido eiti Martai ir abiem jos siekiantiems vy- 


rams. 


Marta bejėgiškai puolė laukan ir užkliuvo už tarnaitės, nešinos 
šieno krepšiu. 

Iš paskos sekęs Lukas skubiai čiupo jai už rankos ir sulaikė, kad 
nepargriūtų. 

Tarnaitė, tikriausiai naujokė dvare, susigūžė laukdama smūgių. 
Bet Marta nė nekreipė į ją dėmesio - įsiutusi ji atsisuko į Luką. 

— Ką tu sau galvojai?! —- sušnypštė ji. - O aš visada maniau, kad 
buvai jo draugas! 

Išsigandęs jos reakcijos Lukas iškėlė rankas. 

— Aš neliesiu tavęs, prisiekiu visais šventaisiais, - skubiai užtikri- 
nojis. 


Tada nuleido balsą ir stengėsi ją nuraminti. 

— Juk aš taip pat tikiu, kad Kristianas gyvas. Noriu išlošti laiko ir 
apsaugoti tave nuo šito šunsnukio. Jei mes nevykdysime santuokos 
įžadų, ji bet kada galės būti anuliuota. Todėl, kai Kristianas grįš, tu 
nebūsi poligamė. 

- Jis tikrai gyvas, aš žinau! Kaip aš galiu išvengti šios santuokos? 

Lukas atsargiai nuėmė nuo jos rankovių keletą šapų, likusių po 
susidūrimo su tarnaite. 

— Juk aš taip pat tikiu, kad jis dar gyvas, - pakartojo jis tyliai. — 
Galbūt dėl to, kad nenoriu pripažinti faktų. Lygiai taip pat aš neno- 
rėjau patikėti, kad tu negyva, kai visi kiti jau buvo pasidavę. O tada 
tu grįžai — tai tarsi stebuklas. 

Jis skubiai apsižvalgė, ar nėra šalia nieko, kas galėtų nugirsti, tada 
tyliai tęsė: 

- Jei nori, padėsiu tau pabėgti. Bet po to mes abu užsitrauktume 
nemalonę, tavo vaikai taip pat. Nebegalėtume rodytis kaime. O aš 
turėčiau palikti vietą, kurią man paskyrė Otas. Jei sugaus, man bus 
įvykdyta mirties bausmė. Tačiau jei nori, nedelsdamas tai padarysiu. 

— Atsiprašau, - galų gale ištarė Marta, kovodama su ašaromis. — 
Man jau visko per daug... 

Lukas labai norėjo ją apkabinti ir paguosti. Bet visiems matant 
jis negalėjo to padaryti. Sunerimęs jis apsižvalgė, ar jie jau pritraukė 
kitų dėmesį. Žvilgsnis užkliuvo už pažįstamo veido. 

— Ką tas čia veikia?! — sušuko jis. Marta negalėjo patikėti savo 
akimis. Suprakaitavęs, apdulkėjęs po ilgos ir skubios kelionės, Ku- 


nas artinosi jų link. 


Kunas ir jo draugas Bertramas pasvarstę nusprendė, kad geriau- 
sia būtų atgabenti Joaną į Meiseną. 

Kaime ji nebuvo saugi, o už keleto mylių gyvenantys vienuoliai 
neprisileido jokios moters. 

Jie turėjo pasitikėti tuo, kad pakeliui netykoja jokie nusikaltėliai, 
medžiojantys sidabro krovinį. Drauge su vyriausiuoju kalnakasiu jie 
sugalvojo priežastį, pateisinančią Kuno išvykimą, nes Randolfas, be 


abejonės, pirmiausia ims ieškoti jo. 

Kai Kunas įslinko į kambarį, kuriame buvo užrakinta Joana, ši 
puolė jį su mažu savo peiliuku. Ir sustingo bejėgiškai žvelgdama į 
seną moterį su pintine, kuri stovėjo prieš ją vietoje baisiojo Randol- 
fo. Tik iš šypsenos ji atpažino Kuną ir išplėtė akis. 

Tuomet puolė Kunui ant kaklo ir ėmė verkti. Raudonplaukis 
mėgavosi šia akimirka. Dar niekada ji nebuvo taip arti jo. Vis dėlto 
dabar ji nebebuvo paprasto valstiečio duktė, bet Kristiano globoti- 
nė. Tada iš po sudriskusios suknelės jis ištraukė virtuvės berniuko 
drabužius. 

— Greičiau, mes turime paskubėti, - sušnabždėjo jis. Geriau už 
Joaną to niekas nežinojo. 

— Randolfas gali ateiti bet kurią akimirką, - išsigandusi atsakė ji. 
Kunas skubiai paaiškino jai savo planą, ir ji iškart apsisprendė rizi- 
kuoti. 

Jis nusisuko, kad ji galėtų persirengti, ir pyko ant savęs, kad iš- 
raudo. 

Nepastebėti pasprukę iš pilies, jie nuskubėjo į miško pakraštį, kur 
jų su žirgu laukė Bertramas. Kai Kunas ir Joana persirengė tikruo- 
sius savo drabužius, Bertramas su palengvėjimu jis įbruko draugui į 
rankas maisto ir ginklą. 

Kunas buvo keletą kartų jojęs į Meiseną kartu su Kristianu ir 
tikėjosi tamsoje rasti kelią. Laimei, jau porą dienų buvo patekėjusi 
pilnatis ir dangus buvo giedras. Bertramas sukryžiavo rankas, kad 
Joana galėtų užlipti ant arklio pas Kuną. Tada jie atsisveikino ir 
ruošėsi pasipriešinti Randolfui, reikalaujančiam informacijos apie 
Kuno buvimo vietą. 

Bertramas grįžo atgal į Kristiano namus. 

"Tuo tarpu Kunas paragino žirgą pirmyn, į vasaros naktį. 

Drąsi mergina, pagalvojo jis, tvirtai laikydamas Joaną. Jei ir bijo, 
puikiai tai slepia. 

Joana nepasakojo Kunui nieko apie žeminančią sceną su Randol- 
fu. Tai ji visam laikui palaidos giliai širdyje. 

Naktį joti su juo per mišką, kur jų galbūt tykojo mirtis, mažiau 
gąsdino nei likimas, grėsęs pilyje. Širdis daužėsi taip smarkiai, kad 

ji nejautė jokio nuovargio. Auštant rytui, - tai buvo trumpiausios 
naktys metuose, - Kunas sustojo, kad Joana galėtų pailsėti. Jam pa- 
čiam lipo akys, bet užmigti tada, kai jie vis dar buvo nesaugūs, būtų 
buvę labai neprotinga. 

Žvelgdamas į merginą, jis galvojo tik viena: ar Kristianas ją ati- 
duotų jam į žmonas? 

Bet kas slypėjo už Randolfo noro tapti Joanos globėju? 

Vis dėlto optimistiška Kuno mąstysena neleido nugrimzti į niūrias 
mintis: „Palaukite, kol grįš Kristianas. Tada pamatysime, kas ką ves: 

Nors ir buvo ankstyvas rytas, paskutinę kelio atkarpą labai svilino 
saulė. Jau kurį laiką buvo nepaprastai karšta ir sausa. Meisene Kunas 
nusodino Joaną dar neprijojus Burgbergo. Ji privalėjo nepastebimai 
įsimaišyti tarp daugelio tarnaičių, kurios ten savo ponams pirko žuvį 
ir mėsą. Tuo metu jis nujojo į Burgbergą, kad surastų Martą, o ši 
padėtų saugiai paslėpti Joaną. 

Kunui pasisekė - pamatė juos iškart prajojęs pilies vartus. Be to, 
šalia stovėjo Lukas. Jis buvo sužeistas. Ką tai turėtų reikšti? Negi jis 


neturėtų būti pakeliui pas imperatorių? 


— Kas atsitiko? Kas atsitiko kaime? - vienu metu paklausė Lukas 
ir Marta, ateidami priešais Kuną. 

Raudonplaukis buvo toks apdulkėjęs, kad nebesimatė jo strazda- 
nų, o plaukai iš raudonų tapo pilki. Jis atrodė taip, lyg tuoj nuvirstų 
iš nuovargio, tik jo akys žvaliai blizgėjo. 

— Privalote čia paslėpti Joaną. Randolfas paskyrė save jos globėju ir 
norėjo šiandien ištekinti už vieno iš savo kvailių, - sukrenkštė jis, bur- 
na buvo visiškai išsausėjusi. Jis nedrįso paklausti, ką čia veikia Lukas. 

— Viešpatie! Kur ji? Ką jis jai padarė? - išsigandusi sušuko Mar- 
ta, ojai prieš akis iškilo patys baisiausi vaizdai. Nejaugi Joanai teko 
išgyventi tą patį, ką ir jai kadaise? 

— Nesirūpinkite, laiku ją iš ten ištraukiau, - neįprastai rimtai tarė 
Kunas. - Ji laukia visai netoliese. Prieš atgabendamas ją čia norėjau 
pirma rasti jus, kad niekas jos nepamatytų. Ačiū Dievui, sutikau jus 


iš karto. 

— Tada negaiškime laiko, - skubiai nusprendė Lukas ir buvo be- 
einantis pilies vartų link. Marta prisijungė prie jųdviejų ir apimta 
nerimo ėmė klausinėti Kuno, kas tiksliai įvyko. 

Bet priėjus prie vartų sargybinis pastojo Martai kelią. 

- Kilmingoji ponia, man nurodyta, kad jūs negalite palikti Burgber- 
go, - mandagiai, bet ryžtingai tarė jis. - Tai dėl jūsų pačios saugumo. 

— Kas taip įsakė? - paklausė Lukas. 

— Sargybinių vadas. 

— Nesąmonė, Arnulfas dar pakeliui su sidabro kroviniu. Pra- 
leisk, - pareikalavo jis ir norėjo nustumti vyrą į šoną. Bet šis trumpai 
linktelėjo ir tvirtai įsispyrė į žemę. 

— Kol vadas išvykęs, jo pareigas perėmė Ekehartas. Aš tik atlieku 
savo pareigą. 

Lukas ir Marta susižvalgė: jis piktai, ji išsigandusi. 

— Palauk prie arklidžių, aš tuoj grįšiu, - tyliai pasakė Lukas. Ten 
jos niekas nepamatys. Tada nusekė paskui Kuną pro vartus. 

Nepratarusi nė žodžio Marta apsisuko dar neryžtingiau nei prieš 
tai. 

Po akimirkos priešais save išvydo Ekehartą. 

— Ką tai turėtų reikšti? Aš vėl jūsų belaisvė? - užsipuolė ji. 

Riteris pasitraukė keletą žingsnių į šoną, kad niekas negirdėtų jų 
pokalbio. 

— Prašau, nelaikyk savęs belaisve, tu esi garbingas svečias kaip ka- 
daise, - trūkčiojančiu balsu tarė jis. - Atleisk man, kad nesimergi- 
nau tau kaip priklauso, o iš karto paprašiau markizo tavo rankos. Aš 
bijojau, kad atstumsi mane arba kad kitas bus pirmesnis. 

— O kadangijjūs bijojore neigiamo mano atsakymo, pasirūpinote, 
kad Otas skirtų mane kaip karo laimikį. Mane ir Kristiano kaimą. 
Kaip patogu! - sušnypštė ji. | 

— Aš turtingas, įtakingas, galiu apginti tave nuo Bažnyčios teis- 
mo, - užtikrino jis. 

— Ar ne jūs norėjote, kad atsiduočiau jums pati? O dabar vėl no- 
rite priversti prieš mano valią! 


— Kaip savo žmoną! 

— O koks skirtumas, - niekinamu balsu tarė ji, tuomet apsisuko 


ir nuėjo, kad jis negalėtų pamatyti jos ašarų. 


Kad ir kokia bejėgė jautėsi Marta, pirmiausia reikėjo surasti vie- 
tą, kur būtų galima paslėpti Joaną. Jei Randolfas iš Ekeharto sužino- 
tų, kad jos podukra čia, iš karto atvyktų čia jos ieškoti ir surastų tą, 
kuris ją čia atgabeno. Kadangi Kristianas buvo laikomas mirusiu, jos 
podukra atitektų kitam globėjui - Randolfui arba Ekehartui. Nie- 
kas nebeužtartų Joanos. 

Todėl ji nuėjo ieškoti virtuvės meistro. 

Akmeninė patalpa buvo pilna dūmų, prakaituojantys virtuvės 
tarnai ruošė pusryčius. Vyriausiasis virėjas tuo metu buvo užsiėmęs 
prieskonių dėliojimu. Pažinęs Martą, jis pagarbiai jai nusilenkė. 

— Man reikia tavo pagalbos, - tyliai pasakė Marta. 

— Ko tik pageidausite, - patikino jis ir atsargiai uždarė dėžutę su 
šafranu. 

— Ar galėtum priimti čia vieną mergaitę? Ji stropi ir neliks skolin- 
ga. Garantuoju už ją. Bet niekas neturi žinoti, kad ją atsiunčiau. 

— Jei tik galiu jums pasitarnauti. 

— Pasitarnausi. Bet jokiu būdu nesiųsk jos į salę. 

— Pas mane ji bus saugi, prisiekiu, - pažadėjo virėjas. 

Marta padėkojo, išėjo laukan ir slampinėjo po kiemą tol, kol nie- 


kieno nepastebėta įsmuko į arklides. 


Joana buvo tokia pat pavargusi, apdulkėjusi, bet ryžtingai nusi- 
teikusi, kaip ir Kunas. Marta su palengvėjimu, bet kartu ir susirūpi- 
nusi apkabino savo podukrą. 

- Jis tau ką nors padarė? - paklausė ji ir atidžiai nužvelgė Joaną. 

— Ne. - Bet pajutusi skvarbų Martos žvilgsnį ji nuleido galvą. - 
Kunas atėjo laiku, - sušnabždėjo. 

Lukas, pamatęs drebančias Kuno rankas, ramindamas uždėjo 
ranką jam ant peties. 

— Gerai padaryta, - tarė jis. - Kristianas tavimi didžiuotųsi. 


Du jauni veidai nušvito, bet tuoj pat vėl apsiniaukė. 

— Manote, kad Kristianas dar gyvas? - drebančiu balsu paklausė 
Joana. Keliaujant čia Lukas trumpai papasakojo, kas nutiko. 

— Taip, — tvirtai atsakė šviesiaplaukis riteris. - Bet dabar turime 
sugalvoti, kur galėtume tave paslėpti. 

— Vyriausiasis virėjas paims Joaną savo tarnaite, - pranešė Mar- 
ta. — Pasivadink kitu vardu ir visada slėpk savo plaukus. Tada tavęs 
niekas neras. Bet mes negalime nueiti ten visiems matant, - įspėjo 
ji. - Ekehartas taip pat čia ir nuolat stebi mane. 

Joana linktelėjo. Jai pakako žinoti, kad koks nors asmuo buvo 
Randolfo draugas, ir ji jau ėmė jo bijoti. 

— Otu taip pat negali grįžti, - Lukas atsigręžė į Kuną. - Šiandien 
tavęs neradęs, Randolfas greitai suvoks, kad tu susijęs su jos išlaisvi- 
nimu. 

— Aš būsiu atsargus, - patikino Kunas. - Privalau grįžti, negaliu 
palikti kitų bėdoje. 

Lukas ir Marta susižvalgė. Jie tikrai nenorėjo siųsti vaikino atgal 
į kaimą, kuriame viešpatavo Randolfas. 

— Pirmiausia išsimiegok, — tarė Lukas. Jis pamojo vienam iš savo 
arklininkų, kuris pagarbiai laikėsi nuo jų atstumo, kad nieko ne- 
išgirstų, ir numetė jam monetą. - Atnešk mums kibirą vandens ir 
leisk mano pasiuntiniui čia iki pietų ramiai išsimiegoti. 

Tarnas skubiai padėkojo ir nuėjo atnešti vandens. 

Marta jau buvo iš virtuvės atsinešusi krepšį su duona, šalta mėsa 
ir alumi. 

Kunas ir Joana nuo veidų nusiprausė dulkes ir šiek tiek atsigėrė, 
bec valgyti jie, deja, buvo per daug pavargę. 

— Dabar curi eiti į virtuvę, - Marta tyliai pasakė savo podukrai. 
Ji nupasakojo kelią ir iki savo kambario, jei Joanai prireiktų pagal- 
bos. - Kitu atveju perduok žinią per vyriausiąjį virėją. 

Droviai ir kartu su dėkingumu pažvelgusi į Kuną, Joana nuėjo. 

O Kunas susirietė į kamuolį ant šiaudų arklidžių kampe ir iškart 


užmigo. 

Marta ir Lukas tylėdami žiūrėjo į jį. Šalia jų stovėjęs žirgas ėmė 
neramiai trepsėti. Pro plyšius veržėsi saulės spinduliai, ore sukosi 
nesuskaičiuojama daugybė mažyčių dulkelių. 

- Jei Randolfas drįsta taip elgtis, jis kažką žino apie Kristianą. Jis 
turi būti įsitikinęs, kad šis nebegrįš, - galiausiai prakalbo Marta apie 
tai, ką abu mąstė. 

— Ką tujauti? 

— Kadjis gyvas. 

— Galbūt jį laiko sučiuptą pas grafą. Aš nujosiu ten ir pabandysiu 
jį rasti. 

— To tu nespėsi per vieną savaitę! 

— Tada pasistenk išlošti laiko. 

— Jo markizas man suteiktų tik dėl labai svarbios priežasties, — 
pasakė Marta ir prikando lūpą. 

— Žinau, - karčiai tarė Lukas. - Taip sutaupysi laiko, ir jis nu- 
spręs nevykdyti paskutinio Kristiano noro arba atsiims savo pažadą 
Ekehartui. 

Susirūpinęs pažvelgė į ją ir giliai įkvėpė. 

— Šiaip ar taip, mažai šansų, kad Otas nuspręs tave atiduoti man. 
Jis mano, kad kaime įsivyraus ramybė tik tada, kai Kristiano vietą 
užims Ekehartas. 

— Tai būtų mano sąlyga... Ekehartui. 

— Tikrai ketini tam pasiryžti ? 

— "To būtų norėjęs Kristianas. 

Lukas pažvelgė į ją pasibaisėjęs. 

— Niekada! Kristianas norėtų, kad būtum laiminga! 

- Jis kartu su naujakuriais atsikraustė į tamsųjį mišką tam, kad 
čia pradėtų geresnį, laisvą gyvenimą, - paprieštaravo Marta. - Jei 
kaimą ims valdyti Randolfas, viskas, ką padarė Kristianas, bus vel- 
tui. 

Ji įsistebeilijo į tuštumą, į tam tikrą tašką apdulkėjusioje arkli- 
džių sijoje. 

— Niekada nenorėjau valdžios, nenorėjau pripažinti to, kokią 


vietą man skyrė Dievas... Tai buvo kvaila. Jei ištekėsiu už Ekeharto, 

galėsiu pareikalauti, kad Randolfas nebesikištų į kaimo reikalus. Tai 
bus mano atgaila. 

— Nepasitiki manimi, nemanai, kad man pavyks? — karčiai pa- 
klausė Lukas. 

Ji pažvelgė jam tiesiai į akis: 

— Taip, aš pasitikiu tavimi. Todėl prašau jį surasti. Jei Kristianas 


dar gyvas, tu tikrai jį rasi. 


Jie kartu nuėjo į rūmus, kad pakalbėtų su markizu. Bet Otas buvo 
užsiėmęs. Tada jie paprašė, kad juos priimtų Jadvyga. 

Markizė pažvelgė į ja su užuojauta: 

— Jei norite pakalbėti apie vestuves - jo neperkalbėsite. 

- Žinome, kad jis jau nusprendė Ekeharto naudai, - tarė Marta. 

Jadvyga pritardama linktelėjo. 

— Atrodo, kad Ekehartas jus labai gerbia, - taktiškai pasakė ji. — 
Galbūt tai nėra toks blogas pasirinkimas, kaip jums atrodo šią aki- 
mirką. 

Lukas pastebėjo Martos veidą užplūdusį nusivylimą. „Kas įvyko 
per tą laiką, kai Ekehartas laikė ją uždaręs? — neramiai mąstė jis. 

— Man labai gaila dėl jūsų, - kreipėsi į Luką Jadvyga. - Nuspren- 
dęs atsisakyti nuotakos ir palikimo jūs labai pakenkėte sau. Todėl 
mano vyras negali perleisti jums tokių svarbių žemių kaip Kristians- 
dorfas. Mano užtarimas - prisiekiu, jūs jį turėjote - nepadėjo. 

— Mes norime kai ką pasiūlyti markizui, - tarė Lukas, nors šie 
žodžiai buvo sunkiai pakeliami. Jis ne tik laisva ranka atsisakys Mar- 
tos, bet ir perduos ją į vieno pikčiausių Kristiano priešų rankas. 

Jadvyga nustebusi pakėlė akis: 

— Esu tikra, kad bus įdomu tai išgirsti. 


Marta ir Lukas nusekė Jadvygą į rūmus. Otas buvo įsigilinęs į 
pasitarimą, kuriame dalyvavo ir Ekehartas. Jadvyga lengvai palietė 
vyro petį ir pašnibždėjo kažką į ausį. Šis apstulbęs klausėsi. 

Tada visiems buvo įsakyta pasišalinti, išskyrus Luką, Martą ir 
Ekehartą. 

Ekehartas sunerimęs pažvelgė į savo varžovą. „Iu neatimsi jos iš 
manęs, ne tu, - įniršęs mąstė jis. - Net jei turėsiu tave nužudyti kaip 
kokį vagį: 

- Taigi jūs sutinkate tekėti už kilmingojo Ekeharto, - nustebęs ir 
apsidžiaugęs pranešė Otas. 

— Jeigu jūs suteiksite riteriui Lukui du mėnesius, per kuriuos jis 
ieškos Kristiano, — kiek galėdama tvirčiau tarė Marta. - Jei iki to 
laiko jis kartu su Kristianu negrįš, aš sutiksiu tekėti. 

Tariant šiuos žodžius jos balsas vis dėlto sudrebėjo. Širdyje ji ti- 
kėjo, kad dviejų mėnesių pakaks. 

— Duodu jums keturiasdešimt dienų ir nė dienos ilgiau, - prane- 
šė markizas. 

Ji nusiminusi pažvelgė į Luką. Tik keturiasdešimt dienų! Bet jis 
jai linktelėjo. Galbūt dabar ji galėtų paklausti ir dėl antros sąlygos. 

— Norėčiau, kad būsimas mano vyras kai ką pažadėtų. 

Otas atrodė nustebęs. Linktelėjęs jis leido jai kalbėti toliau. 

— Jei prisiekiate ginti mano kaimo žmones nuo bet kokios, - ji 
pabrėžė paskutinį žodį ir pažvelgė Ekehartui į akis, - nuo bet kokios 
savivalės, pasižadu praėjus keturiasdešimties dienų terminui tapti 
jūsų žmona. Be išsisukinėjimų. 

— Ar sutinkate, Ekehartai? - pasiteiravo Otas. 

Randolfo draugas neryžtingai linktelėjo. Kadangi norų išsipil- 
dymas buvo taip arti, jis nesunkiai palauks keletą dienų ilgiau. Tik 
buvo susirūpinęs dėl Richenzos, kad ši visko nesugadintų. Bet po 
keturiasdešimties dienų Marta be jokių išsisukinėjimų priklausys tik 


jam. Kristianas niekada nebegrįš. Tuo buvo pasirūpinta. 


Rudvje "a 


Kai ryte sargybiniai pranešė, kad Joana išties dingusi, nes paieš- 
kos kaime buvo bevaisės, Randolfas užsiputojo iš įniršio. O ką jie 
padarė? Apieškojo keletą trobelių ir pasižvalgė bažnyčioje, ar mer- 
gaitė ten neieškojusi prieglobsčio. Su kunigu Sebastianu būtų gali- 
ma pakalbėti dėl jos atidavimo, bet kaimas buvo per didelis, jame 
tikrai buvo galima pasislėpti, ypač naktį. O dauguma kaimo gy- 
ventojų nebuvo tokie, su kuriais jis galėtų elgtis kaip panorėjęs. Tai 
buvo pirkliai ir kalnakasiai, kuriuos saugojo pats markizas. 

— O kodėl, jūs, kvailiai, nesučiupote raudonplaukio? — rėkė ant 
savo vyrų. - Kiekvienas lažintųsi, kad jis su tuo susijęs. Taip išplak- 
siu tą bestiją, kad jis norės būti negimęs! 

— Jo čia nebuvo, - teisinosi vienas iš sargybinių. - Jo draugas ti- 
kina, kad vyriausiasis kalnakasys išsiuntė jį, kad... 

Iš įsiūčio Randolfo veidas tapo raudonas kaip kalakuto. 

- Nebuvo? - sušuko jis. - O nė vienam iš jūsų, kvailiai, nešovė į 
galvą, kad būtent dabar jis kur nors gabena merginą?! Kodėl neatve- 
dėte ko nors, ką galėčiau nuplakti iki mirties?! 

— Susiimk, — sušnypštė jam į ausį Richenza. - Dar nenuėjai taip 
toli, kad galėtum šiaip sau užmušti vieną iš Kristiano žmonių. Mar- 
kizui tai tikrai nepatiktų. 

Randolfas nenoriai patraukė savo ranką, kurią ji paėmė, kad nu- 


ramintų vyrą. 

— Atveskite man kalvį, jaunesnįjį, - įsakė jis. 

Sargybiniams išėjus iš salės jis suniurzgėjo savo žmonai: 

— Moterie, kada pagaliau liausiesi kištis į mano reikalus, ypač 
mano vyrų akivaizdoje! 

— Iki šiol tau labai tiko mano pasiūlymai, - atsakė jam Richen- 
za. - Juk tu įsiutęs tik todėl, kad pabėgo ta šviesiaplaukė skaistuolė. 
Nejaugi tau taip ir nepavyko jos paturėti ? 

Randolfas įsiutęs atsitiesė ir skėlė žmonai stiprų antausį. Ji pri- 
spaudė ranką prie paraudusio skruosto ir metė į jį tokį žvilgsnį, kuris 
ir ledą ištirpdytų. 

— Gerai pamąstyk, su kuo susidedi, - įkando ji. - Be manęs pra- 
žūsi dėl savo naivumo. 

-— Cha! Kas dabar išdrįstų stoti man skersai kelio? Metus laiko 
turėjau laukti kaip šunytis, pabrukęs uodegą. Pagaliau atėjo keršto 


diena. 


Pamatęs ateinančius Randolfo tarnus ir iš jų išgirdęs, kad privalo 
nedelsdamas pasirodyti pilyje, Karlas nelaukė nieko gera. 

Jis lėtai nuėjo prie vandens statinės, įmerkė į ją rankas ir nusi- 
prausė veidą. Nusiėmęs odinę prijuostę ant nuogo kūno apsivilko 
chalatą ir vėl užsirišo sunkią prijuostę. Atrodė, kad randai ant jo nu- 
garos vėl ėmė degti. Randai, likę po šešiasdešimties kirčių, dėl kurių 
jis vos nemirė prieš penkerius metus. 

Karlas davė ženklą savo padėjėjui, kad šis praneštų viską Jonui, 
ir išėjo. 

— Kvietėte mane, - susitvardęs tarė jis, stojęs prieš pilies valdyto- 
ją. Karlas nesitikėjo,kad Randolfas pasikvietė jį norėdamas pavesti 
iškalti keletą naujų pasagų arba peilių. Be jokios abejonės, viskas 
buvo dėl jo sesers Joanos. 

— Dėl tavo kaltės netekau vieno iš savo žirgų, - užsipuolė jį mil- 
žinas. - Sužeidei priekinę jo koją taip, kad jis jau niekam nebetinka- 


mas. Privalėsi atlyginti man žalą. 


Pribuvėjos nuodėmė 399 


Karlas, kaip ir visi, buvę kambaryje, žinojo, kad tai netiesa. Ne- 
šlubavo nė vienas Randolfo arklys, kuriuos jis pakaustė. Pinigų rite- 
rio žirgui jis neuždirbs per visą savo gyvenimą. Bet nespėjus nieko 
pasakyti jį nutvėrė du sargybiniai, o trečiasis visa jėga puolė jį. 

Prieš gaudamas smūgį, Karlas spėjo atpažinti, kad tai Martinas. 
Tas pats vaikinas, kuris jį kadaise primušė dėl to, kad išdrįso pado- 
vanoti Martai dovaną. Tada Martinas norėjo jaunosios žolininkės 
sau - vienintelės merginos, kurios amžius buvo tinkamas tekėti. Bet 
Marta jį atstūmė. 

Prasivėrė vienas antakis, Karlo veidu nubėgo kraujas, stiprus 
smūgis į pilvą - ir jis susmuko. Martinas puolė jį be gailesčio ir per- 
traukos. 

Vyresnysis ne tik norėjo suvesti sąskaitas su Karlu, bet ir pade- 
monstruoti Randolfui, koks yra naudingas. Tai, kad jaunėlis netik- 
ras jo brolis buvo įtariamas išlaisvinęs Karlo seserį ir slapstėsi, nesu- 
teikė jam garbės. 

Karlas tarsi iš toli išgirdo Randolfo balsą. 

— Į kalėjimą jį. 

Vis dar talžydami sargybiniai nutempė jaunąjį kalvį į požemius 
ir per plyšį įmetė į vienutę. Jis taip stipriai trenkėsi į žemę, kad manė 
susilaužęs kelis šonkaulius. Netrukus buvo nuleistos kopėčios, jomis 
nulipo du sargybiniai ir uždėjo antrankius, pritvirtintus grandinė- 
mis. Vienas iš jų su malonumu trenkė jam į pilvą. Karlas sudejavęs 
pakibo ant grandinių. 

Jis vis dar gaudė orą, kai anga vėl prasivėrė. Šįkart tai buvo pats 
Randolfas. 

Karlas stengėsi kovoti su kilusiais jausmais - pykčiu ir baime. Ne 
tik todėl, kad kaltinimas buvo išgalvotas, bet dar ir dėl to, kad gerai 
prisiminė, kaip jį ir Joną dėl tokių pat nepagrįstų priekaištų Randol- 
fas liepė išplakti ir palikti tris dienas kepinančioje saulėje. 

Atrodo, Randolfas galvojo apie tą patį. Jis demonstratyviai išsi- 


traukė botagą ir pakišo vaikinui po nosimi. 

— Galiu tave čia laikyti iki gyvenimo galo, žinai tai taip pat gerai, 
kaip ir aš, - nuožmiai tarė pilies valdytojas. - O aš pasirūpinsiu, kad 
tu labai norėsi šios pabaigos. Nebent būtum man naudingas. 

Karlas cylėjo. 

Randolfas akimirką palaukė ir suriko: 

— Kur tavo sesuo? 

— Jau kelios savaitės kartu su Marta ir vaikais išvykusi į Meiseną, 
pas markizą, - apsimesdamas nustebęs atsakė Karlas, tarsi nežinotų, 
kad kalba eina ne apie Mariją. 

Pilies valdytojas trenkė kumščiu jam į veidą. Akyse pasipylė 
žvaigždutės, ėmė kraujuoti nosis. 

— Nelaikyk manęs kvailiu, vaikine, - suriaumojo Randolfas. — 
"Turiu omenyje tą kitą, jaunąją raganiūkštę. 

Karlas sukaupė paskutinę savo drąsą. 

— Ar vakar jūs neapsiėmėte jos globoti ? 

Nieko neatsakęs Randolfas trenkė botagu per veidą. Oda prasi- 
vėrė, ėmė degti, ant odinės prijuostės ėmė lašėti dar daugiau kraujo. 

— Kurji? - pakartojo Randolfas. 

— Nežinau, - sukandęs dantis iškošė kalvis. 

Randolfas pamojo abiem sargybiniams, surakinusiems Karlą. 

— Pakelkite jį aukščiau, - įsakė jis. — Ir nurenkite! 

Karlas nebegalėjo nuslėpti skausmo ir aimanų, kai sumuštas kū- 
nas buvo iškeltas taip, kad kojos nebesiekė žemės. Sargybiniai ap- 
suko jį. Jie nurengė viršutinę jaunojo kalvio kūno dalį ir prie kojų 
pririšo galvos dydžio akmeninius rutulius. 

Tada Randolfas ėmė jį plakti - kantriai ir iš visų jėgų. 

Po kiekvieno kirčio jis sustodavo ir paklausdavo: 

- Kurji? 

Po kiekvieno netinkamo atsakymo valdytojas iš naujo atsitiesda- 
vo. Galų gale, pats vos gaudydamas kvapą, sušuko: 

— Atsakyk pagaliau, klausiu paskutinį kartą! Kitaip išniekinsiu 


tavo žmoną! 

Išplėtęs akis Karlas įsistebeilijo į milžiną ir nebyliai meldė Dievo 


ir visų šventųjų pasigailėjimo. 


Agnesė iš Jono sužinojo, kad jos vyras pakviestas į pilį. Visą pus- 
dienį ji praleido kankinama rūpesčio ir baimės, kol įsitikinusi, kad 
sūnus giliai miega, nubėgo pas Emą, kuri šią savaitę su Joanos pagal- 
ba pagimdė dukrytę. 

— Ką man daryti? - nusiminusi paklausė ji. - Nueiti į pilį ir pa- 
klausti? 

— Jokiu būdu! - išsigandusi suriko Ema. Prieš kelerius metus ji 
savo akimis įsitikino, ką gali Randolfo vyrai, kai į jų rankas pakliuvo 
Jonas ir Karlas. 

— Bet iš nerimo aš nerandu sau vietos, - suaimanavo Agnesė. — 
Jei pasiteiraučiau, jie tikrai man pasakytų. 

— Neisi ten, - ryžtingai pasakė Ema. - Tau neteko pažinti Ran- 
dolfo tokio, koks jis yra iš tikrųjų. Tokio, koks jis yra nesant Kristia- 
nui, - jos veidas taip pat apsiniaukė. 

Išsigandusi Agnesė suspaudė jos rankas. 

— Pasilik čia, aš pasiklausinėsiu, - pasiryžo Ema ir išėjo. Nekreip- 
dama dėmesio į jos žodžius, Agnesė nubėgo paskui. 

Jos nuėjo į Jono kalvę. Šis taip pat nuogąstavo dėl buvusio padė- 
jėjo dingimo. 

— Pasiunčiau Peterį, kad slapta pašniukštinėtų, - sušnabždėjo jis 
Emai, įmesdamas įkaitusį geležies gabalą į vandens kubilą; jis šnypš- 
damas nuskendo. Niekas negalėjo žinoti, kas iš Randolto padėjėjų 
įslinks į kalvę ir ims slapčia klausytis. 

Kaimo gyventojai, esantys Kristiano pusėje, buvo sukūrę savą 
šnipų ir informacijos lizdą. Tai - Peteris ir jo būrys, kuriam priklau- 
sė ne tik vaikai, kadaise atvykę į kaimą su Melchioro gauja. Čia buvo 
nemažai bendraamžių ir net mažasis Kristianas, Bertos sūnus. Jonas 
su nuostaba ir pagarba stebėdavo, kaip mažieji išdygdavo šalia Pe- 


terio, ką nors jam sušnabždėdavo ir po akimirkos jau būdavo dingę. 

Lyg ištarus slaptažodį, į kalvę įlėkė buvęs vagišius, šįkart nepa- 
prastai rimtas. 

- Jie uždarė jį į kalėjimą, esą dėl to, kad sužalojo Randolfo žirgą. 
Pilies valdytojas nuo to laiko yra pas jį, - pranešė berniukas. 

Agnesė ėmė verkti. 

— Jį užmuš. 

Tą pačią akimirką jie pamatė į Karlo trobelę įeinantį Randolfą ir 
dešimt jo vyrų. 

— Mano vaikas! - Agnesė puolė laukan. 

— Pasilik, tu bėgi į pražūtį! - sušuko Ema ir pačiupo jos ranką, 
kad sulaikytų. Bet Agnesė išsprūdo ir jau buvo lauke. 

Jonas sukrėstas žvelgė jai pavymui. Tada skubiai atsisuko į Emą 
ir.Peterį. 

— Nubėk pas kaimo seniūną, pasakyk, kad tuoj pat ateitų, tada 
pasirūpink savo ir vaikų saugumu, - įsakė savo žmonai, kuri išsiruo- 
šė nieko nelaukdama. 

— O tu kiek galėdamas greičiau pakviesi vyriausiąjį kalnakasį, 
Bertramą ir Kristiano nuodėmklausį, — nurodė jis Peteriui. Šis link- 
telėjo ir išbėgo. 

Jonui buvo uždrausta turėti ginklų ir jais naudotis, todėl jis pa- 
čiupo savo didįjį kūjį ir nubėgo į Karlo trobelę. Jis tikrai nesulaikys 
Randolfo vyrų. Greičiau pats pateks į kalėjimą. Bet negalėjo .taip 
lengvai atiduoti Agnesės šiems bestijoms. Galbūt pasiseks, ir kol at- 


vyks pastiprinimas, bus išvengta blogiausio. 


Agnesė mirtinai išsigando pamačiusi rūškanus Randolfo ir jo 
vyrų veidus. 

— Tavo vyras sugadino mano nuosavybę ir yra skolingas penkias- 
dešimt sidabro monetų, - sugriaudėjo Randolfas, įžengęs į trobelę. 
Jis turėjo palenkti galvą, kad nesusitrenktų į durų staktą. Suėjus vi- 
siems vyrams, patalpoje nebeliko vietos. 


Agnesė išsigandusi atsitraukė. 

— Tiek daug mes neturime, mano pone, - išlemeno ji. 

— Apieškokite trobelę. Pirmiausia pažiūrėkite, kas paslėpta po 
krosnimi, - savo vyrams įsakė Randoltas, ir jie nedelsdami ėmė 
siaubti namus. 

— Palaukite, palaukite, - sušuko Agnesė, - pati atiduosiu jums 
viską, ką turime. 

Drebančiomis rankomis ji išbėrė iš dėžutės saują sidabrinių mo- 
netų. 

— To neužtenka, - šaltai tarė Randolfas, paimdamas pinigus ir 
įsidėdamas į savo krepšį. 

Virpančiais pirštais Agnesė nusiėmė žiedą, kurį Kristianas pado- 
vanojo jai vestuvių proga. 

Randolfas išplėšė iš rankų papuošalą ir garsiai juokdamasis nu- 
metė ant žemės. 

— Taip pigiai neišsisuksi! Gali atlyginti skolą atidirbdama paleis- 
tuve. 

Jis davė ženklą savo žmonėms. Šie nutvėrė jauną moterį ir parver- 
tė ant stalo. Agnesė norėjo rėkti, bet vienas iš vyrų laikė užčiaupęs 
jai burną purvina savo ranka. Ji pabandė įkąsti į ranką, bet už tai 
gavo stiprų antausį. Akyse pasirodė ašaros. 

— Užkiškite jai burną, - išgirdo balsą, - kad neprišauktų čia viso 
kaimo. 

Agnesė gynėsi kaip galėdama. Bet vyrai prispaudė ją ant medinio 
stalo tarsi meškos. Pasibaisėjusi moteris matė, kaip pilies valdytojas 


ruošėsi ją paimti visų akyse. 


Jonas jau bėgdamas į Karlo trobelę girdėjo baimės kupinus riks- 
mus ir raginančius šūksnius, kurie reiškė tik viena. 

Jis pamiršo visą atsargumą. 

Iš visų jėgų trenkė kūju į durų staktą ir suriaumojo. 

— Kas čia vyksta? 

To pakako, kad sulauktų visų dėmesio. Keletas vyrų atsisuko ir 


išsitraukė kardus. Bet jo žvilgsnis buvo įbestas į kambario vidurį. 

Atrodo, jis spėjo laiku, kad apsaugotų Agnesę nuo negarbės. Ji 
drebėdama gulėjo ant stalo, laikoma dviejų vyrų, bet vis dar apsi- 
rengusi. 

— Nori man ką nors pranešti, kalvi? - grėsmingai primerkęs akis 
paklausė Randolfas ir nuleido žemyn pakeltą švarką. 

— Niekas neturi teisės taip elgtis, net jūs, — garsiai prikišo jam 
Jonas. 

— Aš esu teisė. Tai dar turėtum prisiminti, kalvi, - pagrasino 
Randolfas. 

— Būsite nubaustas už savo kruvinus poelgius, — paprieštaravo 
Jonas. Ir tuo metu nusiminęs galvojo, kur kiti, mat suprato, kad ilgai 
jis negalės laikytis. - Net valdytojas negali nenubaustas visų akyse 
prievartauti ir be priežasties kankinti. 

— Gerai, kad primeni, — šaipėsi Randolfas. - Ne visų akyse... Ir 
kad ne tavo akyse, tai tikrai. 

Atsisukęs į savo vyrus, įsakė jiems: 

— Nutildykite jį! 

Vienas iš dviejų, stovinčių arčiausiai Jono, prikišo kardo smaigalį 
jam prie gerklės. 

— Ne, ne čia, - įsakė Randolfas. - Paimkite jį kartu. Dėl vieno jis 
teisus: lavono mes negalime čia palikti. 

Vienas iš ginkluotųjų išsitraukė iš krepšio virvę. Jonas pakėlė 
kūjį. 

— Pasiduok, arba pasiimsime ir moterį, - pagrasino Randoltas. 
Jonas vieną akimirką padvejojo, atsisuko pažiūrėti, ar pastiprinimas 
jau ateina, ir nuleido kūjį. 

Ant jo iškart puolė trys vyrai, pargriovė ant grindų ir suvirto ant 
viršaus. Kažkas užlaužė rankas už nugaros ir tvirtai surišo. 

— Nagi, kelkis, - įsakė Randoltas. - Kai pateksi į kalėjimą šalia 
kruvinų draugo liekanų, tavo žmona ateis pati ir prašys malonės. 

Jis pašaipiai nusijuokė kalviui į veidą, tada įsakė savo vyrams išeiti. 


— O šita? — paklausė vienas ir parodė į Agnesę. 


Pribuvėjos nuodėmė 405 


— Ją taip pat paimkite kartu. Įrengsime jai kambarį, kur ji dirbda- 
ma kekše galės išpirkti skolas. 


Agnesė ir Jonas buvo šiurkščiai sučiupti ir išvesti pilies link. 


Peteris pirmiausia pasiekė Kristiano namus ir apie visus įvykius 
pranešė Bertramui bei nuodėmklausiui. 

Jausdamas kažką negera, Bertramas prisisegė kardą. Jis tikėjosi, 
kad nereikės vienam stoti prieš tokią daugybę patyrusių ir negailes- 
tingų vyrų, bet negalėjo palikti kitų bėdoje. 

Kunigas pasiėmė didelį medinį kryžių. Peteris nubėgo pirmas, 
jie iš paskos. Jam buvo kilusi mintis pakviesti Agnesės tėvą, gerbia- 
mą kalnalipį. Tikriausiai sužinoję, kas atsitiko, prie jo prisijungtų 
dar keli vyrai. 

Ema tuo metu skubiai paliko savo vaikus Mechrhildai ir kaip ga- 
lėdama greičiau nubėgo pas meistrą Jozetą. 

Bet kaimo seniūnas nepanoro vykdyti Emos prašymo. 

— "Tu neprivalai priminti man mano pareigų, ponia, - šaltai tarė 
jis, nors buvo prisiekęs tarnauti kaimo gyventojų labui. - Jei jaunasis 
kalvis dėl ko nors kaltas, pats turi už tai atsakyti. Jei jaučiasi apkal- 
tintas neteisingai, tegul atneša man skundą. 

Ema įniršusi apsisuko, uždarė duris ir nubėgo atgal. 

Pusiaukelėje ji sutiko vyriausiąjį kalnakasį, Bertramą ir kunigą. 
Jie išvydo baisų vaizdą: Randolfo vyrai tempė į pilį saumuštą Joną, o 
vienas buvo persimetęs per petį besiblaškančią Agnesę. 

Ema pasibaisėjusi sudejavo: „Dieve, tik ne dar kartą, šįkart jo tik- 
rai nepaliks gyvo!“ 

Vyriausiasis kalnakasys uždėjo ranką jai ant peties. 

— Pasislėpk, negali dar ir tu patekti į jų rankas. Padarysiu viską, 
ką galiu, kad jiems padėčiau. 

Ema išsigandusi linktelėjo ir nubėgo atgal į Kristiano namus. 
Prie durų ji susidūrė su Mechthilda. 

— Niekšai, - sumurmėjo virėja ir susikeikė. - Paimsiu Karlo ma- 


žąjį. Tikėkimės, kad jie nieko jam nepadarė. 

Ema susigūžė. Bet netrukus iš Karlo trobelės išėjo Mechthilda, ne- 


šina krepšiu. Jos veido išraiška rodė, kad mažyliui nieko neatsitiko. 


Randolfui ir jo žmonėms nespėjus pasiekti pilies, kelią pastojo 
vyriausiasis kalnakasys. Už jo nugaros atsistojo Bertramas su kardu 
rankoje ir kunigas, ištiesęs į priekį medinį kryžių. 

— Kuo šie žmonės nusikalto? - paklausė Hermanas ir parodė į 
Joną ir Agnesę. 

— Traukis iš kelio, meistre, - įsakė Randolfas. - Jei norite dėl ko 
nors pasiskųsti, kreipkitės rytoj. 

— Nemanau, kad šis reikalas gali taip ilgai laukti, — tvirtai tarė 
Hermanas. 

— Pasitraukite iš kelio arba liepsiu savo vyrams jus patraukti, — 
toliau grasino Randolfas. Po jo ženklo kariai išsitraukė kardus. Ber- 
tramas nedelsė nė akimirkos ir padarė tą patį, Hermanas taip pat 
uždėjo ranką ant ilgo durklo makšties. 

Tai suglumino Randolfą - šito jis nesitikėjo. Vaikiūkštis nekėlė 
jokio pavojaus, bet visiems matant jis negalėjo stoti su ginklu prieš 
vyriausiąjį kalnakasį ir Dievo tarną. 

— Pakalbėsime vėliau pilyje, - sumurmėjo jis trejetui ir davė savo 
vyrams ženklą slėpti ginklus. 

— Kalvį į kalėjimą, - pasiekęs salę įsakė Randolfas. 

Vyriausiasis kalnakasys vėl žengė į priekį. 

— Kuojis nusikalto? Ir kokie kaltinimai mesti jaunajam Karlui ir 
jo žmonai? 

Nuobodžiaujančiu balsu Randolfas pakartojo nepagrįstus kalti- 
nimus. Agnesė tyliai kūkčiojo. 

— Jūsų kieme nematau nė vieno žirgo, kuris šlubuotų, - įsiterpė 
Hilbertas. - Esate pasiruošęs prisiekti kryžiumi, kad Jūsų kaltini- 
mai tikri? 

— Abejoji mano žodžiu, kunige? - užbaubė Randolfas. 

- Turiu pranešti markizui, kad sidabro gavyba stringa, nes dėl 


jūsų kaltės nėra kas jį lydo - vis dar priešinosi meistras. 

Niekinantis Richenzos žvilgsnis, mestas į jį, Randolfą tik dar la- 
biau įaudrino. Bet nespėjus nieko pasakyti, į salę įžengė vienas iš jo 
patikėtinių nelaimę žadančia veido išraiška ir kažką tyliai sušnabž- 
dėjo jam į ausį. 

Randolfas pašoko, bet po akimirkos paaiškėjo bejėgiškumo prie- 
žastis: į salę tvirtu žingsniu ir rūškanu veidu įžengė Lukas. Jį sekė 
Kunas. 

Būk palaimintas, Viešpatie, pagalvojo Bertramas, nesusimąsty- 
damas apie tai, kodėl Lukas yra čia, o ne pakeliui į Trifelį, ir kodėl 
jis sutvarstytas. 

— Paleisk kalvius, - pareikalavo Lukas. 

— Nuo kada tu gali man ką nors liepti, - pro sukąstus dantis pra- 
košė Randolfas. 

— Paleisk kalvius. Ir jaunąją moterį, - pakartojo Lukas. 

— Nesikišk į reikalus, kurie tavęs neliečia, - sušnypštė pilies val- 
dytojas, žinodamas, kad jų susidūrimą stebi dešimtys akių. 

— Vis dėlto mane tai šiek tiek liečia, - vangiai tarė Lukas. - At- 
vykstu tiesiai iš markizo, kuris žino, kur aš esu, jei tu netyčia pasi- 
duotum savo kvailumui ir manęs atsikratytum. O mes juk žinome, 
kad tu didelis ir stiprus, bet nelabai protingas. 

Randolfas įtūžęs čiupo kardą. 

— Neerzink manęs. Nejaugi dar nesupratai, kad jūsų dienos jau 
praėjo - tavo bendražygio Kristiano ir jo draugų? Dabar čia valdau 
aš! O tu, nuskurdęs riteri be žemių ir titulo, gali susirinkti apdrisku- 
sius savo valkatas ir dingti iš čia. 

— Toli gražu taip nėra, - atsakė Lukas. Jis negalėjo leisti, kad kas 
nors pamatytų jo nerimą. Tada pasvėrė tikimybę susikauti su Ran- 
dolfu. Kitomis aplinkybėmis jis būtų tam pasirengęs, bet dabar jo 
žaizda buvo nepakankamai sugijusi tokiai aršiai kovai. 

— Paleisk kalvius arba nedelsdamas nusiųsk Oto žinią, kad sabo- 
tuoji sidabro gavybą, - pakartojo jis. - Beje, lauke stovi šios jaunos 


moters tėvas, o su juo — dvi dešimtys tikrai blogai nusiteikusių kal- 

nakasių su savo kirtikliais. Nemanau, kad jie dar ilgai ramiai stovės 
lauke. 

— Tai maištas! - suriko Randolfas. 

— Dar ne, - paprieštaravo Lukas. - Tu dar turi galimybę gražiai 
viską užbaigti. 

Jis priėjo prie Randolfo ir tyliai pasakė: 

— Kitaip markizas sužinos, kaip žadėjai pasielgti su Kristiano 
globotine. 

Jis žengė žingsnį atgal ir pažvelgė tiesiai į ledines valdytojo akis. 

— Tai galioja kiekvienu atveju, jei kam nors iš kaimo gyventojų 
kas nors atsitiktų. 

Randolfas juto šaltą Richenzos žvilgsnį, erzinusį dar labiau nei 


kebli padėtis. Paniuręs jis liepė paleisti belaisvius. 


Išėjęs laukan Jonas vėl galėjo pastovėti ant kojų, Bertramas prilai- 
kė Agnesę, kuri iš baimės dėl grėsusio pavojaus ir nerimo dėl Karlo 
visa drebėjo. Bet Hilbertui ir vyriausiajam kalnakasiui išnešus žiau- 
riai sumuštą Karlą laukan, ten laukę vyrai ėmė šaukti ir grasinti. 

Lukas pakėlė ranką, kad nuramintų juos. Judesys sukėlė didžiulį 
skausmą. 

- Jūs visi esate liudininkai, - sušuko jis. - Bus įvykdytas teisin- 
gumas. Bet ne šiandien. Nuo šiol nesileiskite išprovokuojami, kad 
nebebūtų kraujo. 

— Tam, kad rytoj valdytojas paimtų kitą ir taip sumuštų? — sušu- 
ko jaunas vyras. Jo akys piktai žybsėjo. 

- Jūs įrodėte savo drąsą, - toliau kalbėjo Lukas, lyg būtų neišgir- 
dęs pastabos. - Jei išliksite ramūs ir toliau laikysitės kartu, išsilaiky- 
site tas dienas, kol Kristianas sugrįš. 

— Kada tai bus? - nekantriai sušuko kitas. - Kada jis pagaliau 
pasirūpins taika ir teisingumu? 

— Netrukus, jei Dievas panorės, - atsakė Lukas, stengdamasis ne- 
parodyti kartėlio. Mintyse jis pasimeldė, kad Kristianas būtų gyvas 
ir kad grįžtų laiku. 

— Iki tol privalome išsiversti vieni. Kalnalipys ir trys jūsiškiai, se- 


kite paskui mane, pasitarsime kartu. Kiti grįžkite prie darbo. 


Vyrai susėdo Kristiano namuose. Mechthilda tuo tarpu įpylė di- 
delį bokalą alaus mirtinai išbalusiai Agnesei (ši, pripuolusi prie savo 
vaiko, spaudė jį glėbyje), tada kartu su Ema nuėjo pasirūpinti Karlo 
žaizdomis. 

— Privalau išvykti dar šiandien. Artimiausiu laiku jūs turėsite 
išsiversti vieni, —- pradėjo pokalbį Lukas. Jis sąmoningai nutylėjo, 
kad Richardas, Geras, Hervartas ir kiti vyrai buvo negyvi. Dabar jis 
nebuvo pasirengęs kalbėti apie tai, nes bijojo, kad ši baisi žinia gali 
užgesinti kovos dvasią Kristiansdorte. 

Jie apsvarstė įvairias atsargumo priemones, slėptuves, šnipus. 

Jei padėtis taptų nekontroliuojama, vyriausiasis kalnakasys ir 
Hilbertas turėtų atjoti į Meiseną ir pasikalbėti su Otu. 

— Neturėtumėte leisti savo draugės vienos į pilį, - jaunasis riteris 
įspėjo Peterį. 

Šis įžūliai išsišiepė. 

— Trys mano Žmonės jau seniai ten, kad prižiūrėtų ją, - paprieš- 
taravo jis, kramtydamas pilna burna ir krapštinėdamas ausis. 

— Puikiai atlikta! - pagyrė Lukas ir negalėjo nuslėpti šypsenos. — 
Bet kai viskas taps rimta, skubiai išvesk ją iš ten. Randolfas pirmiau- 
sia savo pyktį išlies ant tų, kurie negali apsiginti. 

Jis dar kartą paragino visus nesileisti išprovokuojamiems, tada 
paprašė Mechthildos įdėti kelionei maisto ir panoro pasikalbėti su 
Tiliu. 

— Prašau tavęs palydėti mane į Eisenachą. Tu orientuojiesi Vart- 
burge, prieš kelerius metus praleidai ten nemažai laiko. Gal tai būtų 
naudinga ieškant. 

— Esu skolingas jums už gyvybę, o Kristianui daug daugiau, - te--. 
pasakė Tilis. - Kada iškeliaujame? 


— Tučtuojau. Kristianui ir Martai liko nedaug laiko. 

Dar tą pačią dieną Lukas ir Tilis paliko kaimą. 

Kristiansdorfo gyventojai ginklavosi, rengėsi artėjančiai nelai- 
mei. Daugumai jau paaiškėjo, kad Randolfo išpuoliai prieš Joaną, 
Agnesę ir kalvius nebuvo atsitiktiniai. Milžinas turėjo būti užtikrin- 
tas dėl to, ką daro. Moterys sukvietė vaikus namo ir užrakino duris, 
jei Randolfo vyrai imtų slankioti po kaimą. O jaunos mergaitės buvo 
paragintos neužgaišti lauke daug laiko ir per daug nesižvalgyti. 

Nevaldomą pilies valdytojo įniršį juto ir jo paties žmonės: dėl 
menkiausio nusižengimo jie buvo mušami. O Kunui ir Karlui di- 
džiulį džiaugsmą suteikė galimybė macyti, kad Martinas taip pat 
sulaukė savo dalies ir slampinėjo po kaimą išmuštu dantimi ir suti- 
nusia akimi. 

"Sienos statybose buvo baudžiama už menkiausią aplaidumą. Kas 
tik galėjo, siuntė į šį darbą tarnus. 


Daugelis tyliai meldėsi, kad kuo greičiau grįžtų Kristianas. 


Vėstuvės 


Martos ir Ekeharto vestuvėms paskirta diena vis artėjo, o apie 
Kristiano ir Luko sugrįžimą nebylojo joks ženklas. Pilies gyventojai 
priprato prie to, kad Marta kiekvieną dieną vis daugiau laiko pra- 
leisdavo baltajame bokšte. Ji vis žvelgė į tolį, bet veltui. Ji vis dar 
netikėjo, kad Kristianas miręs, ir nekreipė dėmesio į žmones, kurie 
laikė ją kvaila. 

Martos veidas niaukėsi sulig kiekviena diena. 

Gal ji per daug rizikavo? Marta labai bijojo ištekėti už Ekeharto, 
bet dar labiau bijojo ko kito: kaip reaguotų Kristianas, jeigu grįžtų 
jai jau susituokus su Ekehartu. 

Mintis, kad Otas nepaliko jai jokio pasirinkimo, kad pagal mar- 
kizo įsakymą ji jau senokai būtų Ekeharto žmona, jeigu tik nebūtų 
pavykę nukelti termino, ją jaudino. Ji išduoda Kristianą. O galbūt 
per savo atkaklumą į mirtį išsiuntė ir Luką. 

Bent jau jos vaikai buvo toli nuo čia, Elžbieta jais gerai pasirū- 
pins. Kaip ji turėtų paaiškinti sūnui, kad tikėdamasi sulaukti savo 
vyro, jo mama už kelių dienų rengiasi tekėti už kito? 

Naktimis ji rezgė pabėgimo planus. Bet kartu ji žinojo, kad tai 
nepavyks. Privalėjo pasilikti dėl vaikų, dėl Joanos, kuri vis dar neat- 
pažinta dirbo virtuvėje, ir dėl kaimo žmonių. 

Ekehartas mergino ją pagal visus formalumus, bet su neslepiamu 


tikrumu, kad šios vestuvės įvyks, ir nekantriai laukdamas tos dienos. 

Riteris nešė jai dovanas: papuošalus, šilkines skraistes, prabangiai 
išpuoštas brangenybių dėžutes. 

Marta jų nepriimdavo, bet visuomet tardavo tuos pačius manda- 
gius žodžius: esą tai puikios dovanos, bet kol neatėjo sutarta diena, 
ji vis dar yra ištekėjusi už Kristiano ir negali nieko paimti iš kito 
vyro. 

Vieną dieną jis pakalbino ją girdint visam dvarui: 

— Kodėl įžeidinėjate ir grąžinate atgal mano dovanas, madam 
Marta? 

Aplinkiniai iš karto ėmė šnabždėtis. 

Marta jautė į ją nukreiptą nesuskaičiuojamą daugybę akių. Ne- 
pažvelgdama į Ekehartą, nudelbusi žvilgsnį, ji tarė: 

— Jei tikrai norite padovanoti dovaną kaip būsimas mano vy- 
ras... 

— Pasakykite, ko pageidaujate, ir padėsiu jums tai po kojomis, — 
Ekehartas įsiterpė pasinaudodamas pertrauka, kurią ji padarė są- 
moningai. Tardamas šiuos žodžius jis pridėjo ranką prie širdies ir 
nusilenkė. 

Už nugaros buvo girdėti moterų aikčiojimai, o kažkuri tyliai, bet 
girdimai tarė: 

— Kaip jausminga! Koks kilnus vyras! 

„Marta pažvelgė aukštyn, tiesiai Ekehartui į akis. 

- Tada parodykite savo įtaką Kristiansdorfo valdytojui, kad jis 
daugiau nebekenktų žmonėms. 

Ekehartas, tarsi aplietas šaltu vandeniu, šiurkščiai atsitiesė. 

— Tu galvoji tik apie tai, tiesa? — piktai sušnypštė jis. - Tik apie 
gaują valstiečių! Tik todėl nori už manęs tekėti. 

— Ar galiu jums priminti, kad nenoriu už jūsų tekėti, bet priva- 
lau, - pašnibždomis atsakė ji. - Tam, kad gautumėte mane, jūs pri- 
siekėte padaryti tai, ko ką tik paprašiau. 

Akmenine veido išraiška Ekehartas nusilenkė ir puolė laukan. 


Dvariškiai vėl ėmė kuždėtis. 

Likus trims dienoms iki termino pabaigos, Marta nusiminusi su- 
sirado vyskupo diakoną, pagarsėjusį savo griežtumu. Ji buvo tikra, 
kad ją priims, nes vyskupas Martinas tikrai nepamiršo, kad ji vis dar 
skolinga jam paaiškinimą dėl mįslingo dingimo iš kalėjimo. 

Prislėgta ji atsiklaupė toje pačioje salėje, kurioje kadaise buvo su- 
mušta ir sukaustyta. 

— Garbingasis tėve, man reikia jūsų patarimo, - pradėjo ji, kai šis 
su pagarba, bet sunkiai tramdydamas smalsumą leido pasisakyti. 

— Ašbijau padarysianti baisią nuodėmę. Privalau ištekėti. Bet kas 
bus, jei mano vyras nėra miręs? Tada sulaužysiu santuokos įžadus. 

Dvasiškis nusivylęs atsilošė. 

- Tavo atvejis man žinomas, mano dukra. Yra patikimų įrodymų, 
liudijančių tavo buvusio vyro mirtį. Todėl nauja santuoka neturi su 
tuo nieko bendra. O jei Kristianas dar gyvas, Visagalis pasirūpins 
tuo, kad jis grįžtų laiku ir apsaugotų tave nuo nuodėmės. 

Vyras apžiūrėjo žiedą ant savo rankos ir šaltai pažvelgė į Martą. 

— Nesirūpink. Kadangi išteki iš paklusnumo savo šeimininkui, 
tau nereikia nieko bijoti ir tikrai sulauksi Dievo malonės. 

Jis pamojo ranka, duodamas ženklą, kad audiencija baigta. Mar- 
ta svyruodama atsistojo ir išėjo. 

Nebebuvo jokios išeities. Palaidojusi paskutinę vilti, ji susirado 
Zuzaną, vienintelę draugę čia, rūmuose, kad pagaliau galėtų išsi- 


verkti. 


Dieną prieš vestuves į Burgbergą su didžiule palyda įžengė mar- 
kizas Ditrichas. Prieš išlydėdamas imperatorių į karo žygį Italijoje, 
jis norėjo atšvęsti kardo perdavimą kartu su juo atvykusiam sūnui. 
Po trijų dienų Konradas taps riteriu. Anksčiau laiko. Įprastai tai 
įvykdavo sulaukus dvidešimties metų, bet padėtis reikalavo, kad Di- 
tricho sūnus liktų pavaduoti tėvo, kol šis keliaus į karą. 

Jau prieš keletą dienų svečiai ėmė rinktis į Burgberge įvyksiančią 


šventinę ceremoniją ir po jos prasidėsiantį turnyrą. 

Tik atvykęs, Ditrichas pasikvietė į rūmus Martą. Šalia jo sėdėjo 
Jadvyga ir Konradas, bejėgiškai žvelgiantis į Martą. 

— Labai apgailestauju dėl Jūsų netekties, - tarė Ditrichas. Jo vei- 
das apsiniaukė. - Riteris Kristianas buvo narsus vyras. Nedaug yra 
tokių kaip jis. 

Marta nuleido galvą, kad nuslėptų ašarojančias akis. 

Ditrichas priklausė negausiam būreliui žmonių, žinojusių apie 
Martos vizijas ir šeštąjį pojūtį. 

— Ar dar yra vilties? - tyliai paklausė jis. 

Ji lėtai pakėlė galvą. 

— Aš negaliu patikėti, kad jis negyvas. 

— Negalite ar nenorite? - paklausė Ditrichas. Jo žodžiai nebuvo 
griežti, veikiau jis išreiškė viltį. 

"— Aš nenoriu, - tyliai atsakė ji. - Bet praėjo tiek daug laiko... Su- 
lig kiekviena praeinančia diena miršta dalelė manęs... O Jūsų brolis 
įsakė man rytoj ištekėti. 

Ditrichas nustebęs kilstelėjo antakius: 

— Kąjums išrinko? 

Kai Martos balsas nebeklausė, į pagalbą atėjo Jadvyga. 

— Riterį Ekehartą. 

Pašnekovo veide pasirodė užuojauta: 

- Jūs ištekate už Randolfo draugo? 

— Turėjau prisiekti. Tai kaina už taiką mūsų kaime, - nuleidusi 
galvą tarė Marta. 

Ditrichas kostelėjo: 

— Suprantu. 

Vieną akimirką patylėjo ir tęsė toliau: 

— Stebiuosi jūsų drąsa. Būtumėte riteris, pasakyčiau, kad elgiatės 
kaip garbingas vyras. 

Jis kreipėsi į savo sūnų: 

— Turi kartu su madam Marta nueiti į bažnyčią ir drauge su ja 
pasimelsti už Kristiano sielą. 


Netaręs nė žodžio Konradas atsistojo. 

Ditrichas dar stebėjo Martą, kol ji dingo iš salės. Tada tyliai pa- 
sakė Jadvygai: 

— Ji tikrai nusipelnė geresnio likimo. Tu taip pat. 

— Vestuvių metu jis gers salėje kartu su kitais. Aš grįšiu laiku, — 
vos girdimai sušnabždėjo ji. - Man gėda dėl to. Mes išnaudojame 
šios jaunos moters vargą tam, kad patys būtume laimingi. 

— Mes pakankamai ilgai buvome nelaimingi, - atsakė jis. 

Niekas negalėjo jų išgirsti, o bučinyje, kuriuo Ditrichas vos pri- 
silietė prie Jadvygos rankos, nebuvo galima įžvelgti nieko kito, tik 
užbaigtą mandagų gestą. Bet jam prisilietus Jadvyga pajuto per kūną 
perbėgantį šiurpulį. 


Naktį prieš vestuves Marta praleido bažnyčioje ir nusiminusi 
meldėsi už Kristiano ir Luko sugrįžimą. Veltui. 

Ji pasiliko ir per ankstyvąsias mišias, klūpojo prieš altorių ir 
šnabždėjo maldas. 

Tarnaitė laukė jos mandagiai atsitraukusi tolėliau. Galų gale ji 
krenkštelėjo ir žengė artyn. 

— Jūs laukiama... Mes turime jus aprengti vestuvėms. 

Marta svirduliuodama pakilo ir nusekė paskui ją. Kambaryje tar- 
naitės jau buvo paruošusios vonią, jos ištrinko ir sušukavo plaukus. 

Martai išlipus iš kubilo, viena iš tarnaičių laikė priešais prašmat- 
nų drabužį. Jis buvo tamsiai raudonos spalvos, su žaliais ir auksiniais 
apsiuvais ir žaliu apatiniu. 

— "Tai su didžiausiais linkėjimais siunčia jūsų būsimas vyras. 

Suknelė veikiausiai kainavo daug. Ir tiko ji kaip nulieta. Bet tai 
dar ne viskas: Ekehartas liepė išlieti auksinį žiedą, prie kurio nuota- 
ka galėjo pritvirtinti šilkinį šleifą. 

Kol tarnaitė ją puošė, Marta stovėjo sustingusi. 

— Atrodote kaip karalienė, tikras grožis, - susižavėjusi tarė ji. — 
Pasižiūrėkite pati! 

Ji laikė arkišusi varinį veidrodį, bet Marta nusuko abejingą žvilgs- 


nį į šoną. 


416 SABINE EBERT 


Vedamos link bažnyčios durų Martos rankos buvo ledinės, pil- 
vas tarsi akmens luitas, o gerklė užspausta. Ten jau laukė kunigas ir 
būsimas vyras. 

Pamačius Martą Ekehartui užgniaužė kvapą. Jis žengė iš grupės 
vyrų, stovinčių aplink, nuėjo priešais ją, paėmė ranką ir pabučiavo. 

- Esu nuginkluotas, - pasakė jis ir įsispoksojo į Martą, į sniego 
baltumo veidą, įrėmintą kaštoninių garbanų, ir siaurą sidabrinį lan- 
ką, atrodantį įspūdingai. 

— O aštikiuosi, kad laikysitės savo pažadų, - tyliai, bet pabrėžti- 
nai pasakė ji. 

— Kalėjimas Kristiansdorfe tuščias, taip pat ir gėdos stulpas, — 
atsakė Ekehartas. Jo veidas surimtėjo. 

Kunigas atsikosėjo. Ekehartas žengė atgal, ir visi sustojo ceremo- 
nijai. 

Bet Marta sustingo it akmuo: šalia Ekeharto stovėjo Randolfas, 
Elmaras ir Gizelbertas ir šlykščiai išsiviepę spoksojo į ją. 

Kol kunigas priėmė iškilmingą Martos pažadą kilmingajam Eke- 
hartui visą gyvenimą būti paklusnia žmona, nuolankia savo darbu ir 
kūnu, Marta jautėsi tarsi į kūną smigtų peilių smaigaliai. Iš tikro tai 
buvo žvilgsniai vyrų, kadaise išprievartavusių ją kartu su naujuoju 


vyru. 


— Pagaliau tu priklausai man, - po kunigo palaiminimo trium- 
fuodamas sukuždėjo Ekehartas. Abiem rankomis suėmė jos galvą ir 
pabučiavo. Marta nesipriešino. Ji prisiekė. 

Vestuvių svečiai - visi Ekeharto draugai, nes jos buvo negyvi arba 
išvykę — džiūgavo ir triukšmingai sveikino jaunavedžius. 

Šventiniai pietūs įvyko Oto salėje. Markizas liepė nukrauti stalus 
kaip pagarbos ženklą nusipelniusiam savo riteriui ir dabartiniam 
sargybinių vadui bei pažadėtai jo nuotakai. 

— Tegul jūsų santuoka atneš taiką ir bus palaiminta ne vieno vai- 
ko, - pasakė tostą už naująją šeimą. Marta prisivertė mandagiai nu- 


sišypsoti. Ji jau seniai nusprendė, kad neturės vaikų nuo Ekeharto. 

Bet taika, taika Kristiansdorfe privalo įsivyrauti. Kitaip viskas bus 
veltui. 

Markizė apkabino ją liūdnai šypsodamasi. 

— Aš taip tikėjausi vėl išvysti šalia jūsų Kristianą. Bet galbūt ir su 
Ekehartu būsite laiminga, - guosdama sušnabždėjo ji. 

„Jei jūs žinotumėte, kam aš ką tik atitekau, kalbėtumėte ki- 
taip“, - karčiai mąstė Marta. Kuo labiau artėjo vestuvių naktis, tuo 
aiškesni darėsi prisiminimai apie tai, kad ji privalėjo būti dėkinga 
Ekehartui už išgelbėjimą — iš pradžių išbandymo vandeniu metu, 
tada jis ištraukė ją iš kalėjimo. Bet vien pagalvojus apie tai, kad turės 
jam atsiduoti, jos vidų traukė mėšlungis. 

Kad dar labiau pablogintų jos savijautą, šalia atsisėdo Randol- 
fas - geriausias jos sutuoktinio draugas - ir išsiviepęs demonstravo 
savo dantis. 

— Kokia laimė tau atiteko, mano mieloji! Pagaliau tavo tarpkojy- 
je atsidurs tikras vyras, - šnabždėjo jis, kai Ekehartas pasilenkė, kad 
iš tarno paimtų dubenį su rožių vandeniu nusiplauti rankoms. 

— Ir dar, žinai ką?.. - jis nedviprasmiškai uždėjo savo leteną ant 
jos kelio. Ji slydo aukštyn. Tai pažadino Martą iš sąstingio. Ji žaibiš- 
kai pakišo peilį po stalu ir smigtelėjo į Randolfo ranką. 

— Tuoj pat patraukite nuo manęs savo nagus arba susmeigsiu pei- 
lį, - sušnypštė ji. 

Milžinas kaire ranka nutvėrė jos alkūnę. Taip stipriai, kad Marta 
tik didžiulėmis pastangomis susilaikė nesurikusi. Peilis nukrito. 

— Šiąnakt tu to pasigailėsi, — iškošė jis, užvaldytas įtūžio. - Tada 
pamatysi, kas tavęs laukia! 

Kad jo ketinimais nebūtų suabejota, jis paėmė moters ranką ir 
padėjo ant savo kojos. Tada nustūmė ją ir garsiai nusijuokė. 

Marta sustingusi žvelgė į priekį, slapta trynė skaudančią, parau- 
dusią alkūnę ir bandė panagrinėti Randolfo grasinimus. 

Nejaugi Ekehartas ją apgavo ir jo meilikavimai nebuvo nuošir- 


dūs? Ar jis žinojo apie Randoltfo planus? 


418 SABINE EBERT 


Ji negalėtų apsiginti. Dabar ji buvo Ekeharto žmona, perduota 
jo valdžion. 

— Tu atrodai išbalusi, - tarė jos vyras. - Išgerk. Vynas tau padės. 

Jis ištiesė taurę, kuria jie dalijosi šventinių pietų metu. 

Marta papurtė galvą. 

Ekehartas primygtinai reikalavo, kad ji išgertų. 

— Tai sumažins įtampą. Tu turi nieko nebijoti. 

Bet nepatiklus žvilgsnis, kuriuo Richenza jau kurį laiką varstė 
Randolfą, sakė ką kita. 

Dėl būsimo turnyro pilyje susirinko fokusininkai ir muzikantai, 
o dabar jie linksmino vestuvių svečius. Daugiausia dėmesio sulau- 
kė vyras, kuriam draugiją palaikė šokantis lokys. Srambiam žvėriui 
išsišėrusiu, blausiu kailiu jis uždėjo ant nosies lanką ir tempdamas 
grandinę vertė atsistoti ir sukti. 

„Nejaugi mums, moterims, sekasi geriau, nei šiai varganai būty- 
bei? — karčiai mąstė Marta, žiūrėdama į jo mažas piktai žybčiojan- 
čias akis. - Mums ant nosies niekas nededa lanko, bet mes taip pat 
kaip belaisvės privalome leistis vedamos ten, kur nori vyrai: 

Vestuvių svečiai pokštavo apie jaunavedžius. 

Marta bijojo įsivaizduoti, kad svečiai netrukus pakils, kad pa- 
lydėtų sutuoktinius į vestuvių guolį. Ji vis žvilgčiojo į salės įėjimą, 
tikėdamasi, kad ten pasirodys Lukas ir Kristianas. Bet įeidavo tik 
tarnaitės, nešinos naujais patiekalais ir ąsočiais. 

Ekehartas, neslėpdamas savo išdidumo, nebegalėjo nusėdėti iš 
nekantrumo. Jis glaudėsi prie jos šlaunų ir vis dažniau žvilgtelėdavo 
į krūtinę, apnuogintą prabangios suknelės iškirptės. 

Galiausiai jis susižvalgė su kunigu, pakilo ir apkabino Martą. 

— Tėve, ar būsite toks malonus ir palaiminsite mūsų vestuvių 
guolį? 

Pokylio svečiai ėmė šūkčioti. Jie skubiai pakilo ir grūsdamiesi 
nusekė paskui juos į kambarį, kurį jaunavedžiams skyrė namų val- 


dytojas. 

„Ką aš padariau? - pasibaisėjusi mąstė Marta, sunkiai statydama 


koją už kojos. — Kristianai, atleisk man!“ 


Dvasininkas sukalbėjo maldą ir pašventino paklodę. Tada visi 
buvo išsiųsti iš kambario. 

Ekehartas nusivilko drabužius, atsigulė į lovą ir nenuleido akių 
nuo Martos. Jai padėjo išsirengti tarnaitė. 

Paraudusi iš gėdos ji skubiai palindo po antklode ir užsiklojo iki 
pat kaklo. Galvoje sukosi tik viena mintis: „Tai netiesa, tai netiesa, 
tai tik blogas sapnas“ 

Ekehartas pasilenkė virš jos. Ji pamatė randus ant jo krūtinės, li- 
kusius po žaizdų, kuriomis ji pati kadaise pasirūpino, pažvelgė į jo 
rankas, dideles ir pūslėtas, sugrubusias dažnai naudojant kardą, ir 
tarė mintyse: „Dabar nebegaliu būti baikšti: 

Išgąsčio kupinas žvilgsnis, mestas žemiau jo juosmens, atskleidė, 
kad jis jau seniai pasirengęs. 

Tuo tarpu tarnaitė įdėjo Martos suknelę į skrynią, timptelėjo 
antklodę ir norėjo paimti Ekeharto daiktus. 

— "Tu dar nebaigei? - užsipuolė jis. - Gali eiti. 

Skubiai išmetusi drabužius ji atidarė duris, kad įleistų vidun ku- 
nigą ir liudininkus. 

Spoksant žiūrovams dvasiškis pašventino jaunuosius ir palai- 
mino. Marta negalėjo visu tuo patikėti: ji jautėsi pažeminta gašlių 
žvilgsnių. 

Bet žeminimas tuo nesibaigė. Nors dauguma svečių išlydėjo kuni- 
gą laukan, Randolfas ir jo draugai neparodė noro palikti kambario. 

Priešingai, Gizelbertas ir. Elmaras įsitaisė akmeninėse nišose sie- 
noje, o storulis niekaip neįstengė įsprausti ten savo kūno. Randolfas 
atsirėmė į sieną ir nenuleido šalto, grasinančio žvilgsnio nuo Martos. 

Richenza taip pat norėjo pasilikti, bet Randolfas įsakė jai išei- 
ti. Prieš palikdama kambarį jį pažvelgė į Ekehartą ir triumfuodama 


nusišypsojo. Taip, netrukus jam bus atkeršyta už tai, kad ją atstūmė. 

Jie su Randolfu viską suplanavo, nors šis ir nežinojo tikrųjų jos mo- 
tyvų. Nieko neatsitiks, jei jos vyras paims Kristiano našlę - mintis, 
kaip Marta tuo pasišlykštės, jai net patiko. 

Labiausiai ji norėjo pažeminti Ekehartą. Ji buvo moteris ir paste- 
bėjo, kaip ši maža ragana susuko jam galvą. Jam tai nepadės, privalės 
pasidalyti ja su savo draugais. 

O jei Randolfas išsiuntė Richenzą laukan, ar galima manyti, kad 
jam tikrai buvo nesmagu turėti kitą moterį savo žmonos akivaiz- 
doje? Burgberge jai atsirado daugiau darbo. Į akis krito ir tai, kad 
Jadvyga ir kilnusis jos svainis Ditrichas niekam nematant apsikeitė 
keistais žvilgsniais. Juos siejo kažkokia paslaptis, pavojinga paslap- 
tis, kurią ji jau senokai nujautė. Dabar ji buvo tuo tikra ir pasiryžo 
išsiaiškinti šį reikalą. 

Richenza išdidžiai išėjo iš kambario iškėlusi galvą, o prieš tai dar 
saldžiai nusišypsojo porai. 

Pastebėjusi, kad Randolfo draugai ketino pasilikti, Marta norėjo 
pašokti ir sekti jai iš paskos. 

Bet atrodė, kad Ekehartui draugų dalyvavimas taip pat nemalo- 
nus. 

Jis atsikosėjo ir pabandė pajuokauti. 

— Jums nereikia laukti, mano draugai. Kaip matote, - jis parodė 
į iškilimą po antklode, - šiek tiek užtruks, kol su gražiąja žmona 
atliksiu savo pareigą. 

Randolfas nusišypsojo ir atsistojo ant kitos kojos. 

— Geriau turėk liudininkų, įrodančių, kad tavo santuoka tikra. 
Galų gale, ji nebe skaisti ir neįrodys to kruvina dėme. O šia gudria 
moterimi negali pasitikėti, ji gali viską paneigti. 

Kraujas sustingo Martos gyslose. Bet ji matė, kad Ekehartui tai 
irgi nepatiko. Pirmą kartą ji palietė jį savo noru, švelniai paėmė jo 
ranką. 

— Prašau, - sušnabždėjo ji. - Padarysiu viską, ko pageidausite. 


Bet išsiųskite šiuos vyrus iš kambario. Prašau! 

Ekehartas jos akyse pamatė išgąstį ir ėmė suprasti, ką buvo suma- 
nę jo draugai. Jis kostelėjo. 

— Mano nuotaka šiek tiek drovi. Būkite malonūs, palikite mus 
vienus. 

— Ką reiškia „drovi '? - pasišaipė Gizelbertas. - Lyg mes visi ne- 
būtume po keletą kartų paturėję šios mažos paleistuvės! 

Ekehartas sunkiai slėpdamas įtūžį atsitiesė. 

— Dabar ji mano žmona, todėl kalbėk apie ją pagarbiau! 

Iš po lovos Ekehartas išsitraukė savo piniginę ir numetė ją Elma- 
rui. 

- Štai, už tai jūs galėsite visą savaitę kiekvieną dieną turėti geriau- 
sias Meiseno paleistuves. Paimkite ir eikite! 

Randolfas atsitraukė nuo sienos ir nutaisęs piktą žvilgsnį žengė 
link lovos. 

— Lyg nebūčiau to numatęs! Ši ragana apsuko tave aplink pirštą. 
Ber todėl mes esame čia, tam ir yra draugai. Mes paliudysime san- 
tuokos vykdymą. Tai tik tavo labui. 

Jis apėjo lovą ir atsisėdo ant skrynios, kurioje gulėjo Martos dra- 
bužiai. 

— O tada prisidėsime ir mes, - pranešė Elmaras. - Juk mes visada 
dalydavomės. 

Ekchartas pastebėjo, kad jo lytis suglebo. O kraujas pulsavo ve- 
nomis lyg prieš būsimą kovą. Jis trumpai apsižvalgė. Visi ginklai 
buvo nepasiekiami, tik durklas gulėjo kažkur tarp jo drabužių. Vie- 
nas jis negalėtų susitvarkyti su visais trim. Vis dėlto jis buvo pasi- 
ruošęs neatiduoti Martos be kovos dabar, kai ji pagaliau priklausė 
jam vienam. 

- Jūs jos negausite, - tvirtai paaiškino jis. - Esu Martos vyras, tad 
ginsiu jos garbę. 

— Kaip graudu, - sušuko Gizelbertas. 

Randolfas atsistojo ir numetė savo diržą. 


— Nagi, paimk ją pagaliau arba mes tai padarysime vietoje tavęs! 


KETVIRTA DALIS 

Tarp gyvenino ir milies 


Esila 


Lukas taip smarkiai gynė savo žirgą Eisenacho kryptimi, kad Ti- 
liui buvo sunku sekti iš paskos. Nors jis buvo gavęs patį ištvermin- 
giausią arklį, koks tik buvo Kristiano arklidėse. 

Vėlyvą popietę jie pasiekė kalno šlaitą, ant kurio stovėjo Tiurin- 
gijos grafo pilis. Lukas įtariai nužvelgė akmenines bokštų sienas, 
tarsi jo žvilgsnis galėtų perskrosti kiaurai. Ar Kristianas buvo čia, 
kalėjime? Bet kodėl? Kuo grafą galėjo sudominti nepažįstamas rite- 
ris? Kodėl jis perdavė Oto žinią apie jo mirtį ? 

O jei jo draugas buvo dar gyvas, kaip jis laikėsi? Buvo kankina- 
mas? Ar jo žaizdos neišsiplėtė, o gal jam jau nupjauta koja? 

Jis ir Tilis žinojo, kad grafas gyveno prabangiuose rūmuose, ku- 
riuos pastatė Liudviko tėvas. Muzikantas pranešė, kad jie prašmat- 
nūs lyg didelė bažnyčia arba imperatoriaus rezidencija: su ereliais, 
liūtais ir povais ant kolonų viršaus. Ir ne tik kambariuose, bet ir 
riterių priėmimų salėje stovėjo kaminas. Lukas tai būtų pavadinęs 
beprasmiu pinigų švaistymu. Bet šiuo metu jis turėjo didesnių rū- 
pesčių nei sužinoti, ar Liudviko riteriai šalo. 

Pagal Luko planą, Tilis iš pradžių turėjo vienas pats apsiklausi- 
nėti rūmuose, kuriuos spėjo pažinti apsilankymų čia metu, kur tarp 
dvariškių buvo įsitrynę jo patikėtiniai. Galbūt taip jis ką nors suži- 


nos apie Kristiano likimą. Jei ten pasirodytų Meiseno markizo rite- 


426 SABINE EBERT 


ris ir imtų klausinėti, grafas tikrai nepatikėtų jo istorijomis. Jei Tilis 
įsitikintų, kad yra bent mažiausia galimybė, jog Kristianas gyvas ir 
įkalintas kalėjime, Lukas pasisiūlytų dirbti kareiviu ir pasistengtų 
įsimaišyti tarp sargybinių. Tada jis kaip nors nusigautų į kalėjimą 
paieškoti Kristiano. 

Nebuvo jokio pavojaus, kad Ulrichas jį atpažintų. Biomenietis 
turėjo būti pakeliui namo, kad surinktų kariuomenę ir nuvestų ją 
pas imperatorių. 

Vienintelis dalykas, trukdęs šiam planui, buvo Luko žaizda: ji 
vėl ėmė skaudėti, nes kelionės metu ja buvo nesirūpinama. Bet at- 
sižvelgti į tai jis negalėjo. Jei sargybinių vadas, prieš priimdamas į 
tarnybą, pareikalaus pademonstruoti savo sugebėjimus, jis privalės 
valdyti kardą kaire ranka. Gerai, kad dar būdamas ginklanešiu to 
išmoko iš Kristiano. 

Lukas nenorėjo rizikuoti būti pamatytas pilyje kartu su Tiliu, 
kurio klausimai apie sužeistąjį sukeltų visų susidomėjimą. Todėl jis 
pigiai išsinuomojo kambarėlį. Pasirūpino, kad muzikantas gautų sti- 
praus maisto, o pats valgė labai mažai. Niekas nežinojo, kiek pinigų 
dar prireiks šioje kelionėje, - ar maistui, ar žirgų pašarui, ar kyšiams. 

— Marta visada sakydavo, kad žaizdos gyja greičiau, jei nėra per- 
sivalgoma, — atsisakė jis, kai Tilis norėjo pasidalyti savo porcija. 
Tada palinkėjo savo palydovui sėkmės ir kaire ranka paplekšnojo 
per petį. 

Lukas jau buvo iškeitęs savo drabužius į paprastus kareiviškus, 
susirišęs plaukus ir paslėpęs juos po kepure. Plaukus iki pečių ne- 
šiojo tik kilmingi vyrai. Tad siekdamas įsidarbinti sargybiniu, turės 
apsikirpti trumpai, kitaip gali išsiduoti. Bet kol neišgirdo naujienų 
iš Tilio, nenorėjo skubėti. Gali būti ir taip, kad aplinkybės pareika- 
laus įžengti kaip riteriui. 

Tiliui išvykus Lukas mediniais laiptais užlipo aukštyn į kamba- 
rį, kuriuo turėjo dalytis su keletu žmonių. Na, bent turėjo šiaudų 
guolį tik sau vienam ir pervargęs atsigulė. Bet neilgai trukus pašoko 


keikdamasis ir ėmė gaudyti jį puolusius vabzdžius. Kad ir kaip būtų, 

kiti dalykai jam vis dėlto rūpėjo labiau nei alkanų blusų ir blakių 
gaudymas. 

Sukandęs dantis jis nuėmė nuo žaizdos tvarstį, norėdamas ap- 
žiūrėti. Vienoje pusėje ji buvo kiek prasivėrusi, kraujas aplink su- 
krešėjęs. Bet užkrėtimo nebuvo nė ženklo. Lukas su palengvėjimu 
atsikvėpė. Vėliau jis paprašys savininko žmonos ar dukters, kad vėl 
aprištų žaizdą. 

Lukas atsargiai susisupo į apsiaustą, ištiesė kojas ir spoksodamas 
į medines stogo sijas viską apsvarstė. 

Liko labai mažai laiko. Bet galbūt paieška baigsis jau rytoj, ir jis ga- 
lės ruoštis Kristiano išlaisvinimui. Arba sužinos, kad draugas negyvas. 

Tada Marta ištekėtų už Ekeharto. 

Jis turėtų trečią kartą stebėti, kaip ją gauna kitas vyras. Bet Lukas 
nebepasidavė iliuzijoms. Marta gedės Kristiano iki pat mirties, net 
jei pats Lukas galėtų ją vesti. Bet kodėl būtent Randolfo draugas? 
Kaip ji turėjo jaustis? 

Kuo ilgiau mąstė apie tai, tuo sunkiau ėjosi išmesti iš galvos šį 
vaizdą: Ekehartas, paimantis Martą vestuvių guolyje. Privers ją jėga 
ar švelnumu? Ar ji verks, ginsis, ar priims šypsodamasi ? Jis nebega- 
lėjo pasakyti, kas būtų buvę baisiau. 

Supykęs ant savęs papurtė galvą, kad išblaškytų vangias mintis, 
kurios niekaip nėjo jam iš galvos. 

Atsipeikėti padėjo girtas kambario draugas. Vyras garsiai klupi- 
nėdamas įžengė į patalpą ir trenkėsi į sieną. Lukas, išsigandęs, kad 
šis gali iškristi pro langą, pačiupo jį už rankos ir šiurkščiai išstūmė 
atgal į kiemą. 

Netrukus keikdamiesi ir rėkaudami grįžo kiti gyventojai ir sukri- 
to į šieną. 

Niekas nekreipė dėmesio į jauną vyrą, veikiausiai palaikė jį pa- 
siuntiniu arba kareiviu. 

Po trumpos pauzės kambarį užpildė daugiabalsis knarkimas, gar- 
galiavimas ir kiti nemalonūs garsai. Prastai nusiteikęs Lukas vėl pa- 


niro į savo apmąstymus. 

Ryte jis susirado šeimininkę, kad paprašytų aprišti naują tvars- 
tį. Išprašė tik sumokėjęs papildomai už maistą ir pastogę. Paprašyta 
prieš perrišant žaizdą nusiplauti rankas, ši pasipiktinusi pažvelgė į jį 
ir atrodė, kad mielai išvarytų iš savo namų. 

Bet reikalui esant Lukas taip pat mokėjo nutaisyti baimę kelian- 
čią veido išraišką. Linguodama galva ir bambėdama dėl keisto ap- 
driskėlio noro ji nuėjo prie šulinio. Grįžus jos suskirdusios rankos ir 
panagės buvo beveik švarios. Lukas paprašė uždėti šiek tiek tepalo, 
kurį buvo įdavusi Marta, ir ištiesė švarų tvarstį, kurį ji buvo įdėjusį į 
kelionmaišį. 

Nors ir bardamasi, ranką šeimininkė aprišo tvirtai. Lukas paten- 
kintas nusmaukė rankovę žemyn ir paprašė atnešti alaus, duonos ir 
sūrio. Jis pasirūpino, kad arkliai būtų gerai prižiūrėti, tada iškeliavo 
į pilį. Pėsčiomis, nes kareiviai neturėdavo žirgų. 

Tilis nupasakojo jam slėptuvę, kurioje turėjo susitikti: ji buvo 
prie mažyčio įėjimo į pilį, kuris vedė į požeminį kambarį, galbūt į 
meilės lizdelį. 

Lukas apsižvalgė, ar nėra stebimas, ir kurį laiką lūkuriavo, praleis- 
damas tarnaites, nešinas pilnomis pintinėmis anglių. Tada pasuko 
keliu, žinomu tik tiems, kurie ieškodavo tokios vietos. „Ar Liudmilas 
čia skirdavo slaptus pasimatymus?“ - svarstė Lukas, mintyse buvusį 
muzikantą vis dar vadindamas ankstesniu vardu. Kai Meisene dėl pa- 
vojingos paslapties jį užpuolė trys žudikai, jis pabėgo į Vartburgą, kur 
muzikantai visada būdavo laukiami svečiai. Tada išgelbėjo tik Luko 
įsikišimas ir Tilis su visa savo šeima ir Hilarijumi paliko miestą. 

— Vartburge klauskite muzikanto Reinharto, - iškeliaudamas pa- 
sakė jis Lukui ir Martai tam atvejui, jei prireiktų jo kaip liudininko 
ginant Kristianą dėl klaidingo skundo. Bet kiekvienas iš jų žinojo: 
muzikantas buvo laikomas negarbingu žmogumi, niekas nebūtų 
kreipęs dėmesio į jo žodžius. Kristianas kardu išsikovojo sau padėtį 
ir gerą vardą. 

„Reinhartas, Liudmilas, Tilis, - svarstė Lukas. - Vyras, turintis 


daug vardų" 

Krūmai sujudėjo, kažkas artinosi. Lukas paėmė durklą. Bet tai 
buvo lauktasis muzikantas. 

— Jis buvo čia, — iš karto pranešė Tilis, jo akys vieną akimirką 
suliepsnojo kaip niekada anksčiau. - Bet jie išgabeno jį į Dankvar- 
derodę. - Liepsna užgeso. - Sukaustytą ir užrištomis akimis. 

— Tai patikima informacija? - nustebęs ir kartu nusivylęs paklau- 
sė Lukas. Jeigu jie turės joti į Braunšveigą, hercogo Heinricho pilį, 
kad ten pradėtų paiešką, Martai nebeliks laiko. Be to, jis klausė sa- 
vęs, kam Liovei buvo reikalingas Kristianas. 

Ber Tilis tvirtai linktelėjo. 

— Čia kai ką sutikau, merginą, — nusiminęs tarė jis. — Ji kadaise 
buvo Hilarijaus meilužė. - Atrodė, kad jis stengiasi susitvardyti ir 
skubiai kalbėjo toliau. - Jos tėvas buvo felčeris, o po jo mirties pa- 
sirūpinti žaizdomis kviečiama ji. Jos brolis, pas kurį gyvena, neturi 
nei noro, nei sugebėjimų perimti tėvo amato. Jie nusiuntė merginą 
į kalėjimą pas belaisvį sužeista koja. „Pasirūpink, kad jis gyvas pa- 
siektų Dankvarderodę“, - būtent taip jai pasakė. Aprašymas visiškai 
atitinka Kristiano išvaizdą. 

— Tu esi įsitikinęs, kad ji sako tiesą? - spaudė Lukas. Jie negalėjo 
leisti sau suklysti. Jei Kristianas tikrai buvo Braunšveige, jis turėjo 
išvykti nedelsdamas. Bet jei jis suklys ir išjos, o draugas liks čia, bus 
padaryta didžiausia klaida jo gyvenime. 

— Visiškai, - užtikrino Tilis. - Ji tiksliai apibūdino jo išvaizdą ir 
kaip belaisvis sukliudė jai dėti ant žaizdos įkaitintą degutą. Jis parei- 
kalavo, kad žaizda pirmiausia būtų išdeginta, kitaip per keletą dienų 
būtų užsikrėtusi. Nepaisydamas grandinių, kuriomis buvo sukaus- 
tytas, jis apkabino savo kulkšnį, kad koja stovėtų tiesiai, kol ji prie 
žaizdos spaudė įkaitintą geležį. 

Lukas susikeikė. Taip, tai primena Kristianą. 

— Ką ji dar pasakė? Kaip jis jaučiasi? 

— Jie sukaustė jį, surišo kaip gyvulį, bijodami, kad nepaspruktų 
prieš tai paguldęs pusę dešimties vyrų. Pakeliui įvyko incidentas. Už 

tai jis buvo primuštas. Bet vyrams buvo griežtai įsakyta į Braunšvei- 
gą atgabenti jį gyvą. 

„Tai darosi vis mįslingiau“, - mąstė Lukas. 

Į nelaisvę paimti riteriai negali būti mušami svetimų sargybinių. 
Sukaustyti grandinėmis buvo vienintelė sąlyga, visa kita reikalavo 
elgtis pagal jų padėtį. 

O belaisviais jie būdavo imami tam, kad vėliau būtų galima parei- 
kalauti išpirkos arba iškeisti į kitą kalinį. Bet Kristianas nebuvo toks 
svarbus. Otas tikrai nemokėtų už jį išpirkos, taip pat nekeistų į svar- 
bų įkaitą. Be to, Luko žiniomis, Meiseno markizas savo kalėjimuose 
nelaikė nė vieno žmogaus iš Liovės aplinkos. Lygiai taip pat Kristia- 
nas nežinojo jokių paslapčių, kurios galėjo sudominti hercogą. 

— O mergina matė, kaip jie išgabeno Kristianą? 

Tilis linktelėjo. 

— Daugiau mirusį nei gyvą ir sukaustytą sunkiomis grandinėmis. 
Bet ji užtikrino, kad bent jau koją jis išlaikys. 

Lukas atsistojo, nors po tokių naujienų tai nebuvo lengva. 

— Tada aš nedelsdamas joju į Braunšveigą. Su savimi pasiimu abu 
žirgus. Privalai kuo greičiau lėkti į Meiseną. Papasakok Martai vis- 
ką, ką žinai. Ji apsidžiaugs kiekvienu gyvybės ženklu. Tada ji turės 
priversti Otą pratęsti terminą ir nukelti vestuves. 

„Bent prieš keletą dienų dar buvo gyvas“, - nusiminęs pataisė 
save. Bet garsiai to neištarė. 

Lukas uždėjo ranką Tiliui ant peties. 

— Būk labai atsargus, kad sveikas pasiektum Meiseną. Žinai, kas 
nuo to priklauso. 

Ber Tilis delsė eiti, 

— Norėjau dar Jūsų paklausti... Paprašyti... Mielai pasiimčiau kar- 
tu merginą. 

Tokio suglumusio muzikanto Lukui dar nebuvo tekę matyti. 

— Po Hilarijaus mirties ji gedėjo. Aš guodžiau ją... Ir tai atsitiko. 


Dabar mes tapome vienas kito atrama... 

Jaunas vyras atrodė toks laimingas, kad Lukas atpažino senąjį 
Liudmilą. 

— Ji laisva ar priklausoma? 

Jis negalėjo rizikuoti, kad jų pėdsakais sektų būrys ginkluotų 
vyrų, norinčių susigrąžinti merginą. Nes jei ji gydė žaizdas, tikrai 
buvo ypač vertinama pilies šeimininko. 

- Ji privalo gauti tik brolio leidimą. Jei leisite, mes norėtume jo 
paprašyti abu. 

— Mes pasiimsime ją, kai viskas bus sutvarkyta, duodu žodį, - pa- 
žadėjo Lukas. - Tada kartu su jumis išsiųsiu dar ką nors, kas apgintų 
iškilus pavojui. 

— Ar galiu bent trumpam grįžti ir viską pasakyti? Ji laukia ma- 
nęs, - nusivylė šviežiai iškeptas įsimylėjėlis. 

- Tavo užduotis negali laukti. Šiandien tau prieš akis ilgas ke- 
lias. - Jis įdėjo muzikantui į delną krūvą pfenigų. - Kad greičiau 
judėtum. Marta baigia išprotėti iš susirūpinimo. 

Tilis padėkojo ir išlindo iš krūmų. 

Lukas leido jam gerokai paeiti į priekį ir tik tada išėjo iš slėptuvės 
ir grįžo į kambarį. 

Bet jis neįsivaizdavo, kad Tilis niekada nebegalės atsisveikinti su 
naująja savo mylimąja. Nespėjus pasiekti miesto vartų jam į nugarą 
sulindo durklas. Nelaimingasis nebejautė, kaip kažkas nutvėręs už 


kojų nutempė jį į krūmus, kad niekas nerastų kūno. 


Lukas, nepasakęs šeimininkei daugiau nė žodžio, užsimokėjo, 
pasiėmė abu arklius ir iškeliavo. Vos išvykęs iš Eisenacho persirengė 
riterio drabužiais ir kaip įprastai pasileido plaukus. Kelionėje atro- 
dydamas kaip riteris, jis greičiau ir saugiau pasieks tikslą. Vos atke- 
liavęs Braunšveigą jis vėl pakeis savo išvaizdą. 

Kadangi galėjo pakeisti arklius, kai tas, ant kurio jojo, pavargda- 
vo, jis sustodavo tik tada, kai žirgams reikėdavo paėsti. Prieš išvyk- 


damas jis buvo nusipirkęs maišą avižų. 

Vis artėjant prie Braunšveigo jo mintys ėmė suktis apie išdavys- 
tę, kuri beveik visiems draugams ir bendražygiams kainavo gyvybes. 
Užpuolikai tiksliai žinojo, kad nei Raimundas, nei Arnulfas nega- 
beno imperatoriui sidabro. Nekilo jokių abejonių, kad už to slėpėsi 
Randolfas arba vienas iš jo sąjungininkų. Vis dėlto tam reikėjo įro- 


dymų. Tačiau kam buvo reikalingas Kristianas? 


Lukas paskaičiavo, kad pasiekė Liovės miestą likus trylikai dienų 
iki termino pabaigos. Nelaimingas skaičius. Jei Otas nesileis įkalba- 
mas nukelti vestuves, po dviejų savaičių Marta taps Ekeharto žmona. 

Mintys apie tai diena iš dienos vis labiau niaukė jo veidą. Liko 
vos dvi ar trys dienos, kad rastų Kristianą ir padėtų jam pabėgti. 

„ Miesto vartus jis pasiekė jau temstant. 

Lukas nusprendė šįvakar dar atrodyti kaip riteris. Taip niekam 
nekils klausimų, kodėl jis vedasi du žirgus ir keičia didelę sumą vie- 
tinių pfenigų. Tarnybos jis galės paieškoti tik rytoj ryte. 

Jis girdėjo, kad miestas yra milžiniškas - vienas svarbiausių mies- 
tų imperijoje. Jis pilnas žmonių, besispaudžiančių siaurose gatvelė- 
se. Gatvės buvo nusėtos šiukšlėmis, pamazgų smarvė vasaros karšty- 
je sklido iš kiemų ir susimaišė su graužiančiu nosį šiukšlių kvapu. 

Bet Braunšveigas buvo vienas turtingiausių miestų, tai rodė baž- 
nyčių gausa. „Nenuostabu, kad Braunšveigo, kaip ir Liubeko, gyven- 
tojai tvirtai stojo už Liovę, kuris aplink turėjo daug priešų, - galvojo 
Lukas, pamatęs prašmatnius namus. - Jo dėka miestas sužydėjo: 

Na taip, gyventojai turėjo iš to naudos. 

O Liovė augant miestams nemažai išlošė, pripažino Lukas, akme- 
ninėmis gatvelėmis pasukęs savo arklius link viešbučio, kuriame ap- 
sistoja turtingiausi miestiečiai. Čia stovėjo kelių aukštų namai, kai 
kurie net akmeniniai. Jie nebuvo susispaudę vienas šalia kito kaip 
smulkiųjų amatininkų trobelės, bet turėjo didžiulius kiemus su šu- 
liniais ir arklidėmis. 


Galbūt miestai yra mūsų ateitis? Kristianas buvo tuo susižavėjęs. 

Vienam iš benamių vaikų, kurio juokinga veido išraiška Lukui 
priminė Peterį, jis pažadėjo pusę pfenigo, jei nuves pas ką nors, kas 
keičia pinigus, ir prižiūrės arklius. Berniukas iš karto sutiko. Arklių 
vagystė atneštų jam tik kilpą ant kaklo. 

Kadangi Lukas išsikeitė pakankamai pfenigų, galėjo pakeisti juos 
vietoje Meiseno monetų, kad niekas nesuprastų, iš kur jis iš tikrųjų. 

Pas žydą (pamaldūs krikščionys negalėjo tuo užsiimti) išsikeitęs 
pinigus ir užmokėjęs berniukui, jis ėmė ieškoti didžiausios ir praš- 
matniausios bažnyčios. 

Kaip tik šiuo metu turėjo baigtis vakarinės mišios. Iš Dievo 
namų žengė daugiausia brangiais drabužiais apsirengę žmonės ir 
prie įėjimo sėdintiems elgetoms, kurių čia buvo daugybė, mėtė mo- 
netas. Atėjo dvi tarnaitės ir išdalijo jiems krepšį sultinyje suvilgytos 
duonos. 

Lukas brovėsi per išeinančių žmonių minią. Tuo tarpu bažnyčia 
visiškai ištuštėjo, liko tik keletas moterų ir vyrų, kurie vis dar meldė- 
si prie šoninių altorių. 

Jis uždegė žvakę ir nuėjo prie vieno iš altorių su spalvingu drako- 
no žudiko paveikslu. Ten atsiklaupė ir nuleido galvą. „Šventasis Jur- 
gi, riterių globėjau, padėk man išgelbėti narsųjį riterį, kurį tu mielai 
turėtum savo pašonėje. Jis išdrįso stoti prieš drakoną. Bet priešai 
atviroje kovoje nesirodo. Padėk man jį rasti ir išlaisvinti, taip aš ga- 
lėsiu išgelbėti dar vieną iškankintą sielą. Moterį, kurią myliu ir kuri 


niekada nemylės nieko kito, tik jį. 


Išėjus iš bažnyčios jau buvo beveik sutemę. Jis turėjo paskubėti, 
jei norėjo rasti nakvynę ir vietą, kur galėtų palikti savo žirgus. 

Todėl nujojo atgal į kvartalą šalia miesto sienos. Prie jos rado 
nakvynės namus, kurie nebuvo labai prabangūs, bet pakankamai 
ramūs, kad jam nereikėtų jaudintis dėl nuosavybės. Jo nuostabai, 
namams vadovavo jauna, energinga šeimininkė. 

— Noriu trims dienoms palikti pas tave savo arklius, — tarė jis. — 


Gerai jais pasirūpink, tada aš taip pat gerai tau atsilyginsiu. 

Patenkinta užmokesčiu šeimininkė užtikrino, kad galima ramia 
širdimi perduoti jai žirgus. Tikriausiai ji nebuvo pratusi prie tokių 
kilmingų klientų. Svečių, susispaudusių ankštoje patalpoje, ji pa- 
prašė atlaisvinti šiek tiek vietos garbingajam ponui. Tada neprašyta 
atnešė alaus ir keptą viščiuką. 

Apkūnus vyras norėjo paprieštarauti, bet šeimininkė pabarė jį. 

— Tu gali ir palaukti, esi jau pakankamai storas. Bet jaunasis rite- 
ris atrodo taip, lyg būtų nukeliavęs ilgą ir sunkų kelią. Juk neįsižeisi- 
te dėl mano žodžių, pone? - atsargiai paklausė ji. 

Lukas tarsi atsiribodamas nuo visko pakėlė rankas. Galbūt jis tu- 
rėjo pasirodyti čia kaip paprastas kareivis. Bet tada būtų sukėlęs įta- 
rimų, nes vedėsi du žirgus. Laimei, įstaigoje svečiavosi tik paprasti 
amatininkai, nė vieno dvariškio. 

Viščiukas buvo puikus. Jis tik dabar pastebėjo, koks yra išalkęs. 
Keliaudamas Lukas tenkinosi nedidelėmis sauso maisto porcijomis, 
nes nenorėjo gaišti laiko ieškodamas virtuvės ar svečių namų. Be to, 
dažniausiai kelias vedė per miškus. 

Valgydamas ir gerdamas jis stebėjo, kaip energinga šeimininkė, 
visų šaukiama Marija, linksmino savo klientus. Dar nebaigus valgyti 
ji sulaukė pusės dešimties siūlymų tuoktis. Dauguma, macyt, girdi- 
mi nebe pirmą kartą. Bet ji įžūliai atsisakydavo, o tai visus svečius 
labai prajuokindavo. 

Pamačiusi, kad Lukas jau pavalgė ir nebenorėjo daugiau gerti, ji 
nusišluostė rankas į prijuostę ir pasisiūlė parodyti kambarį, kuriame 
jis galės pernakvoti. 

Šeimininkė pasiuntė tarnaitę atnešti ąsočio vandens ir dubens, 
kad jaunasis ponas galėtų nusiprausti, ir ant šiaudų maišo patiesė 
šviesiaplaukiui riteriui paklodėę. 

— Negaliu pasilikti ilgiau. Pats matote, kas dedasi apačioje, — at- 
siprašydama tarė ji. - Bet jei jums ko nors reikės, liepkite mane pa- 
kviesti. 

— Man reikia, kad kas nors pakeistų tvarstį, - pasakė jis. 

— Tada tuoj pat atsinešiu švaraus tvarsčio, pone, - pažadėjo ji. — 
Pirmiau turiu susitvarkyti su gauja alkanų vilkų. - Atsiprašydama ji 
pakėlė rankas. - Vienai moteriai tai nelengva. 

Marija atrodė suglumusi. 

— Kodėl nepasiimi kokio vyriškio? - pajuokavo jis. - Kandidatų 
juk netrūksta. 

— Dar vieno, kuris pats vienas yra geriausias klientas, man tikrai 
nereikia, - atsakė ji. - Kol dar susitvarkau, noriu viena pati rūpintis 
svečių namais. Netrukus brolis vis tiek pripirš man vieną iš savo nie- 
ko vertų draugužių, kad abu galėtų niekais paleisti tai, ką sukūriau 
savo rankomis. 

Iki šiol buvusi energinga, šeimininkė staiga tapo labai pažeidžia- 
ma. Ji prikando lūpą, nes ir taip per daug išsipasakojo, tada nubėgo 
žemyn pas triukšmaujančius svečius. 

Per plonas medines sienas girdėjosi, kaip ji numaldė cha0są ir pa- 
skirstė darbus tarnaitėms ir aptarnaujantiems vaikinams. 

Šiek tiek vėliau pasibeldė ir vėl įžengė į kambarį. Buvo užsirišusi 
švarią prijuostę, rankos švariai nuplautos, o tvarsčiai balti kaip mė- 
nulio šviesa. 

— Kurjūs sužeistas? — pasiteiravo ji. 

Lukas atsisėdo ant vienintelės taburetės kambaryje ir pasiraito- 
jo rankovę. Šeimininkė vikriai atvyniojo tvarstį, nukentėjusį jojimo 
metu. Bet žaizda buvo sugijusi daug geriau, nei jis tikėjosi, vis dar 
kamuojamas tvinkčiojančio skausmo. 

- Kaipjūs šitaip sunkiai susižeidėte? - su užuojauta paklausė šei- 
mininkė. 

— Įsmigo strėlė, o jos galas liko rankoje. - Daugiau jis nenorėjo 
pasakoti, prisiminimai apie bendražygių mirtį buvo per skaudūs. 
"Tuo pačiu metu pastebėjo, kad jaunos moters artumas ir jos pirštų 
prisilietimai trikdė jį. 

Atrodė, kad ji jautėsi taip pat, raudonis užliejo skruostus. 

— Tvarka, - sumišusi tarė Marija, baigusi tvarstyti. Bet ji neatsi- 


traukė, liko stovėti nuleidusi akis. 


436 SABINE EBERT 


„Ji vieniša ir nelaiminga“, - pagalvojo Lukas ir nurijo seiles. O jis 
jau kurį laiką neturėjo moters. 

Abiem rankomis jis stvėrė jos taliją ir priglaudė prie savęs. 

— Aš nesu paleistuvė, - tyliai pasakė ji. 

— Žinau, - atsakė jis. - Jei nori eiti, eik! 

Ji nepajudėjo. Todėl jis apkabino ją ir pabučiavo. 

Mergina karštai atsiduso, kai Luko rankos ėmė slysti jos krūtine. 
Netrukus ji geidulingai suaimanavo, reikalaudama daugiau, suglem- 


žė savo sijonus, išskėtė kojas ir lėtai nusileido ant jo lyties. 


p AM 


Lukas iš pat ryto pajudėjo pilies link. Stengėsi išeiti, kol svečiai 
dar nebuvo pabudę ir nustebę, kad vakar atkeliavęs riteris vilkėjo 
kareivio drabužiais ir slėpė savo plaukus. 

Žirgus jis paliko šeimininkei prižiūrėti. Naktis buvo trumpa - iš 
namų išėjus paskutiniams klientams, ji buvo dar kartą atėjusi pas jį. 

Lukas nesijautė pavargęs, tik dėkingas už jos švelnumą. Bet kuo 
labiau artinosi prie pilies, tuo smarkiau jį užvaldė seni rūpesčiai ir 
baimės. 

Prie pilies buvo matyti besibūriuojantys darbininkai. Heinri- 
chas, grįžęs iš Šventosios žemės, įsakė pastatyti puošnią bažnyčią. 
Luką nustebino kylančios katedros dydis. 

Tada jis pirmą kartą pamatė statulą, kuri Vokietijos žemėse su- 
kėlė tikrą sensaciją: bronzinė užsieninio, pavojingo žvėries — liūto 
statula, užkelta ant akmeninio pjedestalo, galinga pravira burna ir 
paryškintais dantimis. 

Meno kūrinys, simbolis, įspėjimas, pastatytas prieš dvejus metus 
kaip jo jėgos ženklas. | 

— Ko čia spoksai? 

Nepažįstamajam artinantis, Lukas jau norėjo čiupti kardą ir susi- 
vokė tik paskutinę akimirką. Juk jis įžengė čia ne kaip riteris, o kaip 
žmogus, ieškantis sargybinio darbo. 

— Tikri žvėrys taip pat tokie dideli? - paklausė jis vyro ir suvaidi- 


no labai nustebusį svetimšalį. 

— Šis triskart didesnis, - patvirtino kitas. - Esi nevietinis? 
Lukas išsišiepė. 
— Ne. Ką tik atvykau. Ieškau darbo. 


aprangą. 

— Būtent. Gal gali man padėti ten patekti? 

Vyras pasirodė kilniaširdis: 

— Žinoma, nuvesiu tave pas vadą. Bet tai kainuos. 

- Jei pasiseks, išgersime alaus mano sąskaita. 

— Na, tada eime kartu! 

Sargybinių vadas skeptiškai nužvelgė Luką. 

— Kodėl tave atleido? - norėjo sužinoti jis. 

„ - Pats išėjau, - atsakė Lukas. - Mano šeimininkas mirė, tegul 
Viešpats būna gailestingas jo sielai. Kažkokia klastinga liga. Pilvo 
skausmas, karštis ir štai jis jau negyvas. Dabar pilį valdo jo našlė. Ar 
leistumėte, kad jums vadovautų moteris? Tai niekada nebus gerai. 

Vadas supratingai pritarė. Tada pasikvietė vieną iš savo žmonių, 
vaikiną plačiais pečiais ir kojomis.lyg medžio kamienai. 

— Tai geriausias mūsų vyras. Jei atsilaikysi prieš jį tam tikrą laiką, 
priimsiu tave tarp savo žmonių. 

Lukas linktelėjo. 

Priešininkas išsišiepė, parodydamas bedantę savo burną. 

— Pažiūrėkime, vaikiūkšti, ar tu išvis gali rankoje nulaikyti kardą! 

Jis užsimojo stipriam smūgiui, bet Lukas išsisuko, puolė jį, vėl 
gynėsi ir vėl puolė. 

Jis stengėsi ir kartu bijojo pasirodyti per daug ar per mažai pa- 
tyręs. Nenorėjo sukelti įtarimų. Dvidešimtu kirčiu jis nuginklavo 
plačiapetį. Šis apstulbęs pažvelgė į Luką. 

— Man labai gaila, - taikiai tarė Lukas. Jis privalėjo išlaikyti iš- 
bandymą, bet nenorėjo įsigyti priešų. 

— Jam labai gaila! — sargybinių vadas išsišiepė ir ėmė juoktis. Kiti 


pasekė jo pavyzdžiu, net tas vyras, kurį Lukas nugalėjo. 

Šis priėjo prie jo ir paplekšnojo per petį. 

— Tau dar bus gaila, vaikine, - tarė jis vaipydamasis, bet nepik- 
tai. - Kai pradėsi dirbti Humbertui. 

— Mielai dabar pat paimčiau tave tarp savo žmonių čia, lauke, — 
paaiškino vadas. - Bet pas mus galioja nerašyta taisyklė: kiekvienas 
naujokas pirmiausia mėnesį laiko saugo kalinius. 

„Geriau ir negalėjo būti“, - pagalvojo Lukas ir į dangų pasiuntė 
nebylią maldą. 

Jis tvirtai tikėjo, kad bus paskirtas dirbti kalėjime. Visur tai buvo 
nemėgstamas darbas: monotoniškas, visada reikėdavo tūnoti tam- 
siame dvokiančiame rūsyje ir kentėti kankinamų kalinių riksmus 
bei aimanas. Tiesa, tarnyba buvo gera tuo, kad žmonės, norintys 
aplankyti kalinčius giminaičius ar atnešti geresnio maisto, duodavo 
sargybiniams kyšį. Vis dėlto šis darbas patiko tik tiems vyrams, kurie 
kankindami bejėges aukas jausdavo malonumą. 

Kažkas nuvedė jį į sargybos postą prie įėjimo į kalėjimą. Ten tū- 
nojo trys vyrai ir žaidė kauliukais. 

— Štai, vadas siunčia jums naujoką, - paaiškino Luko palydovas. 

— Gerai. Rytoj yra pilnatis, — tarė vienas iš jų, vyriškis pražilusiais 
plaukais ir pasišiaušusia barzda. 

— Kaip suprasti? Kas čia vyksta per pilnatį? - lyg tarp kitko pa- 
klausė Lukas. 

— Nieko ypatinga, - suskubo užtikrinti žilius. - Pamatysi. Sėskis 
čia ir pažaisk su mumis. 

— Bet aš neturiu daug pinigų, - įsiterpė Lukas. 

- Nair kas? Šįvakar turėsi arba dvigubai tiek, kiek turi, arba nie- 


ko. Vėliau parodysiu, kur miegosi. 


Lukas, pusę dienos praleidęs žaisdamas kauliukais su kitais sar- 
gybiniais, sėdėjo kaip ant adatų. Pasitaikius progai jis pabandė nu- 
kreipti kalbą apie kalinius, bet Humbertas, kalėjimo prižiūrėtojas, 


atrodė, visai nenorėjo apie tai kalbėti. 

— Tai buvo paskutinė mano pusinė, - suvaidinęs apgailestaujantį 
pranešė Lukas. 

— Na, tada užsidirbsi pinigų kitame žaidime, - sumurmėjo Hum- 
bertas. Jis linktelėjo į krepšį, pilną duonos, ir ąsotį su silpnu alumi, 
atrodančiu kaip vanduo. Prieš kurį laiką viską atnešė berniukas iš- 
prakaitavusiu veidu. 

„Pagaliau“, - pagalvojo Lukas. Tai, kad jį vieną siunčia pas kali- 
nius, palengvino visą reikalą. 

— Kiek svečių jūs čia turite? - pasiteiravo jis. 

— Ai, šiuo metu nedaug, - tarė pilkabarzdis, nusišypsojęs dėl iš- 
girsto žodžio „svečias“. 

— Kaip įprasta: keletas žudikų, du arkliavagiai. 

„Neparodydamas savo nerimo Lukas ėjo nuo vienos patalpos prie 
kitos ir dalijo duoną bei alų kaliniams. Kristiano tarp jų nebuvo. 

— Tai visi? — paklausė jis, apėjęs visus. 

— Visi. Išskyrus garbingąjį svečią. - Humbertas galva parodė į 
masyvias duris koridoriaus gale. 

— Jam neduodama valgyti? - paklausė Lukas. 

Žilabarzdis nuleido balsą. 

- Šitam greitai jau nieko nebereikės. Jis perleistas alchemikui. 

Lukas pamatė, kaip kiti sudrebėjo, jauniausias skubiai persiže- 
gnojo. 

Jie apsikeitė daug sakančiais žvilgsniais, tada prakalbo Humbertas. 

- Šiaip ar taip, sužinotum viską šįvakar, bet galiu pasakyti ir da- 
bar. Taigi: nusileidus saulei ateis vyras, tarnaujantis pas hercogą al- 
chemiku ir astrologu. Įleisi jį į tą paskutinę vienutę, o jei jis pasakys, 
kad reikalinga tavo pagalba, padarysi viską, ko norės. Ber niekam 
negalėsi pasakoti apie tai, ką ten pamatysi! 

Žilabarzdis persižegnojo, kiti paskubėjo pasekti jo pavyzdžiu. 

— Vėliausiai rytoj, gal net ir šiandien, jei tas vargšas vaikinas bai- 
gia nudvėsti, jis pabaigs šį reikalą. 

Jis pasilenkė prie Luko ir pašnibždėjo: 

— Pilnaties metu iš gyvo žmogaus išpjauta širdis yra svarbi įvairių 
gėrimų ir miltelių dalis. 

Jis vėl išsitiesė. 

— Patikėk, drauguži, tiksliau nė nenorėtum išgirsti. Bet kokiu 
atveju, kitus naktinius budėjimus perimsi tu, kartu su tuo ten! 

Jis parodė į liesą jauną vaikiną. 

Šis slidinėjo ant savo taburetės. 

- Šįkart tikrai privalau dalyvauti ? 

- Taip, be išsisukinėjimų, - šiurkščiai atkirto Humbertas. - Aną- 
kart išsisukai, bet šiandien nepavyks! 

Lukas labai norėjo pašokti ir pulti link galinės vienutės. Bet kad 


ir kaip sunkiai sekėsi tvardyris, jis privalėjo laukti vakaro. 


Po vakarienės Humbertas ir kiti du vyresnieji sargybiniai išėjo. 
Lukas liko vienas kartu su paliegėliu. Atrodė, kad jo baimė didėja 
sulig kiekviena minute. 

— Kai ateis alchemikas, būk atsargus, - sušnabždėjo jis ir baimės 
kupinomis akimis pažvelgė į Luką. - Vienas klaidingas žodis, ir jis 
pavers tave varle ar kuo nors dar blogesniu. 

Jis vėl persižegnojo. 

Lukas svarstė, ar turėtų sutvarkyti vaikinus dabar ir įeiti į galinę 
vienutę. Bet netrukus ateis tas paslaptingas astrologas ir pastebės, 
kad kalinys dingęs, taigi nebeliks laiko jam ir Kristianui pabėgti. 
Šioje vietoje jo planas dar nebuvo tiksliai apmąstytas. 

Jis vis klausė savęs, ar gali būti tikras, kad už šių storų durų kori- 
doriaus gale yra būtent Kristianas. Kuo Kristianas galėjo sudominti 
Liovės sąjungininką Jordaną fon Blankenburgą? 

Išgirdęs besileidžiančio žmogaus žingsnius, liesasis vaikinas ėmė 
drebėti. 

- Tai jis, —- sušnibždėjo jis. - Paskubėk. Štai raktas. - Jis ištiesė 
Lukui didelį metalinį žiedą, ant kurio kabėjo keletas raktų. Vieną iš 


jų išėmė. - Sitas. 

— Gali sau ramiai likti čia, aš viskuo pasirūpinsiu, - paaiškino 
Lukas ir kiek apramino vaikiną. 

Naktinis lankytojas ėjo link jų tyliais žingsniais. Jį pamačius Lu- 
kui kone sustojo širdis, ir jis apsidžiaugė dėl blankios šviesos sar- 
gybos poste. Astrologas buvo apsirengęs juodai, galva praplikusi, o 
smakrą dengė ilga piršto storumo barzda. 

Bet Luką išgąsdino ne jo išvaizda, o pojūtis, kad pažįsta šį žmo- 
gų. Tai buvo Aloyzas, kuris prieš kelerius metus tarnavo markizui 
Otui. Jis buvo išvarytas iš pilies už išdavystę, nes norėjo nunuodyti 
Jadvygą. Nespėjus Otui jo nuteisti, Aloyzas dingo kaip į vandenį. 
Pasinaudojęs savo galiomis, jis tapo nematomas, bent taip buvo 
šnibždamasi Burgberge. O Kristianas ir Lukas spėjo, kad Aloyzas 
buvo slapta išlaisvintas užsakovo žmonių. 

Nenuostabu, kad jis labai domėjosi belaisviu tapusiu Kristianu. 
Lukas nebyliai meldėsi, kad juodai apsirengęs vyras neatpažintų bu- 
vusio savo priešo ginklanešio, apsimetusio sargybiniu ir paslėpusio 
savo plaukus. 

Bet Aloyzas metė į jį tik skubotą žvilgsnį, tikriausiai mintys buvo 
sukoncentruotos visai kitur - į naktinį jo žygį. 

Jis pamojo Lukui prieiti, įdėjo į ranką ryšulį ir įsakė: 

— Imk ir atrakink! 

Širdyje džiaugdamasis, kad šis neatpažino jo veido, Lukas paėmė 
ryšulį, kuris paslaptingai barškėjo. 

Spyna užstrigo, bet antru bandymu pavyko pasukti raktą ir ati- 
daryti duris. 

— Užrakink duris, iš mano ryšulio paimk dubenį ir gaudyk krau- 
ją, - įžengęs į vienutę įsakė Aloyzas. Tada jis išsitraukė durklą ir žen- 
gė link belaisvio, prirakinto prie sienos taip, kad negalėtų pajudėti. 
Rankos buvo nusėtos krauju apdžiūvusių įpjovų, aplink liemenį už- 
dėta grandinė, kojos taip pat buvo surakintos. 

— O tu kažkada manei, kad gali man grasinti. Kaip viskas kei- 


čiasi, - piktdžiugiškai sušnypštė alchemikas, Kristianui prieš veidą 

sukinėdamas durklą. - Gal smulkiai papasakoti, kokio apgailėtino 
galo tu šiandien sulauksi, kad praverstum man net mirdamas? 

— To niekas nenori žinoti, - nuožmiai tarė Lukas. Kaire ranka 
jis sugriebė alchemiko kaklą, o dešine smeigė tiesiai į širdį. Numetęs 
lavoną ant žemės, pasibjaurėjęs paspyrė į šalį. 

— Papasakok velniui pragare! 

Atsiklaupęs prieš Kristianą, kad išlaisvintų jį iš grandinių, Lukas 
stengėsi neparodyti savo sumišimo. 

Jį išgąsdino tikrai ne Kristiano išvaizda: mirtinai išbalęs, sulysęs, 
susivėlusia barzda, murzinas ir nuplaktas. Viso to jis tikėjosi, tokį 
draugą jis jau kartą buvo išlaisvinęs iš kalėjimo. Iš Randolfo kalėji- 
mo. Jį išgąsdino tai, kad Kristianas atrodė jau atsisveikinęs su šiuo 
gyvenimu. 

— Aš tikras, - patikino jis belaisvį, bandydamas visus raktus, kad 
nuimtų grandines. - Pripažįstu, galėjau ateiti anksčiau, bet vis dėlto 
spėjau laiku. 

Atrodė, kad Kristianas pagaliau atsipeikėjo. 

— Jie pasakė, kad tu negyvas. Jūs visi mirę, - suaimanavo jis. 

— Juk žinai, kad tokiais niekšais tikėti negalima, — atsakė drau- 
gas. 

— Kas iš mūsų žmonių dar išgyveno? - paklausė Kristianas, toks 
išsekęs, kad vos galėjo išlementi žodį. 

— Pagaliau tinkamas raktas, - pranešė Lukas, apsidžiaugęs gauta 
proga išsisukti nuo atsakymo. 

Nuleidęs rankas, kurios ištisas dienas buvo laikomos iškeltos į vir- 
šų, Kristianas sudejavo iš skausmo. Lukas greitai pagriebė pirma deši- 
nę, paskui kairę ranką ir patrynė raumenis, kad šie atsipalaiduotų. 

— Ar gali atsistoti? — Jis padėjo draugui pakilti, bet šis susvyravo 
ir vėl susmuko. 

— Tas iš manęs išsiurbė beveik visą kraują, - sunkiai alsuodamas 
tarė Kristianas, jo balsas vis labiau tilo. - Su manimi tu neišeisi iš 


pilies. Eik ir pasirūpink Marta. 

Iš įtampos Luko kaktą išpylė prakaitas. 

— Bet, kai išsiuntei šitą į pragarą, man palengvėjo. 

Lukas vėl padėjo Kristianui atsisėsti ir atsargiai atrėmė į sieną. 

— Džiaugiuosi, bet jis yra vienintelis, kuris šiandien čia numirė, — 
šiurkščiai atsakė jis. Lukas neturėjo jokio noro dabar diskutuoti su 
Kristianu apie gyvenimą ir mirtį. 

Netaręs daugiau nei žodžio, jis išėjo laukan pas liesąjį sargybinį. 
Šis išsigandęs pažvelgė į jį. 

— Juk man nereikia vidun? 

— Nereikia, - nuramino jį Lukas. - Aš viską sutvarkysiu. Tai pa- 
kankamai kraupu. Man tik reikia atsinešti naują deglą. Bet už tai tu 
man skolingas. 

Vaikinas lengviau atsikvėpė, bet neilgai galėjo pasidžiaugti. Lu- 
kas, atsistojęs jam už nugaros, vožė taip stipriai, kad šis parkrito ant 
žemės. Tada nutvėrė už rankos ir nutempė į galinę vienutę. 

— Man labai gaila, drauguži, bet tu vis tiek nebūtum norėjęs pa- 
matyti, kas nutiko, - sumurmėjo jis. 

Ten jis surišo sąmonę praradusį sargybinį ir užkišo jam burną. 
Tada nužvelgė Kristianą, užmerktomis akimis atsirėmusį į sieną, ir 
nusprendė, kad jo draugas nesugebės išeiti iš pilies savomis kojomis. 
Taigi liko tik viena galimybė pabėgti. Deja, tai buvo labai rizikinga, 
bet kitos išeities nepavyko rasti. 

— Dabar tu vaidinsi mirusį. Manau, tau tai nesunkiai pavyks, — 
tarė jis Kristianui. 

Jis perplėšė jo rankovių likučius, kad kruvinos rankos liktų atvi- 
ros, ir užsimetė ant peties. Tada rūpestingai užrakino kalėjimą ir pa- 
dėjo raktų ryšulį. 

Paryčiais savo noru čia nekiš nosies nė vienas, nenorėdamas 
pamatyti kraupių astrologo kankinimų pasekmių. Kol Humberto 
žmonės išlauš duris, kad pamatytų iš po nakties likusį vaizdą, praeis 
šiek tiek laiko. 

„Kartais geriausia pasislėpti visų panosėje“, — tarė jis pats sau ir su 


našta ant pečių išėjo pro vartus. 

— Aš esu naujokas, - pasakė jis pirmam pasirodžiusiam. Tai buvo 
plačiapetis rytinis jo priešininkas. 

Lukas nuleido balsą ir tarė: 

— Mokslininkas jau baigė su juo... Privalau pradanginti kūną, kad 
niekas nepamatytų, kas buvo su juo padaryta. Ir patikėk manimi, tu 
taip pat nenorėtum to sužinoti. 

— Tikiu, - tarė jis, pažvelgęs į kruvinas rankas, ir skubiai persižeg- 
nojo; paskui pasikuitė ir paėmė keletą virvių. 

- Štai, pririšk prie jo akmenį ir įmesk į vandenį. Tai bus geriausia. 

— Padarysiu. Ir manau, kad man artimiausiu laiku reikia ko nors 
išgerti. Ten apačioje buvo gana baisu. 

- Žinoma, drauguži. Numirėliai jau nebepabėgs, - nusijuokė vy- 
ras. 

Lukas, eidamas pro vartus, mintyse pasimeldė. Kol kas niekas 
nesitikės, kad jis tuoj grįš. Dabar jam reikėjo pereiti per miestą ne- 


pastebėtam naktinių sargų ir vagių. 


Jis buvo sutaręs su Marija, kad pamačiusi tam tikrą ženklą ji naktį 
įleis jį vidun taip, kad kiti nepastebėtų. 

Šiek tiek užtruko, kol šeimininkė atidarė duris. Džiaugsmas jam 
sugrįžus greitai virto išgąsčiu. Ji pamatė, kokią naštą Lukas laikė ant 
pečių. 

— Mano draugas šiek tiek nukentėjo, - sušnabždėjo jis. - Ar galiu 
tikėtis tavo pagalbos? 

Ji skubiai įsileido Luką ir nubėgo į jo kambarį. Viršuje jis pagul- 
dė Kristianą ant šiaudų, Marija įžiebė šviesą. Kristiano išvaizda ją 
gąsdino. 

— Viešpatie! Kas su juo šitaip pasielgė? 

— Jis yra riteris ir geras žmogus, - užtikrino Lukas. - Ar galėtum. 
atnešti man kibirą vandens, tvarsčio ir skutimosi peilį ? 

Ji linktelėjo ir dingo, o po kurio laiko grįžo su reikalautais daik- 


tais. 

— Manau, kad jam reikėtų ko nors, kad sustiprėtų, - neryžtingai 
tarė ji. 

— "Taip, ypač daug skysčių, - paprašė Lukas. Ne todėl, kad Kris- 
tianas buvo ištroškęs. Jis atsiminė, kaip Marta reikalavo, kad jis kuo 
daugiau gertų, kai per sidabro krovinio užpuolimą neteko daug 
kraujo. Lukas suprato, kad iš žaizdų Kristiano rankose Aloyzas vis 
leisdavo kraują ir neaprišdavo jų. 

Stebuklas, kad jis nenukraujavo. Bet tikriausiai Aloyzas taip elgė- 
si specialiai, kad jo auka ilgiau kentėtų. 

Jis vėl atrėmė Kristianą į sieną ir norėjo prie lūpų pridėti taurę, 
bet šis, nepaisydamas veriamo skausmo, perėmė ją į savo rankas ir 
atsargiai išgėrė - gurkšnis po gurkšnio, kad nepaspringtų. Tai Lukas 
laikė geru ženklu. 

Grįžusi šeimininkė atnešė alaus sriubos. 

Ji netvirtai pažvelgė į Luką. 

— Sprendžiant pagal išsekimą, jūsų draugui prireiks savaitės, kol 
galės išjoti, — tarė ji. — Spėju, kad jo ims ieškoti. Bet jei liksite čia, 
tikrai jūsų neišduosiu... 

Marija akimirką padelsė, tada tyliai tarė: 

- Jei jis jūsų draugas, turėtų būti tikrai geras žmogus... 

„Taip, mes puikūs vaikinai, - pagalvojo Lukas. - Tik, deja, mus 
kartas nuo karto vis uždaro į kalėjimą, o išdavikai lieka nenubausti: 

— Rytoj rytą privalome išvykti, dar prieš išauštant turime kirsti 
miesto sieną, - paaiškino jis jaunajai šeimininkei. 

— Būdamas tokios būklės jis tikrai to neįveiks, - priblokšta atsa- 
kė ji. 

- Patikėk, įveiks, - užtikrino Lukas. - Dabar palik mus vienus. 
Turiu jį nurengti, drabužiai visiškai sugadinti. 

Marijai išėjus, Kristianas pasuko galvą į savo draugą. 

— Kodėl tu taip tvirtai įsitikinęs? - šaipydamasis paklausė jis. 

Iš savo ryšulio, kurį pasaugojo šeimininkė, Lukas ištraukė naujus 


drabužius, taip pat Kristiano kardą, kurį buvo į juos susupęs. 

— Atvirai pasakius, aš bijau, kad ji teisi. Bet tau nėra laiko gulėti 
lovoje. Jei per vienuolika dienų nepasirodysi Meisene, Otas ištekins 
tavo žmoną už Ekeharto. 

Kristianas įsistebeilijo į draugą. Tada tepasakė: 

— Padėk man atsikelti. 


Kol Kristianas buvo išmaudytas, nuskustas ir aprengtas švariais dra- 
bužiais, atėjo rytas. Barzdą Lukas jam nuskuto visiškai. Kol nuvyks į 
Meiseną, ji vėl ataugs, o jei jo ims ieškoti, be barzdos sunkiai atpažins. 

Marija įdėjo jiems į kelionę maisto ir atidžiai nužvelgė Kristianą. 

- Jis vis dar mirtinai išblyškęs ir sulysęs, bet dabar bent maryti, 
kad yra riteris. 

Lukas dosniai atsilygino jai už pagalbą. 

— Tai už tavo tylėjimą, - suglumęs paaiškino jis, kad ji nesuprastų 
klaidingai, už ką mokami dvigubi pinigai. Marijos veidą nušvietė 
raudonis, bet vis dėlto ji nusišypsojo. 

— Tegul Viešpats saugo jus kelionėje. 

— Ir padovanoja tau gerą vyrą. 

Staiga joje atsibudo ta pati pašaipi Marija: 

— Tada jam klius labai sunki užduotis... 

Ji atvėrė duris arklidžių, kuriose svečiai laikydavo savo žirgus ir 
asilus. 

Lukas abejojo, ar Kristianas, vos galėdamas nusilaikyti ant kojų 
ir šlubuodamas dėl žaizdos, galės pats užlipti ant arklio. Žirgai jau 
"buvo pabalnoti, jis tik laukė, kol galės padėti Kristianui. Bet šis su- 
kando dantis ir užsiropštė pats. Užsėdęs susvyravo, bet davė Lukui 
ženklą išvykti. | 

Jie buvo vieni iš pirmųjų, tokį ankstyvą rytą keliaujančių pro ry- 
tinius Braunšveigo vartus. Arba Kristiano dar neieškojo, arba dviejų 
riterių jie negalėjo susieti su apdriskusiu kalinių sargu ir belaisviu, 
kuris, visų nuomone, neturėjo išgyventi šios nakties. Lukas pamanė, 
kad mirus alchemikui, kurio visi bijojo, niekas daugiau taip nebesi- 


domėjo Kristianu. 

- Jūsų palydovui bloga? - mandagiai pasiteiravo vartų sargas. 

Lukas skeptiškai pažvelgė į Kristianą, išbalusį ir svirduliuojantį. 
Jis išsišiepė. 

- Čia, Braunšveige, jūs turite gero vyno... 

Stovėję aplink nusijuokė. Taip Lukas ir Kristianas saugiai išsmu- 


ko iš miesto. 


Už penkių mylių nuo Braunšveigo jie sustojo pailsėti. Lukas jau 
kurį laiką bijojo, kad nusilpęs draugas gali tiesiog nukristi nuo žirgo, 
bet Kristianas užsispyręs laikėsi tiesiai. Pasukęs žirgus, kad galėtų 
nepastebėti sustoti, Lukas pamatė, kad jo palydovo rankos ir kojos 
virpėjo iš įtampos. 

. Lukas pareikalavo, kad jo draugas suvalgytų šiek tiek šaltos viš- 
tos, kurią įdavė Marija, ir išgertų visą alų, kurį turėjo. Alus gydė, tai 
buvo stiprinamasis gėrimas. Pakeliui vėl jo parūpins. 

Susirūpinęs labiau, nei norėjo pripažinti, Lukas galų gale pasiūlė 
sustoti pusdieniui pailsėti. Be to, jie buvo nemiegoję. 

— Aš atlaikysiu, - sukandęs dantis pasakė Kristianas. - O tu ver- 
čiau papasakok, kas per tą laiką įvyko. 

Lukas sąmoningai nutylėjo, kaip Randolfas nusiaubė jo kaimą. 
Jis žinojo, kad Kristianas sunkiai priims šią žinią ir ims kaltinti tik 
save. 

— Apie tai galėsi pasvarstyti vėliau, - atrėžė jis. - Dabar svarbiau- 
sia pasiekti Meiseną dar iki vestuvių. 

Neraręs daugiau nė žodžio, Kristianas atsistojo ir nušlubavo prie 
savo arklio, kad jį atrištų. 

„Tegul būna palaimintas jo atkaklumas“, - pagalvojo Lukas. Nes 
greitai Kristianą ant kojų laikys tik noras kuo greičiau grįžti. 

Pakeliui jis savo draugui po truputį atskleidė, kas vyko tuo metu, 
kai jis buvo sučiuptas. Kristianą perpirko Tiuringeno grafas. 

— Neįsižeisk, bet kodėl Jordanas fon Blankenburgas turėtų tavi- 


mi domėtis? - skeptiškai tarė Lukas. 

— Kažkas jam pašnibždėjo, kad esu atsakingas už jo šnipės mirtį 
prieš kelerius metus. 

— Kaip tai? - nustebo jaunėlis. - Juk tuo metu tu buvai pakeliui 
į susirinkimą, kuriame turėjai apsiginti nuo klaidingų kaltinimų. 
Marta ir aš gavome informacijos iš Liudmilo, o aš išgelbėjau Konra- 
do gyvybę, bet ją nudūrė Randolfas. 

— Taip, tai įdomus įvykis, apie kurį aš mąstau jau daug laiko, — 
tarė Kristianas. - Jordanas pakvietė Aloyzą ir paklausė jo, kas aš esu. 
Šarlatanas, žinoma, papasakojo apie nutikimą, kuris jam buvo nau- 
dingas. Jis paskelbė galįs iš mano kraujo pagaminti galingą eleksyrą, 
ir aš lengva ranka buvau perleistas tam nuodų gamintojui. Nuo to 
laiko Aloyzas stengėsi kuo ilgiau uždelsti mano mirtį. 

Jie jojo mylia po mylios, diena po dienos. Kristianas šiek tiek at- 
sigavo, bet spartus tempas, kurio laikėsi jo draugas, darė savo. Nors 
jie sustodavo tik trumpam, Lukas vis labiau abejojo, ar jie pasieks 
Meiseną iki termino pabaigos. Jis meldėsi, kad Liudmilas jau būtų 
nusigavęs iki Burgbergo, o markizas atsižvelgęs į pranešimą ir nukė- 


lęs vestuves. 

— Nagi, paimk ją, arba aš tai padarysiu vietoje tavęs! 

Grėsmingai nusiteikęs Randolfas stovėjo šalia jaunųjų guolio, 
vos už dviejų žingsnių nuo Martos. Ši užsitempė antklodę iki pat 
kaklo ir žvelgė į milžiną išgąsčio kupinomis akimis. 

Ekehartui trūko kantrybė. Jis persivertė per Martą, išlipo iš lovos 
ir atsistojo priešais Randolfą. Nuogumas jam rūpėjo mažiausiai. Jo 
kūnas buvo raumeningas, masyvus, o lytis net ramybės būsenos at- 
rodė nemažo dydžio. Jaudino tik vienas dalykas - ginklai buvo per 
toli, kad skubiai juos pasiektų. 

Jis netikėtai puolė Randolfą, ištraukė jo durklą ir tikėjosi, kad 
Marta daro tai, ką reikia. Ji nusprūdo į kitą lovos pusę, tikriausiai 
tam, kad būtų kuo toliau nuo Randolfo. Bet tada moteris žaibiškai 
pasilenkė ir pagriebė ant žemės gulėjusius Ekeharto drabužius, o 
kartu su jais ir durklą. Nespėjus Elmarui ir Gizelbertui pajudėti nuo 
kėdžių, ji jau buvo išsitraukusi durklą ir tvirtai laikė dešinėje ranko- 
je. Kairė ranka vis dar laikė antklodę, gobiančią nuogą kūną. 

„Kovoje ji reaguoja kaip vyras, - pagalvojo Ekehartas, akies kraš- 
teliu stebėjęs jos judesius. - Mūsų santuoka bus nuostabi. Aš apipil- 
siu ją papuošalais ir gražiomis suknelėmis, kiekvieną naktį gulėsiu 
su ja. O ji pagimdys man nuostabių sūnų“ 

— Dabarji priklauso man vienam, - pasiryžęs viskam tarė jis Ran- 
dolfui. - Jei nenori, kad mūsų draugystė būtų aplaistyta krauju, visi 


trys išeikite iš šio kambario. Jūs jos negausite. Tik per mano lavoną. 

Elmaras ir Gizelbertas atsistojo šalia Randolto, kiekvienas ranką 
uždėjęs ant kardo makšties. 

— Užrakinkite duris, - įsakė milžinas. Elmaras nuėjo užšauti 
skląsčio ir grįžęs vėl atsistojo šalia. 

Vieną akimirką kambaryje įsivyravo mirtina tyla. 

— Dėlšios paleistuvės išduosi savo draugus? - iškošė Randolfas. — 
Žmona mane perspėjo, bet aš netikėjau, kad gali kristi taip žemai. 

Marta, susisupusi į antklodę, pasislėpė už Ekeharto nugaros. 
Rankoje jis vis dar laikė durklą. 

Nespėjus Ekehartui atsakyti, už durų pasigirdo triukšmas. 

— Sustokite! Ši santuoka negali tęstis, - šaukė vyro balsas. - Ri- 
teris Kristianas grįžo! 

Marta išsilaisvinusi suriko. Ekehartas išsigando. 

— Įprastas pokštas, krečiamas jauniesiems, - tarė Randolfas. 

Jis davė ženklą savo draugams, kad kartu su juo žengtų prie durų. 
Visi trys išsitraukė kardus. 

— Nagi, padaryk tai pagaliau! Pasirūpinsime, kad niekas netruk- 
dytų, kol baigsi. Pamirškime ginčą. 

Ekehartas atrodė neryžtingai. Tada numetė į šalį durklą ir atsisu- 
ko į Martą. Ši pašoko iš lovos ir nubėgo prie lango. 

— Jūs girdėjote! Mano vyras grįžo! Tuoj pat leiskite mane pas jį! 

— Net jei tai tiesa, netikiu, kad jis dar tavęs norėtų, ypač kai ras 
perrėktų garsius šūksnius už durų. 

Ekehartas ėjo link Martos, prisispaudusios prie sienos. Ji atkišo 
durklą. 

— Dabar tu 72220 žmona. Atiduok ginklą! 

Nucvėrė jos ranką ir prispaudė prie sienos. Jam nerūpėjo, kad po 
šio judesio rankoje liko pjautinė žaizda. Vyras prisispaudė prie Mar- 
tos ir bandė pabučiuoti. Bet ji nusisuko taip, kad jo lūpos prilietė 
tik skruostą. 

Smūgiai į duris tapo garsesni: 

— Atidarykite duris, arba ekskomunikuosiu jus abu! 


Ekehartas atpažino kunigo balsą ir susikeikė. 

Įsiutęs atsitraukė nuo Martos ir žengė link durų. 

— Tai jūsų kaltė, - užsipuolė jis savo draugus. - Jei nebūtumė- 
te įsikišę, aš jau seniai gulėčiau tarp jos šlaunų ir niekas neabejotų 
mūsų santuoka! 

"Tada atšovė skląstį. 

Kunigas metė žvilgsnį į nuogą jo kūną ir įėjo vidun. 

— Santuoka negali tęstis. Šios moters vyras gyvas, - pakartojo 
jis. 

— Iš kur jūs tai žinote? Kas jus paprašė sutrukdyti mano santuo- 
kai? - Ekehartas rėkė ant kunigo, iš įsiūčio ir nusivylimo nebegalė- 
damas kalbėti pagarbiai. 

Vietoje atsakymo tarp jų prasispraudė Kristianas, sekęs paskui 
kunigą. 

Išgirdus, kad Kristianas gyvas, Martos širdis ėmė šokinėti iš džiaugs- 
mo ir palengvėjimo. Bet pamačiusi jį svirduliuojantį, einantį link jos su 


kardu rankoje, ji iš baimės ir gėdos mieliau būtų prasmegusi po žeme. 


Jojant į Meiseną, kur turėjo įvykti Martos vestuvės, Kristiano 
vaizduotė piešė blogiausius vaizdus. Prieš naktį jie vos spėjo pasiekti 
miestą ir užjoti į piliakalnį. Iš karto puolė į Oto salę, tikėdamiesi, 
kad ten vis dar vyksta vestuvių puota. Bet išgirdęs, kad jaunieji pa- 
traukė į vestuvių guolį ir kunigas jį jau palaimino, Kristianas labai 
norėjo sustaugti tarsi laukinis žvėris. 

Po vestuvinio guolio palaiminimo ceremonijos į salę grįžęs Otas 
išvydo riterį ir įsispoksojo, lyg priešais save būtų pamatęs vaiduoklį. 
Kristianas nusiminė sužinojęs, kad pirmiausia turės susitikti su mar- 
kizu. Jis tyliai paprašė Luko: 

— Rask ką nors, kas galėtų jį sulaikyti! 

Draugas iš karto suprato ir nuskubėjo. 

Įsitikinęs, kad riteris, nors ir sunkiai sužeistas, bet gyvas, Otas 
ilgai nekalbėjo. Jis palydėjo Kristianą net iki poros kambario tvirtai 
pasiryžęs: jis nusprendė dėl šios santuokos, jis ją ir anuliuos. 

Prie įėjimo jau stovėjo būrys žmonių. Kunigas ir Lukas garsiai 


beldė į duris ir reikalavo įsileisti. 

Kristianą užvaldė begalinis įtūžis ir pavydas. Priešais save pama- 
tęs visiškai nuogą Ekehartą jis išsitraukė kardą ir nebegirdėjo aplink 
šaukiančių žmonių. Kažkas čiupo jam už rankos, bet buvo nublokš- 
tas šalin tarsi musė. 

Bet tą akimirką jis pamatė prie sienos prisispaudusią Martą, susi- 
supusią į antklodę ir rankose laikančią durklą. 

Palengvėjusia širdimi Kristianas nuleido kardą ir puolė prie jos: 

— Tau nieko neatsitiko? 

Ji parkrito ant žemės ir užsidengė veidą rankomis. 

— Aš tikėjausi, kad viskas nenueis taip toli, kad Lukas ras tave 
laiku, - nedrįsdama pakelti akių sušnibždėjo ji. - Atleisk man. 

"Tada ją visą nupurtė drebulys. 

Kristianas susupo Martą į savo apsiaustą ir padėjo atsikelti. 

Bet nespėjus išeiti iš kambario, prie jo žengė kunigas. 

- Laikykitės atokiau nuo šios moters, - įsakė jis. 

— Ji mano žmona! - užsiplieskė Kristianas. Išgirdus šiuos žo- 
džius, nuo Martos širdies nusirito akmuo. Bet kiti dvasiškio žodžiai 
ją vėl išgąsdino. 

— Tai dar turi būti aptarta ir nuspręsta, - šaltai tarė jis. - Juk šian- 
dien aš pats Dievo akivaizdoje sujungiau ją su kitu vyru. 

— Ši santuoka nebuvo įvykdyta, — užprotestavo Marta. 

— Tylėk, nuodėminga moterie, - griežtai pasakė šventikas. - Kol 
Bažnyčia nuspręs, kuri santuoka galiojanti, nugabenkite ją į moterų 
kalėjimą ir neprileiskite artyn jokio vyro, - pranešė jis. 

Visiškai priblokšta Marta pažvelgė pirmiausia į Kristianą, tada į 
kunigą. 

Ar galėjo būti taip, kad nepaisant Kristiano sugrįžimo jai prikiš- 
tų santuoką su Ekehartu? 

— Ir prisidenkite savo nuogą kūną, - kreipėsi dvasiškis į įsiutusį 
sutuoktinį. - Laukiu jūsų ir jūsų, - metė rūškaną žvilgsnį į Kristia- 
ną, — rytoj dar prieš rytines mišias pas vyskupą. 

Jis pamojo sargybiniui, kad prieitų. 

- Išvesk ją ir pasirūpink, kad joks vyras negalėtų jos pamatyti ar 
pasikalbėti su ja. 


454 SABINE EBERT 


Marta sąmoningai atsisakė minties iš skrynios išsitraukti puošnią 
Ekeharto dovanotą vestuvinę suknelę: tik tvirčiau susisupo į Kris- 
tiano apsiaustą, plaukus paslėpė po gobtuvu. Metusi į Kristianą pa- 
skutinį nusivylimo kupiną žvilgsnį, ji leidosi išvedama. 

Otas įsakė Kristianui, Ekehartui ir Lukui sekti paskui jį. 

Žmonių minia prasiskyrė, visi buvo susijaudinę dėl tokio nepa- 
prasto įvykio. Bet Kristianas pastebėjo neapykantos kupiną Ran- 
dolfo žvilgsnį. 

Eidamas markizas atsisuko į milžiną. 

— Randolfai, prisijunkite prie mūsų. Juk iškilo ne tik nemalonus 
klausimas, kuri santuoka yra galiojanti, bet ir mano sidabro kaimo 
likimas. Tačiau iš pradžių būkite toks malonus ir paieškokite ko 
nors, kas pažadintų mano žmoną ir atsiųstų pas mus. 


"Gal jai pavyks tapti šių dviejų priešų tarpininke. 


Jadvyga ir Ditrichas jau buvo pasišalinę nuo stalo: Jadvyga dėl to, kad 
prastai jautėsi, o markizas Ditrichas tam, kad prieš perleisdamas sūnui, 
naktį praleisiančiam bažnyčioje, kardą dar kartą su juo pasikalbėtų. 

Jie abu žinojo, kad tai, ką darė, buvo visiškai lengvabūdiška, bet 
negalėjo kitaip. Konradą įšventinus į riterius Ditrichas turės nedels- 
damas išvykti pas imperatorių ir lydėti jį į Alpes. Niekas negalėjo 
žinoti, kada ir ar iš viso jis grįš iš šio karo žygio. 

Jie vėl susitiko svečių kambaryje, kurį Jadvyga tyčia laikė tuščią, 
nors pilyje šurmuliavo daug svečių. Įsimylėjėliai puolė vienas prie 
kito ir aistringai pasibučiavo. Pagaliau Ditrichas išsilaisvino iš glė- 
bio, nurengė savo mylimąją ir ėmė glamonėti kiekvieną jos kūno 
milimetrą. Jadvyga dejavo iš malonumo ir geismo. Ji visą amžinybę 
kamavosi laukdama šios akimirkos ir nebegalėjo tvardytis nė sekun- 
dės ilgiau. 

Bet jis nenorėjo skubėti, nors ir labai jos geidė. Ditrichas norė- 
jo sujaudinti savo mylimąją pasitelkęs tik rankas ir lūpas. Netrukus 
pajuto, kaip jos kūnas virpa. Kai Ditrichas dar bučiavo jos krūtis, ji 
nekantriai stumtelėjo jį virš savęs. Vyras pasidavė ir įsiskverbė - gi- 


liai, lėtai ir karštai. 

Tada jį apėmė beprotiška aistra. Ji vis išsiriesdavo, tarsi atkarto- 
dama jo judesių ritmą. Galų gale jis apsuko ją, išskėtė kojas ir apglė- 
bė jos strėnas. Apimta aistros ji garsiai suriko į pagalvę. 

Ilgiau jis nebegalėjo susilaikyti. Žinodamas, kad tris kartus sutei- 
kė jai begalinį malonumą, pagaliau išsiliejo joje. 

Netardami nė žodžio jie krito į lovą. Ji švelniai perbraukė jo 
skruostą, stengdamasi sulaikyti laimės ir nusivylimo ašaras. Jų laimė 
visada būna tokia trumpa ir reikalauja didžiulės kainos... 

Išgirdę beldimą į duris, abu išsigando. | 

— Mano pone, - pasigirdo prislopintas balsas. - Greitai ateikite! 

Net blyškioje žvakių šviesoje Ditrichas pamatė, kaip Jadvyga iš- 
balo. Jis skubiai apsigobė apsiaustu, išėjo laukan ir trumpai šnektelė- 
jo su ištikimiausiu savo vyru, kuris kiekvieną kartą rūpindavosi, kad 
niekas neaptiktų jų meilės lizdelyje. 

Tada grįžo atgal į kambarį. 

— Otas ieško tavęs, privalai skubėti, — tarė jis. 

Jis padėjo jai užsirišti suknelės virveles, pečius apsiautė paprastu 
apsiaustu ir užmetė gobtuvą ant galvos. 

— Mano riteris pasirūpins, kad tu nepastebėta grįžtum į savo 
kambarį. Sugalvok priežastį, kodėl tavęs ten nebuvo, ir eik į salę. Aš 
liksiu čia, kad niekas nepastebėtų mūsų kartu. 

Mirtinai išsigandusi Jadvyga linktelėjo ir išėjo. Ji visada bijojo, 
kad ši akimirka ateis. Koridoriuje laukė Ditricho riteris, bet jis ne- 
davė suprasti žinąs, kas stovi prieš jį. 

— Kelias iki laiptų yra laisvas, - sušnabždėjo jis. - Seksiu jus. Jei 
kas nors pamatytų jus nespėjusią grįžti iki salės, nudursiu jį. 

Jadvyga nebyliai linktelėjo ir kiek galėdama greičiau nužings- 
niavo pirmyn. Nepastebėta ji priėjo laiptus, kur laikė savo siuvinėtą 
apsiaustą, persirengusi sudėjo paprastus drabužius į slėptuvę ir nu- 


skubėjo aukštyn. Moteris prisivertė laikytis tvirtai ir ramiai. 


Pirmoji ją pamatė Richenza: 
— Mano ponia, mes jūsų visur ieškojome. Kur jūs buvote? — 


miaukė ji apsimetusi esanti susirūpinusi. 

— Slėptuvėje, kur daugiau? — šaltai atsakė Jadvyga. - Nejaugi 
niekas jums nepasakė, kad aš taip ir nesulaukiau maisto? Nemanau, 
kad turėčiau jums pateikti ataskaitas dėl savo virškinimo! 

- Žinoma, ne, kunigaikštiene, - pagarbiai tarė Richenza ir nu- 
silenkė. 

Ji žiūrėjo markizei pavymui tol, kol ši dingo salėje, tada greitai 
apsvarstė, kuria kryptimi turėtų tęstis jos žvalgyba. 

Nuo to laiko, kai Randolfas išsiuntė Richenzą iš jaunųjų miega- 
mojo, ji slampinėjo po rūmus, kad išsiaiškintų, kur dingo Jadvyga ir 
Ditrichas. Ją užvaldė mintys apie tai, kas šiuo metu vyksta su Kris- 
tiano našle, ir širdį užliejo piktdžiuga. 

Besidairydama aplink, klastinga moteris svarstė: iš kur turėtų 
grįžti markizas, jei ne iš slėptuvės? Yra tik vienas kelias - siaurais 
laiptais į viršų. Nebegalėdama tramdyti smalsumo Richenza kilo 
aukštyn ir jau po akimirkos nušvito iš džiaugsmo. 

Ji atpažino vyrą, stovintį ant laiptų, ir įsistebeilijo nepasitikėjimo 
kupinu žvilgsniu: tai buvo markizo Ditricho patikėtinis. Jo šeimi- 
ninkas tikriausiai lūkuriavo už vienų iš šių durų, kad galėtų dingti 
nepastebėtas. Jei ji rastų jį čia, o ne pas sūnų koplyčioje, tada jau 
turėtų ko paklausti jų markizo Oto akivaizdoje, kad šie pasimestų ir 
pasijustų nepatogiai. 

— Ko jūs čia ieškote? Pasiklydote? —- paklausė Ditricho patikėti- 
nis. 

— O, juk neklausinėsite damos tokių gėdingų klausimų? - tarė ji 
ir apsižvalgė. - Norėjau rasti ramią vietą. Nuo to triukšmo salėje jau 
skauda galvą. Kad rasiu čia tokį įspūdingą riterį kaip jūs, nedrįsau 
net tikėtis. 

Bet viliojanti jos šypsena neturėjo šiam vyrui jokio poveikio. 

— Verčiau grįžkite į apačią, kol niekas nesuabejojo jūsų doru- 
mu, — šiurkščiai atsakė jis. 

„Vadinasi, jis tikrai kažką slepia, — triumfuodama pagalvojo 
ji. - Ir nenustebčiau, jei šios paslapties šerdis - gražiosios Jadvygos 


ir puikiojo jos svainio susitikimai Otui už nugaros“ Dabar ji jokiu 

būdu nepasitrauks iš šios vietos. Ditrichas negalės amžinai laukti už 
durų. 

Ji priglaudė ranką prie kaktos. 

— Prastai jaučiuosi. Būkite malonus, palydėkite mane prie šio 
lango, galbūt man padės šaltas vakaro oras. 

Ieškodama pagalbos ji čiupo riteriui už rankos, tad šis nenoromis 
nuvedė moterį prie lango ir atsitraukė. 

Richenza elgėsi taip, lyg nebūtų pastebėjusi jo nenoro, ir vėl grie- 
bė jo ranką. 

— Prašau jūsų, palaikykite mane, kol nenualpau. - Ji susmuko at- 
sirėmusi į jį, bet taip, kad viena ranka kliudė jos krūtinę. 

Tai būtų paveikę kiekvieną vyrą, Richenza jau buvo tuo įsitikinu- 
si, bet šis elgėsi taip, lyg būtų palietęs įkaitusią geležį. Jis pagriebė jai 
už rankos ir pastūmė link laiptų. 

— Palydėsiu jus į apačią, tada galėsite pasikviesti ką nors, kas ju- 
mis pasirūpins, - paaiškino jis. 

Randolfo žmona kiekvieną akimirką vis labiau įsitikino: už šių 
durų slypi įrodymas, kad Jadvyga apgaudinėjo markizą su savo svai- 
niu. 

Pasigirdo garsūs žingsniai. Kažkas lipo laiptais aukštyn. Richen- 
za apstulbusi įsispoksojo į savo vyrą, kuris artinosi virdamas iš įnir- 
šio. Kodėl jos sutuoktinis šiuo metu ne Ekeharto kambaryje ir nesi- 


linksmina klausydamasis raganos riksmų? 


Randolfas trykšte tryško pykčiu ir buvo visiškai praradęs savi- 
tvardą. Pirma, prieš savo draugus stojo Ekehartas — ir dar su gink- 
lu! - ir sugadino malonumą vėl turėti Kristiano moterį. O tada tas 
pavainikis pasirodė pats, nors jau seniai turėjo būti miręs! 

Jam buvo neįdomu, ar Ekehartas ją gavo, nes nenorėjo dalytis 
su juo. Bet nejaugi Kristianas tikrai turėjo septynias gyvybes kaip 
katė? 
iščią pasiuntė ieškoti tos įkyrios 


Jadvygos. Eidamas į salę jis sutiko markizę, o ši patarė verčiau prižiū- 

rėti savo žmoną, kuri klaidžiodama po tamsius koridorius rizikuoja 
prarasti dorą vardą. 

O tai tikrai buvo Richenzos balsas, jis atpažino jį dar apačioje. 
Atrodė, lyg ji bandytų sužavėti kažkokį vyrą. Negi šią prakeiktą die- 
ną jis dar bus ir kvailinamas?! 

Tikrai ne jis! 

Užsiplieskęs pykčiu jis užlėkė laiptais aukštyn ir išgirdo, kaip ki- 
tas vyras bara Richenzą, o ši nekreipdama dėmesio ir toliau vilioja- 
mai jį kalbino. Kekšė! 

— Randolfai, mano mielasis! Pagaliau tu čia, - suspindo ji. - Aš 
nekaip jaučiausi, bet šis riteris buvo labai malonus ir pasiūlė savo 
pagalbą. 

Randolfas pažino vyrą, Oto brolio patikėtinį, ir pamatė, su ko- 
kiu pasibjaurėjimu šis žvelgė į jo žmoną. 

— Pasirūpinkite savo žmona. Kitaip jos elgesys užtrauks jums 
gėdą, - pareikalavo Ditricho riteris. 

Randolfui trūko kantrybė. Jis puolė prie Richenzos, kad suduo- 
tų jai antausį. 

— Nieko neverta paleistuvė! 

Ji trenkėsi į sieną ir susmuko ant žemės. 

— Tu, kvaily! - sudejavo ji. 

Dabar niekas nebeatskleis Jadvygos paslapties - tokia buvo pa- 
skutinė jos mintis. | 

Randolfas apsisuko, bet Landsbergietis atkreipė jo dėmesį į krau- 
jo klaną po Richenzos pakaušiu. 

Vis dar įsiutęs Randolfas pažvelgė į nejudančią savo žmoną: jo 
akimis, savo elgesiu ji nusipelnė didesnės bausmės nei vien kumštis. 

— Turėtumėte nugabenti ją žemyn ir pakviesti chirurgą, - tyliai 
patarė Ditricho patikėtinis, kuris, kitaip nei Randolfas, bijojo, kad 
gali būti per vėlu. 

— Tai tik vienas iš apgaulingų jos manevrų, - suriaumojo mil- 
žinas. — Palik ją čia, kada nors ji vis tiek pagailės savęs. Kai niekas 


nekreips dėmesio. 

Jis apsisuko ir užlipo laiptais įsitikinęs, kad pakalbėti su Otu da- 
bar daug svarbiau. 

Ditricho patikėtinis palaukė, kol nuėjo Randoltfas, tada davė 
ženklą savo šeimininkui, kad šis jau gali eiti, ir pasiuntė žmogų, ku- 


ris išnešė mirusiąją. 


Kristianas bandė susitvardyti, nors matant, kaip išveda Martą, 
viduje siautė jausmų audra. 

Luko paaiškinimas, kad Otas įsakė jai tekėti, buvo viena, o žino- 
jimas, kad ji gulėjo su Ekehartu, - visai kas kita. O faktas, kad ten 
dar buvo ir Ekeharto draugai, jį visiškai palaužė. 

Pamatęs savo žmoną su durklu rankoje įnirtingai besiginančią 
nuo vyrų, jis šiek tiek aprimo. Tikriausiai neįvyko nieko, dėl ko jis 
bijojo. 

Kristiano mintis išblaškė Oto balsas. 

— Mes laikėme jus mirusiu, - tarė markizas ir kostelėjo. 

Tuo tarpu susirinko visi, kuriuos jis buvo sukvietęs: Kristianas 
ir Lukas, Ekehartas ir Randoltas, taip par Jadvyga. Pastaroji atrodė 
nerami, nors ir džiaugėsi, kad grįžo gerbiamas riteris. 

Kai kunigas sužinojo, kad Otas nori pasitarti su vyrais, panoro 
dalyvauti pokalbyje. Nors niekas to nereikalavo. 

— Gal galėtumėte papasakoti apie savo stebuklingą sugrįžimą? — 
pareikalavo markizas Kristiano. 

Šventikas įsiterpė. 

„- Vyskupas tikrai neapsidžiaugs dėl jūsų žmonos, - jis pažvelgė 
į Kristianą ir į Ekehartą, — nes vėl privalės priimti sudėtingą spren- 
dimą. 

— Galiu nuspręsti už jį, - sumurmėjo Kristianas ir ragindamas 
pažvelgė į Ekehartą. - Tu pasirengęs išsiaiškinti šį reikalą kardu? 

— Bet kuriuo metu, - atsakė jis. - Kai tik pasveiksi. Nestosiu prieš 
priešininką, kuris vis dar svirduliuoja nuo sužeidimų. 

— Nesirūpink dėl to! - sušuko Kristianas. — Aš vėl noriu turėti 


savo žmoną. Ir šiandien pat! 

— Baikite, - įsiterpė Otas. - Nors ir džiaugiamės vėl jus matyda- 
mi, Kristianai, bet vos tik grįžote atgal, ir prasidėjo šurmulys. Nelei- 
siu, kad mano riteriai, tokie nusipelnę kaip judu, stotų į dvikovą, po 
kurios išliks tik vienas. Pataupykite savo drąsą ir kraują mūsų prie- 
šams. Ar aišku? 

Jis nužvelgė priešininkus. 

— Santuoka nebuvo įvykdyta? — paklausė jis Ekeharto. 

Šis stengėsi suvaldyti veido išraišką. 

— Ne. 

— Praneškite apie tai vyskupui. Ir palikite mus vienus. Reikia ap- 
tarti svarbius reikalus, — paaiškino Oras dvasiškiui. Šiam neliko nie- 
ko kita, kaip paklusti ir išeiti. 

— Kristianai, kaip Jūs galite būti gyvas, jei grafas Liudvikas pra- 
nešė, kad esate miręs? - panoro sužinoti markizas. 

- Jis netgi atsiuntė mums jūsų širdį. Arba kažką, ką taip pavadi- 
no, - įsiterpė Jadvyga. 

— Kodėl jis turėtų tavimi domėtis? — piktdžiugiškai paklausė 
Randolfas. 

— Sukaustytas grandinėmis aš taip pat savęs to klausiau, - piktai 
atkirto Kristianas. — Tam yra tik vienas paaiškinimas: kažkas, kas 
žinojo viską apie mūsų planą, suteikė jam informacijos. Kažkas, kas 
žinojo, kad Aloyzas, buvęs jūsų astrologas, mano kunigaikšti, prie- 
globstį rado Dankvarderodėje. 

Šie žodžiai sukėlė Oto jausmų sumaištį, o tolesnis pasakojimas jį 
visiškai išmušė iš pusiausvyros. 

— Jūs buvote išduotas. Išdavystė, per kurią vos nepraradote si- 
dabro ir imperatoriaus malonės, kainavo daugybę puikių vyrų gy- 
vybių. Paklauskite savęs, kas iš jūsų aplinkos viską žinojo ir galėjo 
pranešti priešams. 

Jis tiriamai įsižiūrėjo į Randolfą. Šis pašoko, išsitraukė durklą ir 
smeigė jį į stalą. Tada kreipėsi į Otą: 

— Mano kunigaikšti, Kristianas jūsų akyse suabejojo mano garbe. 


Negaliu taikstytis su tuo. Turiu teisę iškviesti jį į dvikovą. 

— Taip pat ir aš. Reikalauju Dievo nuosprendžio, kovos iki mir- 
ties, — tarė Kristianas. 

— Pakaks! - sugriaudėjo Oto balsas. - Randolfai, būkite toks 
malonus ir ištraukite savo ginklą iš mano stalo! O jūs, Kristianai, 
nutraukite savo kaltinimus! 

Įėjo pažas ir liko stovėti tarpduryje. 

— Kas yra? - užsipuolė jį markizas. 

Pažas nusilenkė ir išsigandęs žengė žingsnį atgal. Tada tarė: 

— Riterio Randolfo žmona buvo rasta negyva. 

Akimirką salėje įsivyravo mirtina tyla. 

Randolfas nusipurtė lyg apdujęs, tada jo žvilgsnis ėmė bėgioti 
nuo vieno prie kito. 

— Bet tai neįmanoma... Juk tai buvo vienintelis smūgis... 

— Tikriausiai ji pargriuvo ir susitrenkė galvą. Ji nunešta į koply- 
čią, - paaiškino pažas, su baime žvelgdamas į milžiną. 

— Randolfai, eikite pas ją, - pareikalavo Otas. 

Šviesiaplaukis priblokšras išėjo. 

Jam uždarius duris, markizas kreipėsi į Kristianą. 

— Iš jūsų nebenorėčiau girdėti nė žodžio, nedrįskite įtarinėti vie- 
no patikimiausių mano riterių, - griežtai tarė jis. - Kitaip įvykdysiu 
savo grasinimą, išsakytą tada, kai paskyriau Randolfą pilies valdyto- 
ju. Jūs gerbsite jo sielvartą ir kartu su juo toliau rūpinsitės sidabro 
gavyba savo kaime. 

Jis pažvelgė į Luką ir Ekehartą. 

-— Tas pats galioja ir jums. Nė vienas iš jūsų nedalyvaus rytoj įvyk- 
siančiame turnyre. 

Jis papurtė galvą: 

— Nebežinau, kas liko iš mano riterių: blogiau nei susiriejusios 
turgaus bobos. Eikite, jau pakankamai vėlu. Mano sūnėno įšventi- 
nimas į riterius mūsų visų atmintyje turėtų likti ypatinga šventė - ir 
nieko daugiau! Apie visa kita pakalbėsime vėliau. 

Kristianas, Lukas ir Ekehartas atsistojo ir nusilenkę išėjo. Bet jų vie- 


nas kitam jaučiamą priešiškumą būtų pastebėjęs net aklas žmogus. 


Zaruyras 


Meiseno markizo pilis buvo užpildyta garbingais svečiais, atvy- 
kusiais stebėti jo sūnėno įšventinimo į riterius ir po to įvyksiančio 
turnyro. Svečiai miegojo net salėje, nes pilis ir taip buvo apstatyta 
palapinėmis, o mieste nebebuvo įmanoma rasti laisvų kambarių. 

Bet šį rytą dauguma kalbų pilyje sukosi ne apie iškilmingą Kon- 
rado priėmimą į riterių luomą ir turnyrą, tarsi užbaigiantį ceremo- 
niją, o apie praėjusios dienos įvykius: vestuves, kurios turėjo būti 
nutrauktos, nes pirmasis tariamos našlės vyras įsiveržė į naujųjų su- 
tuoktinių guolį; ir apie gerbiamo riterio Randolfo žmonos mirtį. 
Sklido prieštaringos apkalbos: ar jis užmušė savo žmoną iš pavydo? 
O gal tai - nelaimingas atsitikimas? Našlio veido išraiška neišdavė 
jokio atsakymo. 

Žmones labiau domino istorija apie Kristianą ir Martą. Ar ji 
neskamba panašiai kaip pasakojimai riterių romanuose, kurie tapo 
madingi? Moteris, pakliuvusi į sunkią padėtį, riteris, visų laikomas 
žuvusiu, kurį iš kalėjimo išlaisvina jo draugas, ir išgelbėjimas pasku- 
tinę minutę? 

Marta, Kristianas ir Lukas, taip pat ir Ekehartas bei Randolfas 
nebegalėjo įžengti į pilį nesekami dešimčių akių ir nelydimi už jų 


nugarų vilnijančių šnabždesių. 


Ekchartas, keletą savaičių negalėjęs galvoti apie nieką kita, tik 


apie ilgai lauktas vedybas su Marta, tikrai nesitikėjo tokios dienos 

baigties, o ypač savo priešo grįžimo. Įtūžęs jis vieną vakarą nuėjo į 
viešnamį, kurio garbingu svečiu buvo laikomas jau kurį laiką. Ten 
pasirinko pirmą pasitaikiusią kekšę ir paėmė ją taip įnirtingai, kad 
Ši, nors ir įpratusi prie įvairių klientų, netrukus ėmė drebėti iš skaus- 
mo. Atlikęs reikalą, jis išmetė moterį iš lovos, riaumodamas pareika- 
lavo vyno ir prisigėrė iki sąmonės netekimo. 

Ryte Ekehartas pabudo kankinamas geliančio galvos skausmo. 
Netardamas nė žodžio jis įbruko viešnamio šeimininkui į delną dvi- 
gubą sumą ir nujojo atgal į Burgbergą, pasirengęs užmušti kiekvie- 


ną, kuris išdrįs pasišaipyti jam už nugaros. 


Elmaras ir Gizelbertas visą naktį praleido vynu guosdami Ran- 
dolfą dėl žmonos netekties. Jis pats dar nebuvo tikras dėl savo jaus- 
mų. Randolfas nenorėjo nužudyti Richenzos, juk ji buvo jo sūnaus 
motina. Bet kuo daugiau galvojo apie tai ir gėrė, tuo labiau didėjo 
neapykanta žuvusiajai. 

Taip, ji buvo paleistuvė, įkyri ir įžūli. Jis tiksliai nežinojo, ar ji 
įstatė jam ragus, dienos, kai tai sužinojo, ji neišgyveno. Bet vis ilgiau 
mąstant, viskas ėmė atrodyti pernelyg įgrisę. Tai, ką ji galėjo pasiū- 
lyti lovoje, jis galėjo gauti kiekviename viešnamyje. Velniop nešvarią 
jos sielą! 

Niekas nekeršys jam už žmonos nužudymą. Tai buvo jo teisė, o ji 
jau senokai buvo to nusipelniusi. 

Jo sūnumi pasirūpins auklė, kol jis pakankamai suaugs, kad galė- 
tų mokytis joti ir valdyti kardą. 

Dabar jis buvo laisvas nuo įkyrių Richenzos įsikišimų ir valdin- 
gų žvilgsnių, kuriais žmona norėjo jį supančioti. Bet jis, Randolfas, 
stiprus vyras, nesileis supančiojamas! Niekieno! 

Su savo draugais jis gėrė pusę nakties, o kuo daugiau gėrė, tuo 
daugiau mąstė apie tai, kaip galėtų netrukdomas siausti Kristians- 
dorte. 

Ryte plyštant galvai jis atmerkė akis ir prisiminė, kad Kristianas 
sugrįžo gyvas. Tai jį prablaškė. Įkišęs galvą į kubilą šalto vandens, 


jis nubraukė nuo veido drėgnus plaukus. Dabar jam prireiks aiškios 

galvos, kad išsisuktų nuo jam adresuotų kaltinimų ir pašalintų iš ke- 


lio jau seniai trukdžiusius žmones. 


Kristianas ir Lukas grįžo į savo kambarį. Jie buvo pervargę po 
ilgos ir sunkios kelionės, bet negalėjo nė pagalvoti apie miegą. 

Privalėjo ištrinti tą vaizdinį, kuris pasitiko įžengus į jaunųjų kam- 
barį, ir įsitikinimą, kad tikrai nebegalėjo vėluoti nė akimirką. 

Ber, dėl Dievo meilės, kur dingo Liudmilas? 

Lukas šiek tiek atsipalaidavo, o Kristianas tuo tarpu virė iš pavy- 
do ir pykčio, nes negalėjo pamatyti savo žmonos. 

— Negali jai to prikaišioti. Otas nepaliko jai kito pasirinkimo, — 
kurį laiką tylėjęs, galų gale tarė Lukas. 

Šį pokalbį jie ilgai atidėliojo. Abu tikėjosi, kad įžengs į Burgbergą 
laiku ir jo neprireiks. 

Kadangi Kristianas tylėjo ir toliau, Lukas šiurkščiai tarė: 

— O gal tau patiktų, jei aš būčiau ją vedęs tuo metu, kai buvai 
uždarytas kalėjime? 

— Ji turėjo pabėgti! - atkrito įtūžęs Kristianas. 

— Ašjai tai siūliau. Ir patikėk manimi, mielu noru būčiau prisiė- 
męs visas pasekmes. Bet ji pamanė, kad tu norėtum, jog ji liktų. 

Kristianas bejėgiškai pažvelgė į draugą: 

— Ji tiki, kad būčiau norėjęs, jog ji tekėtų už Ekeharto?! 

— Tai buvo vienintelė išeitis, - bandė paaiškinti Lukas. - Tik taip 
ji galėjo apsaugoti kaimo žmones. Ji privertė Ekehartą pažadėti, kad 
suvaldys Randolfą. Ir galvok ką nori, bet jis laikėsi duoto žodžio. 

Lukas giliai įkvėpė ir tęsė toliau: 

- Ji manė tik taip galėsianti prisidėti prie to, kad nebūtų palaido- 
ta tavo svajonė apie geresnį gyvenimą mūsų kaime. 

Išgirdęs paskutinius žodžius, Kristianas rankomis apglėbė galvą. 

Jis nenumanė, kad Lukui taip pat kaip ir jam buvo aišku, ką buvo 
pasirengusi paaukoti Marta. Kad Lukas jau senokai suprato, dėl ko- 
kios baisios priežasties Marta vengdavo Randolfo ir jo draugų ir ką 


jai turėjo reikšti vedybos su vienu iš jų. 

Prieš Martos akis vis švysčiojo matyti vaizdai: vestuvės, neslepia- 
mi Randolfo grasinimai prie stalo, Ekeharto troškimai ir netikėtas 
pasirengimas apginti ją nuo savo draugų. Tarp šių vaizdų įsiterpė 
Kristiano paveikslas: sužeistas, išsekęs ir žvelgiantis į ją kaltinančio- 
mis, neapykantos kupinomis akimis. Nors Marta buvo labai laimin- 
ga matydama savo mylimąjį gyvą, vis dėlto jai palengvėjo, kad turi 
galimybę kurį laiką jo nematyti. Moteris nežinojo, kaip po viso to 
galės su juo susitikti — kai išdavė jį. 

Bet tada praėjusi naktis, per kurią ji nebuvo nė karto sudėjusi 
akių, nes meldėsi, kad Kristianas ir Lukas laiku grįžtų, pareikalavo 
savo. Ji nugrimzdo į gilų miegą, kurį anksti ryte pertraukė baisūs 
košmarai. 

Ją pažadino tarnaitė ir ragino paskubėti: 

— Garbusis vyskupas nori jus pamatyti dar prieš ankstyvąsias mi- 
šias. 

Širdį lyg sutraukė mėšlungis. Padedama ji apsirengė vieną iš Kris- 
tiano dovanotų suknelių, tada paslėpė plaukus. 

Prieš rūmus jos jau laukė tarnas ir palydėjo pas vyskupą. 

Eidama pamatė Luką - šis padrąsindamas nusišypsojo. Bet ji 
buvo prastai nusiteikusi. 

Kristianas ir Ekehartas laukė jos. Nedrįsdama pažvelgti nė į vieną 
iš jų, Marta perėjo salę ir atsiklaupė. 

Vyskupas Martinas atidžiai ją apžiūrėjo. Jo žvilgsnis slinko tarsi 
įkyrus vabzdys. Vyskupas sudėjo abiejų rankų pirštų galiukus ir nu- 
leido galvą. 

— Mano diakonas pranešė, kad prieš keletą dienų buvai pas jį ir 
prašei patarimo, mano dukra. Jis patvirtino, kad sutikai tekėti ne 
noro vedina, o paklusdama savo šeimininkui. 

Salėje visi tylėjo, susijaudinę laukė, ką dvasininkas pasakys to- 
liau. | 

— Reikalas toks vienareikšmis, kad nebereikia jokios aukštesnės 
instancijos įsikišimo. Kadangi antra santuoka nebuvo įvykdyta, 


skelbiu ją negaliojančia. 

Marta nedrįso kvėpuoti, šalia stovintys vyrai stengėsi tvardytis, 
kad ir kaip sunkiai jiems tai sekėsi. 

— Ekehartai, jūs turite teisę pareikalauti grąžinti visas dovanas, 
kurias skyrėte nuotakai. Jūs galite laisvai vesti kitą moterį. Kristia- 
nai, galite šią moterį laikyti savo žmona, tai visiška ir neginčijama 
jūsų teisė. 

Vyskupas pamojo ranka parodydamas, kad audiencija baigta. 
Jam nerūpėjo tai, kad vakar sudarytos santuokos negalėjo nutraukti 
vienas pats. Daug svarbiau buvo žinoti, kad ši moteris, dėl kurios 
vis kildavo rūpesčių, vėl suvaldyta savo vyro. Kitaip ji tikriausiai iš- 
naudotų laiką ir prisimintų viską, kas įvyko jos suėmimo metu. O 
tai niekada neturi pasiekti dienos šviesos. Grįžus Kristianui atsirado 
Proga pašalinti ją iš kelio. Riteris bus pakankamai protingas ir pri- 


vers savo žmoną tylėti. 


Netarę nė žodžio, vyrai nusilenkė. 

Kristianas palaukė, kol Marta atsistojo, tada ištiesė jai ranką, kad 
išlydėtų laukan. 

Netekusi žado Marta leidosi vedama savo vyro. Jis taip pat nieko 
nekalbėjo. Jie kartu nuėjo į rytines mišias. 

Tarp jų stojusi tyla ėmė varginti. Bet jie nuolat buvo apsupti žmo- 
nių ir prie smalsių žiūrovų negalėjo pasikalbėti apie tai, kas buvo 
būtina. Po mišių žmonės ėmė spraustis laukan. Kristianas patraukė 
Martą į šoną ir įstūmė į prieskonių darželį, kurį už rūmų pasodino 
virėjas. 

Ten atsuko ją į save. 

— Kas atsitiko? Ką jie tau padarė? 

— Nieko, - jos žvilgsnis vis dar buvo nuleistas, bet ji neištvėrusi 
rankomis užsidengė veidą. - Aš droviuosi. Bijau, kad niekada man 
neatleisi. Kad nebenorėsi nieko žinoti apie mane. Arba net imsi 
mane niekinti ar nekęsti. 

Kristianas sumišo, patylėjo akimirką. Tada patraukė rankas jai 
nuo veido, priglaudė prie savęs ir ramindamas paglostė nugarą. 


— Tu nieko neturi bijoti, prisiekiu. Bijojau dėl tavęs, labai bijojau. 

Ji netikėdama žvelgė į jį, bet atrodė, lyg vis dar būtų veriama kan- 
čios. 

— Lukas man atvėrė akis, - pripažino jis šypsodamasis. - Ir gana 
vykusiai. 

Jis stipriai apkabino žmoną ir pabučiavo smilkinį: 

— Neteko pažinti moters, kuri būtų drąsesnė už tave. 

Ji gūžtelėjo pečiais: 

— O ką daugiau galėjau padaryti? Otas nedavė man kito pasirin- 
kimo. 

— O tu su juo derėjaisi kaip turguje. 

Kristianas nebegalėjo nuslėpti šypsenos: 

— Būčiau norėjęs tai pamatyti. 

Vesdamasis žmoną į salę, vyras tarė: 

- Eime papusryčiauti. Esu alkanas kaip vilkas. Šiandien svarbi 


diena! 


Kristianui tapo aišku: ateityje privalės neišleisti iš akių ir Eke- 
harto. O jis turės pamiršti visą pavydą, kad Martai nebekiltų jokių 
abejonių ir ji vėl imtų juo pasitikėti. 

Pusryčiai jau buvo prasidėję, bet prieš sėsdami prie stalo jie 
džiaugsmingai sutiko netikėtus svečius: iš Trifelio grįžo Raimundas 
ir Arnulfas, nugabenę ten nepaliestą imperatoriaus sidabrą. 

Kristianas palengvėjusia širdimi apkabino savo draugą ir pasi- 
sveikino su senuoju mokytoju. Tada susėdo šalia ir tyla pagerbė žu- 
vusius draugus. 

— Tegul Viešpats pasigaili jų sielų. Jie buvo geri vyrai, - ištarė Ar- 
nulfas tai, apie ką mąstė visi, sėdintys prie stalo. Bendražygiai persi- 
žegnojo, Marta sukalbėjo maldą už žuvusiuosius. 

Atrodė, kad įtampa atslūgo. Jie valgė ir pasakojo, kas nutiko per 
paskutines savaites. Kad ir kaip baisiai skambėjo kai kas, ką išgirdo 
Marta, po truputį ėmė grįžti artumas Kristianui. 

— Turėčiau apžiūrėti tavo sužeidimus, - tarė ji. - Ir Luko žaizdą. 

Ji nustebusi apsižvalgė. 


— Kurgi jis? 


468 SABINE EBERT 


"Taip pat ir Kristianas tik dabar pastebėjo, kad trūksta jaunojo jo 
draugo. 

— Galbūt jis duoda Konradui dar keletą nurodymų apie riterišką 
elgesį, - spėjo jis. 

— Tada vargšas vaikinas nuėjo pas reikalingą žmogų, - pajuokavo 
Raimundas. 

Kristianas pažvelgė į priekį: prie aukštojo stalo šalia Oto sėdė- 
jo Jadvyga, kunigas, Ditrichas ir jo broliai: Heinrichas fon Vetinas, 
Fridrichas fon Brena ir Dedas ton Groicšas. 

Tą pačią akimirką Otas atsistojo ir ištiesė ranką Jadvygai. Taigi 
dabar ir jie galėjo išeiti iš salės. 

— Eime, surasime tuodu, - tarė Kristianas. Grįžęs jis dar nebuvo 
susitikęs su Konradu, nes vaikinas naktį prieš įšventinimą praleido 


melsdamasis. 


Jie ėjo per salę, kurioje dėl būsimos šventės spaudėsi daugiau 
žmonių nei įprasta, daugelis jų buvo išsipustę. 

Raimundas pirmasis rado Konradą. Jis stovėjo aprengtas šventi- 
niais drabužiais, išbalęs ir įsitempęs. 

Pamačius Kristianą, Konrado veidas nušvito. 

— Esu toks laimingas, matydamas jus gyvą, — tarė jis. O tada krei- 
pėsi į Martą: 

— Ir Jus ne kaip Ekeharto žmoną. 

Kristianas pasistengė nusukti kalbą: 

- Šiandien tavo diena. Tegul Viešpats saugo tave vykdant rite- 
rio ir būsimo tėvo paveldėtojo pareigas. Esu tikras, kad suteiksi jam 
garbę. 

— Norėčiau, kad manimi pasitikėtumėte, - liūdnai atsakė Konra- 
das. - Negaliu sulaukti, kada būsiu priimtas į riterių gretas. Bet kai 
matau čia tiek patikimų ir patyrusių vyrų, galvoju, kad būtų buvę 
gerai dar vienerius ar dvejus metus pabūti jūsų mokiniu. Per pasku- 
tines pas tėvą praleistas savaites mane vėl apėmė jausmas, kad nieka- 
da nebūsiu to vertas. 


Kristianas ramindamas uždėjo ranką jam ant peties: 

— Buvai geras mokinys. O jei manai, kad tau kada nors gali pri- 
reikti keleto pamokų, bet kada mielai padėsiu. 

— Kur tavo motina? Ar šią svarbią dieną ji neatvyko? — norėjo 
sužinoti Marta. Markizo Ditricho žmonos Dobronegros ji dar nie- 
kada nebuvo mačiusi šalia jo. 

— Ne, ji liko savo žemėse, - atsakė Konradas. - Nuo mano tėvo ji 
visada laikosi atokiau. Pagaliau, aš ją mažai pažįstu. Nebemačiau jos 
nuo to laiko, kai buvau išsiųstas pas dėdę. Ir prieš tai retai matyda- 
vau, jei gerai atsimenu. 

Martos akyse pamatęs užuojautą, jis skubiai pasakė: 


— Teta man visada buvo tarsi mama. 


Pas juos atėjo prašmatniai apsirengęs namų valdytojas. Jis turė- 
jo išvesti Konradą. Tuo pat metu suskambėjęs ragas skelbė šventės 
pradžią. 

Įšventinimo į riterius proga pilies kieme buvo įrengta medinė 
pakyla: čia vietas užėmė garbingiausi svečiai. Ditrichas, Jadvyga ir 
Kristianas, kuris privalėjo ten būti kaip Konrado mokytojas, stebė- 
jo, kaip Otas savo sūnėnui iškilmingai perduoda brangakmeniais 
nusagstytą kardą, ietį, pentinus ir šarvus. 

Žmonės džiūgavo, matydami pasipuošusį jauną liekną vyrą. Otui 
paraginus jaunąjį riterį vykdyti savo pareigas ir išlikti dorą, į priekį 
žengė kunigas ir palaimino blizgančius ginklus. 

Ceremonijai pasibaigus, prie sūnaus pirmasis žengė markizas Di- 
trichas ir jį apkabino. 

— Labai didžiuojuosi tavimi, — tarė jis ir Konrado akys sublizgo. 
Kristianas širdingai pasveikino buvusį mokinį. 

— Esu tau skolingas, - į Kristianą kreipėsi Konrado tėvas. Tai, ko 
jis išmoko iš jūsų, yra įspūdinga. 

— Jūs niekada neliksite man skolingas, - atsakė Kristianas. - Tai 


aš esu įsipareigojęs jums ir Vetinų šeimai. 


Jaunajam riteriui buvo patiekta daug maisto. Juk nuo vakar die- 


nos jis badavo. Tarnai garbingiems svečiams pilstė vyną, šie kėlė tau- 

res į Konrado sveikatą. Tik po to šventės dalyviai galėjo keliauti į 
turnyrą. 

Kristianas taip pat išgėrė gurkšnį už savo globotinį. 

Link jaunojo riterio spraudėsi vis daugiau norinčių pasveikinti 
žmonių. 

Jiems išsisklaidžius, Kristianas pamatė tą, kurio nesitikėjo išvys- 
ti, - Jokūbą, buvusį savo ginklanešį. 

Jokūbas mandagiai nusilenkė Kristianui ir Martai, tada nuėjo 
prie buvusio kolegos ir jį apkabino. 

— Per kitas Sekmines ir aš būsiu įšventintas į riterius, - išdidžiai 
pranešė jis. - Bet jei Dievas panorės, dar prieš tai mano žmona pa- 
gimdys sveiką paveldėtoją. 

— Na, bent tuo pralenkei mane, - juokdamasis atsakė Konradas 
ir paplekšnojo draugui per petį 

Tuo metu prie jų prisijungė Lukas. Jis metė į jaunesnįjį brolį nie- 
kinamą žvilgsnį ir tai neliko nepastebėta. 

— Ar tiesa, kad beveik visi žmonės, dalyvavę gabenant sidabrą, 
buvo nužudyti? — paklausė jis vyresnėlio. - Tai privertė suabejoti 
tavo kaip kovotojo gabumais. Jūs buvote nepakankamai geri, kad atsi- 
laikytumėte prieš keletą apdriskusių vagišių. 

Lukas įsiuto ir čiupo broliui už atlapų. 

— Tai buvo garbingi vyrai, žmonės, su kuriais sėdėjai prie vieno 
stalo ir kurie dalijosi su tavimi maistu. Vyrai, kurių nei mažųjų pirš- 
telių tu nesi vertas. 

Jis nubloškė brolį ant žemės, nusipurtė sau nuo rankų nematomą 
purvą ir nuėjo. 

— Neturėjai taip kalbėti, - tyliai pabarė Jokūbą Konradas. Jis at- 
kišo savo vienmečiui ranką, kad padėtų atsikelti. - Visus juos pa- 
žinojai. Ir tai nebuvo garbinga kova. Jie buvo nuvilioti į pasalą ir 
nebeturėjo jokių šansų nugalėti. 

Jokūbas nusišluostė nuo apsiausto dulkes. Bet buvo labiau įsiutęs 
ant brolio nei sumišęs. 

— Pamiršai, kaip jis visada mus varinėjo? Kaip dažnai mane žemi- 


no ir sakė, kad niekada netapsiu geru riteriu? — iškošė jis. 

— Tai nepateisina tavo žodžių, - griežtai pastebėjo Konradas. — 
Pavydas ir neapykanta nėra patys geriausi patarėjai. 

— Elgiesi taip, tarsi viskas būtų labai lengva, - ir toliau prieštaravo 
Jokūbas. - Kaip Kristianas! Kur jį nuvedė kalbos apie garbę ir besąly- 
gišką savo pareigų vykdymą? Į kalėjimą, nedaug trūko iki mirties! 

— Deja, tai gana paprasta, - įnirtingai prieštaravo Konradas. — 
Arba laikaisi riterio garbės kodekso, arba ne. O jei nuspręsi vienaip 
ar kitaip tik todėl, kad taip patogiau, be abejo, stosi į tą pačią pusę, 
kurioje yra Randolfas. 

Jokūbas nepatikliai pažvelgė į jį. Tada droviai paklausė: 

— Ar galiu turnyre būti tavo ginklanešiu? Iš tiesų dėl to ir atvy- 
kau. 

Konradas išsišiepė. 

— Visą likusį gyvenimą mėgausiuosi šiais prisiminimais. Sek pas- 


kui mane, ginklanešy! 


Kristianas ir Marta stebėjo šią sceną. Kad ir kaip siuto dėl buvu- 
sio ginklanešio žodžių, jie didžiavosi Konrado pozicija. 

Lukas tuo tarpu vėl juos pasivijo. 

— Šunsnukis! — iškošė jis pro dantis. - Mačiau jį dar prieš cere- 
moniją, ir jis neturėjo daugiau ką veikti, tik gyrėsi, koks esąs puikus 
vyras, sutuoktinis ir žemių paveldėtojas. 

Kristianas norėjo paguosti draugą, bet pamačius Martą žodžiai 
užstrigo gerklėje: mirtinai išbalusi ji spoksojo į tuštumą. 

— Kas atsitiko? 

Marta nusiminusi ieškojo žodžių. 

— Konradas negali dalyvauti turnyre! Privalai pasikalbėti su mar- 
kizu Ditrichu. 

— Tai nesuvokiama! Jei jis nedalyvaus, apsijuoks prieš visus riterius. 

— Bet aš vėl tai mačiau... Kaip jis kraujuodamas guli turnyro pie- 
voje... — išblyškusi sušnibždėjo Marta. 

Jie abu žinojo: ji buvo paskutinė, galėjusi kalbėti apie nuojautas. 
Be to, nebuvo tvirto pagrindo, dėl kurio Konradas galėtų nedaly- 


vauti turnyre. 

Kristianas nebedelsė. Jis paėmė Martai už rankos ir parodė Lu- 
kui, kad sektų iš paskos. 


— Privalome pasistengti pasikalbėti su Ditrichu vieni. 


Saulei pasiekus zenitą, šaukliai paskelbė artėjančią turnyro pra- 
džią. Iš toli atvykę riteriai ir kilmingi žiūrovai patraukė link turnyro 
pievelės. 

Šį kartą tarp jų nebuvo nė vieno dvasiškio. Dar prieš kelias de- 
šimtis metų Bažnyčia griežtai uždraudė rengti šiuos turnyrus. Da- 
lyvavimas juose buvo prilyginamas savižudybei — pačiai baisiausiai 
nuodėmei, be to, tai skatino mirtinas nuodėmes: gašlumą, tuštybę, 
godumą, neapykantą ir pavydą. Žlugdavo nemažai riterių ir jų šei- 
mų, nes nugalėtojui atitekdavo ginklai, žirgas ir šarvai. 

„Bet draudimas nebuvo įdomus nė vienam iš susirinkusiųjų. Pa- 
gunda įrodyti savo, kaip kovotojo, gabumus stebint nesuskaičiuo- 
jamai daugybei žiūrovų, pasipuikuoti prieš gražias damas buvo per 
didelė. Jau nekalbant apie skiriamus apdovanojimus. Ir kartu per 
didelė, neištrinama gėda likti bailio vietoje. 

Pirmiausia turėjo įvykti masinė dviejų priešiškų pusių kova ant 
žirgų, kurioje turėjo dalyvauti ir į riterius įšventintas rytinių žemių 
markizo sūnus. 

Konradui įjojus į kovos lauką pasigirdo susižavėjimo šūksniai. Jis 
buvo pasipuošęs blizgančiais šarvais ir nauju spalvingu apsiaustu. 

Netrukus buvo išsiaiškinta, kurie iš keturiasdešimties dalyvių ko- 
vos vienoje, kurie kitoje pusėje. 

Markizo įsakymu Kristianas, taip pat kaip ir Lukas, Randoltfas 
ir Ekehartas, negalėjo dalyvauti, nes buvo nuogąstaujama, kad jie 
išdrįstų pasinaudoti galimybe ir čia pat išspręsti seną nesantaiką. 
Kristianui nebuvo leista net joti šalia savo globotinio. Martos įspėji- 
mas giliai įstrigo jam į širdį, bet markizas Otas buvo nesukalbamas. 

Žiūrovai ėmė džiūgauti, kai turnyro vedėjas davė ženklą ir abi 
grupės atkištomis ietimis pasileido viena prieš kitą. 

Saulėje blizgėjo šarvai ir šalmai, dundėjo kanopos, žmonės šaukė 
iš susijaudinimo. Bet priešininkams priartėjus, didžiąją dalį įvykių 
uždengė dulkės. 

Kristianas, Marta ir Lukas stovėjo netoli tvoros, ribojančios ko- 
vos lauką, kad galėtų iš arti matyti, kaip sekasi Konradui. Kristianas 
nepaleido iš rankos kardo. Jis buvo pasirengęs esant reikalui, jei tik 
vaikinui iškiltų pavojus, peršokti tvorą ir įsikišti. Nors toks elgesys ir 
užtrauktų jam bei naujajam riteriui gėdą ir pajuoką. Vis dėlto žino- 
jimas, kad šalia Konrado joja Raimundas, ramino jį. 

Po visko, ką teko išgyventi per paskutines savaites, jie neatmetė 
galimybės, kad kas nors gali įsiterpti į kovą arba mėginti nužudyti 
markizo Ditricho sūnų kokiu kitu būdu. 

Abi grupės triukšmingai puolė viena prie kitos, skilo ietys, žven- 
gė arkliai, ant žemės krito kūnai. 

Balnuose sėdėję riteriai nujojo toliau, kad užimtų puolimo po- 
zicijas iš naujo, todėl prasisklaidė dulkių debesis ir žiūrovai galėjo 
pamatyti, kas nutiko. Viena pusė neteko trijų kovotojų, jie gulėjo 
parkritę ant žemės, kita penkių. Bet Konradas vis dar laikėsi balne. 
Turbūt jis sulaužė ietį, nes Jokūbas jau bėgo atnešti naujos. 

Žiūrovai džiūgavo. Šeši iš pralaimėjusiųjų sužeisti iššlubčiojo iš 
kovos lauko, kiti du, sužeisti sunkiau, buvo nugabenti į palapinę. 
Ten jau laukė chirurgas, kurio meistriškumas padėjo ir Lukui - iš- 
traukė riteriui iš rankos strėlės antgalį. 

Likę kovotojai vėl sustojo į dvi eiles ir po ženklo puolė vieni prie 
kitų. 

Eilės vis retėjo. Kristiano palengvėjimui, Konradas puikiai kon- 
troliavo savo žirgą ir nepaleido iš akių priešininko. 

Po keturių puolimų buvo nugalėti visi vienos pusės raiteliai, kito- 
je dar liko keturi, tarp jų - Konradas ir Raimundas. 

Marta lengviau atsikvėpė išgirdusi, kad kova baigta ir laimėjo ko- 
manda, kuriai priklausė Konradas. 

Žiūrovai ėmė šūkčioti, kai keturi nugalėtojai nuleistomis ietimis 
atsistojo priešais tribūną, kurioje sėdėjo garbingiausi svečiai. Jadvy- 
ga nugalėtojams padalijo brangius prizus. 

Vėl nuskambėjo šūksniai ir ketvertas su ką tik paskelbtu riteriu 


priešakyje išjojo iš turnyro aikštės. 

"Tuo metu, kai padėjėjai skubiai rinko iečių liekanas, šauklys prane- 


šė, kad netrukus kovotojai pasirodys dvikovoje ant žirgo su ietimis. 


Konradas, atsiimdamas iš Jadvygos prizą, nenuleido akių nuo 
tėvo. Prieš kovą jis atrodė toks susirūpinęs, kad Konradas pats sua- 
bejojo savimi. Nejaugi tėvas visiškai juo netikėjo? 

Bet pažvelgė į spinduliuojantį tėvo veidą, pamatė pasididžiavi- 
mo kupiną dėdės veido išraišką ir tapo be galo laimingas, puikiai 
išlaikęs pirmąjį savo išbandymą. Šią akimirką jis jautėsi taip, lyg ga- 
lėtų nuversti kalnus. 

Tada žvilgsniu ėmė ieškoti Kristiano. Ir apsidžiaugė, sulaukęs 
pripažįstančio mokytojo žvilgsnio. „Tai geriausia diena mano gyve- 
nime!“ - pagalvojo jis. 

Konradas laimingas nujojo į vieną iš palapinių, kuriose kovoto- 
jams buvo nuimami šarvai, perrengiama kitais drabužiais ir nuplau- 
namos dulkės. 

Ten jo jau laukė Jokūbas, pasiruošęs nuimti šarvus ir šalmą. 

— "Tu buvai neįtikėtinas! Tarsi pats šventasis Jurgis! 

- Otu begėdiškai perdedi, - juokdamasis atsakė Konradas. — 
Ber aš jaučiausi kaip tikroje kovoje. Ir džiaugiuosi likęs balne. 

— Tai joks menas, kai visi stengėsi jus atakuoti atsargiai, taip, kad 
nuo galvos nenukristų nė plaukelis, - už jų nugarų pasigirdo šaltas 
balsas. 

Abu apsisuko ir įsispoksojo į figūrą, nepastebimai įslinkusią į pa- 
lapinę. 

— Jūs meluojate! — užsipuolė Konradas įsibrovėlį. - Tai būtų ne- 
garbinga. 

— Jūsų tėvas ir dėdė labiau bijojo galimos gėdos, jei pasirodysite 
niekam tikęs ir iškrisite jau pirmame pasirodyme su ietimis, - pa- 
prieštaravo vyras. 

— Taip, man gal ir trūksta patirties, bet turėjau labai gerą moky- 
toją, - kiek galėdamas ramiau atsakė Konradas. 

— Manote? Jis man žinomas tik kaip pagyrūnas. Iki šiol buvo 


nužudyti beveik visi jo mokiniai, o jis pats neįprastai daug laiko 

praleidžia kalėjimuose, nes kiekvienoje rimtoje kovoje leidžiasi su- 
čiumpamas. 

- Jūs įžeidinėjate gerbiamą, narsų vyrą! Nė vienas jūsų pasakytas 
žodis nėra tiesa! - užsiplieskė Konradas. 

— Tikrai? Tada įrodyk, - šaltakraujiškai pasiūlė riteris. - Įrodyki- 
te, kaip puikiai jis išmokė jus kovoti kardu ir ietimi. Ir šįkart ne to- 
kioje kovoje, kai visi įspėti saugoti jus tarsi trapų augalą, o dvikovoje, 
vyras prieš vyrą! Bet jums trūksta drąsos. 

Įsibrovėlis metė paniekos kupiną žvilgsnį ir pasisuko eiti. 

— Aš tai padarysiu, - sušuko Konradas jam pavymui ir pasiėmė 
šalmą, kad vėl jį užsidėtų. - Privalėsite atsiprašyti už šį įžeidimą ma- 
nęs ir Kristiano! 

Jokūbas nutvėrė jam už rankos. 

— Nedaryk to, jis tik nori tave išprovokuoti. Tu šiandien jau įro- 


dei, tegul viskas taip ir lieka! 


Po tokios sėkmingos kovos baigties markizas Ditrichas brovėsi 
pro žmones, kad rastų sūnų ir galėtų jį pasveikinti. 

Šįkart baisi nuojauta nepasitvirtino, su palengvėjimu galvojo jis. 
Martos ir Kristiano įspėjimas labai sukrėtė. Bet nebuvo jokios rim- 
tos priežasties, kuri neleistų Konradui dalyvauti varžybose. Todėl 
pasimeldęs jis sunkia širdimi išlydėjo sūnų į turnyrą ir pasikliovė jo 
sugebėjimais. 

Dabar norėjo tik viena: apkabinti savo sūnų ir pasakyti, kaip juo 
didžiuojasi. 

"Bet palapinėje jo nerado. Ten stovėjo tik vaikinas, kuris dalį savo 
paauglystės kartu su Konradu praleido pas Kristianą. Jokūbas, atsi- 
minė Landsbergietis. 

— Kur mano sūnus? - nekantriai paklausė jis. 

Ginklanešys dar labiau išbalo ir krito ant kelių: 

— Atleiskite man, pone... Nesugebėjau jo sulaikyti... 

— Sulaikyti? Nuo ko? Ar gali suprantamai atsakyti į klausimą?! 

Jokūbo veidas dar šiek tiek paraudo: 


- Jis nori paskelbti, kad dalyvaus... Kovoje su ietimis... 

Markizas Ditrichas akimirkai sustingo, tada puolė laukan iš pala- 
pinės. Ten sutiko Martą, Kristianą ir Luką. 

— Eime, greičiau, turime sulaikyti mano sūnų, - sušuko jiems 
Ditrichas. - Jis nori dalyvauti dvikovoje! Turime pasikalbėti su tur- 
nyro vedėju, kol jis nespėjo padaryti kvailystės ir pranešti pirmas! 

Marta nebegalėjo užgniaužti baimės riksmo, abu riteriai tuoj pat 
apsisuko ir ėmė skirti kelią markizui. 

Bet jie pavėlavo. Nespėjus nueiti prie aikštės tvoros, pasigirdo 
vedėjo balsas. 

— Dvikovai ietimis pasisiūlė kilmingasis Konradas, rytinių žemių 
markizo sūnus, šiandien įšventintas į riterius. 

Žiūrovams džiūgaujant Ditrichas ir jo palydovai ėmė spraustis 
tribūnos link. Nusiminęs Ditrichas bandė perkalbėti savo brolį. 

— Privalai to išvengti! Šiandien jis jau įrodė, ko yra vertas, to tu- 
rėtų pakakti! 

"Tuo tarpu buvo pakviestas Konrado priešininkas, nežinomas ri- 
teris, atvykęs į turnyrą iš Švabijos. 

Ditrichas ir Kristianas, abu patyrę kovoje, iš karto pamatė, kad 
šis vyras labai pavojingas priešininkas. Jis buvo gana stambaus kūno 
ir pakankamai stiprus, kad išverstų raitelį iš balno. Žirgas atrodė pa- 
klūstąs kiekvienam šlaunų spustelėjimui. 

Nerimaudami jie žvilgčiojo vieni į kitus. Bet dabar nebebuvo ke- 
lio atgal. Jei Konradas atsisakytų kovoti, būtų apšauktas bailiu. 

— Kilmingasis Konradas pranešė skiriąs šią kovą madam Martai, 
riterio, kuris jį išugdė, žmonai. Kilmingasis Kilianas - poniai Jadvy- 
gai, gražiajai mūsų kunigaikščio žmonai, - pareiškė pranešėjas. 

Jadvyga ir Marta, pirmoji labai susirūpinusi, antroji mirtinai išsi- 
gandusi dėl Konrado, privalėjo atlikti savo pareigą. Jos pakilo iš savo 
vietų ir palaukė, kol abu priešininkai prijos prie tribūnos ir nuleis 
prieš jas ietis. 

— Tegul Viešpats tave saugo, - sušnabždėjo Marta. Konradas tie- 
siog spindėjo, o ji pasistengė išspausti šypseną, kad jaunasis riteris 


neimtų jaudintis. 

Abu raiteliai apsuko savo žirgus ir nujojo užimti pirminių pozi- 
cijų. Nuleidus vimpelą, atstatę ietis jie ėmė joti vienas prieš kitą. 

Marta iš Kristiano žinojo, kad buvo dvi galimybės išmušti prieši- 
ninką iš balno: taikytis arba į galvą ar kaklą, nors jojant tokiu grei- 
čiu tai buvo labai sunku, arba į silpnąją skydo vietą, kurioje buvo 
pritvirtinta rankena. Tada priešininkas nukrisdavo arba sulūždavo 
ietis. Abiem atvejais būdavo skelbiama pergalė. 

Visi sulaikė kvapą, o Jadvyga ir Ditrichas tik didžiulėmis pastan- 
gomis liko sėdėti savo vietose. 

Pirmojo puolimo metu nebuvo kliudytas nė vienas iš kovotojų. 
Jiems prasikeitus, žiūrovai ėmė aikčioti ir šūkauti. 

Konradas ir švabas apsisuko, kad pasirengtų naujam antpuoliui. 

Jie vėl išjojo, šįkart abu pataikė vienas į kitą. Konrado ietis sutru- 
pėjo į priešininko skydą, bet šio antgalis iš visų jėgų įsirėžė į jo petį. 
Netekęs pusiausvyros Konradas nukrito, dešinė koja įstrigo balno 
kilpoje ir šuoliuojantis žirgas jį dar tolokai tempėsi paskui save. 

Pasigirdo garsūs riksmai. Kristianas nedelsė nė akimirkos: nušo- 
ko nuo tribūnos, išbėgo priešais žirgą ir jėga privertė jį sustoti. 

Tada išlaisvino globotinio koją ir atsargiai paguldė ant dulkėtos 
žemės. 

Konradui pro lupų kamputį lašėjo kraujas. 

Atskubėjo padėjėjai, kad nuneštų jį pas felčerį, bet Marta prasi- 
brovė pirma. 

— Leiskite man pasižiūrėti, ar jį iš viso galima judinti! 

Pažvelgęs į ją, Kristianas patraukė padėjėjus šalin. Marta atsiklau- 
pė prie Konrado ir paėmė jo ranką. 

— Gali kalbėti? 

— Skauda... - suaimanavo Konradas, ir jam iš burnos pasipylė ro- 
žiniai purslai. 

Stengdamasi neparodyti savo nerimo Marta atsistojo. 

— Nuneškite jį pas chirurgą! Bet atsargiai! Paguldykite jį ant kie- 
to pagrindo, geriausia ant plačios lentos! 

Tuo tarpu pasirodė markizas Ditrichas ir metė į Martą klausiamą 


žvilgsnį. 

Pasisukusi taip, kad Konradas nemacytų, ji tyliai tarė: 

— Atrodo, kad perdurtas plautis. Galbūt šonkaulio, galbūt ie- 
ties. 

Ji delsė. 

— Dar nežinau, ar sužeidimas labai sunkus... Bet... Turėtumėte 
pakviesti kunigą. 

Ditrichas bejėgiškai įsispoksojo. Tada atsisuko į Kristianą. 

— Pakalbėkite su mano broliu... Jis privalo atvesti šventiką. Ne- 
noriu šią akimirką palikti savo sūnaus vieno. 

Kristianas linktelėjo ir netardamas nė žodžio nulėkė prie tribū- 
nos. Otas ir Jadvyga buvo pašokę iš savo vietų ir pasibaisėję klausėsi, 
kas atsitiko. 

Visi jie žinojo, kad joks dvasiškis nenorės išklausyti paskutinės 
Konrado išpažinties ir atlikti paskutinio patepimo. Turnyro daly- 
viai buvo atskirti nuo Bažnyčios. Tuo atveju, jei žūtų turnyro metu, 
niekas neleistų jų palaidoti krikščioniškai. Tai reiškė amžiną pra- 
keiksmą. 

Otas ir Jadvyga iš žvilgsnių suprato vienas kitą. Tada Kristianas 
palydėjo Jadvygą prie Ditricho ir Konrado, o Otas kartu su savo vy- 
rais nuėjo ieškoti kunigo, kuris ryte palaimino ginklus. Kitu atveju 
jis būtų tiesiog pakvietęs dvasiškį pas save, bet šįkart, norėdamas su- 
laukti Dievo tarno malonės savo sūnėnui, privalėjo jį surasti pats, 
pėsčiomis. 

Kiekvieną akimirką Marta vis labiau nerimavo dėl Konrado gy- 
vybės. Taip pat ir chirurgas pasakė niekuo negalintis padėti jauna- 
jam markizui. 

— Arba jis pasveiks, arba mirs, - liūdnai paaiškino jis. 

Ditrichas atsiklaupė prie sūnaus guolio, paėmė jo ranką ir tyliai 
kalbėjo. 

Marta ir Kristianas atsitraukė keletą žingsnių atgal, kad suteiktų 
jiems šiek tiek privatumo, ir tylomis žvelgdami į įėjimą laukė: pasi- 
rodys kunigas ar ne. 

Jadvyga apsiašarojusi stovėjo šalia jų. Ji mėgo Konradą ne tik to- 


dėl, kad jis buvo toks panašus į savo tėvą jaunystėje. Ji dažnai svajo- 

jo, kad vyresnėlis Albrechtas būtų bent šiek tiek panašus į pusbrolį 
Konradą. 

Pagaliau prasivėrė palapinės uždanga ir kartu su Otu ir jo bro- 
liais įėjo dvasiškis. 

Nieko neklausinėdamas jis atsistojo prie sužeistojo. 

— Tu, mano sūnau, žinai, kad nusižengei Bažnyčios įstatymams ir 
negali reikalauti jokio palaiminimo? - griežtai paklausė jis. 

Konradas norėjo kažką pasakyti, bet tik sugargė. 

— Prašau Jūsų, tėve, padarykite nuolaidą mano sūnui! - maldavo 
Ditrichas, sunkiai begalėdamas susitvardyti. - Jis meldėsi visą naktį, 
badavo, priėjo išpažinties ir gavo nuodėmių atleidimą. Suteikite jam 
paskutinę malonę ir jei Dievas pasišauks, leiskite palaidoti krikščio- 
niškai! Prisiekiu, jei liks gyvas, nei jis, nei aš nebedalyvausime jokia- 
me turnyre! 

— Juk jis dar toks jaunas. Per jaunas, kad būtų padaręs sunkių 
nuodėmių, - įsiterpė Jadvyga. 

Kunigas neryžtingai apsižvalgė. Pagaliau tarė: 

— Gerai. Palikite mus vienus. 

Kiti išėjo iš palapinės giliai sukrėsti ir negalėdami žodžiais nusa- 
kyti savo nusiminimo ir siaubo. 

Atrodė, kad praėjo ištisa amžinybė, kol iš palapinės išlindo ku- 
nigas. 

— Jis išlaisvintas iš visų nuodėmių. Dabar turėtumėte suteikti jam 
pagalbą. 

Ditrichas, Otas ir Jadvyga priėjo prie mirštančiojo guolio, šiek 
tiek atokiau stovėjo Kristianas, Lukas, Marta ir meldėsi. 

Martai nespėjus ištarti trečios „Sveika Marija“, Konradas iškvėpė 


paskutinį kartą. 


iijus 


— Tai mano kaltė. Dievas baudžia mane už mano nuodėmes, - 
trūkčiojančiu balsu dejavo markizas Ditrichas. Jis klūpojo šalia sū- 
naus lavono, dešine ranka užsidengęs akis, kad niekas nepamatytų 
jo ašarų. 

Turnyras buvo nutrauktas, mirusysis nupraustas, perrengtas ir 
pašarvotas. 

Otas ir jo broliai bejėgiai stovėjo šalia nusiminusio Ditricho. 
Sūnėno mirtis palietė juos visus. Tėvas buvo tiek daug suplanavęs 
Konradui! Ir štai rytinių žemių markizas liko be teisėto paveldėtojo 
ir įpėdinio. Jei mirs, jo linija išnyks. 

Jadvyga būtų mielai puolusi prie mylimojo, apkabinusi, kad pa- 
guostų, ir verkusi kartu. Bet paskutiniai jo žodžiai išgąsdino. 

Didžiausia Ditricho nuodėmė buvo santykiai su ja. Ar ji taip 
pat buvo kalta dėl Konrado mirties? O gal net pati kalčiausia? Ar 
Konradas dar būtų gyvas, jei jie nebūtų pasidavę savo slaptiems jaus- 
mams ir troškimams? Jis buvo jai kaip sūnus. Bet galbūt Ditrichas 
dėl visko apkaltins ją ir atstums nuo savęs. 

Marta, Kristianas įr jo draugai stovėjo už keleto žingsnių, atokiau 
nuo Konrado tėvo ir jo giminaičių. Bet jie taip pat buvo sukrėsti ir 
draskomi sielvarto. 

Į kambarį įėjo vyskupo diakonas ir kostelėjo, kad visi pastebėtų 
jo buvimą. 


— Kas yra? - užsipuolė jį Otas. 

Diakonas nutaisė reikšmingą veido išraišką. 

- Vyskupas pareiškė, kad nesuteikia leidimo krikščioniškai pa- 
laidoti mirusįjį. Lygiai taip pat jis negali būti pašarvotas Dievo na- 
muose. 

Jadvyga suriko, Ditrichas staiga atsisuko. Jo veidas tapo bespal- 
vis. 

Oto kaktoje ėmė išdavikiškai pulsuoti kraujagyslė, pranešanti 
apie artėjantį protrūkį. 

- Jūs drįstate ateiti čia ir pasakyti tai man į veidą?! - užriaumojo 
jis. - Šitas vyskupo pasiuntinys tiki, kad gali įsakinėti, kad mano sū- 
nėnas, kilmingo kraujo riteris, bus užkastas kaip koks vagis ar vaik- 
žudė? Kad ant jo galvos kris amžinasis prakeiksmas?! 

Jis nustūmė diakoną į šalį ir puolė pro duris. 


— Eime kartu, - sušuko savo broliams ir Jadvygai. 


Jiems išėjus, prie neštuvų priėjo Kristianas ir atsiklaupė prie mi- 
rusiojo, greta jo tėvo. 

— Kodėl tu tai padarei? Taip lengvabūdiškai pastatei savo jauną gy- 
vybę ant kortos? - tyliai klausė jis, tarsi Konradas galėtų jam atsakyti. 

— Aš žinau, - nuo įėjimo pasigirdo nedrąsus balsas. 

Gedintys apsisuko ir nepatikliai įsispoksojo į Jokūbą, kuris tik- 
riausiai atėjo atsisveikinti su savo draugu. 

- Aš žinau, - pakartojo jis ir abejodamas žengė į priekį, nenuleis- 
damas akių nuo žuvusiojo. 

— Kodėl? - paklausė Marta. Ji norėjo, kad Jokūbas imtų kalbėti, 
nes vyresnysis brolis bet kurią akimirką galėjo išmesti jį laukan arba 
išsprukti galėjo pats jaunėlis. 

- Jį įskaudino... Jis norėjo apginti jūsų garbę, - atsakė Jokūbas. — 
Ir man nepasisekė jo sulaikyti. 

— Papasakok tai, kad palengvintum savo sąžinę, - ramiu balsu 
Kristianas paragino buvusį ginklanešį. 

Jokūbas ėmė užsikirsdamas pasakoti. Kalbėdamas laikė žvilgsnį 
nuleistą žemyn, o pritrūkęs žodžių nukreipdavo akis į išblyškusį, su- 


stingusį buvusio bendražygio veidą. 

Jam baigus, kambaryje įsivyravo mirtina tyla. 

"Tada valdydamasis, kiek tik įmanoma, Kristianas tarė: 

— Pranešk tai markizui Otui ir Konrado tėvui. Vienas. Mumis 
Otas nepatikėtų. 

Jokūbas išsigandęs ėmė žvalgytis. 

— Dabar galėsi įrodyti, kad tikrai esi toks drąsus, - su kartėliu bal- 
se tarė Lukas. - Nemanai, kad esi skolingas savo mirusiam draugui? 

Jokūbas dar kartą žvilgtelėjo į Konrado kūną, tada linktelėjo ir 


iškiūtino laukan. 


Otas ir jo broliai pareikalavo nedelsiant pasikalbėti su vyskupu. 
Niekas iš žemesniųjų dvasiškių neišdrįso jų sulaikyti. Taip Meiseno 
markizas pirmasis įsibrovė į vyskupo audiencijų salę. 

- Tai tiesa? — suriaumojo jis. - Jūs išdrįsote uždrausti krikščio- 
niškas mano sūnėno laidotuves? Nors mirties guolyje jam buvo su- 
teiktas išrišimas ir paskutinis sakramentas?! 

Vyskupas ramiai nužvelgė susijaudinusius Vetinus, kurie be pa- 
kvietimo įsibrovė į jo rūmus: du markizai ir du grafai, dar šita mote- 
ris, Jadvyga, bet jos buvo galima nepaisyti. 

Tik didžiulėmis pastangomis jis nuslėpė savo triumfą. Jie vis 
manė galintys įpiršti jam savo nuomonę. Jie bandė primesti savo pa- 
saulietinę valdžią Bažnyčiai. Kiek visa tai pareikalavo ginčų ir gra- 
sinimų... Bet šiandien buvo ta diena, kai jis galės pagaliau parodyti 
jiems jų vietą. 

Kokia likimo ironija, galvojo jis: vienas sakinys, ištartas turnyro 
pievelėje, nulėmė nelaimę. 

Pagal savo seną įprotį jis sunėrė abiejų rankų pirštus. 

- Stodamas prieš Šventosios Bažnyčios tarną, turėtumėte rodyti 
daugiau nuolankumo, - šaltai pastebėjo jis. - Nes tik tada Dievas 
jums parodys daugiau atlaidumo. 

Markizas Ditrichas žengė į priekį ir atsiklaupė. 

— Prieš save matote tėvą, netekusį vienintelio sūnaus, — trūk- 


čiojančiu balsu tarė jis. - Mano sūnus buvo dievobaimingas jaunas 

vyras, kuris be galo stengėsi vadovautis Dievo įsakymais ir taisyklė- 
mis. 

Ditrichas nutilo, žodžiai užstrigo gerklėje. Po akimirkos tylos jis 
skėstelėjo rankomis ir tęsė toliau: 

— Tikrai norite, kad ant jo galvos kristų amžinas prakeiksmas? 
Norite sielvartaujančiam tėvui užkrauti ir šią naštą? 

Jis apsižvalgė, skubiai žvilgtelėjo į Jadvygą ir brolius. 

— Klūpau prieš Jus kartu su artimiausiais mirusiojo giminaičiais 
ir maldauju: pasigailėkite mano sūnaus! 

Jadvyga taip pat atsiklaupė ir nuolankiai nuleido galvą, tada Otas 
ir jo broliai pasekė jos pavyzdžiu. 

„Amžinas prakeiksmas yra per baisus likimas vaikinui, - mąstė 
Otas. - Net jei aš pats turiu nuolankiai paklusti šiam kunigui, kad 
išgelbėčiau Konrado sielą, padarysiu tai, kad ir kaip būtų sunku" 

Bet vyskupas neatrodė susižavėjęs: 

— Dar prieš daugiau nei trylika metų dvasininkų konsiliumas 
nusprendė atskirti nuo Bažnyčios kiekvieną, kuris dalyvaus šiame 
bedieviškame turnyre. O arkivyskupas Vichmanas, kuris netgi yra 
jūsų giminaitis, tai patvirtino. Jūs tai žinojote. 

Vyskupas Martinas pakėlė balsą: 

— Jūs tikėjote galėsiantys pasipriešinti Bažnyčiai. Taigi priimki- 
te pasekmes. Jūs pats tai pasirašėte. Sūnaus mirtis yra aiškus Dievo 
ženklas visiems, kurie mano galintys ignoruoti kunigo žodžius. 

Martinas patenkintas apžvelgė visus klūpančius nusiminusius 
kunigaikščius, dauguma jų vos sulaikė ašaras. 

— Mano rankos surištos. Keliaukite pas arkivyskupą į Magdebur- 
gą ir praneškite jam apie šį įvykį. Gali būti, kad jis nuspręs jūsų nau- 
dai. Bet iki tol jūsų sūnus nebus palaidotas krikščioniškai. 

Ditrichas lėtai atsistojo. Broliai ir Jadvyga pasekė jo pavyzdžiu. 
Netardami daugiau nė žodžio, jie išėjo iš rūmų. 

Otas uždėjo ranką nusiminusiam broliui ant peties ir kartu su 
juo bei kitais nuėjo į savo apartamentus. 


Ditrichas susmuko ant suolo ir užsidengė veidą rankomis. 


484 SABINE EBERT 


— Tai mano kaltė, - vėl sudejavo jis. - Bausmė už mano nuodė- 
mes. 

Jis nebegalėjo ilgiau tvardytis ir sulaikyti ašarų. 

Jadvyga prikando lūpą ir nusivylusi verkdama nuleido akis. 

— Keliausime pas arkivyskupą Vichmaną visi kartu ir paprašysi- 
me atšaukti atskyrimą nuo Bažnyčios, - paaiškino Otas ir ieškoda- 
mas patvirtinimo nužvelgė savo brolius. Šie pritardami linktelėjo. 

- Jis mūsų pusbrolis. Buvome jo pusėje, kai jis rengė sąmokslą 
prieš Liovę. Jis neleis, kad jo sūnėnas sulauktų tokio baisaus liki- 
mo, - atrodė, kad Otas šiais žodžiais norėjo nuraminti save. 

Ditrichas pakėlė galvą ir rankove nubraukė veidą. 

— Aš nesu tikras, - ašarų slopinamu balsu tarė jis. Tada giliai įkvė- 
pė ir susikaupė tolesniems žodžiams. — Aš nesu tikras, ar mes vis dar 
galime juo pasitikėti. Kol Liovė buvo Šventojoje žemėje, Vichmanas 
saugojo jo žemes. Dabar jis įkalbinėja imperatorių susitaikyti su po- 
piežiumi Aleksandru. 

- Jis nekreipia dėmesio į tai, kad vienas jo žmonių turi dukterį, - 
sušnypštė Otas. - Bet mano sūnėnui nenori suteikti malonės? 

Atrodė, kad Ditrichas neišgirdo šių žodžių. 

— Turiu nusiųsti žinią imperatoriui, kad žygyje į Italiją prisijung- 
siu prie jo vėliau. | 

Kambaryje vėl įsivyravo tyla. Visi buvo panirę į niūrius apmąs- 
tymus. 

Tylą nutraukė nedrąsus barbenimas į duris. 

Otas nenoromis pakėlė galvą. 

— Kas yra? — suniurzgėjo jis. 

Duris nedrąsiai atvėrė pažas, bet nedrįso įeiti. 

- Ginklanešys, šiandien patarnavęs jūsų sūnėnui, norėtų pasikal- 
bėti. Jis sako, kad turi papasakoti kai ką svarbaus. 

Otas metė klausiamą žvilgsnį į brolį Ditrichą. Šis linktelėjo. 

Po Meiseno markizo ženklo į kambarį įėjo Jokūbas ir priklaupė. 

— Ką tu nori mums pranešti? - paklausė Otas. 


Jokūbas giliai įkvėpė ir nuleido akis. 

— Norėjau padėti Konradui nusiimti ginklus. Bet tada atėjo kaž- 
koks riteris ir išprovokavo jūsų sūnėną. Jis koneveikė jį ir jo moky- 
toją Kristianą. Tik išdrįsdamas stoti į dvikovą Konradas galėjo ap- 
ginti savo ir Kristiano garbę. Todėl Konradas nusprendė dalyvauti 
dvikovoje. 

— Kas buvo tas vyras? - suakmenėjusiu veidu paklausė Ditri- 
chas. 

Jokūbas sukūkčiojo. 

— Riteris Randolfas. 

Visi nutilo. 

— Tave siuntė Kristianas? Tai naujas jo bandymas sukiršinti mane 
su patikėtiniu? - užriaumojo Otas. 

— Mano kunigaikšti, jis mane atsiuntė. Bet tik tada, kai viską jam 
papasakojau. Jis pasakė, kad esu skolingas Konradui, — atsakė Jo- 
kūbas. - Turėtumėte žinoti, kad jau keletą mėnesių nebepriklausau 
Kristiano namams. Susibariau su savo broliu, kai man buvo skirtas 
tėvo turtas. 

— Noriu žodis žodin išgirsti, kas buvo kalbama palapinėje po ko- 
vos, - pareikalavo markizas Ditrichas. 


Jokūbas papasakojo. Kai baigė, Otas liepė pakviesti Kristianą. 


Kristianas kartu su Marta ir savo draugais vis dar budėjo prie 
Konrado. Tuo pačiu metu jis kankinosi priekaištaudamas sau. Ne- 
jaugi jis nepakankamai parengė vaikiną? Kita vertus, dvikovų metu 
labai dažnai susižeidžia ir patyrę riteriai. Galbūt jis turėjo sureaguo- 
ti greičiau ir sulaikyti jaunuolį nuo kvailystės, kainavusios jam gy- 
vybę? 

„Marta tai nujautė, - prikaišiojo jis sau. - Ji tai žinojo, net jei 
negalėjo papasakoti kitiems. O aš privalėjau to tikėtis, kai pirmoji 
kova praėjo sėkmingai: 

Kažkas tyliai prisiartino. Kristianas nenoromis pasisuko, norė- 
damas pažiūrėti, kas trukdė jo sielvartui. 


Tai buvo tarnas, labai jaunas, ne vyresnis nei aštuonerių metų. 

— Riteri Kristianai, markizas nori pakalbėti su jumis, — tarė jis, 
nedrąsiai pažvelgęs į lavoną. - Vienu, - skubiai pridūrė. 


Kristianas atsistojo ir nusekė paskui berniuką. 


Jis nenustebo pamatęs visus kartu: Otą, jo brolius ir Jadvygą. 
Gedinčių žmonių akyse jis matė nusivylimą, pasibaisėjimą ir nea- 
pykantą. 

Otas pradėjo be užuolankų. 

— Kristianai, jūs man prisiekėte nežudyti Randolfo tol, kol aš 
liepsiu, - pradėjo jis. - Atleidžiu jus nuo šios priesaikos. Noriu, kad 
jį nužudytumėte. Ar esate pasirengęs iškviesti Randolfą į dvikovą 
iki mirties? 

— Taip, - nedelsdamas atsakė Kristianas. 

Jam nerūpėjo tai, kad po kankinimų kalėjime dar nebuvo visiškai 
atgavęs jėgų, kad dėl žaizdos šlaunyje vis dar šlubavo. Jis per ilgai 
laukė šios dienos. 

- Gerai, — tarė Otas. - Mes oficialiai pranešime, kad turnyras nu- 
traukiamas. Tada turėsite progą iškviesti jį Viešpaties teismui. Kad 
patrauktume jį į teismą kaip išdaviką, mums nepakanka įrodymų. 
Bet Dievo teismas atskleis jo kaltę. 

Markizas vieną akimirką padelsė, tada įveikė save: 

- Elgiausi su jumis neteisingai, visus tuos metus netikėjau jūsų 
kaltinimais Randoltui. Laikiau jį garbingu žmogumi, ištikimu tar- 
nautoju. Bet jis išdavikas ir mano sūnėno žudikas. 

Įsiutusiu balsu jis pakartojo: 


— Noriu, kad jį nužudytumėte! 


Kristiano ir Randolfo dvikova turėjo įvykti patenkant saulei. 
Turnyro pievoje medine tvora buvo atitvertas kvadratinis laukas, 
kurio kovotojai negalėjo peržengti. Taisyklės reikalavo, kad abu 
priešininkai kovotų be šarvų ir jokių kitų ginklų, išskyrus kardą ir 
medinį skydą. 

Kovos laukas buvo tiksliai prieš tribūną, iš kurios prieš pusdienį 


Jadvyga ištiesė prizą Konradui. 

Priešininkai buvo sustoję skirtingose pusėse, paslėpti po širmo- 
mis, taip, kad nė vienas iš jų nepamatytų kito anksčiau laiko ir ne- 
pultų. Šalia gulėjo neštuvai, juos atsigabeno abu, nes tik vienas aikš- 
tę paliks gyvas. 

Susirinko daug žmonių, norinčių pamatyti kovą iki mirties. 
Atėjo visi Oto riteriai, žinoję, kokie priešai jau daugelį metų buvo 
Kristianas ir Randolfas. Taip pat užsuko daugelis dar neišvykusių 
svečių, išgirdusių, kad vyks Dievo teismas, išaiškinsiantis, ar vienas 
iš Meiseno markizo patikėtinių yra išdavikas. Buvo kalbama, kad tai 
kažkaip susiję su nelaiminga jauno markizo sūnaus žūtimi. 

Į priekį išėjo turnyro vedėjas. Žiūrovai nutilo. 

- Šiandien į dvikovą iki mirties stoja du riteriai, tarnaujantys 
mūsų kunigaikščiui Otui, Meiseno markizui, — garsiai pranešė 
jis. - Priešininką į dvikovą iškvietė Kristianas iš Kristiansdorto. Jis 
apkaltino kilmingąjį Randolfą išdavus savo šeimininką ir prisidėjus 
prie bandymo pagrobti imperatoriui skirtą sidabrą. Net jei krovi- 
nys vėliau buvo atgautas, užpuolimas kainavo daugiau nei dešimt 
gerų, kovoje patyrusių vyrų gyvybių. Kadangi šis kaltinimas, nepai- 
sant daugelio įtarimų, nebuvo įrodytas ir nebuvo priimtas vieningas 
sprendimas, kovos baigtis parodys, kuris riteris sako tiesą. Nugalėta- 
sis bus pripažintas kaltu ir nuteistas, žinoma, jei nežus kovos metu. 
Jo žemės bus atimtos. 

Mirtinų priešų buvo pareikalauta kovoti vienų, kiekvienas iš jų 
turėjo prisiekti kryžiumi, kad kova bus garbinga. 

Iš kairės pusės priėjo Randolfas ir prisiekė. Jis pastebėjo, kad jo 
priešininkas vis dar buvo silpnas po kankinimų kalėjime ir sunkiai 
valdė koją. 

Randolfas pasitikėjo savo jėga ir buvo tikras dėl pergalės. Nors 
Richenza ir buvo paleistuvė, dėl vieno dalyko ji buvo teisi: kadangi 
vietoje jo žinią į Vartburgą ir Dankvarderodę pasiuntė draugai, nie- 
kas negalėjo jam prikišti, kad sulaužė priesaiką. 

Pagaliau šiandien jis tikėjo galėsiąs patraukti iš kelio tą, kurio 


taip nekentė, - atvirai ir kartą bei visiems laikams. 

Jis sukapos šitą pavainikį į gabalus ir už tai pagarsės kaip didvy- 
ris. Tada turtingiausias Oto kaimas atiteks jam. O jei Ekehartas vis 
dar nori tos šviežiai iškeptos našlės, turės šiek tiek sumokėti, kad ją 
gautų. 

Randolfas žengė atgal po širma, kad jo priešas taip pat galėtų 
duoti priesaiką. Kristianas padėjo ranką ant kryžiaus ir tvirtu balsu 
prisiekė. 

Nors dvikovos taisyklės buvo žinomos, vedėjas jas išvardijo. 

— Niekas negali išeiti už kovos lauko ribų, kitaip bus laikomas 
nugalėtu. Parkritęs ant žemės taip pat bus nugalėtas. Jei kaltintojas 
laimės, gali pareikalauti aukos prisipažinimo. Jei nugalės apkaltinta- 
sis, jis galės pareikalauti nugalėto riterio, kad šis pasiduotų. Nugalė- 
tojas gali iš karto nužudyti nukautąjį. 

Jis padarė nedidelę, bet reikšmingą pauzę, tada sušuko: 

— Tegul Viešpats kovos baigtimi išaiškina tiesą! 

Rago pūstelėjimas buvo ženklas pradėti kovą. Priešininkai išėjo 
apsisprendę nužudyti vienas kitą. 

Kristianas dešine ranka tvirtai sugriebė kardą ir metė į Randolfą 
ledinį žvilgsnį. Jis žinojo, kad milžinas turėjo pranašumų, - jis ne- 
buvo sužeistas ir kankintas kalėjime. Bet tai ai nerūpėjo. 

Per ilgai laukė šios dienos. 

Laukė, kad atkeršytų už tai, ką Randolfas padarė Martai, už tai, 
kaip jis nusiaubė kaimą, už laisvės atėmimą ir kankinimus, už drau- 
gų ir bendražygių mirtį kelyje į Trifelį ir už tai, ką paskutinėmis sa- 
vaitėmis teko iškęsti Joanai, Karlui, Agnesei ir Jonui. Apie tai mirti- 
nos dvikovos išvakarėse jam papasakojo Marta ir Lukas. 

Šį kartą jam pranešus apie Oto sprendimą Marta nustebino la- 
biau nei bet kada. Jis buvo įsitikinęs, kad išsigandusi ir susirūpinusi 
ji ims verkti bei tikinti, kad būdamas tokios būklės jis neturi šansų 
nugalėti priešininko. Bet žmona pažvelgė jam į akis, susitvardžiusi 
ir rami. 

— Nužudyk jį, - tepasakė ji. 

Ji taip pat norėjo, kad būtų atkeršyta už senąją Gretą, Bertos vyrą 


ir visus kitus, kuriuos nužudė Randolfas ir kurie buvo dėl jo kal- 

tės kankinami. Kaip ir jis, labiausiai ji norėjo, kad būtų atkeršyta už 
Konradą, jų globotinį, jauną, pareigingą vyrą, kurį pražudė klastingi 
Randolfo žodžiai. Jie sunkiai suvokė jo žūtį ir dar sunkiau mintį, 
kad dėl vyskupo sprendimo jis amžiams liks prakeiktas. 

Lukas ir Raimundas taip pat neabejojo būsima Kristiano per- 
gale. Raimundas taip tvirtai tikėjo pirmiausia todėl, kad manė, jog 
Dievas yra Kristiano pusėje ir tiek daug blogio, kiek į jų gyvenimus 
atnešė Randolfas, negali būti atleista. 

Lukas mąstė blaiviau: net jei priešininkas ir didesnis, Kristianas 
buvo labiau patyręs kovoje su kardu. Be to, jis turėjo daugybę prie- 
žasčių ir be galo ilgai laukė, kad pagaliau galėtų atsimokėti priešui 
už patirtas skriaudas. 

Draugai palydėjo Kristianą pas kalvį, kad šis pagaląstų ginklus, ir 
pasiūlė keletą pratimų apšilimui, bet jis atsisakė. Nenorėjo per daug 
apkrauti sužeistos kojos. Nes viena jam buvo aišku: jei nori laimėti 


kovą, privalės greitai ją užbaigti. 


Martai žiūrovų tribūnoje buvo skirta garbinga vieta — šalia mar- 
kizo Ditricho. Mieliau ji būtų likusi apačioje prie Luko ir Raimundo 
ir kartu su jais maldavusi Dievo padėti Kristianui laimėti. Draugai 
būtų ją parėmę bei paguodę. 

Tačiau buvo pareikalauta, kad ji elgtųsi kaip tikra dama, laikytųsi 
padoriai, kai tuo tarpu apačioje jos vyras, jos mylimasis kovos dėl 
savo gyvybės. Ji taip norėjo verkdama ten bėgti... 

Susitvardymas pareikalavo daug jėgų, ji negalėjo parodyti Kris- 
tianui savo baimės. Nejaugi ji vėl praras jį? Ir dar tada, kai po visų 
tvirtinimų ir įtikinėjimų, kad yra negyvas, jis grįžo atgal? 

Ber ji negalėjo abejoti. Stengėsi net nepažvelgti į neštuvus, ku- 
riuos atsinešė jos sutuoktinis, kad jei žūtų, vyrai galėtų išnešti jo 
kūną. Kristianas nugalės. Teisingumas buvo jo pusėje. Tada jos ir 
viso kaimo košmaras vardu Randolfas visiems laikams taps praeiti- 


mi. 

Priešininkai, atrėmę kardus į pečius ir su neapykanta žvelgdami 
vienas į kitą, apsisuko vieną, du, tris kartus. Nepaleisdami varžovo 
iš akių jie tykojo geros padėties, kad galėtų suduoti gerą, galbūt net 
lemiamą smūgį. 

Tada Randolfas puolė Kristianą. Šis pakėlė skydą, kad sulaikytų 
smūgį, bet jo stiprumas privertė Kristianą susvyruoti. Randolfas iš 
visų jėgų spaudė savo kardą, kol priešininkas parkrito ant kelių. Žiū- 
rovai ėmė šaukti, bet Kristianas nieko negirdėjo, jis kirto į kairiąją 
Randolfo koją. Milžinas suriaumojo iš skausmo ir įniršio, susvirdu- 
liavo ir akimirkai kluptelėjo pats. 

Kristianas tuo metu jau buvo atsistojęs ir atsitraukęs į šoną. Ran- 
dolfas taip pat atsitiesė. Pykčio iškreiptu veidu jis puolė Kristianą, 
bet jo kardas vėl atsitrenkė į priešininko skydą. Šįkart Kristianas pa- 
sinaudojo proga ir patraukė aukštai iškeltą skydą. Jis šoktelėjo šalin 
ir iš visų jėgų kirto į vienintelę nepridengtą mirtino priešo kūno vie- 
tą — ten, kur kaklas jungiasi su pečiais. 

Randolfas suriko ir susmuko ant kelių — stebėdamasis žvelgė į 
kraują, tekantį iš prasivėrusios žaizdos. Jis iš paskutinių jėgų užsi- 
mojo, norėdamas prakirsti Kristianui koją. Bet šis be jokių pastan- 
gų išsisuko ir bukąja kardo puse stipriai trenkė Randolfui į krūtinę. 
Milžinas krito ant nugaros. 

Kristianas priėjo prie jo ir prikišo prie gerklės kardo smaigalį. 

— Riteris Kristianas yra nugalėtojas, - sušuko vedėjas, bet Kris- 
tianas nieko negirdėjo: nei jo, nei žiūrovų šūksnių. 

Jame kovojo noras nužudyti Randolfą ir mintis leisti tai padaryti 
kitiems. Juk iš tikrųjų mirties bausmę turėjo atlikti markizo bude- 
liai. Ar leisti Randolfui padrebėti dar keletą akimirkų ir stebėti, kaip 
jis bus nutemptas į teismo aikštę? 

— Nagi! Nejau bijai? - kupinu neapykantos balsu sušnypštė Ran- 
dolfas. - O gal nori išgirsti dar keletą istorijų, kaip aš tavo mylimą- 
ją... 

Jis nespėjo ištarti sakinio iki galo, nes būtent šie žodžiai paskati- 


no Kristianą iš visų jėgų suvaryti kardą į priešo kūną. 

Vieną akimirką viskas aplinkui susiliejo į vieną grėsmingą raudo- 
nį. Tada riteris ištraukė kardą iš mirusiojo kūno ir atsisukęs pažvelgė 
į tribūną. 

Kristianas negirdėjo vedėjo žodžių ir aplink džiūgaujančių žmo- 
nių, matė tik mirtinai išbalusį, bet kupiną palengvėjimo Martos 
veidą, kuriuo tekėjo ašaros, ramų Oto veidą ir markizo Ditricho pa- 
sitenkinimą. 


Tai jau buvo praeitis. 


Aplink Kristianą susibūrė žiūrovai. Jis ištiesė rankas ir pakėlė 
kardą, kad priimtų visų džiaugsmą, tada užšoko ant tvoros, nuėjo 
prie tribūnos ir nulenkęs galvą atsiklaupė. 

Pribėgęs tarnas pranešė, kad markizas Otas nori pasikalbėti. 

Kristianas tarsi apkurtęs atsistojo ir mediniais laiptais užlipo ant 
pakylos. Otas ir Ditrichas buvo atsikėlę, kartu su jais ir kiti ten sėdė- 
ję dvikovos žiūrovai. 

Konrado tėvas, prie kurio Kristianas priėjo pirmiausia, uždėjo 
ranką jam ant peties: 

— Dėkoju jums, kad atkeršijote už mano sūnų. Jo tai neatgaivins, 
bet gera žinoti, kad žudikas jau dega pragare. 

Kristianas nusilenkė. Tada, kaip priklauso, norėjo atsiklaupti 
prieš Otą. Bet markizas, paėmęs už rankos, sustabdė jį. 

— Niekada to nepamiršiu, — tarė jis. 

Po Oto ženklo žmonių minia nutilo. 

— Kovos baigtis aiški, - pranešė markizas. — Išdavikas nubaus- 
tas. Atsidėkodamas ištikimąjį Kristianą apdovanosiu taip, kaip jis 
to nusipelnė. 

Otas stabtelėjo ir susižvalgė su Jadvyga. Išgirdusi jo sprendimą, ji 
turėtų likti patenkinta. 

— Nuo šiandien skiriu šį riterį Kristiansdorto pilies valdytoju. 

Vėl nuskambėjo džiaugsmo šūksniai. Bet dauguma žmonių ne- 
galėjo suprasti, ką šie žodžiai reiškia Kristianui, Martai ir jų drau- 


gams. 

Taip, dabar jos svajonė galėjo išsipildyti - svajonė apie geresnį 
gyvenimą visiems, kurie nekreipdami dėmesio į tykančius pavojus 
keliavo per tamsųjį mišką ir ten įsikūrė. Ta vieta tapo naująja jų gim- 
tine. 

Ber laimę niaukė tamsūs debesys. Kunigas Sebastianas, kaip ir 
anksčiau, tykos pasaloje, kad kiekvienam, tarp kitų ir Martai, prikiš- 
tų kokią šunybę. Pasirodys naujų vagių, veidmainių arba išdavikų, 
kurie pasės nepasitikėjimą. Bet jų rankose buvo galimybė siekti ge- 
riausių tikslų. Savivalė ir kraujo liejimas turi baigtis. 

Otas apsuko Kristianą, kad žmonės galėtų jį pasveikinti. Šis su- 
svirduliavo. 

Tada jis pagaliau galėjo eiti pas Martą. Ši puolė jam ant kaklo ir 
iš laimės pravirko. 

— Viskas praėjo, - kūkčiojo ji. Būtent šie žodžiai skambėjo jo 
mintyse prieš keletą minučių. 

Žmonės patraukė link pilies, o keletas sargybinių patraukė Ran- 


dolfo kūną. 


Dėl Konrado mirties neįvyko nei šventė, nei šventiniai pietūs. 
Ditrichas ir jo broliai nusprendė pasninkauti tol, kol sūnus ir sūnė- 
nas galės būti palaidotas krikščioniškai. 

Markizo šeima, taip pat ir Kristianas, Marta bei jų draugai naktį 
praleido prie mirusiojo. Niekas nekalbėjo, nebent tik tylias maldas. 

Kitą rytą buvo atsisveikinta su likusiais turnyro svečiais. Mar- 
kizas Ditrichas išsiuntė pasiuntinį su laišku imperatoriui, kuriame 
nupasakojo įvykius ir prašė supratingumo dėl to, kad galės jį lydėti 
į Alpes tik tada, kai bus pasirūpinta vienintelio paveldėtojo sielos 
išganymu. 

Tada Otas, Ditrichas ir jų broliai išvyko į Magdeburgą, kad pasi- 
kalbėtų su arkivyskupu Vichmanu ir paprašytų jo atšaukti įstatymą 
ir leisti palaidoti sūnėną šventoje žemėje. 

"Raimundas taip pat išjojo į savo žemes, kad pagaliau išlaisvintų 
Elžbietą iš nežinomybės ir pasirodytų, kad grįžo gyvas ir sveikas. Jis 
netgi atgavo savo žirgą, kurį buvo pasiskolinęs Kristianas, o Ulrichas 
fon Biomenas grįždamas iš Eisenacho pargabeno atgal. Kristianas 
taip pat galėjo joti ant savo arklio. Raimundas Kristianui ir Martai 
pažadėjo kartu su Elžbieta parvežti Tomą ir Klarą. 


Kristianas, Marta ir Lukas taip pat iškeliavo namo. Joana buvo 


kartu su jais, be galo laiminga dėl to, kad nebereikės slėptis nuo 

Randolfo ir bijoti jo vyrų. Juos lydėjo didelis būrys ginkluotųjų — 
vyrų, kuriuos išsirinko Arnulfas, kad saugotų Kristiansdorto pilį ir 
sidabrą, nes beveik visi Kristiano vyrai buvo nužudyti. 

Po pusdienio jojimo Kristiano grupė pakeitė kryptį į pietus - pa- 
suko keliu, vedančiu į jų kaimą. 

Nekalbėjo nė vienas. Visi buvo paskendę savo mintyse — apie 
Konradą, Kristiano pergalę prieš Randolfą, jų kaimo ateitį. 

O Joana galvojo apie tai, kaip įvyks jos ir Kuno susitikimas, ir jos 
gražųjį veidą vis išpildavo raudonis. 

„Kas šįkart pamatys mus pirmas?“ — besiartinant prie kaimo 
svarstė Kristianas. 

Staiga nuskambėjo čaižus švilpimas, po akimirkos prieš juos sto- 
vėjo Peteris. Gaudydamas kvapą jis krito ant kelių prieš šeimininką. 

— Pagaliau grįžote, pone, - spinduliuodamas sušuko jis. - Jau 
buvo pats laikas! 

Iškviesti Peterio signalo, išlindo ir Kunas bei Bertramas. 

Kunas tik sukaupęs visas jėgas įstengė atitraukti žvilgsnį nuo Joa- 
nos ir papasakoti šeimininkui apie naujausius įvykius. 

— Randolfo ir jo riterių čia nėra, - pranešė jis. - Jo vyrai šeimi- 
ninkauja ir toliau, bet nebedrįsta pulti mūsų žmonių. Kalvius jie 
taip pat paliko ramybėje. Tik mažąją Haną iškraustėme iš virtuvės. 
Vyriausiasis kalnakasys priėmė ją tarnaite, ja rūpinasi Berta. 

— Gerai padaryta, - pagyrė Kristianas. - O Randolfo baimintis 
nebereikės. Jis nebegrįš. Niekada. 

Kunas ir Bertramas pažvelgė į jį išplėstomis akimis, bet nedrįso 
nieko klausti. Jų šeimininkas papasakos, kai tik ateis tinkama aki- 
mirka. Peteris jau norėjo kažko paklausti, bet jį nutildė stiprus Ber- 
tramo smūgis į šonkaulius. 

Marta ir Lukas linksmai susižvalgė dėl buvusio vagies smalsumo, 


Kristianas vos nuslėpė šypseną. Tada paragino žirgus kaimo link. 


Lukas jojo per kaimą atkišęs kardą. 
— Padarykite vietos Kristiansdorfo šeimininkui ir šeimininkei, — 


sušuko jis kaip galėdamas garsiau. 

Žmonės išsigandę atsitraukė nuo darbų. 

— Pasveikinkite Kristiansdorfo šeimininką ir šeimininkę, - šaukė 
Lukas. Jo įsakymu žmonės traukėsi ir klaupėsi ant kelių. 

— Tegul būna palaimintas Visagalis, jūs grįžote! - pasigirdo pa- 
lengvėjimo kupini šūksniai. 

Mechthilda prasispraudė pro minią, kad ištiestų atvykėliams pa- 
sveikinimo gėrimą. 

Kol Kristianas išgėrė gurkšnį gėrimo, Marta susimąsčiusi apžvel- 
gė klūpinčiuosius. 

— Kristiansdorfo šeimininkė, - sušuko Lukas. Taip vadinama ji 
vis dar jautėsi nejaukiai. Ji nenorėjo būti šeimininkė, nenorėjo, kad 
žmonės klauptųsi prieš ją ant kelių, juk jie dar prieš kelerius metus 
buvo jos bendražygiai. Valdžia galėjo sugadinti kiekvieną žmogų. 

Bet ji išmoko savo pamoką. Jai ir Kristianui reikia naujosios padė- 
ties tik tam, kad galėtų apsaugoti savo žmones. Valdžios taip lengvai 
neatsikratysi. Tik nuo jos pačios priklausė, ar leisis sugadinama. 

Kristianas atsakė į kaimo gyventojų sveikinimus ir visų nuosta- 
bai pasuko savo žirgą ne į savo namus, o į pilį. 

— Pilies valdytojo nėra, - pranešė vienas iš Randolfo vyrų. 

— Pilies valdytojas tiesiai prieš tave, - valdingai atsakė Kristia- 
nas. - Įleisk mus vidun ir sukviesk visą būrį! 

Sargybinis išpūtė akis ir norėjo paprieštarauti, bet pažvelgęs į 
nuožmų Kristiano veidą greitai apsigalvojo ir nuėjo. 

Kristianą atlydėję kaimo gyventojai išgirdę šią naujieną ėmė 
šnabždėtis. Galų gale jaunesnieji iš jų nubėgo, kad sukviestų kuo 
daugiau draugų ir nepraleistų būsimo vaidinimo. 

Kristianas pasitiko sargybą vis dar sėdėdamas ant žirgo. 

— Visi jūs atleisti iš tarnybos, — pranešė jis. - Paieškokite kito 
šeimininko. Randolfas negyvas. Markizas Otas paskyrė mane pilies 
valdytoju. 

Vyrai nustebę, dvejodami ir paniurę susižvalgė, bet Kristianas 
nuslopino bet kokį prieštaravimą: 

— Jei esate protingi, nedelsdami dinkite iš čia. Kol nepaklausiau 


kaimo gyventojų, ko esate pridarę, ir nenusprendžiau už tai su jumis 

atsiskaityti. Arba kol jie patys už tai neatsilygino. Patikėkite mani- 
mi, nekliudysiu nė vienam. 

Pirmieji iš karto nuėjo vartų link, kiti skubiai nulėkė į sargybos 
postą ir susirinko savo daiktus. 

Po Kristiano ženklo prie vartų sustojo Kunas ir Bertramas, kad 
paimtų ginklus iš išeinančių vyrų. 

— Geros kelionės, niekše! - neslėpdamas piktdžiugos Kunas at- 
sisveikino su netikru savo broliu Martinu. - Verčiau čia net nesiro- 
dyk. Pažįstu kalvį, kuris mielai išlygintų tau nugarą. Jei tiksliau - du 
kalvius. 

Martinas skubiai apsižvalgė, ar Gertrūda seka paskui jį, tada iš- 
didžiai išėjo. Bet jo žingsniai darėsi vis spartesni, kol galiausiai jis 
ėmė bėgti, kad greičiau dingtų iš akiračio. Ėję už jo pasekė šiuo pa- 
vyzdžiu, o visas bėgantis būrys buvo išjuoktas viską stebinčių kaimo 
gyventojų. 

Kristianas nušoko nuo žirgo ir perdavė jį vienam iš arklininkų. 

Hildebrandas ir Grizelda nedelsdami atbėgo su kitu pasveikini- 
mo gėrimu. 

— Ar galėtume pasilikti pas jus, pone? Mes prižiūrėjome viską, — 
nuolankiai paklausė plikis. 

Kristianas pažvelgė į tuodu, kurie niekada nesusitaikė su minti- 
mi, kad Hildebrandas nebebuvo kaimo seniūnas. Norėdami įsaki- 
nėti bent keletui žmonių, jie įsisiūlė Randolfui. 

Grizelda perskaitė jo mintis. 

— Turite tai suprasti, pone. Mes stojome į valdytojo pusę tam, 
kad apsaugotume žmones, - užtikrino ji. 

— Ar galite pasakyti vardą bent vieno tarno ar tarnaitės, kurią ap- 
gynėte nuo mušimo? — panoro sužinoti Kristianas. 

Tyla buvo pakankamas atsakymas. 

— Noriu aplink matyti tik tuos žmones, kurie yra man ištikimi, - 
pranešė jis. - Jūs per anksti pakeitėte puses. 

Netarę daugiau nė žodžio jie išėjo. 

Kristianas apsižvalgė. Tada pasišaukė jauną vaikiną, kuris pri- 


klausė slaptam Peterio būriui, ir liepė pakviesti virėją. 

— Kokia padėtis? Ar sandėlyje yra pakankamai maisto ir alaus 
dešimčiai žmonių? 

Bet nespėjus virėjui atsakyti, jis numojo ranka. 

- Žinai, ką padarykite kartu su Mechrhilda ir Hiltrūda? Išvirkite 
didžiulį puodą košės ir paruoškite statinę alaus. Šįvakar įvyks šventė 
visiems, kurie nori švęsti kartu su mumis! 


Aplinkiniams džiūgaujant, visi ėmėsi paskirtų darbų. 


Kristianas kartu su Luku ir Marta norėjo netrukdomas aptarti 
savo ketinimus. Visi trys nuėjo į Randolfo namus, į kambarį, ku- 
riame abu vyrai jau buvo lankęsi anksčiau, tada, kai sužinojo apie 
kaimui gresiantį pavojų. 

Marta apsižvalgė ir sudrebėjo. 

— Privalėsime čia gyventi? — paklausė ji, negalėdama nuslėpti 
savo nepasitenkinimo. Mintis, kad kartu su Kristianu gulės lovoje, 
kuri visai neseniai priklausė Randolfui, kėlė jai pasišlykštėjimą. 

Kristianas suprato, nors ji nieko nebepridūrė. 

— Iš pradžių liksime mūsų name, kol čia viskas bus sutvarkyta 
taip, kaip mes norime. O šitą, - jis parodė į sunkiomis užuolaido- 
mis apgaubtą lovą, - perleisime kunigui... Žinoma, garbingiems jo 
svečiams. 

Jis nusišypsojo padrąsindamas Martą, o ji tik prisiversdama šyp- 
telėjo. Galbūt po visų įvykių jiems prireiks šiek tiek laiko, kol vėl 
taps tokie pat artimi kaip anksčiau. Galbūt pakaks ir keleto akimir- 
kų, praleistų vienu du. Ateitis parodys. 


Šįkart stalai ir suolai buvo paruošti pilies kieme. Viskas buvo pa- 
rengta, kad visi kartu atšvęstų netikėtą Kristiano, Martos ir Luko 
sugrįžimą bei Kristiano skyrimą pilies valdytoju. 

Naujasis valdytojas ir jo žmona šypsodamiesi priėmė palaimini- 
mą ir sveikinimus. Tada Kristianas pakilo iš savo vietos. Pokalbiai ir 
juokas nutilo. Visų akys nukrypo į jį. 


Kristiano veidas pastebimai surimtėjo. 

— Paprašysiu jūsų kartu su manimi pasimelsti už jaunojo Kon- 
rado sielą, - paprašė jis. - Jis nužudytas tą pačią dieną, kai buvo 
įšventintas į riterius. Tą dieną, kuri turėjo būti pati gražiausia ir lai- 
mingiausia ligtoliniame jo gyvenime. 

Ši žinia sukrėtė visus šventės svečius — jie su pagarba prisiminė 
mandagų Meiseno markizo sūnėną. Žmonės persižegnojo ir ėmė 
kartu melstis. Mechthilda nusišluostė akis. 

— Pagerbkime riterius Richardą ir Gerą, ir tuos, kurie buvo iš- 
duoti bei paaukojo savo gyvybes tam, kad čia likę vyrai ir vaikinai 
neprivalėtų eiti į karą. Jie atidavė savo gyvybes, kad apsaugotų jus. 

Kaimo gyventojai sukalbėjo maldą ir už šiuos mirusiuosius. 

Kristianas pažvelgė į Martą, tada į Luką. Tik jie žinojo viską, 
kas įvyko per paskutines savaites. Ir tik jie galėjo numanyti, kas arti- 
miausiu laiku gali atsitikti. 

Luku jis galėjo pasikliauti. 

Bet ar Marta turės tam pakankamai jėgų? Ar sugrįš jos juokas, 
prarastas po tokio išgyvento siaubo? 

Jis nužvelgė kaimo gyventojus. Pamatė Joną ir Emą, kurie jam 
nusišypsojo, Karlą, kurio ranka buvo apkabinusi Agnesę, tarsi ją 
saugotų, Kuną ir Bertramą, kurie stovėjo netoliese viskam pasiruo- 
šę, vyriausiąjį kalnakasį ir jo parikėtinius, abu vežikus, kurie juokavo 
su Berta. Vienas iš Peterio draugų tuo tarpu kažką šnibždėjo Lukui, 
galbūt žinią nuo Katerinos, kurios jis laukė. 

Kaimo seniūnas atsiprašė, kad negalėsiąs dalyvauti, nes esą ser- 
ga. 

— Nešvari sąžinė, tikrai sunkiai apsikrėtęs, - su įprastu įžūlumu 
pasišaipė Lukas. 

Kunigo taip pat neębuvo matyti. Kas žino, gal jis lindėjo kur nors 
netoliese ir viską slapta stebėjo. Kada nors jie vėl iššliauš iš savo sky- 
lių — seni ir nauji priešai, bailiai, išdavikai ir veidmainiai. 

O jau rytoj jis turės susiremti su riteriais, kurie tarnavo Randol- 
fui ir gyveno netoli pilies. Arba jie prisieks jam ištikimybę, arba bus 


atleisti iš tarnybos. 

Bet šiandien jis norėjo atšvęsti su draugais. 

Kristianas vėl pakėlė savo taurę. 

— Visi mes persikėlėme čia, kad susikurtume geresnį gyvenimą. 
Žinojome, kad kelias bus nelengvas, kupinas pavojų. Ar mums pasi- 
seks, priklauso nuo mūsų visų ir nuo kiekvieno atskirai. 

Jis apžvelgė priešais susibūrusius žmones. 

- Prisiekiu pasirūpinti teisingumu. Šiandien kartu tai atšvęski- 
me ir pagerbkime mirusiuosius. Bet rytoj iš naujo pradėsime įgy- 
vendinti tai, apie ką svajojome. 

Kaimo gyventojai džiaugsmingai sušuko ir kartu išgėrė. 

Kristianas atsisėdo ir vėl nužvelgė susirinkusiuosius. Jis giliai 
įkvėpė. Vieną kartą, antrą. Per daug pažadėjo? Ant jo pečių krito 
atsakomybė už visus šiuos žmones. 

Marta nebyliai pažvelgė į jį, tada paėmė jo ranką ir slapčia su- 


spaudė. Jis žvilgtelėjo į ją, o ji viską suprasdama nusišypsojo jam. 


LAUlogas 
1176 metų sausis Okiavenoje 


Kristianas jau keletą savaičių buvo kelyje, vingiuojančiame per 
apsnigtą Baierno kraštą ir per Alpių perėjas, žiemą itin sunkiai per- 
einamas. 

Pagaliau jis pamatė savo tikslą: miestelį Chiaveną, esantį pakeliui 
į Italiją, priklausantį Komo vyskupui. Čia jis buvo paskyręs susitiki- 
mo vietą su Heinrichu Liove. 

Kristianas stebėdamasis žvalgėsi po nepažįstamą saulės nušviestą 
paveikslų didžiosiose bažnyčiose. „Kaip tai pamačiusi apsidžiaugtų 
Marta“, — galvojo jis, pasukdamas savo žirgą miestelio link. Bet ji 
negalėjo lydėti savo vyro ir dėl to, kokia subtili buvo užduotis, su 
kuria jį čia atsiuntė Otas, ir todėl, kad jau netrumpą laiką laukėsi. 

Galbūt šiuo metu jau trečią kartą tapau tėvu, negalėdamas nu- 
slėpti džiaugsmo mąstė Kristianas. Jis sukalbėjo tylią maldą už tai, 
kad gimdymas vyktų sklandžiai ir vaikas būtų sveikas, nesvarbu — 
sūnus ar dukra. Marta, visada galėdavusi tiksliai pasakyti, berniukas 
ar mergaitė, šįkart išsisukinėjo ir neatskleidė paslapties. 

Nepastebėti kelio į imperatoriaus rezidenciją buvo neįmanoma: 
jį ženklino didžiulis aptvaras su šimtais arklių ir spalvingos palapi- 


nės. 

Kieme svečią pasitiko ginklanešys, šešiolikos ar septyniolikos 
metų vaikinas. 

— Jūs Kristianas iš Kristiansdorfo? - pagarbiai pasveikino jį, pa- 
imdamas žirgą už kamanų, kad Kristianas galėtų nulipti. 

— Iš kur žinai mano vardą? - nustebęs pasiteiravo Kristianas. Jis 
negalėjo atsiminti, ar jau buvo matęs vaikiną. 

— Su savo šeimininku buvau Meiseno turnyre ir stebėjau, kaip 
dvikovoje nugalėjote tą milžiną, - prisistatė ginklanešys ir nebega- 
lėjo nuslėpti savo susižavėjimo. - Ir tik dviem kirčiais! Jūs buvote 
nepakartojamas! Prieš tai nė vienas iš mūsų nebūtų lažinęsis, kad 
laimėsite. Ištisas savaites nekalbėjome apie nieką kita. 

Pagaliau vaikinas prisiminė savo pareigas. Jis sušvilpė arklininkui 
ir šis nusivedė Kristiano žirgą ir nešulinį arklį. Tada jis nusilenkė. 

— Rytinių žemių markizas laukia jūsų. Man garbė jus palydėti. 

Pamačius Kristianą Ditricho veidas nušvito. 

— Jūs atvykote pačiu laiku, - sušuko Landsbergietis. - Jei neklys- 
tu, dar šiandien būsite vieno reikšmingo įvykio liudininkas. Prieš 
pat jus čia atvyko Liovė. 

Kiek patylėjęs jis pridūrė: 

— Be savo kariuomenės. Ji sustojusi kitapus Alpių. 

Bet abu žinojo, kad tai būtent ta kariuomenė, kurios tikėjosi im- 
peratorius. 

Fridricho Barbarosos karo žygis į Italiją prasidėjo stulbinamai. 
Tarsi Dievo teismas jis užpuolė lombardus. Pirmiausia sudegino 
Zuzą, miestą, kuriame jis kadaise buvo pažemintas ir uždarytas, iš 
ten privalėjo bėgti persirengęs. Astis, kitas numatytas taikinys, pasi- 
davė iš karto. Kai kurie lombardų ir Pjemonto sąjungininkai perėjo 
į imperatoriaus Fridricho pusę. Taip jis nugalėjo Albą, Pavią, Ackui 
ir Komo. 

Lombardijos miestų sąjunga susikoncentravo į Aleksandrijos gy- 
nybą. Tai miestas, kuris pašiepiant Barbarosą buvo pavadintas po- 
piežiaus vardu ir kurio Fridrichas niekada nenorėjo pripažinti. 

Trokšdamas užimti Aleksandriją, imperatorius ėmėsi už galvos: 


jo žmonių eilės retėjo, daug būrių išžygiavo, tarp jų ir dalis Ulricho 

kariuomenės. Keliaudami čia jie turėjo daug rūpesčių, kai Ulmerio 
gyventojai įsivėlė į ginčą, atėmusį daugybę gyvybių. Bet Biomeno 
kariuomenei pavėlavus, lenkų nė nesimatė. 

Pasirodė, kad prieš Aleksandriją imperatorių apleido karinė 
sėkmė. Mėnesius užtrukusios derybos nedavė jokių rezultatų. Visi 
žinojo: jei imperatorius nori viską pasukti savo naudai, jam reikia 
stiprios kariuomenės. Tokios stiprios, kokią galėjo atsiųsti tik Liovė. 
Bet jis nedarė nieko panašaus. 

Todėl imperatorius paprašė susitikti čia, Chiavenoje. Hercogas, 
jo pusbrolis, negalėjo to atsisakyti. Nes nepaisant klaidų visada buvo 
saugojamas imperatoriaus. 

Čia ir dabar paaiškės, ar imperatorius ir toliau laikysis išvien su 
Liove, ar jų santykiai nutrūks. 

Markizas Otas norėjo sužinoti naujienas iš pirmų lūpų. Nes už 
paramą imperatorius galėjo suteikti Heinrichui dar daugiau val- 
džios, o tai turėtų neįsivaizduojamų pasekmių imperijos jėgų san- 
tykiui. Todėl jis išsiuntė Kristianą į varginančią kelionę per Alpes, 
nors jis kaip pilies valdytojas turėjo pakankamai darbo. Bet marki- 
zas paaiškino, kad jei kam nors ir patikės nepaprastai slaptą žinią, 
kuri jokia kaina neturi patekti į svetimas rankas, tai tik Kristianui. 

Todėl Kristianas perleido Lukui atsakomybę už pilį ir kaimą, at- 


sisveikino su Marta ir vaikais ir leidosi į kelionę. 


Padėkojęs Kristianas paėmė taurę vyno, tada perdavė Ditrichui 
užantspauduotą laišką, kuriame Otas pranešė apie naujausius įvy- 
kius tarp potencialių sąjungininkų. Jie visi buvo pasirengę, jei tarp 
imperatoriaus ir Liovės kiltų ginčas. 

Ditrichui skaitant, Kristianas atsigėrė gardaus burgundiško vyno 
ir nepaleido iš akių rytinių žemių markizo. Landsbergietis po sū- 
naus mirties apsiniaukė. Jis ir jo broliai prasikankino kelis mėnesius, 
kol arkivyskupas Vichmanas pagaliau leido palaidoti Konradą šven- 
toje Žemėje. 

Krikščioniškos laidotuvės, kuriose dalyvavo ir Marta su Kristia- 


nu, vėl atvėrė senas žaizdas. 

Markizas Ditrichas nebuvo vienintelis, prie kapo nubraukęs aša- 
rą, ir niekas nenustebo, kai Otui leidus Jadvyga guosdama paėmė 
svainiui už rankos. 

Į gedulingus pietus Kristianas pasiėmė Liudmilą, draugą nuo 
senų laikų. Visi manė, kad jis miręs, bet štai vėl atsirado. 

Jį, nudurtą Eisenache, ilgai ieškojusi rado ir išgydė jo mergaitė. 
Kiek vėliau sužinojo, kad jį nužudyti norėjo jos brolis. Šis nenorėjo, 
kad sesuo išsikeltų, nes taip būtų praradęs jos uždarbį. Liudmilas 
labai ilgai blaškėsi tarp gyvenimo ir mirties, todėl negalėjo pasiųsti į 
Meiseną žinios. Užtruko keletą mėnesių, kol pakankamai pasveiko, 
kad galėtų slapta grįžti ir palengvėjusia širdimi pamatyti Kristianą 
su Marta kartu. Kunigui sutuokus jį su mergina, lydėjusia kelionėje, 
Liudmilas vėl ėmė dainuoti. Žuvusio jaunojo riterio Konrado atmi- 


nimui jis taip pat skyrė dainą, kuri visus giliai sujaudino. 


Markizas Ditrichas baigė skaityti. Patenkinta veido išraiška jis 
įmetė laišką į ugnį. 

— Mūsų sąjungininkai pasirengę, - paaiškino jis. - Jei imperato- 
riaus ir Heinricho santykiai šiandien nutrūks, Liovė prieš save pa- 
matys tokią jėgą, prieš kurią neturės jokių šansų. 

Jis atsistojo ir pažvelgė pro langą. 

— Susitikimas prasideda. Palydėkite mane. 

Kristianas skeptiškai apžiūrėjo savo drabužius, kurie stipriai apsi- 
dėvėjo ilgos ir varginančios kelionės metu. 

— Bijau, kad taip apsirengęs negaliu žengti prieš imperatorių. 

Ditrichas pasikvietė tarną ir liepė atnešti Kristianui naują kos- 
tiumą. 

— "To turėtų pakakti. Laikykitės atokiau; turėtume pasistengti, 
kad Jūsų nepamatytų Jordanas fon Blankenburgas. - Landsbergie- 
tis jau žinojo istoriją apie Kristiano pagrobimą, laikymą nelaisvėje 
ir išlaisvinimą. —- Noriu, kad būtumėte liudininkas ir apie viską, kas 


čia įvyks, tiesiogiai praneštumėte mano broliui. 

Reikšmingas pokalbis tarp imperatoriaus ir hercogo Heinricho 
vyko ne siaurame rate, o prieš visus susirinkusiuosius. Ditrichas pa- 
stebėjo, kad imperatorienė spėjo teisingai. Beatričė jau seniai ne- 
bepasitikėjo Liove, o imperatorius vis dar pasikliovė savo draugo ir 
pusbrolio ištikimybe bei patikimumu. 

Beatričė, visuomet žavėjusi savo grožiu ir šypsena, šįkart sėdėjo 
šalia Fridricho sustingusi, nutaisiusi neįžvelgiamą veido išraišką. Jos 
žvilgsnis nukrypo į Heinrichą, kuris išsitiesė kresnu savo kūnu ir iš- 
didžiai apžvelgė susirinkusiuosius. 

Visada išauklėtas ir mandagus Fridrichas po paskutinio Heinri- 
cho pasisakymo neteko savitvardos. 

— Ką tai turėtų reikšti, pusbroli? Tu per senas karo žygiui? Jei 
gerai atsimenu, tu keleriais metais jaunesnis už mane! 

Salėje nuskambėjo juokas. 

— Ber aš jaučiuosi esąs vyresnis. Be to, abiejose savo hercogystėse 
turiu per daug darbo, kad dar dalyvaučiau karo žygyje. 

Salėje akimirką įsivyravo tyla. Imperatoriaus veide ryškėjo bejė- 
giškumas. 

— O už šias hercogystes nesi dėkingas man, imperatoriui? Ar ne- 
pažadėjau tau jų nepaisydamas visų prieštaravimų? Tai padėka? 

Hercogas išdidžiu veidu nutylėjo. Tada Fridrichas maldaudamas 
tarė: 

— Pusbroli, man reikia tavo kariuomenės, kad nugalėčiau Lom- 
bardijos miestus. Nejau aš tavęs neparėmiau prieš pavyduolius ir 
priešus, prieš tuos, kurie tavimi skundėsi, prieš arkivyskupus ir ku- 
nigaikščius? 

Hercogas vėl patylėjo ir sukryžiavo ant krūtinės rankas. 

Imperatoriaus veide įsiplieskė pyktis. 

— Ką turiu daryti, kad parodytum savo ištikimybę? Man, savo 
imperatoriui? — šiurkščiu balsu paklausė jis. - Turiu prieš tave atsi- 
klaupti ant kelių? 

Šie žodžiai salėje sukėlė sensaciją, dvariškiai ir kunigaikščiai ėmė 


šnabždėtis. 

Hercogas Heinrichas žengė žingsnį į priekį. 

— Atiduok man Goslarą, pusbroli. Tada atsiųsiu tau savo kariuo- 
menę. 

Salėje pasklido mirtina tyla. 

Vienintelis garsas buvo šilkinės Beatričės suknelės šnarėjimas. 
Imperatorienė pasilenkė prie Fridricho ir ramindama uždėjo savo 
ranką ant jo. Fridricho veidas buvo mirtinai išbalęs. 

Šiam incidentui niekas neprilygo. Ar Heinrichas tikrai manė esąs 
toks galingas ir nepakeičiamas, kad išdrįso šantažuoti imperatorių 
prieš visus jo žmones? 

Fridrichas Barbarosa perleido Liovei sidabro turtingą miestą iš 
karto, kai buvo karūnuotas imperatoriumi. Bet suteikęs Heinrichui 
paramą prieš jo priešus visoje šalyje, tarp jų ir Otui bei jo brolius, 
prieš kelerius metus atsiėmė miestą. Jei dabar vėl atiduos Goslarą, 
praras savo įtaką visiems vasalams. O Heinrichas, apdovanotas šiuo 
neišsenkamu sidabro puodu, taps jėga, kurios nebegalės nugalėti 
niekas, net pats imperatorius. 

Fridrichas patraukė Beatričės ranką ir atsistojo. 

- Jūs pamiršote, prieš ką stovite, hercoge! - šaltai pranešė impe- 
ratorius, nuo broliško „tu“ pereidamas prie formalaus „jūs“. - Aš, 
imperatorius, neleisiu jums diktuoti jokių sąlygų. Galite eiti, her- 
coge. 

Tada jau išbalo Heinrichas. 

Bet nespėjus jam nieko pasakyti ar išeiti, Fridrichas užsimetė ap- 
siaustą ir išlėkė iš salės. Beatričė sekė paskui jį, prieš tai metusi nieki- 


namą žvilgsnį į Liovę. 


Imperatorių porai išėjus, salėje kilo sąmyšis. Liovė liko vienas, 
šalia buvo tik jo patikėtinis. Jis piktai apsižvalgė, tada pasičiupo pra- 
bangų apsiaustą ir išėjo. Jordanas fon Blankenburgas sekė paskui jį. 

Markizas Ditrichas nesileido į aplinkinių užvestas diskusijas. Jis 
trumpai susižvalgė su vienu iš aukšto rango svečių ir davė Kristianui 


ženklą sekti paskui jį. 

Įpylus vyno jis pasiuntė tarną atnešti užkandžių jam ir svečiui. 

— Nė negalėjo būti geriau, - džiaugėsi Ditrichas, sėsdamasis prie 
stalo ir ieškodamas švaraus popieriaus. - Dar šiandien išjos pasiun- 
tiniai ir visoje šalyje praneš, kad imperatorius atsiklaupė prieš Liovę 
ant kelių, bet šis vis tiek atsisakė jį paremti. 

Markizas žvilgtelėjo į nustebusį Kristiano veidą. 

— Žinau, ką norite pasakyti, - taip nebuvo. Bet kam tai įdomu? 
Kaip jūs paaiškintumėte paprastam žmogui, ką reiškia Heinricho 
reikalavimas atgauti Goslarą? Efektas lieka tas pats: niekas neabejos 
tuo, kad Liovė pažemino imperatorių, jį išdavė ir kad už tai neliks 
nenubaustas. 

Jis paėmė plunksną, rašalo ir ėmė rašyti. Įprastu atveju būtų dik- 
tavęs, bet niekas neturėjo žinoti, kam bus skirtas šis gandas. Svar- 
biausia, kad tai nepasiektų imperatoriaus. Imperatorienė šį planą 
kūrė kartu su savo ištikimais sąjungininkais, tarp jų ir Ditrichu. 
Fridrichas visų akyse turėjo likti švarus kaip ką tik iškritęs sniegas, 
kaip valdovas, kuris nebepakęs nedėkingo savo vasalo įžūlumo. 

Heinrichas turėjo būti pasmerktas visoje šalyje. Beatričė jau se- 
nokai buvo supratusi, kokį žaidimą žaidė Liovė, kokią valdžią jis 
buvo sukaupęs ir todėl pasiryžo grasinti. Priešingai nei sutuoktinis, 
jis seniai nebepasitikėjo Braunšvaigiečiu. O kadangi numanė pokal- 
bio eigą, ji slapta susitarė už jo nugaros, bet tik vyro labui. Santykių 
su neištikimu pusbroliu nutraukimas turėjo būti galutinis. 

— Nežiūrėkite į mane tokiomis priekaištingomis akimis, Kris- 
tianai, - tarė Ditrichas, lašindamas ant laiško vašką. - Politika yra 
purvinas darbas. Šiandien bus parašytos dešimtys tokių laiškų ir iš- 
siuntinėtos po visą šalį. Šitą nugabenkite mano broliui. 

Jis įspaudė į vašką savo žiedą ir ištiesė laišką Kristianui. 

— Man labai gaila, kad vėl privalau išsiųsti jus į kelionę. Bet laikas 
spaudžia. Žinia turi pasklisti, imperatoriui nebeturi likti kelio atgal, 
jokio susitaikymo su Liove. Kitaip šalyje įsivyraus tokia padėtis, kuri 


visiems atneš daug vargo. 

Arklidėse virė darbas. Tikriausiai kartu su Kristianu bus išsiųs- 
ta ir daugiau pasiuntinių, kad visiems paskelbtų apie imperatoriaus 
nusižeminimą. 

„Kas iš to išeis?“ — svarstė Kristianas, pasukdamas savo žirgą at- 
galį Alpių perėjas. Bet jis jau žinojo atsakymą. 

Kelyje į Meiseną jis negalėjo nė trumpam užsukti į savo kaimą, 
kad sužinotų, kaip jaučiasi Marta ir ar pagimdė jam stiprų bei sveiką 
sūnų. 

Pagaliau pasiekus Burgbergą Kristianą iš karto įleido pas Otą. Šis 
išvyniojo pergamentą ir permetė akimis. Tada jo veide nušvito tri- 
umtfas, ir jis pasakė būtent tuos žodžius, kurių tikėjosi Kristianas: 

— Liovės medžioklė prasidėjo! Telkite būrius, Kristianai, mes žy- 


giuosime į karą! 


Šioje knygoje toliau pasakojama istorija, prasidėjusi mano ro- 
mane „Pribuvėjos paslaptis“. Prieš kelerius metus, kai pasiryžau 
nuotykiui - pamėginti romano forma aprašyti naujakurių žygius į 
sritis rytuose nuo Salės ir Elbės, pirmuosius sidabro kasinėjimus ir 
būsimo Feibergo miesto atsiradimą, netrukus pastebėjau, kad tam 
vienos ar dviejų knygų nepakaks. 

Sričių į rytus nuo Salės ir Elbės apgyvendinimas buvo didžiausias 
viduramžių Vokietijoje. Istorikai nustatė, kad 1200 metais apie du 
šimtus tūkstančių žmonių patraukė iš vakarų, kad čia rastų asmens 
laisvę ir sunkiai dirbdami paverstų žemę dirbama. Apie tai, ką jie dėl 
to ištvėrė, mes galime tik padiskutuoti. 

Kai 1168 metais viename iš taip atsiradusių kaimų Meiseno 
žemėse, kuris buvo pavadintas naujakurių vedlio Kristiano vardu, 
buvo rasta aukščiausios kokybės sidabro, Saksonijos istorijoje įvy- 
ko lūžis. Dar šiandien Freibergo gyventojai didžiuodamiesi garsina, 
kad Freibergo sidabras ir vėliau sekę atradimai kituose aplinkiniuo- 
se kalnuose Saksonijos valdovams atnešė didžiulius turtus. 

Per mažiau nei dvidešimt metų iš žemės lopinėlio miške išaugo 
miestas - viduramžiais tai buvo itin spartus vystymasis, ir naujaku- 
riai, buvę tarnai, privalėjo išmokti tapti miestiečiais. 

Visa tai vyko tebesitęsiant ginčams tarp daugumos vokiečių dva- 
sininkų ir kunigaikščių, tarp kurių buvo ir Meiseno markizas Otas 
fon Vetinas bei jo broliai, prieš galingiausią žmogų po imperatoriaus 
Barbarosos - hercogą Heinrichą Liovę. 

Dvylikto šimtmečio šaltiniai yra skurdūs ir dažnai prieštaringi. 
Vis dėlto pasitelkusi dabartines žinias pasistengiau padėti šiai kny- 
gai tvirtus pamatus. Taip Martos receptai paremti Hildegardos fon 


Bingen, Barbarosos amžininkės, medicina. 


Faktus atitinka tiek Freibergo atsiradimo smulkmenos, tiek isto- 


rinių asmenybių dalyvavimas susirinkimuose arba kovose. 


Konradas, markizo Ditricho sūnus, iš tikrųjų žuvo turnyro metu. 
Bet tai įvyko 1175 metais, o ne čia aprašytais 1174. Vis dėlto, kaip ir 
aprašyta, jis buvo atskirtas nuo Bažnyčios ir ši neleido Konrado palai- 
doti krikščioniškai. Ditrichas, Otas ir jų broliai privalėjo nukeliauti 
pas arkivyskupą Vichmaną, kad, anot Lautesbergo kronikos, šis pa- 
naudotų savo įtaką ir būtų panaikintas šis nuosprendis. Ginčas užsitę- 
sė keletą mėnesių, kurie labai nukamavo Konrado giminaičius. Iš kar- 
to po to, 1176 metų pabaigoje, Ditrichas lydėjo imperatorių į Italiją. 

Ditricho ir Jadvygos santykiai iškilo į viešumą. Senuose, tikriausiai 
vyrų parašytuose šaltiniuose, Jadvyga minima kaip „vaidinga moteris“. 
Ber ateitis parodė, kad duodama Otui patarimus ji buvo teisi. Man 
kyla įtarimų, kad kronininkams nepatiko jos kišimasis į Oto reikalus. 

Taip pat neįrodyta tai, kad Tiuringijos grafas Liudvikas Trečia- 
sis, kuris vėliau dėl savo kilniaširdiškumo gavo pravardę „dievobai- 
mingasis“, norėjo pagrobti Oto sidabrą. Tai mano prielaida. Bet yra 
kalbama, kad nuo senų laikų Kristiansdortas, arba Freibergas, buvo 
puldinėjamas dėl ten kasamo sidabro. O iš karto po valdžios perėmi- 
mo Liudvikas įsivėlė į karinius konfliktus ne tik su Askanija, ypač su 
Jadvygos broliais Hermanu iš Veimaro-Orlamiundės ir Bernhardu iš 
Arschslebeno, bet netrukus ir su Meiseno markizais. 1184 metais Liu- 
dvikas net buvo pagrobęs Otą fon Vetiną ir laikė jį uždaręs Vartburge. 

Oto ir Jadvygos dukrai Sofijai, kaip spėjama, buvo daugiau nei 
ketveri metai, kai ši buvo ištekinta už Ulricho iš Biomeno. Anksty- 
vųjų Vetinų gimimo datos neišlikusios. Oto amžius apytiksliai nusta- 
tytas pagal pirmąjį jo pasirodymą imperatoriaus susirinkime kartu su 
tėvu. Jadvygos ir jos vaikų amžių romano veiksme „sustačiau“ taip, 
kad jau pirmojoje knygos dalyje galėčiau užsiminti apie ginčą tarp 
dviejų brolių - Albrechto ir Ditricho. Vadinasi, veiksmo pradžioje 
Albrechtas negalėjo būti vyresnis nei septynerių ar aštuonerių metų, 
kitaip jis jau būtų buvęs išsiųstas tarnauti pažu kitame dvare. Vis dėl- 
to tokios vaikų vestuvės tarp kilmingųjų šeimų nebuvo retenybė. 


Sukurti Sebastiano figūrą mane įkvėpė Konrado fon Marburgo 
asmenybė. Jis buvo šventosios Elžbietos, kuri vėliau tapo Vetinų gi- 


minaite, nuodėmklausys. 


Dar keletas pastebėjimų dėl kovos su raganavimu. 

Inkvizicja, žiaurūs kankinimai ir neišvengiamos mirties baus- 
mės sudeginant paplito nuo penkioliktojo šimtmečio. Dauguma 
raganų teismų vyko ne vadinamaisiais tamsiaisiais viduramžiais, o 
Naujaisiais laikais, ir ne visoje Vokietijoje. Saksonijoje žinoma tik 
900 atvejų, iš kurių tik dalis baigėsi mirties bausme. 

Bet tai vyko jau seniai, net jei kita forma. Anuomet daugiausia buvo 
skundžiama dėl prietarų ir burtų. Dažnai byla būdavo iškelta tam, kad 
apskųstasis išvengtų linčo teismo. Pavyzdžiui, taip 1090 metais Frei- 
singe prieš Bažnyčios valią buvo sudegintos trys astrologės. 906-aisiais 
metais išleistose Bažnyčios taisyklėse raganų skraidymas ir žmonių pa- 
sivertimas gyvūnais buvo apibrėžiama kaip velnio įsikūnijimas. 

Skundo teikėjas privalėjo pateikti įrodymus, kitaip pats galėjo 
sulaukti tos pačios bausmės. Bet kaip bus įrodyta tai, kad piktoji 
kaimynė apkerėjo karvę ir ši nebedavė pieno? Neretai tokie dalykai 
baigdavosi piniginėmis baudomis. Jei auka turėdavo reikalų su dva- 
sininku, jam nebelikdavo jokios vilties. 

1150 metais deginimas ant laužo vakarų Frankonijoje ir Vokie- 
tijoje tapo įprasta bausme eretikams, kurie tada dar buvo vadina- 
mi „heretikais“. Taip pat ir Eike Repgovo „Saksonijos veidrodyje“ 
1225-aisiais metais ilgai taikytame įstatyme reziumuoja, kad ereti- 
kams ir burtininkams mirties bausmė skiriama pagrįstai. 

Išbandymas vandeniu Saksonijoje imtas taikyti vėliau. O vėliau 
priimta, kad kilmingieji be kunigaikščių sutikimo negalėjo būti nei 


apkaltinti erezija, nei kankinami. 


Imperatoriaus Heinricho Liovės žūtis Chiavenoje tapo legenda, 
vis minima devynioliktojo šimtmečio pasakojimuose, bet ja iki šiol 
abejojama. Pirmieji pranešimai apie tai pasirodė praėjus keleriems 
metams po šio spėjamo įvykio ir tapo priežastimi, kad Heinrichui 
prilipo klastingo niekšo etiketė. 


Be to, tada nutrūko imperatoriaus ir Liovės santykiai. Iki tol Fridri- 
chas Barbarosa visada gynė savo pusbrolį, net kai šis laužė įstatymus. 
Heinrichas tapo per daug galingas ir manė galintis išplėšti iš impera- 
toriaus turtingąjį Goslarą su jo kasyklomis. Bet čia jis peržengė visas 
ribas. Imperatorius jo išsižadėjo ir norėdamas atsikratyti Saksonijos 
bei Baierno hercogui iškėlė bylą, kurioje markizas Ditrichas suvaidi- 
no svarbų vaidmenį. Skaitytojui galiu tik pasakyti: tęsinys bus... 

Įrodyta, kad 1176 metais Chiavenoje nebuvo nė vieno iš Vetinų 
šeimos. Otas, kaip aprašyta knygoje, išsisuko nuo karo žygio, Ditri- 
chas dar kurį laiką buvo užsiėmęs, rūpinosi krikščionišku savo sū- 
naus palaidojimu. 

Romane leidau sau nusiųsti ten jį ir Kristianą. Norėjau leisti skai- 
tytojui pabūti šio triukšmingo įvykio liudininku. O kadangi tai vir- 
to žymia legenda, tikriausiai neatitinkančia realių įvykių, sukūriau 
savo versiją, kuri legendą sujungė su „aukštąja politika“. 

Tai ne vienintelis kartas, kai Barbarosos valdymo laikais siekiant 
politinių tikslų buvo rezgamos intrigos ir manipuliuojama. 

Už pagalbą renkant faktus esu dėkinga dr. Andre Thieme iš Sak- 
sonijos istorijos ir etnografijos instituto, esančio Drezdene, kalna- 
kasybos ekspertui dr. Laineriui Senevaldui, Pensui Kugleriui ir dr. 
Manfredui Jakeliui, Freibergo numizmatui Hansui Friebe'ui už iš- 
samią informaciją apie viduramžių piniginę sistemą ir Prahos fech- 
tuotojų mokyklos „Merlet“ nariams už pastabas apie kovą kardu. 
Padėka už pasiūlytą paramą skiriama TU kalnų akademijos rekto- 
riui, prof. Georgui Unlandui ir Ilzei Wagner už rūpestingą redaga- 
vimą. Norėčiau iš visos širdies padėkoti kovos mokyklos „Pax et Co- 
dex“ ekspertams, kurie papasakojo keletą svarbių smulkmenų apie 
turnyrų eigą, ir kitiems, padėjusiems ruošiant Kristiano ir Randolfo 
dvikovos „choreografiją“. 

Ypatinga padėka skiriama Angelai Kiessling iš Freibergo Seno- 
vės sąjungos ir Gabrielei Meissner, kurios pasidalijo savo žiniomis 
apie raganas ir jų teismus bei peržiūrėjo pusiau baigtą rankraštį, kad 


kompetentingai jį įvertintų ir pateiktų vertingų pastabų. 

„4? 
1173 metai Saksonijoje. Sukaupę visą drąsą ir įdėję daugybę 
pastangų jie iškeliavo, kad nepažįstamame krašte rastų savąją laimę 
ir pradėtų laisvą gyvenimą. Tada naujojoje jų gimtinėje atrasta 
sidabro. Nepaprastai daug sidabro. Greitai pasklido Žinia, kad 
Kristiansdorfe laimė pasiekiama ranka. Bet patyrę daug kančių : 
žmonės sužinojo: laimės nepasieksi lengvai. Ją reikia išsikovoti. 
Laimingas pribuvėjos ir žiniuonės Martos gyvenimas Kristiansdorfe 
su vyru Kristianu baigiasi sulig ta diena, kai iš kryžiaus žygio 
sugrįžta mirtinas Kristiano priešas Randolfas. Martą kankina 
siaubingi sapnai ir Randolfo šantažas, vyras nuolat išvykęs, 0 

dar senosios žiniuonės Jozefos žodžiai, kad laikai pavojingi kaip 
niekad, nes vyskupas nori įrodyti visomis jėgomis kovosiantis su 
pagoniškuoju tikėjimu ir piktais burtais. Kaip išlikti, kai Žinai 
slapčiausias aplinkinių paslaptis ir pati turi nuodėmių). 


Žurnalisto smalsumas ir lingvistikos 

studijos Rostoko universitete Sabinei Ebert 
padėjo sukurti sagą, kurios nuo 2006 m. iš rankų 
nepaleidžia Europa. Vien per pirmas dešimt 
knygos pardavimo dienų skaitytojai išgraibstė 
100 000 pirmosios dalies, Pribuvėjos paslaptis 
egzempliorių. 2007 m. Vokietijos knygynuose 
pasirodė labai lauktas šio istorinio romano 
tęsinys Pribuvėjos nuodėmė, kurį jau gali įsigyti ir 

